
Cuvânt înainte 


Întregul demers ce a stat la baza finalizării acestei lucrări este străbătut de ideea că 
ceea ce învaţă elevii şi forma în care ei învaţă reprezintă însăşi „inima ” învățământului. 
Accentul este totuşi pus mai puţin pe ce se învaţă şi pentru ce se învaţă şi mai mult pe cum 
învaţă elevii şi cum sunt învăţaţi în şcoală. Totul cu intenţia de a scoate în evidenţă 
aspectele procesualităţii şi metodologiei aferente prin care aceştia iau în stăpânire 
conținuturile care le sunt oferite. 

Premisa de la care se porneşte în tratarea respectivelor probleme este aceca că fiecare 
elev ajunge în felul lui la însuşirea materiei, după experienţa anterioară şi potenţialităţile 
intelectuale proprii; că învăţarea este un proces activ şi constructiv ce rezultă din 
interacţiunea subiectului cu obiectul cunoaşterii şi că dezvoltarea cognitivă individuală 
are nevoie : şi de cuvânt şi de acțiune ; şi de experienţă directă, empirică, şi de experienţă 
abstractă ; şi de reproducere şi de rezolvare originală a sarcinilor ; şi de libertate de 
alegere şi de acțiune impusă, riguros dirijată; şi de interacţiune cu colegii şi cu un 
mediu asemănător situaţiilor reale de învăţare; şi de informaţie şi de procesarea 
informaţiei ş.a.m.d. 

În consecință, modul în care se întrevede legarea conţinuturilor proiectate de acel 
activism cognitiv autentic la elevi, de care depinde reuşita învăţării, ţine, înainte de 
orice, de modul în care cadrele didactice îşi reprezintă procesul de instruire, de concepţia 
lor pedagogică, ce stă sub semnul orientărilor psihopedagogice şi sociopedagogice ale 
epocii. Această reprezentare are o importanţă crucială în realizarea unui învăţământ de 
calitate, 

Din acest punct de vedere, lucrarea de faţă militează în favoarea dezvoltării unei 
imagini mereu înnoite şi înnoitoare asupra procesului de învăţământ, asupra întăririi 
convingerii potrivit căreia nu există un singur mod în care elevii învaţă şi, cu atât mai 
puţin, nu există un singur mod în care aceştia să fie învățați. În opinia noastră, o astfel 
de deschidere la multiple abordări lasă locul mai multor opţiuni operaţionale ce vor 
merge mână în mână cu actualele evoluţii paradigmatice din domeniu şi exigenţele 
complexe specifice acestui început de secol; conceperii procesualităţii de o manicră 
esențialmente comunicaţională, acţională, procesuală, interacţională, informaţională, 
contextuală etc. 

Astfel de modele de instruire se află într-o situaţie de complementaritate, de con- 
tinuum didactic de natură să confere învăţământului modern aparenţa unei sinteze a 
tuturor bunelor soluţii - anterioare şi mai noi — încercate şi validate practic. Am căutat 
să sintetizăm aceste puncte de vedere într-un mod util pentru practicieni. 


12 CUVÂNT ÎNAINTE 


În concluzie, lucrarea îşi propune să ofere o varietate a perspectivelor, în speranţa că 
acestea vor avea darul să stimuleze o analiză critică a propriei activităţi, în favoarea 
descătuşării spiritului creativ didactic. 

loan Cerghit 
“mai 2008 


Capitolul | 


Impactul cunoaşterii culturale asupra 
„ procesualităţii învăţământului 


1. Temeiurile culturale ale construcției 
cunoaşterii individuale 


A existat dintotdeauna o relaţie de esenţă şi dialectică între cunoaşterea 
cultural-structurată, cea mai uşor transferabilă dintre toate sursele pe care se 
întemeiază geneza şi construcţia cunoaşterii individuale, şi învărământ - principalul 
vector al transmisiei social-culturale şi factor angajat responsabil în împlinirea 
acestui edificiu ; o inseparabilă legătură între cultură - cea mai puternică forţă 
ce dă formă spiritului şi spiritualităţii unei comunităţi, societăţi sau epoci - şi 
sistemul de învățământ — cel mai important şi mai activ participant la împlinirea 
acestei edificări spirituale. 

Şi dacă, în constituirea ei, cultura a căutat să identifice adevărurile, frumuseţile 
şi virtuțile pe care le-a prețuit şi le preţuieşte, ea nu a ezitat să investească resurse 
considerabile pentru a cultiva (inculca) generaţiilor tinere succesive înţelegerea 
sensurilor acestor concepte articulate de „adevăr”, „frumos” şi „bine”. Reflecţie, 
în cele din urmă, a unei culturi de înaltă orientare filosofică şi umanistă. O cultură 
care a reuşit să prefigureze, în jurul acestui trio de repere, un model de împlinire 
umană ; să propulseze un exemplu educaţional, care a căutat fără încetare, în 
toate timpurile, să cultive în mintea şi în inima celor tineri dorinţa vie de a căuta 
şi descoperi adevărul, de a îndrăgi şi trăi frumosul, de a întâlni şi avea bucuria 
binelui, a bunătăţii în propria viaţă. 

În fond, aceasta a fost de-a lungul timpului şi până astăzi principala obligaţie 
a instituţiilor educaţionale - de transmitere a cunoaşterii, a adevărului, a fru- 
mosului şi binelui ; de a aduce subiectul cunoscător, fie el copil, adolescent sau 
tânăr, în faţa cunoaşterii, a valorilor culturii şi de a-l ajuta, pe această cale, să 
intre în posesia acestor virtuţi, considerate una dintre cele mai înalte categorii de 
bunuri ale omului (Einstein), apreciate ca valori supreme şi definitorii ale 

personalităţii umane, cele care dau sens şi un ţel întregii vieţi. Şi de care 
învăţământul contemporan nu se poate dezice. Dimpotrivă şi astăzi, şcoala se 
vede puternic angajată în transmiterea fundamentelor adevărului, ale frumosului 
şi binelui, în dezvoltarea la elevi/studenţi a trebuinţei de a explora în profunzime 
ceea ce este adevărat, frumos şi bine, virtuţi esenţiale ale speciei umane care au 
Stat dintotdeauna la baza educaţiei (Gardner, 2005, p. 67), de a-i ajuta să-şi 
dezvolte capacitatea de discernământ în faţa a ceea ce se consideră a fi adevărat 
sau fals, frumos sau urât, bine sau rău. i 

Învăţământul de astăzi nu se poate abate de la ceea ce, în mod sintetic, 
exprimă sintagma sau axa mai sus evocată. Este adevărat, a apărut tendinţa de 
reproiectăre şi continuare sub o altă formă, mai provocatoare, a respectivei axe, 
în intenţia de a da un semn mai nuanţat imperativului de adevăr, pentru a scoate 
mai puternic în evidenţă primatul lui „a şti” şi al deschiderilor lui spre „a face”, 
„a fi” şi „a fi cu alţii”. „A deveni”, în cele din urmă, aşa cum sunt prefigurate 
lucrurile în Raportul Comisiei UNESCO (1996). Este vorba despre o transfi- 
gurare mai cuprinzătoare a triadei „adevăr-frumos-bine”, ceea ce semnifică a 
continua vechea tradiţie de formare pentru cunoaşterea adevărului şi de angajare 
mai puternică a cunoaşterii (a ştiinţei) în procesul educaţiei (Andrei Marga). Este 
o evidentă căutare de a pune mai bine în valoare semnificaţiile umaniste ale 
- ştiinţei, faptul că ştiinţa este orientată spre om (Volkov, 1969). Este o accentuare 
a ponderii dimensiunii formative a conţinuturilor învăţământului în jurul ideii de 
adevăr, de căutare a adevărului şi, pornind de aici, a dezvoltării aptitudinii de a 
judeca şi discerne binele de rău, frumosul de kitsch, pentru a stimula o atitudine 
ce implică motivaţie, emoție, participare la impunerea valorilor morale şi sociale 
în activitatea şi viaţa socială. 

Ar fi vorba, aşadar, de o educaţie concepută ca o experienţă totală şi de 
durată, cu deschideri largi spre cultura armonioasă şi a demnităţii. În acest 
context, prioritatea acordată cunoaşterii şi acţiunii, adică celei a lui „a şti” şi a 
lui „a face”, ceea ce constituie esenţa instruirii, face. corp comun cu priorităţile 
acordate lui „a fi” şi lui „a trăi în comunitate”, ceea ce reprezintă esenţa 
educaţiei, factor cu adânci rădăcini în perenitatea cunoaşterii adevărului. 

- Semnificativ este, prin urmare, faptul că dezvoltarea şi construcţia cunoaşterii 
individuale angajează şi formele cunoaşterii 'sensibil-afective, că înglobează atât 
cunoaşterea faptelor, cât şi înţelegerea semnificaţiilor acestora. 

Cunoaşterea este privită, în felul acesta, ca o funcţie vitală, primordială şi 
decisivă în structurarea personalităţii (Allport), în schimbarea calităţii fiinţei 
umane. O funcţie, în acelaşi timp, indispensabilă în planul afirmării sale. Ea 
devine axul fundamental al personalităţii, țelul suprem spre care tinde orice 
sistem de instruire şi educaţie. Motiv pentru care construcția sistematică şi 
continuă a cunoaşterii individuale şi sociale la elevi, ce evoluează odată cu 
dezvoltarea structurilor mentale, cognitive şi operatorii ale acestora, se situează 
în miezul întregii activităţi instructiv-educative ; reprezintă un imperativ major 
al învăţământului, faţă de realizarea căruia instituţia şcolară poartă o enormă 
răspundere. Este răspunderea înălţării : „edificiului teoretic al fiinţei umane în 

devenire - prin intermediul transmiterii valorilor ştiinţei - ca forma cea mai 
elaborată a cunoaşterii umanităţii; edificiului practic-acţional, cu ajutorul 
valorilor tehnicii şi tehnologiei, înţelese ca forţe obiectivate ale ştiinţei ; edificiului 
sensibilităţii afective, prin valorile literar-artistice ; edificiului înțelepciunii, prin 
valorile filosofice ; şi, prin toate acestea, a edificiului spiritual al viitorului 
absolvent. Un edificiu care va prinde tot mai mult contur în educaţia viitorului. 

Dat fiind faptul că studiile şi cercetările ce fac obiectul lucrării de faţă sunt 
axate pe construcţia cunoaşterii individuale prin învăţare, este normal să încercăm 
o armonizare a concepţiei despre învăţare cu concepţiile despre cunoaştere, să 
deducem legile învăţării din legile şi caracteristicile cunoaşterii. 

În această ordine de idei, aşa cum demonstrează cercetările piagetiene şi cele 
ulterioare acestora, cunoaşterea constituie principala funcţie a capacităţii omului 
de a-şi reprezenta într-un mod activ realitatea. Şi de a-şi construi propriile 
reprezentări despre lumea obiectelor şi fenomenele reale. Ca reflectare vie a 
realităţii, orice cunoaştere ce ia naştere în mintea individului are un caracter 
activ, întrucât se manifestă ca solicitare a funcţiilor cognitive, ca exersare a unor 
facultăţi sau capacităţi intelectuale ce definesc posibilităţile sau competențele 
acestuia, ca fiinţă sau subiect cunoscător (Flonta, 1994). Ca orice solicitare şi 
exercitare, oferă noi deschideri dezvoltării respectivelor funcţii, formării şi 
educaţiei. Împreună cu achiziţiile existente deja în minte, aceste câştiguri repre- 
zintă acele potenţialităţi de care subiectul cunoscător se foloseşte pentru a stăpâni 
lumea lui internă şi pe cea externă, pentru a înţelege şi interveni activ în 
transformarea realităţii. Şi astfel „schimbând ceea ce cunoaşte din lucruri, omul 
schimbă lumea pe care o cunoaşte. Schimbând lumea în care trăieşte, omul se 
schimbă el însuşi” (T. Dobszhanek). Altfel spus, orice act de cunoaştere este în 
măsură să transforme nu numai obiectul de cunoscut, ci şi subiectul însuşi, 
cunoscător, subiectul ontologic (Birzea, 1995). 

Desigur, fiinţele umane îşi reprezintă realitatea în moduri diferite ; nu mai 
puţin subiectul cunoscător aflat în postura de elev/student, plasat, prin urmare, 
într-un mediu şcolar cu un specific aparte, pedagogic. Şi acesta îşi reprezintă 
realitatea în moduri diferite ; învaţă şi este învăţat în moduri diferite. Pentru el, 
accesul la cunoaştere poate fi mijlocit în multiple forme. De exemplu, expe- 
rienţele sale de cunoaştere pot proveni din contactul direct cu obiectele şi 
fenomenele realităţii ce fac obiectul învăţării şi pot fi prezentate, ca atare, pe viu, 
în cadrul lecţiilor, al activităţilor de predare-invăţare la care acesta participă. Sau 
cunoaşterea sa poate fi mediată prin utilizarea substitutelor (înlocuitoarelor) 
realităţii, atunci când fragmente ale acesteia nu pot fi aduse în sala de clasă. 
Adică prin intermediul diferitelor tipuri de imagini, prin semnele iconice sau 
imagistice, prin intermediul complexelor multimedia electronice. Dar, cel mai 
adesea, învăţământul oferă o cunoaştere mediatizată de reprezentări simbolice 
specifice limbajului, adică prin descrierea în cuvinte a faptului real. Cum s-ar 
spune, în şcoală li se propune elevilor o cunoaştere conceptuală, condensată în 
cunoştinţe, noţiuni, concepte, idei etc. - fixate în cuvinte, purtătoarele acestor 
cunoştinţe. Aceasta înseamnă că edificiul cunoaşterii individuale şi al personalităţii 

elevului este tributar, în mod preponderent, efectelor generate de produsele 
cunoaşterii umanităţii, concretizate în ansambluri de cunoştinţe, de conţinuturi şi 
valori ale culturii circumscrise în curriculumul şcolar. 

Realitatea este că, prin structura lor, aceste conţinuturi încorporează O parte 
din cunoaşterea teoretică şi practică a umanităţii, ceva din inteligenţa şi gândirea, 
din memoria şi imaginaţia constructivă ale acesteia, că ele încorporează inclusiv 
o doză din sensibilitatea afectivă şi din aptitudinile specifice genului uman. 
Diversele cunoştinţe din domeniul ştiinţelor naturii şi ştiinţelor socioumane, din 
domeniul matematicii etc. „sunt cuceriri ale activităţii de cunoaştere a omului în 
procesul istoric ; ele reprezintă, într-un sens, inteligenţă cristalizată, iar transmi- 
terea informaţiei ştiinţifice în procesul de instruire constituie un transfer de 
inteligenţă în timp, între generaţii” (Ionescu, Radu, 1994, p. 8). 

După cum se poate deduce, conținuturile reactivate în procesul de învăţământ, 
extrase din patrimoniul culturii, vin înzestrate cu o încărcătură semantică şi 
pragmatică ce induce transformări pozitive, în sensul extinderii şi îmbogăţirii 
orizontului de cunoaştere al celor care învaţă, vin cu potenţialităţi ascunse în sine 
ce se manifestă ca puternice forţe modelatoare ale umanului. 

Datorită faptului că asimilarea valorilor culturii în cadrul instruirii este un 
proces activ, ce solicită din partea elevului anumite conduite şi procese de 
receptare, de prelucrare a informaţiei, de conceptualizare şi formalizare, de 
memorizare şi utilizare practică etc. această apropiere a conţinuturilor echivalează 
cu o reproducere în structurile şi atitudinile individuale a unei părţi din proprietăţile 
şi atitudinile dezvoltate de specia umană de-a lungul istoriei sale şi încorporate 
în aceste valori. Privit din această perspectivă, procesul de instruire vine să 

refacă, oarecum în sens invers, un drum parcurs de omenire, o istorie a făuririi 

culturii, a ştiinţei, vine să-i dezvăluie individului şi să-l ajute să preia ceea ce a 
fost cunoscut de omenire, să refacă sau să reproducă în propria fiinţă o parte din 
cunoaşterea, din inteligenţa, atitudinile şi însuşirile investite de omenire în 
valorile culturii. ă | 

În fond, acesta este un proces autentic de umanizare prin care cei aflaţi pe 
băncile şcolii fac ucenicia unei activităţi cognitive şi practice adecvate activităţii 
umane încorporate în acele valori teoretice şi practice pe care ei se străduiesc să 
şi le apropie de-a lungul anilor de şcoală. Dacă instruirea nu şi-ar propune şi nu 
ar reuşi să realizeze o astfel de transformare calitativă a subiectului asupra căruia 
acţionează, ea nu ar mai fi instruire în adevăratul sens al cuvântului. Ar constitui, 
în cel mai bun caz, doar o bază de date, de informaţii, fară să mai aibă 
semnificaţia acelei transformări calitative a fiinţei umane în devenire, a vieţii, 
atribuind, în acelaşi timp, un vot de blam acelor profesori care ar continua să se 
laude doar cu arta transmiterii de cunoştinţe (Bering, 1978). 

„O astfel de punere în operă a produselor cunoaşterii istorice şi sociale, create 
într-un cadru organizat şi extrem de favorabil asimilării şi integrării acestor 
valori în structurile mentale personale, ca acela oferit de învăţământ, are sem- 
nificaţia, am putea spune, a unui vast proces de cognitivizare a generaţiilor 
tinere,-O cognitivizare care, în mod necesar, trebuie să se raporteze la progresele 

cunoaşterii, ale cunoaşterii ştiinţifice actuale, în mod special, în cel puţin două 
aspecte fundamentale : 


* cel al determinării conținuturilor (curriculumului) învăţământului, cu 
opțiunile ei politico-ideologice ; | 
* 'şi cel al dezvoltării corespunzătoare a procesualității învățământului, cu 
"opţiunile ei tehnico-didactice fundamentate psihopedagogic, de care se leagă 
transformarea acestor conţinuturi în achiziţii personale şi modelarea per- 
sonalităţii. 


Ambele dimensiuni, privite într-o articulaţie capabilă să asigure cele mai 
favorabile condiţii producerii învățării, reprezintă un moment intermediar între 
cunoaştere şi necunoaştere, o trecere vie de la una la cealaltă, care trebuie 
orientată, dirijată şi monitorizată cu multă grijă şi răspundere din partea şcolii, 
a corpului profesoral. 

Ceea ce ne preocupă în cazul de faţă este nu atât relaţia cultură-învăţământ 
din perspectiva determinării conţinuturilor adecvate perioadei pe care instituţia 
şcolară o parcurge în prezent, cât mai ales abordarea problemelor specifice 
construirii cunoaşterii şi dezvoltării individuale, aspectele transformării didactice 
şi pedagogice a cunoaşterii. O construcţie care ţine seama de faptul că ea nu 
poate să evolueze decât odată cu dezvoltarea structurilor mentale, cognitive şi 
operatorii ale elevului, dar că ea se situează în miezul întregii activităţi in- 
structiv-educative, că reprezintă imperativul major al învăţământului, faţă de 
realizarea căruia instituţia şcolară poartă o enormă răspundere. Privind lucrurile 

din această perspectivă, considerăm că întreaga problematică a procesualităţii se 
leagă strâns de conştientizarea actualelor provocări şi oportunităţi, orientări Şi 
tendinţe de viitor care sunt pe cale să modeleze evoluţia învăţământului în 
aspectele esenţiale ale dimensiunii sale procesuale. În această optică, demersurile 
noastre vor lua în considerare aspecte care privesc: starea cunoaşterii, existentă 
actualmente în societate ; noile orientări privind interpretarea (filosofia) cunoaş- 
terii şi a ştiinţei; o posibilă evaluare a nevoilor de cunoaştere ale societăţii şi 
individului ; prefigurarea unor posibile soluţii în susţinerea educaţiei cognitive ; 
structurarea cunoaşterii individuale şi implicaţiile acesteia asupra reorientării instrui- 
rii; modelul cultural al societăţii contemporane şi redefinirea continuă a mode- 
lului de învăţământ. Este vorba despre unele dintre acele caracteristici de natură 
să pună în evidenţă alte perspective în care se va înscrie dezvoltarea învăţă- 
mântului modern. 

Fără a dezvolta în mod exhaustiv această problematică, vom căuta să punem 
în evidenţă câteva date semnificative în sprijinul abordărilor noastre. 


A. Societatea cunoaşterii — o societate a învăţării 


O conştientizare a stării de fapt a cunoaşterii, a principalelor caracteristici şi 
evoluţii ale acesteia în condiţiile societăţii contemporane moderne este de primă 

însemnătate pentru a înţelege influenţele imediate şi de perspectivă ale acestui 
fenomen asupra evoluţiei umane în aspectele ei calitative — de instruire şi 
educaţie. 

În această privinţă, cele ce se impun de la prima „illa sunt: dinamismul 
extraordinar al cunoaşterii ştiinţifice, al culturii, dezvoltarea fără precedent a 
ştiinţei sub impulsul unor nevoi specifice acestei epoci, progresele fără precedent 
ale aplicaţiilor ştiinţei obiectivate în dezvoltarea tehnicii şi tehnologiei. Toate 
avansând în ritmuri rapide, din ce în ce mai rapide, de la cumulările de informaţii 
cunoscute sub aşa-numita explozie informaţională până la informatizarea societăţii, 
de la impresionanta revoluţie din domeniul tehnologiilor informaţionale şi de 
comunicare până la generalizarea comunicării odată cu cea a cunoaşterii, de la 
amplificarea conexiunilor multiple dintre ştiinţă şi tehnică până la organizarea pe 
baze noi a proceselor producţiei materiale. 

Dezvoltarea exponențială a informaţiei şi rapiditatea difuzării ei pretutindeni, 
aspecte doar cantitative, se corelează strâns cu expansiunea calitativă a cunoaş- 
terii, cu diversificarea structurilor cunoaşterii, cu multiplicarea permanentă a 
domeniilor ştiinţei, cu apariţia şi dezvoltarea unor noi teme, idei şi teorii. 
Acestora li se asociază continue restructurări şi reconsiderări de concepţii, teorii, 
doctrine şi structuri conceptuale. Rezultatele cercetării induc noi generalizări şi 
mai ales o accentuare a gradului de abstractizare şi generalizare a cunoştinţelor. 
Aşa încât Sita devine tot mai abSttătă, iar teoria, tot mai teoretică, dacă se 
poate spune aşa. 

Ca urmare a acestor schimbări, ştiinţa, ca şi iefiiica, se află astăzi într-o 
poziţie nouă, marcată de o incontestabilă creştere a nevoilor omeneşti de cu- 
noaştere, de pătrunderea şi dominanţa cunoştinţelor ştiinţifice pretutindeni, în 
activitatea tuturor sectoarelor social-economice, şi, mai ales, de faptul că Ştiinţa, 
prin intermediul aplicaţiilor ei tehnice şi tehnologice, a devenit o nouă forţă de 
producţie. Impactul ştiinţei asupra creşterii eficienţei economiei, ca şi asupra 
creşterii nivelul cultural, în general, devine tot mai puternic. Prin mijlocirea 
tehnicii, creşterea ştiinţifică a devenit un factor de necontestat al înnoirii so- 
cietăţii, al îmbogăţirii culturii. Pe bună etil se poate afirma că ştiinţa a 
devenit principala avuţie a omenirii. 

Aparţinând unei societăţi a cunoaşterii, în mod firesc suntem îndreptăţiţi să 
ne întrebăm : ce perspective noi sunt deschise dezvoltării învăţământului ? Sau, 

altfel spus : ce aşteaptă societatea cunoaşterii din partea învăţământului ? 

| Este de la sine înţeles că sistemul de învăţământ nu poate să fie altceva decât 
reflecţia fidelă a caracteristicilor specifice acestei societăţi. El nu poate să 
manifeste decât o largă deschidere la progresele ştiinţei şi ale tehnicii, ale 
culturii, în general. Şi nu numai la acestea, ci o „deschidere faţă de totalitatea 
surselor şi mesajelor lumii contemporane, deci ale progresului şi viitorului” 
(Văideanu, 1988, p. 163). Evoluţia învăţământului se conturează pe fundalul 
unei viziuni generale asupra progreselor cunoaşterii şi ale societăţii, asupra 
schimbărilor fundamentale ce au loc în mediul social-economic şi cultural propriu 
acestui început de secol XXI.. Şi mai ales pe examinarea, conştientizarea şi 

căutarea unor soluţii adecvate la marile provocări şi solicitări la care ne supune 
ascensiunea unei societăţi fundamentate pe cunoaştere. 

Este de aşteptat ca o societate care va fi tot mai mult una bazată pe cunoaştere, 
în secolul XXI (Delors, 2000), să devină, totodată, din ce în ce mai dependentă 
de procesul învăţării, să devină o societate a învăţării ; o societate a instruirii ; 
o societate extrem de instruită. Urmând logica acestor transformări, este normal 
să devenim părtaşi ai extinderii atât în aspectele cantitative, cât mai ales în cele 
calitative ale instruirii. O astfel de extindere apare ca o inevitabilă tendinţă 
generală care vizează atingerea unui stadiu superior de menţinere a cultivării 
ştiinţei la nivelul unor standarde de învăţământ ridicate. 

Că învăţarea tinde să se impună ca o activitate fundamentală a societăţii, că 
ea capătă o importanţă covârşitoare în noile condiţii, este lesne de înţeles. O primă 
argumentaţie derivă din faptul că, prin definiţie, activitatea de cunoaştere este un 
proces creator, de necontenită producţie de noi cunoştinţe. Fără ca ştiinţa să 
poată fi redusă doar la cunoştinţe. Ele reprezintă numai o parte a ştiinţei. 
Cunoştinţele asimilate sunt puse în lucru, sunt utilizate ca instrumente pe mai 
departe ale cunoaşterii. Şi chiar mai mult decât atât. Oamenii se folosesc de 
cunoştinţe în procesul producţiei materiale. Ca, de altfel, în toate celelalte 
domenii. Valorile ştiinţei au devenit valori şi preocupări stăruitoare, dominante 
ale tuturor sectoarelor vieţii sociale (Văideanu, 1988, p. 58). 

Utilizarea cu maximum de eficienţă a cunoştinţelor necesită stăpânirea temeinică 
a acestora. Necesită învăţarea lor într-o manieră care să le confere suficientă 
operaţionalitate. Aplicațiile ştiinţei pun tot mai acut problema competenţelor ; au 
nevoie de oameni competenţi, din ce în ce mai bine formaţi. Or, formarea 
competenţelor este o problemă de învăţare mai performantă. Capacităţile inte- 
lectuale şi de acţiune practică, însoţite de calităţile umane, reprezintă o problemă 
de educaţie. Cunoştinţe şi tehnici mai evoluate vor necesita competenţe din ce în 
ce mai înalte. În afară de toate acestea, mai trebuie ţinut seama şi de faptul că o 
societate a cunoaşterii are pretenţia nu numai a unor calificări profesionale mai 
înalte, ci şi a unui nivel cultural mai înalt, superior celui de până acum. O societate 
care ajunge să aibă un capital cultural-educaţional superior are şanse mai bune de 
dezvoltare a industriei, a economiei, a progresului social. Din acest punct de 
vedere este încurajator faptul că „majoritatea statelor lumii conştientizează că 
educaţia şi şcoala îndeplinesc nu numai o funcţie de reproducere socială, ci şi 
una de înnoire socială şi progres economic” (Negreţ, 2008, p. 202). Aşa se 
explică de ce de progresele cunoaşterii se leagă multe dintre speranţele omului de 
astăzi, multe dintre speranţele sistemului de învăţământ sau educaţional. 

Până la urmă, extinderea instruirii apare ca o problemă de repartizare în mod 
echitabil a posibilităţilor de cunoaştere în cadrul societăţii (Delors, 2000, p. 357), 
de a le oferi tuturor cetăţenilor acces la cunoaştere, de a ajuta oamenii să 
înțeleagă lumea şi să-i înţeleagă pe ceilalţi. Aici este de luat în considerare 
nevoia firească a omului de cunoaştere, dreptul inalienabil al acestuia de a 
cunoaşte lumea pe căi şi în forme diferite. Şi de a participa la scrierea istoriei. 
Ca să devină membru al lumii noastre de astăzi, el trebuie să aibă cunoştinţe 

fundamentale şi o înţelegere a ceea ce implică aceste concepte. Din acest punct 
de vedere, cea mai la îndemână şi cea mai eficientă cale de acces la cunoaştere 
este învăţarea : învăţarea organizată şcolar, pedagogic. Mai mult decât atât, în 
logica aceleiaşi extinderi a instruirii, se impune cu tot mai multă necesitate 
depunerea unor eforturi de învăţare continuă, pe tot parcursul vieţii omului. De 
aceea, problema strategică a secolului XXI va consta în learning by learning, a 
învăţa prin a învăţa, şi în learning by thinking... după ce secolul XX a stat sub 
semnul lui learning by doing şi al lui apprendre â ctre („a învăţa să fii”). 
Învăţarea pe tot parcursul vieţii (ifelong learning) devine acum parte ia tatii a 
it ul de învăţământ (A. Marga). 

Privind extinderea instruirii în aspectele ei calitative, este inadmisibil ca 
învăţământul să rămână în urma progreselor uluitoare ale ştiinţei şi tehnologiei. 
Dimpotrivă, el trebuie să facă tot ceea ce îi stă în putere pentru ca tineretul să 
primească ştiinţa epocii în care el trăieşte, în care se formează şi va lucra. Să-l 
pună faţă în faţă cu cele mai recente şi mai semnificative achiziţii pentru viitorul 
dezvoltării. Să fie un învăţământ animat necontenit de ambiția apropierii sale de 
limitele (zonele) cele mai înaintate ale cunoaşterii ştiinţifice şi de aplicaţiile ei 
tehnologice. O străduinţă care îl obligă să dezvolte învăţarea în domeniile-cheie 
ale cunoaşterii şi tehnologiei, ale tehnicii de vârf. Acesta este un demers de impor- 
tanţă crucială, care cere măsuri radicale de reorientare a curriculumului învăţă- 
mântului (Negreţ, 2008) ; sunt presiuni exercitate asupra conţinutului, obligându-l 
la măsuri radicale de înnoire a programelor de studii şi manualelor şcolare. 

Apoi, dat fiind faptul că, într-o etapă de avânt al dezvoltării cunoaşterii 
ştiinţifice şi tehnologiei, rezolvarea unei probleme reprezintă o activitate de 
creaţie, înainte de a deveni un act de executat, este lesne de înţeles de ce, în 
prezent, este tot mai mult invocată nevoia de dezvoltare a creativităţii, a invenţiei. 
Dezvoltarea iniţiativei, a spiritului inventiv şi a originalității sunt considerate 
capacităţi -absolut necesare omului modern, răspunzând problematicii lumii 
contemporane şi societăţii în mişcare, în transformare: 

Privind lucrurile din această perspectivă, se poate spune că, prin excelenţă, 
secolul XXI se anunţă a fi unul de mari deschideri către afirmarea spiritului 
creativ şi inventativ, către afirmarea. abilităţilor intelectuale înalte. Un secol, 
aşadar, în care nici un stat nu îşi mai poate permite să irosească în vreun fel 
capitalul de inteligenţă şi fondul aptitudinal de creativitate de care dispune. 


B. O altă filosofie a cunoaşterii — un alt sistem de predare 


Revoluţionarea cunoaşterii a conturat, cu şi mai multă vigoare, o altă filosofie 
sau concepţie. privitoa:e la specificul ştiinţei, forma cea mai elaborată a cunoaş- 
terii umane. În această nouă interpretare, cel puţin două dintre caracteristicile 
definitorii ale cunoaşterii ştiinţifice sunt de natură să inducă transformări sem- 
nificative în dezvoltarea concepției (filosofiei) actuale despre evoluţia învăţământului 
în aspecte dintre cele mai delicate ale acesteia. Şi anume : a) legarea cunoaşterii 

ştiinţifice de activitatea practică; şi b) interpretarea cunoaşterii ştiinţifice ca 
producție de cunoştinţe. 


a) Legarea cunoaşterii ştiinţifice de activitatea practică 


Timp de mai multe secole a dominat o filosofie idealistă, care trasa o linie de 
demarcaţie netă între ceea ce reprezintă rheoria şi praxis-ul, în virtutea căreia 
filosofia tradiţională a învăţământului avea ca obiectiv principal transmiterea de 
cunoştinţe — o transmitere disociată de problemele vieţii reale şi ale practicii şi 
care subaprecia dezvoltarea capacităţilor de acţiune propriu-zisă. În timp şi în 
opoziţie cu aceasta s-a conturat şi s-a afirmat însă cu tot mai multă tărie o altă 
filosofie - o filosofie pragmatică, cu o bază tot mai largă de acreditare. O filosofie 
în interpretarea căreia cunoaşterea ştiinţifică apare în altă lumină, nu doar ca 
reflectare activă şi înţelegere a realităţii, ci şi ca intervenţie transformatoare 
asupra acestei realităţi, nu doar ca producţie ideatică şi verbală, ci şi ca producţie 
specifică - o producţie care induce acţiune, care dezvoltă acţiune. În această 
viziune, cunoaşterea ştiinţifică este percepută ca idee şi ca acțiune, în acelaşi 
timp ; ceea ce împreună înseamnă putere, o pârghie a puterii, cum spune Alvin 
Toffler (1995); un semn al măreției şi puterii omului, un simbol, în adevăratul 
sens al cuvântului, al geniului său creator. 

Într-o astfel de abordare, a cunoaşte nu mai semnifică a copia realul, ci a 
acţiona asupra realului, a-l transforma ; a cunoaşte nu mai constituie un scop în 
sine, ci scopul constă în acţiunile pe care le permite cunoaşterea. Legarea 
acţiunii de teorie vine să întărească astfel o mai veche idee exprimată de Socrate, 
după care omul este, prin natura lui, predeterminat să acţioneze corect şi în acord 
cu cunoaşterea pe care o deţine. 

Privită în timp şi într-un plan mai larg, cunoaşterea, cea ştiinţifică mai ales, 
se leagă de tot ceea ce umanitatea a realizat mai important în lunga ei istorie. 

De exemplu, ce altceva reprezintă, în fond, tehnica modernă decât o formă 
activă, practică a ştiinţei, o forţă obiectivată a acesteia? „Acumularea de 
cunoştinţe atât prin ea însăşi, cât şi prin întruchiparea ei obiectuală, prin tehnică, 
slujeşte drept instrument al transformării continue a lumii.” (Volkov, 1969, p. 105) 
Cu atât mai mult, în viitor este de aşteptat ca ştiinţa şi întruchiparea ei în forţa 
tehnicii să deţină o poziţie-cheie în dezvoltarea tuturor sectoarelor activităţii 
social-economice, în cel economic, în mod special. Prin cuceririle ştiinţei, 
puterea cerebrală a omului va creşte şi mai mult, spre binele lui individual şi 
social. 

Într-un context de învăţământ, pentru o astfel de filosofie cu orientare puternic 
pragmatică, pentru care cunoaşterea înseamnă aplicare, utilizare, identificare şi 
rezolvare de probleme, o cunoaştere teoretică, disociată de capacitatea de a 
acţiona şi de a aplica, nu este de ajuns pentru a produce asimilarea de cunoştinţe 
(Roja, 1992). O astfel de filosofie este favorabilă dezvoltării unui învăţământ 
aflat în contact strâns şi permanent cu realitatea, a unui învățământ pus în 
serviciul promovării dezvoltării economice şi social-culturale şi care urmează să 

joace un rol motor în transformarea socială. Un învăţământ care acordă prioritate 
cunoaşterii şi acţiunii, transformării cunoaşterii în acţiune şi transformării acţiunii 
în cunoaştere să fie capabil deci să pregătească elevii şi studenţii de aşa manieră, 
încât să poată face faţă problemelor practice cu care se vor confrunta mai târziu 
în viaţă, în activitatea lor profesională, problemelor neprevăzute ale viitorului. 
Adică să pregătească de fapt competenţe intelectuale şi profesionale pe măsura 
cerinţelor unei societăţi întemeiate pe cunoaştere, pe „ştiinţifizarea” activităţii 
specifice diferitelor domenii, pentru reuşita în viaţă şi pentru reuşita profesională 
a viitorilor absolvenţi. De altfel, aceasta nu poate fi decât semnificaţia trecerii de 
la o paradigmă mai veche, cea a conţinutului învăţământului, axat mai mult pe „a 
şti”, pe cunoştinţe, la cea de curriculum, care vorbeşte mai mult despre competenţe, 
despre capacităţi, cu accent deci pe „a şti să faci”, să aplici ceea ce ştii. 
„Este evident că o astfel de concepţie presupune o altă abordare a formaţiei 
individuale. O abordare care face să dispară vechea dihotomie dintre teorie şi 
practică, dintre „a şti” şi „a face”, care pune problema asimilării unei învățături 
mai armonioase, a unei instruiri şi educaţii mai echilibrate, în cadrul căreia 
formaţia intelectuală să se împletească strâns cu formaţia practică ; studiile 
teoretice tot mai aprofundate să se îmbine organic cu studiile de înaltă specializare 
profesională, în ideea de a se preveni eventuala formare a unor simpli tehnologi 
cu vederi înguste, pe primul plan urmând să fie pusă întotdeauna dezvoltarea 
capacităţii generale de gândire, de înţelegere şi de judecată independentă (Einstein). 

Integrarea sub o formă şi la o scară corespunzătoare a cunoştinţelor teoretice, 
a aplicării lor şi a practicilor care le sunt asociate este fără îndoială principala 
» pârghie în obţinerea unei schimbări calitative a instruirii şi a educaţiei şcolare, 
căci este vorba despre punerea în valoare a contribuţiei de nepreţuit a poe la 
construirea gnbasterii şi a A ra il personale. 


b) Interpretarea cunoaşterii ştiinţifice ca producţie de cunoştinţe reprezintă o 
altă schimbare ce marchează viziunea nouă asupra acestui domeniu. Aşa, de 
exemplu, multă vreme ştiinţa a fost privită ca fiind ceva static, gata construit, o 
„sumă de cunoştinţe”, un ansamblu de adevăruri elaborate, un bilanţ de produse 
finite, confundată cu teoriile date, cu formulele matematice, cu proiectele, 
cunoştinţele existente - concepţie moştenită dintr-o perioadă istorică în care era . 
pur speculativă, când îşi vedea menirea în construirea ideală a lumii, şi nu în 
transformarea ei. 

Or, în accepţia actuală, tutore nu sunt încă ştiinţă, aşa cum un om care 
posedă cunoştinţe nu poate fi considerat savant. Cunoştinţele constituie doar o 
parte a ştiinţei, sunt numai un rezultat finit sau un produs al activităţii ştiinţifice 
care a apărut atunci când un proces al cercetării deja s-a consumat. Acest 
rezultat, care capătă formă de „cunoştinţe”, reintră, mai departe, ca materie 
primă într-un „proces de producţie” de noi cunoştinţe. Şi tot aşa, ele sunt 
antrenațe din nou în activităţi ştiinţifice, într-un ciclu practic nelimitat de „pro- 
ducţie” ştiinţifică. Prin urmare, ştiinţa contemporană nu mai reprezintă doar 

nişte cunoştinţe în sine, ci este un ansamblu restructurat continuu, o producție de 

cunoştinţe ; este ceva care se elaborează fără încetare ; este un veşnic „zbucium 
al gândirii”, o activitate de căutare permanentă, o luptă necontenită cu ceea ce 
încă nu este cunoscut; este un proces de creaţie de noi cunoştinţe şi o merodă de 
obţinere a acestora, aşa cum susţine G.N. Volkov. Cunoştinţele apar şi se dezvoltă 
pe calea „obiectivării” funcţiilor de gândire ale activităţii umane în concepte, 
idei, teorii, legi, principii etc. Astfel de produse devin instrumente de cunoaştere 
şi transformare continuă a realităţii. În alţi termeni, ştiinţa nu constă în ade- 
vărurile deja cunoscute, ci în căutarea lor, în activitatea de experimentare şi de 
cercetare care urmăreşte cunoaşterea şi folosirea legilor naturii şi ale societăţii. 
Ştiinţa contemporană nu reprezintă cunoştinţe în sine, ci activitatea societăţii 
consacrată producerii de cunoştinţe (Volkov, 1969, p. 127). 

Dar ce repercusiuni poate avea o asemenea schimbare de concepţie profund 
constructivistă ? 

Este evident că, dacă ştiinţa este redusă la cunoştinţe, la produsele ei, această 
optică sugerează predarea ştiinţei ca produs, reducerea procesului de învăţământ la 
transmiterea şi asimilarea rezultatelor ştiinţei, a cunoştinţelor de-a gata constituite. 

Or, cu totul altfel stau lucrurile atunci când ştiinţa este definită mai întâi ca un 
proces şi o metodă şi apoi ca un corpus de cunoştinţe. Fără a subestima importanţa 
produselor, reactivarea sau antrenarea din nou a cunoştinţelor în cadrul procesului 
didactic, de această dată se propune însuşirea ştiinţei ca proces şi metodă de 
explorare a realităţii, de căutare, de investigare şi de elaborare, pe aceste baze, 
a cunoştinţelor noi, prin eforturile proprii = pe cât este posibil - ale elevilor. 

În acest sens, oamenii de ştiinţă se aşteaptă la o inevitabilă reorganizare a 
proceselor didactice, la schimbarea sistemului de predare. În sprijinul acestei 
solicitări vin şi specialiştii din domeniul psihopedagogiei moderne, în viziunea 
cărora cunoştinţele sunt rezultatul unui efort constructiv ce îi revine subiec- 
tului-cunoscător, elevului, care ia parte esenţial şi efectiv la obţinerea acestor 
produse ale eforturilor proprii. Acesta este un argument pentru ca problematica 
învăţării să se mute mai mult la nivelul funcţionării cognitive şi afective, decât la 
cel al rezultatelor sau produselor (Altet, 1996). 

În fine, un asemenea efort de producere de cunoştinţe este privit ca un proces 
care participă la un alt proces, infinit mai complex, cel al formării elevului prin 
cunoaştere. Se are în vedere o cunoaştere orientată spre individ şi dezvoltarea 
lui, o cunoaştere care porneşte de la individ şi se reîntoarce spre individ, astfel 
încât, prin efect cumulativ şi restructurări continue, să se avanseze pe o spirală 
a modelării profilului spiritual al personalităţii acestuia. 


2. Educaţia cognitivă — un posibil răspuns 
la nevoile de cunoaştere 
Este evident că, în condiţiile unei evoluţii rapide a cunoaşterii şi a societăţii, în 


general, multe dintre cunoştinţele şi practicile valabile astăzi vor fi depăşite 
mâine, vor fi învechite. Este de aşteptat ca, într-o perioadă marcată de atâtea 

mutații tehnologice şi de apariţia unor noi forme de organizare a muncii, 
competențele specifice să devină şi ele rapid depăşite. Nevoia de reactualizare şi 
nevoia de învăţare continuă vor fi în creştere. Dar ceea ce este cel mai important 
e faptul că nevoile de cunoaştere şi de acţiune ale societăţii şi ale membrilor ei 
vor fi altele decât cele de până acum. Altele vor fi şi problemele cărora, mâine, 
vor trebui să le facă faţă. Viitorul creează cerinţe din ce în ce mai înalte. De 
exemplu, oricât de bună ar fi pregătirea teoretică, selecţia cunoştinţelor pertinente 
şi utilizarea lor în rezolvarea situaţiilor noi vor face apel la un ansamblu de 
aptitudini intelectuale şi abilităţi de grad înalt (higher order learning skills), la 
structuri mentale de ordin superior, pe măsura unor cerinţe mai largi de adaptare 
şi mobilitate. De cea mai mare trecere se vor bucura dezvoltarea şi modelarea 
inteligenței, înţeleasă a fi nu ca până acum, o capacitate unică, ci o multitudine 
de potenţialităţi sau de tipuri de inteligenţă, de la cea logico-matematică, lingvistică, 
spaţială, până la cea muzicală şi kinetică, interpersonală şi intrapersonală (Gardner, 
1983), implicate în atât de multe domenii; ca şi dezvoltarea capacităţii de 
învățare, cea mai omenească dintre capacităţile umane (Kidd). 

Dacă, aşa cum arată Gardner, inteligenţa este multilaterală, atunci clasificarea 
elevilor în funcţie de o singură direcţie nu îşi mai găseşte justificare. Şi nici 
organizarea învăţării în acelaşi mod nu mai este potrivită. Ca atare, funcţia şcolii 
ar fi aceea de a detecta şi de a întări potenţialul elevului în direcţia sau în 
direcţiile în care îl favorizează dezvoltarea inteligenţei lui, ceea ce ar duce la 
întărirea personalităţii şi a realizării elevului: 

O atenţie deosebită se va acorda dezvoltării capacităţii exploratorii, a capacităţii 
de a identifica şi rezolva probleme, a aptitudinii de analiză a problemelor 
complexe, semnificative pentru individ şi colectivitate, a aptitudinii de a sesiza 
miezul acestor probleme şi de a găsi mijloacele adecvate de rezolvare a lor Şi, 
fireşte, dezvoltării gândirii critice, legată de soluţionarea problemelor, implicată 
în procesul inventivităţii şi al creativităţii. Aceasta este, de altfel, una dintre 
principalele „inovaţii” ale învăţământului modern = aceea de a favoriza o învăţare 
axată pe probleme, deduse din situaţiile trăite, ivite în practică, autentice. 
Vehicularea unor cunoştinţe teoretice, aşa cum am mai precizat, dar şi a unor 
structuri de cunoştinţe înalt integrate va reclama, de asemenea, o mai mare 
supleţe intelectuală, capacităţi mai elevate de abstractizare şi generalizare, de 
sinteză, dar şi de transfer, ceea ce, se estimează, va avea darul să faciliteze 
studierea unor conţinuturi mai pretenţioase, multe dintre ele pentru prima dată 
integrate curriculumului educaţional. Dar şi alte aptitudini şi capacităţi, precum 
aptitudinea pluri- şi interdisciplinară, capacitatea de anticipație, de planificare şi 
organizare, intuiţia, spiritul întreprinzător, de iniţiativă şi creativitate, vor deveni 
indispensabile pentru a putea accede într-o funcţie socială, respectiv pentru a 
putea să fie menținute în condiţii performante. 

Toate acestea se manifestă în asociere cu o serie de alte capacităţi — cum ar fi 
acelea de a lucra cu ceilalţi în mod cooperativ şi constructiv (de a lucra în 
echipă), de a comunica în mod clar cu alţii, de a întreţine un dialog fructuos, de 
a manifesta deschidere faţă de lumea înconjurătoare — sau în asociere cu diferite 


a 

calităţi umane — aşa cum ar fi o voinţă puternică, cutezanţa şi încrederea în sine, 
perseverenţa şi responsabilitatea, autonomia în luarea deciziilor şi integrarea 
socială, rezistenţa la situaţiile de descurajare, ca să amintim doar câteva. Altele 
vor fi, aşadar, opţiunile, priorităţile, valorile şi finalităţile spre care îşi va îndrepta 
atenţia învăţământul începutului de secol XXI. Aceste necesităţi vor fi cele care 
vor modela viitorul învăţământului. Dezvoltarea funcţiilor cognitive superioare 
tinde să devină astfel un obiectiv prioritar şi fundamental, să reprezinte cheia 
unui învăţământ eficient. În perspectivă, aşa-numita „educaţie cognitivă” (Joița, 
2002) are toate şansele să devină una dintre cele mai importante tentative de a 
repândi pedagogia acestui început de secol şi de mileniu, un demers ce se înscrie 
în ceea ce s-ar putea numi căutarea contemporană a opţiunilor şi a soluţiilor 
educaţionale. 

O problemă se pune totuşi, şi anume: Cum vor putea fi dezvoltate aceste 
structuri mentale superioare? 

Un prim răspuns ar putea indica : prin acțiune, mediaţie şi metacogniţie. Cel 
puțin aşa lasă să se întrevadă cele mai recente achiziţii din ştiinţele ce au ca 
obiect omul şi societatea, cu deosebire, din psihologie. Ceea ce tind să sugereze 
aceste date este faptul că dezvoltarea cognitivă implică acțiunea (activismul) 
subiectului, influențele mediului înconjurător, în principiu mediaţia socială şi 
învăţarea cognitivă (a se vedea, în această privinţă, capitolele V şi VII). 

În principal, explicarea surselor teoretice ale activităţii de stimulare şi dez- 
voltare a acestor dimensiuni trebuie căutate, prin urmare, în cercetările lui : 


e Piaget - pentru care inteligenţa se construieşte de-a lungul activităţii subiectului 
(constructivismul psihogenetic) ; : 

e Vigotski şi Bruner -— adepţi ai mediaţiei sociale (ai constructivismului so- 
ciogenetic) ; 

e Flavell, Sternberg, Brown, Campione şi Borkowski, promotori ai învăţării 
metacognitive (Loarer, 1998, 9). 


În faţa acestui deziderat, al formării unor capacităţi intelectuale de nivel 
superior, învăţământul poate răspunde preocupându-se în mod firesc de deter- 
minarea conţinutului (curriculumului) instruirii, dar şi de stimularea şi dez- 
voltarea funcţiilor şi a capacităţilor implicate în studierea respectivelor materii 
prevăzute. Şi, mai ales, prin promovarea unor sisteme (modele) înnoitoare de 
instruire, bazate pe proceduri elevate, pe strategii mai pronunţat formative, 
capabile să pună mai bine în valoare potenţialul intelectual al celor aflaţi pe 
băncile şcolii. 

În strânsă legătură cu aceste evoluţii, se constată, totodată, o accentuare a 
nevoii şi a dorinţei de a învăţa mai mult şi pe cont propriu, ca efort autonom, 
încât există tendinţa de generalizare a unui alt stil de cunoaştere şi de viaţă. Un 
stil axat pe trebuinţa de înnoire continuă a propriei cunoaşteri printr-un efort 
personal neîncetat. Aceasta echivalează cu o reconsiderare a lui „a şti”, în raport 
cu mersul cunoaşterii şi cu o reconsiderare a lui „a face” şi a lui „a fi”, ca 
valorificare a cunoaşterii avansate. Un efort de apreciat, fără îndoială, care 

deschide perspectiva dezvoltării aptitudinii de a învăţa singur, de instruire 
autonomă, independentă. Astfel de sisteme de autodidaxie vor câştiga în extensiune, 
deoarece însuşirea pe această cale a cunoştinţelor răspunde mai bine unor 
motivații interioare de formare şi de autodepăşire, de autodesăvârşire, fiecare 
individ având posibilitatea să-şi cultive şi să-şi pună mai bine în valoare propriile 
capacităţi şi aptitudini. Urmând această direcţie, individul are toate şansele să 
devină autorul propriului progres intelectual, cultural şi profesional, să joace un 
rol din ce în ce mai activ în dezvoltarea propriilor facultăţi cognitive, a propriei 
formaţii. : 

Din punct de vedere psihologic şi pedagogic, transpunerea în viaţă a acestui 
deziderat are o semnificaţie cu totul aparte - aceea a trecerii spre un stadiu 
calitativ nou în ceea ce priveşte atitudinea faţă de învăţătură. Un salt care îi cere 
viitorului absolvent să fie versat în învățarea autodirijată şi să dovedească 
iniţiativă şi răspundere, un mod superior de a se integra unui curent specific 
societăţii contemporane. Acesta este şi motivul pentru care dezvoltarea învăţării 
şi învățarea învățării devin obiectivele majore ale noii şcoli. | 

În fine, oricât de departe se va merge cu educația cognitivă, nu trebuie să 
uităm că dezvoltarea capacităţilor intelectuale nu poate fi separată de dezvoltarea 
capacităţilor emoţionale ; dezvoltarea gândirii teoretice, a raţiunii, de cultivarea 
intuiţiei şi a sensibilităţii afective; funcţionarea intelectuală, de suportul ei 
afectiv-motivaţional care o susţine şi o energizează. Şi aceasta din simplul motiv 
că nu există comportament cognitiv (pur cognitiv) fără să implice şi o notă de 
afectivitate. În alţi termeni, putem spune că educaţia cognitivă nu este cognitivă 
numai în obiectivele sale. Se estimează că se poate ajunge la ameliorarea 
capacităţii cognitive făcându-se apel la o serie de caracteristici personale pozitive, 
cum ar fi, de exemplu, o mai mare nevoie de reuşită, o motivaţie intrinsecă mai 
puternică, o imagine de sine mai bine conturată, aspecte care ţin de dezvoltarea 
unei motivații afective, de natură să orienteze şi să ghideze comportamentele 
individuale, aşa cum subliniază R. Feuerstein, 1990 (cf. Loarer, 1998). Pe scurt, 
cunoaşterea afectivă ar putea să devină parte complementară obligatorie a 
cunoaşterii ştiinţifice ; dezvoltarea inteligenţei afective să însoţească dezvoltarea 
celorlalte forme ale inteligenţei, deja amintite ; educaţia cognitivă să fie însoţită 
de o educaţie emoţională pe măsură. 

În sensul celor revelate până aici, este de aşteptat o transformare progresivă 
a sistemelor procesuale sau didactice, îndreptată spre dezvoltarea unor com- 
petenţe şi calităţi de un nivel mai înalt, posibil a fi atinse în forme de instruire 
mai înalte. 


A. Structura triarhică a cunoaşterii individuale 
şi orientarea tridirecțională a instruirii 


Prezintă importanţă şi modul în care este privită structurarea cunoaşterii 
individuale, unde se plasează cunoştinţele şi facultăţile cognitive în acest 
edificiu. ; | 

Astfel, o serie de cercetări, cum sunt cele oferite de J.R. Sternberg (1985), 
M. Solner (1986) ş.a., ajung la concluzia că diferitele componente ale cunoaşterii 
se structurează pe cel puţin trei nivele distincte : cognitiv, metacogniliv şi para- 
digmatic (teoria triarhică a inteligenţei) (cf. Ionescu, Radu, 1994, pp. 49-50). 
Dispuse într-o structură trinivelară, diferitele componente, strâns legate între ele, 
reuşesc să redea o imagine de ansamblu mai actualizată a structurii cunoaşterii 
individuale, conturând adevărata arhitectură a acesteia. Din punct de vedere 
didactic, un astfel de model ne dă posibilitatea să sesizăm, şi pe această cale, 
ceea ce ar trebui să reprezinte opera de construcţie a cunoaşterii de-a lungul 
anilor de şcoală. Adică, urmând o logică sugerată de această etajare, am putea să 
întrevedem o anumită logică a funcţionalităţii instruirii - O logică tridirecţională, 
orientată deopotrivă spre informaţie, formare şi educaţie, spre ierarhizarea 
finalităţilor. 
Puse faţă în faţă, trinivelarea cunoaşterii şi tridirecţionarea instruirii ar putea 
avea darul să ne dezvăluie următoarea corespondenţă expectată între ele, şi 
anume : 


a) Structurarea cognitivă 


1. Primul nivel, cel cognitiv, este alcătuit din elemente de conţinut cu valoare de 
acţiune imediată : informaţii, cunoştinţe, noţiuni, idei, teorii, operaţii mentale, 
abilităţi intelectuale şi psihomotrice - toate ca elemente distincte asemănătoare 
unor cărămizi ce dau fundament culturii generale şi, de la o anumită vârstă, 
formaţiei specializate, profesionale a individului. 

Acestora li se asociază diferitele facultăţi mentale, precum percepţia, memoria, 
gândirea, inteligenţa, imaginaţia, capacităţile rezolutive, funcţiile limbajului 
etc., angajate în asimilarea şi perfecţionarea respectivelor achiziţii. 

2. Al doilea nivel, cel metacognitiv, este compus din cunoştinţe metacognilive : 
cunoştinţe despre starea propriei cunoaşteri, despre modul propriu de a gândi, 
de a memoriza, de a înţelege etc., capacităţi de a conştientiza şi explica 
propria funcţionare a minţii şi a progreselor cunoaşterii ; capacităţi de a 
conştientiza şi de a stăpâni propriile activităţi de învăţare -— capacităţi de 
autoobservare, de autocontrol (monitorizare), de autoreglare şi reorientare a 
propriilor procese de învăţare (cunoaştere) etc., în perspectiva ajungerii la 
autodirijarea propriei învăţări şi la autopropunerea unor programe individuale 
de studiu. În concluzie, se poate spune că acest nivel este alcătuit din elemente 

de acţiune pe fermen lung, de tipul unor funcţii şi capacităţi implicate în 
„cunoaşterea propriei cunoaşteri” şi a reuşitei acestei activităţi (vezi, În 
capitolul VII, metacogniţia). | 

3. În fine, cel de-al treilea nivel, cel paradigmatic sau epistemic, presupune 
aptitudini de investigaţie ştiinţifică, diferite capacităţi specifice iniţierii şi 
organizării unui demers ştiinţific, experimental, într-un domeniu sau altul al 
cunoaşterii ştiinţifice, al acţiunii sau tehnicii etc., respectiv capacităţi care 
susţin afirmarea spiritului ştiinţific, al căutării şi descoperirii, al invenţiei de 
soluţii sau alternative etc. ialoata 

b) Structurarea instruirii. 


1. În planul instruirii, acestui prim nivel structural i-ar corespunde activităţi 
- destinate: să faciliteze achiziţia de cunoştinţe relevante şi utile formaţiei de 
cultură generală, apoi celei profesionale, să asigure dobândirea de operaţii, 
abilităţi şi capacităţi cognitive, să asigure echiparea intelectuală cu cele mai 
alese valori ale culturii, care exprimă esenţa spiritualităţii comunităţii căreia 
individul îi aparţine, să se preocupe de dezvoltarea acelor funcţii care sunt 
"implicate în dezvoltarea şi stăpânirea respectivelor cunoştinţe şi abilităţi. 
2. Corespunzător acestui nivel, instruirii i-ar reveni sarcina să se preocupe de 
dezvoltarea şi organizarea „metacogniţiei” la elevi, să acorde atenţie pro- 
movării „cunoaşterii despre propria cunoaştere”, cu accent pe dezvoltarea 
acelor capacităţi şi abilităţi de care elevii vor trebui să se folosească în scopul 
autocontrolului, autoreglării şi ameliorării propriilor procese de cunoaştere 
sau de învăţare. | | 
În accepţia didacticii moderne, responsabilitatea elevului faţă de propria 
învăţare este primordială şi, în consecinţă, el trebuie ajutat să-şi însuşească 
acele instrumente care să-i permită dezvoltarea propriei capacităţi de învăţare, 
să fie pregătit pentru a şti cum să intervină în mod eficace în impulsionarea 
- propriului progres intelectual (Schwebel,: Maher, Fagley, 1990). | 
3; În concordanţă cu acest nivel, instruirea ar trebui să se ocupe de formarea 
aptitudinilor de investigaţie ştiinţifică, de cultivarea spiritului ştiinţific, de dobân- 
direa unor deprinderi (metode) specifice iniţierii pe cont propriu şi de desfă- 
_şurarea, în diferite forme, a unui demers de cercetare ştiinţifică ori de invenţie. 
Pe scurt, să se urmărească dezvoltarea descoperirii, a invenţiei şi originalității. 


Pornind de la această raportare, se poate deduce cu uşurinţă că „ceea ce aduce 
instrucţia şcolară, pe lângă componenta cognitivă imediată, este structurarea 
continuă, o structurare majorată (care adaugă mereu'ceva) de procese şi de 
operaţii intelectuale pe diferite trepte ale evoluţiei individuale”, după cum 
remarcă I. Radu (1999, apud lonescu, Radu, 1994, pp. 49-50). 

Este evident că o asemenea structurare calitativă ar putea ea însăşi să sugereze 
cum ar trebui să decurgă reierarhizarea finalităţilor instruirii, refacerea curriculumului 
pentru diferite vârste şcolare şi discipline, care s-ar vedea obligat să includă şi 
elementele metacognitive şi paradigmatice necesare edificării unei cunoaşteri 
autentice la elevi. | 


B. Redefinirea modelului cultural şi regândirea continuă 
a modelului de învățământ 


Aşa cum s-a mai subliniat, evoluţia învăţământului este inseparabilă de evoluţia 
culturii, de sistemul de reprezentări şi de valori pe care aceasta le oferă într-o 
anumită societate, într-o anumită epocă istorică. Învăţământul se foloseşte de 
aceste valori ca de un instrument care ajută la înnobilarea spirituală a tineretului 

şcolar, la îmbogățirea universului de cunoaştere al acestuia. Construcţia cunoaşterii 
individuale şi sociale, gestionată didactic, instituţional şcolar, merge astfel mână 
în mână cu gestionarea culturii ; problematica învăţământului urmează îndeaproape 
o problematică a culturii. 

Şi, dacă dinamismul extraordinar al cunoaşterii, al tehnologiei şi al valorilor 
culturale, inclusiv cel al relaţiilor comunicaţionale, redefineşte continuu modelul 
de cunoaştere şi de cultură specific epocii noastre, în mod natural, în funcţie de 
acesta se redefineşte şi modelul actual de învăţământ. Pe scurt, modelul învă- 
țământului urmează modelul cultural al societăţii. 

Lepat prin întreaga sa fiinţă de cultură, învăţământul se vede astfel nevoit să 
facă faţă apariţiei, dezvoltării şi valorificării unor noi resurse de ordin cultural ; 
se vede obligat să. rezolve noi probleme, derivate din impactul noului model 
cultural al societăţii contemporane, şi anume: 


* el trebuie să răspundă tendinței de intensificare a interdependenţelor în 
diferitele planuri, atât în cadrul fiecărei societăţi sau naţiuni, cât şi la nivelul 
întregului sistem global, planetar, al umanităţii. Tendinţa este resimţită ca 
încercare de mondializare rapidă a informaţiei, a standardizării ştiinţifice, a 
globalizării culturale. În această perspectivă, este de aşteptat să se facă simțită 
o tot mai evidentă tendinţă de globalizare a educaţiei, ca împărtăşire a aceloraşi 
valori, conţinuturi, obiective şi norme, a aceluiaşi sistem comunicaţional şi 
chiar a aceloraşi practici instructiv-educative etc. Evident, o tendinţă ce 
ascunde în sine pericolul uniformizării sau al standardizării şi în faţa căreia 
învăţământul se vede nevoit să menţină o relaţie optimă între transmiterea 
unor valori ale culturii „naţionale” şi cele ale culturii „universale”, să asigure 
un echilibru între trebuinţele specifice comunităţii locale şi naţionale şi 
problematica planetară, contribuind în acest fel la afirmarea identităţii culturale 
naţionale, dar şi la o mai bună cunoaştere a culturii altor naţiuni, ca deschidere 
a unui spaţiu larg de înţelegere reciprocă. Introducerea, de exemplu, a 
studiului istoriei şi culturii omenirii, începând cu învăţământul secundar, 
prezentarea marilor mişcări ale istoriei omenirii, a apariţiei marilor idei şi 
valori care au marcat şi au schimbat faţa lumii, urmând principiul funda- 
mental după care toate realizările umane formează un patrimoniu comun al 
omenirii, devine o necesitate absolută şi benefică generaţiilor de astăzi şi de 
mâine ; | 

e să reflecte apariţia şi dezvoltarea unei puternice culturi comunicaţionale, a 
extensiunii la scară planetară a culturii de masă, dezvoltarea unei culturi 
concentrate în jurul utilizării noilor tehnologii informaţionale şi de comu- 
nicare, cu impact puternic şi asupra remodelării şi înnoirii practicilor 
şcolare ; 

e să ţină seama de apariţia şi dezvoltarea unor noi forme de cunoaştere şi de 
cultură, de transmitere şi de memorare, care convieţuiesc cu cele tradiţionale, 
cu cartea, cu scrierea şi comunicarea orală, forme care vor genera noi 
instrumente de învăţare, de cunoaştere şi de cultură şi care îşi aşteaptă o 

“ integrare novatoare în sistemul de învăţământ, cât mai benefică formării 
culturale a noilor generaţii ; | 
+ să acorde prioritate cultivării îndeosebi a capacităţilor spirituale necesare 
pentru o mai bună punere în operă a valorilor şi a tehnologiei, cultivării 
aptitudinilor, competenţelor şi talentelor care au un rol hotărâtor în dez- 
'voltarea culturii, să cultive conştiinţa puterii creatoare şi constructive a 
omului; at 
o şi, în mod deosebit, să acorde atenţie cultivării sensibilităţii celor tineri faţă 
de problemele ce se profilează la nivel global, să dezvolte înţelegerea com- 
plexă a lumii, a realităţii actuale şi viitoare. 


În concluzie, se poate afirma că multe dintre situaţiile relevate succint până 
aici semnifică o schimbare a condiţiilor în care evoluează învăţământul, o 
bulversare a mediului şcolar, prin excelenţă consacrat organizării şi construirii 
cunoaşterii de către elevi. O evoluţie care, abordată din perspectiva itnpactului 
posibil pe care aceste condiţii urmează să îl aibă asupra transformării dimensiunii 
procesuale a învăţământului, ar avea darul să contureze mai bine dezvoltarea 
unor sisteme sau modele procesuale novatoare, unele mai novatoare decât altele, 
ca soluţii didactice alternative şi eventual complementare la numeroasele pro- 
bleme noi care se ivesc în practica şcolii. 

Procesul de învățământ în perspectiva 
unor reprezentări multiple 


1. Procesualitatea — o cale de acces la cunoaştere 


Aşa cum rezultă din paginile anterioare, actuala evoluţie a cunoaşterii umane, cu 
imensele ei aplicaţii tehnologice şi influenţe tot mai puternice asupra dezvoltării 
vieţii social-economice şi culturale, afectează în modul cel mai profund şi 
învăţământul, în totalitatea principalelor sale componente. Aşa se face că suntem 
martorii unei severe redefiniri a priorităţilor şi opţiunilor acestuia în vederea 
armonizării la sistemul de valori şi orientări fundamentale ale societăţii 
contemporane moderne, la adânci şi extinse reconsideraţii ale conţinuturilor de 
bază şi nu mai puţin la reînnoirea şi revitalizarea tratamentului metodologic 
aplicat predării şi studierii respectivelor conţinuturi. La fel de bulversată şi de 
supusă transformării este şi latura procesuală proprie învăţământului, proce- 
sualitate specifică activităţilor didactice. O dimensiune a cauzalităţii a cărei 
descriere ştiinţifică a fost adeseori şi pe nedrept subestimată în cercetarea 
pedagogică (Potolea, 1989). 

De această dată, studiile noastre explorative îşi vor îndrepta atenţia în mod 
explicit asupra problematicii atât de complexe şi de cuprinzătoare a procesului 
didactic (a procesului de învăţământ sau a instruirii şcolare). Am decis să 
întreprindem acest demers ştiinţific pornind de la consideraţia, de altfel unanim 
împărtăşită, conform căreia această procesualitate constituie o reală şi extraordinară 
cale de acces la cunoaşterea umanităţii, la cunoaşterea ştiinţifică. Este evident 
faptul că, prin dinamismul şi complexitatea ei, procesualitatea antrenează un 
complex de variate procese şi mecanisme cognitive, afectiv-motivaţionale şi 
acţionale sau psihomotorii (Zlate, 1999). j 

Antrenează şi procese de receptare şi procesare a informaţiilor, de con- 
ceptualizare şi memorare, de transfer şi expresie creativă etc. Fiecare punând în 
joc mecanisme specifice şi dintre cele mai subtile, de natură să genereze acele 

schimbări cantitative şi calitative, stabile şi de durată, teoretic nelimitate, în 
conduita elevilor. Şi care, în mod generic, se scheamă învățare. Or, producerea 
învăţării este problema fundamentală a oricărei instituţii şcolare, obiectivul 
perpetuu al procesului de instruire, este cea care asigură transformarea con- 
ținuturilor supuse studierii în achiziţii personale şi transferabile, cea care 
facilitează analiza şi integrarea sintetică a noilor informaţii în sisteme de cunoş- | 
tinţe, cea care presupune elaborarea şi reelaborarea continuă a structurii mentale 
(cognitive, operatorii) şi afectiv-motivaţionale ori fizice. 

Procesualitatea aduce, aşadar, coerenţă şi finalitate actelor de predare şi 
învăţare. Şi, făcând acest lucru, ea devine un factor de mediere cauzală a 
performanţelor, participă în mod esenţial la reuşita învăţării, la organizarea 
cunoaşterii individuale, la elaborarea cunoştinţelor noi, la formarea competen- 
ţelor fundamentale şi la modelarea calităţilor umane pe care societatea le solicită. 

Ținând cont de toate acestea, ne vedem îndreptăţiţi să recurgem la câteva 
întrebări cu totul fireşti, în opinia noastră, şi anume: În baza cărui proces de 
învăţământ ia naştere construcția propriei cunoaşteri individuale a celor aflaţi 
pe băncile şcolii ? Este acest proces o reflectare a schimbărilor care s-au produs 
la nivelul conceptualizării cunoaşterii umane, a celei ştiinţifice, cu deosebire ? 
Aşa cum este conceput şi realizat, oferă acesta o reală înțelegere a ceea ce 
reprezintă în mod esenţial cunoaşterea ştiinţifică şi a modului în care cunoaşterea 
ştiinţifică 'este obținută, elaborată ? | 

Raportându-ne la rigorile cunoaşterii, la standardele riguroase ale activităţii 
didactice, este clar că încercarea de a găsi răspunsuri adecvate acestei interogaţii 
„necesită o abordare pedagogică diferită de cea tradiţională. O susţinere în această 
direcţie vine şi din partea celor mai recente orientări psihopedagogice şi didactice, 
a celor mai noi achiziţii ale cercetării în domeniu. 

Dintr-odată, astfel de întrebări ne pun în faţa unei probleme de reactualizare 
cu necesitate a percepţiei noastre asupra procesului de învăţământ, a unei 
probleme absolut necesare de reconstrucţie a modului în care gândim şi realizăm 
practic organizarea şi derularea acestui proces. Importanţa acestei refaceri a 
concepţiei este esenţială dacă ţinem seama de faptul că fiecare profesie acţionează 
după reprezentările pe care le are cu privire la procesul în care este angajată. 
Comportamentul didactic este strict dependent de această percepţie. Cadrul 
didactic îşi explică şi acţionează diferit în funcţie de imaginile diferite pe care le 
deţine despre această realitate procesuală. Multe lucruri, multe soluţii, multe 
practici sau proceduri depind de reprezentările sale. Ele se reflectă în stilul lui de 
predare, în relaţiile cu elevii şi în climatul psihosocial al clasei. 

Am putea spune că aceste reprezentări au semnificaţia unor ipoteze cognitive 
şi metodologice de natură să prefigureze răspunsuri viabile la: multe dintre 
problemele cu care el se confruntă zi de zi la catedră. În alţi termeni, o astfel de 
imagine globală reprezintă un adevărat aparat de valorizare de care el se foloseşte 
pentru a evalua, a explica şi a interpreta sensul situaţiilor de învăţare cu care se 
confruntă ; reprezentările pe care se construieşte această imagine sau concepţie 
de ansamblu sunt cele care ghidează comportamentul şi practicile profesorului. 

Nu putem să pierdem însă din vedere faptul că această percepţie se construieşte 
pe interpretări multiple ale activităţii de învăţare, dat fiind faptul că elevii învaţă 
în moduri diferite şi sunt învăţaţi în moduri diferite. Că se poate opta pentru 
parcursuri variate de învăţare. Sunt motive pentru care procesul de învăţământ 
poate fi gândit şi realizat, şi el, în feluri diferite. Aşa se explică dezvoltarea unor 
modele teoretice diferite ale acestui proces, a unor teorii diferite ale învăţării 
traduse în sisteme diferite de instruire. 

In opinia noastră, este preferabilă o astfel de abordare multiplă, deoarece mai 
multe reprezentări îmbogăţesc viziunea noastră asupra a ceea ce se petrece în 
activitatea didactică. 

Impărtăşim convingerea, de altfel tot mai larg răspândiță în prezent, conform 
căreia pot să coexiste mai multe reprezentări, mai multe modele sau sisteme 
paralele ale interpretării procesului de învăţământ, posibil a fi mobilizate sau 
reactivate după contextul şi situaţia concrete de învăţare, că fiecare în parte şi 
toate la un loc ne vor ajuta să gândim un evantai larg de cauze şi soluţii la 
problemele specifice instruirii. Că fiecare mod de abordare a procesului avut în 
vedere adaugă o piesă necesară în tabloul general al înţelegerii şi realizării 
efective a acestui proces. Este de preferat o astfel de abordare centrată pe mai 
multe modele deoarece oferă o deschidere spre adoptarea de soluţii alternative, 
de modele sau sisteme alternative în serviciul aceleiaşi cauze a creşterii calităţii 
şi eficienţei învăţământului şi, totodată, ar avea darul să determine profesorul să 
ia decizii mai înțelepte în alegerea unor soluţii didactice, să devină mai creativi 
Şi mai eficienţi. 

În secvențele următoare intenţionăm să studiem procesul de învăţământ în 
perspectiva unor reprezentări multiple, un demers indispensabil ajungerii la o 
înţelegere integrală, printr-o viziune mai largă asupra acestui proces. Refacerea 
unei asemenea imagini, construită pe accepţia unor ipoteze interpretative multiple, 
nu poate să fie decât benefică progresului didactic. Aici nu este vorba despre 
faptul că o astfel de „cunoaştere nouă” nu ar face altceva decât să se adauge pur 
şi simplu interpretărilor generale de până acum, imaginilor tradiţionale despre 
învăţământ. În opinia noastră, o nouă cunoaştere, o altfel de abordare peda- 
gogică a procesului didactic caută să pătrundă mai adânc, să modifice structural 
construcţiile în sine - concepţii, teorii, modele, sisteme referitoare la acest 
proces, 


2. Oferta actuală de soluții procesuale sau didactice 


Titlul ar putea fi înlocuit cu: „Ce modalităţi de gestionare a procesualităţii se 
prefigurează în perspectiva imediată ? ” şi: „Cât de optimişti am putea să fim în 
această privinţă acum, la început de secol? ”. | 

În opinia noastră, nu vom putea formula răspunsuri clare în această privinţă 
fără a trece succint în revistă evoluţiile paradigmatice şi ale sistemelor (modelelor) 
didactice ataşate acestora, pentru a putea degaja o linie de start de la care să se 
poată întrevedea noi deschideri în acest domeniu. 

“Din acest punct de vedere, istoria ne arată ultimul secol al mileniului de 
curând încheiat ca o perioadă bogată în practici şi teorii diverse, marcată de noi 
şi profunde transformări calitative, atât de fond, cât şi de formă. În cadrul acestor 
schimbări, mult mai pronunţate, desigur, în a doua jumătate a secolului XX, s-a 
conturat o tendinţă puternică şi constantă de accentuare a gradului de diferenţiere 
şi diversificare a procesualităţii interne a învăţământului. | 

Evoluție care nu a făcut, în fond, altceva decât să adâncească diferenţierea 
comportamentelor de predare ; şi, mai departe, diferenţierea dintre compor- 
tamentele elevilor şi cele ale profesorului, incluse în actul învăţării şi al predării. 
Diferenţieri care, pe parcursul timpului, au atras atenţia asupra existenţei unor 
moduri diferite în care elevii învaţă şi sunt învăţaţi, a unor moduri diferite în 
care învăţământul se angajează în transferul cunoştinţelor şi în construirea 
cunoaşterii individuale şi sociale la elevi. Ceea ce este o recunoaştere a faptului 
că timpul a lucrat în mod constant în favoarea trecerii de la uniformitatea la 
diferenţierea şi diversificarea procesului de învăţământ, de la o situaţie de 
îngustare a câmpului de acţiune la una de multiplicare a modurilor de acţiune 
(predare-învăţare) pentru toate stadiile procesului, că timpul a lucrat în favoarea 
tranziţiei de la ceea ce era învăţământul, un sistem didactic unic de gândire şi 
organizare a situaţiilor de instruire, la mai multe sisteme sau forme mai noi, mai 
novatoare, mai moderne. Diversitatea a fost aceea care a deschis calea dezvoltării 
unei procesualităţi extrem de dinamice şi de flexibile, a unei procesualităţi în 
căutare de calitate şi de mai multă eficienţă, de aflare de răspunsuri la nevoile 
reale şi stringente ale unei societăţi în transformare rapidă, de găsire de soluţii la 
- creşterea cererii publice de performanţă mai înaltă, în ultima instanţă, în domeniul 
instruirii. 

Urmarea firească a acestei accentuări a diferenţierii a fost crearea unei 
perspective de mai largă deschidere spre noi abordări şi experienţe diferite, care 
au dat naştere la soluţii diferite de acţiune, de natură să contribuie în mod 
semnificativ la lărgirea şi diversificarea ofertei de soluţii procesuale potenţiale de 
care învăţământul are atât de mare nevoie. | 

Datorită naturii diferite şi complexităţii aparte a problemelor specifice, solu- 
ţiile procesuale s-au proiectat sub forma concretă a unor modele sau sisteme 
didactice, relativ distincte, de structurare a proceselor .de predare-învăţare. 
Respectiv, ele s-au dezvoltat ca modele ce se deosebesc unele de altele prin 
natura alegerilor şi combinațiilor pe care le realizează în aspectele esenţiale 
definitorii şi care presupun: 


e adoptarea unor concepţii (filosofii) diferite despre cunoaştere (Ştiinţă) şi 
dezvoltarea cunoaşterii individuale ; 
orientarea spre anumite sisteme de valori (finalităţi şi conţinuturi) ; 
perceperea şi definirea în alte maniere a învăţării ; 

e acceptarea mai multor tipuri de experienţe de învăţare (ca ipoteze de lucru, ca 
moduri diferite de a pune elevul în raport cu realitatea) ; 

e opţiunea pentru tipuri de predare diferite, cu precădere pentru utilizarea de 
strategii (metodologii) la fel de diferite ; 

e înregistrarea de efecte diferite odată cu utilizarea unor strategii de evaluare 
deosebite. 


În acest fel, sistemele care s-au dezvoltat şi s-au dovedit viabile se prezintă 
diferit, ca reflecţie (concepţie), orientare şi explicare, ca mod de gestionare a 
predării şi învăţării, ca modalităţi de evaluare, fiecare avansând propriile 
avantaje şi inconveniente, dar toate având ca finalitate, într-un fel sau altul, 
obţinerea învăţării ; este adevărat, de tipuri relativ diferite, în funcţie de cadrul 
conceptual în care au evoluat. Cum s-ar spune, fiecare defineşte învăţământul 
în maniera sa. 

Fireşte, unele sisteme converg sub aspectul conţinutului, dar rămân divergente 
sub raportul finalităţilor şi al procesului, altele urmează aceeaşi orientare, dar se 
deosebesc prin mijloacele utilizate, prin maniera sau strategia de lucru aplicată. 

Realitatea este că acest pluralism, ce provine din abordări diferite, creează o 
posibilitate efectivă de alegere între un model sau altul, între mai multe variante. 
În plus, dincolo de valoarea alternativă a fiecăruia, este pe deplin posibilă o 
combinare foarte benefică între acestea, după dozele de compatibilitate dintre 
ele, o combinare fiind întotdeauna superioară cazului izolat. Aceasta echivalează 
cu posibila complementaritate şi, la nevoie, cu o intervenţie compensatorie între 
sistemele existente, cel puţin pe anumite fragmente ale procesului de învăţământ, 
la anumite discipline şi la anumite vârste şcolare. 


3. Spectrul tranziţiilor paradigmatice 


Fireşte, prezenţa acestor sisteme didactice în câmpul de acţiune specific învăţă- 
mântului este rezultatul acumulării unei îndelungate experienţe pozitive şi a creaţiei. 
Dar şi produsul unui efort susţinut de conceptualizare şi elaborare care a bene- 
ficiat în mod esenţial de conjunctura favorabilă a dezvoltării ştiinţelor educaţiei, 
a ştiinţelor umane, în general, a teoriilor cunoaşterii, învăţării, informaţiei şi 
comunicării, în special. Aşa se face că diferenţierile progresive care au avut loc 
evidenţiază orientări epistemologice şi psihologice, pedagogice şi sociologice 
diferite, care indică tipuri diferite de cunoaştere, de învăţare şi tipuri de strategii 
didactice diferite ce au început să-şi facă loc în cadrul practicii şcolare. 

Urmând această direcţie de susţinere a pluralismului şi relativismului soluţiilor 
procesuale, avansarea pe calea conceptualizării reprezintă tot atâtea schimbări de 
paradigmă în jurul cărora s-a constituit un sistem sau altul. Fiecare trecere de la 
o perspectivă la alta, fiecare schimbare de paradigmă constituie, în fond, o 
schimbare de atitudine faţă de actul de învăţare şi de predare şi, prin aceasta, faţă 
de lărpirea perspectivei de percepere a procesului de învăţământ în unitatea şi 
diversitatea lui. 

Aşa încât, la ora actuală, putem să spunem că învăţământul dispune de un 
continuum de inspiraţie sau de referinţe paradigmatice care se întinde de la 
dependenţa excesivă a elevului faţă de conţinut şi de profesor, de la directivitate 

şi constrângere, de la programare strictă şi rigiditate până la libera sa inţiativă, 
până la explorarea realităţii şi construcţia propriilor cunoştinţe prin acţiune 
proprie, până la autonomie sau nondirectivitate, un spectru atât de larg ce oferă 
o posibilitate de adaptare tot atât de mare de creaţie didactică şi responsabilitate. 

În mod curent, este vorba despre un continuum care pleacă de la un învăţământ 
axat pe paradigma transmisiei sociale, a comunicării discursive, ca simplă 
transmitere de cunoştinţe, pentru a ajunge la un învăţământ bazat pe comunicare 
interactivă şi, de aici, la un învăţământ centrat pe paradigma acțiunii, ca 
experiență proprie a subiectului (paradigma participării), ori la experiența 
impusă, predeterminată (paradigma programării). Şi, mai departe, pentru a 
ajunge la un învăţământ tributar unei paradigme a interacțiunii subiectului cu 
mediul (paradigma ecologică) sau a subiectului cu ceilalţi (paradigma socială), 
astfel încât învăţământul să se orienteze spre paradigma procesării informației (a 
învăţării prin procesarea informaţiei). | | 

În fond, această tranziţie urmează o traiectorie de inspiraţie care se poate 
localiza în spiritul filosofiei mecaniciste şi behavioriste (Pavlov, Skinner, Thorndike, 
Dooley, Watson, Carrard), până la o situare în spaţiul organicist şi umanist 
(Rousseau, Lewin, Decroly, Roger, Tolstoi, Neil), cu poziţii: de echilibrare 
intermediară între aceste două tendinţe (Picron, Decroly, Alain, Piaget, Mon- 
tessori, Freinet, Vîgotski, Bruner), cognitivişti ai informaţiei etc., aşa cum arată 
A. Peretti (1996, p. 43). | 

Sunt teorii complementare care ar putea duce la găsirea celor mai bune soluţii 
pentru rezolvarea unor probleme diferite (Biddle, 1988). La fel se pot exploata 
bogatele posibilităţi pe care le oferă o eventuală sinteză între teoriile behavioriste 
sau paradigmele raţionalizării şi programării şi cele cognitivist-informaţionale şi 
comunicaţionale ale învăţământului electronic, mai nou. 

În alţi termeni, am putea spune că procesualitatea este concretizată în moduri 
de lucru diferite, de învăţări diferite, care ne dau posibilitatea să înţelegem mai 
bine psihogeneza cunoştinţelor, dar Şi sociogeneza, să deducem semnificaţiile pe 
care le are primatul individualului (Piaget) şi primatul socialului (Vîgotski) în 
materie de instruire şi educaţie, în dezvoltarea fiinţei umane. 

Faptul că sisteme diferite decurg din paradigme diferite nu poate fi decât o 
situaţie benefică ce conferă fiecăruia în parte identitatea şi locul ce i se cuvin în 
cadrul unei game mult lărgite de experienţe didactice. Identificăm totuşi destule 
punți de legătură între ele, dacă facem abstracţie de unele exclusivităţi teoretice ; 
în acelaşi timp, fiecare dintre ele are şansa să se afirme ca un centru de propulsare 
a inovației şi a invenţiei pedagogice. | 

Pe fondul acestei lărgiri a cadrului conceptual de abordare, în cele ce urmează 
vom căuta să surprindem, într-o formă succintă, desigur, această evoluţie a 
procesualităţii ce stă sub semnul diversităţii, stăruind asupra acelor sisteme de 
mai mare recunoaştere, influenţă imediată şi profunzime asupra realităţii în- 
văţământului. Fără să insistăm de la început asupra multora dintre nuanţările 
acestora, ulterior vom încerca o prezentare mai cuprinzătoare a fiecărui sistem în 
parte. 

A. La început a fost cuvântul, transmiterea de cunoştinţe 


Pentru o lungă perioadă din istorie, învăţământul a evoluat ca transmitere şi 
receptare de cunoştinţe, ca prezentare de modele de acţiune şi imitație. 

Este un sistem care îşi are originea în modelul universitar de instruire 
(academic, discursiv) constituit în Europa medievală a secolelor al XII-lea şi al 
XIII-lea, generalizat, cu timpul, pretutindeni şi numit adeseori model logocentric 
(centrat pe limbaj) ori magistrocentric (dominat de activitatea profesorului) sau 
pur şi simplu tradițional. 

Cu toate transformările pe care le-a cunoscut în decursul vremii, acest sistem 
a rămas sub influenţa unei filosofii descriptive, specifice secolului al XIX-lea, 
pentru care ştiinţa (cunoaşterea ştiinţifică) reprezintă un produs finit, un corpus 
de cunoştinţe gata elaborate, un bilanţ de adevăruri definite şi transmisibile. 
Ceea ce, urmând această concepţie epistemologică, sugerează predarea ştiinţei 
ca produs, ca transmitere (ex cathedra) de cunoştinţe gata alcătuite, căreia îi 
corespunde o învăţare prin receptare, relativ pasivă, bazată pe solicitarea me- 
moriei, a memorizării - prin repetiţie, rezumare şi PIAN IE, cu un potenţial 
formativ scăzut, 

Centrat pe conţinut, scopul lui major a fost şi a Hehas acela de a-i da elevului 
posibilitatea să ajungă la „a şti”, la a cunoaşte ceea ce anterior i-a fost necu- 
noscut, la însuşirea de cunoştinţe solide, la construcţia din exterior a cunoaşterii 
individuale (teoria heterostructurării), a formării unui individ consumator de 
cultură. Un învăţământ acceptabil atâta vreme cât se dorea o cunoaştere enciclo- 
pedică, 

Este natural ca unui asemenea mod de explicare a cunoaşterii, a ştiinţei, să i 
se asocieze şi o concepţie psihologică pe măsură, o reorie asociaționistă a 
învăţării. 

Cunoaşterea le este prezentată elevilor într-o formă mediată, oferită prin 
intermediul unor cunoştinţe codate, transpuse în semne (cuvinte orale şi scrise) 
şi în simboluri specializate. Ca atare, sunt cunoştinţe rezultate nu din perceperea 
directă a reaiităţii (experienţă sensibilă), ci din contactul cu o realitate transfi- 
gurată, formalizată, o experienţă simbolică. Limbajul devine, astfel, instrumentul 
principal de instruire, iar singurele surse de cunoaştere rămân, de cele mai multe 
ori, profesorul şi manualul şcolar, ceea ce contribuie la dezvoltarea unor forme 
verbaliste şi livreşti de învăţare, la utilizarea unor metode comunicative pre- 
ponderent expozitive. 

Acest tip de învăţământ intelectualist, desprins în multe privinţe de lumea 
'reală, de viaţa social-economică, de o valoare formativă redusă şi promotor al 
unei didactici a transmiterii (a imprimării) a funcţionat ca model unic până la 
sfârşitul secolului al XIX-lea şi chiar mai târziu, putând fi regăsit şi astăzi. 

În forme reconceptualizate şi reelaborate, în spiritul unei teorii moderne a 
comunicării, apare, de exemplu, în versiunile moderne ale învățământului deschis 
şi la distanță (DD) ori în învățământul multimedia, ca alternative ce suplinesc 

accesul tradiţional la instruire şi educaţie. Dar ceea ce este cel mai important, 

rămânând pe terenul comunicării, este o vădită tendinţă de trecere de la un 
sistem de transfer sau de transmitere ori de tradiţie la afirmarea puternică în 

ultima vreme a unui autentic şi modern sistem comunicativ, care îmbrăţişează 

toate formele de comunicare pretabile învăţământului, într-o perspectivă poli- 

funcţională, inspirat din teoriile moderne ale comunicării şi informaţiei, ale 
învăţării şi acţiunii pedagogice. SNA 


B. De la limbaj la acţiune, de la sistemul unic. . 
la diversificarea sistemelor 


O întoarcere în timp, la sfârşitul secolului al XIX-lea, ne va arăta că unicul 
sistem de instruire ce a dominat vreme îndelungată viaţa şcolii începe să nu mai 
facă faţă noilor cerinţe şi să fie supus unor critici tot mai severe. Cu totul altele 
sunt condiţiile în care va evolua învăţământul de acum înainte. I se cere o tot mai 
largă şi activă implicare în viaţa societăţii, va fi nevoit să-şi îndrepte atenţia spre 
problemele reale şi practice ale vieţii, să dea curs cerinţelor de formare a omului 
pragmatic, capabil să acţioneze într-un mediu din ce în ce mai tehnologic, supus 
unor continue şi rapide transformări. Or, sistemul de învăţământ tradiţional nu 
îşi mai găseşte acoperire în noul context social. 


. 


Constrâns la noi adaptări, învăţământul începe astfel să se reorienteze după o 
filosofie încrezătoare în ideea că dezvoltarea şi construirea cunoaşterii individuale 
au loc sub efectul acţiunii, că modul discursiv nu este unicul care ar mai. permite 

„accesul la ştiinţă, la cunoaştere. În virtutea acestei concepţii, este părăsită treptat 
direcţia unei evoluţii singulare, tradiţionale, manifestându-se o tot mai vădită 
tendință de adaptare prin ramificare, prin desprindere şi depăşire a modelului 
unic şi uniform, orientat de secole aproape exclusiv spre transmiterea de cu- 
noştinţe. 

Primul pas pe calea trecerii de la o concepţie şi practică a modelului unic la 
o concepţie şi dezvoltare pluralistă se leagă de readucerea în atenţie a unei idei 
exprimate la vremea sa de J.-J. Rousseau, idee potrivit căreia copilul poartă în 
sine mijloacele necesare şi capabile să-i asigure dezvoltarea firească, acestea 
fiind reprezentate de propria lui activitate — o activitate care poate fi orientată şi 
organizată de educator. 

Paradigma acțiunii şi dezvoltarea ei ca paradigmă a participării se îndepărtează 
astfel de interpretările anterioare, deschizând calea trecerii de la „a şti” la „a 
face”, de la „a:şti” la „a şti să faci”, afirmând ideea, că „a şti” şi „a face” nu 
trebuie să fie două experienţe diferite. | 

| Această transformare se adânceşte apoi într-o perioadă în care acţiunea începe 

'să fie privită ca problemă centrală a vieţii psihice, când renumiţi oameni de 
ştiinţă, psihologi şi pedagogi, precum Piaget, Vigotski, Wallon, Bruner, Galperin 
ş.a. fac din acţiune (acţiunea subiectului) factorul determinant al construcţiei şi 
dezvoltării cunoaşterii individuale, al însuşirii cunoştinţelor. Desigur, este vorba 
despre acţiune interpretată nu în mod îngust, în plan strict psihomotor sau 

manual, ci în sens piagetian, ca manipulare mentală a obiectelor, evenimentelor 
sau actelor, orientată spre interior şi spre reflectare abstractă. 

Cu nuanţările de rigoare, o astfel de abordare aduce o răsturnare de per- 
spectivă, forțând trecerea de la învăţarea prin înmagazinare de cunoştinţe la 
învăţarea. prin acţiune, de la o învăţare receptivă la una activă, care face din 
cunoaştere (cunoştinţe) produsul activităţii elevului, o învăţare care stimulează şi 
dezvoltă facultăţile şi capacităţile implicate în actul cunoaşterii, deci o învăţare 
privită ca un proces cu un profund caracter constructiv şi formativ. 

Ceea ce echivalează cu o trecere de la o didactică a transmiterii la aşa-zisele 
„pedagogii active”, participative, care pun acţiunea, şi nu cuvintele, la baza 
contruirii cunoaşterii individuale. Este semnul trecerii de la training la learning, 
situaţie în care actul învăţării trece înaintea celui al predării. De aici înainte, 
elevul este cel care se situează în centrul procesului de învăţământ, iar activitatea 
acestuia, învăţarea, este privilegiată în raport cu prestaţia profesorului. 

Cu menţiunea că învățarea prin acțiune (learning by doing) nu este apanajul 
unui curent teoretic specific, ci este un concept ce traversează toate curentele 
psihologice şi pedagogice, de la Thorndike la Piaget, de la psihologia formei şi 
pedagogia transmiterii la psihopedagogiile cognitive de astăzi. 

Cum acţiunea poate să fie diferită la provenienţă, să îşi aibă originea în 
interioritatea subiectului, în operaţiile sale mentale, ori în exteriorul acestuia, în 
acţiuni impuse, perfect controlate, variaţia ei poate să ducă la dezvoltarea mai 
multor modele didactice de factură acţională (acţioniste, activiste, manualiste, 
euristice, procesuale, operaţionale, integrativ teoretice şi practice etc.). Câteva 
desprinderi s-au impus totuşi în mod semnificativ, după cum va rezulta din cele 
ce urmează. 


C. Orientarea spre sisteme (modele) tehnocentrice 


Având ca suport acţiunea, s-a dezvoltat puternic un sistem numit fehnocentric, de 
sorginte behavioristă sau mai mult neobehavioristă, psihologii interesate de o 
învăţare privită ca schimbare în comportament şi ca achiziţie de comportamente, 
adică de reacţii sau complexe de reacţii determinate de acte impuse din afara 
celui care învaţă. În această accepţie, a acționa, potrivit succesiunii:(schemei) S-R 
(stimul-reacţie), semnifică premisa obţinerii unei schimbări în comportament, 
adică a unei noi achiziţii. În virtutea acestei scheme clasice, elevul este considerat 
un factor activ doar în măsura în care el răspunde la anumiţi stimuli ce vin din 
exterior, de tipul conţinuturilor-stimuli, de exemplu, impuşi sau controlaţi de 
profesor, cu efecte supravegheate de el. De unde accentul pe o activitate perfect 
structurată, dirijată sau controlată de profesor, iar într-o viziune modernă - de 
calculator. 

Este vorba, aşadar, despre un sistem care îmbrăţişează ideea dirijării riguroase 
a proceselor de învăţare, prin fragmentarea şi structurarea strictă atât a materiei, 
cât şi a organizării cu aceeaşi stricteţe a operaţiilor de învăţare şi de predare 
(după specificul unei pedagogii dirijiste, directiviste). Toată această raţionalizare 

îşi caută sprijinul în instrumentalizarea instruirii, făcându-se apel la utilizarea 
tehnologiilor moderne audiovizuale ori la cele informaţionale şi de comunicare, 
ce sunt călăuzite de ideea obţinerii unei eficienţe maxime, a performanţei cât 
mai înalte (paradigma performanței), a pregătirii elevilor în concordanță cu 
cerinţele unui mediu social-tehnic şi industrial. Este, într-un fel, un model ce 
simbolizează spiritul riguros al i-a ştiinţifice, tate de spiritul tehnologic 
al secolului XX. 

În forme nuanţate, desigur, această abordare conexionistă caută să activeze 
sau să facă activ elevul, impunându-i o activitate predestinată, propunându-i a 
priori un decupaj de cunoştinţe sau de cunoaştere programată, de forme de 
programare 'perfect controlate. Pentru această abordare, programarea devine 
producătoare de cunoştinţe, puțână să ia forma mai multor variante de modele de 
acest tip, cum ar fi: 


învățământul algoritmizat ; 
e învățământul bazat pe instruirea programată ; 
e ' modelul instruirii asistate pe calculator (LAC), inclusiv prin intermediul 
__ Internetului (învăţământ electronic) şi, într-o manieră mai puţin riguroasă ; 
e învățământul prin obiective operaţionalizate (pedagogia prin obiective, 
centrată pe comportamente şi acţiuni observabile). 


"În perspectivă, se aşteaptă progrese remarcabile în această direcţie, chiar o 
informatizare şi tehnologizare masivă a sistemelor educaţionale, reînnoirea modu- 
rilor de predare şi învăţare pe aceste baze, cu largi deschideri spre dezvoltarea 
sistemelor de autoinstruire şi autoeducaţie asistate. 


D. Orientarea spre sisteme (modele) procesuale, constructiviste 


În paralel cu dezvoltarea modelelor tehnocentriste şi în vădit contrast cu ele se 
afirmă la fel de puternic sistemele centrate pe procesele de învățare, constructiviste 
sau structuraliste. Acestea sunt fondate pe teoriile psihologiei cognitive, interac- 
ționiste şi constructiviste, care depăşesc schema simplistă a condiţionării pur 
externe. De această dată, nu acţiunea exercitată din exterior, prederminată, 
asupra elevului prezintă importanţă, ci acţiunea care îşi are originea în inte- 
rioritatea acestuia, care vine din proprie iniţiativă, ce pune în joc operaţiile 
mentale prin care se acţionează asupra obiectului cunoaşterii (paradigma ope- 
raţiilor mentale). La baza învăţării este pusă acum experienţa proprie a subiectului, 
care implică procese interne în interacţiune cu mediul înconjurător (paradigma 
acţiunii participative). În acest sens, orice achiziţie nouă este privită ca un 
construct, ca un produs al activismului şi constructivismului specifice învăţării 
active. Concepţia despre învăţare devine acum aceea a unui proces de apropiere 
personală, individuală, a cunoştinţelor. Elevul care învaţă este elevul care îşi 
apropie sau elaborează singur cunoştinţele, învăţământul constituind astfel o 
punere în situaţie de învăţare activă a elevilor. | 

Avem de-a face, aşadar, cu modele centrate pe raportul elev-cunoaştere, pe 
demersurile sale, pe mijloacele sale de învăţare (pe logica învăţării). Ceea ce 
interesează în primul rând este dezvoltarea acestor procese de învăţare care stau 
la baza elaborării cunoştinţelor, pornindu-se de la concepţia că ştiinţa însăşi este 
un proces Şi o metodă, înainte de a fi un produs, aşa cum deja am subliniat. 

În consecinţă, ştiinţa trebuie învățată şi predată în primul rând ca proces şi ca 
metodă, şi abia apoi ca produs. Totul prin eforturi proprii, prin observaţie, 
experiment, anchete etc., adică prin experimente sau trăiri proprii, organizate şi 
gestionate de elevi, şi prin sprijinirea acestei învăţări. Acestea sunt pedagogii 
„centrate pe logica învăţării. 

Ca urmare a acestei orientări, altele vor fi şi rolurile şi funcţiile profesorului, 
prioritate având cele ale mediaţiei, ale organizării situaţiilor de învăţare activă, 
ale $prijinirii elevilor să înveţe, propunându-le mijloace de reuşită. 

În acestă ordine de idei, câteva variante s-au impus în mod deosebit ca 
sisteme majore ale învăţământului actual, şi anume: 


* sistemul procesual, de tip euristic ; 

e sistemul operaţional, constructivst ; 

e sistemul învăţării depline, inspirat din paradigma corelaţiei proces-rezulrate 
(mastery learning), ca să rămânem doar la acestea. 


În esenţă, dacă învăţământul prin transmitere urmează un traseu care presupune 
achiziţie de cunoştinţe şi apoi aplicaţia acestora, modelele procesuale inversează 
această ordine, începând cu acţiunea, cu problema, şi făcând din aceasta mobilul 
ajungerii la cunoştinţe (Claparăde). 

O mare importanţă tinde să capete astfel învăzarea prin descoperire (Bruner, 
Hendrix, Suchman, Shulman, Keistar ş.a.), prin tatonare, prin căutare activă, prin 
încercare, prin construirea cunoştinţelor în contactul direct cu realitatea, prin 
experienţa trăită (experienţă sensibilă), ca şi prin inventivitatea în găsirea solu- 
țiilor. Prin faptul că se pledează în favoarea „cunoaşterii cucerite”, în locul 
„cunoaşterii căpătate”, se introduce ideea plasării elevului într-o situaţie care să-i 
permită să facă „ucenicia descoperirii”, a ştiinţei, adică a învăţa să pună întrebări, 
să identifice problemele, să enunţe ipoteze, să imagineze strategii, să culeagă şi 
să interpreteze date etc, Actul învăţării apare astfel ca un proces de apropiere 
personală a cunoştinţelor, care implică, dar şi dezvoltă în acelaşi timp forţele 
intelectuale. În asemenea situaţii, logica acţiunii este asociată cu logica descoperirii. 


E. De la sisteme acţionale la sisteme interacționale 


a) Sistemul situațional 


Un pas înainte se face pe calea diferenţierii, odată cu afirmarea unui sistem 
situațional sau contextual ancorat în teoriile ecologice asociate celor cogniti- 
viste, preocupate să scoată în evidenţă valoarea mediului în care evoluează 
învăţarea. 

În accepţia abordării ecologice, învăţarea este întotdeauna contextuală ; 
învăţarea şi mediul constituie un tot nedisociabil. Ceea ce contează este interac- 
ţiunea învățare-mediu, concepută ca un PLS care duce la interstructurarea 
cunoaşterii. 

O interstructurare care, după Piaget, se petrece în două faze : una de asimilare 
de structuri cognitive şi operative sub influenţa stimulărilor ce vin din partea 
mediului, alta de acomodare, de adaptare a structurilor la solicitările rii 
mediu. 

Aceste schimbări în comportament înseamnă învăţare şi vin ca răspunsuri noi 
la situaţii noi. Învăţarea (ca şi cunoaşterea) are, prin urmare, un rol adaptiv, este 
0) proprietate adaptivă, o manifestare a inteligenţei, este pusă în legătură cu 
nevoia de adaptare în raport cu mediul specific. 

Mediul educaţional şcolar se constituie ca un ecosistem” ce implică persoane, 
obiecte, acţiuni, informaţii, loc, timp, evenimente, relaţii, stări afective etc., 
astfel încât elevul construieşte propriile cunoştinţe în interacţiune cu iul 
pedagogic sau didactic imediat, cu mediul natural şi cel social în care se 
încadrează. | - | 

Mediul este cel care creează condiţii mai mult sau mai puţin favorabile 
învăţării, aşa încât instruirea devine întotdeauna şi o problemă de organizare a 
condiţiilor externe ale învăţării, de aşa manieră încât să-i confere elevului 
sentimentul de participare activă la desfăşurarea procesului de instruire. 

Această abordare face din contextul sau din „situaţia de instruire” pivotul 
întregului demers didactic, din procesul de învăţământ un flux continuu de 
situaţii de instruire, iar din teoria instruirii, studiul ştiinţific al organizării 
situaţiilor de instruire, ceea ce-l determină pe profesor să-şi asume rolul de 
creator (conceptor) şi rezolvitor de situaţii de instruire, de organizator al con- 
diţiilor optime ale învăţării, de plasare a elevului într-o situaţie favorabilă 
învăţării. | | 

În general, astfel de sisteme semnifică o reorientate spre om şi natură, spre un 
învăţământ puternic ancorat în mediul înconjurător. 


b) Sistemul sociocentric 


În fine, sub impulsul unei ideologii socializante şi al teoriilor care definesc 
personalitatea ca produs al influențelor mediului social-cultural, în vogă la 
început de secolul XX, şi mai ales ca urmare a dezvoltării ulterioare a psihologiei 
sociale, va prinde viaţă un sistem de inspiraţie sociopsihologică, aşa- -numitul 
„sistem sociocentric”, animat de ideea construcţionismului social, conform 
căruia cunoaşterea individuală, ca şi gândirea, îşi are sursa în interacţiunile şi 
interdependenţele individului cu ceilalţi — interacţiunile sociale (V îgotski, 1930; 
Mead, 1934; Piaget, 1969; Picron, Reuchlin, 1973; Bruner, 1985; Bloom, 
1967, 1971 ş.a). 

în plan didactic, el se prefigurează ca un sistem care pune pe seama meca- 
nismelor mediației sociale structurarea personalităţii elevului, în general, 5 a 
dezvoltării cunoaşterii individuale, în special. 

În optica acestui sistem, țelul suprem este formarea elevului social, ca produs 
şi subiect al interacțiunilor dezvoltate în cadrul procesului de învăţământ, în 
contextul formelor grupale de activitate şcolară, a elevului care, acţionând social, 
devine agentul formării sale. 

Pivotul dezvoltării cunoaşterii individuale urmează să devină astfel invărarea 
socială bazată pe interschimbul de informaţii, de experienţe de cunoaştere şi 
trăiri emoţionale care au loc, de exemplu, în cadrul clasei şcolare sau al microgru- 
purilor de elevi. Şi care este totodată o învăţare a vieţii sociale, ca normă şi 
conduită, indispensabilă inserţiei sociale. 

În consecinţă, accentul urmează să se pună pe facilitarea sociogenezei cunoaşterii 
individuale, acordându-se atenţie organizării în mod preponderent a condiţiilor 
sociale în care evoluează învățarea, pe promovarea învăţării interdependente şi 
utilizarea unor metode interactive, adecvate provocării şi stingerii unor conflicte 
sociocognitive, a unor metode de învăţare prin cooperare şi prin competiţie, în 
ultimă analiză. 

Fără a fi subapreciată importanţa psihogenezei cunoaşterii, centrată pe activitatea 
individuală, în favoarea sociogenezei cunoaşterii, axată pe activitatea în comun, 
pe interacţiunea cu ceilalţi, această nouă abordare vine mai degrabă să demonstreze 
că factorul social are un rol tot atât de important ca şi factorul individual, că 
învăţământul modern are nevoie de reunirea variabilelor psihologice şi a celor 
sociologice deopotrivă, considerate a fi la fel de importante în determinarea 
progresului cognitiv la elevi. În fond, important este să se ajungă la un raport de 
echilibru între experienţele dobândite individual şi cele câştigate social, în grup, 
în beneficiul unei formaţii depline. 


F. O nouă perspectivă — modelul centrat pe procesarea 
informaţiei 


În fine, şi mai apropiat de zilele noastre, începând cam de la jumătatea secolului XX, 
un nou model captează interesul învăţământului - modelul informaţional conceput 
şi organizat în jurul unei paradigme cognitive, aceea a procesării informaţiei. 
Este reflexul firesc al intrării noastre într-o nouă epocă istorică, epoca infor- 
maţiilor şi a informatizării într-un ritm extrem de rapid, resimţit în toate domeniile 
sociale, epocă a inteligenţei artificiale şi a utilizării calculatorului, epocă în care 
omul este văzut pentru prima dată ca o centrală de prelucrare a informaţiei, ca un 
„Supercalculator”, cu motivaţia că informaţia produce putere. 

Acest model este perceput nu în sens de achiziţie de cunoştinţe, ci în sensul 
de a pune elevii în situaţia să proceseze informaţia şi de a ajunge, pe această 
bază, la construcţia propriilor cunoştinţe. 

Premisa de la care se porneşte este o altă interpretare dată învăţării, reconsiderarea 
ei prin raportare la sistemul procesării informaţiilor, definită de acum drept o 
formă superioară de prelucrare conştientă a informaţiei, un proces intern de 
transformare, organizare, stocare şi restituire a informaţiei care angajează procese 

şi mecanisme de tipul celor de recepţie, conceptualizare, codare, memorizare, 
formalizare, transferare etc., pentru a ajunge în final la elaborarea unor structuri 
cognitive (reprezentări ce ating nivele diferite de abstractizare şi generalizare — 
cunoştinţe, concepte, definiţii, legi, teorii etc.) pe cât de temeinice, pe atât de 
operante în cadrul unor noi procese de prelucrare 'a noii informaţii. Ceea ce ne 
aduce în faţa unui sistem de instruire centrat pe mecanismele procesării infor- 
maţiei în vederea construirii cunoaşterii individuale la elevi, a unor structuri 
mentale conceptuale. Şi care face trimitere la utilizarea în cursul activităţii de 
predare-învăţare a unor strategii de gestionare a proceselor cognitive specifice 
transformării de informaţii, inclusiv de familiarizare a elevilor cu strategii 
metacognitive (de cunoaştere a propriilor procese de prelucrare a informaţiei şi 
de autoreglare a acestora) capabile să sporească sensibil performanţele îuvăităzii 
şi să contribuie la dezvoltarea capacităţii lor de învăţare. 

Este vorba, aşadar, despre un alt tip de constructivism intelectual la care 
elevii sunt îndemnați să ia parte, despre angajarea lor într-un alt tip de învăţare 
care le conferă un rol activ şi constructiv, fiind abilitaţi cu strategii cognitive de 
gestionare a informaţiei şi a proceselor mentale implicate în această procesare. 
Într-o asemenea situaţie, profesorul ar deveni, de fapt, un producător de scheme 

sau structuri de prelucrare a informaţiei, pe care le va utiliza în activitatea sa 
didactică. 

În faza de zici tăi este cazul unei noi didactici, a unei didactici centrate pe 
cogniţie, pe construcția de cunoştinţe şi produsele ei, prin procesare de informaţii. 

În reprezentarea grafică, aceste evoluţii pot fi redate în felul următor (figura 1). 

Figura 1. Diversificarea sistemelor (modelelor) procesuale 

În concluzie, este evident că sisteme diferite, cu potenţialităţi explicative şi 
rezolutive, normative şi explorative diferite, se angajează cu argumente diferite 
în susţinerea transformărilor actuale prin care trece învăţământul. Cunoaşterea 
acestor sisteme este esenţială în schimbarea imaginii noastre despre procesul de 
învăţământ. Ea modifică, în mod sensibil, perspectiva noastră asupra practicilor 
şcolare. 

Unele sisteme au o vocaţie predominant cognitivă (informativă), altele, 
acţională, pragmatică şi, în fine, există şi sisteme cu finalitate formativă sau 
educativă. Unele au rămas ataşate ideii de transmitere şi vor acorda prioritate 
cuvintelor (în locul lucrurilor, al faptelor, experienţelor), altele, dimpotrivă, vor 
împrumuta trăsături comune investigaţiei ştiinţifice şi vor cultiva comportamente 
şi calităţi specifice. De asemenea, unele favorizează obţinerea de performanţe în 
anumite domenii ; unele acordă prioritate formaţiei individuale, altele - celei 
sociale ş.a.m.d. Pentru toate, cunoaşterea reprezintă însă miezul învăţământului, 
ceea ce reflectă prioritatea pe care şcoala o acordă adevărului. Diferite rămân 
doar posibilităţile de a se ajunge la structurarea cunoaşterii individuale, apelându-se 
la experienţe diferite de învăţare. După cum toate au tendinţa, folosind mijloacele 
specifice, de a subordona, într-un fel sau altul, instruirea formaţiei, educaţiei. 

Dinamica ponderii acţiunii unora sau a altora, regăsirea lor în proporții 
diferite în palmaresul practicii şcolare este în funcţie de soluţiile pe care acestea 
le propun, ţinând cont de reconsiderarea priorităţilor şi cerinţelor concrete avute 
la un moment dat în vedere, ceea ce, fireşte, solicită din partea profesorului mult 
discernământ în alegerile sale. Judecând din acest punct de vedere, actul predării 
devine o problemă de decizie, de alegere între alternative. 

Existenţa mai multor sisteme nu presupune neapărat negarea sau anularea lor 
reciprocă şi nici o alegere de tipul „ori-ori”, „sau una, sau alta”, ci lasă 
posibilităţi de combinare şi corelaţii într-o formă coerentă, ceea ce lărgeşte 
considerabil oferta de soluţii acţionale. Poate fi luată în considerare, de exemplu, 
o complementaritate de conţinut sau de formă, de prezentare ori una temporală. 

Didactica modernă nu se pronunţă împotriva sistemelor alternative, comple- 
mentare sau compensatorii, ci în favoarea abordării pluraliste, a diferenţierii 
variatelor soluţii, în măsură să aducă mai mult dinamism şi flexibilitate, să se 
constituie într-un antidot la posibila alunecare spre un conservatorism peda- 
gogic, uniformitate şi rutină în activitatea didactică. 

O asemenea didactică polimodală aparţine în mod organic şi funcţional unuia 
şi aceluiaşi întreg, învăţământului modern în ansamblul lui, opus extremismului 
sau exclusivismului pedagogic. Această atitudine ar putea să echivaleze cu ceea 
ce s-ar putea numi o renunțare la „patul lui Procust”, la numeroasele canoane 
didactice. 

În acelaşi timp, este de presupus că, de pe urma acestor căutări şi găsiri de 
soluţii, va rezulta o critică şi o relativizare a practicilor care actualmente mai 
persistă în virtutea tradiţiei, obişnuinţei sau inerţiei. În general, încurajarea 
diversităţii trebuie însoţită de un scrutin critic, pentru a separa avantajele Şi 
limitele diferitelor abordări. 

Sistemele trecute succint în revistă sunt inspirative, şi nu dogmatice, misiunea 
lor fiind să creeze spaţii deschise, mai mult sau mai puţin necunoscute sau 
nepracticate până acum. Ca atare, o încercare de sinteză a tuturor variantelor 
experimentate şi validate, oarecum, până în prezent nu poate decât să lărgească 
perspectivele de acţiune ale profesorului, să-l ajute să se debaraseze de unele 
suficienţe ce îl împiedică să-şi imagineze şi alte moduri de a acţiona, diferite de 
cele bine-cunoscute. Modelele oferă deci o deschidere spre afirmarea libertăţii 
de acţiune, spre creativitate didactică, zdruncinând mentalitatea monopolului 
unui singur sistem uniform de instruire. Până la urmă, însuşi faptul alegerii între 
alternative semnifică un act de creaţie (Antony Joy). 

În fond, coexistenţa şi acceptarea mai multor sisteme ca soluţii alternative sau 
complementare au darul de a plasa practicile şcolare într-un univers ştiinţific şi 
social-cultural propriu acestui început de secol, acestui nou model de cultură pe 
care societatea modernă îl promovează. Alternativele la care ne-am referit, şi 
probabil şi altele, tind să se armonizeze cu valorile fundamentale ale acestei 
societăţi, pentru care cunoaşterea şi acţiunea sunt strâns corelate cu competențele, 
facultăţile intelectuale superioare şi calităţile umane. 

Capitolul III 


Sistemele comunicaționale 


1. Învățământul - transmitere de cunoştinţe 
(sistemul comunicațional tradițional) 


Pentru o lungă perioadă din istorie, învăţământul a evoluat ca transmitere de 
cunoştinţe şi experienţe (tehnici) de acţiune şi, respectiv, ca achiziţie a acestora, 
prin receptare şi imitație. 

Acest sistem de tradiţie, numit în mod variabil când academic sau logocentric, 
când magistrocentric sau tradiţional, de vădită orientare intelectualistă, efect al 
izolării sale, în multe privinţe, de lumea reală, de viaţa societăţii şi de dezvoltarea 
economiei, reprezintă, fără îndoială, un experiment al trecutului. Este o încercare 
cu rădăcini culturale adânci şi complexe, ce prefigurează un învăţământ încrezător 
în puterea structurantă a culturii şi care pune accentul pe transmiterea şi achiziţia 
valorilor culturii, ale ştiinţei, găsindu-şi vocaţie educativă în formarea culturală 
a personalităţii. Este adevărat, o formare în spiritul unei culturi enciclopedice, 
după cerinţele timpului. 

Dar, în forma lui cea mai organizată, îşi are originea în modelul universitar, 
academic, format în Europa Medievală a secolelor al XII-lea şi al XIII-lea şi 
generalizat apoi în lumea întreagă. După exemplul şi imaginea universităţilor, 
cele mai vechi instituţii de învăţământ, s-au înfiinţat cu timpul instituţii şcolare 
secundare şi, apoi, elementare, care au preluat sistemul universitar fără să-i 
aducă modificări semnificative (un transfer considerat, din mai multe motive, o 
eroare fundamentală în istoria învăţământului). 

Fireşte, de la debuturile sale şi până în prezent, acest model a suportat mai 
multe transformări, dar, în esenţă, s-a păstrat în limitele aceleiaşi concepţii 
generale, discursive, asupra instruirii şi a funcţionat ca model unic până la 
sfârşitul secolului al XIX-lea şi, metamorfozat în multe privinţe, el este prezent 
şi astăzi în viaţa şcolii. 

A. Fundamentele filosofice, epistemologice 


În esenţă, specificul acestui sistem constă, înainte de toate, în concepţia de 
ansamblu pe care o îmbrăţişează cu privire la cunoaşterea umană - în general —, şi 
cunoaşterea ştiinţifică - în special. Este vorba despre o cunoaştere percepută în 
spiritul unei filosofii descriptive, proprie secolului al XIX-lea, când ştiinţa era 
privită ca un produs sau ca un rezultat finit, ca un bilanţ de adevăruri gata 
constituite, ca un corpus de cunoştinţe gata elaborate, ce aşteaptă să fie transmise. 
Cum aceste produse ale cunoaşterii umanităţii, aceste achiziţii culturale, necesare a 
da formă spiritului, adică a instrui, nu se descoperă, ci se transmit sau se 
comunică, aşa cum spune Bruner, instruirea însăşi este înţeleasă ca o relaţie de 
transmitere a ceea ce este cunoscut celor care încă nu au ajuns la respectiva 
cunoaştere (Păun, 1982, pp. 142-145). Interpretarea ştiinţei ca produs, evident, 
sugerează însuşirea ştiinţei ca produs, ca adevăruri sau cunoştinţe gata elaborate. 
În acest sens este acreditată ideea conform căreia există întotdeauna un corpus 
de cunoştinţe, de fapte, adevăruri istorice, date cronologice, idei filosofice, 
doctrine sociologice şi economice, teze politice, concepte şi teorii ştiinţifice etc. 
pentru care nici nu se pune problema să fie supuse unei investigaţii sau verificări 
directe, care nu se pretează experimentării (reconstruirii pe cale experimentală), 
după cum sunt atâtea şi atâtea probleme care nu pot să fie rezolvate pe calea unei 
cercetări independente etc. Or, într-o asemenea situaţie, obiectivul major al 
învăţământului (instruirii) a devenit transmiterea produselor cunoaşterii, con- 
cretizate în datele unei ştiinţe construite, alcătuită din cunoştinţe clasificate şi 
ierarhizate într-o succesiune care merge de la principii la fapte, pe care le explică, 
şi la activităţi pe care le dirijează, propunându-le elevilor reguli sau principii de care, 
eventual, se leagă practici şi fapte, după cum se exprimă Leroy (1974, p. 95); a 
„transmite produsele cunoaşterii umanităţii concretizate nu numai în valorile ştiinţei, 
Ci şi în valorile tehnologiei, în valorile literar-artistice, filosofice, morale, sociale etc. 
În alţi termeni, ceea ce se urmăreşte cu prioritate este de a le da elevilor 
posibilitatea de a ajunge la „a şti”, la a cunoaşte ceea ce anterior le-a fost 
necunoscut, la însuşirea unor cunoştinţe solide. Şi, pe această bază, la construcţia 
din exterior a cunoaşterii individuale a elevului (heterostructurarea cunoaşterii), 
construcţie apreciată a se situa în miezul întregului. proces: de învăţământ. 
Mizându-se pe enorma încărcătură semantică şi energie modelatoare înmagazinată 
în cunoştinţe, se întrevede astfel posibilitatea de a ajunge în final la structurarea 
posibilităţii elevului, la formarea acestuia prin contactul cu marile opere ale 
spiritului uman, sensul cel mai înalt spre care tinde edificiul cunoaşterii de-a 
lungul anilor săi de şcoală. | TI | 


B. Primatul conţinutului 


Urmând această concepţie epistemologică după care totul urmează să se bazeze 
pe cunoştinţele sociale impuse, şi nu pe cunoştinţele dobândite prin descoperire 
şi metode active, instruirea se defineşte ca o activitate centrată exclusiv pe 

transmiterea de cunoştinţe şi experienţe ex carhedra, un tip de comunicare 
deductivă, axiomatică. O transmitere ce privilegiază ordonarea şi prezentarea 
liniară, analitică şi sistematizată a cunoştinţelor, a materiei, ce apare ca un 
transfer de conţinuturi şi modele culturale, de forme de gândire şi manifestări 
comportamentale dinspre magister spre elevi, preluate şi însuşite de aceştia prin 
receptare şi, eventual, prin imitaţia modelelor, ca o trecere de informaţii dintr-un 
recipient în alt recipient considerat a fi gol şi care trebuie umplut, fără un efort 
deosebit din partea receptorului. 

A instrui înseamnă, în această ipostază, a-i conduce pe elevi prin edificiul 
solid şi bine structurat al unei ştiinţe organizate - supusă în prealabil selecţiei, 
prelucrării şi structurării — sub forma unei materii de predat bine finalizate şi a 

cărei cunoaştere sau studiere presupune frecventarea unei lungi serii de „cursuri” 
de „lecţii” desfăşurate după un program fixat de instituţia de învăţământ, aicea 
pe parcursul mai multor luni şi ani de studii (Raillon, 1979), un program care 
caută să ofere ideea ştiinţei ca structură selectivă şi orpanizată. 

Aşa cum subliniază L.B. ltelson (1977, p. 131), „în conformitate cu cerinţele 
acestei concepţii, elevul are de-a face nu cu realitatea, ci cu un model special 
prelucrat al realităţii - cu materia de învățământ, în care faptele, fenomenele, 
obiectivele se simplifică şi se schematizează. Din ele se elimină acele laturi şi 
însuşiri care «nu sunt prevăzute pentru însuşire» în momentul respectiv. 
Obiectul prelucrat în acest fel devine un exponat, un model, un material 
didactic ş.a.m.d. Ştiinţa prelucrată în acest mod devine obiect de învăţământ, 
iar expunerea acesteia, manual şcolar etc. În consecinţă, activitatea de cunoaş- 
tere a elevilor este o activitate specific şcolară, didactică. Ea este îndreptată 
spre căutarea unor răspunsuri deja existente, şi nu spre descoperirea întrebărilor 
care cer un răspuns. lar realitatea cu care elevul are de-a face este o realitate 
deosebită, şcolară, «artificială», şi nu acea lume complexă cu care el se 
întâlneşte în viaţă. De aceea, nu este întâmplătoare reacţia elevului potrivit 
căreia «în şcoală este una, iar în viaţă - alta». Aceasta este cauza pentru care 
modelul arătat mai sus se dovedeşte a fi insuficient pentru realizarea multor 
aspecte ale învăţării”. 

Se estimează, aşadar, că, prin asimilări succesive ale unor conţinuturi, se 
poate ajunge la progrese pe calea lărgirii şi structurării cunoaşterii individuale şi 
a dezvoltării proceselor intelectuale de care acestea depind. 

Privită în această perspectivă, instruirea devine o problemă de specificare a 
conţinutului, a obiectului de învăţământ, care, la rândul lui, determină în mod 
fundamental acţiunea profesorului şi a elevului (Not, 1988, p. 9). Propunându-i 
elevului anumite materii, accentul cade, prin urmare, pe conținut, pe stăpânirea 
acelor materii, pe însuşirea de cunoştinţe corecte, elaborate o dată pentru 
totdeauna, definitive, contând mai puţin experienţa lăuntrică şi, mai ales, cea 
afectivă a celui care învaţă. 

Cum s-ar spune altfel, derularea procesului didactic se fondează cu prioritate 
pe analiza obiectului (conţinutului) dat, în vederea impunerii acestei analize şi în 
mintea celor care învaţă, intervenţia magistrului căutându-şi astfel eficacitatea în 

logica conţinutului, în structurarea conţinutului, în logica unor principii a priori 
de natură să prezideze organizarea şi derularea întregii activităţi. 

| | 
C. Fundamentele psihologice ÎN 


Acest mod de explicare a cunoaşterii îşi găseşte o fundamentare psihologică 
într-o anumită teorie a asimilării cunoaşterii — eoria asociaționistă a învăţării. 
O teorie cu rădăcini în filosofia aristotelică a cunoaşterii, dezvoltată mai târziu 
în şcoala filosofică a empiriştilor englezi : J. Locke, Hobbes, Berkely, Hume, 
Hartley, Ben, Mills ori De Ebbinghaus, Carr, Robinson ş.a. în epoca modernă. 
În esenţă, această teorie situează în centrul cunoaşterii şi al gândirii senzaţia şi 
reprezentarea, combinaţia de reprezentări. Reprezentările constituie materialul 
din care se extrag şi se construiesc toate cunoştinţele, respectiv achiziţia de 
cunoştinţe (noţiuni, idei, principii etc.) şi dezvoltarea gândirii sunt puse pe 
seama legilor asociaţiei reprezentărilor (ale legării şi contopirii reprezentărilor), 
adică pe seama aşa-zisei învăţări asociaţioniste. Este, în fond, 0 învăţare care 
funcţionează pe baza legilor asociaţiei, legi ale efectului contiguităţii şi ale 
existenţei similarităţii şi contrastului (asemănărilor şi deosebirilor), iar legile 
contiguităţii sunt considerate legi ale acţiunilor simultane sau succesive ale 
proceselor mentale, care, datorită vecinătăţii lor în spaţiu şi în timp, au tendinţa 
să-şi propage excitaţia una asupra celeilalte. Ideile ar rezulta, prin urmare, din 
această legare laolaltă a senzaţiilor care apar simultan sau în succesiune imediată 
(Hilgard, Bower, 1974, p. 51). 

În virtutea acestor legi, învăţarea asociaţionistă se reduce, în esenţă, la 
însuşirea legăturilor existente între obiecte concrete, însuşiri, acţiuni, stări psihice 
etc. Conţinutul învăţării se rezumă la formarea asociaţiilor, adică a legăturilor 
psihologice dintre elementele experienţei senzoriale, iar condiţiile învăţării sunt 
date de existenţa unei adiacenţe între elementele asociate : fizice (vecinătate în 
spaţiu şi timp), psihologice (asemănare şi contrast), funcţionale (relaţii de scop 
şi mijloace, calitate şi cantitate, obiect şi însuşire, cauză işi efect etc.), logice 
(relaţii de la particular la general, de la specie la gen, de la premisă la concluzie 
etc.) (Itelson, 1977). 

Calea generală de instruire este dedusă astfel din explicarea cunoaşterii ca un 
proces psihic care se structurează pe două trepte - treapta senzorială sau empirică 
şi treapta raţională sau logică — ce au la bază noţiunea, judecata şi raţionamentul. 

Dintr-o astfel de înţelegere a învăţării au fost deduse câteva principii didactice, 
unele formulate cu 300 de ani în urmă, de marele pedagog Jan Amos Comenius, 
cum ar fi principiile intuiţiei, accesibilităţii, temeiniciei, sistematizării, succesiunii 
logice, ca şi unele reguli carteziene care guvernează actul instruirii, imprimându-i 
o anumită înaintare progresivă, ca, de exemplu, după regulile trecerii de. la 
simplu şi uşor la complex şi greu, de la particular la general, de la concret la 
abstract, de la apropiat la depărtat. | 

Fireşte, ca proces asociativ-asimilator, o astfel de învăţare face apel la 
consolidarea şi păstrarea în memorie a senzaţiilor şi reprezentărilor, a asocierii 

lor; legile memoriei devin aici legile învăţării, ceea ce conferă importanţă 
exersării, repetării, memorizării şi reproducerii. 

O schemă formală generală a procesului de instruire bazat pe concepţia 
asociaţionistă a fost elaborată de pedagogul german J.Fr. Herbart (Stanciu, 
1995), care îi acordă „asociaţiei” reprezentărilor un loc distinct în cadrul etapelor 
sau „treptelor formale” ce trebuiau să fie parcurse în mod obligatoriu pe parcursul 
oricărei lecţii. Aceste trepte au fost aplicate şi generalizate timp de aproape un 
secol în practica şcolară europeană, cu reminiscenţe puternice uneori până în 
zilele noastre. 

Căutând sprijin în teoriile asociaţioniste la care îşi asociază într-o anumită 
măsură şi teoriile behavioriste ale învăţării, acest sistem, devenit deja tradiţional, 
ajunge în cele din urmă să subaprecieze rolul activ pe care elevul ar trebui să-l 
aibă în procesul învăţării — aşa cum vom arăta în secvențele următoare. 


D. Limbajul — principalul mijloc de achiziție a cunoştinţelor 


Specifică modelului de transmitere-recepţie este şi dependenţa lui de limbaj ; 
activitatea desfăşurată în clasă este tradusă în logos (= „limbaj”, „calcul”, 
„raţiune”), de aici denumirea de sistem logocentric. Prin tradiţie, limbajul este 
considerat cel mai bun mijloc de transmitere şi achiziţie de cunoştinţe. Respectiv, 
accesul la cunoaştere este oferit într-o formă mediată, prin intermediul unei 
informaţii codate, transpusă într-un sistem de semne foneme/alfabet (cuvinte 
orale şi scrise) ori în simboluri specializate (numerice şi grafice, cum sunt cele 
utilizate în domeniile matematicii, fizicii şi chimiei, ştiinţelor naturii, muzicii 
etc.), inclusiv în semne imagistice, iconice. Este un instrument de lucru care se 
conduce după regulile gândirii abstracte şi care duce spre abstracţiune, care 
urmează legile obiective ale obiectului de predat (Geissler, 1977, p. 269) Şi 
criteriile stabilite de psihologie şi ştiinţele comunicării. 

O asemenea ofertă a cunoaşterii, prin intermediul cuvântului - oral sau scris -, 
care a devenit principalul vector al informaţiei, prezintă, fără îndoială, o serie de 
avantaje, în sensul că: 


e permite o extraordinară comprimare semantică, pusă pe seama cuvintelor, a 
puterii lor de condensare a reflectării realităţii ; 

* determină 0 prescurtare considerabilă a proceselor de predare-învăţare, 
ajungându-se uneori până la suprimarea unor faze, dintre cele mai impor- 
tante, ale cunoaşterii şi, astfel, se realizează o economie semnificativă de 
timp, care poate fi utilizată în favoarea transmiterii mai rapide şi mai 
operative, sub o formă concentrată, a unei cantităţi mai mari de informaţie, 
aspect deloc de subestimat. De exemplu, o lecţie bine făcută poate să 
rezume în câteva minute conţinutul unei întregi investigări, să asigure 
extragerea noţiunilor esenţiale, a celor mai semnificative date, să realizeze 
o sinteză a celor mai noi realizări într-un domeniu, să degaje, cum se spune, 
O ştiinţă „gata făcută”. 

În perspectivă, se aşteaptă ca, odată cu creşterea nivelului teoretic al învă- 
ământului şi al învăţării, să crească deipigaprezodăziiea simbolice şi deci al 
predării axiomatice. 

Acest logocentrism î însă, care dezvoltă o d tina verbală, malul şi numeroase 
neajunsuri, care îi atrag critici dintre cele mai severe. Marele dezavantaj rezidă 
în faptul că, acum, transmiterea înlocuieşte prin cuvinte ceea ce ar putea sau ar 
trebui să fie pentru elevi o experienţă dedusă din contactul lor nemijlocit cu 
realitatea. Astfel, ceea ce contează sunt cunoştinţele rezultate nu din perceperea 
nemijlocită, concret-senzorială a realităţii, din experiența sensibilă, cum se mai 
numeşte, ci cunoştinţele deduse din contactul cu o realitate transfigurată, ce îşi 
găseşte suporț în forţa reflectorie a cuvintelor, o realitate scoasă din contextul ei 
concret, abstractizată, formalizată, o experiență simbolică ce. face trimitere la 
produsele . cunoaşterii umanităţii, la valorile ştiinţei, ale culturii, în general. 
Elevii sunt lăsaţi să se confrunte, în acest fel, cu un alt tip de experienţă de 
învăţare, o învăţare prin receptare, care este, în fond, o învăţare a conţinuturilor 
prefigurate în cuprinsul programelor şi al manualelor şcolare, o învățare culturală 
(prin cultură) sau o învăţare figurativă, bazată pe actele inteligenţei, pe un efort 
de reprezentare mentală a realităţii luat în sensul în care elevii „Încearcă să-şi 
reprezinte realitatea (să o simbolizeze, să o copieze, să o imagineze, să o 
memorizeze sau să o imite) fără să acţioneze conştient pentru schimbarea ei”. 
Este o învăţare impusă prin ceea ce face şi spune profesorul, cel care e 
cunoştinţele de însuşit, inclusiv forma de a le stăpâni. 

În plus, cunoştinţele i impuse poartă girul autorităţii ştiinţifice a profesorului, 
sunt verificate şi ferite de erori şi de hazard; se bucură de certitudine, ceea ce 
induce un sentiment de securitate, resimţit de elevi pozitiv, la tot pasul, dar care 
ascunde şi o notă de dogmatism şi de formalism ce apasă greu uneori asupra 
învăţământului, 


E. Predominanța metodelor verbaliste şi ivreşti.: 
Lipsa de interactivitate 


Dat fiind faptul că limbajul constituie principalul instrument de instruire, cele 
mai importante şi, adeseori, singurele surse didactice de cunoştinţe sunt profesorul 
şi textul scris, manualul sau cartea, în general, care îşi “asociază, mai nou, 
diferitele suporturi imagiștice, audiovizuale (emisiuni radiofonice şi televiziune 
şcolară, tehnici video etc.). Toate acestea contribuie la dezvoltarea unor forme 
verbaliste şi livreşti, expozitive şi imagistice, la predominanţa unor metode de 

comunicare orală şi scrisă ori oral-vizuală de tipul : descrierii, povestirii, expli- 
caţiei, prelegerii, expunerii, demonstraţiei teoretice, studiului independent, dar 
după textul scris etc., de prezentare a ştiinţei într-o formă asimilabilă. Utilizarea 
limbajului determină profesorul la un demers sau discurs ex cathedra, la cursuri 
sau lecţii care se fac de la catedră, deseori dictate, ținute în faţa unor elevi mai 
mult sau mai puţin pasivi (care prind din zbor declamaţia magistrală) şi care 
abandonează elevii codaşi. După cum se poate deduce, asemenea strategii, care 

tind să disocieze reprezentările simbolice de operaţiile mentale, duc la verbalism, 
pun elevii în poziţie de simpli receptori ai „ştiinţei gata făcute”, de simpli 
consumatori de cunoştinţe (ştiinţă), şi nu de producători ai propriilor cunoştinţe. 
Sunt structuri şi metode centrate pe achiziţia de cunoştinţe şi foarte puţin pe 
stimularea dezvoltării funcţiilor intelectuale. 

Din faptul că elevii sunt puşi în situaţia să nu trăiască o experienţă directă, 
dedusă din contactul nemijlocit cu lumea obiectelor şi fenomenelor realităţii, ci 
una indirectă, înlocuită de semne, de cuvinte şi de alte simboluri, apare, o dată 
în plus, pericolul de a se subestima valoarea realului şi de a-i îndepărta pe aceştia 
de o acţiune transformatoare asupra realului, de acţiunea practică-aplicativă, 
considerată oarecum de importanţă secundară. De aici, riscul asimilării de 
cuvinte uneori lipsite de acoperire reală, una dintre sursele generatoare de 
formalism în învăţământ. Este vorba despre o orientare metodică ce se află în 
evidentă pierdere de teren odată cu dezvoltarea puternică a unei pedagogii a 
acţiunii, a participării. 

În condiţiile în care întregul proces de învăţământ este construit pe baza 
comunicării şi receptării, a reproducerii şi imitaţiei, el apare mai mult ca un 
ghidaj, ca o dirijare care urmează anumite etape şi o anumită ordine didactică. 
În fond, aceasta este o strategie academică, o strategie a predării luată în sensul 
ei clasic, cu funcţie de prezentare a materiei şi de dirijare a asimilării acesteia, 
lipsită de interactivitate. Un dezavantaj, desigur, dintre cele mai nedorite, care se 
datorează caracterului unidirecţional al comunicării, asimetriei transmiterii ce 
urmează un sens unic, dinspre profesor spre elevi, acestora nerămânându-le 
altceva de făcut decât să se mulţumească cu ceea ce receptează, fără să poată 
acţiona altfel decât le sugerează cuvintele receptate. Or, este clar că lipsa de 
interacţiune nu poate fi benefică predării unor subiecte complexe şi de mare 
importanţă, atât timp cât analiza problemelor, a subiectelor, datelor şi soluţiilor 
vine dintr-o perspectivă singulară. 


F. Evaluarea centrată pe cunoştinţe 


O astfel de pedagogie, fondată pe ideea de stăpânire a materiei, de achiziţie de 
cunoştinţe, îşi asociază, în mod firesc, un control neîncetat şi repetat asupra 
rezultatelor academice sau cognitive înregistrate de elevi. Accentul este pus pe 
verificarea şi notarea frecventă a cunoştinţelor asimilate, după regula - cu cât 
mai multe, cu atât mai bine. Interesează, de asemenea, modul în care îşi 
înmagazinează cunoştinţele şi deprinderile, capacitatea de memorare şi limbajul 
elevilor, mai puţin aspectele de ordin afectiv. Cum s-ar zice, reuşita învăţării şi 
aprecierea acesteia se face sub îndemnul lui „a şti” („ştii carte, «treci»”), iar 
reglajul acestei învăţări are în vedere claritatea şi înţelegerea, reținerea şi 
reproducerea celor achiziţionate, cu insistența aplicării unor sancţiuni pozitive 
sau negative, adeseori chiar obsesive (supraveghere, control, examen, pericol de 
corigenţă sau repetenţie, chiar de exmatriculare etc.), aplicabile indiferent de 
vârsta şcolară. 

Specificul acestui tip de control consistă în aceea că el implică, în mod 
inerent, „O presiune a cadrului didactic pentru a reduce distanţa dintre ceea ce el 
propune şi ceea ce rămâne în mintea subordonaţilor săi, dintre modelul propus şi 
copiile (de idei, de gesturi) reproduse sau compuse. În acest mod, elevul este 
obligat printr-o constrângere mecanică la sarcina şcolară” (Raillon, 1979, p. 97). 

În afară de cele menţionate, producerea evaluării este disjunctă de procesul de 
învăţare, în sensul că, prin specificul ei, pedagogia transmiterii de cunoştinţe propune 
organizarea activităţii didactice în două secvenţe succesive : un prim moment este 
acoperit de comunicarea informaţiilor (şi care ţine locul procesului de învăţare) ; 
al doilea timp pedagogic urmează a fi destinat verificării calităţii receptării 
informaţiilor, cu funcţia de a descoperi neajunsurile sau lipsurile recepţiei, având 
ca efect întărirea procesului propriu-zis de transmitere (Gabaude, Not, 1988). 


G. Profesorul reprezintă totul 


În cadrul acestui sistem, activitatea se concentrează în jurul profesorului. El 
deţine o poziţie-cheie : determină obiectivele, „conținuturile, referinţele cognitive, 
ca Ei activităţile practice ; el este deci cel.care deţine rolul principal ; de la el 
provine cunoaşterea. — sub formă expozitivă, prin clasificări şi colecţii-de idei pe 
care le face progresiv să fie asimilate şi reproduse de către-elevi--, întrebările 
sale provoacă. adesea o tensiune, nervoasă excesivă, după cum. side unele cer- 
cetări, remarcă Peretti (1996, p. 93). Profesorul este purtător de adevăruri, este 
cel care distribuie cunoştinţe şi tehnici de acţiune (deprinderi), principala lui 
competenţă profesional-didactică legându- se de tratarea materiei cuprinse în 
programă şi manual, de abilitatea de a manevra conceptele, experienţele de 
cunoaştere şi de acţiune. 

Din acest punct de vedere, modelul logocentric pune în valoare două tipuri de 
profesori : 


- unul preocupat în primul îflăd de disciplina ştiinţifică pe care o prezintă, 
ceea ce îl îndeamnă la un fel de perfecţionare a stăpânirii unui segment de 
ştiinţă, să-şi dezvolte nivelul predării, să se ţină la curent cu achiziţiile noi 
în domeniu, cu tot ceea ce priveşte disciplina sa, prin lecturi şi diverse 
activităţi ; 

- un altul — interesat mai ales de actul transmiterii cunoştinţelor, preocupat n mai 
cu seamă de cercetările de didactică, de găsirea celui mai bun plan de 
expunere, precum şi a diverselor procedee (utilizarea de scheme, ilustraţii, 
anecdote, mijloace mnemotehnice, exerciţii practice etc. care să-i permită să 
fie îmai eficace, să capteze în mai mare măsură atenţia elevilor şi să asigure 
reuşita învăţării. 


Dar, şi într-un caz, -şi în-celălalt,-ceea-ce predomină este transmiterea de 
cunoştinţe, motiv ce plasează profesorul în situaţia unui intermediar între materia 
de studiat. şi cei implicaţi î în studierea acesteia. În acest sens, interrelaţiile care se 

stabilesc între cel care predă şi cei care învaţă devin un aspect esenţial în 
înţelegerea mecanismelor instruirii. 

Se pune totuşi şi următoarea întrebare: Cum apare elevul într-o asemenea 
situaţie ? 


H. Elevul — un recipient 


Rolul elevului este de două ori prejudiciat. În primul rând, este de presupus că 
acestuia îi rămân puţine posibilităţi de contact direct cu materia de studiat ; el se 
vede legat doar de un discurs verbal, de cuvântul profesorului sau de un discurs 
scris, prezentat în manual. Acest discurs, fie din raţiuni afective (profesor de 
prestigiu), fie din raţiuni intelectuale (simplificate în scop de facilitare), fie din 
obscuritate sau lacune în comunicare, funcţionează (metaforic vorbind) ca o 
prismă, adeseori deformată, prin care elevul va sesiza conţinutul studiat. În plus, 
apar alte riscuri, şi anume: atunci când profesorul propune propria ştiinţă, când 
el scuteşte elevii de a mai efectua operaţiile cele mai dificile ale raţionamentului, 
când scurtează sau suprimă faze dintre cele mai importante ale procesului de 
cunoaştere pe care aceştia ar trebui să-l parcurgă pentru a ajunge la redescoperirea 
adevărurilor, cum ar fi găsirea ipotezelor. şi organizarea experienţelor, rolul 
elevului se reduce la cel de recipient al informaţiilor furnizate. Toate acestea nu 
pot induce decât un anumit tip de învăţare - o „învăţare receptivă” redusă la un 
proces de păstrare în memorie şi reproducere a materiei date, la sporirea can- 
titativă a achiziţiilor. Şi căreia i se poate asocia şi o „învăţare prin imitație”, 
atunci când este vorba despre formarea unor deprinderi. | 

Or, o astfel de învăţare - „învăţare prin instruire” - ascunde în sine riscul ca 
elevul să se:manifeste ca fiinţă pasivă, care învaţă memorizând, imitând sau 
repetând, acceptând pasiv preluarea unor adevăruri gata elaborate. 

Este riscul cultivării unui anumit pasivism mental, în sensul că, într-o 
asemenea situaţie, el se află mai degrabă în poziţia de consumator al unei 
„producţii finite”, al unor cunoştinţe în formă finită, redusă, şi nu a unui subiect 
activ care participă efectiv la elaborarea propriilor cunoştinţe. El doar ascultă, 
scrie, vede, înțelege, memorează, răspunde la întrebări, reproduce, imită, repetă, 
execută. Pe scurt, copiază discursul magistrului sau modelul acestuia, fiind pus 
în situaţie de dependenţă şi plasat la distanţă de catedră şi supus „lecţiilor” şi 
verificărilor pe care altul le impune. 

Elevul se situează astfel într-o postură oarecum de spectator (receptor) care 
se lasă modelat din exterior, nu apare ca o sursă de iniţiativă şi de acţiune, cum 
ar fi firesc. În timp ce memoria, memorizarea şi imitaţia acestuia sunt solicitate 
din plin, dezvoltarea gândirii şi a imaginaţiei este puţin stimulată. Iniţiativa, 
invenţia şi creativitatea sunt puţin sau niciodată puse la încercare. 

Menţinerea elevului în situaţie mai mult de obiect al instruirii, neintegrarea 
lui ca -subiect activ nu face. decât să slăbească extrem de mult posibilităţile 
formativ-educative-ale învăţământului. Faptul că profesorul se rezumă mai mult 
la transmitere şi îşi consacră mai puţin timp muncii cu elevii, că este preocupat 

mai mult de îmbogățirea cunoştinţelor decât de exersarea şi dezvoltarea aptitu- 
dinilor mentale superioare estompează puternic valoarea formativă a instruirii. 
Motiv pentru care mişcările de reformă pedagogică din ultima vreme critică în 
continuare şi cu asprime sistemul magistrocentrist care, în virtutea inerţiei şi a 
rutinei, continuă să se menţină adeseori în practica şcolii. 

Ca urmare a acestor ipostaze în care se află elevul şi profesorul, relaţiile ce 


se stabilesc între aceşti parteneri au: 


e fie un caracter personal, dar în sens unic, dispre profesor spre elev ; o relaţie 
dominată de efortul celui dintâi de a „îndopa” (cum spune Piaget) cu 
cunoştinţe elevii, de natură să Sat că pasivism în rândul acestora (Schwewbel, 
1990) ; 

e fie un caracter impersonal, în sensul că fiecare dintre parteneri îşi joacă 

-“ rolurile funcţionale care îi revin şi nimic mai mult. Astfel, profesorul apare în 

" faţa elevilor doar în calitatea sa de transmiţător de cunoştinţe, cu un „discurs” 
relativ asemănător, indiferent de auditoriu, iar elevii, ca simpli receptori care 
s-ar interesa doar de aceste cunoştinţe. Evident, cu cât copilul este mai mic, 
cu atât o asemenea relaţie riscă să devină mai traumatizantă, atât pentru 
individ, cât şi pentru grupul din care face parte (Raillon, 1979) ; 

e în fine, această relaţie pedagogică se poate transforma într-una de autoritate, 
atât timp cât cunoştinţele transmise se bucură de autoritatea profesorului fără 
să mai poată fi puse la îndoială. 


Un astfel de învăţământ, cu un pronunţat caracter intelectualizat, ce trece 
informaţia înaintea formaţiei şi educaţiei şi care se bazează pe demersul discursiv, 
monologat, a dezvoltat.o „didactică a transmiterii” şi asimilării unei ştiinţe gata 
constituite, axată pe cunoştinţe şi limbaj, menită să sugereze un schimb dogmatic 
de informaţii, o didactică de o concepţie directivistă, autoritaristă, de tip clasic 
magistral, bună pentru „elevul statistic”. Este vorba, în cele din urmă, despre o 
pedagogie de impunere totală sau de comandă, concepută pentru a exercita 
presiuni asupra celor care învaţă, motiv pentru care şi-a atras tot mai multe 
critici în ultima vreme. 


În concluzie, se poate afirma că învăţământul tradiţional, cu orientarea lui 
intelectualistă, preferă cuvintele - lucrurilor, retoricii — ştiinţa, abstractizarea - 
manierei directe şi concretului. Ceea ce i se reproşează cel mai mult este forma 
în care se realizează transmiterea de cunoştinţe, structurate şi impuse de manual 
sau de profesor, în aşa fel încât elevul le receptează sau le preia de-a gata, le 
reproduce apoi la comandă, fără a fi încurajat să mai depună un efort de 
prelucrare activă a acestor cunoştinţe. Situaţia era oarecum acceptată, în condiţiile 
în care accentul se punea pe dezvoltarea cunoaşterii enciclopedice la elevi, iar 
societatea dorea cetăţeni docili, dar s-a dovedit nesatisfăcătoare atunci când 
altele au devenit ţelurile majore ale învăţământului. Deşi; arată Ausubel (1969), 
renumit teoretician al „învăţării inteligente”, trebuie să încercăm să depăşim 

interpretarea oarecum eronată conform căreia „învăţarea verbală” reprezintă 
neapărat un fenomen de memorizare pe de rost, mecanică, pasivă sau că recep- 
tarea ar avea întotdeauna un caracter pasiv, tot aşa cum nu se poate generaliza 
nici ideea dependenţei adolescenților şi adulţilor de suporturile concret-empirice 
în înţelegerea şi operarea cu noţiuni abstracte. 

Cu toate criticile care i se aduc, nu se poate nega faptul că învăţământul 
tradiţional, aşa cum a fost el, a constituit totuşi o cale de acces la examinarea 
profundă a conţinuturilor date, la expuneri fundamentale pe o argumentaţie 
solidă, la achiziţia de cunoştinţe veritabile, la gândire şi reflecţie ; nu poate fi 
trecută cu vederea contribuţia lui la dezvoltarea raţionamentului logic şi a 
expresivităţii verbale. Acestea cu atât mai mult cu cât ideea de cunoaştere şi de 
memorie s-a legat de ideea de carte şcolară, de manual, de sintaxa scrisului 
supusă regulilor unei argumentaţii raţionale, care au facilitat un acces personalizat la 
cunoaştere şi o exersare a raţiunii. 

Se pune însă întrebarea : „În perspectivă, ce şi cât va continua să supravieţuiască 
din acest sistem?” 

În condiţiile actuale, este cert că discursul nu mai poate reprezenta unicul 
mod de comunicare. Şi, cu atât mai puţin, singura modalitate de instruire. Aşa 
încât cei mai mulţi teoreticieni prezic o abandonare treptată a acestui tip de 
învăţământ, situaţie de care încep să se convingă tot mai mult şi practicienii, cei 
de la catedră. 

În acelaşi timp, chiar şi cei mai aprigi critici ai învățământului tradiţional 
ajung la concluzia că limbajul, comunicarea trebuie să joace un rol din ce în ce 
mai mare în învăţământ (educaţie). Pentru aceasta însă, este nevoie să se aban- 
doneze vechea înţelegere a comunicării ca simplu transfer de cunoştinţe în 
favoarea interpretării ei în termenii unei interactivităţi constructive a cunoaşterii 
la elevi, să se elimine verbalismul în favoarea unor asociaţii corecte între cuvinte 
şi operaţiile mentale, între reprezentările simbolice (cunoaşterea figurativă) şi ope- 
rațiile mentale (cunoaşterea operaţională) (J. Saied). 

În această privinţă, se prefigurează cu claritate o anumită perspectivă odată 
cu dezvoltarea unui nou sistem comunicaţional axat pe datele unei teorii moderne 
a comunicării, pe care îl vom schiţa în cele ce urmează. 


2. Sistemul comunicaţional interactiv, modern 


Comunicarea a fost dintotdeauna o componentă principală a educaţiei, un suport 
indispensabil învăţământului. Receptivă la progresele comunicării umane, practica 
îndelungată a şcolii nu a încetat niciodată să-şi apropie şi să integreze în mod 
inteligent diferitele forme şi mijloace verbale şi nonverbale în structurile ei 
procesuale. Cu atât mai mult astăzi, într-o societate a cunoaşterii şi a comunicării 
generalizate, când actul comunicării se implică efectiv în toate domeniile vieţii şi 
activităţii social-umane, beneficiind de puternice mijloace tehnice informaţionale 


şi de comunicare, învăţământul se manifestă şi mai sensibil la aceste evoluţii. In 

afara acestora, se adaugă, bineînţeles, alte progrese ale realităţii sociale şi 
culturale, cum ar fi interesul reînnoit pentru dimensiunea interpersonală a relaţiilor 
umane şi o schimbare radicală a concepţiei despre comunicare ce accentuează 
actuala tendinţă de reînnoire a modurilor în care elevii învaţă şi sunt învăţaţi. 

Depărtându-se cu bună ştiinţă de limitele şi neajunsurile sistemului tradiţional 
centrat pe transferul de cunoştinţe, înțelegând că „transmiterea” nu poate fi 
totuna cu „comunicarea”, luată în sensul ei autentic şi actual, este evidentă 
preocuparea asiduă din ultimele decenii a învăţământului de a-şi construi un nou 
sistem comunicaţional în strânsă corelaţie cu cel informaţional, un sistem didactic 
gândit şi elaborat pe alte baze ştiinţifice, ancorat puternic în relaţiile de mediaţie 
ce caracterizează viaţa şcolii. Şi care, îmbrăţişând conceptul modern de „comu- 
nicare interpersonală”, tinde să extindă sistematic interactivitatea în practica 
şcolară, să dezvolte în mai mare măsură relaţiile: elevi-cunoaştere-profesor, 
elevi-cunoaştere-elevi, elevi-cunoaştere-multimedia. Se scontează foarte mult pe 
virtuțile unui act de comunicare multidirecțional şi polifuncţional, în locul unuia 
de simplă transmitere, unidirecţional şi unifuncţional, şi care va reda procesului 
de instruire înfăţişarea unei înlănţuiri de un alt tip de situaţii de comunicare,. 
favorabile în mai mare măsură înlănţuirii altor tipuri de situaţii de comunicare, 
favorabile în mai mare măsură îmbinării reprezentărilor elevilor cu ale altor 
elevi, ale elevilor cu ale profesorilor, ale elevilor cu cele furnizate de alte surse 
moderne de comunicare. Încă de pe acum se acordă o mare însemnătate poten- 
ţialului informaţional şi pedagogic, modelator, al unui asemenea sistem ce stă 
sub semnul dezvoltării unei alte culturi comunicaţionale. 


A. Definirea comunicării 
Ce pir comunicarea : ? 


Etimologic, cuvântul „comunicare” provine din latinescul comrmunius („comun”), 
care a dat naştere verbului communico, ceea ce înseamnă „a face în comun, a 
pune în comun, a împărtăşi, a participa la întreţinerea a ceea ce este comun” şi 
„a fi în comun”. „A comunica înseamnă, înainte de toate, «a avea în comun», 
subliniază Bougnoux (1998) în recenta lui Introducere în ştiinţele comunicării 
(Bougnoux, 2000, pp. 24, 94). 

Şi ce se poate avea în comun? Un schimb de informaţii, de cunoştinţe, de 
mesaje, un schimb de reflecţii, de idei, de confesiuni, de impresii, un schimb de 
păreri, de opinii, de atitudini. Comunicarea desemnează o relaţie de schimb, o 
întreţinere de relaţii de schimb, este un „comportament de schimb” (Wiener). 

Astfel de transferuri sau de schimburi, intenţionate sau nu, între indivizi s-au 
născut din dorinţa de informare şi din nevoia firească a oamenilor de a fi în 
legătură permanentă unii cu alţii, de a întreţine aa intersubiective, relaţii 
interumane, relaţii sociale. 

Cercetările în domeniu, dezvoltate începând din a doua jumătate a secolului 
XX, scot şi mai puternic în evidenţă această dimensiune interpersonală Şi 

interacţională a comunicării. În acest sens, este lansat conceptul de „comunicare 
interpersonală” şi, în jurul lui, o nouă concepţie, ce reprezintă o ruptură cu 
modurile de gândire precedente. La baza acesteia stă ideea potrivit căreia cei 
angajaţi într-un asemenea schimb nu se mulțumesc doar să schimbe informaţii, 
"ci se simt angajaţi, deopotrivă, într-o activitate de cooperare verbală, enunţul 
fiecăruia găsind sprijin în enunţul celuilalt (principiul reciprocităţii). Aşa încât 
este împărtăşită ideea că schimbul de informaţii se constituie, se structurează 
prin implicarea cât mai multor participanţi prinşi într-o situaţie de comunicare, 
prin interacţiunea dintre aceştia, cu legături multiple între ei. Fiecare schimb 
devine astfel o interacţiune verbală foarte dinamică, constituită din cât mai 
multe intervenţii personale. „Termenul interacţiune - arată Baylon şi Mignot 
(1999, p. 193) - sugerează, prin însăşi etimologia sa, ideea unei acţiuni mutuale, 
de valorizare reciprocă de tip partenerial. Aplicată relaţiilor umane, această 
noţiune obligă la considerarea comunicării ca un proces circular unde fiecare 
mesaj, fiecare comportament al unui protagonist acţionează ca un stimul asupra 
destinatarului său şi reclamă o reacţie care, la rândul ei, devine un stimul pentru 
primul. [...] Acest din urmă aspect (considerat un fel de retroacţiune, de feedback) 
permite să se facă distincţie între noţiunea de interacţiune şi cea, mai puţin 
bogată sau mai puţin precisă, de relaţie, de legătură sau de raport”. Interacțiunea 
(sau interactivitatea) se defineşte după legăturile pe care un act le întreţine cu un 
alt act, în condiţii de reciprocitate. 

În plus, dat fiind faptul că orice schimb comunicativ (orice intervenţie 
comunicativă) este purtător de influenţă asupra partenerilor, noţiunea de interac- 
țiune se referă, în acelaşi timp, la toate influenţele pe care o persoană, în 
intervenţiile sale verbale şi nonverbale, le poate avea asupra unei alte persoane 
(principiul influenţei). Or, aceste precizări prezintă o deosebită importanţă pentru 
întregirea imaginii noastre asupra comunicării, deoarece ele semnifică o aban- 
donare a ideii unui receptor pasiv în favoarea acceptării aceleia a unui partener 
activ, gata să revină în mod constant asupra emiţătorului mesajului, plecând de 
la efectele pe care le-au produs asupra lui cuvintele acestui emiţător (Marc, 
Picard, 1983, cf. Baylon, Mignot, 1999, p. 191). 

În fine, noţiunea de interacţiune este în mod evident indisociabilă de cea de 
context, de ansamblul circumstanțelor în care se derulează comunicarea, de 
anturajul fizic şi social în cadrul căruia se produce aceasta. Astfel, contextul, 
care este considerat un element ce condiţionează schimbul de informaţii, care 
conferă un anumit specific actului comunicării (întrucât nu este totuna să comunici 
într-un birou, într-o sală de clasă, în stradă etc.) (Baylon, Mignot, 1999, p. 193). 

Şi ce semnificaţii au în plan uman şi social astfel de schimburi şi interrelaţii 
personale ? 

Privite din perspectivă social-istorică şi axiologică, schimburile şi interacţiunile 
de acest gen au jucat şi continuă să joace un inestimabil rol constructiv, resimţit 
din plin atât în devenirea individuală, cât şi în evoluţia socială, şi anume : 


a) au contribuit în mod fundamental la întemeierea şi emanciparea fiinţei umane ; 
b) au contribuit la întemeierea socialului, la construcţia societăţii (Mâciu, 1994). 

a) În primul caz, este demn de luat în considerare faptul, amintit mai înainte, 
că noţiunea de interacţiune se asociază noţiunii de influențare. Cum asemenea 
schimburi se realizează prin intermediul simbolurilor sociale, al informaţiilor 
sociale, al valorilor culturii şi ştiinţei, ele devin intercunoaştere, o incitare la 
cunoaştere şi la acţiune, exercitând în felul acesta multiple şi puternice influenţe 
asupra edificării şi afirmării personalităţii umane (asupra &ducaţiei şi formaţiei 
profesionale a' acesteia). În funcţie de mesajele pe care le vehiculează, comu- 
nicarea „poartă în sine înnobilarea trăirii, orientarea dorinţei, stimularea voinţei, 
sensul motivaţiei individuale, starea de potenţă a spiritului uman, principiile 
generale ale acţiunii raţionale” (Mâciu, 1994). 


b) În al doilea caz, prin faptul că interschimburile constițuie un moment activ 
ce angajează cunoaşterea. şi afectivitatea şi, prin ele, activitatea omului, că îi 
uneşte pe oameni şi îi angajează în acţiune, comunicarea ia parte activă, ca liant 
social, la edificarea: procesului vieţii sociale, la înfiinţarea şi dezvoltarea comu- 
nităţii, la construcţia societăţii (construcţia şi întreţinerea relaţiilor sociale) 
(Mâciu, 1994). Şi, astfel, comunicarea se defineşte ca factor explicativ funda- 
mental al vieţii sociale. 

Sintetizând, putem spune, împreună cu teoreticienii comunicării, că: „a 
comunica înseamnă a cunoaşte, a cunoaşte — a acţiona, a acţiona — a crea, a crea — 
a exista”. (Mâciu, 1994). 

Datorită importanţei şi omniprezenţei sale, fenoli comunicării a devenit 
astfel obiect de studiu al mai multor ştiinţe, fiecare atribuindu-i conotaţii, 
caracteristici, funcţii şi semnificaţii pe cât de nuanţate, pe atât de asemănătoare 
în multe privinţe. 

Într-o formă rezumativă, găsim necesar să amintim că] 


* modelele cibernetice ale transmiterii informaţiei desemnează comunicarea ca 
un concept cuantificabil al cantităţii de informaţie (vehiculând teoria matematică 
a informaţiei construită de Shannon, 1997) (Mabilon-Bonfils, 1997) ; 

* sociolingvistica aminteşte didacticii că actul comunicării este o practică socială 
şi că o situaţie de comunicare este, de asemenea, socială (Mabilon-Bonfils, 
1997) ; 

e filosofia analizează comunicarea ca transmitere a ştiinţei, a unor judecăţi de 

valoare, a unor atitudini Şi stări emoţionale (Aiftinca, 1987) ; 

o lingvistica vede în comunicare o transmitere de Spit icauii cu ajutorul 
semnelor (L. Wald) ; 

e psihologia socială examinează comunicarea ca factor social, furnizor de 
informaţii sociale, aptitudinea de a comunica devenind una dintre componentele 
sociale ale omului (Raynal, Rieunier, 1997). 


Iar pentru diferiţi reprezentanţi ai teoriei moderne a comunicării, aceasta 
“reprezintă „actul prin care una sau mai multe persoane transmit (emit) şi recep- 
tează mesaje, ceea ce se petrece întotdeauna într-un anumit context, presupune 

anumite efecte şi prevede posibilităţi favorabile (oportunităţi) de folosire a 
feedbackului” (De Vito, 1988). 

Referindu-ne la teoria comunicării mass-media, „comunicarea include, după 
Croussy (1990), toate mecanismele graţie cărora se creează o relaţie, se menţine 
în timp 0 relaţie, se întăreşte sau dispare o relaţie. Comunicarea presupune o 
'” reţea care, în spaţiu, conduce informaţia la un punct sau altul, la o zonă de 
semnificaţie şi de organizare care girează (administrează) valori de schimb” 
(Croussy, 1990). 

Sintetizând, se poate spune, după cum arată Cuilenburg er al. (1998), că 
multitudinea de definiţii conţine cel puţin trei zone care, parţial, se suprapun, 
uşor identificabile în orice dicţionar explicativ, ce îi atribuie cuvântului „comu- 
nicare” semnificaţia de : 


- înştiinţare, aducere la cunoştinţă; 

- contacte verbale în cadrul unui grup sau colectiv; 

- prezentare sau ocazie ce favorizează schimbul de idei sau relaţii spirituale 
(Cuilenburg er al., 1998, p. 23). 


Fireşte, toate aceste reconsiderări conceptuale, toate aceste reliefări de semnificaţii 
scot în evidenţă necesitatea practicării comunicării didactice într-o nouă con- 
cepţie, care să contribuie la accentuarea dimensiunii interpersonale a procesului 
instructiv-educativ, la promovarea inreractivității între elevi şi a metodologiilor 
interactive. 


B. Şcoala — o zonă de comunicare intensă 


Invăţământul este, prin excelenţă, un domeniu puternic comunicant la toate 
nivelele. Această apreciere este mai evidentă dacă privim lucrurile prin prisma 
„pedagogiei moderne a comunicării”, pentru care: 


* relaţia instructivă (educativă) este eminamente o relaţie de comunicare, „un 
schimb de semnificaţii” ce dă naştere unui tip specific de limbaj - limbajului 
didactic sau pedagogic, pe care se bazează. Ceea ce nu înseamnă că învă- 
ământul este reductibil la comunicare, ci evidenţiază o recunoaştere a comu- 
nicării ca parte constitutivă şi vitală a procesului instructiv-educativ (ce poate 
fi asimilat cu o schemă de comunicare) ; 

* comunicarea constituie una dintre condiţiile fundamentale ale bunei desfăşurări 
a procesului de învăţământ. Se estimează, după diverse cercetări, că, în 
proporţie de 70%, cunoştinţele vehiculate de şcoală ţin de parcurgerea cărţilor 
(manuale şi cursuri), de oralitate şi de relaţiile interpersonale, la care se 
adaugă imixtiunile multimedia şi ale altor tehnologii mai noi de informaţie şi 
comunicare. În perspectivă, acest instrumentar de învăţare şi de cultură va 
coexista, anunțând forme inedite de cunoaştere, de transmitere şi de memorie. 
Aceasta ar putea să însemne că cele mai multe dintre situaţiile de instruire 
sunt şi vor fi predominant comunicante, că vor angaja, într-o formă sau alta, 

comportamente de predare şi învăţare manifeste ca acte de comunicare verbale 

şi nonverbale. De unde concluzia că a organiza condiţiile învăţării înseamnă a 

organiza comunicările ce se produc în clasă, a organiza şi controla schimburile 

de semnificaţii ce au loc între profesor şi elevi, între elevi şi elevi, între elevi 
şi alte medii; 

e ca parte constitutivă şi vitală de învăţământ, comunicarea se implică activ şi 
creator în structurarea şi depăşirea acestuia, acţionând ca: 

— sursă de informaţii sau purtător de mesaje (conţinuturi) destinate instruirii 
şi educaţiei. În această ipostază, ea devine pentru elev un instrument de 
acces la cunoaştere, de studiere a diferitelor materii ştiinţifice sau umaniste, 
iar pentru profesor - un mijloc hotărâtor în exersarea ies sale 
didactice şi educative; 

— sursă generatoare de învăţare, care accentuează interacţiunile ep ATA 
(conţinut)-profesor, prin comunicare. Învăţarea este definită şi în acest caz 

„drept un proces de apropiere personală a conţinutului tratat, antrenând 

"elevul într-un proces semnificativ de construire a sensului şi a cunoştinţelor 
prin intermediul schimbului de informaţii, al mediaţiei profesorului şi al 
grupului şcolar, şi nu de prelucrare „de-a gata” a unor cunoştinţe venite 
sub formă de discurs. 


Din acest punct de vedere, la dispoziţia comunicării stau toate formele posibile 
de a se adresa modurilor diferite în care elevii îşi reprezintă realitatea, fără să 
rămână reductibilă doar la simpla utilizare a limbajului. Aşa, de exemplu, ea se 
poate adresa deopotrivă : registrului indicial (al prezenţei reale) în care elevii iau 
contact cu manifestarea în direct şi în mod real a obiectelor şi fenomenelor, 
oferind astăzi posibilităţi mai vii, mai bogate din punctul de vedere al prezentării 
senzoriale ; registrului semnelor iconice, imagistice şi, în ultimă instanţă, registrului 
ordinii simbolice. Am putea spune că, în perspectivă, cele mai multe dintre 
conținuturile vehiculate în învăţământ vor combina în mod liber aceste trei 
straturi sau moduri de semnificare a cunoaşterii noastre (senzaţia cu raţionalul). 
Este o şansă ce deschide o perspectivă sau o ieşire dincolo de cantonarea strictă 
în utilizarea cerinţelor, a menţinerii într-un logocentrism excesiv, ca în trecut, 
fără a impieta cu nimic asupra orientării în mod clar a cunoaşterii către o 
abstractizare crescândă, ce corespunde efortului maxim al activităţii mentale, 
accentuării caracterului teoretic al învăţământului în concordanţă cu tendinţele 
de evoluţie ale cunoaşterii ştiinţifice, în general (vezi în capitolul VIII „Predarea - 
act de comunicare”). 

În felul acesta, comunicarea didactică va fi în măsură să le confere tuturor 
elevilor, indiferent de vârstă şi de domeniul studiat, multiple posibilităţi de a 
stăpâni realul ; 


— - factor de stimulare şi susţinere a interactivității, de promovare a unei tistodologii 
de mai mare interactivitate, de dezvoltare a contactului schimbului şi COOr- 
donării cu alţii; 

"= intervenţie de dirijare şi control asupra învăţării ; 

- instrument de organizare a învăţării şi a condiţiilor învăţării ; 

- factor de valorificare educativă a informaţiei. În principiu, toate schimburile 
comunicative sunt purtătoare de influenţe, vehiculează stări afective. În felul 
acesta, din simplă tehnică de lucru, comunicarea devine un factor de rezonare, 
de modelare a personalităţii ; 

-- sursă a dezvoltării interrelaţiilor şi interacțiunilor socioumane în cadrul clasei 
şcolare, devenind un factor creator de context socioafectiv, de întărire a 
coeziunii grupului, de natură să favorizeze evoluţia învăţării şi a predării. 
Extinzând lucrurile, comunicarea contribuie la formarea şi cristalizarea comunităţii 
şcolare ca mediu mai larg care intervine într-o manieră favorabilă în stimularea 
învăţării şi a unei activităţi didactice de calitate, 


În fine, este important de subliniat faptul că instituţia de învăţământ constituie 
locul în care se învaţă comunicarea, în care se deprinde şi se perfecţionează 
comunicarea, în care se elaborează (creează) şi în care se educă (se cultivă) 
comunicarea. Aici, comunicarea are semnificaţia unei valori umane şi sociale, 
motiv pentru care educarea comunicării constituie un scop în sine, un obiectiv 
major al învăţământului, la care toate disciplinele trebuie să-şi aducă propria 
contribuţie. 

Pe acest fundal al redefinirii conceptului de comunicare umană şi al reconsiderării 
prestaţiei comunicării pe terenul instruirii şi al educaţiei, asistăm, odată cu 
revirimentul comunicării didactice, la dezvoltarea unei noi pedagogii a comu- 
nicării, a unei pedagogii moderne de natură să declanşeze un suflu înnoitor şi 
încrezător valorificării la un înalt nivel de eficienţă a diferitelor forme şi tipuri de 
comunicare posibil a fi utilizate în practica şcolară, preocupată de determinarea 
parametrilor celor mai activi ai comunicării în dezvoltarea cunoştinţelor şcolare 
şi, în general, a competenţelor cognitive. 

Toate aceste eforturi găsesc o stimulare puternică în actuala dezvoltare a 
teoriei generale a comunicării, a teoriei comunicării sociale şi a comunicării 
mass-media, a teoriei informaţiei şi a altor ştiinţe în domenii apropiate. 


C. Comunicarea didactică — particularități structurale 
şi funcţionale 


Definit în termeni de comunicare, procesul de învăţământ apare ca o înlănţuire, 
teoretic infinită, de situaţii de comunicare cu specific didactic. Fiecare situaţie 
este interpretată ca un ansamblu de circumstanţe în cadrul cărora se derulează 
actul de comunicare, anturajul fizic şi psihosocial în care acest act are loc. Prin 
Caracteristicile şi impactul ei, fiecare situaţie condiţionează interschimbul dintre 
participanţi, angajând tot timpul o retroacţiune reglatoare între aceştia (Baylon, 
Mignot, 1999). 

Într-o asemenea situaţie se articulează reprezentările elevilor şi ale profesorului 
de o manieră care duce spre atingerea unor finalităţi pedagogice determinate. 
Ceea ce contribuie la îmbinarea acestor reprezentări şi la explicarea mecanismelor 

instruirii este tocmai acest ansamblu de interacțiuni profesor-elevi, de interacțiuni 
sociale, specifice unei situaţii de comunicare, o situaţie de comunicare fiind 
socială prin natura ei. În acest context, nimic nu este anodin (fără importanţă, 
neînsemnat, ineficient), nici interacţiunile, nici emoţiile, nici atitudinile, nici 
mimicile, nici alegerea cuvintelor sau a instrumentelor pedagogice. Aici, totul 
contează, începând cu proximitatea spaţială a participanţilor şi dispoziţia locurilor 
şi continuând cu instrumentele utilizate, cu diversitatea tipurilor de comunicare 
(formale şi informale, explicite şi implicite, verbale sau nonverbale), cu datele 
afective şi psihologice, toate acestea constituind, ca să spunem aşa, însăşi inima 
comunicării pedagogice (Ionescu, Radu, 1995). 

În felul acesta, se caută o definire a situaţiei de comunicare didactică de 9) 
manieră cuprinzătoare, centrată pe transmiterea de cunoştinţe, pe problematica 
înţelesurilor comune, ca şi pe modelarea conduitelor la elevi. 

Luând ca punct de plecare modelele cibernetice ale transmiterii informaţiei, 
care abordează comunicarea ca un concept cuantificabil al cantităţii de informaţii 
vehiculate, în teoria matematică a informaţiei constituită de Shannon, fiecare 
“situaţie se constituie pe temeiul unor componente şi raporturi de interdependenţă 
dintre ele, comune, de altfel, tuturor acestor tipuri de situaţii comunicative. 
Fireşte, pe acest fundal structural, fiecare situaţie îşi demonstrează particu- 
larităţile ei specifice, aşa cum se poate deduce din cele ce urmează. 

Astfel, într-o asemenea abordare (cu adaptările la specific), orice situaţie de 
comunicare didactică include în structura ei următoarele componente (variabile) : 
subiecții sau participanţii la acţiune - în termeni specifici -, un emițător 
(emitent), în persoana celui care, prin natura lucrurilor, îndeplineşte funcţia de 
transmitere, în sensul cel mai larg al cuvântului, adică profesorul, şi un receptor, 
bineînţeles activ, în calitate de elev, student ori cursant. Ambii parteneri se 
găsesc într-o relaţie pragmatică, fiecare există în raport de celălalt, emisia şi 
recepţia aici interacționează, făcând posibilă comunicarea. Este o situaţie în care 
nu mai este vorba despre un profesor care predă ex cathedra şi despre o clasă 
mută, care tace şi îl ascultă (Gostini), ci despre un profesor care lucrează cu 
clasa de elevi, colaborează sau cooperează strâns cu elevii. 

De fapt, distincţia de ordin funcţional este relativă în acest caz, deoarece 
fiecare dintre aceşti parteneri îndeplineşte două roluri, deţine o dublă calitate, în 
sensul că fiecare este „programat” şi pentru emisie, şi pentru recepţie. Schimbându-şi 
succesiv rolurile, fiecare poate transmite conţinuturi (mesaje), vorbind, scriind, 
gesticulând, după cum fiecare poate recepta ascultând, citind, văzând. 

În relaţia de comunicare dintre ei îşi spun cuvântul câteva subvariabile sau 
caracteristici psihologice, sociale şi cultural-profesionale, care îi diferenţiază 
totuşi şi care influenţează efectele comunicării. Aceste particularizări ţin, de 
exemplu, de statutul social diferit al profesorului faţă de cel al elevului, de 
personalitatea şi formaţia culturală a fiecăruia, de reprezentările lor diferite 
(ceea ce imprimă o notă de asimetrie acestei relaţii), de câmpul de experienţă 
diferit al unuia şi al celuilalt, în alţi termeni, de Pepaniiidi active şi latente ale 
fiecăruia în parte. 

În ce priveşte repertoriul profesorului, acesta se referă la : 


e competenţa profesional-ştiinţifică pe care o deţine ; 

e competenţa profesional-psihopedagogică pe care a câştigat-o în cursul exer- 
citării activităţii didactice şi educative ; 

e competenţa comunicativă (abilitatea de a folosi strategii de comunicare efi- 
ciente, de a fi clar, accesibil, coerent, inteligibil şi empatic) ; 

e alte caracteristici, care ţin de apartenenţa la o generaţie, la o anumită vârstă, 
sex ori care depind de factorii de personalitate : prestigiu („Ţine de personalitate 
sau doar o influenţează ? ”), inteligenţă, concepţie, atitudini, sistem de valori, 
calităţi umane, temperament etc. 

Toate acestea aruncă o lumină asupra celui care vorbeşte, care transmite 
cunoştinţele etc. 
Iar repertoriul elevului include : 


e structuri. mentale, atitudinal-afective şi lingvistice de implicare personală, 
deprinderi ; 

* mijloace verbale şi nonverbale, experienţă lingvistică etc. ; 

* aspecte care ţin de caracteristicile psihologice şi fizice, de vârstă şi individuale 
(capacitate de receptare, selectivitate, grad de inteligenţă, capacitate de 

„procesare a informaţiei etc.) ; . 

* influenţe suportate, venite din partea familiei, a mediului de provenienţă şi de 
viaţă cotidiană etc. 


Comunicarea se sprijină pe partea comună a acestor repertorii, ceea ce asigură 
convergenţa axiologică şi deschiderea reciprocă (vezi secvenţa D). 
Mai departe, în centrul structurării comunicării se află: 


4 

* mesajul sau conţinutul, adică ceea ce face obiectul transmiterii şi receptării, 
de care se leagă ceea ce sunt profesorii şi elevii, ceea ce îi caracterizează. 
Conţinutul, cu specific didactic aici, deţine un rol central în comunicare. El 
reprezintă o informaţie structurată după anumite legi epistemologice, logice, 
sintactice, pedagogice. Comunicarea este, prin definiţie, purtătoarea unor 
mesaje, vectorul unor conţinuturi ştiinţifice, literar-artistice, filosofice etc., 
al unor conţinuturi determinate (curriculumuri). 


Aceste conţinuturi se disting prin: 


* natura subiectului de tratat (domeniul de specialitate) ; 

* modul de structurare şi cel de prezentare a informaţiei, care vor face ca 
mesajul să fie clar, concis, corect, constructiv şi complet; 

* sensul, simplu sau complex, pe care îl comportă; 

2 încărcătura motivaţională, suscitarea curiozităţii şi a interesului, a trebuinţei 
de cunoaştere şi acţiune. 


Toate acestea sunt aspecte care dau o anumită putere de persuasiune comunicării. 

e intenţiile sau finalitățile comunicării (scopuri, obiective pedagogice), cele 
care dau sens, direcţionează şi fac posibilă articulaţia reprezentărilor celor 
care stau faţă în faţă. Din acest punct de vedere, comunicarea este o relaţie cu 
dublă finalitate : N: i | m 
— una - cognitivă, generatoare de cunoaştere (de învăţare), de construire a 
sensului a ceea ce elevii ascultă, citesc şi văd. Sensul este variabil de la 
individ la individ, deoarece fiecare are sistemul său de ghidaj al învăţării, 
alcătuit din reprezentările formate anterior, care pot să faciliteze sau nu 
sesizarea acestuia ; a? | E: | 

— alta - formativ-educativă, efect al faptului că subiecţii gândesc, judecă şi 
simt. Este o exersare a funcţiilor intelectuale care duce la dezvoltarea 
acestora, dar şi la o rezonare emoţională, de motivaţie purtătoare de 
educaţie, o rezonanţă greu detectabilă sau nedetectabilă imediat, ci abia 
prin manifestări ulterioare. Prin intenţionalitatea ei, comunicarea didactică 
înglobează astfel o conduită de reuşită şi nereuşită a învăţării, de succes 
sau eşec. 


Procesul comunicării este condiţionat apoi de: Tzi 


* suportul material al mesajului, format dintr-un cod transmisibil (fără ca 
semnificaţia însăşi a mesajului să fie luată în considerare), de care se leagă 
actele de codare şi de decodare indispensabile comunicării mesajului. Este 
vorba despre existenţa unui cod interiorizat, comun, cu funcţie informativă, 
care este, în mod curent, limba, împreună cu mijloacele nonverbale de expri- 
mare - un ansamblu de semne cu încărcătura lor de semnificaţii verbale şi 
nonverbale (semnificaţie = rezonanţa unui semn în conştiinţa individului). 


A coda înseamnă. a transpune în semne bine selectate şi potrivite (cuvinte, 
termeni de specialitate, ştiinţifici) şi în simboluri matematice (formule, grafice, 
imagini) ideile, gândurile şi trăirile care se intenţionează a fi împărtăşite elevilor. 
Ca să devină inteligibilă, comunicarea trebuie să găsească cuvintele, expresiile, 
imaginile etc. adecvate, pentru a fi uşor recunoscute de receptor. 

Competența comunicativă didactică presupune, aşadar, stăpânirea, din partea 
profesorului, a unui asemenea cod de comunicare pedagogică, cât mai bine pus 
la punct. 

În recepţie avem de-a face cu o acţiune inversă, de decodare a ceea ce se 
transmite, de găsire a echivalenţelor exacte, a semnificaţiilor atribuite de emiţător 
cuvintelor şi expunerilor sale (de traducere a cuvintelor receptate în idei, gânduri, 
stări afective, cu ajutorul: semnelor pe care receptorul le are în repertoriul 
propriu). za . 

Aceste funcţii - de codare şi de decodare - sunt simultane. in .vreme ce 
codorul (profesorul) vorbeşte, simultan, transmisia lui este descifrată de decodor 
(elev). În timp ce codajul reprezintă operaţia de construire a unui mesaj de către 
profesor (emiţător), decodajul constituie pentru destinatar o reconstrucţie a 
respectivului mesaj, o interpretare şi o descifrare a semnificaţiilor sale. 

În concluzie, ca să aibă loc comunicarea, este necesar ca ambii parteneri să 
stăpânească un cod interiorizat comun sau cu semne care să le fie mai mult sau 
mai puţin comune. 

Fiind vorba despre o comunicare cu specific didactic, dincolo de aspectele 
codării şi decodării, intervin şi formele sau modalitățile de prezentare a con- 
ținuturilor. 

Din acest punct de vedere, comunicarea în clasă este complexă, totală, variată, 
combinând forme, tipuri şi mijloace de comunicare diferite, este formală (plani- 
ficată) şi informală, uneori explicită şi implicită, directă şi indirectă (prin 
intermediul înregistrărilor, imprimatelor), verbală şi nonverbală, în acelaşi timp. 

În calitate de comunicare verbală: 


e se realizează prin intermediul limbajului oral şi scris şi al altor limbaje 
artificiale adaptate cerințelor proprii învăţământului ; 

e este codată logic (face apel la cunoaşterea raţională); 
este conceptuală (transmite concepte, idei, duce, prin intermediul conţi- 
nuturilor, la o integrare conceptuală) ; 

e este semantică (operează cu sensuri/inţelesuri), dezvăluie semnificaţii (con- 
ţinuturi semantice) ; 

e este analitică (insistă asupra relaţiilor dintre elemente). 


În calitate de comunicare nonverbală : 


* utilizează imagini (metafore, gestică, mimică, orientarea privirii, proximitatea 

sau distanţa dintre persoane, pantomimă), la care se adaugă limbajul paraverbal 
(tonalitatea, inflexiunea vocii, ritm, cadență, accentuarea intensiunilor, pauze, 

ticuri verbale) ; 
este necodată logic (exologică), face apel la cunoaşterea intuitivă ; 

o este neconceptuală (constituită din stări afective, emoţionale şi experienţe 
personale) ; 

* este ectosemantică (conţinuturi extrasemnatice) ; 

este sintetică (implică o reacţie afectivă globală). 


Prin urmare, comunicarea nu se reduce doar la un transfer semantic. Ea se 
adresează şi sferei afective. Limbajul ectosemantic, însoţind complementar 
limbajul oral şi scris, conferă un subtext emotiv vorbirii ; prin calitatea gesticii 
şi mimicii este sporită forța mesajelor verbale. De asemenea, aceste aşa-zise 
paralimbaje întăresc sau slăbesc inteligibilitatea mesajelor, contribuie la indi- 
vidualizarea (nuanţarea) comunicării şi la o mai bună percepţie a încărcăturii 
afectiv- -motivaţionale a interlocutorilor, la construirea condiţiilor de interactivitate. 

În procesualitatea ei, comunicarea didactică se sprijină pe utilizarea unor 
Strategii” şi tactici de tipul unor metode conversative, dialogate, interactive, 
inclusiv discursive, favorabile stimulării discuţiei şi dezbaterii în grup, dezvol- 
tării unor conflicte sociocognitive, problematizării etc. (vezi în capitolul VIII 

„Predarea — act de comunicare”). 

Şi aici, trecerea unui mesaj (a semnelor) de la emiţător la receptor se face prin 
intermediul unui canal (medium). Adică informaţia se mişcă pe o cale fie verbală 
(orală sau scrisă), fie oral-vizuală, combinată. Simultan sau succesiv, aceste 
canale pun în legătură, mai mult sau mai puţin strânsă, cei doi parteneri. În 
şcoală există: o adevărată concurenţă, dar şi conlucrare între mediile scrise 
(manuale, cărţi, alte texte) şi cele orale şi tot mai mult cu cele oral-vizuale, 
electronice, fiecare influențând în felul său angajarea elevului î în actul învăţării. 
Efectul cumulativ derivat din utilizarea acestor medii nu poate fi decât benefic. 

Apoi, asemenea oricărei alte comunicări, şi cea didactică este vulnerabilă la 
acţiunea nedorită a unor factori perturbanţi, frenatori sau.de bruiaj. Aceste 
aşa-zise „zgomote” sau obstacole sunt de natură să provoace unele deformări, 
distorsiuni sau interferenţe, încât conținuturile receptate de elevi să ajungă să 
difere, eventual, în multe privinţe, de conținuturile transmise. 

Pot fi identificate mai multe tipuri de astfel de perturbații (externe şi interne) : 


* perturbații fizice: slaba acustică a sălii de clasă, a amfiteatrului, sunete sau 
zgomote persistente sau neaşteptate venite din exterior, la care se pot adăuga 
inconveniente de ordin ergonomic (aranjamentul băncilor, mobilierul neadecvat), 
condiţii improprii — sală prost luminată şi neîncălzită, spaţiu insuficient şi 
neigienic ş.a. ; 

e perturbații fiziologice, de natură senzorială : auz şi vedere defectuoase, iile 
caracteristici vocale ale emiţătorului (voce slabă) ; 

* perturbații psihice: prejudecăţi, erori de judecată, o stare tensională, stereo- 
tipuri, ticuri, preconcepţii (că emițătorul se repetă, că nu mai spune nimic 
nou, că recurge la abordări depăşite, la un mod îngust de gândire etc.) ; 

* perturbații semiotice — ca acelea care apar din cauza inabilităţii elevilor de a 
prinde exact înţelesul celor comunicate (mai ales atunci când profesorul 
utilizează cuvinte din limbi străine, termeni ştiinţifici sau tehnici noi, insu- 
ficient explicaţi, complecşi, sintagme etc.). 


Comunicarea se derulează într-un cadru psihosocial, fizic şi temporal, de tip 
şcolar. 

Contextul psihosocial cuprinde adesniibiă de interacțiuni şi interrelaţii de tip 
social datorate interschimburilor ce au loc în cadrul colectivităţii (clasei). Aces- 
tora li se adaugă ansamblul comportamentelor: afective ale participanţilor, aşa-nu- - 
mita ambianţă socioafectivă, care şi ea influenţează şi ghidează, în felul ei, 

„receptarea conţinuturilor. 

Din acest punct de vedere, clasele de elevi sunt considerate tipuri particulare 
de medii de comunicare, în sensul că ele dispun de anumite „structuri de 
participare socială la lecţii, au principiile lor, activităţi, obligaţii, reguli specifice” 
(Erickson, Schutz, 1977). 

Iar sub contextul mai îndepărtat, extraşcolar, social şi cultural, este de luat în 
seamă faptul că elevii diferă sub raportul posibilităţilor de comunicare, existând 
diferenţe de ordin familial, cultural, educaţional (şcolar) care pot să afecteze 
capacitatea acestora de a răspunde cerinţelor de comunicare şcolară. 

De asemenea, contează şi: 


cadrul fizic, spaţial şi material în care se desfăşoară activitatea instructiv- 
-educativă ; mărimea sălii de clasă, ergonomia mobilierului, aranjamentul 
băncilor, temperatura, iluminarea, condiţiile de igienizare etc. sunt factori de 
care depinde confortul sau disconfortul relaţiei comunicaţionale ; 
dimensiunea temporală a contextului : ora, în funcţie de orarul şcolii, recep- 
tivitatea este mai bună pentru unii elevi în cursul orelor de dimineaţă, pentru 
alţii după-amiaza, sau în funcţie de anotimp ; 

retroacțiune, feedbackuri — informaţii care se întorc de la receptor la emiţător 
(informaţii inverse). Acestea pot fi pozitive, de confirmare, care semnalează 
că totul decurge normal, sau pot fi negative, sesizând că ceva trebuie schimbat în 
comportamentul de comunicare, că sunt necesare corectări, ajustări, ameliorări 
(0 „negociere a înţelesului”) etc. Eficienţa comunicării este astfel strâns legată 
de abilitatea celui care caută să răspundă adecvat la reacţiile partenerului. 


În fine, ceea ce este esenţial din punct de vedere pragmatic e orientarea 


comunicării către efectele, influențele pe care comunicarea le are asupra elevilor. 
Prin definiţie, comunicarea didactică este purtătoare de efecte : 


cognitive - ca achiziţie de cunoştinţe, de operaţii şi strategii rezolutive, ca 
modificare de opinii, convingeri, concepţii, judecăţi, ca îmbunătăţire a înţe- 


legerii şi exprimării conţinuturilor etc. ; 


afective — ca dezvoltare a unor trăiri afective, impresii, interese, sentimente, 
reacţii atitudinale, satisfacţii, insatisfacţii, diminuare a stărilor de anxietate, 
de frustare etc. ; 

comportamente sociale - ca dezvoltare a unor conduite participative, de 
cooperare, de responsabilitate şi decizie etc. 


Subliniem faptul că nici profesorul nu este scutit de unele urmări, că şi el se 


transformă, într-un anumit fel, în cursul comunicării. 


Toate aceste elemente componente ce fac obiectul prezentei analize pot fi 


traduse într-un model grafic ca, de exemplu, cel redat în figura 1. 


imam > 

REPERTORIUL PROFESORULUI Z REPERTORIUL ELEVULUI 


Figura 1. Elementele structurale ale comunicării didactice 
(adaptare după modelul comunicării mass-media, M. Gamble, 1986) 

Sintetizând, se poate spune că o situaţie de comunicare se prezintă ca o 
articulaţie unitară alcătuită din: acţiunea locatorilor, ceea ce defineşte latura 
psihologică (de informaţie, comunicativă, afectivă), interacţiunile şi interrelaţiile 
care se stabilesc între participanţi, ce conferă dimensiunea socială a comunicării, 
şi din condiţii materiale şi fizice de transmitere şi producere a. conţinuturilor 
vehiculate. "Tocmai această integrare funcţională unitară, globală este cea care 
atribuie forţă comunicării, permițându-i să valorifice, într-o perspectivă pedagogică, 
multiplele funcţii ale limbajului : informativă, formativă, educativă, motivaţională, 
interacţională, evaluativă, reglatoare etc. 


| 
| 


D. Condiţiile unei comunicări eficiente 


Aşa cum s-a mai subliniat, pentru multă vreme, în învăţământ eforturile au fost 
concentrate pe transmiterea de cunoştinţe. Şi deci preocuparea s-a axat pe 
elaborarea conţinuturilor şi pe prezentarea lor univocă (unidirecţională), negli- 
jându- -se aspectele receptării, ale interacţionării. Or, învăţământul comportă nu 
numai emisia informaţiei, ci şi invitaţia la o receptare corespunzătoare, activă, 
de sesizare, înţelegere şi utilizare a respectivei informaţii. Transferul informaţiei 
devine comunicare propriu-zisă abia atunci când cunoştinţele din care este alcătuit 
conţinutul (mesajul) determină o acţiune corespunzătoare, deci şi din partea 
partenerului, când se transformă într-o interacţiune între parteneri. Aşa cum 
arată experienţa practică şi cercetările mai recente (Coteanu, Costea ş.a.), cele 
mai multe probleme apar, prin urmare, la nivelul receptorului (elevului), privesc 
atragerea acestuia într-o astfel de relaţie, de dialog real, ajutat să depăşească tot 
felul de obstacole, aşa-zise bariere de ordin fizic, fiziologic, psihic, psihosocial, 
lingvistic, semiotic şi cultural. 

: Care ar fi aceste probleme ale menţinerii în permanenţă a unui optimum 
comunicaţional cu elevii ?. Ale eficientizării comunicării ? 

În mod concret, cele mai multe aspecte problematice sunt legate de: 


a) racordarea la partener (armonizarea repertoriilor profesor-elevi) ; 

b) identificarea de coduri la emiţător şi la receptor (echivalenţa dintre acestea) ; 
c) adecvarea contextuală (contextualizarea) ; 

d) optimizarea comunicării prin intervenţia reglatoare a feedbackului ; 

e) angajarea activă a elevului în actul receptării; 

f) sprijinirea pe afecţiune şi interacţiune empatică ; 

8) reglarea vitezei, ritmului şi dominanţei ; 

h) gestionarea comunicării ; 

i) competenţa comunicativă ş.a. 


a) Racordarea la partener (armonizarea repertoriilor) 


Obţinerea unei comunicări eficiente este, înainte de orice, o chestiune de 
racordare sau de adaptare i pir la partener, de armonizare relativă a reper- 
toriilor acestora. 

Într-o situaţie de instruire, receptorul esenţial (elevul) vine în întâmpinarea 
celor transmise de emiţător (profesor) cu experienţele sale anterioare, cu per- 
cepţiile şi aşteptările sale, cu posibilităţile şi cunoştinţele sale comunicative, cu 
dispoziţiile şi motivațiile sale, adică repertoriul său propriu (cel cognitiv, în 
primul rând), care diferă în multe privinţe (ca dimensiune şi sens) de cel al 
profesorului. În mod inevitabil intervin diferenţe de cunoştinţe, de vocabular şi 
abilităţi (de experienţă) în legătură cu subiectele care vor fi tratate. Aşa încât, 
prin nivelul şi densitatea lor ideatică, mesajele propuse pot să depăşească mai 
mult sau mai puţin capacitatea sau dispoziţia de absorbţie a elevilor, propriul lor 
cadru de referinţă. Aceasta înseamnă că ei nu pot să integreze mesajul perceput 
decât în limita structurilor lor cognitive sau a reprezentărilor pe care le au şi vor 
permite primirea respectivului mesaj. 

Aprecierea acestui fond apreciativ este întotdeauna arbitrară. Or, ca să se 
producă totuşi actul comunicării, acesta trebuie să se sprijine, în esenţă, pe 
partea (experienţa) comună a acestor repertorii, ceea ce pretinde din partea celui 
care iniţiază comunicarea să dea dovadă de flexibilitate adaptivă faţă de posibilităţile 
reale ale partenerului şi de suficientă abilitate pentru a direcţiona într-o asemenea 
manieră mesajele, încât să dezvolte o motivaţie a învăţării destul de eficace. 

Pentru a ilustra aceste posibile adecvări sau inadecvări ale repertoriilor, vom face 
apel la un model simplificat al comunicării, elaborat de Meyer şi Eppler (figura 2). 


Zgomot (perturbații) 
A CANAL Z| / 


QE (1 QR 
E = Emiţător 
R = Receptor 
QE = Repertoriul emiţătorului 
QR = Repertoriul receptorului 
QE N QR = Intersecţia repertoriilor ; 
QE şi QR = Repertoriul comun al celor doi interlocutori 


Figura 2. Modelul comunicării Meyer-Eppler 


Pornind de la acest model, se pot imagina următoarele situaţii : 

Mai întâi, repertoriile pot să fie total diferite (disjuncte), şi, ca atare, să nu 
existe o parte comună, ceea ce nu face posibilă o comunicare. Este o situaţie de 
incomprehensiune (figura 3). 

Figura 3. Situaţia de incomprehensiune 


Dacă vom avea o situaţie în care repertoriile pot să se intersecteze, mai mult 
sau mai puţin, această parte comună face posibilă comunicarea. Cu cât spaţiul 
intersectat este mai mare, cu atât valoarea pozitivă a repertoriului comun este 
mai înaltă şi cu atât comunicarea bilaterală devine. mai bună, în sensul că 
receptărea este mai ridicată (nu numai cantitativ, ci şi calitativ). Ca să aibă loc 
comunicarea, trebuie să existe o convergenţă minimă între repertoriile celor doi 
parteneri (E şi R) (figura 4). * 


Figura 4. Situația de comprehensiune parțială 


În acest caz este vorba despre o situaţie de comprehensiune parțială. 

În fine, într-o a treia situaţie, repertoriile pot să se intersecteze până la 
identificare, ceea ce dă ocazia obţinerii unei comunicări complete. De această 
dată este vorba despre o situaţie de comprehensiune completă. Cu cât elevii vor 
dispune de o experienţă mai bogată, cu atât ei au şanse mai bune să stabilească 
o comunicare efectivă cu interlocutorul (figura 5). 


Figura 5. Situaţia de comprehensiune complită 


Concluzia care se poate desprinde de aici este aceea că profesorul trebuie 
să-şi armonizeze acţiunea la nivelul experienţei de cunoaştere şi lingvistice a 
elevilor cu care lucrează, că mesajul didactic trebuie să fie structurat, prelucrat 
şi prezentat în concordanţă cu posibilităţile repertoriale ale acestora, rezer- 
vându-şi un spaţiu cât mai mare de intersectare pentru cele două repertorii. Este 

o problemă care ţine, prin urmare, de capacitatea educatorului de a-şi adapta 
comunicarea la nivelul maturității intelectuale a elevului, după cum subliniază 
Ausubel şi Robinson (1981, p. 536). Şi, bineînţeles, şi grupul (clasa) trebuie să 

facă un efort de adaptare continuă la comunicarea profesorului. Cu cât aceştia 
vor dispune de un orizont de cultură generală mai larg, cu atât se vor putea 
adapta mai uşor. 


Cum în învăţământ comunicarea înseamnă acumulări de comportamente, 
„volumul şi valoarea acestor acumulări depind de convergenţa până la identificare 
a repertoriilor emiţătorului şi receptorului în procesul de instruire” (Păun, 1982, 
p. 153). Fireşte, sporirea părţii comune a celor două repertorii reprezintă pentru 
elevi un proces de învăţare pe termen lung, de dezvoltare a orizontului lor de 
cultură generală. . 


b) Asigurarea corespondenţei (echivalenţei) de coduri 


Aşa cum am mai arătat, a comunica înseamnă a transmite un număr de mesaje 
(conţinuturi) determinate cu scopul de a induce anumite efecte la nivelul recep- 
torului. Posibilitatea de transmitere presupune, iniţial, un proces de codare, o 
traducere a acestor mesaje într-un cod, într-un sistem de semne speciale şi de 
simboluri care devin semnale purtătoare de sensuri şi semnificaţii. Adică utilizarea 
unor cuvinte, a unei terminologii ştiinţifice, a unui limbaj de specialitate (a unor 
simboluri matematice, formule chimice, grafice etc.) prin intermediul cărora 
profesorul îşi expune cunoştinţele, gândurile, ideile, judecăţile, argumentele sale 
etc. Fiecare disciplină care se predă are un limbaj propriu, în afară de codul 
limbii pe care o vorbim. 

La receptor apare procesul invers, de „re-creare” a mesajului enunțat, de 
decodare a acestuia, adică de traducere a lui în cuvinte cunoscute, în sensuri, 
semnificaţii, idei cât mai exacte cu cele imprimate de propunător. 

Se poate spune, arată Cuilenburg şi colaboratorii săi (1998), că „reuşita 
comunicării implică într-o oarecare măsură izomorfismul dintre x (informaţia 
codată) şi x” (informaţia decodată), receptorul acordând mesajului o semnificaţie 
(x”) care este aceeaşi ca şi pentru emiţător (x = x')”. Lăsând la o parte faptul că, 
uneori, codarea însăşi poate să fie deficitară, să fie prea abstractă, să conţină 
unele neclarităţi sau ambiguităţi, cele mai multe dificultăţi ce apar la nivelul 
receptorului ţin de decodare, în sensul că aceasta poate să difere mai mult sau 
mai puţin de informaţia transmisă, să nu se poată realiza izomorfismul menţionat, 
fie din cauza apariţiei unor sensuri noi, inexistente în intenţia emiţătorului, fie a 
unor erori de decodare, a unui surplus irelevant de informaţie, a unor „zgomote” 
de fond etc. Acest fapt atrage atenţia că un cod nu poate să fie descifrat decât 
atunci când ambele instanţe atribuie aceleaşi sensuri şi semnificaţii semnelor şi 
simbolurilor utilizate, numai dacă se păstrează proprietatea cuvintelor ca sens, 
adică a ceea ce reprezintă explicaţia ştiinţifică, şi nu accepţia comună (sensul 
comun, găsit în limbajul comun, cotidian). Este adevărat: sensul sau înţelesul 
nu se lasă atât de uşor desprins de semnificantul său, doar enunţurile ştiinţifice 
sau informaţia factuală se lasă traduse fără prea multe probleme, dar nu întot- 
deauna. 

Pentru a realiza o decodare corectă, receptorul trebuie să ştie codul utilizat de 
transmiţător. Nu este posibilă o comunicare în clasă dacă nu există o identitate 
(corespondenţă) de cod la receptor şi la emiţător, adică a unor corespondențe 
echivalente. Însăşi înţelegerea mesajului este legată de rapiditatea decodării 
cuvintelor în care acesta este prezentat — arată cercetători ai proiectului raid 
Research and Development Center, din Pittsburg. 
În general, a cunoaşte codul înseamnă a cunoaşte şi a înțelege o mare varietate 
de semne necesare comunicării : semne alfabetice, numerice, grafice, informatice 
etc., însuşirea lor fiind una dintre sarcinile fundamentale ale şcolii, deoarece 
aceste semne constituie o cale de acces spre cunoaştere, spre cultură. A cunoaşte 
codul înseamnă a cunoaşte codul limbii pe care o vorbim şi limbajul de spe- 
cialitate, terminologia proprie fiecărei discipline (terminologia ştiinţifică, 
tehnologică, filosofică, literar-artistică etc.). 
În caz contrar, la nivelul recepţiei se pot produce distorsiuni, disonanţe 
cognitive, în sensul că realitatea limbii nu are aceleaşi înţelesuri şi semnificaţii 
la cei doi poli ai procesului de instruire. De aici, riscul însuşirii unor cuvinte 
goale, eliptice de înţeles, de adevăratele semnificaţii — una dintre sursele for- 
malismului în învăţământ. Aşa se explică de ce cunoaşterea terminologiei de 
specialitate, care desemnează conceptele specifice, constituie un obiectiv major 
al studierii oricărei „discipline. şi o condiţie esenţială a depăşirii „barierelor 
semantice” pentru elevi. În general, nu există comunicare dacă interlocutorii se 
află în disonanţă, dacă nu se armonizează cu codurile, dacă enunţurile nu sunt 
"„traduse” şi fără să existe o creare continuă de sens. 

Dacă decodarea satisface această cerinţă de permanentă „echivalare” a ter- 
menilor, de convertire sau retransformare în forma originară a informaţiei, ideii, 
- conceptului etc., de unde mai pot proveni totuşi unele dificultăţi de stabilire a 
unei reale corespondențe între noţiunile (ideile) exprimate de profesor şi cele 
receptate de elev ? Ele provin din: 


e condensarea informaţiei. Cu cât un zf este mai concentrat (cu o redundanţă 
mai scăzută), cu atât mai mult cresc şi dificultăţile de decodare. Un motiv 
pentru care aşa-zisa „predare în pilule” nu este de preferat; 

* supraincărcarea lecţiei cu termeni noi sau din utilizarea unui limbaj ultra- 
specializat ;. | 

e - insuficienta explicare a termenilor şi a expresiilor noi, lipsa de exactitate 

“a termenilor transmişi. Or, pentru depăşirea unor asemenea „bariere ter- 
minologice”, este absolut necesar ca termenii cu care se lucrează să fie 
definiţi, explicaţi, să se verifice înţelesul pe care elevii îl atribuie acestor 
cuvinte, să se reducă ambiguităţile de exprimare şi să se corecteze greşelile 
de acest tip atunci când ele sunt sesizate. Altfel spus, este absolut necesar 
să se reactualizeze sensurile şi semnificaţiile în cauză, să se reamintească 

legătura care există între semnificant şi semnificat (signifiant şi signifiat), 
prin: 

—  reamintirea definiţiei ; 

- recursul la definiţia extinsă; 

- recursul la exemple, sinonime, analogii, metafore, care să redea echi- 
valentul în formule, fraze, imagini, ilustraţii, exemple, exerciţii etc. ; 

— utilizarea unor cuvinte sau semnale (mimică, intonaţie, postură etc.) cu 
scopul de a explica definiţia unui cuvânt, a unei reguli etc., de a sugera 
oarecum modul în care trebuie înţeles sau interpretat un enunţ (apel la 
metacomunicare, ca limbaj care „vorbeşte” despre limbaj) ; 

- creşterea, în anumite limite, a ceea ce se poate obţine prin folosirea 
parantezelor, digresiunilor, parafrazărilor, aproximărilor, metaforelor 
etc, 


Dificultăţile provin uneori şi din polisemantismul cuvintelor uzuale, de largă 
circulaţie (limbajul comun) în care este redat uneori mesajul. 

Prin faptul că aceste cuvinte pot avea sensuri diferite pentru persoane diferite, 
ele creează cu uşurinţă dificultăţi de decodare. 

Acestor cauze li se adaugă sărăcia vocabularului, a structurilor gramaticale 
şi imaginaţia redusă. Asemenea „bariere lingvistice” pot fi compensate prin 
folosirea de materiale didactice, proiecţii audiovizuale, semne iconice, scheme 
motorii, adică un repertoriu foarte vast de suporturi didactice. 

Nu se poate recurge la diferite artificii sau adaosuri fără să se ţină seama de 
faptul că receptorul dispune de şi pune în joc două tipuri de memorie: o 
memorie de scurtă durată (de detaliu, operatorie) şi o memorie de lungă durată, 
de esenţă (permanentă). În timp ce memoria imediată are tendinţa de a şterge 
ceea ce se leagă de acele digresiuni, aproximări, parafrazări şi redundanţe 
întrebuințate, memoria de lungă durată va reţine ceea ce a fost fixat prin termi- 
nologia de strictă specialitate, ceea ce înseamnă că pe aceste aspecte trebuie 
insistat în actul comunicării, 


c) Contextualizarea epistemologică şi socială 


Aşa cum arată Bougnoux (2000, p. 28), „a descifra un mesaj sau a înţelege 
un comportament presupune cunoaşterea cadrului [contextului - n.n.] în care se 
plasează acestea, cu alte cuvinte a cunoaşte tipul de relaţie în care se înscriu”. 
Din acest punct de vedere, contextul exercită numeroase influenţe asupra efi- 
cienţei comunicării. Este ştiut doar că un cuvânt sau un enunţ poate avea un sens 
într-un context dat şi cu totul alt sens într-un context schimbat. Scoaterea din 
context poate cauza serioase deformări în planul receptării. De aceea, recu- 
noaşterea contextului, contextualizarea sau recontextualizarea (restabilirea con- 
textului) constituie o condiţie elementară în vederea creşterii accesibilităţii 
cunoştinţelor cu care se operează. 

De obicei, se face distincţie între : 


* contextualizarea epistemologică ; 
* contextualizarea socială (psihosocială). 

Contextualizarea epistemologică. Din punct de vedere epistemologic, predarea 
prin comunicare utilizează, în general, abstracţiunea limbajului rostit şi scris, 
scos din contextul concretului, al realului, al acţiunii în care a fost elaborat iniţial 
(Bruner). De aceea, cuvintele sunt adeseori abstracte şi formale, ceea ce creează 
premisele apariţiei unor diferenţe de percepţie, de putere de abstracţie, dificultăţi 
de înţelegere la elevi. 

Or, limbajul didactic se particularizează, între altele, tocmai prin tendinţele 
sale de a aduce mesajele la nivelul de înţelegere al elevilor. Un prim context la 
care se poate face trimitere este cel al reprezentărilor existente deja în mintea 
elevului — referinţele lui noţionale, interesele şi nevoile lui. Fiecare elev vine cu 
acest context al său, cu această experienţă anterioară, mai bogată ori mai săracă, 
ce precedă, actul de receptare a conţinutului nou, a unor cuvinte în care acesta 
este exprimat. Acest context dirijează, oarecum, înţelegerea, de unde necesitatea 
de a pune în valoare reprezentările, eventual de a le clarifica şi preciza mai bine 
şi de a preveni o primă sursă de neînțelegere. 

Apoi, este vorba despre refacerea contextului în care a fost elaborat eerăritul 
care desemnează o anumită realitate (recontextualizarea cuvântului). Cu cât 
cuvintele utilizate au un grad mai înalt de abstracţie, cu atât imprecizia în 
relevarea sensului acestora este mai mare, referirile sunt mai vagi şi comunicarea 
devine, ca atare, mai ambiguă. Învăţământul tradiţional este criticat, între altele, 
tocmai pentru faptul că a pus accentul în mod determinant pe comunicarea 
verbală abstractă, o cauză care face ca învăţarea să piere un caracter formal, 
abstracţionist. 

În sprijinul apropierii la maximum a recepţiei de sis a ajungerii la 
corespondenţa necesară dintre datele emise şi capacitatea de receptare a elevilor, 
se recurge la: 


e .utilizarea materialelor demonstrative, la tot felul de suporturi didactice 
(imagini, grafice etc.) ; | 7) 

e folosirea unei mari varietăţi de modalităţi de comunicare, incluzându-le pe 
cele extralingvistice, emoţionale. 


d) Contextualizarea psihosocială 


"Privită ca proces, comunicarea nu este independentă de lumea din afara 
vorbitorului şi ascultătorilor, de interrelaţiile dintre aceştia, adică de contextul 
social în care se petrece. Ea poartă amprenta angajării, experienţelor şi aştep- 
tărilor membrilor colectivului clasei, care oferă mai multe perspective i în analiza 
problemelor, subiectelor, datelor şi soluţiilor posibile. 

Din acest punct de vedere, trebuie ţinut seama de modul î în care se produce 
receptarea la nivelul individului şi la nivelul clasei. 

-Dincolo de contextul psihologic al fiecărui elev în parte, determinat de 
starea sau dispoziţia sa de moment, de caracteristicile proprii, faţă de care 
trebuie să avem înţelegerea necesară, este de aşteptat ca factorul social să 


SISTEMELE COMUNICAŢIONALE LI] 


influnţeze şi el reacţia individuală, ca efectele comunicării asupra colectivului 
să influenţeze şi efectele ce au loc la nivel individual (Cuilenburg er al., 1998, 
p. 239). 

Dacă acceptăm ideea că există tot atâtea contexte câţi elevi sunt într-o clasă, 
trebuie să fim de acord că există tot atâtea contexte câte clase de elevi cu care se 
lucrează. Aceste contexte sunt şi ele foarte mobile, au istoria şi caracteristicile 
lor particulare, care le vor distinge de orice alte contexte (Situaţii). 

Aşa cum arată cercetările efectuate de F. Erickson şi J. Schultz (1977), 
„clasele sunt tipuri particulare de medii de comunicare. Ele posedă propriile lor 
activităţi, fiecare având regulile şi obligaţiile specifice de participare la lecţie, 
denumite structuri de participare socială” (cf. Woolfolk, 1992). 

Arta comunicării didactice constă, aşadar, şi în adaptarea la situaţie, la 
contextul social (psihosocial) propriu unei clase sau alteia. 

În afară de aceasta, este obligaţia profesorului să creeze un context favorabil, 
participativ şi stimulativ comunicării, un mediu care să angajeze elevii în 
clarificarea sau „negocierea” sensului, încât aceştia să se facă pe cât de înţeleşi 
între ei, pe atât de eficienţi în tranzacţiile cognitive la care sunt părtaşi. 

La organizarea unor asemenea contexte se poate ajunge în diferite feluri, nu 
în ultimul rând prin tonul vocii, deplasarea profesorului într-o anumită parte a 
clasei, aranjarea băncilor într-un anumit fel, utilizarea unor materiale etc. 


e) Optimizarea comunicării prin intervenţia feedbackului 


Nu de puţine ori, profesorul trăieşte iluzia că vorbele sau mesajele sale ajung 
la destinaţie aşa cum gândeşte el, că sunt receptate de elevi păstrând aceleaşi 
înțelesuri, aceleaşi semnificaţii cu ale sale. Din păcate, lucrurile nu decurg 
întotdeauna aşa. Mesajele receptate au tendinţa să se îndepărteze mai mult sau 
mai puţin de sensurile emise sau originale, să fie chiar diferite uneori, aşa cum 
s-a mai arătat, 

Ce determină aceste posibile deformări sau distanţări ? După Gostini (1975), 
ele se datorează unor condiţii care depind de: 


* profesor: proprietăţi ale limbajului, claritatea exprimării, adecvarea voca- 
bularului la capacitatea elevilor, logica exprimării, oboseala, digresiunile, 
temperamentul etc. ; 

* elevi: capacitatea şi viteza de receptare, nivelul atenţiei, motivaţia ascultării, 
deficienţele de auz (ori audiovizuale), starea psihofiziologică (dispoziţia de 
moment), adecvarea vocabularului propriu etc. ; 

* mediu: perturbații provenite din interior (acustica' sălii) ori din exterior 
(zgomote), mijloace didactice avute la dispoziţie etc. 


Astfel de factori pot fi asemănători unei „prisme deformatoare” sau unui 
„filtru” cognitiv şi interpretativ care se interpune între interlocutori (figura 6). 

piere 


FILTRU 
DEFORMATOR 


M = mesajul emis de profesor. . | 
M,... M, = mesajul receptat de elevi 


Figura 6. Reprezentarea imaginară a prismei deformatoare care se interpune în actul 
„comunicării (adaptare după Costini,. 1975). 


Numai că actul comunicării şcolare cotidiene poate fi protejat de posibile 
variaţii şi deviații, distanţări şi deteriorări nedorite prin intervenţia abia sesizabilă, 
perceptibilă mai mult ca impresie, ca senzaţie, greu de descris, a unui feedback 
imediat şi suplu, voluntar sau involuntar, ce se resimte pe traiectul relaţiei 
emisie-recepţie, recepţie-emisie. 

Astfel, dacă în comunicarea unidirecţională această legătură retroactivă se 
dovedeşte a fi mai anevoioasă, în comunicarea bidirecţională (dialogată), feedbackul 
„este şi rămâne o impresie, o senzaţie referitoare la modul în care eşti ascultat, 
luat în seamă, înţeles, acceptat de interlocutori, dar, în acelaşi timp, şi un imbold 
de a schimba ceva din maniera de emisie generată : de acea primă impresie, 
senzaţie sau informaţie inversă”. 

Cum anume pot să apară posibile „deteriorări” să comunicării în anumite 
momente ce marchează traseul emisie-recepţie, recepţie-emisie şi posibila ţinere 
sub observaţie continuă a acesteia cu ajutorul feedbackului poate fi sugestiv 
ilustrată grafic în schema următoare (figura 7) ; 


M. intenţionat „emi M. receptat | M.înţeles | 


Figura 7. Sesizarea posibilelor deformări ale mesajului pe traseul comunicării verbale şi 
intervenţia ameliorativă a feedbackului (după Les theories de l'action, 1972) 

Ce ne arată, în fond, această schemă? Că posibile deteriorări pot să apară pe 
tot traseul comunicării între: mesajul intenţionat şi mesajul emis (operaţional), 
între mesajul emis şi cel receptat, între mesajul receptat şi mesajul înţeles cu 
adevărat, rezultat al prelucrării interioare a informaţiei. Deteriorări asemănătoare 
pot să apară şi în sens invers, când comunicarea parcurge drumul de la elevi spre 
profesor. Între R, şi E, (R-n şi E-n) intervine feedbackul, care, eventual, sugerează 
reformularea mesajului iniţial. 

Aşa cum arată Leroy (1974, p. 136), mesajul emis „nu are imediat pentru 
interlocutor sensul şi semnificaţia care îi sunt conferite de emiţător, transmiterea 
cerând o reglementare repetată şi progresivă conform recţiilor acestui interlocutor”, 

În reglarea propriei comunicări (expuneri, explicaţii, demonstraţii, conversații 
etc.), profesorul poate să ţină seama, de exemplu, de mimica elevilor, de gesturile, 
expresiile, mişcările lor, reacţii care devin simptomatice pentru ceea ce simt, 
ştiu, înţeleg, acceptă, doresc aceştia. El poate deci să sesizeze direct şi abil, din 
mers, „starea de spirit” a elevilor şi astfel să valorifice la maximum com- 
portamentul ectosemantic al acestora, în beneficiul optimizării comunicării. 
Pornind de aici, el poate să-şi restructureze sau să-şi amelioreze demersul 
pedagogic de moment şi, nu în ultimul rând, să regleze viteza şi ritmul propriei 
vorbiri, de exemplu. În cazul în care ar ignora feedbackul, ar fi imposibil să-şi 
mai poată da seama de dificultăţile şi greşelile de înţelegere ce vin din partea 
elevilor, de stările tensionale, de autoexplicare a înțelegerilor, de frustrările, 
formalismul, superficialitatea şi, în cele din urmă, de ineficienţa comunicării. 

În afară de toate acestea, semnalele inverse care îi parvin îi permit profesorului 
să-şi îndemne interlocutorii la corectări imediate ale înţelesurilor greşite, ale 
eventualelor ambiguităţi sau confuzii ivite. O seamă de studii şi cercetări, precum 
cele efectuate de Waxman şi Welburg (1982), reuşesc să pună în evidenţă 
importanţa feedbackului imediat, zis de corectare, în îmbunătăţirea efectelor 
comunicării. 

În cazul în care profesorul vorbeşte, transmite mesaje, face semne, dar nu 
primeşte nici o informaţie în legătură cu ceea ce receptează elevii, apare riscul 
ca învăţământul să se transforme într-un simplu discurs (monologat). 

În afară de feedbackul direct, dedus din relaţia nemijlocită de comunicare 
profesor-elev, trebuie ţinut seama şi de posibila gestionare a unui feedback 
indirect — feedback colateral, de care poate beneficia la un moment dat masa de 
elevi a clasei. 

Este vorba despre un feedback dedus din specificul comunicării în grup, în 
clasă, în timpul lecţiei, situaţie în care îşi face loc fenomenul de contagiune sau 
de sugestie colectivă. Într-o asemenea situaţie, deşi profesorul stă de vorbă la un 
moment dat cu 1-2 dintre elevii clasei, în acelaşi timp mai mulţi participanţi 
aderă simultan, implicit, la unele şi aceleaşi idei, opinii, atitudini, aprecieri etc. 
Mai mult chiar, fiecare dintre ei este stimulat de atenţia şi adeziunea celorlalţi, 
ceea ce se soldează cu un surplus de intensificare a gândirii şi simţirii întregii 
clase (Cerghit, 1983, p. 102). Aceasta înseamnă că efectele specifice dialogului 
Sau relaţiei de tipul „eu-tu” se extind şi asupra celorlalţi, devin benefice şi pentru 

ceilalţi colegi. Ca atare, este posibil ca gestionarea feedbackului să se facă în 
beneficiul tuturor. Şi, astfel, profesorul să stea de vorbă, în mod indirect, cu 
întreaga clasă, el gestionând un feedback colateral care îi furnizează informaţii 
despre cum şi cât participă restul clasei, deocamdată nedirijată direct, de comu- 
nicarea direcţionată doar spre 1-2 interlocutori (Danciu, 2001). 

În concluzie, se poate afirma că feedbackul joacă un rol pozitiv, reglator şi 
adaptator la mesajul iniţial, că el îşi aduce o contribuţie semnificativă la construcţia 
unei situaţii de comunicare didactică eficientă, că retroacţiunea devine o axiomă 
şi în ceea ce priveşte comunicarea didactică, indiferent dacă aceasta este resimţită 
sau nu în mod direct (Şoitu). Comunicarea şcolară cotidiană, concretă, nu poate 
exista însă fără a oferi suficiente ocazii de a auzi feedbackul celorlalţi. 

La îndemâna profesorului stau suficiente posibilităţi prin care să faciliteze 
intervenţiile reglatorii ale feedbackului. Important este ca el să promoveze un 
dialog educaţional autentic, să se preocupe de formarea Ia elevi a unor deprinderi 
de ascultare active, să încurajeze raporturile afective, empatice cu aceştia, să 
asigure un climat de discuţii şi interrelaţionare lejer, tolerant, încurajant şi 
tonifiant în clasă, în timpul lecţiei, să manifeste o atitudine flexibilă, suplă, 
cooperantă şi de receptivitate mereu adecvabilă conjunctural faţă de elevi. 

Feedbackul stă la îndemâna profesorului cu atât mai mult cu cât acesta adoptă 

O atitudine pro-feedback şi se străduieşte să utilizeze strategii pro- “feedback. 


f) Angajarea activă în procesul receptării 


Actul comunicării devine eficient atunci când favorizează o implicare activă 
din partea elevului, o angajare cu toate forţele sale intelectuale şi afective în 
procesul receptării. Astfel, receptarea depăşeşte simpla percepere a unor con- 
ţinuturi audiate, căci „a auzi” nu este totuna cu „a asculta” în mod activ ceea ce 
se spune. 

Astfel, se comunică informaţii pentru a determina elevii : 


- să asculte cu atenţie; 

- să le sesizeze; 

- să încerce să înţeleagă ceea ce aud; 

— să-şi pună întrebări ; 

- să-şi amintească; 
- să facă asociaţii cu experienţele lor anterioare; 
- să-şi clarifice neclarităţile ; 

- să anticipeze; 

— să întrevadă soluţii; 

- să emită judecăţi de valoare ; 

- să facă interpretări critice etc. 


În general, „a asculta” poate fi, în sine, un proces activ de învăţare care să 
„ajute elevul să dezvolte şi să verifice propriile gânduri şi idei, 

În mod asemănător, se pune şi problema lecturii textului scris, concepută ca 
o activitate de construcţie a sensului. 

A produce interlocutori activi, a-i determina pe elevi să urmărească cu interes 
şi să manifeste o atitudine activă în cursul ascultării constituie un indicator al 
competenţei pedagogice a cadrului didactic. 


g) Afecțiunea şi interacțiunea empatică 


Se întâmplă adeseori ca, din nevoi organizatorice şi didactice de sprijinire a 
învăţării, să se ajungă la formalizarea şi tehnicizarea comunicării, să-şi facă loc 
o comunicare impersonală ce neglijează aspectele unei relaţionări mai umane, 
afectiv-emoţionale, care, în mod firesc, ar trebui să însoţească aspectele cog- 
nitive. 

Or, într-o situaţie didactică autentică, este normal să se evite distanţarea 
afectivă faţă de elevi. Motiv pentru care schimbul de semnificaţii trebuie să se 
bazeze nu numai pe argumente raţionale, ci şi pe elemente emoţionale pozitive, 
care au darul să sporească buna dispoziţie, motivaţia, aşteptarea, potenţând 
astfel atitudinea receptorului faţă de conținuturile care i se transmit. O asemenea 
stare afectivă pe care vorbitorul o induce ascultătorului prin conduita lui emo- 
țională, călduroasă, de apropiere, de prietenie şi înţelegere, de entuziasm faţă de 
ideile şi informaţia pe care le face cunoscute poate să condiţioneze în mod 
semnificativ rezultatele comunicării. Emoţia poate deveni un adevărat catalizator 
al comunicării educative, facilitând dezvăluirea aspectelor semantice, analogice, 
a înţelesurilor şi semnificaţiilor care fac obiectul învăţării. 

Se întâmplă, apoi, ca unii elevi, din ruşine, din teamă, din nedumerire... să 
nu-şi dezvăluie propriile dificultăţi, neclarităţi, confuzii, să manifeste reţineri, 
să se abţină de a intra în dialog. O asemenea jenă nu dispare uşor decât dacă se 
creează o relaţie dialectică, un climat de încredere, de sinceritate, de colaborare, 
de apropiere între parteneri, ceea ce îi va determina să-şi exprime deschis 
dificultăţile, neînţelesurile, îndoielile, ambiguităţile (Leroy, 1974). 

Aşadar, vom fi de acord cu faptul că aspectul semantic, analogic al comunicării 
se elaborează în comun de cei care participă la actul comunicării, în condiţiile în 
care se creează o intersubiectivitate semnificativă între aceştia, de reciprocitate, 
de natură să faciliteze învăţarea pe calea comunicării. 

Actul predării devine cu atât mai eficient, iar colaborarea cu elevii cu atât mai 
rodnică, cu cât se realizează la un nivel de empatie mai înalt, de căldură şi 
convergenţă (Davitz, Ball, 1978, p. 346). Şi aceasta mai ales atunci când este 
vorba despre o activitate la vârste şcolare mai mici. 

Empatia constituie o condiţie umană esenţială unei bune relaţionări cu partenerul. 
Ea exprimă acea stare sau reacţie continuă ce oscilează între doi termeni extremi — 
proiectarea eu-lui şi identificarea cu alţii (Marcus, David, Predescu, 1987). Acea 
stare care îl face pe educator să se identifice cu sentimentele şi gândirea celor pe 
care îi învaţă, să simtă şi să gândească aşa cum simt şi gândesc elevii săi, să 
trăiască viaţa afectivă a acestora ca şi când ar fi a sa, rămânând calm şi prietenos, 

sensibil şi amabil cu interlocutorii săi, gata să se transpună în locul lor, să devină 
înţelegător şi răbdător. i dă 

Această înțelegerea a lumii celor cu care interacționează ca şi când ar fi a sa, 
are un efect direct asupra acestora. Cu atât mai mult în condiţii de reciprocitate, 
atunci când şi partenerii săi încearcă o stare psihică asemănătoare, de identificare 
cu profesorul lor, cu ceea ce acesta spune şi cum spune, văzând în calităţile şi 
virtuțile lui, în gândurile şi sentimentele lui o proiecţie a propriilor dorinţe, 
văzând în personalitatea lui un exemplu sau un model de urmat. 

Chiar dacă această relaţie empatică de reciprocitate este, de regulă, asimetrică, 
ea se răsfrânge pozitiv asupra învăţării şi cunoaşterii, are un efect direct asupra 
evoluţiei psihice a celor cu care profesorul interacționează. Aşa cum remarca 
Newcomb (1964), „atracţia interpersonală constituie simultan cauză şi efect al 
comunicării” şi în învăţământ (educaţie). IA 

Totuşi, trebuie avut în vedere faptul că predominanţa excesivă a emoţionalului 
asupra raţionalului în construirea unei situaţii de comunicare poate duce la 
apariţia unor disfuncţii nedorite. 


h) Reglarea vitezei, ritmului şi dominaţiei 


Optimizarea comunicării este şi o problemă de reglare a vitezei, a ritmului şi 
a dominaţiei. vorbirii, aspecte care ţin de o educaţie personală. Totuşi, prin 
feedback se poate ajunge, între anumite limite, la reglări corespunzătoare. 

În această privinţă este de luat în considerare faptul că un mesaj e transmis şi 
receptat nu dintr-odată, ci pe porţiuni, printr-o succesiune de faze ordonate în 
funcţie de intenţiile sau de semnificaţiile avute în vedere la construcţia respec- 
tivului mesaj. Cu toate că cele două procese - de emisie şi de recepţie — 
funcţionează în acelaşi timp, cronologic vorbind, aceste acte sunt decalate 
„unul în raport cu celălalt. Grafic, acest decalaj temporal poate fi sugerat astfel 
(figura 8). 


Emisie 


Recepție 


Figura 8. Decalajul temporal posibil între recepție şi emisie 


După cum se poate observa, în comunicarea orală, percepţia iniţială a fazei 
(porțiunii) A manifestă o oarecare tendinţă de rămânere în urmă faţă de emisia 
aceleiaşi porţiuni A. Aceasta înseamnă că interpretarea (decodarea) porțiunii A 
intervine în timp ce are loc emisia unei părţi din faza B. Deci apare o suprapunere 
de emisie a unei părţi din faza B cu o percepţie întârziată a unei părţi din faza A 
şi tot aşa, până la epuizarea succesiunii. Altfel spus, receptorul parcurge şi 
interpretează informaţiile de rang (r) în timp ce emițătorul produce deja un rang 
ulterior (r+1, r+2...) (Not, 1987). 

Ce se poate deduce de aici? Că atât timp cât rostirea (expunerea, explicaţia) 
profesorului se derulează mai repede decât recepţia, în mod inerent elevul 
întâmpină unele dificultăţi în reconstrucţia mesajului transmis, poate să piardă 
filmul gândirii celui care expune. 

Aşa cum arată unele cercetări (Wolvin, Coakley, 1988, cf. Şoitu, Pânişoară, 
2004), ritmul gândirii este diferit de cel al rostirii, a cărei performanţă este doar 
de 100-150 de cuvinte pe minut. În mod obişnuit, în limba română se poate vorbi 
cu aproximativ 125 de cuvinte pe minut, în medie; doar o persoană exersată 
poate atinge până la 500 de cuvinte pe minut. Desigur, unii profesori se pot 
apropia de această nedorită performanţă, ceea ce se întâmplă atunci când constată 
că intră în criză de timp, către sfârşitul lecţiei, depăşind astfel ritmul elevilor de 
percepere, de realizare de asociaţii de informaţii şi ideative. Şi, astfel, se vorbeşte 
în gol, ineficient, fără vreun profit pentru elevi ! 

Este adevărat, viteza de percepere a limbajului este mai mare la stimulii 
verbali (de 2-2,5 cuvinte pe secundă) şi mai mică la cei nonverbali (imagistici), 
unde apar două decodări (Ungureanu, 1994). 

În fine, dominanţa comunicării orale este atât de pronunţată în practica 
şcolară, încât i-a determinat pe unii cercetători să vorbească despre o aşa-numită 
„regulă a celor două treimi” (N.A. Flanders). Potrivit acestui cercetător, în 
majoritatea claselor se vorbeşte două treimi din timp, din acestea două treimi 
vorbeşte profesorul, iar două treimi din ce spune el constă în influenţă directă 
(expunere, lectură, directive, critică) îndoctrinare (figura 9). 


2/3 se vorbeşte 
2/3 vorbeşte profesorul 
2/3 din vorbirea profesorului constă în influenţă directă 


Figura 9. Dominația comunicării 


Concluzia este simplă : profesorul tinde să vorbească totuşi prea mult şi, mai 
ales, caută să impună cunoştinţele sale. 


i) Gestionarea comunicării 


Organizarea comunicărilor în clasă echivalează cu organizarea condiţiilor 
învăţării, mai exact a unei categorii de condiţii - cele referitoare la inte- 
racţiunile care se dezvoltă aici. Organizarea priveşte aspectele cantitative şi 
calitative. 

Cele cantitative se referă la organizarea reţelei de comunicări, adică la: 


* distribuirea comunicărilor în clasă; 
* frecvenţa intercomunicărilor ; 

* direcţia schimurilor, a cărei analiză permite sesizarea următoarelor orientări : 
- Profesor spre: 
— sine însuşi; 
- clasă; 
— 0 parte a clasei; 
— un elev, 


- Elevul spre: 
- profesor; 
- clasă; 
— 0 parte a clasei; 
- jun elev. 


— Clasa către: 
- profesor; 
- elev; 
- O parte a clasei; 
— O parte a clasei către o altă parte a clasei; - 
- 0 parte a clasei către un elev. 


După cum se poate observa, comunicarea poate să întreţină relaţii de tipuri 
diferite : unidirecţionale, bidirecţionale şi multidirecţionale. Accentul tinde să se 
pună pe dezvoltarea comunicării multidirecţionale, ce favorizează interacţiunea, 
interactivitatea, confruntarea diverselor cunoştinţe. ra 

Cercetările iniţiate de Bayer (1973) arată că reţeaua comunicărilor în clasă 
este net controlată de profesor, care reglează în întregime participarea elevilor. 
„Prin ceea ce zice şi prin ceea ce face, arată acest autor, profesorul controlează 
participarea elevilor, gradul de libertate care le este lăsat şi chiar operaţiile 
mentale care pot să le utilizeze în munca lor.” (Bayer, 1973) i 

„Aspectele calitative au în vedere structurarea schimburilor după criterii de 
calitate : natură, funcţii, semnificaţii. 

Cele cognitive vizează, de exemplu, vehicularea de informaţii de nivele 
diferite (factuale, abstracte, de relaţie etc.), precum şi solicitarea de activităţi 
cognitive foarte variate : de memorie, de înţelegere, de interpretare, de transfer, 
de extrapolare, de analiză/sinteză, de evaluare, convergente sau divergente etc. 

Analizate după funcţii, schimburile pot fi de: 


e organizare a activităţii (ordonare a muncii, a condiţiilor materiale, de struc- 
turare a discuţiilor, de focalizare a atenţiei, de reglare a disciplinei şi a 
relaţiilor elevi-elevi etc.) ; 
impunere (de informaţii, sarcini, probleme, metode, procedee etc.) ; 
dezvoltare (de orientare a gândirii, de sugerare a unor operaţii, exerciţii 
operaţionale, de stimulare a unor procese dorite, de incitare la căutări şi 
descoperire, de reactualizare, de incitare a imaginaţiei, de clasificare etc.) ; 

+ personalizare (de îndemnare a elevilor să-şi comunice experienţele trăite, 
să-şi valorifice cunoştinţele, experienţa de viaţă ; de corelare a experienţei 
personale cu noile date etc.) ; | 

e stimulare a motivaţiei (de incitare a curiozităţii şi interesului, de încurajare) ; 

e solicitare a funcţiilor afective (stimulare prin aprobare, mulţumire, laudă, 
recompensă etc. ori de dezaprobare prin critică, admonestare, ameninţare etc.) ; 

e feedback (de evaluare pozitivă — confirmare -— sau negativă -— infirmare -, de 
corectare, ameliorare etc.) ; 

e control sau evaluare. 


„- Numerose cercetări — sintetizate de Bayer (1973) — arată că reţeaua şi structura 
comunicărilor în clasă sunt variabile distincte ale tuturor proceselor de învă- 
țământ, că, în diverse circumstanţe, „...există o relaţie între acestea şi randamentul 
şcolar al elevilor”. De aceea, şi reţeaua, şi structura acestor comunicări trebuie 
să se integreze structurii logice, celei didactice şi cronologice a activităţii concrete 
de instruire. 

Procesul de învăţământ poate fi analizat, de exemplu, după „baia de comu- 
nicări” verbale schimbate între profesor şi clasa de elevi, comunicări care se pot 
înregistra cu uşurinţă şi sunt reprezentative pentru comportamentele celor doi 
parteneri. Aşa încât, pornind de la analiza schimburilor respective, avem toate 
şansele să ajungem la analiza comportamentelor (acţiunilor manifestate) profesor- 
-elevi, să apreciem care este profilul acestor comportamente, predominanţa unui 
comportament sau a altuia, să determinăm cât de pronunţat este verbalismul în 
învăţământ, să stabilim ponderea tipurilor de activităţi solicitate şi practicate etc. 


j) Competența comunicativă 


Eficienţa comunicării (mesajelor) depinde într-o mare măsură şi de com- 
petenţa comunicativă, şi de calităţile comunicatorilor, de competenţa de a 
comunica oral, în scris şi vizual. Cum aproape 80% dintre toate evenimentele 
comunicaţionale se subordonează comunicării orale, competenţa exprimării orale 
are o importanţă primordială în întreţinerea interacțiunilor în cadrul clasei. Aşa 
se explică, de altfel, interesul pentru dezvoltarea unei didactici a comunicării 
orale. ; 

Este cert că elevii diferă sub raportul posibilităţilor de comunicare. Aceste 
diferenţe se explică prin diferenţele de ordin cultural, familial şi şcolar care au 
marcat evoluţia copiilor de-a lungul anilor. Ei răspund diferit cerinţelor de 
comunicare în cadrul şcolii, fiind posibil să apară anumite contradicții de ordin 
cultural între modurile de comunicare şi participarea la activităţile specifice 
şcolii, respectiv la activităţile casnice ori comunitare, specifice familiei şi comu- 
nităţii. 

Dată fiind importanţa comunicării, dezvoltarea capacităţii de exprimare orală 
şi scrisă la elevi constituie astăzi un scop central al învăţământului şi implică : 


* promovarea competenţei ortografice ; 

* formarea deprinderii şi a tehnicii de a se exprima oral şi de a asculta; 

* promovarea unei atitudini active în cursul receptării mesajelor, încât elevul să 
se poată afirma ca producător de sens ; 

+ imprimarea dorinţei de a învăţa în permanenţă să comunice cu alţii, cu 
grupul. 
| | 

Sunt aspecte care nu mai pot fi lăsate numai pe seama învăţământului primar 
şi, în continuare, a profesorului de limba română (maternă). Toţi profesorii, 
indiferent de specialitate, au datoria să contribuie la dezvoltarea capacităţii 
elevilor de a comunica oral şi în scris. 

Pentru profesor, aşa cum am mai subliniat, comunicarea este un mijloc 
hotărâtor de exercitare a profesiunii sale didactice. Ca să-şi ducă la bun sfârşit 
această misiune, trebuie să dovedească o înaltă competenţă comunicativă, înţe- 
legând prin aceasta : 


* abilitatea de a folosi cunoştinţele de limbă în scopul de a afirma ceva, a 
explica, a clarifica, a întreba, a analiza, a interpreta, a cere etc.; 

e abilitatea de a construi structuri gramaticale corecte (propoziţii, fraze) şi de 
a le utiliza efectiv în comunicarea didactică, adică de a le da seal funcţională, 
de a le atribui sensuri şi semnificaţii ; 

o abilitatea de a integra în contextul comunicării factori Fir, afectivi, 
volitivi ; 

* capacitatea de a avea cunoştinţe despre derularea, Bciutiiseţa şi funcţionarea 
logică a comunicării orale şi scrise de tip argumentativ ; 

* capacitatea de a avea cunoştinţe despre rolul gesticii, mimicii, al tăcerii, 
oportunitatea zâmbetului etc. (al comportamentului nonverbal) ; 

* în fine, privită din perspectivă sociolingvistică, drept participare reuşită la 

„viaţa clasei, competenţa comunicativă presupune, după D. Hymes (1974), nu 

numai priceperea de a expune oral şi de a asculta, ci şi 0 înţelegere a 
întrebărilor şi oportunităţilor: când?, unde?, cu cine?, despre ce?, în ce 
mod? să utilizeze limbajul (Mehan, 1979). 


În concluzie, cerinţele de comunicare ale şcolii sunt în creştere, nu în scădere. 
Motiv pentru care ea îşi multiplică formele de comunicare şi îşi sporeşte exi- 
genţele faţă de actul comunicării. De aceea, imaginea profesorului comunicativ 
se impune astăzi mai mult ca oricând în trecut. Acest profesor întruneşte trei 
funcţii de bază: 


- facilitează procesul de comunicare ; 
— ia parte activă la procesul de comunicare; 
- observă (studiază) procesul de comunicare. 


Schimbarea concenţiei comunicative promovate în şcoală pune în mod acut 
problema cultivării (educării) cu şi mai multă sârguinţă a capacităţii comu- 
nicative deopotrivă la profesor şi elevi, pune problema îmbunătăţirii comunicării 
de ansamblu din cadrul instituţiei şcolare. 

O astfel de evoluţie obligă cadrul didactic să devină un profesionist al 
comunicării didactice, atât în planul stăpânirii tehnicii comunicării, cât şi în cel 

al rezonării receptorului, în cel al influenţării formării personalităţii acestuia sub 
multiple aspecte, competenţa comunicativă căpătând, în felul acesta, o valoare 
integrativă a aptitudinii sale pedagogice. 


3. Învățământul deschis la distanță (IDD) 


Actualmente, modelul academic, tradiţional, îşi găseşte o corespondenţă radical 
modernizată în învăţământul deschis la distanţă (IDD). Un sistem nou, în plin 
proces de expansiune, care îşi dezvoltă rapid o bază instituţională adecvată, 
inspirat după modelul Open University (Marea Britanie şi alte universităţi similare 
din Comunitatea Europeană, SUA, Canada, Japonia etc.). Să menţionăm doar că 
în ţara noastră a luat fiinţă, începând cu anul 1998, sub egida Ministerului 
Educaţiei Naţionale, Oficiul pentru Învăţământul Deschis la Distanţă (OPIDD), 
care coordonează activitatea Centrelor de Învăţământ la Distanţă din cadrul 
Universităţilor din Bucureşti, Iaşi, Cluj, Timişoara, Sibiu, Braşov, Constanţa şi 
Craiova. 

Un astfel de sistem devine o realitate a timpului nostru, izvorâtă din cerința 
de a răspunde creşterii cererii de formare sau de învăţare continuă, din intenţia 
de a veni în întâmpinarea dorințelor fiecărui individ de a-şi desăvârşi propria 
formaţie, în orice moment şi în orice direcţie/domeniu al cunoaşterii, al culturii. 
Este un sistem care prinde viaţă pretutindeni, datorită condiţiilor oferite de 
statele lumii educaţiei permanente, fapt exprimat elocvent în art. 126 al 
Tratatului asupra Uniunii Europene, care prevede încurajarea învăţământului la 
distanţă. 

Prin specificul ei, precizează o definiţie cu valoare operaţională oferită de 
Consiliul pentru Educaţie şi Instruire la Distanţă : „Educaţia la distanţă presupune 
înscrierea şi studiul la o instituţie de instruire, care asigură materialele didactice 
pregătite într-o ordine secvenţională şi logică, pentru ca studenţii să studieze ne 
cont propriu. La sfârşitul fiecărei etape, studentul trimite prin fax, e-mail [ori 
prin poştă — n.n.] către instructori calificaţi produsul muncii sale spre corectare, 
clasare şi orientare tutorială pe problemele subiectului. Sarcinile corectate sunt 
înapoiate, acest schimb asigurând o relaţie student-profesor personalizată” (apud 
Istrate, 2000, p. 25). 

În cadrul acestui sistem se difuzează programe de instruire sau educaţie 
prin intermediul unor modalităţi foarte diversificate, de la suporturi scrise, 
cursuri sau manuale, materiale bibliografice, teste de evaluare (prin cores- 
“pondenţă), până la utilizarea unor tehnologii audiovizuale, tehnici video 
interactive sau a unor tehnologii informaţionale şi de comunicare moderne 
(televiziune prin cablu, instruire asistată de calculator, CD-Rom, Internet 
etc.). Sunt modalităţi de transmitere a cunoştinţelor, deci ca soluţie alternativă 
la modalităţile clasice, bazate pe limbajul oral, pe discursul autoritar al 
profesorului (Danciu, 2002). 

Promovarea învăţământului la distanţă se justifică şi prin potenţialul acestuia 
de a realiza obiective instrucţionale generale sau profesionale specifice învă- 
ţământului actual. Astfel, adresându-se atât elevilor, cât şi studenţilor, dar mai 
ales unei populaţii active, el are un domeniu larg de aplicabilitate, atât în sine, 
cât şi în conjuncţie cu alte sisteme convenţionale de educaţie şi instruire. Mai 
ales el poate deveni un instrument efectiv de: 


pregătire profesională ; 

specializare ; 

reorientare profesională ; 

actualizarea cunoştinţelor ; 

educaţie permanentă (formare continuă). 


Faţă de sistemul tradiţional, învăţământul deschis la distanţă reprezintă o 
formă de instruire care se distinge prin câteva caracteistici, şi anume : 


* dezvoltă o reţea capabilă să aducă instruirea tradiţională acasă; 
* produce o separație în timp şi în spaţiu între elev/student şi profesor. Spre 
„deosebire de învăţământul „faţă-în-faţă”, realizat în sala de. clasă, acum 
învăţământul se realizează în diverse locuri (studiu la domiciliu, de exemplu), 
oferind cursanților libertatea de a-şi alege locul în care să studieze ; 

* asigură o flexibilitate crescută procesului de instruire în ceea ce priveşte 

spaţiul, timpul (orarul), oferta de module-conţinuturi, alegerea de conţinuturi 

şi a celorlalte resurse pedagogice ; 

ideile noi se pot introduce imediat în curs ; 

adecvare la personalitatea cursantului ; 

studenţii îşi pot petrece mai mult timp cu familia ; 

mamele au şi ele timp să înveţe, fără să-şi neglijeze familia ; 

elevul/studentul nu se află sub supravegherea imediată şi continuă a profesorului, 

dar beneficiază totuşi de acţiunile de planificare, orientare şi îndrumare/ 
consiliere din partea unei organizaţii/instituţii specializate ; 

* se bucură de mare accesibilitate ; 

* dezvoltă o metodologie specifică, alta decât cea convenţională, bazată pe 
interactivitate imediată şi amânată în funcţie de calităţile medierii (fele- 
conferință - imediată ; text scris - amânat), de utilizarea unor mijloace 

„moderne de transmitere a cunoştinţelor, ca acelea amintite deja. 


Toate aceste tehnologii prezintă o serie de avantaje, în sensul că sunt dis- 
ponibile în orice moment şi asigură un ritm propriu de parcurgere. 

În afară de avantajele amintite, nu pot fi pierdute din vedere nici unele limite, 
şi anume: 


e costurile ridicate ale implementării acestui învăţământ ; 
* starea de izolare a elevului/studentului, care nu permite menţinerea unui nivel 
corespunzător al motivaţiei pe termen lung; 

e dificultăţile de organizare a studiului şi de rezervare a timpului necesar pentru 
acesta ; 

e dificultăţile în dezvoltarea unor deprinderi speciale ; 

e supraîncărcarea cu informaţii. 


Fireşte, acest sistem dezvoltă o pedagogie a instruirii sau educaţiei la distanţă, 
diferită, în multe privinţe, de o pedagogie a învăţământului tradiţional. 


4. Comunicarea tehnologizată. Învățământul 
multimedia 


Sistemele multimedia pun accentul pe crearea unui mediu educaţional complet şi 
cât mai eficient. În acest scop, se încearcă explorarea şi punerea în valoare a 
tuturor oportunităţilor şi posibilităţilor de utilizare a unui arsenal cât mai larg de 
resurse: texte scrise (manuale, cursuri, suporturi didactice clasice), mesaje 
audiovizuale, imagini, grafice şi tehnici interactive video, animaţie, transmisii 
TV prin cablu, simulări, instruire asistată de calculator, CD-Rom-uri etc. Toate 
acestea, într-o combinaţie ideală, pentru a facilita achiziţia de cunoştinţe sau 
exprimarea ideii în diverse moduri. Se consideră că, împreună, aceste resurse de 
comunicare şi informare constituie un enorm potenţial de predare şi învăţare ce 
vine în sprijinul elevilor, studenţilor sau cursanților. 

În alţi termeni, instruirea convenţională bazată pe prezentarea informaţiilor, 
explicarea relaţiilor cauzale, efectuarea de exerciţii, rezolvări de probleme, 
execuţii de acţiuni motrice etc. se îmbină într-o manieră benefică cu demonstrațiile 
video, receptarea datelor direct de pe ecran, cu avantajele instruirii asistate de 
calculator şi alte posibilităţi. 


5. Comunicarea în sistemul învățării electronice 
(e-learning) 


a) Precizări conceptuale 


lată un concept nou care desemnează o metodologie nouă de comunicare şi 
instruire. Este vorba despre cea mai actuală şi mai spectaculoasă metodă, 
specifică mai ales învăţământului la distanţă (ID). 
E-learning este un termen generic care desemnează o învăţare prin intermediul 
mijloacelor electronice de comunicare. Mai precis, descrie învăţarea realizată cu 
ajutorul calculatorului (al instruirii asistate de calculator) conectat la Internet, 
ceea ce le oferă elevilor, studenţilor şi cursanților un nou prilej de a învăţa 
aproape oricând şi oriunde. Învăţarea electronică se referă la toată gama de 
posibilităţi de utilizare a calculatorului în domeniul învăţării umane, posibilităţi 
care cresc foarte mult odată cu conectarea acestuia la Internet. Am putea spune 

că învăţarea electronică este o sinteză care rezultă din utilizarea electronică 
împreună (combinată) a instruirii asistate de calculator cu inștruirea prin Internet. 

Termenul e-learning mai este cunoscut şi sub numele de învăţământ electronic, 
învăţământ online, educaţie online, învăţământ la distanţă, învăţământ pe web etc. 

Important este că învăţarea electronică este o experienţă care duce la înţelegerea 
şi stăpânirea de noi cunoştinţe şi îndemânări, asemenea omologului său tradiţional — 
experienţa învăţării prin comunicarea în sala de clasă. 

Înainte de a vorbi despre caracteristicile şi potenţialităţile învăţării Riu oale, 
precizăm că rămân valabile datele referitoare la instruirea asistată de calculator 
din paginile anterioare, la care vom adăuga consideraţiile referitoare la Internet 
ca reţea de comunicare. 


b) Ce este Internetul ? 


Acest Sistem Internaţional de Informaţii, numit pe scurt Internet, este relativ 
dificil de definit. În termeni obişnuiţi, el poate fi descris ca o interconectare de 
reţele (inrerconexion of networks) de dimensiuni mondiale, capabilă să multiplice 
extraordinar capacitatea de stocare şi prelucrare a informaţiei, de comunicare a 
acesteia între conectanţii ei, sau ca „o reţea universală de calculatoare legate 
între ele printr-un «protocol» comun de comunicaţie. «Protocolul» este un format 
[un ansamblu de reguli şi tehnici - n.n.] care le permite calculatoarelor de 
diferite tipuri, aflate în diferite zone sau ţări, să comunice între ele mai eficient 
decât cu alte medii”. Mt 

Sau, altfel spus, Internetul este o confederație de mii de calculatoare care aparţin 
unor diferite sectoare ale societăţii ; educaţie, afaceri, guvern, armată, mass-media. 

Profitând de convertirea conţinuturilor culturale din întreaga lume într-o 
formă digitală, Internetul mijloceşte accesul oricui, oriunde şi oricând la aceste 
valori, devenind o reţea socială. Această reţea de comunicare cu arie largă şi de 
mare viteză poate să lege astfel „...ubicuu calculatoarele din apartamente sau de 
pe pupitrele elevilor la biblioteci digitale de mare capacitate” şi, făcând aceasta, 
să schimbe condiţiile culturale în care se desfăşoară învăţământul sau educaţia 
din zilele noastre (Istrate, 2000), oferind o largă deschidere spre cunoaştere. 
Eficacitatea acestui tip original de reţea constă nu numai în performanţele 
proprii ale calculatoarelor, ci şi în comunicarea care se instituie între conectanţii 
ei. O comunicare în esenţă multimedia (care îmbină textul cu imaginea şi grafica, 
cu sunetul şi cuvântul) şi interactivă sau dialogată, totodată. 

Internetul (NET sau Cyberspace) s-a dezvoltat considerabil după 1980, odată 
cu apariţia computerului tradiţional - PC - şi deci a posibilităţilor conectării la 
reţea a persoanelor particulare. Din punct de vedere organizatoric, Internetul 
reprezintă un ansamblu de mici reţele întreţinute de mii de organizaţii. Coordonarea 
generală se realizează prin Internet Society. 

În vederea obţinerii şi schimbului de informaţii din diferite domenii, Internetul 
poate fi utilizat prin: 


- sigla www (World Wide Web) ; 
- pagina Web + CD-ROM; 

- e-mail (poşta electronică) ; 
- Internet Relay Chat (IRC). 


Chatul este un sistem de comunicare în direct (prin textul scris) în grupuri 
lărgite. Odată conectat, utilizatorul vede şi poate participa la discuţie pe ecran. 
Este un sistem similar cu comunicarea „faţă-in-faţă”. Întrebi, citeşti rapid şi scrii 
şi mai rapid. Prin IRC se oferă posibilităţi sporite de schimburi, de conversaţie 
directă (dialog) în timp real între parteneri, indiferent de poziţia geografică 
(posibilităţi sporite de comunicare sincronă). 

Internetul prezintă câteva avantaje care îi conferă un excepţional potenţial 
pedagogic. Pe scurt, folosind Internetul, profesorul, ca şi studenţii sau elevii, are 
posibilitatea : 


e dea se documenta, de a obţine informaţii specifice, „la zi”; 

e de a explora o lume reală, dar şi una virtuală. Din acest punct de vedere, 
Internetul deschide un nou spaţiu activităţii, cel al virtualităţii (în lumea 
actelor şi evenimentelor, dar şi a obiectelor, a lucrurilor), adică un spaţiu al 
stimulării care le permite elevilor şi studenţilor să depăşească limitele impuse 
de realul imediat şi de a merge în imaginar, în trecut sau în viitor (de a reface, 
de exemplu, un oraş demult dispărut sau de a construi un edificiu înainte ca 
e] să existe). Internetul nu face decât să crească aceste posibilităţi, să multiplice 
ocaziile imaginare ale celor care îl întrebuințează, să facă să crească posibilităţile 
de manifestare a imaginaţiei, a creativităţii, a anticipaţiilor rezolutive : 

- de a-şi îmbogăţi vocabularul specific domeniului de interes ; 
- de a-şi exersa abilităţile de comunicare (în limbi străine) ; 
- de a-şi dezvolta strategiile de procesare a informaţiei. 


Integrat într-un sistem educaţional, Internetul oferă profesorului, dar şi 
elevilor/studenţilor o gamă largă de facilităţi. Avem în vedere posibilităţi de 
genul : 


- utilizării poştei electronice (e-mail), ceea ce le permite elevilor să trimită 
mesaje unor persoane care au o adresă de e-mail şi să primească mesaje, să 
realizeze un schimb asincron de mesaje textuale, însoţite de informaţii multimedia 
(sunete, imagini, filme video, grafice). Utilizând acest sistem internaţional de 
comunicaţii rapid şi simplu, elevii scriu şi citesc, desfăşoară o activitate 
interactivă într-o limbă străină; 

- navigării pe Internet, prin utilizarea butoanelor, care fac posibilă această 
activitate, pretențioasă în sine, deoarece necesită abilităţi de citire şi înţelegere 
a textului ; | 

— participării celor interesaţi la grupuri de informaţii, care le oferă posibilitatea 
de a face schimburi reciproce de mesaje, de a purta unele discuţii, de a se 
alătura unui grup sau altuia ; 

- construirii unui website, ceea ce pretinde, pe lângă cunoştinţe serioase de 
limbi străine, şi abilităţi creatoare, imaginaţie, capacitate de utilizare largă a 
potenţialelor multimedia ; 

—- utilizării modalității IRC - Internet Relay Chat, ca posibilitate de a „conversa” 
„pe ecran”, de a purta un dialog scris cu vorbitori de altă limbă, ceea ce 
sporeşte competenţa comunicativă în limba respectivă şi favorizează con- 
ştientizarea aspectelor-cheie ale acelei limbi ; 

- utilizării unor „jocuri de aventuri”, în cadrul cărora participanţii acţionează 
într-un scenariu imaginar. 


c) Caracteristicile şi avantajele semnificative 


Graţie acestei integrări într-un sistem unitar de instruire asistată de calculator 
+ Internet, învăţarea electronică îşi permite să opereze cu o mare varietate de 
medii (mijloace) de învăţare: text, grafică, imagine statică şi animată, sunet, 
filme scurte etc. şi în modul hiperlink (de legături multiple). În felul acesta, apare 
posibilitatea recurgerii la foarte multe soluţii metodologice (metode), rezultat al 
integrării unor asemenea tehnologii. 

Cum s-ar spune, mesajele sunt prezentate într-o formă multimedia : 


— print = texte pe suport electronic (cărţi şi reviste electronice) ; 

- web, CD-ROM, dischete, cursuri online ; 

- video = transmisii video, casete video, transmisii prin satelit, transmisii prin 
cablu ; 

- audio = transmisii audio, casete audio; 

— control şi examene = electronic, interactiv, hârtie ; | 

— comunicare asincronă = e-mail, listservs, discuţii, weblogs, forumuri de 
discuţii ; | 

- comunicare sincronă = chat, videoconferințe, teleconferinţe, întâlniri strict 
online, nu faţă în faţă. | 


„Cele mai multe medii e-learning permit: interactivitate audio şi video, 
monitorizarea activităţii participanţilor, simulări şi lucrul pe subgrupuri. 

Aceasta este de fapt învățarea electronică — un sistem multimedia. 

De aici, marile avantaje pe care le deţin, căci aceste media au un efect sinergic. 
De exemplu, dacă avem în vedere datele psihologului William Glasser, reținem : 
- 10% din ce citim; 

- 20% din ce auzim; 

- 30% din ce vedem; 

- 50% din ce vedem şi auzim; 
- 70% din ce discutăm cu alţii; 
- 80% din ce experimentăm ; 

- 95% din ce îi învăţăm pe alţii. 


Atunci ne dăm seama mai bine de şansele oferite învățării de un astfel de 
sistem combinatoriu multimedia. 

Pe acest fundal de posibilităţi de transmitere-receptare, cursanţii pot alege 
cursuri potrivite stilului lor de învăţare. Astfel, pot fi angajate stiluri diferite, de 
la moduri aşa-zis pasive de învăţare prin citire de text, ascultarea clipurilor audio 

şi vizualizarea graficelor, până la modurile active de învăţare, axate pe vorbire 
activă, prin scris, e-mail şi chat. Acestea sunt tot atâtea nivele de implicare în 
actul învăţării. 
Dar mai ales învăţarea electronică este implicată în organizarea şi susţinerea 
învăţământului (cursurilor) la distanţă (ID). Ce înseamnă însă acest lucru? 
Înseamnă că: 


- furnizează programe de învăţământ la distanţă ; 

- spre deosebire de învăţământul tradiţional, organizat pe grupe de vârstă, 
învăţământul la distanţă este organizat pe teme (subiecte) ; la acelaşi curs pot 
participa cursanţi de vârstă, pregătire şi experienţă profesională diferite şi 
proveniţi din diferite zone geografice ; 

- asigură posibilităţi de studiu unor categorii sociale largi ; 

- asigură asimilarea cunoştinţelor indiferent de vârstă ori de pregătirea anterioară, 
fără întreruperea activităţii profesionale ; 

- nu necesită prezenţa fizică în sala de clasă; nu este dependent de un loc 
comun, se poate realiza acasă, la serviciu, pe drum etc. ; 

- oferta de cursuri este accesibilă în timpul programului fiecăruia ; de această 
dată, cursantul nu este dependent de timp (oricând în cele 24 de ore din 24, 
în cele 7 zile din 7, poate accesa un curs sau altul) ; 

— se bazează pe modularitatea conţinuturilor ; modulul are coerenţă, flexibilitate 
şi adaptabilitate ; 

- nu implică interacțiuni „faţă-în-faţă”, ci interacțiuni virtuale; intensifică 
interacţiunile cursanţi-cursanţi, cursanţi-instructor, ceea ce îmbogăţeşte expe- 
rienţa de învăţare a fiecăruia ; 

- îi oferă cursantului posibilitatea ca, în funcţie de centrele sale de interes, să 
acceseze bănci de date, pentru completarea lecturii, să stabilească un contact 
cu autorii cărţii, articolelor etc., să se poată angaja în dialog cu aceştia; 

- îi dă fiecăruia posibilitatea să acceseze informaţia în ritmuri proprii de 
asimilare, să accelereze sau să încetinească învăţarea ; 

- este orientat către persoană, permițându-le cursanților să-şi aleagă conţinutul 
şi uneltele (metodele) corespunzătoare diferitelor lor interese, necesităţi şi 
nivele de abilitate (competenţe) ; programele se acomodează preferințelor şi 
necesităţilor ; 

— permite acomodarea la multiplele stiluri de învăţare, utilizând o multitudine 
de metode de predare specifice fiecărui cursant; face învăţarea mai eficace ; 
asigură un mare grad de reţinere a informaţiei ; 

- programul de instruire sau comunicarea se poate desfăşura pe Internet fie 
sincron, fie asincron, la diferite nivele de complexitate (sincron prin programe 
specifice - chat; asicron - prin e-mail sau alte variante) ; 

— dă posibilităţi de diversificare, îmbogăţire, amplificare şi completare a instruirii ; 

- devine un sprijin în pregătirea cursurilor (lecţiilor), în completarea manualelor, 
în actualizarea permanentă a cunoştinţelor ; vine în sprijinul documentării 
profesorului ; oferă acces la surse care, în sala de clasă, sunt imposibil de 
accesat; 

- îi conferă cursantului un grad de autonomie şi independenţă; 

- influenţează formarea opiniilor şi a atitudinilor ; 

- necesită autodisciplina de a studia cu regularitate şi bune abilităţi de scris şi 
de citit, bunăvoința de a lucra independent; 

— sporeşte îndemânarea în lucrul cu calculatorul şi Internetul. Pentru alte facilităţi 
care pot fi adăugate acestora, vezi Jalobeanu (2001), Logofătu (2005), Mucchielli 
(1998), Pelgrum (1992), Roblyer, Edwards, Havriluk (1997). 

În România, peste 20 de universităţi au adoptat soluţii de e-learning. 

Capitolul IV. 


Sistemele orientate spre acțiune 
(modele acționale) 


1. Sistemul procesual-euristic (empiriocentric) 


La polul opus sistemului tradiţional de transmitere de cunoştinţe ori a celui 
comunicaţional se situează sistemele orientate spre acţiune, acţionale. În cadrul 
acestora se impune cu prioritate aşa-numitul sistem procesual, o formă euristică 
a instruirii, un model modern de „expresie-producţie” care are în centrul atenţiei 
sale elevul şi acţiunea acestuia de a-şi construi cunoştinţele prin el însuşi, un 
demers în care logica acţiunii îşi asociază logica redescoperirii şi a invenţiei (de 
soluţii sau alternative). 

S-a sperat şi se speră ca această formă euristică, fondată pe o aşa-numită 
„pedagogie a descoperirii”. şi „a creaţiei” să fie în măsură să aducă un aer 
proaspăt în învăţământ, deoarece semnifică tocmai această trecere de la o 
„cunoaştere căpătată” la o „cunoaştere cucerită” (Roger Gall), oferindu-i elevului 
sentimentul unei participări active la construcţia propriei cunoaşteri, ceea ce 
reprezintă, bineînţeles, cu totul altceva sub raportul concepţiei şi al modalităţilor 
de lucru. 

Este vorba despre o orientare care s-a impus mai ales într-un anumit context 
istoric — cel de sfârşit de secol XIX şi început de secol XX -, pe fundalul 
acumulării crescânde a unor insatisfacţii privind activitatea din învăţământ. În 
funcţie de această stare de lucruri, noua orientare euristică a venit ca o reacţie la 
verbalismul şi formalismul instaurate de multă vreme în practica şcolară, la 
tendinţa de a desprinde învăţământul de viaţă, de realitate, de a priva elevul de 
O experienţă a descoperirii dedusă din contactul direct cu obiectele, fenomenele 
şi faptele realităţii. 

Aşa cum remarca renumitul psihopedagog american Ausubel, unul dintre 
aspectele acestei mişcări a fost insatisfacţia crescândă faţă de formalismul găunos 
al multor programe analitice din ultima parte a secolului al XIX-lea şi de la 

începutul secolului XX, faţă de absenţa raportării conţinutului învăţământului la 
experienţa cotidiană a copilului, la lumea sa fizică şi la mediul social şi faţă de 
verbalizarea şi memorizarea mecanică de către şcolari a unor noţiuni pentru care 
ei nu aveau nici o referinţă corespunzătoare la datele experienţei. Reacţia violentă 
a educatorilor progresişti la aceste greşeli a luat forma unui accent pus în mod 
exagerat pe experienţa directă, imediată şi concretă, ca premisă pentru o înţelegere 
autentică a celor învăţate, ca şi pe rezolvarea problemelor şi pe cercetare, pe 
învăţarea incidentală şi pe învăţarea în situaţii naturale, necontrafăcute. Din 
acest tip de accentuare s-au născut programe de activitate practică, „metoda 
proiectelor” şi credinţa în „învăţare pentru şi prin rezolvare de probleme” 
(Ausubel, Robinson, 1981, p. 563). 


A. Altă filosofie — alte finalități 


Este o abordare dedusă dintr-o filosofie a cunoaşterii, cu o altă explicare a 
ştiinţei, privită de această dată ca fiind ceva funcţional, ca.un proces viu, activ, 
de elaborare neîncetată de cunoştinţe, ca un proces continuu, niciodată încheiat, 
de descoperire de noi adevăruri, o veritabilă creaţie intelectuală. Dar, în acelaşi 
timp, ca metodă de explorare, de cercetare şi, abia după aceea, ca un produs finit, 
ca o sumă de cunoştinţe ori ca un ansamblu de adevăruri definitive. Aşa cum 
subliniază Bruner (1970), cunoaşterea este, înainte de toate, un proces şi, după 
aceea, un produs „...ştiinţa nu este atât o acumulare de date şi de legi elaborate, 
cât un anume fel de a culege datele, de a le interpreta, de a desprinde din ele 
principii, de a le pune în practică la nivelul realităţilor, pentru a face omul mai 
capabil să acţioneze şi să gândească în mod eficace”, adaugă Leroy (1974, p. 103). 

Făcându-se o analogie între cunoaşterea ştiinţifică şi cunoaşterea care are loc 
în procesul de învăţământ, această filosofie acreditează ideea că dezvoltarea 
cunoaşterii individuale are loc sub efectul acţiunii personale şi că acţiunea, 
departe de a fi impusă artificial, corespunde unor nevoi specifice individului 
(nevoi de dezvoltare), acesta simțindu-se îndemnat să treacă la executarea ei. În 
consecință, o astfel de interpretare sugerează posibila „învăţare” a ştiinţei (a 
materiei de studiat) înainte de toate ca un proces, ca un act de construcţie a 
cunoaşterii (a cunoştinţelor), bazat pe experienţe sau trăiri proprii şi prin con- 
tactul direct cu obiectele şi fenomenele lumii reale, ca un demers activ de 
căutare, de investigaţie, de imaginaţie, de emitere de ipoteze, de descoperire, de 
găsire de soluţii, de structurare şi restructurare continuă, mai mult decât o 
prezentare în formă finită, ca rezultat sau ca produs al unui proces de gândire. În 
această optică, accentul urmează a fi pus mai mult pe deprinderea procesului sau 
a metodei propriu-zise prin care se elaborează cunoştinţele decât pe conţinutul 
oferit „de-a gata” elevilor (Gagn€, Briggs, 1972, p. 211), pe atingerea unor 
obiective „procesuale” atât în predarea ştiinţelor exacte, cât şi în ştiinţele sociale, 
aşa cum vom sublinia în continuare. 

În această perspectivă, cultivarea spiritului ştiinţific, formarea elevilor în 
spiritul înţelegerii caracterului de cercetare a ştiinţei, constituie scopul major al 

întregului învăţământ. Mai mult decât oricare alt sistem, această orientare spre 
proces îşi propune: 


să dezvolte cunoaşterea ştiinţifică, punând subiecţii în situaţia de a trăi 
experienţe “ştiinţifice şi practice care implică utilizarea unor mijloace de 
explorare, de investigaţie şi redescoperire, ce favorizează deprinderea proceselor 
de învăţare prin investigaţie ; 

să dezvolte capacitatea de elaborare a cunoştinţelor prin acţiune proprie, ceea 
ce presupune o transformare a elevilor din simpli receptori ai ştiinţei „gata 
făcute” sau simpli consumatori de cunoştinţe (Ştiinţă) în „producători” ai 
propriilor cunoştinţe. O metamorfoză al cărei sens îşi găseşte o exprimare 
sugestivă în cuvintele lui Jeanne Reardon, conform cărora „orice educator, 
învăţător sau profesor trebuie să fie mai puţin interesat să-i înveţe pe copii 
ştiinţa, ci mai interesat să-i înveţe să gândească asemenea unor oameni de 
ştiinţă, care pun întrebări, găsesc soluţii, încearcă, acţionează conştient, 
participă efectiv şi afectiv” la dezvoltarea propriei cunoaşteri (cf. Danciu, 
2001), mergându-se deci pe calea încurajării curiozităţii naturale a copiilor şi 
a interesului lor spontan pentru descoperiri - J.R. Schuman -, pe calea 
cultivării impulsului înnăscut la copii de a explora şi domina mediul lor 
înconjurător - O.K. Moore; 

să ajute elevii să-şi formeze o cultură ştiinţifică serioasă, prin apropierea unui 
corpus de cunoştinţe fundamentale, coerente şi solide, construite prin eforturi 
proprii, pe cât posibil, în locul memorizării şi reproducerii descoperirilor şi 
concluziilor ştiinţei, să găsească soluţii la problemele teoretice şi practice cu 
care se vor confrunta, pe calea investigaţiei, a invenţiei, să-i elibereze de prea 
multe activităţi de rutină; 

să-i înzestreze cu mijloace de investigare şi experimentare, respectiv cu 
metode şi deprinderi de investigaţie inductivă, deductivă şi transductivă, cu 
strategii de învăţare prin descoperire şi rezolvare de situaţii-problemă pe care 
să le poată utiliza apoi pe cont propriu ; 

să dezvolte interesul pentru ştiinţă şi unele capacităţi cognitive superioare : 
gândirea divergentă şi convergentă, imaginaţia constructivă, capacitatea de 
explorare, de emitere şi verificare de ipoteze asupra cauzelor şi relaţiilor, 
capacitatea de descoperire şi elaborare de cunoştinţe proprii, capacităţi rezolutive, 
capacitatea de generalizare, de formulare de principii şi de aplicare a acestora 
în situaţii particulare, capacitatea de analiză critică şi de reflecţie ş.a. ; 

să contribuie la îmbunătăţirea calitativă a cunoaşterii ştiinţifice prin stimularea 
abordărilor interdisciplinare şi cultivarea spiritului de interdisciplinaritate, 
prin sensibilizarea faţă de relaţiile de interdependenţă dintre om şi natură. 


După cum se poate constata, această „didactică euristică”, dedusă din specificul 


cunoaşterii ştiinţifice, vine să inverseze sensul învăţământului tradiţional axat 
prioritar pe demersul deductiv, linear şi sistematic, reorientându-l spre demersul 
inductiv, global şi integrativ, călăuzit de ideea cunoştinţelor elaborate prin eforturi 
proprii, pe cât posibil, în locul cunoştinţelor transmise şi receptate. 

Formarea spiritului ştiinţific, atingerea unor obiective „procesuale” nu repre- 
zintă, prin urmare, o problemă de schimbare a adevărurilor, ci de schimbare a 
tipului de activitate intelectuală, de metodă utilizată de către cel care învaţă, şi, 
desigur, o problemă de predare, de exersare a acestuia într-o activitate de 
cunoaştere specifică oarecum celei ştiinţifice, care să-i ofere posibilitatea de a 
face un fel de „ucenicie a ştiinţei” sau de „ucenicie a descoperirii”, de a se 

“comporta ca un „elev-cercetător”, capabil să privească realitatea cu ochi de 

„cercetător, adică să-şi pună întrebări (probleme), să formuleze ipoteze, să 
imagineze strategii, să se angajeze într-o activitate de căutare, de tatonare, de 
încercare, de investigaţie, de redescoperire a cea ce ar trebui „să ştie”. Pe scurt, 
să-şi pună cât mai bine în valoare potenţialităţile de explorare a realităţii de care 
dispune. În felul acesta, exerciţiul învăţării capătă semnificaţia unei „ucenicii a 
cunoaşterii” (Beck, 1982) sau a unei munci de „atelier de creaţie” (Gross, 
1982). | ! 


B. Precedente 


Sensul originar al unui asemenea demers didactic poate fi dedus din însăşi 
etimologia cuvântului grecesc heuriskein, care înseamnă „a găsi”, „a afla”, 
„a descoperi”, ca şi din aceea a grecescului heureka, în sensul de „eu am 
găsit”. | ut:?4 

Este, de altfel, înţelesul originar pe care Socrate şi Aristotel, animați de 
necesitatea găsirii unei metode prin care omul să acţioneze corect în vederea 
aflării sau descoperirii adevărului, l-au atribuit la vremea lor euristicii, pentru 
ei aceasta fiind o modalitate de descoperire întemeiată pe exerciţiul sever al 
reflecţiei personale, ca investigaţie în lumea informaţiilor şi ideilor existente la 
un moment dat în mintea unei persoane, pe raţionamentul deductiv. Şi căreia 
timpul i-a asociat o modalitate de descoperire bazată pe cercetarea directă şi 
concretă a realităţii, pe raţionamentul inductiv. Aşa încât, ambele accepţii 
procedurale duc la ideea că euristica este o ştiinţă a descoperirii (De Landsheere, 
1979). | 

A descoperi înseamnă a găsi sau a dezvălui un lucru existent, dar ascuns şi 
ignorat (Abraham Moles), a afla, a pătrunde o taină, un mister (Dicţionarul 
explicativ al limbii române, 1995), ceea ce îi face pe unii cercetători să definească 
euristica drept un studiu al metodelor care permite străpungerea secretelor naturii 
(A. Moles, R. Caude), după cum, pentru alţi specialişti în domeniu, „euristica” 
reprezintă un adjectiv atribuit unei proceduri de explorare a unei probleme a 
cărei soluţionare este obţinută prin evaluări succesive ale ipotezelor proprii şi 
prin raportarea acestora la scopul ce trebuie atins (Polya, 1971). 

Transpusă în plan educaţional, această idee a promovării unui învăţământ 
centrat pe metoda descoperirii se leagă strâns de o altă idee, favorizantă, care îşi 
are originea în filosofia pedagogică a lui Rousseau şi Froebel, şi anume aceea 
a instruirii axate pe copil, ce se bazează pe încrederea în propriile forţe ale 
devenirii acestuia. Adepții acestei abordări - arată Ausubel - „au accentuat 

importanţa structurării conţinutului învăţământului prin prisma naturii copilului 
şi a participării acestuia la procesul de educaţie, adică prin prisma intereselor 
sale curente, a trebuinţelor sale derivate endogen şi a stării sale de pregătire 
intelectuală şi emoţională” (1981, p. 563). 

L.a vremea sa, Rousseau s-a declarat în favoarea unui învățământ al ştiinţelor 
fundamentat pe „euristica descoperirii”, ca mod de a pune copilul în situaţia 
câştigării unei experienţe directe, imediate şi concrete, dedusă din examinarea 
aprofundată a acestora. „Nu predaţi copilului cunoştinţe, lăsaţi-i lui grija de a le 
descoperi”, va spune el. Fără să extindem aria exemplificărilor, vom sublinia 
totuşi că, şi pentru Pestalozzi, euristica avea să însemne „cea mai bună metodă 
de învăţare a faptelor”. 

În acest context ideatic se înscrie şi iniţiativa lui H.E. Armstrong, de exemplu, 
cel care, în 1890, a introdus „teoria euristică” în învăţământul chimiei și al 
fizicii în Marea Britanie. În accepţia lui, euristica avea să fie ceea ce îl invită pe 
elev să se comporte asemenea unui cercetător experimentat, în stare să descopere 
ceea ce vrem ca el să înveţe. Euristica avea să-l înveţe pe elev „ca, în faţa unei 
probleme, să dea dovadă de iniţiativă, să-şi dezvolte autonomia, judecata, abi- 
litatea sa manuală, datorită contactului cu aparatele şi produsele de laborator... 
Fiecare lecţie trebuie să se prezinte sub forma unei investigaţii, elevul jucând 
rolul descoperitorului iniţial” (cf. Searles, 1979). 

În secolul XX, orientarea euristică este puternic susţinută şi promovată de 
John Dewey, care se interesează de mersul gândirii la elevul care se forţează să 
descopere ceea ce trebuie să înveţe (Searles, 1979). 

Mai apropiat de zilele noastre, în lucrările sale, şi Bruner subliniază necesitatea 
ca întreaga achiziţie de cunoştinţe, realizată în spirit ştiinţific, să fie o descoperire - 
o redescoperire de adevăruri, de soluţii la probleme etc. „A instrui pe cineva 
într-o disciplină — susţine Bruner - nu înseamnă a-l face să înmagazineze în 
minte [...] rezultatele ei, ci a-l învăţa să participe la procesul care face posibilă 
crearea de cunoştinţe” (Bruner, 1970, p. 88). 

Este împărtăşită astfel convingerea că numai ştiinţa câştigată prin propria 
experienţă a individului îi aparţine acestuia cu adevărat şi că numai atunci va fi 
în stare să se folosească de noţiunile însuşite ca de adevărate instrumente ale 
muncii sale intelectuale. „Predăm o materie, afirmă acelaşi renumit psihopedagog 
american, nu pentru a produce mici biblioteci vii ale acestei materii, ci pentru a-l 
face pe elev să gândească singur, după legile matematice, să abordeze problemele 
sub acelaşi unghi ca un istoric, să asimileze procesul de însuşire a cunoştinţelor.” 
(Bruner, 1970) 


C. Elevul în centrul procesului. Aspecte metodologice 


Din cele subliniate până aici rezultă, aşadar, cu claritate că în centrul întregului 
proces de instruire cu specific euristic se situează elevul, cu demersurile sale, cu 
mijloacele sale de a învăţa. EI este cel care deţine acum o poziţie-cheie, este 
participant activ şi responsabil de construcţia propriei cunoaşteri, a propriilor 

cunoştinţe. El este cel care trebuie să-şi mobilizeze propriile forţe intelectuale, să 
deprindă şi să utilizeze strategii de învăţare euristică : să caute, să tatoneze, să 
exploreze, să propună spontan soluţii, să vină cu o idee, cu o iniţiativă, să 
rezolve probleme, să se confrunte cu alţii, să ceară ajutor, să formuleze o opinie, 
să emită o ipoteză, să aducă o argumentaţie, să judece, să evalueze etc. De 
atitudinea lui activă şi constructivă cu care se implică în actul învăţării depind 
propria dezvoltare intelectuală, progresul propriei formaţii cognitive, în timp ce 
mediuiui şcolar îi revine sarcina de a favoriza deplina manifestare a acestui 
activism, respectiv de a oferi suficiente ocazii de învăţare activă, prin 'desco- 
perire, inclusiv prin prevederea de activităţi de descoperire în programele ana- 
litice ale unor discipline. “Toate acestea, în condiţiile în care trebuie să se ţină 
seama de nevoile şi mijloacele de învăţare ale celor cu care se lucrează, de 
demersurile în care se vor implica. 

În perspectivă euristică, există trei tipuri fundamentale de experienţe. de 
cunoaştere (învăţare) în care este implicat subiectul : 3 


- O experienţă a descoperirii, inductivă, specifică „învăţării prin cercetare”, 
prin explorarea directă a realităţii ; zu 

- 0 experienţă reflexivă, deductivă, cunoscută ca „învăţare prin reflecţie” 
personală ; / 

— 0 experienţă transductivă. 


Toate cele trei forme experienţiale au profunde implicaţii asupra metodologiei 
didactice, sunt promotoare ale unei pedagogii constructive, fondată pe datele 
psihologiei cognitive, conduc elevii la explorarea şi descoperirea unui domeniu 
definit de cunoştinţe, îi introduc în logica uceniciei ştiinţei şi în logica învăţării, 
exprimându-şi preferința pentru anumite metode active, de descoperire sau de 
invenţie, aşa cum vom deduce din cele ce urmează, | pie 


a) Învățarea prin descoperire 


Învăţarea prin descoperire, şi nu prin acţiuni structuralizate, urmează o cale 
empirică, bazată pe procedee inductive, ce favorizează trecerea de la concret la 
abstract, de la particular la general, de la fenomen la lege (teorie). Ea angajează 
deci un travaliu mental esențialmente inductiv, orientat spre contactul şi. înţele- 
gerea directă a realităţii sau a problemelor de studiat, oferind suficiente 
posibilităţi de sesizare a asemănărilor şi deosebirilor mai multor serii de obiecte 
sau fenomene şi de organizare a datelor sub formă de noţiuni. 

Elevii pot parcurge acest traseu în mod autonom, efectuând o muncă inde- 
pendentă, de uiul singur sau în echipă, fără să excludă totalmente o oarecare 
dirijare din afară. | 

Şi, într-adevăr, în practica şcolară este foarte rar întâlnită o „învăţare prin 
descoperire pură”, realizată fără a i se da elevului nici o indicație specifică, 
deoarece posibilitatea ca el să ajungă la generalizarea (noţiunea) dorită numai 
prin propriile forţe pare destul de redusă (Ausubel, Robinson, 1981, p. 560). Aşa 

încât învăţarea prin descoperire se diferenţiază şi ea după gradul de dirijare 
inclus în structura specifică acestei modalităţi de învăţare. Se vorbeşte astfel 
despre învățarea prin descoperire nedirijată, semidirijată şi dirijată, ultimele 
două fiind considerate mai eficiente, deoarece permit aplicarea unui program, 
realizarea lui într-un timp destul de scurt, crearea celor mai bune condiţii pentru 
ca elevii să gândească independent, să descopere relativ singuri conceptele şi 
legile preconizate. 

În ansamblu, este o învăţare prin experienţă şi experiment, prin tatonări şi 
erori, care duc în cele din urmă la descoperirile dorite, cu precizarea că elevul 
nu este un descoperitor de adevăruri în sensul propriu al cuvântului, deoarece 
descoperirile pe care le face sunt noi doar pentru el, nu şi pentru ştiinţă, pentru 
omenire (elevul descoperă doar cunoscutul). 

Cu atât mai importantă şi mai justificată, din punct de vedere didactic, devine 
această tehnică de descoperire inductivă, mai ales în faza iniţială a învăţării 
şcolare. Adică atunci când avem de-a face cu şcolari aflaţi în stadiul concret- 
-operaţional al dezvoltării cognitive, când experienţa empirică cunoscută poate 
să ducă spre nivelul semiabstract al înțelegerii (Ausubel, Robinson, 1981, p. 568). 
Dar nu este mai puţin adevărat că ea devine utilă şi pentru adolescenţi şi adulţi, 
deoarece şi ei trebuie uneori să se sprijine pe suporturi concret-empirice în 
vederea însuşirii unor concepte de bază şi a terminologiei specifice unei discipline 
date sau atunci când materialul este complex şi abstract. 

Faptul că abordarea euristică face din subiectul care învaţă pivotul întregului 
proces de învăţământ repune în alţi termeni importanţa şi menirea mediului 
şcolar. Sarcina acestuia este acum de a favoriza deplina manifestare a efer- 
vescenţei mentale a elevului, ceea ce implică numeroase schimbări la nivelul 
conţinutului învăţământului (curriculumului), al metodologiei utilizate, al inter- 
relaţiilor profesor-elevi, elevi-elevi etc. 

În mod esenţial, nu se neagă faptul că instruirea euristică se realizează 
deopotrivă prin intermediul unor conţinuturi (materii), numai că aceste con- 
ţinuturi capătă o altă utilizare decât cea obişnuită în învăţământul tradiţional. Şi 
anume, conținuturile sunt privite ca fiind ceva supus acţiunii subiectului, 
investigaţiei şi reflecţiei acestuia, unor iniţiative care îi aparţin (Sau îi sunt 
sugerate cu subtilitate). Faţă de aceste conţinuturi, elevul nu mai apare ca un 
simplu receptor de informaţii, ci ca subiect activ ce caută să pătrundă tainele 
conţinuturilor. 

Sub aspect strict metodologic, abordarea inductivă caută să extindă utilizarea 
acelor metode care le permit elevilor să descopere nemijlocit, prin propria 
experienţă, concretă, empirică şi nonverbală, aspectele realităţii luate în studiu. 
Au prioritate metodele care promovează învăţarea activă, adică acelea care 
solicită şi exersează procese şi operaţii specifice cunoaşterii ştiinţifice, operaţii 
de identificare şi opunere, de sesizare a analogiilor şi de clasificare, de măsurare 
şi sesizare a raporturilor spaţio-temporale, de emitere de ipoteze şi interpretare 
a datelor, de predicţie şi deducție, de experimentare şi control al variabilelor, de 
analiză şi sinteză, de abstractizare şi generalizare, de explicare a cauzelor şi 

relaţiilor, de comunicare etc., adică operaţii care să-i dea subiectului cunoscător 
„cheia ştiinţei”, cheia descoperirii (B. Schwartz). 

Motiv pentru care sunt preferate metodele incitative, orientate spre desco- 
perire prin observaţie, experiment, studiere de caz etc:, ori metodele orientate 
spre invenţie (problematizare, modelare, adică prin experiență adaptativă), fiecare 
dintre acestea putând să pună accentul pe acţiunea subiectului creativ sau să 
încerce să concilieze individualul cu exigenţele socialului. 


b) Învățarea prin reflecţie 


În ceea ce priveşte „învăţarea prin reflecţie”, ea se bazează pe exerciţiul: sever 
al reflecţiei personale şi, eventual, al experimentului mental, care presupun 
transformarea propoziţiilor şi a conceptelor relevante, existente deja în structura 
cognitivă a celui care învaţă, şi cu ajutorul regulilor inferenţei logice (Ausubel, 
Robinson, 1981, p. 560). Importantă este mai ales intervenţia unor structuri 
mentale superioare, în sensul că se poate porni de la o idee generală pentru a se 
ajunge la judecăţi particulare sau de la un raţionament deductiv, capabil să ducă 
la reorganizări interioare ale unor informaţii şi idei ce se află deja în mintea 
subiectului (Bruner, 1970, p. 73). Ar fi vorba despre o, prelucrare călăuzită de 
sarcini teoretice, abstracte, realizabilă cu ajutorul unor metode precum: con- 
versaţia euristică (socratică), dezbaterea euristică, învăţarea prin rezolvarea de 
situaţii-problemă (problematizare), modelarea explorativă, jocurile de simulare ş.a. 


c) Descoperirea transductivă 


În fine, descoperirea transduciivă încurajează elevul să facă apel la gândirea 
transductivă, un tip de gândire care, după Piaget, implică stabilirea de relaţii 
nelogice între diversele serii de date (de exemplu, roşu - stâi ; verde -— treci). Ea 
favorizează trecerea de la particular la particular şi este cunoscută şi sub numele 
de gândire artistică, responsabilă de producerea metaforelor. Pe acest teren, 
elevul este încurajat să-şi însuşească metode artistice de investigaţie, utilizate în 
studierea literaturii, muzicii, artelor plastice şi a meseriilor, Este des utilizată în 
lecţiile de „compunere creatoare”. 


D. Profesorul — modificări de roluri 


Altele sunt acum şi rolurile, şi funcţiile profesorului. Aşa cum am văzut, 
activitatea din clasă nu mai gravitează de acestă dată în jurul său. În funcţie de 
această schimbare de planuri, profesorului îi revine sarcina de a propulsa elevul 
într-o situaţie de subiect epistemic (cunoscător), de a-şi asuma funcţia unei 
persoane-resursă, gata să acţioneze şi să se adapteze nevoilor elevului, să se 
întrebe: Cum învaţă elevii? Care sunt mijloacele lor de învăţare? Cum pot fi 
dezvoltate acestea ? Şi, în raport de posibilele răspunsuri, să-şi exercite rolul de 
a angaja elevii în situaţii variate de învăţare euristică, în situaţii deschise, creatoare, 
care lasă loc explorării, căutării, încercării, descoperirii în mod independent, pe 

cât posibil, a soluţiilor originale, în situaţii-problemă, în situaţii de învăţare 
diferențiată, individualizată sau de microgrup etc. În cadrul unui asemenea 
context educativ, profesorul devine, înainte de toate, cel care orientează şi 
stimulează curiozitatea naturală şi interesul spontan al elevilor pentru descoperire, 
cel care îndrumă şi încurajează activitatea de organizare şi integrare a datelor 
culese, a cunoştinţelor reactualizate în vederea aplicării lor la soluţionarea 
problemelor date, lăsându-le : 


e libertatea de examinare a faptului real ori de analiză critică a conţinutului 
unui text; 
independenţa în activitate ; 
operativitatea şi rapiditatea în reacţii (cognitive, afective, motrice) ; 
deplina responsabilitate pentru ceea ce întreprind. 


În funcţie de necesităţi, de gradul de autonomie sau semiautonomie a învăţării, 
el poate interveni din când în când, canalizând energiile partenerilor săi. Astfel, 
el este cel care oferă explicaţii, dă lămuriri, răspunde la întrebări, îi ajută să 
utilizeze corect anumite materiale, instrumente sau utilaje, caută să-i ajute să 
evite devierile inutile, încercările fără obiect, eventualele erori şi pierderi de 
timp etc. Aşa cum preconizează Polya (1971), „profesorul trebuie să ajute, dar 
nici prea mult, nici prea puţin, astfel ca elevului să-i revină o parte din muncă”, Iar 
Ausubel atrage atenţia că îndrumarea urmează să se diminueze pe măsura creşterii 
posibilităţii celui care învaţă de a face descoperiri în mod independent (1981, 
p. 346). „Procedeele care includ într-o măsură oarecare îndrumarea s-au dovedit 
a fi mai eficiente şi decât cele ale învăţării prin descoperire complet independentă 
şi decât cele ale învăţării prin simpla receptare (asigurarea unei îndrumări totale) 
în acele cazuri în care obiectivul învăţării nu este pur şi simplu dobândirea de 
cunoştinţe, ci şi dezvoltarea priceperii de a formula principii şi de a le aplica la 
situaţii-problemă particulare.” (Ausubel, Robinson, 1981, pp. 346-347) 

Departe deci de a se considera eliberat de răspunderile ce-i revin, cu discreţie 
şi într-o manieră indirectă, prin sugestii şi intervenţii subtile, profesorul este cel 
care, ţinând seama de logica învăţării, orientează ceea ce elevii au de făcut, 
devine un ghid al demersului lui euristic, canalizându-i în direcţia obţinerii 
rezultatelor aşteptate, în loc să le impună o manieră directă, dinainte stabilită cu 
mai multă sau mai puţină rigurozitate. Predarea se transformă, ca atare, într-o 
propunere de euristică. 

În mod firesc, altfel vor evolua şi relaţiile sale cu elevii. Acestea vor fi 
dominate acum de o activitate intelectuală efervescentă şi stimulatoare, în cadrul 
căreia unul dintre parteneri se implică într-o activitate de căutare, de descoperire, 
timp în care celălalt partener va fi atent la stimularea căutării, a descoperirii. 
Cum s-ar spune, elevii şi profesorul vor lucra împreună, vor coopera strâns la 
reuşita învăţării (în loc ca profesorul să afişeze o superioritate distantă). Ceea ce 
va fi şi un prilej de cunoaştere mai bună a acestora şi de apreciere la justa valoare 
a eforturilor de învăţare. 


110 SISTEME DE INSTRUIRE ALTERNATIVE ŞI COMPLEMENTARE 


E. Avantajele şi incovenientele 


În fine, unul dintre marile avantaje ale abordării.euristice dedus, de asemenea, din 
faptul că accentul cade pe activitatea celui care învaţă, că în mâinile lui Sunt puse 
unele dintre cele mai active instrumente (tehnici) de lucru, consistă într-o întărire 
apreciabilă a caracterului formativ al învăţământului. Şi, într-adevăr, cu cât 
instruirea euristică aduce în plan informativ mai multă trăinicie şi mobilitate 
cunoştinţelor şi deprinderilor însuşite, precum şi posibilităţi sporite de transfer 
în rezolvarea unor situaţii noi, cu atât mai mult iese în evidenţă valoarea formativă a 
acesteia. Astfel de consecinţe pot fi surprinse cel puţin sub câteva aspecte, şi anume : 


* alta este valoarea adevărului creat de subiectul care îl cucereşte, decât a 
adevărului care i se oferă; 

* de învăţarea prin descoperire se leagă dezvoltarea unor procese mentale 
superioare, cum ar fi gândirea divergentă, aptitudinea de a descoperi, de a. 
inventa, de a crea ş.a., indispensabile pentru a putea face faţă unei lumi în 
rapidă schimbare ; 

e euristica devine o sursă de dezvoltare a unei motivații autentice, intrinseci, 
pentru învăţarea bazată pe curiozitate epistemică, interes şi pasiune pentru 
cunoaştere ; 

e satisface impulsul de autoafirmare (de dobândire a unui pronunţat sentiment 
al demnităţii), după cum este generatoare de încredere î în sine, de efervescenţă 
intelectuală şi satisfacţii afiliative. 


Deşi stârneşte mult entuziasm, ajungându-se uneori până la mistificarea 
„descoperirii” (Bruner, Hendrix, Suchman, L.S. Schulman, E.R. Keislar ş.a.), 
abordarea euristică are totuşi limitele ei. Ar fi exagerat, de exemplu, să ne 
închipuim că elevii ar putea descoperi şi explica prin forţe proprii tot ceea ce ar 
avea de învăţat, în vreme ce există atâtea noţiuni şi fapte care se împacă greu cu 
metoda „descoperirii”, care nu se pretează unui demers neapărat inductiv. 
Acceptarea ideii că fiecare trebuie să descopere prin el însuşi ceea ce ar fi 
necesar să ştie ar constitui o respingere a ideii de cultură, atributul cel mai 
caracteristic al culturii umane fiind tocmai faptul că „...acumularea descoperirilor 
de milenii poate fi transmisă fiecărei generaţii în cursul copilăriei şi al tinereţii, 
nefiind nevoie să fie descoperite din nou de către fiecare generaţie” (Ausubel, 
Robinson, 1981, p. 571). Aşa încât, nici pe departe nu se poate spune că euristica 
ar putea acoperi toate situaţiile de învăţare posibile. 

După cum ar fi, de asemenea, o greşeală să nesocotim limitele ibiectiva ale 
capacităţii de cunoaştere, ale gândirii, mai ales a elevilor, determinate de dez- 
voltarea lor stadială. 

Dar una dintre criticile cele mai aspre care se aduc acestei abordări se referă 
la faptul că tehnicile de descoperire inductivă sunt mari consumatoare de timp 
(cronofage) şi de energie (energofage), deci mult mai costisitoare. Prin natura 
lui, mersul cunoaşterii de la concret la abstract, de la empiric la teorie este lent 

şi anevoios, riscând să prelungească prea mult procesul de predare şi învăţare. În 
acest fel, demersul descoperirii vine în conflict cu timpul relativ limitat pus la 
dispoziţia elevilor. Nu pot scăpa atenţiei nici dificultăţile generate de mărimea 
claselor, care îngreunează munca profesorului de a dirija îndeaproape, în forme 
subtile, desigur, lucrul elevilor. 

Toate acestea sunt aspecte care atrag atenţia că este nevoie de o abordare 
realistă, fără să se ajungă la exagerări de natură să ducă la fetişizarea descoperirii 
(eventual, să se accepte chiar o demistificare a învăţării prin descoperire). 


F. Greşeala în viziune euristică 


În confruntarea dintre orientarea euristică şi cea a dirijării riguros determinate 
s-a ivit şi mult controversata problemă a erorii, a acceptării sau neacceptării 
apariţiei erorilor în procesul învăţării. 

În timp ce, în versiunea dirijării riguroase, programate, învăţarea trebuie să 
decurgă fără greşeli, eliminându-se din start sursele generatoare de greşeli şi 
posibilitatea apariţiei acestora, modelul euristic admite greşeala ca un moment 
trecător, ca un rezultat firesc al învăţării. Apariţia greşelii este considerată o 
manifestare naturală a muncii intelectuale şi în nici un caz o problemă de ordinul 
unei deficienţe mentale (Mas, 1990), o slăbiciune blamabilă sau o manifestare 
patologică, aşa cum susţine G. De Landsheere (1982). 

În această optică, i se lasă elevului nu numai posibilitatea de a alege căile de 
urmat în procesul cunoaşterii, al rezolvării problemelor, al acţiunii sale practice, 
de a tatona şi de a manifesta ambiguitate, ci se întrevede şi posibilitatea acestuia 
de a comite erori şi dreptul său de a greşi, toate având şi semnificaţia unei 
toleranţe a imperfecţiunii. 

Mai mult decât admiterea greşelii, se recomandă chiar folosirea greşelii ca 
ocazie de a trage învăţăminte de pe urma analizei acesteia, ca prilej de a învăţa 
din greşelile comise. Edificatoare în sprijinul acestui postulat este şi o remarcă 
a renumitului filosof (şi poet) german Goethe, conform căreia „datoria edu- 
Catorului nu este aceea de a-i feri pe oameni de erori, ci aceea de a-i conduce pe 
cei ce greşesc, astfel încât să li se dea chiar posibilitatea să soarbă din plin «cupa 
erorilor». Iată în ce constă înţelepciunea dascălului” (cf. Geissler, 1977). 

În această accepţie, cel mai bun mijloc de a lupta împotriva erorilor ar fi nu 
acela de a le anihila, ci de a le lăsa să se manifeste, de a le înţelege. Doar în felul 
acesta am putea să fim feriţi de a ne mai face iluzii că elevii ar putea să înveţe 
rapid şi bine, fără greşeli. 

Ocazia erorilor există, dar erorile se schimbă, se diminuează până dispar. 
Adevăratul progres constă nu în a trece de la un stadiu cu erori la un stadiu fără 
erori, ci de a nu mai comite aceleaşi erori (Mas, 1990). 

În acest sens, diagnosticarea greşelior, prin variate proceduri de evaluare 
formativă şi feedback, ar putea să constituie un punct de plecare susceptibil să 
favorizeze învăţarea corectă. Este ceea ce îi determină pe unii pedagogi să vadă 

în examinarea greşelii un instrument de perfecţionare a învăţării. Căci, spun ei, 
când greşelile sunt corectate, ele devin educative. 

lar alţi cercetători - Schmidt (1969) - merg chiar mai departe, rea Pt 
dezvoltarea la elevi a unui aşa-zis „mecanism de detectare a greşelii”, care ar 
deveni responsabil de îmbunătăţirea performanţelor. Pentru B. Noel (1991), 
detectarea şi conştientizarea erorilor ar putea să constituie o contribuţie la 
dezvoltarea capacităţii metacognitive a elevului, a deprinderii de autoevaluare a 
activităţii lui de cunoaştere şi de reglare a acesteia, în sensul îmbunătăţirii 
calităţii ei. 

În accepţia didacticii euristice, este astfel necesar să învăţăm să privim 
greşeala cu alţi ochi, să o acceptăm ca pe un semn pozitiv ce vine în sprijinul 
progresului învăţării, să atribuim greşelii o funcţie pozitivă, constructivă. Căci, 
aşa cum arată Ch. Coutel (1993), „actul învăţării presupune cunoaşterea fiabilităţii 
spiritului şi afirmarea necesităţii instruirii. A-i învăţa pe alţii înseamnă să 
reconsideri eroarea, şcoala şi activitatea şcolară fiind singurele care permit 
instruirea prin greşeală”. 

Toate aceste consideraţii şi reconsideraţii presupun şi o schimbare de mentalitate 
în activitatea cadrelor didactice, întrucât problema erorii este, până la urmă, o 
chestiune de filosofie, de acceptare a ideii că errare humanum est. 


2. Sistemul procesual-operaţional 


A. Procesul de învățământ — construcție a cunoaşterii 


Abordarea operaţională, constituită în cea de-a doua jumătate a secolului XX, îşi 
are originea în ideea conform căreia a învăţa înseamnă a construi reprezentări şi 
a dezvolta comportamente în baza acţiunii proprii materiale sau motrice (externe), 
verbale (simbolice) şi mentale (interne). Acţiunile imateriale sau externe presupun 
manipularea sau transformarea pe plan obiectual, concret, a obiectelor şi/sau 
informaţiilor, în timp ce acţiunile mentale sau interne vizează transformări 
aplicate numai informaţiilor. Prin intermediul unui proces de interiorizare, 
sprijinit efectiv de acţiunile verbalizate (simbolice), acţiunile exterioare sunt 
convertite în acţiuni interioare sau operaţii mentale. În virtutea asociativităţii, 
aceste operaţii se organizează în „scheme operatorii” (teoria schemei) de care 
cel ce învaţă se foloseşte pentru a transforma şi structura o realitate dată, un 
conţinut cultural nou, în noi structuri cognitive sau reprezentări (ce apar sub 
formă de cunoştinţe, noţiuni, idei etc.). 

Această capacitate de construcţie mentală proprie fiecărui elev se dezvoltă 
neîncetat şi progresiv, în condiţiile existenţei unui mediu şcolar favorabil, capabil 
să ofere suficiente experienţe concrete, directe şi experienţe abstracte (logico- 
-matematice) de exersare a respectivei capacităţi constructive. 

În perspectiva acestei orientări moderne în psihopedagogie (P. Janet, L.S. Vi- 
gotski, J. Piaget, H. Aebli, P.I. Galperin ş.a., iar la noi, I. Radu, P. Golu, 

P. Popescu-Neveanu ş.a.), întregul proces de învăţământ nu ar reprezenta altceva 
decât o autentică activitate de construcţie sistematică şi progresivă a cunoaşterii 
individuale la elevi, în principalele ei elemente cognitive predeterminate în 
programele şcolare ; totul nu ar fi altceva decât o activitate de structurare şi 
restructurare neîncetată a cunoştinţelor, ce aduce mereu ceva în plus în universul 
cunoaşterii personale. Întregul proces de învăţământ s-ar constitui astfel ca un 
demers ce presupune organizări şi reorganizări progresive ale conceptelor şi 
ideilor, cu reveniri, interpretări şi restructurări continue ale experienţelor proprii, 
de natură să asigure avansarea gândirii şi cunoaşterii pe o linie ascendentă, care 
înaintează sub forma unei „spirale a instruirii”, după cum o numeşte Bruner. 

În această optică, problema instruirii devine una a construirii cunoaşterii 
“individuale, iar şcoala — un loc privilegiat al construirii structurilor de cunoaştere 
la elevi. 'Totul realizându-se în mod fundamental prin activitatea proprie, prin 
construcţia proprie a cunoştinţelor, în timp ce mediul şcolar ar avea rolul de a 
favoriza la maximum derularea unui asemenea proces de construcţie de cunoştinţe 
şi sisteme de acţiune. 


B. Cunoaşterea — o reprezentare a lumii 


Trecerea la constituirea acestui sistem procesual îşi are temeiul într-o altă filosofie 
a cunoaşterii, sau explicaţie epistemologică, în viziunea căreia: „Cunoaşterea 
este o reprezentare a lumii” (Not, 1987), la fel şi „Ştiinţa este o reprezentare” 
sau, aşa cum subliniază Bruner (1966), „cunoaşterea noastră a lumii se fondează 
pe un model reprezentativ al realităţii”, toate acestea fiind rezultatele unei 
construcţii umane, sociale. În acest sens, reprezentări sunt şi cunoştinţele (noţiunile, 
ideile, teoriile etc.) - construcţii ale minţii, rezultate din deliberări interioare, 
din structuri umane (Sadish et al., 1999). Aceste reprezentări sunt cele care dau 
conţinut universului nostru material, social şi cultural, o parte dintre ele devenind 
obiecte de studiu în învăţământ. 

Cunoaşterea este ceea ce dă sens şi un obiectiv vieţii; ea nu este doar o 
„reprezentare”, o reflectare activă şi o înţelegere a realităţii - este şi acţiune 
asupra realului, o transformare a realului. Pentru om, cunoaşterea (ştiinţa) nu a 
fost şi nu este un scop în sine, ci scopul e inclus în acţiunile pe care ea le permite, 
Specific cunoaşterii este faptul că ea este idee şi acţiune în acelaşi timp, iar 
acţiunea este putere, după cum o defineşte Toffler. În felul acesta, dezvoltarea 
inteligenţei reprezentative este cea care dă putere omului. „A şti” şi „a face” 
definesc existenţa şi puterea omului (M. Malița). 

Astfel, cunoaşterea deţine o poziţie-cheie în dezvoltarea societăţii, ceea ce 
explică accentul care se pune atât de hotărât astăzi pe extinderea domeniului 
cunoaşterii, al ştiinţei, şi pe însuşirea de cunoştinţe, pe dezvoltarea potenţialului 
de cunoaştere - cel care furnizează energia necesară unei activităţi fructuoase, ce 
asigură dezvoltarea inovației şi invenţiei în toate sectoarele activităţii social- 
-umane. 

În consecinţă, ceea ce este valabil şi acceptat la nivel social e acceptabil şi la 
nivel individual. Iar pentru individ, a cunoaşte înseamnă a construi reprezentări 
utilizând informaţii provenite din surse diferite şi maniere diverse de prelucrare. 

Aşa s-a dezvoltat o întreagă teorie a construirii cunoaşterii, cu implicaţii 
dintre cele mai profunde asupra elaborării unui alt mod de abordare a structurării 
cunoaşterii individuale, fondată pe necesitatea de acţiune a subiectului implicat 
în actul învăţării. | 


C. Primatul acțiunii în construirea cunoaşterii 


Elaborarea acestui sistem se sprijină, de asemenea, pe datele psihologiei contem- 
porane, în mod deosebit pe teoria dezvoltării operatorii a inteligenţei, formulată 
de Piaget, sau pe paradigma operaţiilor mentale (teoriile operatorii ale învăţării). 

În esenţă, este vorba despre promovarea unei concepţii interacționiste şi 
constructiviste în învăţământ, care caută să pătrundă în specificul mecanismelor 
cunoaşterii în curs de formare la elevi, să sesizeze felul:în care se produce 
fuziunea dintre aspectele teoretice şi cele practice ale cunoaşterii, cum se ajunge 
la structurarea reprezentărilor (cunoştinţelor), în cele din:urmă. 

De exemplu, în interpretarea interacţionistă, dezvoltarea cunoaşterii (formarea 
cunoştinţelor) este dependentă de natura interacțiunii dintre subiectul (elevul) 
cunoscător şi obiectul (conţinutul) de cunoscut. Obiectele cu care subiectul poate 
interacţiona fac parte fie din „realitatea fizică” (obiecte naturale, fapte, acţiuni, 
situaţii etc.) ca univers concret, fie din „realitatea socială”, a conţinuturilor 
cognitive, a valorilor culturale - ca univers cultural, social şi material specific 
omului (Singura lor originalitate fiind aceea că sunt simbolice, redate în limbaj). 
„__ Declanşatorii achiziţiei de cunoştinţe se află nu în obiectul (conţinutul) luat 

de sine stătător, nici în subiectul singur, ci în interacțiunea dintre ei. Individul 
devine subiect doar atunci când manifestă iniţiativă prin acţiuni asupra obiectului 
determinat, respectiv atunci când construieşte propriile acţiuni intelectuale pe 
care le exercită asupra obiectului cunoaşterii, acţiuni care pot să fie nu numai 
directe, de ordin material, de manipulare a acestui obiect, ci şi de natură 
simbolică, verbală sau realizată în planul gândirii (acţiuni în gând). Acestea pot 
fi de tipul unor explorări, căutări, tatonări, de observare, investigaţie, anchetă, 
până la demersul experimental care permite descoperirea de noi cunoştinţe ori 
rezolvarea de probleme practice etc. La rândul lui, obiectul devine subiect atunci 
când se exercită acţiuni asupra elevului. Şi, astfel, obiectul. (conţinutul) poate să 
susţină sau să întărească acţiunea subiectului prin modul în care el reflectă 
realitatea, cum structurează informaţia pentru a înlesni sesizarea conţinutului, de 
exemplu. Unele conţinuturi (obiecte) pot să fie în aşa fel organizate, încât să 
orienteze activitatea subiectului spre descoperire prin observare sau prin inves- 
tigaţie, ori spre invenţie, spre creativitate. În primul caz, avem de-a face cu 
obiective de achiziţie, de impresie; în cel de-al doilea caz, cu obiective de 
expresie, de producere. În întâlnirea cu aceste obiecte supuse investigaţiei - 
perșonale, subiectul se angajează într-un proces de asimilare care are ca efect 

transformarea într-o măsură mai mare sau mai mică a obiectelor respective în 
reprezentări ; la rândul lor, obiectele luate în studiu transformă reprezentările 
subiectului (elevului), schemele sau structurile lui asimilatoare, ajutându-l să se 
poată acomoda noutăţii obiectelor întâlnite, integrându-se lor. 

Totul este privit astfel prin prisma concepţiei piagetiene, conform căreia „a 
cunoaşte un obiect înseamnă a acţiona asupra lui şi a-l transforma”, rezultatele 
apărând sub formă de cunoştinţe (reprezentări) achiziţionate. Reprezentările, 
adică aceste structuri cognitive, odată construite, pot să prelungească şi să 
generalizeze situaţii necunoscute până la un moment dat, să înlesnească pe un 
plan mereu nou prelucrarea informaţiei relevante din datele concrete şi verbale ce 
îi sunt oferite progresiv elevului. 


D. Paradigma operațiilor mentale 


Acţiunile întreprinse de subiect, prin repetare, se interiorizează progresiv, se 
transformă în operaţii intelectuale, devenind astfel o realitate particulară internă 
a individului, o realitate care îi controlează experienţa intelectuală. Practic, ele 
se află la baza unei experienţe logico-matematice de abstractizare, care dă naştere 
unui tip de învăţare logico-matematică, după cum o denumeşte Piaget. Operaţiile 
redau însuşi procesul învăţării, dimensiunea procesuală a cunoaşterii sau a 
cunoştinţelor ce rezultă în baza acestei învăţări. 

În mod natural, prototipurile unor asemenea operaţii logico-matematice, 
precum capacităţile de a discrimina şi de a compara, de a opune şi de a selecţiona, 
de a identifica şi de a categorisi, de a ordona şi de a organiza, de a calcula şi 
verifica, de a analiza şi sintetiza, de a abstractiza şi generaliza, ori prototipurile 
unor operaţii ştiinţifice, cum ar fi capacităţile de a explica diferite cauze, de a 
emite ipoteze, de a corela, de a stabili relaţii funcţionale, de a experimenta şi 
deduce, de a găsi soluţii şi a inventa alternative, de a coda şi decoda, de a măsura 
şi evalua corectitudinea şi eficacitatea ş.a., „sunt prezente încă din copilărie şi au 
ca suport curiozitatea intrinsecă de a cunoaşte, dorinţa de a observa şi explica, 
de a investiga şi descoperi, de a inventa şi testa” (Saied, 1982). Tocmai aceste 
„Operații mentale şi structuri cognitive la care ele se ataşează stau la baza 
procesului de achiziţie a cunoştinţelor”, precizează Piaget (1966, cf. Hurtig, 
Rondal, 1990). 

Spre deosebire de Piaget, pentru care dezvoltarea operaţiilor are un caracter 
spontan, natural, Galperin susţine că dezvoltarea operaţiilor poate fi provocată, 
stimulată şi dirijată în formele organizate ale educaţiei. Aceasta înseamnă că, în 
activitatea didactică, de fiecare dată când profesorul îşi propune să predea noi 
cunoştinţe, el are obligaţia: 

* să se întrebe mai întâi care anume vor fi acele operaţii ce vor sta la baza 
însuşirii noţiunilor prevăzute ; 

să încerce să creeze asemenea activităţi efective ; 

să creeze condiţiile necesare care să favorizeze la maximum dezvoltarea 

acestor operaţii şi integrarea lor în structuri operatorii. 

Mai mult decât atât, Galperin (1975) a emis teoria formării pe etape a 
acțiunilor mentale (şi a noţiunilor), care implică următoarele secvenţe : 


* formarea, de la o bază orientată, de operaţii noi (orientarea acţiunii, identifi- 
carea scopului acţiunii, prevederea anumitor etape, adică planificarea acţiunii) ; 

* degajarea formei materiale (nemijlocite) a acţiunii (acţiunea reală cu obiectele 
reale) ; a 

* organizarea formei verbale articulate (verbalizarea cu voce tare, prin descriere, 
a acţiunii, fără sprijinire 'directă pe obiectele reale sau înlocuitoarele 
acestora) ; FN 

* verbalizarea internă (dezvoltarea acţiunii în plan intern, pentru sine, în absenţa 
suportului verbal, conştient). | 


Evident, parcurgerea acestor faze este valabilă pentru anumite vârste şi în anumite 
situaţii, dincolo de care fazele materiale pot fi suprimate (Galperin, 1975). 


E. Schema operatorie — un instrument al cunoaşterii 


Caracterizate prin reversibilitate şi asociativitate, aceste acţiuni - operaţii 
coordonate individual sau social (prin interacţiunile din cadrul grupului şcolar) - 
au tendinţa de a se structura, de a deveni structuri mentale, scheme sau sisteme 
de scheme. | 

O schemă sau o structură mentală este, în cazul de faţă, un ansamblu format 
din operaţii în aşa fel încât fiecare operaţie depinde de altele şi nu poate să fie 
„ceea ce este decât prin şi în relaţie cu ele. Ca elemente, operaţiile sunt subor- 
donate legilor compoziţiei, care conferă întregului proprietăţile ansamblului, 
distincte de cele ale elementelor sale (Not, 1988, p. 160). At, 

Ca teoretician al genezei cunoaşterii, Piaget consideră că schema este un 
instrument al asimilării, o structură de acţiune repetabilă în circumstanţe ase- 
mănătoare sau analoge (Bideaud, 1993, cf. Raynal, Rieunier, 1997). 

„O schemă este o dispoziţie de a acţiona, o structură potenţială pentru 
acţiunile de viitor”, arată Not (1988). Iar, după Vergnaud, „o schemă este 
organizarea invariantă a conduitei pentru o clasă de situaţii date” (cf. Raynal, 
Rieunier, 1997). Pentru acelaşi autor, „schema funcţionează ca un tot: este o 
totalitate dinamică funcţională, un fel de model finalizat prin intenţiile subiectului 
şi structurat prin mijloacele pe care le utilizează pentru atingerea scopului său” 
(Raynal, Rieunier, 1997). Astfel de scheme îi permit subiectului să se adapteze 
mediului (obiectelor sau conţinuturilor de studiat), conduitele sale adaptive 
devenind din ce în ce mai performante. De existenţa schemelor se leagă capa- 
citatea de acţiune efectivă sau simbolică, materială sau verbală, din care rezultă 
cunoaşterea, cunoştinţele formate, reprezentările realităţii, reconstrucţiile în 
gândire, combinaţiile şi exprimările. „Fără îndoială, precizează Not, înregistrarea 
imaginilor sau a obiectelor şi cea a discursului sunt şi ele producătoare de 
scheme, dar nu este suficient ca aceste stimulaţii să fie emise ; trebuie ca ele să 
fie înregistrate activ, reconstruite de receptor.” (Not, 1987) Subiectul trebuie să 

recreeze în imagine conţinutul mesajului senzorial sau verbal care a fost emis; 
imaginea este aici reconstruire, o activitate de reconstrucţie care e producătoare 
de scheme de reprezentare a obiectului (conţinutului) reconstruit (Piaget, Inhelder, 
1961). Aşa cum s-a mai precizat, copilul vine pe lume cu astfel de trasee 
elementare care, progresiv, se diferenţiază datorită activităţii motrice, activităţii 
simbolice (limbaj), activităţii simbolice şi motrice laolaltă, până se constituie 
într-o reţea de scheme legate între ele, care reprezintă structuri de operaţii 
cognitive sau intelectuale. În opinia lui Piaget, primele 'scheme sunt înainte de 
toate senzorio-motorii. „Ele reprezintă echipamentul comportamental, redus, 
desigur, cu care copilul vine pe lume. Un echipament constituit în mod esenţial 
din reflexe (de a apuca, a suge...). Aceste reflexe sau «scheme de acţiune» sunt 
înscrise în prealabil în gene şi fac parte deci din zestrea ereditară a speciei. Cu 
timpul, copilul consolidează progresiv aceste scheme de acţiune, le rafinează, le 
perfecţionează prin utilizarea lor frecventă, adaptându-le la situaţii noi; se 
diferenţiază, devin mai eficace, mai performante.” (Raynal, Ricunier, 1997) 
Astfel de ansambluri de operaţii devin structuri de asimilare, căci asimilarea 
mentală nu este altceva, după cum susţine Piaget, decât încorporarea activă a 
obiectelor de cunoscut în schemele sau structurile de conduită proprii şi, con- 
comitent, de acomodare a acestor scheme asimilatorii la obiectele realităţii, la 
conținuturile de studiat (Piaget, 1978, p. 140). Adaptarea acţiunii la obiect este 
cea care stă la originea construcţiei cunoştinţelor. 


F. Mecanismele asimilării şi acomodării 


Se poate ajunge la înţelegerea mai bună a utilizării schemei de cunoaştere şi a 
interstructurării pornindu-se de la analiza piagetiană a cuplului asimilare- 
-acomodare şi a mecanismului autoreglator care asigură echilibrul dintre aceste 
activităţi. Astfel, dacă asimilarea presupune încorporarea obiectului cunoaşterii 
în experienţa cognitivă anterioară a subiectului, acomodarea se referă la capa- 
cităţile viitoare ale subiectului în crearea unor noi scheme cognitive sub influenţa 
unor noi stimuli. | 

Prin intermediul asimilării, ceea ce este nou se raportează la vechi, iar ceea 
ce se învaţă, la ceea ce se cunoştea anterior. Dar poate să apară şi o situaţie în 
care schemele anterioare să nu mai facă faţă unor noi situaţii, să ia naştere în 
mintea subiectului un aşa-numit conflict cognitiv care cere căutarea şi structurarea 
unor noi scheme de cunoaştere, adaptate noilor experienţe pe care le incearcă 
subiectul. În această privinţă, cercetările efectuate de J. Piaget, B. Inhelder, 
H. Sinclair, M. Boret ş.a. arată că, atunci când apar „situaţii care contrazic 
rezultatele sau comportamentele aşteptate de subiect, acesta caută alte scheme 
cognitive într-un efort permanent de echilibrare a asimilării şi acomodării” 
(Saied, 1982). Tocmai naşterea sau provocarea unui asemenea conflict cognitiv 
este de natură să stimuleze sau să motiveze căutarea altor scheme. 

Mai departe, analiza aspectelor operaţionale ale cunoaşterii se face prin 
prisma distincţiei dintre cunoaşterea figurativă, care se referă la actele inteligente 

(acte adaptive) ce presupun un efort de reprezentare mentală a realității (ca 
aspect static) şi cunoaşterea operațională, ce se referă la actele intelectuale care 
transformă această realitate (aspectul activ). În cazul în care subiectul încearcă 
să-şi reprezinte realitatea (să o simbolizeze traducând-o în cuvinte, să o copieze, 
să o imagineze, să o memoreze sau să o imite) fără să acţioneze într-un fel 
conştient pentru schimbarea ei, el realizează o cunoaştere figurativă. Iar atunci 
când acţionează în vederea schimbării ei, face apel la aspectul operaţional al 
cunoaşterii. Mai pe scurt, actele figurative sunt acte de reproducere, iar cele 
operaţionale -— acte de transformare. - 

"Operaţiile mentale care acţionează asupra i [Erie figurative sau statice 
se schimbă şi ele odată cu înaintarea în vârstă. Astfel, de exemplu, de la operaţiile 
senzomotorii specifice până la vârsta de 2 ani (când acţiunile copilului sunt 
limitate doar la manipularea fizică a obiectelor cunoaşterii) se ajunge treptat la 
dezvoltarea operaţiilor preformale, pentru ca pe la 10-11 ani să înceapă să se 
impună operaţiile formale (de gândire abstractă). Modificându-st capacitatea 
operatorie, se modifică în mod considerabil potenţialul de cunoaştere operaţională 
a individului şi, respectiv, capacitatea de învăţare a acestuia, numărul şi varietatea 
transformărilor posibile la care poate să fie supus obiectul învăţării devenind 
impresionabile. Până la urmă, fiecare individ ajunge să aibă propria capacitate 
cognitivă şi nivelul său operatoriu, nivelul de cunoaştere operaţională şi nivelul 
conceptual al unui elev depinzând, în felul acesta, de capacitatea sa operaţională. 
Cercetările întreprinse de autorii menţionaţi arată că şi cele mai fidele reproduceri 
(reprezentări figurative) nu sunt totuşi simple copii ale obiectului, ci, mai 
degrabă, reconstrucţii, prelucrări ale acestuia, care depind de'operaţiile mentale 
specifice fiecărui stadiu de dezvoltare a subiecţilor în cauză. Remarcile de până 
aici nu înseamnă nicidecum că reprezentările simbolice, care apar sub formă de 
cuvinte, definiţii, imagini, acte imitate, nu sunt utile sau nu prezintă importanţă. 
Este cert că fiecare materie de învăţământ are un corpus de conţinuturi conceptuale 
care trebuie însuşite, însă pedagogia constructivă pune pe primul plan nu dezvol- 
tarea aspectului figurativ al cunoaşterii, ci posibilităţile de construire a cunoaşterii 
prin activitate, prin intermediul operaţiilor mentale. 

În optica acestei pedagogii constructiviste, însuşirea neoperaţională a unor 
reprezentări simbolice nu este deci suficientă ; se consideră că o reprezentare 
devine semnificativă doar atunci când ea reuşeşte să inducă o operaţie sau un set 
de operaţii mentale. Este important, prin urmare, ca situaţiile de instruire create 
să ofere asemenea posibilităţi de asociere a reprezentărilor cu operaţiile şi a 
operaţiilor cu reprezentările. Pledând în favoarea cunoaşterii operaţionale şi a 
dezvoltării operaţiilor intelectuale, nu trebuie neglijată învăţarea simbolurilor, 
deoarece cuvintele reprezintă posibilităţi de exprimare (semnificare) a conceptelor, 
după cum pot susţine interiorizarea acţiunilor, convertirea lor în operaţii mentale. 
Important este să se ajungă la asociaţii corecte între cuvinte şi operaţii. 

G. Incidenţele metodologice 


Abordarea procesual-operaţională sau operaţional-structuralistă a cunoaşterii (a 
formării cunoştinţelor) a dezvoltat o didactică constructivistă centrată pe acţiunea 
elevului, acţiune care îşi are originea în interior, în operaţiile mentale prin care 
acesta acţionează asupra obiectelor cunoaşterii. Este deci o didactică ce pro- 
movează efortul de construire a cunoştinţelor (reprezentărilor) prin operaţii 
mentale la nivel concret-operator, dar mai ales la nivel abstract-operator. 

În optica acestui mod de abordare: 


e actul învăţării apare ca o construcţie activă de „reprezentări” (cunoştinţe) şi 
comportamente, pe baza construirii operaţiilor mentale, a „schemelor” şi 
„structurilor” operatorii mentale, de care subiectul se foloseşte pentru a 
transforma şi structura realul, inclusiv conținuturile culturale care pentru el 
sunt tot timpul în reconstrucţie ; 

o capacitatea de construcţie mentală se dezvoltă. Pentru a se dezvolta într-un 
mod semnificativ, operaţiile intelectuale au nevoie de parcurgerea unor expe- 
rienţe directe şi logico-matematice, obținute în condiţii de interacţiune şi în 
timp. Din acest punct de vedere, şcoala trebuie să devină un mediu care să 
favorizeze construirea propriilor structuri mentale (operatorii şi cognitive) la 
elevi, asigurând condiţii optime de învăţare fizică directă şi de învăţare 
logico-matematică ; 

* în această idee, construcţia însăşi a unor conţinuturi (discipline de învăţământ) 
trebuie să aibă în vedere selectarea şi structurarea cunoştinţelor în funcţie de 
capacitatea acestor conţinuturi de a contribui la construirea de structuri 
mentale la elevi şi la transformarea, pe o linie ascendentă, a acestor structuri. 
Ca atare, conținuturile ar urma să fie elaborate nu numai ca sisteme de cunoaştere 
operaţională care să îmbine activităţile intelectuale teoretice cu cele practice. 
De exemplu, în învăţământul secundar, este absolut necesar să se recurgă la 
activităţi practice ori de câte ori acestea ar putea să pregătească activităţile 
verbale şi conceptuale. Cu atât mai mult în învăţământul primar, unde, aşa 
cum arată cercetările piagetiene, copiii înţeleg structurile logice prin intermediul 
acţiunilor concrete, este necesar să se includă operaţiile intelectuale atât în 
activităţile practice, cât şi în cele ludice, în jocurile didactice (Leroy, 1974); 

* de asemenea, ţinându-se seama de cele două faze ale cunoaşterii (învăţării) — 
asimilarea şi acomodarea - şi deci urmând principiul asimilării, este de dorit 
să se propună astfel de conţinuturi asimilabile, pe care elevii să fie în stare să 
le sesizeze cu ajutorul cunoştinţelor (structurilor cognitive) avute deja în minte 
la un moment dat; la fel, urmând principiul acomodării, este de dorit să se 
aleagă şi să se propună noţiuni sau situaţii cu proprietăţi ori caracteristici noi 
susceptibile de a determina o transformare a reprezentărilor sau a schemelor 
achiziţionate până la momentul dat. În alţi termeni, cunoştinţele teoretice, 
principiile ştiinţifice sau deprinderile intelectuale, odată însuşite sau formate, 
trebuie să fie utilizate în circumstanţe încă neîntâlnite (Schwebel er al., 1990) ; 

* cu atât mai mult este de preferat utilizarea unor metode generativ-structurale 
active capabile să dea naştere conflictelor cognitive, să:dezvolte cunoaşterea 
operaţională, manipularea activă a opiiolajer (conţinuturilor) de studiat - 
explorări, redescoperiri, invenţii ş.a. | 

e accentul trebuie să se pună pe popi activă, centrată pe măiestria provocării 
operaţiilor intelectuale şi materiale, de o manieră care să faciliteze asimilarea 
cunoştinţelor şi exprimarea ideilor, o predare care să stimuleze deci angajarea 
elevului, a capacităţii de strângere, de sintetizare, de organizare, de asociere 
şi de comunicare a informaţiilor, transformându-l pe acesta dintr-un receptor 
pasiv într-un agent activ, care nu se limitează la a asculta, a urmări, a recepta, 
a înregistra şi a reproduce cunoştinţele ; 

* trebuie avută în vedere şi o modificare în ceea ce priveşte rolul profesorului, 
în sensul reducerii atribuţiilor sale de distribuitor de cunoştinţe sau de furnizor 
de date gata organizate şi prelucrate pentru a fi memorate, în favoarea asumării 
unui rol de îndrumător şi organizator de condiţii prielnice construirii şi recon- 
struirii personale a cunoştinţelor (mai ales în cazul predării la copiii sub 12 ani) ; 

* în fine, este de preferat realizarea evaluării pe parcursul învăţării, şi nu la sfârşitul 

ei, ceea ce permite corectarea la timp a greşelilor şi obţinerea unor rezultate 
finale mai bune, precum şi încurajarea efortului constructiv al elevilor. 


3. Sistemul „învățării depline” (mastery learning) 
A. Paradigma „corelației proces-produs” . 


La originea acestei orientări deosebit de seducătoare se află constatarea potrivit 
căreia principala problemă a învăţământului de masă, propriu societăţii con- 
temporane, este aceea a compensării inegalităţii iniţiale a elevilor proveniţi din 
medii foarte diferite sub aspect cultural, şcolii revenindu-i sarcina fundamentală 
de a-i ridica pe toţi la acelaşi nivel de învăţare, cu alte cuvinte de a le asigura 
realizarea aceloraşi obiective instructiv-educative (Rostelli, 1982). Acesta este 
punctul de plecare şi scopul „învăţării depline”, ca sistem sau ca strategie ce 
speră într-o îmbunătăţire apreciabilă a procesului de învăţământ, capabilă să-i 
aducă pe aproape toţi elevii dintr-o clasă la un nivel înalt de performanţă. 
Teoretic şi experimental, sistemul „învăţării depline” s-a constituit în perioada 
anilor '60-'70 ai secolului trecut şi reprezintă, în principiu, creaţia şcolii experi- 
mentale a Universităţii din Chicago, care a strâns în jurul ei un grup de teoreticieni 
şi specialişti remarcabili ai psihologiei educaţiei, ai ştiinţelor educaţiei, precum 
J.B. Carroll (1963), B.S. Bloom (1967, 1968), P.S. Keller (1968), J.H. Block 
(1971, 1974), P. Peterson (1972), R.B. Burns (1976), L.W. Anderson (1976), 
J. Th. Hasting şi G.EF. Madaus (1971), Th.S. Guskey (1980) ş.a. Experimentat cu 
succes în SUA, Belgia, Coreea de Sud şi în alte ţări sud-americane, la noi, 
. această abordare şi-a găsit ecou îndeosebi în studiile şi cercetările experimentale 
efectuate de V. Bunescu, I. Negreţ, I. Jinga ş.a. în perioada 1985-1988. 

În esenţă, această abordare are semnificaţia unui efort considerabil de gândire 
într-o altă manieră a organizării şi realizării instruirii şcolare. Şi, într-adevăr, 
ineditul acestei inovaţii constă în opţiunea pentru o altă paradigmă, deosebită de 
cele încercate până acum, o paradigmă care să sugereze găsirea unor căi capabile 
să asigure condiţiile necesare pentru ca marea majoritate a elevilor să atingă un 
nivel înalt de realizare şcolară şi de motivaţie în vederea învăţării ulterioare. Dar, 
„cel mai important, să asigure o dezvoltare integrală, optimă a personalităţii 
fiecărui elev. 

Se regăseşte aici, fără îndoială, ideea optimistă, exprimată, într-un fel, în 
operele lui Comenius, Pestalozzi sau Herbart, şi care, în ultimele decenii ale 
secolului trecut, a putut prinde viaţă sub forma unor strategii aplicate în mod 
efectiv în clasă (Guskey, 1980). Este adevărat, elaborarea acestor strategii ce 
stau sub semnul „învăţării depline” face un pas înainte, reuşind să valorifice, 
dincolo de datele unei moşteniri pedagogice, achiziţii dintre cele mai recente 
oferite de teoriile individualizării şi personalizării instruirii (Glasser, 1967; 
Atkinson, 1967) sau de alte teorii ale condiţionării învăţării (B. Skinner), ale 
„pedagogiei curative” etc. | 

Astfel, sistemul „învăţării depline” îşi găseşte fundamentare în paradigma 
„corelaţiei proces-produs”, în postulatul promovării unei relaţii de cauzalitate 
între procesele instruirii şi realizările elevilor, a determinărilor unei corelaţii 
strânse între procesele de predare şi eficienţa învăţării, între comportamentele de 
predare specifice profesorului şi comportamentele de învăţare ale elevilor. 

Aşa cum arată Bloom, unul dintre principalii susţinători şi experimentatori ai 
sistemului mastery learning, corelaţia dintre procesele instruirii şi eficienţa 
învăţării este sensibil influenţată de calitatea instruirii şi de caracteristicile 
elevilor luate în sensul de diferenţe individuale de învăţare, considerate modi- 
ficabile, supuse ameliorării în diferite moduri. Ambele variabile, esenţiale şi 
decisive în organizarea şi realizarea procesului de învăţământ, se află într-o 
relaţie de reciprocitate, în sensul că, în măsura în care calitatea instruirii este 
dependentă de diferenţele individuale de învăţare, la rândul lor, acestea sunt 
influențate de calitatea proceselor de instruire. Rezultatele învăţării reprezintă 
produsul acestei interacțiuni dintre tratamentul pedagogic (caracteristicile pro- 
cesului) şi diferenţele individuale de învăţare ale participanţilor la procesul de 
instruire, Fireşte, acţiunea corelată a acestor variabile trebuie văzută întotdeauna 
ca trimitere la o anumită materie de învăţat, denumită „sarcină de învăţare”, a 
cărei îndeplinire se concretizează în rezultate de un anumit nivel şi tip de 
performanţă, în ritmul învăţării şi în caracteristici afective finale, proprii celui 
care învaţă, cu urmări reflectate, de asemenea, în învăţările următoare, la aceleaşi 
"obiecte sau la cele înrudite. 

În consecință, ipoteza principală ce stă la baza conturării acestui model 
general al învăţării în şcoală este aceea că, atunci când cele două variabile, 
decisive, ale procesului de învăţământ sunt supuse unui control riguros, se pot 
asigura cu adevărat condiţii favorabile învăţării, încât aproape toţi elevii, din 
cadrul aceleiaşi clase, să ajungă să „stăpânească deplin” materia (sarcina) dată, 

să atingă, mai devreme sau mai târziu, un nivel înalt de realizare şcolară şi de 
motivare în vederea învăţării ulterioare. dp! 

Cu toate că, în mod real, elevii diferă între ei sub aspectul implicării în actul 
învăţării, astfel de condiţii de învăţare favorabile pot să apară atunci când: 


* i se dă posibilitatea fiecăruia să depună atâtea eforturi (exersări) câte îi sunt 
necesare pentru îndeplinirea sarcinii date; | 

* i se acordă fiecăruia o cantitate suficientă de timp, atât cât îi este necesară 
pentru a ajunge la învăţarea deplină a sarcinii respective (ceea ce reprezintă 
o problemă de respectare a diferenţelor de ritm al învăţării); 

* i se oferă fiecăruia ajutorul şi încurajarea de care are nevoie la momentul 
potrivit (când şi unde are dificultăţi), sprijin ce ar putea veni atât din partea 
cadrului didactic, cât şi din partea colegilor din grupă, ajutor suplimentar în 
clasă sau în afara clasei. 


În asemenea situaţii, după cum o demonstrează experimentele efectuate până 
în prezent, distribuţia performanţelor ar ajunge să se facă după o curbă în formă 
de „J”, multe dintre acestea situându-se la cota superioară a curbei de realizare, 
şi nu după o clasică distribuţie a rezultatelor, obţinute la acelaşi test şi la acelaşi 
obiect de studiu, care urmează o curbă în formă de clopot, aşa-numita curbă a lui 
Gauss, atunci când se aplică aceeaşi instruire nediferenţiată şi acelaşi tip uniform 
de învăţare pentru toţi (vezi figura 1): AA i 

Figura 1. Curba distribuţiei rezultatelor : a) în formă de „J”; b) în formă de clopot 


B. Despre caracteristicile elevilor 


În accepţia „învăţării depline” este important, înainte de toate, să se abandoneze 
o mai veche şi dăunătoare preconcepţie, aceea a determinismului biologic, potrivit 
căreia proporţiile constatate în distribuţia actuală a succeselor şcolare (după 
curba lui Gauss) ar avea o explicaţie naturală, nativă, şi deci nemodificabilă. 

Inteligența generală şi aptitudinile, responsabile în mod firesc de anumite succese/ 
insuccese la învăţătură, ar fi, de exemplu, unele dintre caracteristicile determinate 
ereditar, puţin modificabile. Ca atare, diferenţele individuale existente în mod 
real în rândul elevilor ar reprezenta o noţiune mult mai necontrolabilă, întrucât 
îşi caută lexplicaţiile în persoana celor care învaţă, nu în interacţiunea dintre 
individ şi mediul educaţional şi cultural-social în care el trăieşte, susţine Bloom 
(1976). Or, în opinia creatorilor acestui nou sistem, confirmată de succesul 
"experimentelor efectuate, în mod normal, 80-90% dintre elevii unei clase reuşesc 
să aibă rezultate la învăţătură care, înainte, reprezentau apanajul unei minorităţi 
de circa 20%. Ceea ce explică atingerea acestei performanţe superioare de către 
marea majoritate a elevilor este modul de adecvare a procesului de instruire la 
diferenţele individuale de învăţare ale elevilor, care constituie fenomene obser- 
vabile, ce pot fi presupuse, explicate şi modificate, ameliorate într-o mare 
varietate de moduri. Tocmai manipularea cu grijă a acestor diferenţe este cea 
care explică rezultatele învăţării. - 

Aceste diferenţe individuale de învăţare se datorează nu unor date înnăscute, 
ereditare, ci sunt consecinţele modului de educaţie exercitat asupra copiilor la 
nivel familial şi şcolar. Ele sunt, prin urmare, dobândite, îşi găsesc sursa în felul 
în care se lucrează cu elevii. De exemplu, instruirea frontală sau în grupuri mari 
(clase de elevi) este convenabilă numai unora dintre elevi. 

Faptul că abordarea „învăţării depline” face distincţie între diferenţele de 
înzestrare nativă dintre elevi, un fapt, desigur, real, care a stat la baza vechilor 
concepţii despre individualizarea învăţământului şi diferenţele individuale de 
învăţare puse actualmente la baza individualizării instruirii şi organizării acesteia 
în microgrupuri (fără a exclude formele de activitate colective, cu întreaga 
clasă), este crucial pentru a sesiza schimbarea de optică şi valoarea reală a 
sistemelor de instruire ce face obiectul examinării noastre în acest subcapitol. 

Care sunt principalele diferenţe individuale de învăţare pe care se scontează 
în succesul aplicării învăţării depline? 

Aşa cum arată cercetările psihopedagogice în cauză, elevii se deosebesc prin 
câteva caracteristici, considerate variabile cauzale, legate de : 


* repertoriul comportamental la plecare sau la debutul noii învăţări. Este vorba 
despre comportamente cognitive specifice (care privesc măsura în care elevii 
şi-au însuşit cunoştinţele fundamentale necesare învăţării actuale) şi despre 
comportamente cognitive generale (factori verbali, înţelegerea lecturii, stil de 
învăţare etc.), De exemplu, lipsa de achiziţii cognitive împiedică elevii să-şi 
realizeze sarcinile de învăţare. Dacă lipsesc astfel de preachiziţii presupuse a 
fi necesare noii învăţări, este nevoie de restructurarea sarcinii de învăţare, 
eventual de remedierea stării anterioare de pregătire a elevilor vizavi de 
cerinţele sarcinii date. Eventual, dacă toţi elevii posedă aceleaşi competențe 
la începutul unui nou curs, variaţia în realizarea obiectivelor şi a conţinutului 
va fi foarte mult redusă. 

Important este că asemenea comportamente de plecare pot fi modificate, 
ameliorate. 

Alături de comportamentele cognitive, prezintă un interes deosebit cele 
afective, cele ce dau măsura în care elevul este (sau poate fi) motivat să se 
angajeze în procesul învăţării ; 

comportamentele afective, respectiv măsura în care elevul este (sau poate fi) 
motivat să se angajeze în procesul de învăţământ, interesul, atitudinea faţă de 
învăţare, satisfacţiile găsite în însuşi. actul învăţării, aceste recompense 
intrinseci, susţinute de recompensele şi încurajările extrinseci, sunt tot atâtea 
elemente care sporesc energiile de care elevii au nevoie pentru depăşirea 
greutăților pe care le întâmpină pentru a persevera mult timp în eforturile lor, 
Acestora li se adaugă motivaţia în vederea învăţării ulterioare : 

aptitudinea de învățare - considerată ca un indice care exprimă cantitatea de 
timp ce-i este necesară fiecăruia pentru învăţarea unei sarcini (a unei anumite 
materii de învăţământ) în condiţiile unei instruiri optime, ideale. Aptitudinea 
aceasta trebuie privită ca măsură a vitezei de învăţare la acea materie. În 
conescinţă, dacă elevului i se acordă timpul de care are nevoie pentru a atinge 
nivelul de învăţare cerut şi dacă el foloseşte efectiv acest timp pentru a învăţa 
respectiva materie, atunci, după toate probabilitățile, el va atinge acest nivel. 
Când însă nu i se alocă timpul necesar sau, deşi i se alocă, nu-l întrebuinţează 
pentru învăţare, nu este de aşteptat să se atingă performanţa dorită. Pe scurt, 
nivelul învăţării în şcoală este în funcţie de timpul consumat efectiv pentru 
învăţare raportat la timpul de care elevul are nevoie pentru a învăţa. Faptul că 
unii elevi învaţă mai rapid, iar alţii mai lent, că există diferenţe de ritm de 
învăţare constituie aspecte influențate de cantitatea de învăţare anterioară 
(relevantă pentru sarcina dată), de anumite trăsături caracteristice ale celui 
care învaţă (perseverenţa în învăţare), de capacitatea acestuia de a înţelege 
instruirea şi de calitatea instruirii (dacă ea va fi optimă, va i nevoie de mai 
puţin timp, dacă nu, de mai mult); 


„perseverenţa în învățare, Perseverenţa celui care învaţă este: exprimată în 


cantitatea de timp pe care elevul este dispus să-l folosească activ în învăţare 

sau în dorinţa pronunţată de a-şi folosi timpul uneori peste programul obişnuit 
pentru îndeplinirea unei sarcini, ca şi în dorinţa de a rezista oboselii, tentaţiei 
faţă de alte activităţi, unor stări subiective nefavorabile, inclusiv tăria de a 
face faţă insucceselor parţiale. De asemenea, persistenţa în învăţare mai este 
dependentă şi de motivaţia pozitivă (intrinsecă şi extrinsecă) ori negativă 


„(evitarea obligaţiilor şcolare, ocolirea eforturilor etc.) sau de unele stări 


emotive. Şi, bineînţeles, de calitatea instruirii (perseverenţa se măsoară în 
timp şi, dacă nu este suficientă, se reduce nivelul învăţării). Succesul neîntre- 
rupt şi mărimea adecvată a paşilor de învăţare sunt şi ele elemente care 
încurajează perseverenţa ; 

modul de gândire şi ritmul propriu de gândire al Mea A 


„capacitatea diferită de înțelegere a procesului de instruire, definită ca abilitate 


a elevului de a înţelege atât natura sarcinii de învăţat, cât şi procedurile pe 
care trebuie să le folosească şi care se prefigurează ca expresie a combinației 
între inteligenţa generală, necesară în situaţii noi, şi capacitatea verbală 

solicitată în situaţiile de instruire cu un pronunţat caracter verbal şi de 
înţelegere a textelor scrise. Asemenea caracteristici sau diferenţe individuale 
de învăţare sunt un rezultat al experienţei anterioare a subiectului şi a modului 
în care se realizează instruirea. 


C. Despre calitatea instruirii 


A doua variabilă de importanţă majoră în fundamentarea „învăţării depline” o 
constituie calitatea instruirii, presupusă a fi asigurată, în primul rând, de profesor, 
prin caracteristicile sale, dar şi de obiectivele învăţământului, de organizarea 
conţinutului, de planurile şi programele de învăţământ, de manuale şi de timpul 
şi celelalte resurse disponibile, de metodologia şi tehnologia didactică, de 
materialul didactic, de sistemul de retroacţiune şi de corecție care însoţeşte 
derularea procesului, de principiile de organizare deci a sarcinii de învăţare şi de 
prezentare a acesteia elevilor, adică de modul de punere a acestora în contact cu 
materia dată (indicându-le ce şi cum vor avea de învăţat). 

În al doilea rând, calitatea instruirii este dată de calitatea caracteristicilor 
personale ale elevilor şi ale clasei din care fac parte, de maniera în care instruirea 
este adaptată acestor particularităţi. O instruire de calitate superioară oferă 
condiţii de învăţare favorabile tuturor elevilor, ceea ce înseamnă adaptarea 
procesului de predare la nevoile de învăţare specifice ale fiecăruia, aplicarea cu 
tact şi într-o formă sistematică a unui tratament pedagogic dominant diferențiat. 
Din acest punct de vedere, Carroll (1963) a definit calitatea instruirii în măsura 
în care prezentarea, explicarea şi ordonarea elementelor componente ale sarcinii 
de învăţare se apropie de condiţiile optime necesare unui anumit elev. De 
exemplu, există indivizi care învaţă eficient prin studiu independent, pe când alţii 
simt nevoia unor situaţii de predare-învăţare foarte structurate ; unii elevi resimt 
necesitatea mai multor ilustrări şi explicaţii concrete ori a mai multor exemplificări 
decât alţii; pentru unii, aprobarea (întărirea) şi repetarea sunt mai importante 
decât pentru ceilalţi etc. Desigur, este greu de crezut că şcoala va putea să 
asigure câte un tratament individual pentru fiecare elev, dar ea poate găsi acele 
tipuri de instruire care se dovedesc mai eficiente pentru munca în grupuri mici 
(Bloom er al., 1971). 

Astfel, calitatea instruirii se poate exprima, în cele din urmă, în măsura în 
care materia este în aşa fel prezentată încât să nu solicite folosirea unei cantităţi 
mai mari de timp decât este cerut de aptitudinea de învăţare a elevilor. Ceea ce 
este specific deci acestui nou sistem e faptul că, spre deosebire de învăţământul 
tradiţional, în care ritmurile de învăţare şi modurile de predare sunt aceleaşi, 
"prevăzute pentru toţi elevii unei clase şcolare, pedagogia învăţării depline caută 
să adapteze instruirea la ritmul şi modul propriu de învăţare ale fiecărui elev, să-i 
ofere mijloacele de care acesta are realmente nevoie pentru a-şi însuşi compor- 
tamentele dorite. De exemplu, este vorba de a le acorda elevilor care învaţă mai 
lent un timp suplimentar în afara orarului clasei, dar şi de folosirea mai flexibilă 
a timpului de lucru în cadrul lecţiilor. Prin acordarea sistematică a unui timp 

suplimentar necesar fiecăruia, elevii cu un ritm mai lent de învăţare şi cei care 
întâmpină unele dificultăţi vor avea şansa să-i ajungă din urmă pe colegii lor mai 
rapizi. | | 

În reprezentare grafică, schema „învăţării depline” alcătuită din aceste trei 
părţi esenţiale — caracteristicile elevilor, instruirea şi produsele învăţării — se 
prezintă, după B.S. Bloom, în felul următor (figura 2): 


CARACTERISTICILE | PRODUSELE 
ELEVULUI IN EREIREZA ÎNVĂȚĂRII 
Comportamente | | Nivelul şi tipul 


cognitive iniţiale ela. | ., e a de realizare 
Sarcina > Ritmul 
pe sau Sg. Eat 
Caracteristicile ! Produse afective 
afective iniţiale 


Calitatea instruirii 
Figura 2. Schema grafică a teoriei învățării depline (Bloom, 1979) 


În condiţii şcolare adecvate, atât caracteristicile elevilor — cognitive şi afective 
iniţiale —, cât şi calitatea instruirii sunt modificabile în vederea ridicării nivelului 
învăţării şi a rezultatelor învăţării fiecărui elev şi a grupului (clasei) din care face 
parte, oferind astfel perspective concrete îmbunătăţirii instruirii în şcoală. 


D. Logica strategiei învăţării depline 


Din punct-de vedere procedural,se poate spune că sistemul „învăţării depline” 
răspunde cerinţelor unei raţionalităţi tehnice, manageriale, cu accent pe orga- 
nizarea proceselor de instruire şi a condiţiilor învăţării, pe utilizarea unui complex 
de proceduri didactice şi de tehnici retroactive şi corective în-măsură să asigure 
acel nivel ridicat de învăţare pentru circa 80-90% din totalul elevilor unei clase. 
P Comportamentul şi componentele unei asemenea strategii generalizate de 
acţiune ar putea să fie transpuse, în opinia lui Carroll (1963), Bal (1978), 
Witrack (1983) ş.a., într-o logică foarte apropiată demersului didactic, în care 
profesorul se erijează în conducătorul procesului de instruire, proces ce parcurge 
următoarele evenimente : 


* în prealabil, este necesară o operaţie (sistem) de diagnosticare care să releve 
„în mod analitic progresele, deficienţele şi lacunele sesizabile în pregătirea 
anterioară a fiecărui elev (nivelul comportamentelor cognitive la plecare). Un 
asemenea „filtru”, bazat pe utilizarea unor teste adecvate de diagnosticare, ar 
putea să fie aplicat, de exemplu, la începutul unui ciclu nou de instruire sau 
atunci când profesorul ori învățătorul preia un nou colectiv (clasă) de elevi. 

Aceasta ar presupune o reconstituire a obiectivelor şi a materiei parcurse 
anterior (în ciclul, anul şcolar sau semestrul precedent), în perspectiva 
reactualizării acelor cunoştinţe şi/sau capacităţi esenţiale, însuşite cel puţin la 
nivelul minimal acceptabil de performanţă şi indispensabile avansării spre o 
nouă învăţare (într-un nou ciclu, an sau semestru şcolar) ; 

în măsura în care se simte nevoia, această evaluare iniţială urmează să fie 
însoţită de mijloace de intervenţie (programe de compensare sau de ratrapare) 
folosite în scopul recuperării, al îmbunătăţirii, al completării şi consolidării 
cunoştinţelor prealabile ; 

"reactualizarea cunoştinţelor achiziţionate anterior, relevante pentru realizarea 
sarcinii noi de învăţare ; | 

definirea şi prezentarea pe scurt a obiectivelor de îndeplinit, specifice 
diferitelor unităţi de învăţare, în termeni operaţionali, pe cât posibil. Cele 
mai multe obiective se pot exprima sub forma unor sarcini sau serii de sarcini 
de învăţare. Sarcina de învăţare are înţelesul de solicitare a elevului de a trece 
de la o stare de ignorare (necunoaştere) a unor fapte sau a unor noţiuni date 
la starea de cunoaştere şi înţelegere a acestora ori de la incapacitatea realizării 
unei performanţe la capacitatea de a o executa (inclusiv sarcini de aplicare sau 
transfer). Aceasta echivalează cu descompunerea activităţii şcolare în mai 
multe serii de sarcini ; 

predarea sau prezentarea materiei de învăţat (ori punerea elevilor în contact 
cu aceasta), dirijată în prealabil pe fragmente numite „unităţi de predare- 
-învăţare”, alcătuite, de exemplu, din grupări de lecţii şi lecţii (teme şi 
subteme). Prezentarea propriu-zisă a materiei urmează să se realizeze în 
forme multiple şi cu totul deosebite de cele folosite în cadrul predării frontale 
(administrate întregii clase) ; 

gestionarea timpului pus la dispoziţia elevilor pentru învăţare (ocazia de 
învăţare), urmând principiul că fiecare elev are dreptul de a progresa în 
propriul său ritm, recunoaşterea faptului că învăţarea progresează proporţional 
cu timpul efectiv folosit pentru ea (ceea ce presupune să li se acorde elevilor 
care învaţă mai lent un timp şi un ajutor suplimentare, în afara orarului clasei) ; 
diversificarea modurilor de abordare şi utilizarea flexibilă a timpului de către 
elevi şi profesor, ceea ce ar veni în sprijinul diferenţierii şi facilitării unui 
sprijin mai particularizat aplicat fiecărui elev, potrivit stilului său cognitiv, şi 
cel mai stimulativ pentru motivaţia sa ; 

mai departe, se au în vedere execuţia sarcinii de învăţare, organizarea instruirii 
pe grupe de nivel şi individualizată (în cadrul clasei), cu aplicarea unor 
metode participative şi interactive, de cooperare (acestora li se adaugă şi 
forme de muncă în colectiv, cu întreaga clasă) ; 

supravegherea activităţii de învăţare în punctele care permit verificarea 
înţelegerii şi însuşirii depline a fiecărei secvenţe sau priceperi preliminare. 
De fapt, aceasta presupune transformarea verificării cunoştinţelor dintr-un 
instrument de identificare a elevilor care au realizat sau nu au realizat progrese 
în învăţare într-un mijloc de conexiune inversă şi corectivă, de diagnosticare 

a dificultăţilor întâmpinate şi de prescriere a unor procedee corective adecvate. 
Altfel spus, este vorba despre însoţirea învăţării de un sistem de evaluare 
funcţională, cu accent pe evaluarea formativă, cu o pronunţată funcţie de 
feedback imediat, obţinută prin diverse probe aplicative, ceea ce îi va permite 
„profesorului să simtă „pulsul” fiecărui elev ; i nu | 

* în funcţie de nevoi, acestei ajustări din mers a procesului de instruire i se  . 
poate asocia un sistem mai larg de prescriere a unor eventuale măsuri de 
remediere, de aplicare a unor proceduri corective, utilizate în diferite stadii 
ale mersului învăţării ; 

* este, de asemenea, necesar să se acorde, pe cât posibil şi atât cât trebuie, un 
ajutor corectiv individualizat, pe măsură ce fiecare elev resimte nevoia unui 
asemenea sprijin pentru a putea depăşi dificultăţile de învăţare pe care le 
întâmpină. Profesorul poate face acest lucru dacă recurge la forme multiple 
de prezentare a materialului, cu totul deosebite de cele folosite în cadrul 
lecţiilor iniţiate cu întreaga clasă, pentru a-i oferi fiecărui elev tipul de sprijin 
cel mai potrivit stilului cognitiv şi cel mai stimulativ pentru moctivaţia sa. De 
mare eficacitate poate fi sprijinul ce vine din partea colegilor din grupă, a 
celor mai avansați. Normal este ca acordarea acestui sprijin să fie însoţită de 
elemente de întărire pozitivă şi de încurajări sporite, intervenţii care vor avea 
darul să contribuie la crearea de situaţii stimulative, motivante, de învăţare ; 

e activitatea poate fi continuată în forme de muncă colectivă, cu întreaga clasă, 
în scopul precizării, clasificării şi generalizării unor date ; | 

* aceasta este urmată, în final, de testări sumative şi acţiuni corective structurate 
sub formă de programe de remediere sau de programe de îmbogăţire pentru cei 
cu rezultate bune (prestații suplimentare în afara timpului normal afectat lecţiilor). 


În reprezentare grafică, această schemă a strategiei învăţării depline ar putea 
lua următoarea înfăţişare (figura 3): dure 34 


1. Diagnosticul deficienţelor  . ———> 2. Programe de compensare . 


de învăţare „(de ratrapare) 
N | dă, 
3. Prezentarea obiectivelor midi arina E 
„pedagogice 


4. Predarea de către profesor 


5. Aplicarea unor teste formative  —— 6, Programe —> 7. Programe îmbogăţite 
de remediere pentru cei cu rezultate 


8. Învăţarea prin cooperare | trei foarte bune | 
(discutarea în grup a e | | 


dificultăţilor întâmpinare 


9. Aplicarea de teste sumative 


“Figura 3. Reprezentarea grafică a strategiei învăţării depline 
(după Bal şi Paquay-Beckers, 1978) 

În esenţă, superioritatea sistemului „învăţării depline” constă în aceea că, 
„spre deosebire de învăţământul tradiţional, în care sistemul de. însuşire şi 
modurile de predare sunt aceleaşi pentru toţi elevii, o pedagogie a învăţării 
depline încearcă să-i ofere fiecărui elev timpul şi mijloacele de a-şi însuşi 
comportamentele dorite. În primul caz, o intervenţie pedagogică identică pentru 
toţi elevii duce la rezultate diferite, dispersate ; în al doilea caz, un învăţământ 
diferențiat duce la rezultate identice, omogene, ale elevilor, plasate spre vârful 
scării de notare”, subliniază R. Bal şi J. Paquay-Beckers (1978). 

Sistemul îovăţăzii depline găseşte, în mod sigur, un câmp larg de aplicare în 
predarea ce celor mai multe discipline de învăţământ, dar mai ales în cazul acelora 
Uşor decompozabile şi facil de structurat (matematică, ştiinţele naturii şi limbi 
străine) şi este mai puţin adaptat pentru materiile greu de structurat. Oricum, el 
nu trebuie privit ca un panaceu capabil să rezolve toate problemele pe care le 
întâmpină personalul didactic în exercitarea funcţiilor sale instructiv-educative 
sau care să-i dicteze cum să procedeze. Strategia învăţării depline îi oferă însă 
acestuia un ansamblu de instrumente utile — procedee didactice, tehnici retroactive, 
de corecție şi de sprijin —, care, bine folosite, constituie un mijloc superior de 
influențare a elevilor, de natură să le asigure un nivel ridicat de învăţare pentru 

marea majoritate.. 

În ceea ce priveşte integrarea învăţării depline în practica şcolară, ea se poate 
realiza în moduri diferite. O primă modalitate ar fi, de exemplu, cea bazată pe 
iniţiativa profesorilor, ceea ce ar presupune o pregătire specială din partea lor: 
în acest caz, sistemul introducerii ei ar fi relativ mai lent. O a doua modalitate 
s-ar baza pe elaborarea centralizată a unor seturi de materiale concepute pentru 
a veni în sprijinul difuzării şi generalizării mai rapide a acestui sistem, dar, aşa 
cum arată experimentele efectuate la Chicago, o abordare mixtă, în sensul combi- 

nării : acţiunii centralizate cu iniţiativa profesorilor, ar avea cele mai multe perspective 
de generalizare, întrucât îmbină avantajele economiei de efort în elaborarea 
materialelor cu libertatea de. acţiune. a personalului didactic invitat să folosească 
materialele respective. 

Fără îndoială, acest sistem este susceptibil de dezvoltări şi perfecţionări ulterior». 
aşa cum, de altfel, o recunosc înşişi creatorii lui, militând în această dire 


4. Sistemul tehnocentric 


În paralel cu celelalte sisteme acţionale amintite deja, se dezvoltă şi tinde să se 
impună cu tot mai multă vigoare un sistem de inspiraţie behavioristă şi neobehavioristă 
Care atribuie o conotaţie rehnologică învăţământului, nu numai în sensul de 
raționalizare a activităţii, ci şi în cel de evoluţie a acestuia pe baza unor paradigme 
fundamentale ale învăţământului secolului XX: „instruirea asistată de noile 
tehnologii informaţionale şi de comunicare” şi „învăţământul electronic”. 

În general, este un sistem centrat pe dezvoltarea comportamentelor specifice 
domeniilor cunoaşterii, acţiunii şi atitudinii, ca evidențe sau expresii externe şi 

concrete ale achiziţiilor la care elevii au ajuns la sfârşitul unei învăţări parcurse, 
ca forme concrete a ceea ce tlevii trebuie „să ştie” şi „să facă” imediat după 
realizarea învăţării. Este un sistem preocupat de obţinerea performanţei, a unei 
eficienţe maxime, ca şi a unei motivații controlate de întăriri exterioare. 

În esenţă, este vorba despre o orientare bazată pe abordarea riguroasă, 
sistematică şi ştiinţifică a problemelor specifice proceselor de predare şi învăţare. 

Această nouă creaţie, în forme incipiente ce datează de la începutul secolului 
XX, este reflecţia, în cele din urmă, a unei etape istorice noi în dezvoltarea 
societăţii şi a civilizaţiei, dar mai ales este expresia unui nou model de cultură 
generat de schimbările tehnologice care s-au produs în ultima perioadă de sfârşit 
de secol XX şi început de secol XXI, în mod special de cele care privesc 
stocajul, procesarea şi transmiterea informaţiilor şi cunoştinţelor. Este vorba 
despre tehnologiile noi de informaţie şi comunicare care au un impact din ce în 
ce mai important asupra societăţii, afectând nu numai modul î în care lucrează şi 
comunică oamenii, ci şi felul în care ei învaţă. 

Specificul acestui sistem tehnologic rezultă din faptul că învăţării prin acţiune 
proprie îi opune o învățare prin acțiune impusă, predeterminată, programată, 
ghidată cu rigurozitate din exterior de către profesor sau prin intermediul unor 
dispozitive (tehnologii) adecvate. Ideea de bază este aceea că, pentru a face 
elevul activ, acestuia trebuie să i se propună o cunoaştere (învăţare) programată 
a descoperirii sau redescoperirii, o organizare riguroasă şi sistematică a operaţiilor 
intelectuale de parcurs ori a celor motrice de executat. În această accepţie, 
programarea învățării sau a acțiunii devine producătoare de cunoştinţe şi o 
condiţie esenţială a ameliorării şi creşterii performanţei. De această dată, cunoaş- 
terea se înscrie în structura personalităţii celui care învaţă graţie unei activităţi 
impuse, dirijată şi reglată din afara acestuia (heterostructurare) cu ajutorul 
anumitor forme de programe cât mai bine controlate. 

În căutarea tehnicităţii şi, prin ea, a performanţei şi calităţii, abordarea 
tehnologică este în măsură să recurgă, aşa cum vom putea constata în cele ce 
urmează, la forme programate şi informatizate dintre cele mai variate. 


A. Raţionalizarea şi tehnologizarea 


Modelul tehnologic! valorifică în scopuri proprii o idee lansată de economistul 
Frederik W. Taylor (1881), privind aplicarea ştiinţei în domeniul studierii, analizei 
şi organizării muncii în fabrică, în vederea raţionalizării acesteia şi a creşterii, pe 
acest temei, a productivităţii muncitorilor. O iniţiativă care s-a concretizat în 
organizarea muncii la banda rulantă. 

Transferul acestei idei în domeniul învăţământului şi-a găsit rapid un sprijin în 
vederile pedagogiei experimentale — în dezvoltare la sfârşitul secolului al XIX-lea 
şi începutul secolului XX. Este una dintre noile orientări care are ca reprezentanţi 


1.“ Termenul tehnică e luat aici în sens de artă a raţionalizării. 

de seamă pe Lay şi Meumann - în Germania, Winech - în Anglia, Binet şi Simon - 
în Franţa, Claparede — în Elveţia, Schuptu - în Belgia, Rice şi Thorndike -— în SUA. 

Dar în ce constă raţionalizarea demersului didactic ? 

Conotaţia tehnică atribuită procesului de învăţământ este luată aici în sens de 
ştiinţă şi artă a raţionalizării (Andre Siegfield) şi presupune analiza proceselor 
complexe de cunoaştere (învăţare) şi predare şi descompunerea în constituenţii 
lor elementari, adică în operaţii cognitive elementare, care urmează să fie 
selecţionate prin eliminarea celor considerate de prisos sau inutile. Cele păstrate 
şi presupuse a fi eficiente sunt supuse apoi structurării (construirii) în succesiuni 
optimale, de tipul unor algoritmi, programări uşor aplicabile în cursul instruirii. 
Se merge până acolo încât fiecare operaţie reţinută să fie motivată de o finalitate 
proprie acesteia, cu prescrierea procedurii specifice de execuţie şi de control 
operativ şi sever al performanţelor obţinute. În acest sens, se solicită frecvent 
mecanismele feedbackului imediat, în vederea întăririi reuşitei învăţării, a reglării 
şi autoreglării continue a mersului predării şi învăţării. Din aceleaşi raţiuni se 
face apel la procedurile evaluării formative, autocorective. | 

În felul acesta, se caută să se obţină o structurare a cunoştinţelor prin 
organizarea secvenţială a activităţilor (operaţiilor), prin programarea riguroasă a 
acestora şi prin consolidarea lor pe baza întăririlor sistematice (în spiritul 
condiţionării operante preconizate de Skinner). 

Prin raţionalizare se caută să se introducă exigenţă în organizarea punct cu 
punct a conţinuturilor şi pas cu pas a proceselor de învăţare şi predare, în sensul 
CĂ tot ceea ce se petrece în cadrul acestora trebuie determinat cu stricteţe, 
prevăzut şi controlat cu cea mai mare rigurozitate. 

Logica dominantă va fi deci aceea a condiționării strânse, a constrângerii 
puternice a învăţării, a impunerii unui anumit tip de antrenament al compor- 
tamentelor cognitive sau psihomotorii. 

În mod practic, această raţionalizare poate îmbrăca forma mai multor modele 
definite dinainte, impuse din exterior, care direcţionează comportamentele de 
învăţare. Dintre acestea fac parte : 


învățământul dirijat cu ajutorul fişelor (colecţii de fişe) ; 

învățământul algoritmizat ; 

învățământul programat ; 

instruirea asistată de calculator (LAC) ; 

instruirea prin Interne ; 

instruirea prin obiective operaționalizate (pedagogia prin obiective, mai puţin 
riguroasă decât precedentele). 


Raţionalizarea găseşte o substanţială susţinere şi stimulare într-un arsenal 
variat de tehnologii noi, adaptate şi integrate cu inteligenţă în structura şi 
funcţionalitatea proceselor de predare-învăţare. Termenul rehnologii este luat 
aici într-un sens mai larg, care acoperă tehnologiile informaţionale, tehnologiile 
de comunicare, tehnologiile audiovizuale şi tot ceea ce se cheamă astăzi mulri- 
media (Gabaude, Not, 1972). Concret, este vorba despre tehnicile moderne 
audiovizuale, de toate tipurile, între care : înregistrările sonore şi tehnicile video, 


132 SISTEME DE INSTRUIRE ALTERNATIVE ŞI COMPLEMENTARE 


televiziunea şi televiziunea prin cablu, calculatorul, sateliții de comunicare, 
diferitele reţele de comunicare de tipul Internetului şi alte echipamente din ce în 
ce mai sofisticate. 

În perspectivă, se vorbeşte chiar despre o tendinţă de informatizare şi 
tehnologizare masivă a sistemelor de învăţământ sau educaţionale, o evoluţie 
care nu va putea fi oprită. Important este ca ea să fie pusă în serviciul marilor 
obiective ale învăţământului şi educaţiei, al reînnoirii modurilor de predare şi 
învăţare. 

Cert este că, prin multitudinea de funcţii pedagogice pe care şi le asumă, 
aceste/ tehnologii extind considerabil aria surselor şi resurselor de cunoaştere a 
elevilor/studenţilor şi profesorilor ; ele creează noi posibilităţi de predare şi de 
învăţare şi mai ales de autoinstruire şi autoeducaţie. Prin intermediul lor, elevul 
sau studentul se vede plasat într-un mediu educaţional cu totul diferit, altul decât 
cel al tradiţionalelor săli de clasă, academic. Un mediu educaţional construit în 
jurul tehnologiilor noi, amintite deja, care dau o altă imagine şcolii — o şcoală 
conectată acum la un sistem informaţional şi de comunicare de anvergură. 

Sub aspectul evaluării, toate modelele de acest tip pun accentul pe evaluarea 
atentă a îndeplinirii obiectivelor urmărite, pe calitatea compoitamentelor produse, 
pe determinarea eficienţei învăţării, a performanţei. În acest sens, se recurge la 
aplicarea unui control operativ cu ajutorul unor instrumente de măsurare şi 
. apreciere foarte bine puse la punct. De asemenea, se utilizează în mod frecvent 
retroacţiunea (feedbackul), adecvată secvenţelor şi operaţiilor de învăţare, se 
insistă asupra reglărilor şi autoreglărilor continue ale mersului învăţării şi 
predării. Predomină evaluarea formativă şi mai puţin cea sumativă. 


“B. Programarea şi programul 


Înainte de a sesiza specificitatea unor forme de programare, considerăm că sunt 
necesare câteva precizări (răspunsuri) la întrebările : „Ce este programarea pedago- 
gică? ”, „Ce forme poate să capete această programare ? ” şi „Ce este un program ?”. 


a) Programarea pedagogică 


În esenţă, programarea pedagogică este o formă de structurare şi dirijare care 
impune un curs voit (strict determinat) desfăşurării şi controlului (reglării) proceselor 
de predare şi învăţare. Prin definiţie, programarea impune o evoluţie, alta decât 
una călăuzită de intuiţie, de jocul liber al imaginaţiei, alta decât succesiunea 
evenimentelor spontane ori lăsate la voia întâmplării. 

În alţi termeni, programarea este actul de elaborare şi codificare a suitei de 
operaţii care stau la baza alcătuirii unui program, este o acţiune de elaborare sau 
redactare de programe de instruire, cu respectarea anumitor principii, între 
care: 


e secvenfializarea sau structurarea (ordonarea) logică foarte riguroasă a materiei 
(pe secvenţe, unităţi mici, pe întrebări, răspunsuri, confirmări imediate) ; 

e structurarea operaţiilor de învăţare pe: momente de feedback, operaţii de 
întărire, consolidare, corectare, transfer etc. 


O programare, arată Davies (1972), „pune accentul pe obiective şi performanţe, 
în sensul că profesorul sau programatorul se angajează să aducă modele de 
comportament, menţionate în prealabil, la un nivel specificat anterior, Mai mult 
chiar, aceste comportamente sunt mai curând concrete decât abstracte, sunt 
observabile şi măsurabile şi constau din cunoştinţele, deprinderile şi atitudinile 
realmente pretinse şi dorite de profesor” (Davitz, pp. 24-25). 

Prin funcţiile sale de structurare cognitivă şi de ghidare, programarea devine 
un mijloc de conducere nemijlocită a activităţii de cunoaştere a elevului şi de 
control operativ al însuşirii materialului (Babanski, p. 75). 

În ceea ce priveşte perspectiva raţionalizării, în genul taylorismului, ea este 
considerată o concepţie deja depăşită în opinia multor cercetători, care întrevăd 
posibila dezvoltare a unor noi moduri de organizare a muncii şi, respectiv, a 
învăţării pe baze mult mai suple decât structurările rigide. Aşa a apărut şi ideea 
programării şi programelor euristice. Această „programare euristică ce începe să 
se dezvolte anunţă o eră nouă în informatică. Este programarea care porneşte de 
la ipoteze, reguli, axiome, pentru a duce fie la soluţii noi, fie la reguli sau 
instrumente care să permită ajungerea la noi descoperiri” (De Landsheere, 1979). 
Spre deosebire de celelalte forme de programare, de tip algoritmic, unde calea de 
ajungere la rezultatul final este cunoscută şi precis formulată, aici, această cale 
trebuie căutată prin explorarea diferitelor ramificații şi alternative posibile. 
Programul se reduce doar la indicarea câtorva principii strategice de bază, 
lăsându-i elevului sarcina de a emite şi proba ipotezele privind modul concret de 
rezolvare a problemei date. 

Aşa încât, în raport cu caracterul impunerii directe/indirecte, se pot evidenția 
două mari tipuri de programare: 


* programarea algoritmică, deterministă, rigidă, care îi determină pe elevi să 
meargă din certitudine în certitudine, în loc să-i lase să înainteze prin tatonări 
(încercare şi eroare) ; 

* programarea euristică sau explorativă, suplă, flexibilă, elaborată pe baza 
unor reguli simple, când profesorul sugerează doar anumite operaţii, lăsând 
loc muncii independente şi iniţiativei. : 


b) Programul 


Termenul generic de program semnifică o punere la punct (stabilire) a unui 
număr de structuri şi de reguli care vizează atingerea unor obiective. Sau, altfel 
spus, un program reprezintă un mod de organizare şi prezentare a unor con- 
ținuturi, în vederea realizării unor obiective specifice şi în condiţiile utilizării 
unor strategii de predare-învăţare. 

După Dictionnaire de didactique des langues (coordonat de R. Galisson şi 
D. Coste, 1976), programul este „un ansamblu coerent de cunoştinţe, de deprinderi, 
de reflecţii, organizat după o progresie riguroasă, dispuse de o manieră care să facă 

elevul să participe activ la executarea sarcinilor vizate şi la achiziţia cunoştinţelor 
sau deprinderilor şi de a-l face să lucreze singur (fără concursul profesorului) în 
propriul ritm, în vederea unei eficacităţi pedagogice maximale”. 

După G. de Landsheere (1979), programul constituie un ansamblu integrat de 
„activităţi concepute pentru a atinge un scop comun. Programul propriu-zis 
comandă într-un limbaj comunicaţional operaţiile de urmat, canalizează procesul 
de învăţământ pe o direcţie precisă. | 

Pentru unii specialişti, elaborarea unui program pedagogic (educaţional) ar 
coincide cu construcţia unui curriculum şcolar, adică programul ar avea înţelesul 
determinării unui „set de experienţe de învăţare structurate, suficient de bine 
definite” (Davitz, 1978, p. 597), set de experienţe care trebuie orientate, plani- 
ficate şi descrise. 


C. Învățământul algoritmizat 


Mai mulţi cercetători, între care L.N. Landa (1955), F.F. Gyaraki (1969), G. Lariccia 
şi P. Gherardini (1971), C. Bastien ş.a., au remarcat faptul că, la copii, dar şi la 
adulţi, este vizibilă o tendinţă spontană de a construi structuri generale de 
comportament cu aspect esențialmente algoritmic, uşor aplicabile la rezolvarea 
unor probleme. Pentru Landa, de exemplu, activitatea intelectuală a omului se 
bazează, în principiu, fie pe utilizarea algoritmilor, fie pe utilizarea euristicilor, 
ambele fiind modalităţi diferite de rezolvare a problemelor (teoria algoeuristică). 
De aici, importanţa utilizării unor asemenea structuri în cursul învăţării. Rolul 
profesorului este acela de a identifica clar, apoi de a preda asemenea proceduri 
algoritmice sau euristice, care le-ar putea permite elevilor să rezolve diferitele 
probleme. Un algoritm odată construit ar putea să devină deci o procedură 
deterministă sau un instrument de instruire eficace. 

Dar ce este un algoritm ? 

Cuvântul în sine vine de la numele lui Horesmi, matematician arab din 
secolul al IX-lea. Prin aceasta se înţelegea un procedeu de calcul folosit în 
matematică şi logică. În prezent, algoritmul este definit ca o suită de operaţii şi 
de reguli care, dacă sunt scrupulos respectate, elimină orice incertitudine şi 
garantează reuşita rezolvării unei probleme date (Raynal, Rieunier, 1997). 

Sau un algoritm este: 


e „o prescripţie exactă a îndeplinirii într-o anumită ordine a unui sistem de 
operaţii, pentru rezolvarea tuturor problemelor de un tip dat” (Z. Rovenschi) ; 

e o „înlănţuire de operaţii prezentate într-o ordine determinată, care permit 
rezolvarea unei probleme sau a unei clase de probleme” (Mialaret, 1979) ; 

e „0 succesiune de instrucţiuni explicite, aplicabile în mod mecanic, în vederea 
rezolvării anumitor probleme” (Galisson, Coste, 1976). 


Într-o exprimare sintetică, putem spune că un algoritm reprezintă o suită sau 
un sistem finit de operaţii structurate şi efectuate într-o anumită ordine logică 
obiigatorie, care rămâne întotdeauna aceeaşi atunci când se utilizează pentru 

rezolvarea uneia şi aceleiaşi clase de probleme şi care duce întotdeauna la 
obţinerea aceluiaşi rezultat pentru toţi subiecţii angajaţi în rezolvarea aceluiaşi 
tip de probleme. Acestei succesiuni i se asociază o serie de prescripții (instruc- 
țiuni, indicaţii, reguli, comenzi, condiţii) de urmat în vederea îndeplinirii întocmai 
a operaţiilor determinate. Intrarea în posesia unei asemenea structuri echivalează 
cu interiorizarea ei de aşa manieră, încât subiectul o poate exterioriza ori de câte 
ori se găseşte în condiţii care cer aplicarea acestei structuri (Cerghit, 2006). 

Algoritmul nu este, aşadar, o simplă schemă de operaţii. Şi nici nu se confundă 
cu o structură logică a unei materii date sau cu structura psihologică a acesteia 
(care pot să nu coincidă). De asemenea, algoritmul nu este totuna cu regula după 
care urmează să se desfăşoare o acţiune şi care se poate defini ca „propoziţie ce 
indică maniera de a se conduce sau executa” acţiunea dată (deşi, atunci când un 
algoritm este perfect definit, el se poate exprima sub forma unei reguli). 

În calitatea unei construcţii conştiente, care anticipează un program de acțiune 
viitoare, algoritmul prezintă câteva caracteristici, şi anume : 


* precizie în fixarea obiectivului de atins, a informaţiei necesare, a sistemului 
de indicaţii (condiţii) de aplicat, în ordinea de parcurs a operaţiilor ; 
măsură (finitudine), în sensul că suita de operaţii este finită, limitată ; 
generalitate, aplicabilitate asupra unei întregi clase sau categorii de probleme ; 

e rezolubilitate, în sensul că, fără cunoştinţe speciale în problemă, toate persoa- 
nele care aplică corect acelaşi algoritm vor ajunge în mod corect la rezolvare, 
la una şi aceeaşi soluţie. 


Aşa cum arată Landa, părintele algoritmizării, algoritmul are proprietatea 
determinării, „adică proprietatea de a direcţiona univoc acţiunile individului în 
rezolvarea problemelor. Îndeplinind o prescripţie algoritmică, subiectul ştie cu 
exactitate ce trebuie să facă pentru a realiza sarcina respectivă, pentru a rezolva 
problema, şi nu are nici un dubiu cu privire la modul de a acţiona. Mai mult, 
subiecţi diferiţi, acţionând după una şi aceeaşi prescripţie algoritmică, nu numai 
că rezolvă la fel problema (problemele), ci vor acţiona în acelaşi mod. De aici 
rezultă că prescripţiile algoritmice, determinând univoc acţiunile subiectului, îi 
ghidează completamente activitatea” (1977, pp. 228-229). 

Odată ce elevul cunoaşte în mod explicit traseul de urmat, el are obligaţia de 
a înainta potrivit structurii respective. O abatere sau o eroare apărute la un 
moment dat au şansa să se amplifice pe parcurs, cu fiecare nouă secvenţă să 
îndepărteze tot mai mult rezultatul atins de cel aşteptat. 

Dacă, iniţial, algoritmul a fost utilizat în matematică, astăzi el a dobândit o 
aplicare largă, odată cu apariţia „maşinilor de învăţat”, cu implicarea ciberneticii 
în organizarea proceselor de predare-invăţare şi cu utilizarea calculatoarelor în 
învățământ, a căror funcţionare are la bază algoritmizarea operaţiilor intelectuale. 

Ideea de la care se porneşte în toate situaţiile în care se recurge la acest tip de 
programare este aceea că algoritmii intelectuali (cognitivi), motorii, comportamentali 
etc. reprezintă structuri acţionale relativ automatizare, de natură să asigure o 
desfăşurare mai rapidă şi cu economie de efort intelectual sau moirric, datorită 

eliberării relative a controlului central, în favoarea efectuării concomitente a mai 
multor operaţii sau activităţi. 

Algoritmizarea se justifică în abordarea situaţiilor didactice complexe, în cele 
care cer o gândire convergentă, parcurgerea căii celei mai scurte în rezolvarea 
sarcinilor ; este de preferat deci în promovarea unei „pedagogii exacte” (Landa), 
axată pe formarea unor deprinderi care ar putea să fie schematizate, reduse la 
„algoritmi” specifici diferitelor discipline. 

În mod practic, se utilizează mai multe tipuri de algoritmi: algoritmi pentru 
descrierea obiectivelor, algoritmi de conţinut, algoritmi de identificare, algoritmi 
de rezolvare, algoritmi de execuţie (motrici), algoritmi de învăţare şi de predare, 
de evaluare, de reglare ş.a. 

Critici şi limite - utilizarea procedurilor algoritmice generează totuşi un 
anumit scepticism în rândurile practicienilor de la catedră, 

Îndoielile lor se nasc în jurul întrebării: „Există oare compatibilitate între 
algoritmizare şi creativitate?” 'sau:: „Predeterminarea acţiunii nu împiedică 
manifestarea spontaneităţii ce ar trebui să se manifeste la elevi?”. De obicei, 
algoritmizarea este privită ca opusul creativităţii. Se consideră că, de îndată ce 
o activitate este încorsetată de algoritmizare, încetează să: mai fie creatoare. 
Creşterea eficienţei învăţării ar avea un preţ prea mare, ducând la blocarea 
creativităţii, a manifestării gândirii divergente. Algoritmizarea ar ascunde în sine 
riscul schematizării şi al rigidităţii, al uniformizării şi sărăcirii conţinutului 
activităţii. Şi, în cele din urmă, ar deschide calea standardizării, care, în cazul 
proceselor educaţionale, generează o adevărată aversiune. Există însă şi opinii 
conform cărora activitatea creatoare ar putea beneficia de pe urma unor com- 
portamente (momente) algoritmizate, automatizate, în calitatea lor de „subrutine”, 

în sensul că intervenţia acestora ar putea să descongestioneze efortul mental, să 

lase timp gândirii să găsească mai multe căi posibile de soluţionare creatoare a 
problemelor, să favorizeze o desfăşurare mai rapidă şi mai economicoasă deci a 
acestei activităţi. 

Fără îndoială, nu totul poate fi algoritmizat. Dar există unele fragmente ale 
instruirii, cum ar fi cele din domeniul predării matematicii, gramaticii, tehnicii 
şi tehnologiei, ale practicii etc. (evident, nu în totalitatea lor), care pot fi 
concepute în termeni de programare algoritmică. Există anumite noţiuni, pro- 
bleme şi acţiuni care se învaţă mai bine urmând un traseu algoritmizat. Dar, 
privind lucrurile într-o perspectivă şi mai largă, cel mai important este de a-i 
deprinde pe elevi să construiască ei înşişi anumiţi semialgoritmi şi algoritmi de 
care să se folosească în analiza şi rezolvarea unei părţi din problemele cărora le 
fac faţă. Adică, mai presus de toate, este important să ajungă la însuşirea unor 
metode generale de gândire (ca filosofie mai veche, ce ar trebui să predomine şi 
în învăţământul modern - arată Not, 1988) şi, pe temeiul acestora, să-şi apropie 
o metodă de algoritmizare a procedurilor de învăţare, o metodă raţională de 
gândire uşor transferabilă în situaţii analoge. 

D. Învățământul programat 


Instruirea programată a fost creată şi experimentată de B.F. Skinner (1950) şi are 
la bază aşa-numita teorie a neobehaviorismului instrumental. A fost dezvoltată 
apoi, pe noi baze cibernetice, de N.A. Grower şi N.L.. Landa (Noveanu, 1974). 
Această inovaţie, în vogă în anii '60 ai secolului trecut, a influenţat tehnica 
predării şi învăţării, căutând să demonstreze că eficienţa învăţării este determinată 
de condiţiile de validare în care învaţă elevul. Cu cât validarea este mai operativă, 
cu cât feedbackul este mai rapid, dându-i elevului posibilitatea de a-şi controla 
efortul prin confirmarea sau infirmarea unei reuşite autocontrolate pas cu pas, cu 
atât acea învăţare va fi mai eficientă (Skinner, 1974). 

În esenţă, instruirea programată presupune parcurgerea unui conţinut programat 
şi destinat învăţării, alcătuit din secvenţe informative (unilineare, fără variaţii 
posibile sau îmbogăţite cu ramificații suplimentare de cunoştinţe). Fiecare sec- 
venţă lansează o întrebare (ori un exerciţiu) la care elevii urmează să formuleze 
un răspuns rapid. Acesta este apoi confruntat imediat cu răspunsul corect şi, 
dacă este corect, el este întărit pozitiv (confirmat, recompensat) sau este întărit 
negativ (infirmat şi corectat imediat), maximizându-se în acest fel şansele de 
succes. Aici avem de-a face deci cu o metodă de învăţare bazată pe întărirea 
actelor reuşite sau, după cum îi spunea Skinner, pe valorificarea condiţionării 
operante. Este o tehnică de lucru care îşi propune să prevină apariţia greşelilor, 
călăuzindu-se după postulatul „cât mai puţine greşeli, dacă se poate - deloc”. 

Proiectarea şi construcţia programului (conţinutului) se face ţinându-se seama 
de câteva principii de bază proprii acestui tip de instruire, şi anume : 


* principiul paşilor mici şi al progresului gradat - realizat prin analiza şi 
fragmentarea cu rigurozitate a materiei (dificultăţilor) în unităţi didactice 
elementare, simple, accesibile, logic şi organic înlănţuite. Această dispunere 
pe secvenţe duce din aproape în aproape şi în mod progresiv la soluţionarea 
integrală a sarcinii de învăţare (a problemei) ; 

* principiul participării active - formulează cerința ca relaţia între conţinut 
(între fiecare secvenţă) şi elev să fie una de tip interactiv, în sensul că acesta 
trebuie să răspundă la întrebări (sau să selecteze răspunsuri), să propună 
soluţii şi să rezolve în mod independent, să adopte o reacție activă, deci ; 

* principiul verificării imediate a răspunsului, potrivit căruia răspunsurile sau 
soluţiile date de elev sunt confruntate operativ cu cele valide. In funcţie de 
ceea ce feedbackul îi semnalează, elevul trăieşte satisfacția „întăririi” pozitive 
sau a infirmării, urmată de corectarea imediată. Practic, subiectul nu are 
posibilitatea să treacă la secvenţa următoare de învăţare înainte ca răspunsurile 
să fie confirmate ; 

* principiul ritmului propriu de studiu - în temeiul căruia fiecare elev parcurge 
programul în ritmul său, corespunzător posibilităţilor lui reale, dispunând şi 
gestionând relativ independent timpul necesar rezolvării sarcinilor date ; 

* principiul reuşitei — în virtutea căruia orice program (conţinut) urmează să 
fie de aşa manieră pus la punct (în baza unor încercări sau testări atente), 
încât să creeze condiţii de succes pentru toţi elevii: orice elev normal 
dezvoltat şi instruit trebuie să fie capabil de a-l parcurge integral şi în mod 
satisfăcător. De exemplu, un program care nu reuşeşte să asigure ca 90% 
din răspunsuri să fie corecte pentru 90% dintre elevi poate fi considerat 
necorespunzător. 


Ca variante, instruirea programată poate fi de tip linear (skinneriană), cu 
răspunsuri construite şi cu parcurgerea secvenţelor după o singură înlănţuire, sau 
ramificată (de tip Crowder), cu răspunsuri la alegere şi cu ramificații pentru 
unele secvenţe (subsecvenţe suplimentare) de clarificare cauzală a răspunsurilor 
sau soluţiilor greşite. Crowder este de părere că greşelile pot fi benefice dacă 
elevul este imediat informat despre acestea, dacă află cauzele şi dacă are mij- 
loacele să le corecteze. | fai 

Avantaje şi limite -— acest tip de instruire, bazat în esenţă pe mecanismele de 
autoreglare, îi permite individului să înveţe singur, în ritmul propriu şi fără mari 
dificultăţi, un conţinut determinat. La un moment dat s-au pus multe speranţe în 
avantajele pe care le oferea instruirea programată. Totuşi, ea nu a putut să 
producă schimbări atât de radicale în învăţământ, în ciuda aşteptărilor. 

Rămâne aplicabilă mai ales Ia disciplinele de mare stringenţă logică (matematica, 
limbile străine, ştiinţele naturii, tehnica), mai puţin în predarea filosofiei, a 
literaturii, a unor ştiinţe social-umane. 

Cele mai aspre critici se leagă de faptul că instruirea programată aduce prea 
mult cu o „tutelare” excesivă, împiedicând elevul să-şi manifeste spontaneitatea 
şi libertatea imaginaţiei creatoare. LUĂ 

"Acestei critici i se adaugă şi observaţia că instruirea de acest tip tinde să 
fragmenteze sau să atomizeze prea mult materia de studiat, răpindu-i elevului 
posibilitatea de a-şi dezvolta gândirea sintetică, integrativă, o viziune globală 
asupra subiectului (materiei) de studiat. După cum şi individualizarea excesivă 
ar putea să ducă la diminuarea dialogului profesor-elev, elev-profesor, a interacțiunilor 
din cadrul clasei de elevi, la izolarea individului. 

Instruirea programată rămâne totuşi foarte importantă prin principiile ei, prin 
deschiderile ei spre trecerea la instruirea asistată de calculator. 


E. Instruirea asistată de calculator (IAC) 
a) Oportunităţi şi posibilităţi de utilizare 


Intervenţia ştiinţei în fundamentarea procesului de învăţământ s-a amplificat atât 
de mult şi a ajuns atât de departe, încât a izbutit să facă din acesta un domeniu 
în care se aplică cu succes cele mai noi tehnologii informaţionale şi de comunicare. 
Convertirea în strategii de instruire şi de educaţie a acestor tehnologii de vârf se 
impune deja ca una dintre marile tendinţe, revoluţionare, ce caracterizează 

evoluţia învăţământului la acest început de secol, de mare impact asupra creşterii 
calităţii şi eficienţei activităţii din cadrul instituţiilor şcolare. 

Cele mai mari speranţe de viitor se leagă, fireşte, de utilizarea calculatorului 
şi a Internetului, considerate a fi unele dintre cele mai reprezentative instrumente 
tehnologice realizate în ultima vreme, de utilitate universală. Răspândirea neli- 
mitată a acestora reprezintă, în opinia reputatului viitorolog Alvin Toffler, „cea 
mai importantă, unică, schimbare în sistemul de cunoaştere, de la invenţia 
tiparului mobil în secolul al XV-lea sau chiar de la inventarea scrisului” (1995, 
p. 424). 

Încrezătoare în perspectivele informatizării societăţii, numeroase guverne 
din ţările dezvoltate au demarat programe speciale, susținute de iniţiative par- 
ticulare, de introducere masivă a calculatoarelor în învăţământ, întâi la nivel 
universitar şi, treptat, cu extindere spre învăţământul secundar şi elementar. 
„Informatizării învăţământului” i-au fost consacrate, de asemenea, în ultimele 
decenii ale secolului trecut mai multe congrese internaţionale din iniţiativa 
UNESCO. Şi, aşa cum arată unele cercetări prospective, la scară internaţională 
există certitudinea integrării masive a calculatoarelor în perimetrul sistemelor 
educaţionale de pretutindeni (Pelgrum, 1992). Este semnificativă în această 
privinţă şi atitudinea extrem de favorabilă adoptată de personalul didactic, studenţi 
şi elevi, de comunităţile de părinţi, dornici a vedea adaptată informaţia la nevoile 
sălilor de clasă. Aceasta în ideea că trebuie redusă, pe cât posibil, diferenţa 
dintre lumea şcolară şi lumea reală, în care computerul 'a devenit sau va deveni 
parte integrantă din viaţa noastră de zi cu zi, altfel şcoala riscă să devină 
anacronică, nerelevantă (Wolker, 1985). 

Se poate urmări impactul considerabil al procesului de computerizare şi de 
folosire a softurilor educaţionale ori cel de racordare la Internet, pe exemplul 
câtorva dintre principalele aspecte ale învăţământului, şi anume : 


* în organizarea învăţării, prin dezvoltarea unei noi forme de instruire - 
instruirea asistată de calculator (LAC) ; 
în perfecţionarea managementului educaţional ; 

* în susţinerea cercetării specifice domeniului, adică a cercetării peda- 
gogice. 


Ceea ce se cheamă instruire asistată de calculator (IAC), în vogă începând cu 
anii '80, preia tot ceea ce s-a dovedit a fi pozitiv, funcţional şi de durată în 
procesul de predare-învăţare. Şi, în acelaşi timp, ţine seama de abordările cele 
mai noi ale psihologiei cognitive şi comportamentale, ale teoriei acţiunii şi 
informaţiei, ale teoriei comunicării şi ştiinţelor educaţiei. N 

Totul porneşte de la faptul că, prin intermediul calculatorului, putem utiliza 
softuri educaţionale cu conţinuturi diferite, care pot îndeplini sarcini didactice 
variate şi, astfel, pot să deservească funcţii dintre cele mai diferite în cadrul 
predării tuturor disciplinelor. Aceste noi suporturi de informaţii (sau de cunoş- 
tinţe) numite softuri pot fi de: 

— eXersare. Cercetările arată că este de preferat utilizarea calculatorului mai 
mult pentru exersare sau antrenament, decât pentru însuşirea de noi cunoştinţe, | 
mai ales în domeniile matematicii, limbii, lecturii şi înţelegerii textelor | 
(Dizzwager, 1984, cf. Dufoyer, 1988); x 

- consolidare (repetiţie), unde se dovedesc cele mai performante ; 

— prezentare interactivă de noi cunoştinţe ; 

— stimulare de idei şi sugestii ; i 

— asociere sau deschidere la domenii corelate ; | 

— simularea unor fenomene reale ; | 

— furnizare de modele cognitive ; 

- evaluarea (testare) cunoştinţelor ; 

— . dezvoltarea unor capacităţi sau aptitudini — prin activităţi de joc ş.a. 


În virtutea acestei variate game de softuri, tehnologia calculatorului, cu 
programările lui în diferite limbaje, îşi asumă o multitudine de funcţii, care îşi 
aduc contribuţia la reuşita învăţării, şi anume: 


e se foloseşte ca instrument de transmitere de cunoştinţe, de. îmbunătăţire a 
predării, în condiţiile obținerii unei mai bune interdisciplinarităţi (decomparti- 
mentări) a conţinuturilor. Calculatorul apare ca o adevărată enciclopedie 
activă capabilă să pună la îndemâna profesorului şi elevilor un; repertoriu 
extraordinar de date (Gagn€, Briggs, 1977). Şi toate acestea prezentate într-o 
formă sui-generis, structurate riguros, predeterminate, cu dirijarea strictă a 
asimilărilor. Contrar, aşadar, unor păreri, calculatorul este utilizat nu pentru 
a prelua activitatea de predare a profesorului, ci pentru a veni în sprijinul 
predării, ajutându-l să-şi îndeplinească în condiţii mai bune funcţia sa didactică 
fundamentală ; | 

e realizează o prezentare interactivă a noilor cunoştinţe, dovedindu-se un 
instrument ideal din acest punct de vedere. Astfel, :el reuşeşte să angajeze 
elevii în mod activ într-un climat de interogaţie, să se implice în formulări de 
răspunsuri, să se folosească de avantajele feedbackului imediat. Facilitând un 
dialog de o manieră interactivă elev-calculator, calculator-elev, achiziţia unor 
noţiuni noi apare ca un produs interactiv bine făcut (Gabaude, Not, 1972). La 
fel şi soluţiile găsite în rezolvarea p:oblemelor complexe. Multe dintre posi- 
bilităţile noi ale calculatorului sunt legate de această interactivitate : 

— este un bun suport pentru învăţare, menit să uşureze procesul învăţării 
unor materii, cum ar fi matematica, informatica, ştiinţele naturii, limbile 
străine, disciplinele tehnice şi artistice,. chiar să accelereze procesul de 
asimilare a unor cunoştinţe şi de formare a unor deprinderi. Calculatorul 

„poate fi asemuit unui /utore care ajută elevii să progreseze mai rapid, cu 
rezultate mai bune, care îi sprijină pe cei cu rezultate mai slabe la 
învăţătură. Cercetări comparative (Merarech, 1984) atestă superioritatea 
rezultatelor cognitive şi afective obţinute în cadrul LAC, faţă de instruirea 
tradiţională. 

Nu sunt lipsite de interes nici efectele formative care însoțesc actul învăţării 
computerizate. LAC creează unele posibilităţi în plus pentru elevi de a-şi 
utiliza operativ capacitatea de gândire logică, selectivă şi analitică (Popert, 
1980; Pogrow, 1990), de a-şi dezvolta percepţia vizuală (Kozminsky, 
Perzov, 1989). Elevii par să lucreze mai inteligent, cel puţin în ceea ce 
priveşte prelucrarea informaţiei, structurarea mai bună a materiei, şi să 
manifeste mai puţină frică de a nu reuşi (Dufoyer, 1988); 

constituie o adevărată „bancă de date” ce facilitează accesul la informaţii 
într-o perspectivă mai largă decât cea legată strict de îndepliniriea unor 
sarcini de învăţare cotidiene. Poate fi utilizat deci în suplimentarea instruirii ; 
oferă o excelentă bază de demonstraţii, de reprezentări multiple şi dinamice 
ale fenomenelor, de concretizare a cunoştinţelor fundamentale, fie preluând 
sarcini de laborator, în sens de reproducere a unor experienţe, fie com- 
pletându-le pe acestea. Extrem de bopată este apoi gama de reprezentări 
grafice vehiculate pe ecran/monitor, multe dintre acestea construite chiar 
de elevi; 

este un instrument didactic de simulare, de mare efect, a unor procese, 
situaţii, fenomene fizice şi sociale complexe, utilizat cu succes în învăţământul 
tehnic şi profesional, dar şi în învăţământul medical, economic ori în cel 
al ştiinţelor naturii etc. Exerciţiile de simulare de acest tip oferă mari 
posibilităţi în prezentarea şi analiza datelor, în emiterea de ipoteze, de 
imaginare a unor soluţii, în explorarea unor date ascunse altor căi de 
percepere. 

În scop de simulare foloseşte şi jocurile pedagogice/didactice (educational 
gaming), de mare atractivitate şi calitate grafică (jocuri de întreprindere, 
de gestiune etc.), jocuri de aventură, care solicită inteligenţă, perspicacitate, 
atenţie distributivă şi inventivitate din partea elevilor; 

Mai nou, se vorbeşte despre această simulare ca despre un suport de 
comunicare şi un mijloc de interacţiune pe un „real virtual” (al creării unei 
realităţi virtuale). Realitatea virtuală este produsul simulărilor, utilizate 
într-o mare varietate de situaţii: atunci când prezentarea „realului” nu 
este posibilă, fie că devine prea periculoasă, fie prea anevoioasă sau pur şi 
simplu inaccesibilă din cauza constrângerilor de timp, de distanţă, de 
dimensiune etc. Tehnicile realităţii virtuale pot să furnizeze soluţii noi la 
ansamblul problemelor de simulare a comenzii (dirijării), al controlului şi 
comunicării (fluxului de informaţii), momente indispensabile realizării 
procesului de învăţământ. În cazul acesta, realitatea virtuală vine ca o 
ameliorare notabilă a simulării, susţine E. Bruillard (1997); 

este o sursă de motivaţie controlată de întăririle (confirmările) pe care le 
oferă, de stimulare a curiozităţii şi interesului pentru cunoaştere, de 
concentrare a efortului intelectual ; 

oferă un feedback secvențial, pozitiv, imediat care stimulează elevii, 
încurajându-i să continue, să consolideze (prin repetiţii, exerciţii, teme 

suplimentare etc.) datele receptate, dar şi un feedback negativ imediat care 
să semnalizeze greşelile ivite şi să faciliteze corectarea lor operativă, 
ameliorarea rezultatelor ; 

în felul acesta, calculatorul aduce şi o remarcabilă cativa la dez- 
voltarea capacităţii de autocontrol Sau autoreglare la elevi, SMoleară 
autoinstruirea ; 

oferă o altă perspectivă individualizării procesului de instruire. Elementul 
dominant al programelor destinate LAC este natura individualizată a cu- 
noştinţelor, concentrarea pe necesităţile şi capacităţile individuale ale 
elevului, pe individualizarea sarcinilor, ceea ce creează o situaţie în care 
aceste necesităţi să fie perfect realizate. În felul acesta, se vine în sprijinul 
flexibilizării programelor, al organizării şi ghidării învăţării independente, 
al promovării învăţării în ritmuri proprii. Tehnologia calculatorului este 
furnizoarea „celei mai bogate şi mai individualizate interacțiuni dintre 
elev şi punerea în valoare a oricăror metode de instruire care au existat sau 
care vor mai apărea în viitor”, remarcă Janison (1974). Este, de asemenea, 
bine ştiut că elevii absorb cantităţi diferite de conţinut în ritmuri diferite şi 
în timpi diferiţi. Or, din acest punet de vedere, calculatorul pune la 
dispoziţia fiecărui elev exerciţii şi posibilităţi de recapitulare î în funcţie de 
cerinţele individuale ; 

angajează ritmuri diferite de lucru, de învăţare ; îi permite fiecăruia să 
progreseze în ritmul propriu, să se concentreze pe detectarea şi corectarea 
greşelilor personale. De asemenea, calculatorul posedă un element de 
„ramificare”. Şi, astfel, elevul bun poate avansa imediat, în timp ce elevul 
mai slab, care încă nu stăpâneşte materialul, este trimis la soluţiile ramificate 
sau la exerciţiul care îi va corecta greşelile. Cu alte cuvinte, calculatorul 
răspunde cerinţelor fiecărui elev în parte ; 

contribuie la diferențierea parcursurilor oferite elevilor; HiiBiliatorul, 
prin excelenţă, sprijină şi stimulează studiul individual, munca independentă, 
face să crească gradul de autonomie, redă posibilitatea personalizării 
învăţării (Leeuw, 1984, cf. Dufoyer, 1988), îi dă fiecăruia posibilitatea să 
aibă un parcurs personalizat de învăţare, să decidă singur asupra timpului 
şi modului de lucru cu calculatorul. În cele din urmă, stimulează auto- 
instruirea ; | 

aduce schimbări în strategiile de evaluare, pune accentul îndeosebi pe 
evaluarea formativă, pe utilizarea unor noi forme de evaluare, în condiţii 
de mai mare obiectivitate a aprecierii şi în timp mult mai redus, poate 
urmări zi de zi progresele elevilor, eficienţa muncii lor ; 

ca instrument de gestiune pedagogică colectivă, poate oferi diagrame 
reprezentând rezultatele elevilor, comparații între acestea, între rezultatele 
unei clase şi ale altora, variaţii de la un semestru (trimestru) la altul, de la 
o promoţie la alta (Gabaude, Not, 1972); 

constituie un instrument de muncă personală pentru profesor în 
pregătirea lecţiilor, cursurilor, crochiurilor, reprezentărilor grafice, 

materialelor, foliilor transparente de proiectat sau de distribuit elevilor/ 
studenţilor ; 

— odată cu pătrunderea IAC în clasă, se operează, puţin câte puţin, schimbări 
semnificative în practicile pedagogice, se reînnoiesc modurile de predare 
şi de; învățare, se schimbă strategiile de lucru cu elevii, se modifică 
rolurile profesorului ş.a.m.d. Se dezvoltă o altă pedagogie, care func- 
ţionează după alte reguli. 


Asumându-şi asemenea roluri şi funcţii, calculatorul poate fi privit ca al 
treilea actor care, împreună cu profesorul şi elevii, contribuie la căutarea şi 
găsirea unor soluţii mai bune la problemele specifice instruirii. 

Există deja domenii ale învăţământului, precum învăţământul desenului industrial, 
al desenului arhitectural, studierea limbilor străine, învăţământul matematicii şi 
al informaticii, al tehnicii, activităţile de programare, de proiectare etc., unde 
utilizarea calculatorului a devenit indispensabilă. 


b) Modalitățile de utilizare 
Sistemele software pot fi utilizate în două maniere : 


e calculatorul ca partener — în care situaţie acesta asistă o activitate de explorare 
şi de structurare personală, mai mult sau mai puţin liberă a elevului. Mai 
exact, softul mediază o informaţie, un conţinut predefinit, facilitează parcurgerea 
conţinutului, înţelegerea respectivelor cunoştinţe, întreţinerea unui dialog 
interactiv ghidat cu elevul, evaluarea cantitativă, prin comparaţie, a unui 
nivel de performanţă prestabilit (interacţiunile sunt dinainte stabilite) ; 

* calculatorul ca tutore — în care caz furnizează cunoştinţele, ghidează parcurgerea 
conţinutului prin comenzi şi prin dialog interactiv, realizează verificarea 
însuşirii noţiunilor prin întrebări, exerciţii, probleme, favorizează învăţarea 
prin rezolvare de probleme, nivelul performanţelor este apreciat prin evaluări 
cantitative bine precizate, stimulează aplicaţiile. | 


Beneficiind de cercetările psihologiei privind mecanismele cognitive şi cele 
ale învăţării, s-a putut ajunge la o rafinare a metodelor de instruire aplicată ; în 
plus, abordările ştiinţifice ale problematicii domeniului de cunoaşteri au favorizat 
elaborarea unor modele conceptuale specifice acestor domenii. 

În perspectivă, se întrevede o evoluţie în direcţia dezvoltării unor aşa-numite 
„sisteme inteligente de instruire asistată”. 


c) Limite şi critici 

Revelând avantajele atât de promițătoare ale utilizării calculatorului, nu se pot 
trece cu vederea şi unele limite sau dezavantaje care stârnesc critici, mai mult sau 
mai puţin aspre, din partea opozanților promovării acestei inovaţii. Astfel: 
* deşi IAC aduce economie de timp, ea ridică în schimb costurile invăţă- 

mântului ; 

* deşi există suficiente certitudini în ceea ce priveşte eficacitatea ei în realizarea 
obiectivelor cognitive, LAC se dovedeşte inoperantă în privinţa atingerii 
obiectivelor de ordin practic ; | 

* deşi prezintă mari facilităţi în simularea procedurii şi manifestării unor 
fenomene, procese, acţiuni etc., ea nu poate înlocui totuşi practica expe- 
rienţelor şi a experimentelor de laborator ori de teren; 

* deşi IAC instituie un nou mediu de studiu şi noi relaţii, în sensul că leagă 
elevul de tastatura şi ecranul calculatorului, nu este mai puţin adevărat că, în 
acelaşi timp, îl izolează oarecum de colegii şi de profesorii săi. Această 
diminuare a relaţiilor umane şi sociale riscă să genereze efecte de înstrăinare, 
de dezunanizare a procesului de învăţământ; | | 

* în plus, IAC nu se potriveşte tuturor tipurilor de elevi, tuturor stilurilor 
cognitive ; de asemenea, se pare că elevi de vârste diferite profită în mod 
diferit de avantajele utilizării calculatorului, 


Aşadar, dorim să subliniem că tehnologia calculatorului nu poate fi socotită 
un panaceu pedagogic, bun la toate şi în rezolvarea tuturor problemelor specifice 
învăţământului. 

IAC cere o redefinire a rolului profesorului şi a pregătirii corespunzătoare a 
acestuia. Dintr-odată, sursele cunoaşterii tradiţionale, profesorul şi cartea, se 
văd puternic concurate (este adevărat, şi completate). Nici profesorul, nici 
manualul nu mai deţin o poziţie-cheie ; intervenţia calculatorului afectează rolul 
acestora. El preia, de exemplu, multe funcţii şi sarcini care, prin tradiţie, 
aparţineau profesorului. Se reduce funcţia de distribuitor de cunoştinţe a acestuia, 
ca şi acelea de a organiza activităţi de repetiţie, de exersare, de evaluare ş.a., 
care pot să fie transferate foarte bine noii tehnologii. În' schimb, i se oferă 
disponibilităţi de timp şi posibilităţi de a folosi acest timp ocupându-se mai mult 
de organizarea învăţării, de structurarea conţinuturilor, de învăţarea învăţării, de 
exersarea gândirii la elevi, de stimularea creativităţii acestora, aspecte adeseori 
neglijate până acum, sau de cercetarea fenomenelor educaţionale, ca şi de 
perfecţionarea proprie. El va îndeplini, mai mult decât până acum, un rol de 
coordonator, canalizând şi orientând transmiterea fluxului comunicaţional pe 
traseul profesor-elev-calculator. Nicidecum nu se pune problema înlocuirii pro- 
fesorului, ci modificarea unora dintre rolurile şi funcţiile lui. 

Fireşte, integrarea calculatorului în învăţământ nu este o operaţie uşor de 
realizat. Ea este o inovaţie complexă, care cere timp, costuri şi eforturi umane. 
Reuşita unor asemenea programe de informatizare este strâns legată de pregătirea 
personalului didactic, de. dezvoltarea în rândurile sale a unei adevărate culturi 
informatice, înţeleasă nu numai ca o cunoaştere şi competenţă didactică, ci şi ca 
o nouă orientare şi raportare la realitatea acestui început de veac (Istrate, 2000). 

Aplicarea unor programe de iniţiere în modalităţile de introducere pe calculator 
a unor activităţi şcolare este o iniţiativă indispensabilă pentru orice cadru didactic. 

promovarea noilor tehnologii, un obstacol mai mult sau mai puţin dificil de 
depăşit. Dar nu imposibil de surmontat. 

Despre Internet, vezi în capitolul III „Comunicarea în sistemul învăţării 
electronice (e-learning)”. 

Capitolul V 


Sistemele interacţionale: contextuale 
şi situaționale 


Ideea potrivit căreia influenţele de natură instructivă sau educativă se exercită, 
de regulă, prin mijlocirea unor „situaţii educative” (fie ele situaţii de învăţare, de 
formare morală sau spirituală, de împlinire a vocației artistice, de învăţare motrică 
etc.) este mult mai veche decât am putea să ne dăm seama. Dar aceasta a început 
să anime în mod vizibil gândirea pedagogică şi să-şi găsească o consacrare 
teoretică: din ce în ce mai evidentă în special odată cu apariţia lucrării 7he 
Educational Situation, în 1902, a renumitului pedagog american John Dewey. 
Întărită mai târziu prin apariţia, în 1939, a lucrării Experience and Education a 
aceluiaşi autor. Acestor deschideri !i se vor asocia, rând pe rând, alţi reputați 
pedagogi şi psihopedagogi, precum R. Cousinet şi W. Willard - 1965, Jean 
Piaget - 1973, M. Lavalle€ - 1973, pentru care didactica însăşi ar trebui să devină 
„Studiul ştiinţific al organizării situaţiilor de învăţare” (Probleme de tehnologie 
didactică, 1973, p. 15). Şi, mai departe, G. Mialaret - 1979, L. D'Hainaut - 
1979. Iar la noi, E. Noveanu - 1977, M. Ionescu - 1987, M. Ştefan - 1982, 
1983, 2003, V. Ionel — 2002, 1. Cerghit - 1991, 2002. 

În versiune mai extinsă şi de pe poziţia mai ales a sociologiei, ideea medierii 
educaţiei îşi găseşte corespondenţă şi aprofundare în teoria „câmpului” edu- 
caţional, a „spaţiului” sau „contextului”, promovată de isurt Lewin (1964). Dar 
ea a devenit proeminentă în ultima vreme, sub influenţa unei puternice dezvoltări 
a teoriei ecologice, ca „ştiinţă a relaţiilor dintre organisme şi mediu, cuprinzând 
în sens larg toate condiţiile de existenţă” (noţiune lansată de Ernest Hacckel, 
biolog german, 1859). Prin aplicarea extensivă a acestei scheme, s-a ajuns la 
dezvoltarea „ecologiei umane” şi, de aici, a „ecologiei educaţionale”. 

Pe fundalul acestor evoluţii, s-au conturat două moduri de abordare privind 
situaţiile deliberat create pentru a media influenţele instructiv-educative : 


* cea contextuală — care defineşte situaţia de instruire sau educativă drept un 
ansamblu de factori (componente, relaţii, condiţii) aflaţi în interrelaţie ce 

condiţionează realizarea procesului de învăţământ (educativ). Această conste- 
laţie multifactorială are funcţia de a media influenţele factorilor participanţi 
în direcţia atingerii obiectivelor stabilite iniţial. Dacă angajarea respectivilor 
factori este privită din perspectiva elevului, în centrul constelaţiei se află 
elevul (grupul de elevi). Dacă lucrurile sunt privite din perspectiva celui care 
predă, a profesorului, în centrul acestui ansamblu se va afla profesorul (teoria 
contextului, ecologică) ; 

* şi cea pozițională — care acordă importanţă poziţiei sau situaţiei centrale în 
care se află sau în care va fi plasat cel care învaţă (elevul/studentul, individual 
sau grupal). Aici, subiectul învăţării este pus faţă în faţă cu factorii obiectivi 
(contextuali), cu semnificaţiile pe care le au pentru subiectul situaţiei/teoria 
poziţională). . 


1. Sistemul contextual (situaţia ecologică) 


A. Interacțiunea învăţare-mediu 


O explicaţie mai cuprinzătoare a specificului situației contextuale, în mod 
inevitabil, stă sub semnul interrelaţiei sau interacțiunii învăfare-mediu. 

Din acest punct de vedere, ceea ce este specific modelului situaţional e tocmai 
această încercare de a plasa studierea procesului de instruire şi educaţie sub 
semnul paradigmei ecologice, a „ecologiei educaţionale”, a ambianţei. Preocupare 
care tinde să apropie demersul didactic de „situaţiile concrete” în cadrul cărora 

„se derulează procesul de instruire. Ceea ce, se presupune, ar ajuta la realizarea 
unei învăţări mai eficace. 
„_ Aşadar, acest sistem aduce în prim-plan, mediul în care evoluează învăţarea, 
caută să pună în evidenţă adevărata valoare a mediului şi a diferitelor lui 
componente în raport cu procesul predării şi învăţării şi cu rezultatele acestuia. 

În asociere cu teoriile psihologice cognitiviste, acest sistem contextualist îşi 
concentrează atenţia asupra analizei interacțiunii dintre învăţare şi mediu, este 
preocupat de modul în care urmează să fie organizat mediul pentru a se ajunge 
la optimizarea învăţării, în conformitate cu ânumite criterii (Bruner, 1970). 

El se construieşte în jurul unei teorii a asigurării condiţiilor necesare pentru 
ca învăţarea să aibă loc, a unui mediu favorabil pentru ca elevii să se simtă în 
siguranţă în activitatea de învăţare. Ideea de bază este aici aceea că facilitarea 
învăţării e o chestiune de plasare a elevului într-un mediu educogen, că diferite 
medii de învăţare oferă şanse diferite de învăţare sau de reuşită a învăţării. În alţi 
termeni, domină ideea potrivit căreia mediul este cel care condiționează în mod 
precumpănitor modelarea unui program de instruire, a unui proiect didactic, a 
oricărei lecţii, de exemplu, în special în timpul aplicării acestora, deoarece 
mentalităţile, atitudinile, conduitele şi motivațiile cu care vin elevii modifică 
programul în felul în care acesta a fost conceput şi înţeles iniţial. 

În mod evident, abordarea ecologică îşi găseşte un suport teoretic în psihologia 

'piagetiană, îndeosebi în teza interaciunii semnificative dintre individ şi mediul 

căruia îi aparţine. Interacţiune care este concepută ca un proces de interstructurare 
a cunoaşterii, ca un proces prin care organismul în dezvoltare asimilează structuri 
ale mediului, acomodându-şi, în acelaşi timp, propriile scheme în funcţie de 
nevoile asimilării, un proces care presupune apariţia a numeroase schimbări în 
comportament, de tipul asimilării unor noi structuri cognitive şi operative şi de 
acomodare, în acelaşi timp, a propriilor structuri la solicitările mediului. Toate 
aceste schimbări în comportament sunt luate în sens foarte larg, de reacţii, de 
acţiuni, de schimbări mai mult sau mai puţin stabile şi durabile, de la cele 
biomotrice până la cele cognitive şi afective, care dau un răspuns nou, adecvat la 
situaţiile noi, la provocările noi, cărora individul trebuie să le facă faţă. Învățarea 
este definită tocmai în acest sens - ca schimbare în comportament necesară 
pentru a menţine un echilibru între organism şi mediu, un echilibru homeostazic 
(ca activitate de achiziţii şi construcţii succesive de transformare a mediului), ca 
schimbare şi reglare adaptivă în comportament, în baza experienţei proprii 
câştigate în raport cu situaţiile mediului. Din experienţele la care participă 
(experienţa trăită), organismul reţine ceea ce poate ajuta la învingerea greutăților 
ulterioare, la adaptare. 

Privită, aşadar, din această perspectivă, învăţarea se defineşte ca o proprietate 
a organismului de a-şi modifica funcţiile şi structurile în raport cu cerinţele 
mediului, ca un proces de echilibrare între om şi mediul său. ia este „O 
modificare stabilă a comportamentului, atribuită experienţei subiectului, ca 
răspuns la influenţele mediului. Această modificare este una adaptivă, confe- 
rindu-i subiectului o mai mare capacitate de acţiune asupra mediului său, supunându-se 
numeroaselor cerinţe ale acestuia din urmă” (J.P. Boutinet). 

Acest efort adaptiv se consumă în două faze (doi timpi) fundamentale, aflate 
în continuă căutare de echilibru: 


o una — de asimilare a realităţii de către individ, de asimilare de către organism 
a contribuţiilor externe, de încorporare a obiectului cunoaşterii în experienţa 
cognitivă anterioară a subiectului cunoscător (a noului în vechi) în propriile 
structuri şi de transformare corespunzătoare a acestora, 

* alta — de acomodare, de adaptare sau de conformare a subiectului la realitate, 
la cerinţele mediului, de creare a unor noi scheme operatorii şi cognitive (de 
noi achiziţii de cunoştinţe) sub influenţa stimulărilor externe, cu rol struc- 
turant, de organizare progresivă a obiectului cunoaşterii, ca o componentă a 
contextului. 


Ceea ce se cheamă câştigarea unei „experienţe de învăţare” face referire 
tocmai la această interacţiune dintre om şi condiţiile exterioare ale mediului în 
cadrul căruia el acţionează (Tyler, 1950). 

După cum se poate constata de la bun început, învăţarea se proiectează ca un 
"mijloc de sporire a capacităţii adaptive a individului, ca o caracteristică esenţială 
| a_ inteligenţei umane _(I. Piaget)... Ea trece, astfel, ca un fenomen. natural. şi 
- obligatoriu pentru existenţa-umană;-ca-una-dintre-capacităţile fundamentale de 
care omul se foloseşte o viaţă întreagă pentru a putea să facă faţă solicitărilor 

diverse ce vin din partea mediului, cerinţelor de exercitare a unei activităţi 


profesionale performante şi de integrare, în general, în viaţa socială. 

Nevoia de cunoaştere şi de acţiune întemeiată pe cunoaştere, cu rolul lor 
adaptiv, au generat în fiinţa umană o mare nevoie de învăţare, motiv pentru care 
societatea şi individul depun eforturi considerabile în vederea îmbunătăţirii celei 
mai umane capacităţi de care dispunem, capacitatea de învăţare (Kidd). 

În mod asemănător, învățarea de tip şcolar îşi defineşte caracteristicile, fiind 
privită ca interacţiune între elev şi mediul specific instituţionalizat, şcolar, ca 
efort asiduu de adaptare a unei persoane cu un statut aparte - cel de Ele la un 
mediu constituit cu totul aparte — mediul şcolar. 

Acest mediu educaţional şcolar poate fi definit ca un „ecosistem” ce implică 
o serie de persoane, de obiecte, de acţiuni, de informaţii, de factori de loc, de 
timp, de evenimente, de relaţii, de stări afective care determină şi/sau influenţează 
desfăşurarea procesului de instruire, o anumită relaţie educaţională. Sunt angajate 
aici o serie de elemente care, împreună sau separat, explicit sau implicit, 
influenţează învăţarea şi predarea, ca şi rezultatele acestora. De bogăţia şi 
calitatea acestor componente ale mediului şi ale relaţiilor dintre ele depind 

comportamentele de învăţare, ca şi cele de predare. Actul învăţării, ca şi cel al 
predării nu se pot separa de acest context, nu se pot sustrage influențelor acestui 
cadru situaţional. „Toate faptele de educaţie — arată Mialaret (1976) — se înscriu 
într-un context pe care noi îl numim situație educativă; cunoaşterea carac- 
teristicilor Princip ale acesteia este SI ii Dereapilă interpretării şi înţelegerii 
. faptelor educative.” 

Mediul sau contextul Eta prin Tr presiunile, constrângerile, 
inhibiţiile, întăririle pe care le exercită, prin modelele pe care le oferă, prin 
situaţiile pe care le creează, prin informaţiile sau conținuturile pe care le pune la 
dispoziţie, prin reacţiile pe care le provoacă la elevi şi reacţiile la reacţiile 
acestora, la iniţiativele şi comportamentele celor care învaţă, prin efectele sau 
rezultatele care nu sunt străine de ambianța socioafectivă în care se produc (Not, 
1988). Astfel, mediul diferenţiază, creează diferenţe de gândire, diferenţe în 
modul de a fi, în reprezentările şi conduitele elevilor, dar şi ale cadrului didactic 
în contact cu aceştia. În raport cu această stare de lucruri, învăţarea (ca şi 
cunoaşterea), prin inducerea unor schimbări în. conduita elevilor, vine ca un 
răspuns al acestora la situaţiile noi, la fluxul informaţiilor, la conținuturile 
(materiile) noi care se predau, la sarcinile de învăţare care le sunt propuse, la 
presiunile şi constrângerile ce vin din partea mediului şcolar. Cum s-ar spune, 
învăţarea implică procese interne care interacționează cu mediul înconjurător şi 
care se traduc prin schimbări în comportamentul elevilor. Este vorba despre 
schimbări în scopul depăşirii sau învingerii dificultăţilor legate de îndeplinirea 
sarcinilor de învăţare, de satisfacerea cerinţelor şi exigenţelor proprii diferitelor 
materii Care se predau, a rigorilor activităţii şcolare. 

Astfel, elevul construieşte propriile cunoştinţe în interacţiune cu mediul său 
pedagogic sau didactic imediat şi cu mediul extradidactic, instituţional, natural şi 

social căruia îi aparţine. Cunoştinţele lui sunt produsele acestor interacțiuni şi 
interstructuri rezultate din contactul cu materiile de studiu, mediat de contextul 
şcolar în cadrul căruia se află. Aceste interacțiuni devin cu adevărat semnificative 
atunci când activitatea de învăţare şi modul de organizare a mediului de învăţare 
sunt adecvate nivelului conceptual al elevilor. În cazul în care sarcinile de 
învăţare depăşesc stadiul dezvoltării intelectuale al acestora, se poate ajunge la o 
învăţare mecanică, bazată pe memorare. După cum poate să apară dezinteresul 
şi plictiseala atunci când sarcinile de învăţare sunt inferioare nivelului de dez- 
voltare. 


B. Problema instruirii — o problemă de organizare 
a condiţiilor învăţării 


Mediul este, aşadar, cel care creează condiţii mai mult sau mai puţin favorabile 

învăţării, instruirii ; el oferă resurse şi impune constrângeri acţiunii de predare 

şi învăţare. Influențele ce vin din partea contextului pot asocia în sens pozitiv sau 
negativ diverse acţiuni, potenţându-i sau diminuându-i valoarea. 

În. felul acesta, instruirea devine o problemă de organizare a condiţiilor 
învăţării de aşa manieră, încât să le confere elevilor sentimentul de participare 
activă la procesul de învăţământ (educaţie), să-şi asume în mod conştient controlul 
şi răspunderea asupra propriilor eforturi şi rezultate. Din acest punct de vedere, 
organizarea mediului trebuie să constituie „un cadru de siguranţă, de ajutorare, 
de facilitare şi motivare a învăţării” (Ionel, 2002). 

În această interpretare, situaţia de instruire poate fi definită drept „stare de 
lucruri” (Ionel, 2002), „contextul” în cadrul căruia se înscrie învăţarea (Mialaret, 
1976), „relaţia viu trăită ce leagă fiinţa umană cu mediul său total la un moment 
dat” (Lafon, 1963), „o constelație de raporturi pe care elevul le stabileşte cu 
mediul sau contextul în care se află” (Foulquies, 1971), „cadrul fizic al clasei şi 
al şcolii, materialele şi metodele de predare, sarcinile instructive care trebuie 
îndeplinite, scopurile şi aşteptările participanţilor, precum şi alţi factori care 
constituie o parte componentă a vieţii fizice, sociale şi psihologice a clasei”, ca 
şi alte influenţe de mediu care vin din afara clasei — factori familiali, comunitari, 
culturali, economici, politici (Woolfolk, 1985). 

O situaţie de instruire este o structură de relaţii de tip reţea, care uneşte patru 
elemente componente (ansambluri de variabile) absolut indispensabile pentru 
existenţa şi producerea instruirii dorite, şi anume : elevul, conţinutul, profesorul 
şi mediul. 

* elevul (E): cel care poate fi considerat agentul propriei sale învăţări, întotdeauna 
un individ concret, marcat de istoria sa, inserat într-un mediu şi într-un timp 
bine determinate. Acesta reprezintă un ansamblu de variabile : 

— cele cu caracter obiectiv: vârstă, sex; 

— caracteristici individuale (aspecte psihologice), disponibilităţi de învăţare, 

motivaţie, dispoziţie de moment; 

— cele care privesc mediul familial şi social al elevului ; 
— caracteristicile grupului şcolar (clasei) din care face parte. 

* conţinutul (cunoştinţele) (C): natura disciplinei care se studiază, natura şi 
caracteristicile sarcinilor de învăţare, natura cerinţelor exprimate în obiective, 
prevederile programei analitice şi ale manualului etc. ; 

* profesorul (P): intervenţia profesorului ca acţiune care stimulează, care dă 

"impulsul iniţial instruirii în funcţie de întregul situaţional, care pune elevul în 
situaţie (în cea mai bună poziţie strategică de învăţare). ce ati are o 
poziţie procesuală în care se angajează cu: 

— variabile cu caracter obiectiv : vârstă, sex, tip de pregătire, situaţie familială, 
vechime în profesie ; 

— personalitate, competenţe profesionale ; 

— variabile observabile: comportamente, atitudini ; 

— variabile ce depind de opţiunile filosofice şi pedagogice. 


După D'Hainaut (1981), influenţa educatorului este enormă. 

Aceste trei elemente, E-C-P, fac parte dintr-o schemă triunghiulară, de tipul 
„triunghiului pedagogic” (Houssaye, 1988) sau „triunghiului didactic” (Halte, 
1992), transpus în reprezentare grafică în felul următor (figura 1): 


PROFESOR 


ELEV CUNOŞTINŢE 


| Figura 1. „Triunghiul didactic” 


Dacă unul dintre aceste elemente lipseşte, nu se mai poate vorbi despre o 
situaţie de învăţământ, ci despre alte situaţii diferite, dar apropiate acesteia. De 
exemplu, dacă elevul se află în prezenţa cunoştinţelor, dar fără profesor, situaţia 
este cea a autodidaciului ; dacă ceea ce se transmite nu este, în speţă, o 
cunoştinţă, poate fi vorba despre o situaţie de stimulare la dresaj şi chiar de 
manipulare ; dacă nu există elevi, este o situaţie specifică cercetătorului sau 
celui care elaborează conţinuturi, a autorului de manuale. Numai schema ternară 
simbolizează învăţământul (Souriau, 1993). 

Intrarea în joc a fiecărui element al situaţiei triunghiulare nu are loc decât în 
relaţie cu celelalte. Asociind două câte două aceste „rezervoare” generatoare de 
situaţie, se pot stabili următoarele fluxuri relaţionale şi funcţionale : 


e elevul intră în relaţie cu cunoştinţele noi (E-C) şi, în cazul ia el se află 
în proces de învățare ; 

e profesorul se află şi el în relaţie cu cunoştinţele (P-C) şi, în cazul acesta, se 
găseşte în proces de predare (în lipsa conţinutului, predarea devine manipulare, 
dresură) ; 

o de asemenea, profesorul se află în relaţie şi cu elevul (P-E) şi, în acest caz, 
el se află în proces de formare (figura 2). 


Aşa cum remarca Souriau (1993), problema se complică, în sensul că „triun- 
ghiul didactic” are nu numai trei vârfuri, ci şi trei laturi. Ceea ce înseamnă că, 
în situaţia de instruire, intervin nu numai elevul, profesorul şi cunoştinţele 
predate, ci şi relațiile : elev-cunoştinţe, profesor-cunoştinţe, profesor-elev (elev- 
-profesor). 


PROFESOR 
Proces PAN Proces 
———— o 
ELEV CUNOŞTINŢE 
4 


Proces de învăţare 


Figura 2. Cele trei laturi de relaţie şi de proces 
care constituie nucleul situaţiei de instruire 


Dar elevul intră în relaţii nu numai cu materia de învăţat şi cu profesorii, ci 
şi cu colegii, cu clasa, cu spaţiul şcolar, cu timpul, cu dispozitivul didactic, cu 
ambianța (mediul) specifică din cadrul instituţiei şcolare, cu mediul din afara 
şcolii. 

Ca atare, în aprecierea unei situaţii de instruire este important să se ia în 
considerare nu numai natura fiecărei componente, ci şi interacţiunile şi interde- 
pendenţele ce se stabilesc între toţi aceşti factori activi sau de impact, cu 
statusurile şi rolurile lor bine definite. Adică întregul ansamblu de relaţii care se 
constituie şi care dă imaginea adevărată a unei situaţii de instruire. În acest sens, 
se poate vorbi despre o țesătură de relaţii care se constituie pe paliere diferite. În 
acest mod, se pot distinge: 


e contextul sau mediul didactic imediat, ce include : factorii care se află în 
proximitatea celui care învaţă, climatul socioafectiv al clasei, împrejurările 
spaţial-temporale care sunt conştient create şi adecvate producerii eveni- 
mentelor de instruire (spaţiu şcolar, dotări materiale, orar şcolar), dispozitivul 
didactic (strategii, metode, materiale didactice, forme de organizare a 
activităţii, inclusiv de grupare a elevilor, rechizite şcolare etc.). Contextul 
didactic imediat constituie un element ce imprimă o notă de originalitate 


situaţiei de instruire. Important este faptul că acest context trebuie creat şi 

organizat cu grijă de profesor, ca o problemă de optimizare a învăţământului, 
de valorificare la maximum a condiţiilor existente la un moment dat; 
contextul instituțional şcolar, analizat din punctul de vedere al atmosferei 
psihosociale ce domină în şcoală din punct de vedere pedagogic, administrativ, 
managerial, arhitectural, natural-geografic, echipamentul din dotare, condiţiile 
igienico-sanitare etc. ; 

contextul sau mediul sociocultural extraşcolar (contextul îndepărtat), analizat 
din punctul de vedere al mediului social, economic şi cultural de provenienţă 
al elevilor sau în cadrul căruia funcţionează instituţia şcolară. Este vorba despre 
condiţiile locale, despre spiritualitatea unei comunităţi, despre preferinţele 
culturale şi politice ale unui grup social, care transpar în atitudinile, menta- 
lităţile, motivațiile, aspiraţiile şi comportamentele celor aflaţi pe băncile şcolii. 


In consecinţă, adevărata reprezentare grafică a unei situaţii de instruire apare 
în felul următor (figura 3): | | | 


Contextul didactic imediat 


Contextul şcolar 


Contextul sociocultural îndepărtat 


Figura 3. Imaginea situaţiei de instruire în relația E-C-P 


În concluzie, se poate spune că învăţarea este triplu contextuală. Sau că, în 
cadrul unui context didactic, îşi exercită impactul o pluritate de contexte, că 
mediul didactic este „contextul mai multor contexte”, În general, este vorba despre 
faptul că procesul de învăţământ se desfăşoară într-un „univers” psiho-socio-pedagogic 
specific şi original, faţă de care trebuie arătat întregul respect. Numai explorarea 
globală a acestor „rezervoare” permite stabilirea relaţiilor funcţionale semnificative 
pentru o situaţie de instruire dată. Din acest punct de vedere, cercetătorii atrag 
atenţia asupra riscului grav ce poate să apară în cazul unei reflecţii privind arta 
predării, „riscul cunoaşterii insuficiente a complexităţii situaţiei şi al considerării 
în locul situaţiei reale a unei situaţii fictive, sărăcite în mod considerabil” 
(Saint-Pierre, 1986).  - | 

Scoaterea în evidenţă a impactului pe care îl are mediul sugerează şi o 
transformare profundă a rolului profesorului, în sensul că el acţionează acum nu 

pentru a transmite cunoştinţe, ci pentru a crea condiţiile optime unei învăţări 
desăvârşite. El devine creatorul situaţiilor de instruire. 

lar dacă se consideră că „rezervorul” principal de situaţie e constituit din 
disciplinele prevăzute în planul de învăţământ (conținuturile de predat), atunci, 
aşa cum preconizează D'Hainaut, Gabaude, Not, Avanzin ş.a., triunghiul didactic 
_va fi de tipul C-P-E, cu menţinerea celor trei procese fundamentale (vezi figura 4), 
inclus într-un cerc ce reprezintă mediul instituţional şcolar. 


Proces 
de predare 


Proces 
de învăţare 


Proces de formare L 
Mediul şcolar 


Figura 4. Reprezentarea grafică a situaţiei de instruire în relaţia C-E-P 


Există însă şi alte opinii privind modul în care se configurează situaţia de instruire. 
După Lavallte (1983), Babanski (1977) ş.a., cele trei ansambluri de variabile 
care decid structura unei situaţii sunt: a) obiectivele (intenţiile) ; b) mijloacele 
utilizate pentru atingerea obiectivelor (acţiunile profesorului şi ale elevilor, con- 
ținuturile, materialele didactice, metodele, formele de activitate etc.) ; şi c) rezul- 
tatele (finalizarea). Şi ei recunosc însă că această triadă se află sub bagheta unui 
univers de influenţe care acţionează din interiorul şi exteriorul şcolii. În repre- 
zentare grafică, o astfel de configuraţie s-ar prezenta ca în figura 5: 


C (context) 


Figura 5. Situaţia de instruire redusă la triada obiective-mijloace- rezultate 


Într-o altă configuraţie, axată pe cinci „rezervoare” enunțate de A. Ouellet 
(1983), se pot stabili şase fluxuri de informaţii : context-rezultate, context-învăţare, 

context-intervenţie pedagogică, intervenţie pedagogică-rezultate, intervenţie 

pedagogică-invăţare, învăţare-rezultate. 75 
Tradusă în reprezentare grafică, situaţia de instruire astfel concepută s-ar 

prezenta în felul următor (figura 6): 20 pag 


Mediu 
extraşcolar 


Intervenţie pedagogică 


ÎN a a 200 


Context 


Figura 6. Structura schematică a unei situaţii de instruire (după Ouellet, 1983) 


În fine, Oliver Clouzot (1989) propune un model hexagonal al situaţiei 
pedagogice, şi anume (figura 7) : 


Obiective 


Evaluare Rezultate : 


Elevi Profesor 


Activitate 
Figura 7. Modelul hexadic al situației pedagogice (după Clouzot, 1989) 


Situaţiile de instruire sunt interconectate atât pe orizontală, cât şi pe verticală, 
într-un proces unitar, cu o destinaţie puternic finalizată. În cadrul acestei înlănţuiri 
coerente, flecare situaţie devine o componentă, un moment determinant, fiecare 
este pusă în relaţie cu întregul, fiecare prelungeşte sau completează o situaţie 
precedentă şi oferă, totodată, o deschidere spre o nouă situaţie, o pregătire a ceea 
ce va urma. 

Astfel încât, în întrepătrunderea şi în succesiunea lor, aceste situaţii dirijează 
mersul învăţării, ele dau dimensiune temporală şi spaţială, conţinut şi diversitate 
întregului proces de învăţământ. Împreună reprezintă o mişcare continuă de 
conţinuturi, reprezintă variațiile unei discipline în dezvoltare, ale unui proces 

privit ca un tot unitar. Urmând acest lanț logic de situaţii, profesorul se vede silit 
să rezolve, una câte una, fiecare situaţie, în funcţie de specificitatea ei. 

Putem conchide, aşadar, că această abordare, dedusă dintr-o paradigmă 
ecologică, face din contextul sau situaţia de instruire pivotul întregului demers 
didactic, din procesul de învăţământ - o „înlănţuire progresivă de situaţii de 
instruire”, „un flux continuu de situaţii de instruire” (Ionel, 2002), mereu altele, 
mereu înnoite, în care elevul este plasat succesiv ; din predare - un act de 
organizare optimă a condiţiilor de învăţare, iar din didactică - studiul ştiinţific al 
selectării, organizării şi exploatării situaţiilor de instruire. Sau, aşa cum subliniază 
].S. Bruner, teoria instruirii ar avea ca obiect principal de studiu „modul în care 
urmează să fie organizat mediul pentru a se ajunge la optimizarea învăţării în 
conformitate cu anumite criterii” (1970, p. 51). 

Toate acestea ne arată că instruirea nu poate fi proiectată şi organizată 
asemenea unui lucru care se izolează, ca o activitate de sine stătătoare, desprinsă 
de mediul în care se desfăşoară, că nu poate să fie analizată sau evaluată 
independent de contextul general (social, cultural, material, natural) care o condi- 
ţionează. Aşa după cum „nu se poate vorbi despre calitatea educaţiei şi evaluarea 
ei fără cunoaşterea condiţiilor de existenţă ale procesului de educaţie, a situaţiilor 
reale din clase şi a condiţiilor istorice sociale şi politice ale instituţiilor şcolare” 
(Mialaret, 1982). 

Este adevărat, în această chestiune nu lipsesc nici excesele interpretative care 
caută să pună dezvoltarea psihică şi socială exclusiv pe seama mediului social- 
-economic şi cultural de provenienţă al elevului (J. Coleman). Această exaltare a 
importanţei modelatoare a mediului poate fi însă neproductivă, deoarece subapre- 
ciază rolul educaţiei, al învăţământului şi atribuie predării, de exemplu, semnificaţia 
unei variabile cu efecte marginale, minore, aşa cum arată D. Potolea (1989) 
referindu-se la afirmaţiile lui Heath şi Nilson. Fapt pe care cei mai mulţi dintre 
cercetători şi oameni de şcoală nu îl pot împărtăşi. 


C. Caracteristicile situaţiei contextuale 


a) Caracterul problematic 


Actul de instruire presupune 0 permanentă confruntare cu o mare varietate de 
situaţii. O astfel de întâlnire cere un efort de explorare şi examinare, de interogaţie 
şi de evaluare, de construcţie şi soluţionare imaginativă contrar aplicării mecanice 
a unor reţetare. Aflat în faţa unei situaţii de acest tip, în mod inevitabil, profesorul 
va simţi nevoia să se întrebe: „Care sunt acele componente care prefigurează 
situaţia respectivă? ”, „Asupra cărora dintre acestea trebuie să acţionez cu 
prioritate? ”, „Prin care dintre ele aş vrea sau aş putea să ating rezultatele 
dorite ?”, „Cum aş putea face mai eficientă combinaţia acestora?” ş.a. 
Angajat într-o asemenea interogaţie, cel care predă se află, de fapt, într-o 
poziţie de explorare a posibilităţilor de acţiune, a alternativelor care îi stau la 
îndemână ; el trebuie să enunţe ipoteze explicative, ipoteze strategice (modalităţi 

de lucru); el este nevoit să examineze opţiuni şi decizii posibile, să adopte 
decizii adecvate, să-şi pună întrebări în legătură cu decizia pentru care a optat, 
să se gândească la condiţiile care ar trebui îndeplinite şi la ce efecte sau rezultate 
S-ar putea aştepta. A it: | 

În ansamblul ei, O situaţie de instruire apare, aşadar, ca o situaţie-problemă 
care urmează să-şi găsească cea mai bună rezolvare prin intervenţia pedagogică. 
În felul acesta, profesorul devine, din ce în ce mai mult, un conceptor, organizator 
şi rezolvator de situaţii de instruire, persoana care creează situaţii de acest gen. 
Rolul organizator se va prelungi la cel de evaluator al propriilor organizări. 

Faptul că este reabilitată importanța contextului, subestimată până acum, 
ridică problema organizării optimale a tuturor factorilor şi resurselor situaţionale. 
Astfel încât ceea ce denumim intervenţie pedagogică apare ca o soluţie de natură 
metodologică la o situaţie-problemă dată; ea se impune ca o încercare de 
armonizare a soluţiilor (răspunsurilor) parţiale ale numeroaselor probleme parţiale 
pe care le ridică o situaţie-problemă în ansamblul ei, pentru a deveni o soluţie 
globală în final. | i 

Luată în sine, o situaţie devine o solicitare, o sursă de tensiuni intelectuale Şi 
afective, deopotrivă pentru profesor şi clasa de elevi, de implicare activă şi 
colectivă în rezolvarea ei. Cade în sarcina profesorului să conştientizeze, să 
stăpânească şi să gestioneze asemenea tensiuni. | 


b) Originalitatea 


Originalitatea derivă din caracterul de unicitate şi de nerepetabilitate al 
situaţiilor. „În mod evident, remarcă Meirieu (1988), nici o situaţie de instruire 
nu este în întregime reproductibilă, pentru că ea pune în joc indivizi a căror 
istorie intelectuală nu este niciodată identic egală, a căror situaţie prezentă este 

“tributară unor cauze multiple - fiziologice, psihologice, sociologice (şi ale căror 
proiecte personale nu vor putea converge decât cu foarte mare aproximaţie). Este 
deci înţelept să nu se caute soluţii universale.” NI 

Fiecare dintre variabilele componente are caracteristicile proprii, de. aceea 
acţiunea lor concomitentă determină situaţii diferenţiale. Practic, nu există două 
situaţii absolut identice. Elevii sunt diferiţi de fiecare dată ; la fel şi profesorul 
are de fiecare dată altă prestație. Diversitatea şi eterogenitatea situaţiilor explică 
şi diversitatea strategiilor didactice de utilizat, 


Cc) Emergenţa 


Emergenţa rezidă în capacitatea autogenerativă a situaţiilor, determinată de 
energiile intrinsece, iinanente, ale variabilelor active specifice — profesor, elevi, 
grup şcolar. Aceste forţe energetice menţin o stare mereu activă, imprimă 
dinamism. întregului ansamblu, o evoluţie nu neapărat deterministă, ci una 
probabilistică, imprevizibilă, de continue modificări ale rolurilor şi relaţiilor 
dintre participanţi. Modificările care privesc starea unei componente au tendinţa 
de a induce schimbări în starea celorlalte componente. De exemplu, îmbunătăţirea 

conţinutului stimulează dezvoltarea de noi posibilităţi intelectuale la elevi, după 
cum oferă şi alte posibilităţi de acţiune şi de dezvoltare pentru profesor. 


d) Varietatea nelimitată 


Sub denumirea generică de „situaţie de instruire” îşi găseşte acoperirea o 
varietate practic infinită de forme de organizare a procesului de învăţământ şi la 
toate nivelele de complexitate, începând cu tradiționala lecţie şi continuând cu 
toate celelalte tipuri de activităţi didactice şi extradidactice. Noţiunea de situaţie 
de instruire. poate să aibă semnificaţia unei matrici generatoare de noi situaţii 
adecvate cerinţelor didactice şi de educaţie, diversitatea lor punând încă o dată la 
încercare competenţa profesorului sau educatorului de a le stăpâni. 

Problematica acestui nou domeniu fiind relativ nouă, încă nu au fost elaborate 
taxonomii suficient de bine puse la punct. Încercările de clasificare de până acum 
sunt relative şi neadaptate realizării unor toxonomii propriu-zise. Această între- 
prindere rămâne o problemă deschisă. S-au identificat, în schimb, mai multe 
tipuri de criterii care permit totuşi o departajare a situaţiilor avute în vedere. Cu 
titlu de exemplificare, vom face câteva referinţe în această privinţă. Astfel, 
după: 


e scopul urmărit, există: situaţii de instruire, de formare, de evaluare, educa- 
ţionale etc. ; 
natura învăţării : cognitive, afective, psihomotorii ; 4 

conţinut: matematice, de ştiinţele naturii, de ştiinţe social-umane, lingvistice, 
literare, artistice, de educaţie fizică, tehnologie etc. ; 
natura activităţii : centrate pe învăţare, pe joc, pe muncă etc. ; 

* caracterul individual-social: frontale, colective, microgrupale (de echipă), în 
perechi, individuale, mixte ; 

* gradul de control/autocontrol : din acest punct de vedere, situaţiile de predare- 
-învăţare pot fi distribuite pe o scală mergând de la controlul oral exercitat 
din partea profesorului, care impune obiectivele, conţinutul, activităţile de 
învăţare (până la autoreglarea completă), ca, de exemplu, învăţarea autodidactă, 
fără profesor, alegerea propriilor obiective, manuale, suporturi didactice, 
activităţi de învăţare ; 

* caracterul închis-deschis : preconstruite, în funcţie de organizarea internă a 
conţinutului — de exemplu, lecţia de comunicare, cursul magistral ; deschise — 
se construiesc pe parcursul derulării, în funcţie de răspunsurile şi reacţiile 
(intervenţiile) elevilor, ca, de exemplu, lecţiile euristice, cele de învăţare prin 
cercetare şi redescoperire ; 

* metodă: de comunicare, experimentale, problematizate, practice etc. ; 

* presiunea formativă asupra elevului: intensive, extensive; 

* pradul de certitudine/incertitudine - se pot deosebi situaţii precise şi imprecise, 
fiecare categorie favorizând în felul ei găsirea soluţiilor dorite. Astfel: 

- situaţiile precise (de certitudine sau închise) au la bază opţiuni deterministe 
(algoritmizare, programare, dirijare riguroasă), sunt reglate total, duc pas 

cu pas gândirea şi acţiunea elevului, conferă siguranță în acţiune, . nu 
prevăd variaţii faţă de modelul prestabilit, sunt tipice situaţiilor stereotipizate 
şi bazate pe feedback, în condiţii standard sau stabile ; 

- situaţiile imprecise (de incertitudine sau deschise) au la bază opţiuni 
nedeterministe care lasă loc căutărilor independente, încercărilor şi expe- 
rienţelor proprii, au o evoluţie probabilistică, imprevizibilă, se construiesc 
din mers, ad-hoc, sunt elastice, nu conferă siguranţă în acţiuni, presupun 
asumarea de riscuri, se reglează sau se autoreglează din mers. 


În această categorie se înscriu Şi - situaţiile bazate pe opțiuni intuitive şi 
asociative. | 


2. Sistemul situaţional (pozițional) 


În cea de-a doua versiune, definirea conceptului de „situaţie de instruire” 
propriu-zisă este gândită din perspectiva subiectului care învaţă, a elevului 
(individual sau grupal). Acesta este pus faţă în faţă cu ansamblul factorilor care 
concură la construcţia situaţiei, cu semnificaţiile pe care le au pentru subiectul 
situaţiei. De această dată, cuvântul „situaţie” provine din latinescul sizus şi 
înseamnă „situat”, „clădit”, „ridicat”, „poziţie” sau „postură”. Iar dacă derivă 
din participiul trecut al verbului sinere, el va însemna „a lăsa”, „a situa”, „a plasa”. 
Adică are în vedere poziţia sau postura în care este pusă o persoană, privită din 
mai multe unghiuri de vedere. În cazul de faţă, subiectul este privit din poziţia 
celui care învaţă, a elevului sau grupului de elevi, aflat în raport de interrelaţie 
cu toţi ceilalţi factori participanţi. După Goldstein (cf. Lafon, 1963), termenul 
situație semnifică întotdeauna o „punere la încercare”, o „punere în situaţie”. Un 
învăţământ de calitate se sprijină în mod esenţial pe o bună punere în situaţie a 
celui ce trebuie instruit sau educat. Este o evidenţă care, aşa cum subliniază 
D'Hainaut (1981, pp. 177-178), merită să fie mereu reamintită, deoarece actul 
punerii în situaţie se constituie ca un veritabil „principiu universal al educaţiei” 
sau poate fi considerat „ca o lege generală a educaţiei permanente”. 

În bună parte, situaţia cu accent pe definirea poziţiei dominante a elevului 
păstrează majoritatea caracteristicilor descrise anterior, proprii situaţiilor contextuale. 


„A. Construcţia unei situaţii din perspectiva elevului 


Important în această privinţă este „să ne reprezentăm situaţia nu aşa cum o văd 
profesorii sau părinţii, ci situaţia care există pentru copil” (Lewin, 1964, p. 240). 

Pornind de la înţelesui atribuit mai sus, a construi o situaţie de instruire 
poziţională înseamnă : 


* a plasa elevul (grupul de elevi) într-o poziţie sau conjunctură favorabilă, 
lăsându-l să acţineze ca subiect al situaţiei create sau stimulându-i de aşa 

manieră activitatea, încât să beneficieze la maximum de pe urma punerii lui 
în „poziţia” respectivă ; 

e a plasa elevul într-o poziţie de interacţiune cu toţi ceilalţi factori părtaşi la 
construcţia aceleiaşi situaţii ; 

e a plasa elevul într-o reţea de relaţii cu materia de studiat, principala resursă 
generatoare de situaţie, după unii teoreticieni (D'Hainaut, 1981), relaţie 
mediată de întregul context de împrejurări sau variabile date (profesor, colegi, 
spaţiu şcolar, materiale didactice, timp avut la dispoziţie etc.); 

e a determina subiectul „pus în situaţie” să caute ieşirea din situaţie angajându-se 
activ şi sprijinit de toţi ceilalţi factori (profesor, colegi, resurse didactice, 
tehnologice etc.), în îndeplinirea sarcinilor de învăţare. Motorul acţiunii 
rămâne subiectul însuşi, cel care polarizează în jurul său contribuţiile specifice 
ale celorlalţi factori. Situaţia capătă, astfel, o notă „personalizată” ; 

e a centra procesul de învăţământ pe elev, însemnând, în felul acesta, a asigura 
cerinţele şi condiţiile necesare punerii acestuia în situaţia de a învăţa eficient 
(Gagn, Briggs, 1977, p. 29). Aşa cum arată Mircea Ştefan (2003, p. 46), 
„Situaţia este deci o constelație de factori, dar centrată pe subiect”, ceilalţi 
factori constituind condiţiile conjuncturale ce susţin activitatea subiectului. 


Pe scurt, este vorba despre construcţia unei reţele de relaţii ce obligă profesorul 
să repereze acele variabile didactice care provoacă adaptări, reglări, schimbări 
de strategii etc. şi care permit să se avanseze, în final, spre noţiunea sau conceptul 
în construcţie. 

Este evident că punerea în situaţie echivalează cu aducerea elevilor în faţa 
unei sarcini de învățare, o sarcină care exprimă o cerinţă de implicare deplină şi 
de trăire, în mod concret de: 


- receptarea unei explicaţii, expuneri, demonstraţii ; 

- strângerea de informaţii şi prelucrare a acestora; 

- rezolvarea unei probleme ; 

- efectuarea unor observaţii ; 

— executarea unei acţiuni, operaţii ; 

- testarea (verificarea) unei ipoteze ; 

- consolidarea unei cunoştinţe, perfecţionarea unei deprinderi ; 
- evaluarea unui eveniment ; 

- caracterizarea unui personaj ş.a.m.d. 


Angajarea elevului în îndeplinirea unor asemenea sarcini echivalează aşadar 
cu plasarea lui într-o poziţie strategică de: receptor al unei comunicări, subiect 
epistemic ce caută, cercetează, descoperă, constructor de cunoştinţe, executant 
de acţiuni, rezolvator de probleme, evaluator ş.a.m.d., gata să pună în mişcare 
anumite mecanisme cognitive, operaţii de gândire, forţe intelectuale şi/sau fizice, 
anumite competenţe etc. 

Privind lucrurile din acest punct de vedere, rolul profesorului ar fi acela de a 
realiza un mediu de învăţare orientat spre sarcină, cum spun Gagn€ şi Briggs 

(1977, p. 228), de a crea acele relaţii care să condiţioneze şi să favorizeze ducerea 
la bun sfârşit a sarcinii date, de a crea punți de legătură între cel care învaţă şi 
materialul (subiectul) ce face obiectul de studiu şi toate celelalte variabile. 

Determinarea unor relaţii armonioase, optime, între „învăţare” şi „context” 
este considerată un imperativ al obţinerii performanţei şi eficienţei necesare, dar 
şi O serioasă punere la încercare a măiestriei pedagogice sau a artei profesorului în 
alegerea metodelor şi mijloacelor pe care se va prijini în construcţia respectivei 
situaţii. EI va fi tot mai îndatorat să privească aceste instrumente de lucru din 
perspectiva subiectului învăţării, a celui plasat în miezul activităţii de instruire. 
Să analizeze metoda în funcţie de variaţia sarcinilor şi activităţilor în care elevul 
îşi va manifesta iniţiativele, responsabilităţile. 

Implicarea profesorului în construcţia unei asemenea situaţii, în care elevul 
devine vioara numărul 1, solicită din partea sa o revizuire a tuturor competenţelor 
didactice (educative) cu care, eventual, s-a obişnuit atât de mult. De la cele de 
percepţie a elevului (a caracteristicilor sale cognitive, afective, comportamentale), 
derivate din poziţia de subiect care trebuie să iasă onorabil din situaţia în care 
este plasat, la cele de concepţie pedagogică, tradusă într-o altfel de proiectare, 
într-un alt mod de adoptare de decizii de executare, de gestionare şi reglare a 
acţiunilor, de evaluare şi reflecţie în perspectivă. EI, profesorul, nu poate să 
piardă din vedere caracterul dinamic al oricărei situaţii, faptul că această entitate 
pedagogică se restructurează necontenit, fiind nevoit să stimuleze şi să întreţină 
viu dinamismul celor puşi în situaţie. În consecinţă, să manifeste el însuşi un 
mare dinamism. 


B. Tipologia situațiilor şi tipuri de analiză 


Ţinând seama de „obiectivele de situaţie”, aşa cum le numeşte R.E. Bruns, se pot 
distinge mai multe tipuri de situaţii de instruire, ca: 


- Situaţii de învăţare prin receptare (a comunicării orale” sau scrise) ; 
— situaţii perceptuale; 

- situaţii de învăţare prin cercetare şi redescoperire ; 

- situaţii de transfer (aplicaţii practice) ; 

— Situaţii de învăţare prin intercomunicare ; 

— situaţii de exersare; 

- situaţii de evaluare etc. 


Nu insistăm asupra caracteristicilor acestora, deoarece vom reveni mai detaliat 
în capitolul „Lecţia — un alt mod de abordare”, 


Tipurile de analiză a unei situaţii de instruire 


Orice situaţie poate fi examinată din mai multe unghiuri de vedere : psihologic, 
sociologic şi pedagogic. Sunt tipuri de analize care nu se exclud, ci se presupun. 
De exemplu, analiza pedagogică se întemeiază pe cunoaşterea datelor psihologice 

şi psihosociale ce caracterizează anumiţi factori implicaţi în realizarea situaţiei 
respective. La fel cum analiza psihologică se face din perspectiva sarcinilor pe- 


dagogice sau didactice de realizat. O triplă analiză este utilă în vederea elaborării 
unei strategii de acţiune adecvate, pe cât de simplă, pe atât de eficace (figura 8). 


Analiza de situaţie 


Analiza sociologică 
Experienţială 


Figura 8. Tripla analiză a situaţiei de instruire 


Analiza pedagogică 


Analiza psihologică 


Analiza psihologică 


Din punct de vedere psihologic, învăţarea este elementul de referinţă al 
analizei, urmărindu-se să se identifice : 


* secvenţialitatea şi globalitatea proceselor de învăţare ; 

* procesele şi mecanismele psihice care urmează a fi implicate în actul învăţării : 
conceptualizare, asociativitate-disociativitate, interiorizare, rezolvare, transfer, 

_ automatizare etc. ; 

* operaţiile mentale care vor fi implicate ; 

* forţele psihice esenţiale care vor fi solicitate : înţelegerea, gândirea divergentă/ 
convergentă, imaginaţia constructivă, capacitatea de anticipare, memoria conşti- 
entă, motivaţia etc. 


Analiza sociologică 


Este axată pe estimarea factorilor socioafectivi care ar urma să vină în sprijinul 
învăţării ; tipuri de relaţii profesor-elevi, elevi-elevi (cooperare, competiţie), 
stiluri de conducere a clasei de elevi, ambianța socioafectivă creată în jurul 
efortului de învăţare etc. 


Analiza pedagogică 
Aceasta presupune două tipuri de analiză: a) structurală şi b) experienţială. 


a) Analiza structurală se referă la examinarea componentelor (variabilelor) Şi 
a relaţiilor dintre ele care caracterizează „arhitectura” unei situaţii date. Se face 
în vederea determinării, cu multă supleţe, a soluţiilor de structurare şi aplicare a 
acestora pentru ducerea la bun sfârşit a unei situaţii. 
O analiză superficială, simplistă, redusă doar la câteva variabile facil de 
stăpânit, dar eventual nereprezentative pentru ansamblul situaţiei date, prezintă 
un mare risc pentru edificarea acelei situaţii. 

b) Analiza experiențială îşi găseşte justificare în ideea potrivit căreia : 


necunoaşterea reprezintă partea creativă din orice cunoaştere, după cum; 
cunoaşterea constituie partea creativă din necunoaşterea care urmează să se 
transforme în cunoaştere. a. 


Ceea ce se traduce în principiul conform căruia lucrul cel mai important în 
organizarea unei învăţări este cunoaşterea fondului de cunoştinţe, deprinderi 
intelectuale şi practice, inclusiv atitudini, pe care elevii le posedă deja. 

Analiza experienţială ne ajută să plasăm învăţarea nouă în contextul experienţei 
achiziţionate anterior, respectiv: să extragem (să reactualizăm) din această 
experienţă acele cunoştinţe sau automatisme care pot constitui puncte de plecare 
şi de sprijin în demararea învăţării noi. În esenţă, este vorba despre a lua în 
considerare acei „organizatori de progres” (advance organisers) propuşi de 
Ausubel (1981) sau „concepte-cheie” ori „idei-ancoră” necesare pentru a da sens 
învăţării, pentru a pune probleme şi pentru a energiza reprezentările. 

n nici un caz asemenea „structuranţi anteriori” nu pot fi ignoraţi. 

În cele din urmă, o articulație cât mai bună între exigenţele noii învăţări şi 
ceea ce are relevanță pentru ea din experienţa deja dobândită este şi o problemă 
de optimizare a decalajelor. Altfel, există riscul ca, prin neglijarea lor, noile 
sarcini să se situeze ori prea sus, ori prea. jos în raport cu experienţa de cunoaştere 
sau de acţiune a elevilor (faţă de „universul trăit”). 

O eventuală creştere a decalajului s-ar putea face cu scopul de a incita, de a 
mobiliza, de a forţa oarecum obţinerea unor progrese mai substanţiale. După 
cum 0 scădere a decalajului ar putea să fie luată în considerare pentru a uşura o 


integrare progresivă a noilor date în contextul achiziţiilor existente (experienţa 
anterioară). 


C. Didactica situațională 


Didactica (pedagogia) situaţională s-a dezvoltat ca reacţie la tendinţele reducţio- 
niste, simpliste, care s-au făcut resimţite în vechile teorii şi practici şcolare, când 
analiza şi organizarea învăţării se făceau în dauna examinării contextului. Inte- 
resul pentru „învăţarea pură”, cu excluderea influenţei factorilor de mediu, 
reprezenta o tendinţă de schematizare, unilaterală şi îngustă, a problemelor de 
instruire. În mod variabil, totul se rezuma la aplicarea uneia sau alteia dintre 
schemele de tipul : i 


e „cunoştinţe-profesor-elev” - o schemă rămasă încă de pe vremea lui Socrate, 
când preceptorul avea un rol de mediator ; 

* „profesor-elevi” ; 

e „emiţător-receptor-obiect” — schemă triadică. 


În plus, didactica situaţională vine şi ca o contrapunere la tendinţele deductiviste, 
mai vechi sau mai noi, în explicarea proceselor de instruire. În general, acestea 

pledează în favoarea utilizării aşa-ziselor „modele aplicaţioniste” în rezolvarea 
problemelor specifice de instruire, a aplicării unor soluţii performante, deduse 
unilateral din anumite teoretizări psihologiste, ori din simpla analiză a con- 
ținuturilor de predat, ceea ce echivalează cu impunerea unor modele didactice 
apriorice ce trebuiau imitate. 

Pedagogia situaţională se opune tocmai unui asemenea mod de a acţiona, ce 
riscă să nesocotească o realitate pe cât de vie, pe atât de dinamică şi de complexă 
ca aceea instructivă. Ea îşi exprimă preferința pentru recurgerea la soluţii proprii, 
flexibile şi uşor reglabile, care să rezulte în urma analizei detaliate a realităţii 
concrete, a realului pedagogic, cum'se spune. Acest real este acela care poate să 
îmbrace cu adevărat forma unei situaţii de instruire autentice, situaţie care se 
constituie ca o entitate didactică de sinteză şi complexă ce integrează într-o 
singură unitate toate componentele care au tangenţă directă şi indirectă la un 
moment dat cu învăţarea propusă. 

Didactica situaţională se inspiră, prin urmare, din acest curent al pedagogiei 
realului, ce atestă vechi preocupări în această direcţie, întâlnite bunăoară la: 


o Fr. Rabelais — înclinat să scoată în evidenţă rolul mediului ambiant; 

e 'J.-J. Rousseau - interesat de cunoaşterea psihologiei copilului şi a mediului 
său de viaţă; 

* E. Durkheim, P. Bourdieu, V. Isambert-Jamati - cei care au iniţiat „analiza 
sociologică”, cu accent pe luarea în considerare a ambianţei sociale. 


Preocupări asemănătoare dovedesc: 


e abordarea etnografică — cu trimitere la mediul cultural; 

* orientarea sociopedagogică a „localismului educativ” sau, în sens mai larg, 
a „regionalismului educativ”, din prima jumătate a secolului XX, care acordă 
atenţie valorificării condiţiilor oferite de mediul social şi geografic în 
organizarea procesului instructiv-educativ, avându-i ca exponenţi de seamă pe 
Ed. Demolins, O. Decroly, G. Kerschensteiner, iar, în România, pe I.C. Petrescu, 
D. Gusti, A. Culea, Şt. Stoian ş.a.; 

* analizele contemporane: sistemice, psihanalitice (A. Berge, G. Mauco), 
psihosociale şi relaționale (J. Ardoino), economice (A. Page, M. Debeauvais, 
Eicker), fiecare dintre ele căutând să pună în evidenţă un anumit determinism 
complex al situaţiilor cu caracter instructiv-educativ şi nevoia organizării 
optimale a resurselor avute la îndemână. 


Dar, după cum arată Gaston Mialaret, punctul de plecare în cercetarea 
"Ştiinţifică a situaţiilor educaţionale l-a constituit apariţia în 1938 a lucrării lui 
Lewin, Lippit şi White privind comportamentele agresive studiate în condiţii 
pedagogice bine definite. Până atunci, susţine acelaşi autor, despre situaţiile 
educative se afirma doar că ele sunt complexe şi erau descrise în funcţie de 
impresia generală pe care o lăsau celui care le observa, de obicei inspectorului 
şcolar, impresie de multe ori subiectivă. 

Ulterior, situaţiile educaționale au prezentat interes pentru reprezentanții 
pedagogiei experimentale, apoi pentru cei ai psihologiei sociale, ajungându-se la 
concluzia că acestea nu pot să fie corect analizate şi înţelese decât în.raport cu 
ansamblul forţelor care le determină, cu contextul. 1 | 

Centrată mai mult pe analiza unor componente, în dauna examinării contextului 
învăţării „teoriei situaţiilor”, este preocupată, cu precădere, de resursele instruirii 
ce prefigurează acest context, de resursele folosite pentru atingerea unor obiective 
decât de obiectivele avute în vedere. Papa E 

Această idee, susţinută de Gaston Mialaret, Henri Saint-Pierre, Bruce Tuckman, 
Keil Edwards, Robert Logan ş.a., este chiar mai ambițioasă, căutând să plaseze 
instrucţia în contextul mai larg, naţional şi internațional, actual, să pună accentul 
pe analiza caracteristicilor societăţii contemporane aflate într-un proces rapid de 
schimbări şi, pe acest fundal, să sesizeze marile probleme ale învăţământului, să 
încadreze procesele de instruire în realitatea lor proprie, în diversitatea şi 
singularitatea lor specifică. Cu alte cuvinte, se tinde spre situaţii de instruire, 
luate în sensul cel mai larg al cuvântului, studiate în contextul lor social-economic 
şi cultural specific, ţinându-se seama de valorile sociale şi culturale locale şi 
naţionale, de psihologia locală, de tradiţiile social-istorice locale, de contextul 
administrativ şcolar etc. | 

Capitolul VI 


Sistemul sociocentric axat 
pe interacțiunea socială 


1. Determinarea dimensiunii sociale a învățării 


Modelul sociocentric, de inspiraţie sociopsihologică, este reflexul afirmării unei 
culturi moderne : 


e încrezătoare în impactul factorilor sociali asupra devenirii fiinţei umane ; 

* preocupată de restabilirea legăturilor fireşti dintre individ şi mediul său de 
existenţă şi activitate şi, în sens mai larg, de stabilirea unei legături mai 
strânse între cunoaştere (ştiinţă) şi viaţa socială prin intermediul educaţiei ; 

* care pune accentul pe recunoaşterea valorilor sociale (ale democraţiei) şi pe 
servirea acestor valori ; 

* ataşate spiritului şi muncii de echipă, considerate condiţii de progres, contrar 
interpretării culturii clasice, după care omul învaţă, reflectează, cercetează şi 
lucrează solitar. 


Ceea ce contează în această viziune este, prin urmare, formarea omului 
social, integrat sub toate aspectele mediului căruia îi aparţine, şi dezvoltarea 
solidarităţii colective. Obiective centrale la realizarea cărora se poate ajunge 
numai atunci când i se dă posibilitatea individului să treacă prin „baia de 
socializare”, când istoria personală se intersectează cu istoria celorlalţi. 

În virtutea acestei teorii, a constructivismului social (social construction), O 
altă faţetă a pedagogiei constructiviste situează elevul în centrul procesului de 
învăţământ, elevul luat însă nu individual, ci în grup, ca membru al unei 
colectivităţi şcolare, al clasei şcolare, produs al influențelor sau interacțiunilor 
sociale dezvoltate în cadrul acestei colectivităţi. Pe scurt - elevul social, ca 
produs social. Dar şi ca subiect social, totodată, ca subiect al interacțiunilor şi 
interrelaţiilor sociale dezvoltate în cadrul procesului de învăţare, ca participant 
activ şi responsabil la viaţa grupului (clasei) din care face parte. 


172 SISTEME DE INSTRUIRE ALTERNATIVE ŞI COMPLEMENTARE 


În vederea realizării acestei finalităţi, a formării acestui tip de elev social, 
atenţia se îndreaptă în direcţia creării, în mod preponderent, a unor situații 
sociale de învățare (instruire) în măsură să asigure un cadru optim derulării 
proceselor de predare-învăţare, să faciliteze dezvoltarea şi structurarea cunoaşterii 
individuale la elevi şi, prin aceasta, a personalităţii lor. 

Pornindu-se de la această abordare, ceea ce este repus în discuţie acum este 
tocmai această problemă a cauzalităţii naşterii şi dezvoltării cognitive la copil, 
axată pe întrebarea: Cui i se datorează progresele cunoaşterii - factorului 
individual sau celui social? | 

Privind lucrurile din perspectiva constructivismului mai sus amintit, răspunsul 
este, în mod evident, de partea factorului social. Valorificată din punct de vedere 
didactic, această orientare semnifică o trecere de la teoria psihogenezei cunoaşterii 
(tributară individualismului psihologic) la cea a sociogenezei cunoaşterii (centrată 
pe mecanismele influențelor sociale, ale socializării) ; o trecere de la construirea 
cunoaşterii pe baza acţiunii subiectului la construirea cunoaşterii fondată pe 
munca în comun, pe interacţiunea cu ceilalţi (colegi). | 

În mod practic, adaptarea acestei optici semnifică o deplasare de accent de pe 
învăţarea activă pe învăzarea interactivă, de pe învăţarea solitară pe învăţarea 
prin cooperare, de pe învăţarea independentă pe învăţarea interdependentă, cu 
toate consecinţele de ordin procedural, metodic, ce pot decurge de aici. 

În alţi termeni, avem de-a face cu un sistem care priveşte învățarea ca pe un 
fapt social, ca un sistem centrat pe un alt mod de învăţare - o învăţare de tip 
social. O învăţare socială considerată a fi (apud Raynal, Rieunier, 1997): 

* învăţare a relaţiei cu alţii; i 
învăţare a condiţiilor sau comportamentelor care îşi găsesc sursa de provenienţă 
în mecanismele influențelor sociale ; 

e învăţarea vieţii sociale. 


Aşa se explică accentul ce urmează să cadă pe organizarea condiţiilor sociale 
ale învăţării, pe constituirea acelui ansamblu de interacțiuni şi interrelaţii sociale 
din cadrul clasei, de natură să-şi aducă o triplă contribuţie : 


- de cultivare a unui context social favorabil învăţării ; 

- de creare a unei mediaţii sociale favorizante actului de învăţare ; 

- de promovare a unor modalităţi practice propice dezvoltării -ognitive autonome 
la elevi, aşa cum vom vedea mai pe larg în cele ce urmează. 


a) Interacțiunea şi contextul social 


În accepţia modelului sociocentric, învăţământul se adresează nu unui elev 
izolat, singur responsabil de comportamentul şi de rezultatele muncii sale, ci 
unui individ integrat într-o anume realitate psihosocială. Acţiunile acestuia nu 
pot să fie deci separate de influenţele contextului psihosocial în care el se 
încadrează şi acţionează. Vechea supoziţie conform căreia reuşita învăţării este 

pusă exclusiv pe seama muncii individuale, făcându-se. abstracţie de ambianța 
psihosocială specifică situaţiilor de învăţare şcolară, îşi pierde orice valabilitate. 
Ceea ce primează acum este lucrul în comun bazat pe reciprocitate, este 
învăţarea în echipă sau în grup, care dinamizează şi îmbogăţeşte interacţiunile şi 
interdspendenţele din cadrul clasei şi care dezvoltă un climat şcolar participativ, 
de o influenţă mult mai puternică decât în cazul învăţământului tradiţional. Sunt 
interdependenţe de mare încărcătură psihică, socială şi pedagogică ce permit o 
abordare interdisciplinară de natură să influenţeze modul în care este conceput şi 
realizat procesul didactic. Un mod preocupat de crearea unei ambianţe interactive 
favorabile exersării în scop constructiv a relaţiilor de grup, reunirii variabilelor 
psihologice şi a celor sociologice considerate la fel de importante sub raportul 
'influenţării genezei cunoaşterii individuale şi, în general, a progresului cognitiv. 
Inserţia subiectului într-un astfel de climat de muncă socială, bazată pe solidaritate 
şi responsabilitate de grup, este considerată esenţială pentru bunul mers al 
“învăţământului, pentru aproprierea durabilă a cunoştinţelor şi a deprinderilor. 


b) Interacțiunea ca mediaţie socială a învăţării 


Şi, mai departe, se pune întrebarea: Cum arată propriu-zis acest context ? 

Ei bine, acest context se constituie ca loc de interferenţă a mai multor tipuri 
de comportamente de învăţare, de la cele individuale până la cele interpersonale 
şi intersociale. Privind lucrurile din unghiul de vedere al teoriei mediaţiei lansate 
de Feuerstein (1990), se regăsesc aici următoarele tipuri de relaţii : 


* relaţii S-O (subiect-obiectul învăţării), o relaţie personală, directă, mai exact 
o interacţiune subiect-materia de studiat ; 

* relaţii S-O mediate de relaţii interindividuale sau interpersonale (umane) de 
tipul profesor-elevi (PE), deci relaţii S-PE-O ; 

* relaţii S-O mediate social (MS), de interacţiune socială elevi-elevi sau intergrupale, 
adică relaţii de tipul S-MS-O. 


Elaborarea noilor achiziţii, a unor noi structuri cognitive şi conduite este 
dependentă astfel de natura acestor interacțiuni, de observaţia că, în şcoala 
tradiţională, au predominat primele modele de interacţiune. Promovarea în şcoala 
modernă a unor tehnici de învăţare prin descoperire în echipă, de rezolvare de 
probleme în grup şi de dezbatere în colectiv a unor teme a dus la recunoaşterea 
tot mai accentuată a legitimităţii interrelaţiilor elevi-elevi, a interrelaţiilor sociale 
şi la creşterea interesului pentru determinarea condiţiilor în care o astfel de 
interacţiune promovează învăţarea (Ausubel, Robinson, 1981, p. 487). 

Problema se pune de a determina ce rol joacă această dimensiune socială a 
învăţării. 

Aşa cum arată cercetările în materie, interacţiunile care iau naştere în jurul 
învăţării îndeplinesc un rol de mediaţie între subiectul care învaţă (S) şi obiectul 
sau materialul de studiat (0). Ele pot să-şi asume un astfel de rol deoarece se 
dovedesc a fi adevărate interschimburi de informaţii, idei, teorii, sugestii rezolutive, 

impresii, concluzii, opinii etc. În consecinţă, pentru cei care se ascultă unii pe 
alţii, apare posibilitatea de a-şi extinde baza personală de idei pentru fiecare în 
parte. Prin raportare unii la alţii, ei ajung la noi asociaţii, la clarificări şi 
înţelegeri mai profunde, îşi corectează rapid eventualele cunoştinţe greşite, inter- 
pretări sau comentarii eronate, în variaţia de puncte de vedere exprimate se 
găsesc mai uşor sugestii rezolutive la problemele luate în discuţie. Modul în care 
gândeşte unul sau altul este confirmat sau infirmat în interacţiunea cu ceilalţi 
colegi. Este clar, astfel, că, din această interdependenţă, rezultă o colaborare colectivă 
şi, prin ea, o coordonare a datelor şi operaţiilor ce duc la constituirea schemelor 
cognitive personale, izolate. La baza acestei emergenţe de structuri şi conduite 
individuale noi stă nu un transfer mecanic de cunoaştere dinspre colectiv spre 
individ, ci un proces de interiorizare a socialului, adică a acelor structuri şi moduri 
de gândire şi de acţiune elaborate în contextul interacțiunii fiecărui ins cu semenii sau 
colegii săi. Structuri care se află la nivele cognitive superioare celor ale indivizilor 
luaţi în mod izolat. Or, această interiorizare are semnificaţia unui proces original, 
de apropriere a experienţei de grup (sociale), prin 'care individul transformă 
lumea celorlalţi, cum s-ar zice, în propria sa lume (Doise, Mugny, 1998, p. 171). 

În felul acesta, procesul interiorizării mediate de dinamica interacțiunilor sociale 
duce la sporirea potenţialului intelectual al fiecărui elev, luat individual. 

Fără a subaprecia datele psihologiei individuale a cunoaşterii (ale indivi- 
dualismului epistemologic preponderent în psihologia cognitivă, mai ales în cea 
piagetiană), modelul sociocentric scoate astfel în evidență faptul că structurile 
cognitive se dezvoltă nu numai prin maturizare şi prin exerciţiu individual, ci şi 
prin exersarea şi intensificarea interacțiunilor cu alţii, factorul social având un 
rol tot atât de important ca şi factorul individual în această privinţă. 

Luând în considerare rolul mediaţiei jucat de interacţiunile sociale în producerea 
învăţării, pentru didactica modernă de: sorginte sociopsihologică, construirea 
acestei multitudini de interacțiuni rămâne o sarcină primordială în crearea oricărei 
situaţii de instruire. Dacă învăţământul tradiţional a acordat atenţie doar efortului 
individual şi relaţiilor personale (de tipul profesor-elev), învăţământul modern 
arată, pe bună dreptate, un interes crescând cunoaşterii şi lărgirii, reglementării 
şi organizării optimale a acestor interrelaţii sociale, în ideea utilizării lor ca un 
instrument principal de structurare a cunoaşterii individuale, de influențare, sub 
multiple aspecte, a activităţii şi formaţiei de ansamblu a ;elevului. Sub aspect 
procedural, în mod evident accentul tinde să se pună pe promovarea unor metode 
interactive şi forme de activitate de grup şi microgrup, care să favorizeze 
dezvoltarea respectivelor interacțiuni sociale. Bineînţeles, fără ca aceasta să 
însemne scutirea elevului de efortul propriu, individual, de învăţare (aşa cum 
întrevăd unii critici). Dimpotrivă, se mizează foarte mult pe capacitatea şi 
competenţa subiectului de a construi cunoştinţe noi şi sensuri sprijinindu-se pe 
interacţiunile cu colegii săi, beneficiind de acele interschimburi de experienţe 
despre care deja am amintit. TA 

În fond, îmbrăţişând această concepţie interacţionistă şi constructivistă sau, 
mai exact, „sociointeracţionistă” şi „socioconstructivistă”, după cum susţin Doise 


SISTEMUL SOCIOCENTRIC AXAT PE INTERACȚIUNEA SOCIALĂ 175 


şi Mugny, prin modelul sociocentric se face un pas înainte pe calea acceptării 
ideii conform căreia învăţarea şcolară este tot mai mult o experienţă individuală 
şi o experienţă socială în acelaşi timp. 

Pentru un învăţământ modern şi eficient, este important să se ajungă astfel la 
un raport de echilibrare între experienţele dobândite individual şi cele câştigate 
social, în grup. Cu atât mai necesară apare această echilibrare a activităţilor 
individualizate cu activităţile de tip sociologizat, cu cât există riscul unei indivi- 
dualizări excesive odată cu introducerea masivă a învăţării asistate de calculator. 


c) Interdependenţa socială şi autonomia cognitivă 


Abordarea sociopsihologică oferă, totodată, şi o nouă interpretare câştigării 
autonomiei cognitive, opusă dependenţei de relaţiile interpersonale sau inter- 
sociale. Cucerirea acestei autonomii este văzută ca un rezultat firesc al evoluţiei 
de la interdependenţele sociale, la care individul are ocazia să participe, la 
constituirea unor competenţe cognitive individuale; de la constituirea unor 
instrumente de muncă colectivă la constituirea unor strategii de cunoaştere 
(învăţare) ce aparţin individului. Şi care îi dau acestuia posibilitatea să găsească 
soluţii adecvate la rezolvarea diverselor probleme cu care se confruntă, beneficiind 
de acea superioritate conferită iniţial muncii în comun. Respectiv, este de 
presuspus că, din interdependenţele la care participă, rezultă o participare 
cognitivă, o coordonare a schemelor operatorii izolate, care, trecând printr-un 
proces de interiorizare, se transformă într-o autonomizare a dezvoltării cognitive, 
uşor perfectibile după aceea. În acest fel, se ajunge la o autonomizare a dezvoltării 
cognitive, care urmează „unei interdependenţe sociale iniţiale, interdependenţă 
ce înaintează spre autonomizare” (Doise, Mugny, 1998, p. 199). 

Pentru individ, câştigarea autonomiei cognitive are semnificaţia pregătirii lui 
pentru alegerea autonomiei pe termen lung, în locul alegerii reuşitei imediate şi 
asistate. 


2. Repere istorice 


Studiile şi cercetările axate pe activităţile de grup şi pe promovarea metodelor de 
grup au început să prindă viaţă şi să se dezvolte progresiv în secolul XX, 
proliferând o literatură tot mai bogată în materie. 

În efervescenţa acestor preocupări se reia, de fapt, o idee mai veche, ce 
datează încă de la sfârşitul secolului al XIX-lea şi începutul secolului XX, 
întâlnită în pedagogia pragmatistă, la W. James şi John Dewey, ca şi la promotorii 
curentului „Educaţiei noi” şi ai „Şcolii active” - Demolins, Ferritre, Montessori, 
Claparede, Decroly etc. E 

În faza ei de început, această orientare se conturează pe fundalul dezvoltării 
unei ideologii sociologizante, al interesului arătat faptelor sociale, precum şi sub 
influenţa teoriilor care definesc dezvoltarea personalităţii ca produs al vieţii 

sociale. Şi, bineînţeles, ca reacţie la tendinţele tot mai vizibile de promovare a 
individualizării în învăţământ, cu proliferarea unor posibile neajunsuri şi riscuri 
legate mai ales de cultivarea individualismului şi egoismului în condiţiile subapre- 
cierii unei educaţii în favoarea dezvoltării raporturilor sociale. În numele acestor 
noi orientări au început să fie iniţiate o serie de experimente privind dezvoltarea 
formelor grupale de activitate şi utilizarea unor metode de grup, cu accent pe 
socializarea muncii sau pe îmbinarea efortului colectiv cu cel solitar. Aşa au luat 
fiinţă, în şcoli: 


comunităţile de muncă - preconizate de Kerschensteiner ; 

şcolile libere sau comunităţile şcolare din Hamburg, 1925-1930; 

planul de la Iena - Peter Peterson (în Germania) ; | 

cooperativele şcolare ale lui Profit (1920), în Anglia, pentru care cadrul 

esenţial al instruirii şi educaţiei trebuia să-l constituie organizarea clasei după 

două modele - cel al cogestiunii sau cel al autogestiunii (se/f-government) ; 

* cooperativele şcolare Sanderson (în Anglia) ; 

* pedagogia educaţiei libere, după exemplul de la Summerhill, iniţiată de 
A.S. Neill (1942) ; 

* încercările lui R. Cousinet (1923) de a crea o se rent a muncii libere în 
grupul mic; 

* cooperativele şcolare ale lui C. Freinet (1928, în uri 

* experienţele în coloniile de muncă efectuate de A.S. Makarenko în fosta 

Uniune Sovietică ş.a. | 


În general, toate aceste încercări îşi propuneau să atingă mai ales efecte 
educative, restructurarea personalităţii, în sensul câştigării autonomiei, dezvoltării 
unei conduite sociale la elevi. Din păcate, formaţia cognitivă a fost trecută în 
plan secundar, într-o anumită măsură, la promovarea curentului non-directivist 
în educaţie, susţinut cu fervoare de C. Rogers, dar a cărui aplicare s-a soldat cu 
un eşec. | 

Profitându-se de un nou cadru teoretic ce s-a putut constitui odată cu dezvoltarea 
psihologiei sociale, cercetările efectuate în anii '25-30 scot tot mai mult în 
evidenţă rolul interacțiunii umane în naşterea, evoluţia şi dezvoltarea conştiinţei 
şi a gândirii individuale. Studiile şi cercetările au evoluat de aşa manieră, încât 
a început să se contureze o concepţie tot mai clară: asupra genezei sociale a 
gândirii, susţinută de Mead (1934, 1963) şi întărită ulterior de datele rezultate 
din cercetările lui Piaget (1969), Vigotski şi, în continuare, ale lui Picron şi 
Reuchlin (1973). La care se vor adăuga unele contribuţii ale psihologiei culturii, 
prin investigaţiile efectuate de Bruner (1985, 1990), Bloom (1969, 1971) şi ale 
altor teoreticieni care, fiecare în felul lor, au reuşit să pună în evidenţă avantajele 
învăţării interindividuale sau de grup. 

În optica acestora, viaţa mentală este privită ca un rezultat al unor procese 
integrate în viaţa socială. Gândirea ar implica, de exemplu, nu numai comu- 
nicarea, afirmarea ei, ci şi producerea, în individul însuşi, a reacției pe care O 

provoacă la celălalt (Monteil, 1997). Sau cooperarea este privită de Piaget ca „un 
proces generator de rațiune”, viaţa socială - ca o condiţie necesară dezvoltării 
logicii, interacţiunile sociale — ca factori de dinamizare a dezvoltării cunoaşterii 
individuale. Pentru Piaget şi Inhelder (1963), dezvoltarea armonioasă a struc- 
turilor mentale cognitive are nevoie deci de o intervenţie socială. Dacă operaţiile 
de gândire, bunăoară, îşi au rădăcinile în acţiune şi sunt strâns legate de 
coordonarea âcţiunilor, nu este mai puţin adevărat, susţin aceşti teoreticieni, că, 
pentru definirea lor, pentru clarificarea şi precizarea lor, influenţa factorilor 
sociali, a limbajului, a comunicărilor verbale devine indispensabilă. Căci, prin 
raportarea la alţii, individul îşi corectează propriile reprezentări, îşi restructurează 
percepţia asupra mediului social; acţionând în grup, acesta explorează lumea 
fizică şi descoperă relaţiile acţionând asupra ei ; întrevede soluţii la probleme, îşi 
formează atitudini, atribuie noi semnificaţii activităţii sale, îşi dezvoltă motivaţia 
pentru. studiu. În asemenea situaţii sociale, individul învaţă deci să acţioneze 
ținând seama de exigenţele şi acţiunile grupului şi, în raport cu ele, îşi reglează 
propriile eforturi şi performanţe. Modul propriu de a gândi este confirmat sau 
infirmat astfel în interacţiunea cu ceilalţi colegi ai săi. Pe scurt, schimbul social 
intervine în structurarea gândirii (Doise, Mugny, 1998, p. 125) şi, mai mult 
chiar, în elaborarea imaginii de sine, aspect de importanţă excepţională pentru 
devenirea de ansamblu a personalităţii. 

Aşa se explică, în mod esenţial, nevoia de inserţie a individului în cadrul unui 
mediu social favorabil învăţării, arată Piaget şi Inhelder (1969). 

Rezumând ideile sale asupra rolului cooperării interindividuale în elaborarea 
activităţii intelectuale, pentru Piaget (1931), cooperarea este sursa a trei feluri de 
transformări ale gândirii individuale, şi anume : 


o la nivelul reflecţiei şi dezvoltării conştiinţei de sine ; 

* Ja nivelul disocierii dintre subiectiv şi obiectiv, ceea ce duce la obiectivitate ; 

o ]a nivelul reglării, care instaurează regula autonomă sau regula deplinei 
reciprocităţi, factor de gândire logică şi principiu al sistemului de noţiuni 
şi de semne (cf. Doise, Mugny, 1998, p. 32). 


Toate acestea ar fi de natură să le permită indivizilor o mai mare conştiinţă a 
raţiunii imanente oricărei activităţi intelectuale. 

Cu toate aceste remarci, dimensiunea socială a învăţării este totuşi puţin 
prezentă în teoria lui Piaget, insistându-se mai ales asupra rolului dinamizator pe 
care aceasta o are asupra dezvoltării cunoaşterii. Cei care vor acorda o mai mare 
atenţie influenţei sociale vor fi Vîgotski şi Bruner. În teoriile lor, ei vor atribui 
interacțiunilor sociale şi transmisiilor sociale un rol de declanşare şi de structurare 
a dezvoltării cunoaşterii individuale. 

Astfel, Vigotski (1896-1934) este autorul unei teorii istorico-culturale a 
psihismului, susţinând ideea conform căruia activitatea psihică umană este 
rezultatul interiorizării relaţiilor sociale sub forma pe care aceste relaţii o îmbracă 
în cultura dată. Ar fi vorba aici, arată Vigotski (1930), de un proces interpersonal, 
în sensul în care fiecare funcţie apare de două ori în dezvoltarea culturală a 

copilului : mai întâi una care apare între indivizi (interpsihologică) şi SR una la 
copilul însuşi (intrapsihologică). 

Procesul de interiorizare sau de trecere a interpsihicului în initodsiic se 
derulează în mediul uman în care acţiunea indivizilor se exercită prin mijlocirea 
instrumentelor elaborate de-a lungul istoriei. Aceste instrumente pot să fie, de 
exemplu, sisteme de semne (de tipul limbajului) ori valori culturale, permiţând 
să se acţioneze, prin intermediul lor, nu numai asupra realităţii, ci şi asupra 
altuia sau asupra sinelui. Sistemele de semne sau valorile culturii cu care operează 
individul vin să controleze, să dirijeze şi să informeze conduita, mai întâi din 
exterior, apoi din interior. În această perspectivă, dezvoltarea nu este un proces 
de adaptare, ci mai mult un proces de apropiere a experienţei sociale acumulate, 

Procesul de interiorizare care va duce la asimilarea instrumentelor amintite şi 
la dezvoltarea funcţiilor psihologice presupune şi o intervenţie educativă, acţiunea 
unui mediator, care vine să se interpună între subiectul în dezvoltare şi aceste 
instrumente socialmente constituite (iistrurnc te care ele însele au o funcţie de 
mediere). 

Ca şi Vigotski, Bruner (1991) acordă un TOl important instrumentelor (valorilor) 
elaborate în cultură pentru a explica geneza funcţiilor şi capacităţilor psihice, 
căci cultura este cea care dă formă spiritului. El „defineşte, astfel, dezvoltarea 
individului ca un proces de asistenţă, de colaborare între copil şi adult, adultul 
acţionând ca un mediator de cultură, în ultimă instanţă. | 

Lucrările lui Bruner reiau tema mediaţiei ce intervine în interacţiunea didactică 
profesor-elev, relevând incidenţa acesteia asupra dezvoltării competenţelor sociale 
şi pragmatice, asupra motivaţiei elevilor şi diminuării gradului de dificultate în 
realizarea sarcinilor, asupra menţinerii orientării cognitive şi atragerii atenţiei 
asupra caracteristicilor esenţiale ale situaţiei de învăţare, facilitând evoluţia 
rezultatelor şi controlul efectelor frustrărilor, O serie de funcţii psihice supe- 
rioare, precum memoria şi gândirea verbală, sunt influențate pozitiv de raportările 
pe care individul le dezvoltă faţă de alţii. 

Interacțiunile cu partenerii mai competenţi, departe de a constitui astfel o 
frână în dezvoltarea gândirii autonome, sunt foarte necesare şi profitabile. Căci, 
aşa cum subliniază Vigotski, ceea ce un copil poate să facă astăzi colaborând cu 
celălalt, poate să facă singur mâine: „. „„interacţionând unii cu ceilalţi sau cu 
adulţii, copiii nu produc numai organizări cognitive mai elaborate decât cele de 
care erau capabili înainte de interacţiune, ci devin capabili să reia singuri 
coordonările. Această achiziţie ar trebui să le permită participarea la acţiuni mai 
complexe şi înaintarea de-a lungul spiralei sociogenezei operaţiilor cognitive, 
astfel încât să înfrunte în mod autonom anumite probleme cognitive. Inter- 
dependenţa şi autonomia sunt intim. legate în acest domeniu, ca şi în altele”, 
arată Doise, Deschamps şi Mugny (1991, cf. Doise, Mugny, 1998, p. 41). 

O aprofundare a acestei fundamentări vine şi din partea paradigmei învăţă- 
mântului centrat pe grup, care şi-a făcut simțită prezenţa încă de prin anii '50 şi 
care, bineînţeles, va fi întărită de teoria învăţării sociale (Bandura, 1986 ş.a.). 

De exemplu, în concepţia învăţământului centrat pe grup, elevul este privit ca 
un organism social plasat într-un câmp de forţe sau de influenţe reciproce, în 
sens metaforic atribuit de Kurt Lewin (1951, 1959) grupului şcolar, clasei de 
elevi sau altor formaţiuni de acest gen. Privit din această perspectivă, grupul 
şcolar constituie o unitate organică şi dinamică ce determină comportamentele 
individului, învăţarea şi performanţele acestuia, în largă măsură, după cum 
„fiecare persoană care învaţă este un stimul pentru învăţarea persoanelor din 
„ acelaşi câmp social” (Birzea, 1995, p. 102). Această „interacţiune dintre elevi 
pare 'să fie factorul şcolar cel mai important ce influenţează rezultatele lor la 
învăţătură”, este concluzia principală (poate mult exagerată - n.n.) la care 
ajunge James Coleman (1965) în faimosul său raport, Education and Equality. 

Luate la un loc, toate aceste contribuţii — şi altele, bineinţeles - semnifică o 
deplasare de accent de pe acţiunile şi învăţarea bazată pe iniţiativele individuale 
pe cele ale grupului, prioritate acordându-se coeziunii şi dinamicii grupului de 
învăţare (Bîrzea, 1995, p. 102). 


3. Provocarea conflictelor sociocognitive 


O contribuţie remarcabilă la analiza şi aprofundarea mecanismelor prin care 
factorii sociali pot participa la dezvoltarea cognitivă generală a copilului, la 
constituirea proceselor sale cognitive, îşi găseşte exprimarea sintetică în conceptul 
de conflict sociocognitiv, lansat de creatorii „şcolii constructiviste” - Piaget, 
Vigotski, Wallon, Clermont ş.a. 

Dar ce reprezintă un conflict sociocognitiv ? 

Sintagma de conflict sociocognitiv desemnează 0 interacţiune aparte foarte 
dinamică şi bogată ce presupune o angajare activă a subiecţilor într-o comunicare/ 
controversă sau confruntare cognitivă generatoare de opoziții şi de puncte de 
vedere diferite sau divergente (Monteil, 1997, p. 148) care favorizează acţiunea 
şi schimbul, făcând să apară sensul sau soluţia aşteptată şi să se amplifice 
interesul pentru sarcina dată. Aşa cum arată Piaget, învăţarea se poate realiza în 
condiţii mult mai bune dacă un subiect trăieşte un astfel de conflict sociocognitiv, 
ce ia naştere între propriile reprezentări (moduri de expiicare a lumii, elaborări 
datorate datelor, percepţiilor şi cunoştinţelor anterioare) şi reprezentările dife- 
renţiale emanate dintr-o situaţie pedagogică dată de alţii (colegi, profesor etc.) 
sau de mediu (cadru, conţinuturi, suporturi). Un asemenea conflict îşi găseşte 
rezolvarea în baza aşa-numitei teorii piagetiene a cenirării şi decentrării inte- 
lectuale, teorie care arată că, atunci când este vorba despre elaborarea unei 
scheme (structuri) cognitive noi, care încă nu este inserată în structura de 
“ansamblu a unuia sau altuia dintre membrii grupului sau a întregului grup, are 
loc o deplasare a centrării de pe schema existentă deja în minte spre această 
schemă nouă, care încearcă să se impună. Adică centrării pe o schemă i se opune 
O altă centrare şi, astfel, conflictul dat determină în plan intelectual „0 decen- 
trare” care îndeamnă elevul (elevii) să-şi reorganizeze demersul cognitiv, să-şi 

reconstruiască reprezentarea existentă, să integreze elementele într-o nouă repre- 
zentare. 

Conflictul sociocognitiv mizează tocmai pe acest lucru — pe aneziihenta-i în 
aceeaşi situaţie şi în acelaşi timp a două centrări opuse, un conflict care nu poate 
fi negat la fel de uşor ca un conflict rezultat din oscilaţiile între centrări 
individuale provizorii şi succesive (Monteil, 1997, p. 42). 

Aşa cum arată Smedslund (1966, cf. Doise, Mugny, 1998, p. 42), se speci 
vorbi astfel despre originea socială a decentrării, în sensul că schema cognitivă 
a fiecărui participant din grupul dat este pusă în relaţie cu experienţele celorlalţi 
de un conflict de comunicare socială care intervine în dinamica. dezvoltării 
cognitive. „În momentul interacțiunii între mai mulţi indivizi, centrările se opun 
în mod mai direct în momentul interacțiunii unui singur individ” (cf. Doise, 
Mugny, 1998) cu obiectele sau materialul de studiat. În alţi termeni, ar fi vorba 
despre „un conflict între mai multe răspunsuri incompatibile promovate simultan 
de o situaţie dată”, în cadrul comunicării fiecare ins căutând să introducă şi să 
susţină punctul lui de vedere, care, fiind diferit de al celorlalţi, poate genera un 
conflict hic et nunc. În acest fel se face legătura directă între principiile de 
reglare socială şi principiile de reglare cognitivă. | 

Aşa cum rezultă din cercetările efectuate de Doise, Mugny, Perret-Clermont 
(1975), Scubaver şi Perret-Clermont (1985), Ballacheff şi Labord (pe, Blayer 
(1985), asemenea interacțiuni sunt de natură să: 


— genereze progres şi eficienţă cognitivă (Monteil, 1982, 1985, 1988); 

- sprijine accelerarea apariţiei unor structuri operatorii E 

— : faciliteze învăţarea rezolvării problemelor (învăţarea prin descoperire) şi 
punerea în lucru a unor proceduri i iu aptaază de acest gen (Gilly, Raux). 


Cercetări ulterioare, iniţiate de Monteil ş.a. în 1982, 1985, 1988, dezvăluie 
şi alte aspecte care atestă condiţionarea performanţelor şi progreselor cognitive 
de interacţiunile şi semnificaţiile sociale, de atuurile muncii colective în achiziţionarea 
competenţelor cognitive individuale (Monteil, 1997, p. 166). 

Totodată, relaţiile de acest tip îi oferă individului posibilitatea unei estimări 
mai realiste a propriilor sale capacităţi, în comparaţie cu ale altora, ceea ce, la 
vârsta adolescenţei, capătă o importanţă cu totul deosebită, elevul având posibilitatea 
ca, prin raportare la alţii, să accepte măsura propriei sale demnități personale 
intrinseci (Ausubel, Robinson, 1981, p. 496). 


4. Organizarea socială a învățării — 
aspecte metodologice 


Învăţarea interactivă nu se pod oricând şi oricum. Ea devine posibilă şi 
. eficientă doar în anumite condiţii: numai atunci când sunt puse în mişcare 
procese şi rnecanisme de grup astfel organizate, încât să î încurajeze interacţiunile 

pozitive dintre membrii grupului, numai atunci când acestea sunt structurate fie 
cooperativ, fie competitiv, când se creează situaţii cooperative sau competitive. 
Deosebirea de principiu dintre aceste forme de organizare constă, în opinia lui 
„Deusch (1962), „în aceea că structurile cooperative implică faptul că nu ne putem 
atinge scopul decât dacă şi celălalt o face şi, invers, structura competitivă înseamnă 
că ne putem atinge scopul doar dacă celălalt nu o face” (cf. Monteil, 1997, p. 89). 

În principiu, ambele procese de grup sunt benefice, fiecare în felul lui putând 
să influenţeze în mod considerabil învăţarea şi performanţele, deşi balanţa înclină 
în favoarea cooperării. 


a) Situaţiile de cooperare bazate pe conflictul sociocognitiv 


O serie de experienţe, cum sunt cele efectuate de Nemeth şi Watchler (1983), 
Doise şi Mugny (1981), Brown şi Wade (1987, cf. Monteil, 1997, p. 89), pun în 
evidenţă avantajele muncii autonome în echipă, în grup, superioritatea situaţiilor 
cooperative faţă de cele competitive. Avantajele celor dintâi constau în faptul că 
ele creează un spaţiu social care le cere actorilor să se ridice la capacităţi 
cognitive noi, să se situeze într-o reţea de interdependenţe generatoare de 
conflicte, de centrare frecventă, unde integrarea repetată şi succesivă de noi 
cunoştinţe operează mai bine. 

În latura lor cognitivă, astfel de conflicte pot să apară între idei, opinii, 
concluzii, teorii şi informaţii diferite, opuse, care determină participanţii la 
confruntarea contradictorie (care îi obligă să caute soluţii împreună) să depă- 
şească împreună divergenţele, să ajungă împreună la stingerea conflictului socio- 
cognitiv dintre ei, la construcţia împreună a unor cunoştinţe noi, a unor soluţii, 
la dezvoltarea, aprofundarea şi îmbogățirea structurilor de care dispun. 

Iar în latura lor socială, conflictele favorizează jocul interactiv de roluri şi 
situaţii care dezvoltă valenţele euristice ale fanteziei, participarea la producerea 
de sens, cooperarea explorativă, interpretativă şi de valorizare a evenimentelor şi 
faptelor realităţii actuale. 

Practicile de grup, axate pe provocarea programată de conflicte sociocognitive 
autentice, au meritul de a institui astfel un activism intelectual foarte productiv, 
de a declanşa comportamente cognitive şi sociale active, răspunzând necesităţii 
de însuşire a colaborării. În general, în cooperare se întrevede o sursă de 
coordonare (reglare) a acţiunilor şi comportamentelor individuale. 

Evident, cooperarea interindividuală rezultă din caracteristicile sarcinii didactice, 
dar este influenţată şi de mărimea şi compoziţia clasei, de coeziunea acesteia, de 

„nivelul ei intelectual, precum şi de felul în care este condusă. 

După cum observa Ausubel, în cazul sarcinilor simple, activitatea simultană 
poate să servească drept stimulent, să genereze un comportament contagios şi O 
strădanie competitivă, în timp ce, în cadrul sarcinilor complexe, rezolvarea 
problemelor, obţinerea soluţiei corecte, este facilitată de emiterea mai multor 
ipoteze sau variante de rezolvare, de aportul gândirii divergente. În asemenea 
situaţii, în mod vădit, efortul grupului se arată superior efortului individual, 

datorită faptului că, de această dată, creşte probabilitatea ca măcar o persoană să 
poată ajunge în mod independent la soluţia corectă (Ausubel, Robinson, pp. 487-488). 

„De asemenea, dacă sarcina didactică cere o evaluare sau luarea unei decizii, 
deliberarea cooperativă şi realizarea unui consens sunt, de regulă, superioare, 
deoarece evită capcanele judecății idiosincratice sau extremiste.” (Barnlund, 
1959) Discuţiile în grup fac să se ajungă la un punct de vedere echilibrat şi să se 
diminueze excesele inerente judecăților individuale. 

Nu este de neglijat nici faptul că elevii mai puţin capabili sunt încurajați să 
lucreze împreună cu elevii mai capabili. Adoptând ideile şi strategiile acestora, 
ei pot realiza mai mult decât ar face-o individual, grupul dovedindu-se mai 
capabil decât oricare dintre indivizii care îl compun să găsească soluţia unei 
probleme cu un ridicat grad de dificultate (ibidem, p. 489). 

Rezultatele învăţării sunt astfel condiţionate de prestaţia de grup a elevilor, de 
participarea lor interactivă, de argumentele şi puterea lor de argumentaţie, de 
capacitatea lor de a se antrena în discuţii şi dezbateri fructuoase, de a conlucra 
activ la rezolvarea acestor aşa-zise conflicte sociocognitive generate de sarcinile 
de învăţare care le-au fost prezentate la un moment dat. 

Şi sub aspectul performanţelor propriu-zise, cercetările efectuate de Workie 
(1974), Brown şi Wade (1987), Brown şi Abrams (1986, Cf. Monteil, 1997) dau 
câştig de cauză metodelor de învăţare prin cooperare, mult mai stimulatoare 
decât cele de competiţie, fără să se treacă totuşi cu vederea că elevii sunt sensibili 
la situaţiile de competitivitate, de întrecere, de j joc, ceea ce reclamă utilizarea lor 
în anumite ocazii. 

Dar cel mai mult sunt apreciate situaţiile cooperative pentru efectele lor 
sociologizante, de promovare a relaţiilor sociale şi a valorilor societăţii de- 


mocratice, de formare a unor indivizi capabili să se integreze activ Y și creator în 
viaţa socioprofesională. arbe 


b) Crearea de situaţii competitive 


Nu este mai puţin adevărat că şi în situaţii competitive (de tipul întrecerilor 
între microgrupuri, între două şiruri de bănci, între băieţi şi fete etc.) învăţarea 
poate fi stimulată prin emulaţie (prin străduinţa de egalare), prin declanşarea 
motivaţiei de autoafirmare. Fireşte, efectele devin benefice atunci când competiţia 
se duce în numele unor criterii corecte, al unor standarde instructive superioare, 
mobilizatoare, şi nu vizează simpla dorinţă de a câştiga cu orice preţ. Altfel, se 
poate ajunge la efecte negative, la declanşarea unor sentimente de ostilitate, de 
egoism, de individualism, de invidie şi a unor stări de frustrare descurajante 
pentru elevii slabi Şi chiar la ambiţii nemăsurate şi vanitate în rândul unor elevi. 


C) Aspectele metodologice. Rolul profesorului în situaţiile sociale de învăţare 


În asemenea situaţii de organizare a învăţării în forme de cooperare, lecţiile 
pot recurge la metodologii comunicative ori exploratorii (euristice) sau aplicative. 
În acest sens, utilizarea unor metode de învăţare prin cooperare, cum ar fi 

discuţia şi dezbaterea în grup, rezolvarea în grup a unor situaţii-problemă, 
realizarea în echipă a unor proiecte, învăţarea prin descoperire în echipă, 
efectuarea unor anchete de teren în echipă etc., au darul să deprindă elevii să 
lucreze într-o manieră colaborativă pentru realizarea unor sarcini de învăţare ; 
aplicarea lor poate crea o atmosferă de sprijin şi obiectivitate ce încurajează 
succesul în clasă, cu efecte pozitive asupra motivaţiei, strategiei de raţionament, 
percepţiei celuilalt, comportamentului în general etc. În principiu, metodele 
utilizate caută să dea naştere conflictelor sociocognitive, ceea ce ţine de măiestria 
profesorului sau de discuţia de grup. 

În ceea ce priveşte rolul profesorului, acesta este, bineînţeles, acela de a crea 
asemenea situaţii sociale de învăţare, situaţii interactive de grup, aducând în faţa 
acestora conflicte sociocognitive de natură să genereze, cu adevărat, opoziții şi 
divergențe între participanţi. Iar ca să ajungă aici, el trebuie să-şi asume un rol 
moderator, să fie cel care stârneşte nedumeriri şi întrebări, care incită la discuţii, 
la dezbateri contradictorii serioase ; el trebuie să exprime opinii proprii, puncte 
de vedere divergente, să stimuleze elevii să-şi găsească argumente şi contraargu- 
mente, să şi le apere în mod convingător, să dezvolte controverse şi să conducă 
într-o manieră constructivă intervenţia sa. structurantă de a obţine angajarea 
tuturor elevilor în activitatea clasei, de a deveni facilitator, antrenor mai mult 
decât distribuitor de cunoştinţe. 

Pentru a putea să domine asemenea situaţii, el are nevoie de: competenţă 
relaţională, capacitate de a promova relaţii de cooperare şi competiţie, un stil de 
lucru cooperant pentru a asigura unitatea clasei, pentru a obţine un înalt grad de 
coeziune al acesteia, pentru a stimula tendinţele centripete în locul celor centrifuge, 
pentru a forma conştiinţa comunitară (de grup) a elevilor de care se ocupă. 

Implicându-se într-un asemenea mod de instruire, el trebuie să aibă în vedere 
că: 


* nu toate interacţiunile sunt profitabile pentru toţi elevii. Spre exemplu, un 
elev sau altul nu va profita de asemenea interacțiuni decât atunci când se 
dovedeşte capabil să sesizeze sau să stabilească o diferenţă între abordarea 
proprie şi abordarea celorlalţi colegi ; 

* eficienţa interacțiunilor depinde de nivelul individual de pregătire, de formare, 
al partenerilor şi de dinamica interindividuală care se dezvoltă în cursul 
schimburilor dintre parteneri. Angajarea în această dinamică de grup depinde 
foarte mult de punerea la punct personală, în prealabil (de studiere în prealabil 
a bibliografiei recomandate pentru dezbatere la seminar) ; 

* de asemenea, în constituirea unor echipe sau microgrupuri este nevoie să se 
ţină seama de tendinţa de afiliere a participanţilor, de dorinţa de asociere a 
acestora pe baza unei relaţii de atracţie-similitudine (în sensul că „cine se 
aseamănă se adună”) ; 

* situaţiile în care rolurile nu sunt determinate aprioric oferă şanse mai bune 
unei producţii cognitive. De preferat este deci ca iniţiativa diviziunii muncii 
să le revină indivizilor şi grupurilor ori microgrupurilor care efectuează 

sarcinile de învăţare ce le sunt propuse, aşa cum arată cercetările lui Brown 
şi Wade (cf. Monteil, 1997); 

* apoi, potrivit cercetărilor efectuate de Faucheux şi Moscovici (1958, 1960), 
este de preferat constituirea grupurilor în funcţie de structura sarcinii de 
învăţare. Grupurile funcţionează mai bine, susţin ei, atunci când există o 
congruenţă între tipul de sarcini şi organizarea pe care o creează, şi invers, 
tendinţa fiind aceea de a crea o organizare congruentă cu tipul de sarcini care 
le sunt încredințate (cf. Monteil, 1997, p. 88); 

* şi, în fine, lucrările lui Flament (1972), Pitou şi Flament (1967) pun în 
evidenţă faptul că cea mai mare eficienţă se obţine atunci când reţeaua de 
comunicări dezvoltată în grup este adecvată sistemului de comunicare cerut 
de sarcina dată (Monteil, 1997, p. 88). 


Respectarea unor asemenea condiţii este esenţială pentru ca efortul individual 
să se împletească î în final cu efortul comun, pentru ca învăţarea individuală să se 
armonizeze cu învăţarea cooperativă, pentru ca acţiunea independentă să facă de 
fapt corp comun cu cea interdependentă, accentul punându-se pe alternanţa 
fazelor individuale şi colective. Numai într-un asemenea context se produce acea 
eliberare gradată de responsabilitate care se îndreaptă spre o etapă de cooperare 
şi responsabilitate comună şi se sfârşeşte atunci când elevii î îşi asumă controlul 
asupra propriei învăţări (Brown, Palincsar, 1986; Pearson, crud 1991 - cf. 
Linnakyla, 1994). 

În concluzie, în favoarea promovării acestei abordări sociopsihologice pledează, 
aşadar, cel puţin două argumente: 


* unul de natură performant-informativă, care ia în , considerare avantajele 
construcţiei sociale a cunoaşterii individuale, a structurilor cognitive, dar şi 

a celor operatorii ; 
* şi altul de ordin pragmatic, formativ-educativ, interesat de punerea în valoare 
a potenţialului educativ excepţional pe care-l deţin interacţiunile sociale, mai 
ales în ceea ce priveşte dezvoltarea capacităţii individului de a elabora forme - 
de gândire şi de acţiune compatibile efortului de echipă. 


O chestiune, de altfel, de pregătire pentru viaţă, de adaptare la cerinţele unei 
societăţi în care colaborarea mai multor participanţi (de specialităţi diferite) la 
rezolvarea unor probleme complexe şi tot mai numeroase devine o necesitate 
stringentă, în care combinarea competenţelor individuale se dovedeşte superioară 
sumei lor. 

Capitolul VII 


Sistemul informaţional 
(bazat pe procesarea informaţiei 


1. Sistemul informaţional — reflecţie a mediului 
informaţional 


Una dintre cele mai recente şi mai. tulburătoare perspective de abordare a 
procesului de instruire este cea de inspiraţie cognitiv-informaţională. Orientare 
care prefigurează un nou şi complex model al instruirii — un model informațional, 
a cărui explicare-interpretare este plasată într-un nou cadru conceptual, cel al 
cognitivismului şi al teoriilor procesării (prelucrării) informaţiei, care postulează 
o analogie creier-calculator. 

Este vorba despre un sistem didactic ce corelează procesarea informaţiei cu 
comunicarea, situat într-un câmp semantic specific unei psihologii care se 
reconstituie în jurul conceptului de cogniţie văzută ca o activitate de construcție 
a cunoaşterii individuale prin procesare de informaţii şi produsele acestei 
activităţi, adică ansamblul de cunoştinţe construite (Raynal, Rieunier, 1997). 

Elaborarea şi punerea în operă a acestui model semnifică trecerea de la 
pedagogiile comunicării şi acţiunii la o pedagogie a prelucrării (transformării) 
informaţiei într-un cadru şcolar organizat, dar puternic modificat de prezenţa 
unor noi surse de informaţie şi comunicare de care dispune societatea modernă. 
Această creaţie este reflexul firesc al unei noi provocări la adresa sistemului de 
învăţământ şi a politicilor educaţionale, aceea a intrării într-o nouă epocă istorică 
- epoca informaţiilor şi a confruntării cu impactul informatizării, resimţit cu 
rapiditate în toate domeniile de activitate, la nivelul întregii societăţi. Sau, în alţi 
termeni, este reflectarea mediului informaţional în care trăieşte omul zilelor 
noastre, supus în permanenţă „bombardării” unor stimulări ce conţin o mare 
încărcătură de informaţii şi de care este nevoit să se folosească, selectiv, bineîn- 
țeles, din raţiuni de adaptare, de a face faţă solicitărilor la care este supus. 

Privit în perspectiva psihologiei cognitive şi a celorlalte ştiinţe cognitive, 
individul este văzut pentru prima dată ca o vastă centrală de prelucrare a 

informaţiei, ca un „supercalculator”. Informaţiile care pătrund în acest aşa-zis 
„procesor uman” (sistem cognitiv uman) devin obiecte ale unor numeroase şi 
felurite transformări, transformări nu întâmplătoare, ci în vederea realizării unei 
anumite intenţionalităţi, a atingerii unor obiective cu valoare adaptivă. Se poate 
spune astfel că proprietăţii reflectorii a psihicului i se adaugă o caracteristică 
informaţională, iar procesele psihice, interpretate în termeni cognitivişti, sunt 
esențialmente procese informaţionale, care pot fi tratate cu aparatul informaţional 
derivat din conceptul de informaţie (Zlate, 1999), pot fi interpretate prin prisma 
mecanismelor specifice procesării informaţiei, punct de vedere împărtăşit şi de 
alte ştiinţe cognitive: inteligenţa artificială, neuropsihologia, lingvistica, filo- 
sofia, antropologia etc. Procesarea informaţiei se impune astfel ca o categorie 
fundamentală cu care se operează în cadrul examinării oricărui sistem infor- 
maţional, inclusiv al celui educaţional. 


2. Informația şi sursele informaţiei 


Orice încercare de definire a „informaţiei” presupune o raportare la câţiva 
parametri, cum ar fi natura, proprietăţile şi structura acesteia (ca şi la mijloacele 
de prelucrare şi transmitere a acesteia). 

Prin natura lor, informaţiile sunt impresii determinate de impulsurile sau 
stimulările care vin din mediul ambiant, respectiv din mediul natural şi mediul 
sociocultural cărora individul le aparţine, ca şi din lumea interioară a fiinţei 
umane. | 

Stimulii senzoriali şi verbali emanaţi de aceste realităţi lasă în mintea 
receptorului anumite urme, imprimări sau impresii care constituie informaţii. 
„În sens larg — arată Not (1987, p. 3) — se cheamă informaţie orice dată 
inteligibilă, indiferent de ce natură ar fi ea.” 

În alţi termeni, „constituie informaţie tot ceea ce reduce ignoranţa sau 
incertitudinea noastră cu privire la un obiect sau la un eveniment”, tot ceea ce 
„modifică, reduce incertitudinea pe care un mesaj o anulează”, arată distinsul 
psiholog Ion Radu (1994, p. 189). Sau, în opinia reputatului filosof Mircea 
Flonta (1994, p. 24), „informaţia reprezintă, într-un sens foarte general al 
termenului, o reducere a domeniului evenimentelor posibile. Prin informaţie, un 
sistem realizează o micşorare a incertitudinii sale cu privire la evenimentele 
posibile. "Toate sistemele ce posedă informaţie - roboţi, plante, animale, oameni - 
deţin cunoaştere într-un sens foarte elementar al cuvântului. Comportarea adap- 
tivă a acestor sisteme este determinată de informaţia pe care o deţin. O creştere 
sau 0 scădere a cantităţii de informaţie generează schimbări semnificative în 
comportare”. Se pot deosebi mai multe tipuri de informaţii : 


informații fizice sau fiziologice - cel mai primitiv tip de informaţii ; 
informaţii fenomenologice sau senzoriale trăite ; 

informaţii semantice, de tip superior, cuprinse în reprezentări semantice 
(cuvinte, expresii) purtătoare de informaţii şi semnificaţii. 

Primele tipuri reprezintă o formă elementară de cunoaştere, în timp ce 
„informaţia semantică” este „informaţia în formă generalizată, informaţie prin 
care lucrurile, situaţiile şi evenimentele individuale sunt subordonate noţiunilor... 
Informaţia semantică este... conținută şi comunicată, de obicei, prin propoziţii... 
Dacă aceste propoziţii sunt declarative, ele au o valoare de adevăr” (Flonta, 
1994, p. 25), ne ajută să facem distincţie între adevăr şi fals. Prin intermediul 
informaţiei semantice, omul are posibilitatea să se ridice la o cunoaştere explicită 
sau propozițională, să elaboreze raționamente, să ajungă la „categorizare” sau la 
„reprezentarea mentală a categoriilor”, la „organizarea cunoaşterii” (la forme 
abstracte şi generalizate ale cunoaşterii, la formarea de noţiuni şi concepte), să 
ajungă la inferenţe logice care permit trecerea de la o informaţie semantică la alte 
informaţii semantice. i 

Plasat într-o situaţie de instruire (academică), elevul obţine (îşi ia), aşadar, 
informaţii dintr-o varietate de surse : 


- observaţii directe, pe viu, asupra obiectelor şi fenomenelor realităţii ; 

- receptarea explicaţiilor, descrierilor, demonstrațiilor şi expunerilor profesorului ; 

— lectura unor surse scrise — manuale, cursuri, cărţi, documente, materiale 
didactice ajutătoare etc. ; 

- convorbiri ; 

_ surse mediatizate (înregistrări sonore, video, filme, TV etc.) ; 

- şi, mai nou, prin intermediul calculatorului. 


Informaţiile care provin din partea mediului constituit didactic sau a mediului 
cultural-social (de la profesor, materiale care se studiază, mass-media etc.) apar 
sub formă de mesaje/conţinuturi-stimul. Un mesaj este un conţinut informaţional 
semantic, purtător de semnificaţii. Sau, altfel spus, un mesaj constituie un set 
(corpus) de informaţii structurate după anumite reguli şi. formează un tot unitar, 
inteligibil, exploatabil şi transmisibil (Bureau, 1972). 

Mesajele reactivate sau vehiculate în procesul de învăţământ sunt structuri 
informaţionale structural-sociale care încorporează valori ştiinţifice, tehnice, 
literar-artistice, filosofice, morale, civice etc. Aceste conţinuturi pedagogice 
sunt, de fapt, structuri prelucrate, elaborate, evaluate, finisate după reguli şi 
norme riguroase. Toate acestea constituie părţi din sistemul informaţional cultural- 
-social, sunt extrase şi integrate acum, prin intervenţia instructivă, în planul 
evoluţiei individuale (ontogenetice) a elevului. Odată învăţate, asemenea structuri 
organizează şi dau sens experienţei personale a acestuia. 

O informaţie sau un mesaj cuprinde : un supori şi o dimensiune semantică. 
Prin semantică se înţelege ceea ce reflectă (desemnează) informaţia : obiecte şi 
fenomene, proprietăţi şi relaţii ale obiectelor şi fenomenelor reale, relaţii ale 
omului cu aceste realităţi, adică ceea ce reprezintă încărcătura de semnificaţii, ca 
aspect calitativ, ca valoare a informaţiei. Valoarea semantică fiind valoarea 
semnificației pe care informaţia (mesajul) o transmite (Cuilenburg e! al., 1991) 
şi care îi conferă acesteia o eficienţă pragmatică, o utilitate producătoare de 
efecte (efectul informaţiei asupra receptorului şi acţiunilor sale). Latura semantică 

a informaţiei cuprinde transmiterea unui orizont de cunoaştere (ceea ce mesajul 
îi spune receptorului). Transmiterea unui mesaj se face în intenţia de a-i provoca 
receptorului un efect oarecare. 

Una şi aceeaşi semantică poate să fie purtată. de suporturi diferite, ca: o 
expresie verbală (cuvinte), o expresie scrisă (enunţare), o schemă grafică, o 
imagine sau alte suporturi. 

Cu alte cuvinte, informaţiile sau mesajele informative pot să fie codate verbal, 
intuitiv-perceptiv (vizual-auditiv), acţional (prin intermediul operării cu ele etc.). 

Privită din perspectivă didactică, informaţia devine o dimensiune definitorie 
a procesului de învăţământ, deoarece acest proces: 


— este constituit pe temeiul informaţiei ; 

— este străbătut continuu de mai multe fluxuri de informaţii (de comunicare, de 
comandă, de control); 

- funcţionează pe baza comunicării unei informaţii didactice, purtătoare de 
instruire şi educaţie ; 

- informaţia este esenţială în învăţământ, este substanţa (conţinutul) Poti 
şi educaţiei (este, de exemplu, suportul raţionamentului şi al comunicării ; 
învăţarea raţionamentului şi a comunicării sunt obiective majore ale îasţă. 
mântului) ; 

— este centrat pe mecanismele prelucrării informaţiei, în vederea obţinerii unor 
structuri mentale elaborate întotdeauna în perspectiva unor obiective de atins. 


Datorită particularizării şi specificităţii ei, informaţia de tip şcolar (didactică) 
se deosebeşte în multe privinţe de informaţia semantică obişnuită ; ea rămâne, 
am putea spune, un caz particular în cadrul larg al informaţiei sociale, şi anume 
este o informaţie: 


- selectată, epurată, filtrată, orientată valoric ; 

— evaluată cu acuratețe şi rigoare; 

- validată permanent ştiinţific ; 

- elaborată, anteprogramată, scenarizată ; 

- este sistemică, distribuită pe unităţi, cursivă, înlănţuită logic, raţional; 
- riguros contextualizată ; | 
—  aditivă şi cumulativă; 

- cu redundanţă controlată, limitată ; 

—  dimensionată temporar; 

- gestionată în privinţa administrării şi consumului ; 

- asimetrică, partenerială. 


Explorarea acestor distincţii este esenţială pentru înţelegerea mai profundă a 
modului în care ar putea să fie utilizată practic mai bine informaţia didactică. În 
orice caz, obţinerea informaţiei nu este un scop în sine. Modelul de care ne 
ocupăm este preocupat nu de achiziţia de informaţii şi de cunoştinţe, ci de a pune 
elevii în situaţia să proceseze informaţia şi, de aici, să ajungă la construcţia 
propriilor cunoştinţe şi acţiuni. 

3. Învăţarea — formă superioară de procesare 
a informației 


În vederile psihologiei cognitive a informaţiei, învăţarea capătă o altă explicaţie : 
este reconsiderată şi definită prin raportare la teoriile procesării informaţiei, care 
O situează mai mult în planul funcţionării cognitive şi afective (al mecanismelor 
complexe de procesare), decât în cel al rezultatelor sau produselor. Astfel, 
învăţarea-este definită-ca-o formă-superioară de procesare. conştientă a informaţiei prin 
care organismul reproduce subiectiv structuri obiective caracteristice ale mediului 
înconjurător (Claus, 1977). Aceasta are semnificaţia unui act adaptiv la o situaţie 
pedagogică dată, care, din punct de vedere metodologic, se înscrie în limitele 
unei situaţii de plecare sau performanţe inițiale (cunoştinţele şi deprinderile 
prealabile ale elevilor), reactualizate de variabilele situaţiei avute în vedere (con- 
ţinut, percepția obiectivelor şi a sarcinii, suporturi, predare, relaţii, gestiunea timpului 
de muncă etc.), şi limitele. performanţei finale, ca manifestare externă a activităţii 
cognitive. Adică în limitele unei situaţii de plecare şi ale unei situații de ieşire. 
„O astfel de învăţare -— prin procesare de--informaţii — are_întotdeauna un 
caracter activ, deoarece angajează procese interne profunde şi complexe, predominant 
cognitive, dar nu numai cognitive. Sunt implicate şi unele elemente afectiv- 
_motivaţionale (investiţie de energie): curiozitate, interesul pentru materie, 
intenţionalitate, context socioafectiv, speranţă de succes, aspirații, nevoia de 
realizare, de afirmare, încredere în sine ş.a. Sunt antrenate diferite operaţii 
mentale : de explorare şi analiză, de evaluare şi selecţie, de structurare. şi 
restructurare, de rezolvare de-probleme, de integrare constructivă şi interpretare 
personală, de luare de decizii de acţiune etc. 

Iar rezultatele şi performanţele apar ca manifestări externe ale acestei prelucrări 
şi se concretizează în reprezentări cognitive şi cunoştinţe. 

Reprezentările sunt „construcţii circumstanţiale, realizate într-un context 
particular şi în vederea atingerii unor scopuri specifice, adică într-o situaţie dată, 
pentru a face faţă cerinţelor unei sarcini în curs (de înţelegere a unui text citit, de 
rezolvat o problemă etc.). Construcţia reprezentării este finalizată prin prisma 
sarcinii şi a naturii deciziilor ce trebuie luate” (Raynal, Rieunier, 1997). 

„Cunoştinţele sunt, de asemenea, construcţii, dar ele au o permanenţă şi nu sunt 
în întregime dependente de o sarcină anume de realizat ; ele sunt stocate în memorie 
pe termen lung şi, atât timp cât nu au fost modificate, ele se presupun, se menţin 
sub aceeaşi formă” (Raynal, Rieunier, 1997) ; ar fi modificări durabile înregistrate 
în structurile cognitive şi afective ale elevului, ca urmare a prelucrării informaţiei. 

Ceea ce, în mod obişnuit, numim „cunoştinţe” nu reprezintă altceva decât 
nişte construcţii intelectuale sau creaţii elaborate pe baza procesării de informaţii. 
Termenul „cunoştințe” este utilizat deci în sens de structuri cognitive stabilizate 
în memorie pe termen lung (Richard, 1990, cf. Romaneville, 1993). A 

A învăţa înseamnă, aşadar, a construi reprezentări şi cunoştinţe şi a dezvolia | 
comportamente cognitive pe baza unei procesări a informaţiei, datele şi informaţiile 


” 

fiind precursorii cunoştinţelor (Toffler, 1995, p. 424). Cunoştinţele devin instru- 
mente utilizabile în noi elaborări, pentru a reconstrui sau a transforma, material 
sau simbolic (prin limbaj), conținuturile noi ale universului de cunoaştere deschis 
elevului în cadrul procesului de învăţământ şi în afara acestuia. 

În sens mai larg, transformarea informaţiilor care are loc-în-cursul învăţării 
acoperă mai multe funcţii principale ale. activităţii mentale, cum ar fi cele de : 


* conservarea (stocarea) structurilor cognitive permanente (cunoştinţe, noţiuni 
etc.) în memorie ; 

e elaborarea-de-decizii-de-acţiune pentru realizarea unor sarcini ; 

e construirea de reprezentări (structuri cognitive tranzacţionale) ; 

* producerea de inferenţe (adică producerea de informaţii noi pornind de la 
informaţii existente în memorie sau de la date ale unei situaţii/sarcină, 
probleme, eveniment, fapt). În opinia lui Richard, această inferenţă poate 
avea o finalitate: epistemologică (contribuţie la elaborarea de reprezentări) 
sau pragmatică (contribuţie la adoptarea unor decizii de acţiune): 

e construirea-de- cunoştinţe ; 

e reglarea şi controlul-activităţii.— 


Aşa cum arată Altet (1997), câmpul proceselor de predare- învăţare (peda- 
gogice) se defineşte ca un câmp al transformării informaţiei în cunoştinţe prin 
mediaţia profesorului, prin comunicare, prin acţiunea elevului, prin interacţiune 
(interactivitate), prin organizarea situaţiei de instruire, prin asistenţă dată de 
calculator, mai nou. Ceea ce ne atrage atenţia că procesul învăţării şi rezultatele 
acestuia depind deopotrivă de modul în care factorii de mediaţie înfăţişează noile 
informaţii şi de modul în care elevul receptează şi prelucrează aceste informaţii. 
Dar cel mai important este faptul că informaţiile nu devin cunoaştere (cunoştinţe) 
decât prin efortul personal de învăţare (procesare) al celui care învaţă. În această 
optică, accentul este pus pe activismul elevului, care trebuie să devină un agent 
activ al procesării informaţiei, capabil să-şi creeze prin aceste transformări noi 
potenţialităţi de cunoaştere şi de acţiune (o platformă de acţiune). 

Ajungând la aceste aspecte ale constructivismului învăţării întemeiat pe 
procesarea informaţiei, se impune să facem o demarcaţie între psihologia genetică 
/ şi psihologia cognitivă a informaţiei, între finalităţile constructivismului piagetian 
şi constructivismul cognitiv bazat pe procesarea informaţiei. Şi anume, să observăm 
CĂ, în timp ce psihologia genetică vizează construcţia cunoştinţelor ş pornind de la 
acţiune, ceea ce se cheamă „transformare epistemică”, psihologia cognitivă + vizează 
transformarea cunoştinţelor elaborate_în_acţiune (parcurgerea deci a unui traseu 
invers), ceea ce semnifică o „transformare. pragmatică”. Cu alte cuvinte, prima 
vizează achiziția de cunoştinţe, iar a doua - utilizarea cunoştinţelor (Bastien, 1987). 

În altă ordine de idei, a învăţa înseamnă a pune în lucru strategii cognitive 
care acţionează asupra proceselor mentale, respectiv strategii care vizează orga- 
nizarea, orientarea şi gestiunea proceselor cognitive de procesare a informaţiei. 

După Romainville (1993, p. 8), strategiile cognitive sunt maniere de a învăţa 
ale elevilor, forme de organizare a proceselor mentale ; ele operează a 
informaţiei (figura 1). 

O strategie cognitivă poate fi definită ca un ansamblu de proceduri şi reguli 
utilizate de un elev -pentru-a învăţa, pentru a aborda O sarcină; pentru a atinge un 
scop, pentru a gestiona (a controla, a planifica, a organiza) procesele de prelucrare 
a informaţiei- (Das, 1988; Kirboy, 1984; Gagn6, 1979; Weinstein, Mayer, 
1986, cf. Romaneville, 1993, p. 11). Gagn€ (1974) defineşte strategia drept 
„maniera în care cel care învaţă gestionează procesul de învăţare”, iar. Garner 
(1988) vede în strategiile cognitive „rutine ale organizării procesului” (Cf. 
Romaneville, 1993, p. 13). 


Situaţia de plecare 


Factori Activitate cognitivă 


; Situaţia 
personali 


de ieşire 
Strategii cognitive 


Factori Procese cognitive 


interactivi - 
——— Informaţia 


Modificarea 
cunoştinţelor 
Performanţa 


Factori 
situaţionali 


Figura 1. Locul strategiilor cognitive într-o situație de învățare 
(după Romainville, 1993) 


A studia modul în care învaţă elevul înseamnă a-studia, aşadar, procesele şi 
mecanismele prin care el ajunge să transforme (proceseze) informaţia. lar a vorbi 
despre capacitatea de învăţare a acestuia înseamnă a avea în vedere capacitatea 


4. Procesele şi mecanismele procesării informației 


Procesarea poate fi intensă, profundă sau superficială, ducând la performanţe 
diferite. Cu cât este mai laborioasă, mai profundă, cu atât efectele acestei 
metamorfozări vor fi şi ele mai bune calitativ. Aceasta presupune declanşarea 
unei suite de procese, şi anume: 

e într-o fază iniţială, de prim contact direct şi concret cu realul, intră în acţiune 
procesele receptorii cu mecanismele lor specifi ice, însoţite de mecanismele 
unei transformări imediate a informaţiei reţinute ; 

e apoi, receptarea este aprofundată de procesele şi mecanismele de eupătuceri a 
informaţiei ; 

+ ele sunt continuate de procesele şi mecanismele de ERE cale a 
informaţiei sau de „încărcare” a memoriei ; 

în final, se ajunge la angajarea unor procese de utilizare (abiiare) a infor- 
maţiei, de „descărcare” a memoriei. 


În reprezentare grafică, această ciclicitate a prelucrării informaţiei, de 
trecere de la receptare la producere şi, de aici, la memorizare, iar în final la 
utilizare sau aplicare poate fi redată într-un model experienţial de tipul următor 


(figura 2): 
sf Receptare ASI 


Utilizare Producere 
n Memorizare re 


Figura 2. Reprezentarea grafică a modelului ciclicităţii prelucrării informaţiei 


Să încercăm, aşadar, o succintă explicitare a producerii acestor procese şi a 
manifestării mecanismelor specifice pe care le presupun. 


LI) 


A. Procesul receptării: obiectivitate, veridicitate, selectivitate, 
exactitate, corectitudine etc. 


Receptarea este, de la bun început, un act selectiv şi transformator, de construcţie 
de reprezentări, este adevărat, de un prim nivel. 

În corelaţie cu actul receptării, se pot întrevedea şi multe alte posibilităţi de 
transformare a informaţiei. De exemplu, se poate modifica forma în care se 
conservă sensul, trecându-se de la prezentarea lui verbalizată la redarea în scris 
ori la cea grafică, şi invers. Sau o informaţie poate fi înlocuită printr-o informaţie 
echivalentă (definiţia prin definitor, şi invers). 

În legătură cu modul în care acţionează mecanismele de prelucrare, la acest 
prim nivel al receptării se pun şi alte probleme, de genul: 

A recepta înseamnă pentru elevi: 


o a explora obiectul sau fenomenul de studiat de la care intenţionează să obţină 
informaţii ; 

e a percepe, a observa, a examina, a reflecta şi a prelucra informaţia empirică 
sau factuală şi pe această bază; 

e a construi reprezentări mentale de un anumit nivel; 

* a descrie aceste reprezentări, a decoda sau a sesiza semnificaţiile concrete, 
convenţionale pe care ele le presupun; 

e a evalua informaţia, ceea ce presupune, în primul rând, transformarea acesteia ; 
adoptarea unei atitudini active din partea subiectului, în sensul că, în cadrul 
perceperii, el trebuie să decodeze şi să codeze informaţiile cu ajutorul sistemului 
său de semnificaţii, să le ordoneze, să le reorganizeze, să le transforme, să le 
combine, să analizeze compozanţii elementari, să le regrupeze în ansambluri, 
să le memoreze, să opereze cu ele. 


În al doilea rând, trebuie ţinut cont de faptul că o cunoştinţă este un conţinut 
semantic despre care se poate spune că este adevărat sau fals. Adică i se poate 
atribui valoare de adevăr. A obţine o cunoştinţă înseamnă deci a-i atribui acesteia 
o valoare de adevăr, ceea ce echivalează cu o traducere a informaţiei în cod 
semantic. „Informaţia semantică aduce cu sine, aşadar, distincţia dintre adevăr şi 
fals.” (Flonta, 1994, p. 25) 

În sprijinul acestei atribuiri intervin schemele semantice constituite în memorie 
pe domenii diferite ale cunoaşterii : biologie, fizică, chimie, istorie etc. Schemele 
cognitive existente în memoria subiectului sunt structuri de cunoştinţe activate 
simultan cu perceperea unei realităţi la un moment dat. Aceste scheme intervin 
în selecţia informaţiei, în interpretarea ei, favorizând procesarea selectivă şi 
stocarea ei preferenţială etc. 

În al treilea rând, este luat în considerare şi faptul că prelucrările de informaţii 
pot fi iniţiate şi ghidate de cunoştinţele deja existente în mintea celui care învaţă. 
Aceste cunoştinţe sau scheme (Structuri) cognitive au deci o funcţie activă. De 
exemplu, percepţia poate fi dirijată de un concept (dacă acesta există în memorie). 
Ea este o strategie de prelucrare a informaţiei prin concepte. Fireşte, reactivizarea 
poate, fi stimulată şi de intervenţiile profesorului, de modul lui de predare. 

În fine, cum informaţiile sunt legate de anumite semne şi simboluri, prelucrarea 
informaţiei presupune, în esenţă, şi un efort de prelucrare a semnelor şi 
simbolurilor, ceea ce îi va da subiectului posibilitatea să exprime adecvat ceea ce 
a perceput. 

Aceste date sunt cele care i-au determinat pe Giordan şi Vecchi, 1987 (cf. 
Cornu, Vergnioux, 1992), să considere elaborarea reprezentării ca fiind condi- 
ționată de o serie de elemente (factori) active puse în relaţie după o formulă de 
tipul: 


R = f (PC.O.Re.S.), unde: 


R = reprezentarea ; 

P = problema (sesizarea problemei), punctul de plecare al reflecţiei, al 
căutării ; 

C = cadrul de referinţă (ansamblul de cunoştinţe prezente la elev, care îi 
permit să formuleze problema) ; 

O = operaţiile mentale care, din punct de vedere piagetian, sunt instrumentele 
intelectuale de care dispune şi pe care subiectul le stăpâneşte ; 

Re = reţeaua semantică sau organizarea de ansamblu care pleacă de la 
cunoştinţe şi operaţii şi care dau sensul reflecţiei,; 

S = signifianţii sau simbolurile (toate formele de limbaj, scheme etc.) care îi 
permit elevului să exprime reprezentarea sa (cf. Cornu, Vergnioux, 1992). 


B. Procesele producerii informaţiei semantice 


In ce priveşte procesele şi mecanismele producerii informaţiei, acestea presupun 
implicarea elevilor într-un complex de procese şi mecanisme de tipul: 


—  conceptualizării (construcţiei de noi noţiuni) ; 
- descoperirii de cunoştinţe noi; 

-' redescoperirii de cunoştinţe ; 

-  formalizării informaţiei. 


a) Procesul conceptualizării 


Procesul conceptualizării se defineşte ca elaborarea de noţiuni sau concepte. 
Produsul conceptualizării - conceptul - este o reprezentare mentală a unei 
eventuale categorii sau clase de obiecte ori de fenomene. A conceptualiza 
înseamnă a caregoriza, a clasifica, a regrupa obiectele şi fenomenele după 
similarități (asemănări şi deosebiri), după caracteristici comune, a explora relaţiile 
de apartenenţă şi de includere într-o clasă sau categorie. Conceptele de bază sunt 
reprezentate printr-un singur cuvânt, un termen (0 etichetă). Conceptul unei 
categorii se exprimă printr-o definiţie ce cuprinde toate caracteristicile necesare 
şi suficiente ale clasei respective. Rezultatul acestei operaţii ce determină limitele 
unui obiect de gândire este un enunţ. Operatorii conceptualizării pot fi — după 
D'Hainaut (1981, p. 158) - o definiţie, o structură de atribute ale clasei, un 
algoritm de identificare, anumite formule, procedee tehnice de aplicat etc. 

Întregul sistem de cunoştinţe - ştiinţifice — însuşite de elevi în cursul anilor de 
şcoală se construieşte, în ultimă analiză, pe temeiul noţiunilor ştiinţifice provenite 
din domenii diferite ale ştiinţei. Şi, aşa cum progresul în sferele cunoaşterii 
umane ar fi imposibil fără existenţa conceptelor, ca unelte ale gândirii care 
concentrează şi rezumă cuceririle ştiinţei, tot aşa şi cunoaşterea individuală, în 
speţă învăţarea, ar fi deficitară şi ar progresa anevoios fără î însuşirea corectă a 
sistemului de concepte fundamentale pe baza căruia se construieşte conţinutul 
unui obiect de studiu, acesta reproducând, într-o formă didactică, conţinutul 
uneia sau alteia dintre ştiinţe. 

Schemele conceptuale acţionează asupra gândirii ca nişte configurații euristice 
stabile, extrem de fertile, având o mare valoare operatorie în câmpul asocierii. 
Astfel, „cu ajutorul lor, experienţa poate fi identificată, etichetată, clasificată şi 
organizată. Masele neorganizate de material faptic nu pot fi nici înţelese, nici 
reţinute. Ele trebuie clasificate conform conceptelor şi îndosariate mental pentru 
a fi folosite” — arată J.D. Lawther. Cu alte cuvinte, multe dintre cunoştinţele 
elevilor trebuie reţinute fără prezenţa sutelor de percepții originale, din care, 


= 

printr-un proces de abstractizare şi generalizare, îşi vor fi format cunoştinţele sau 
conceptele respective. 

Asimilarea temeinică a unor noţiuni fundamentale, ca elemente ale gândirii 
proprii, înlesneşte înţelegerea restului de cunoştinţe. Prin intermediul conceptelor, 
elevul identifică ceea ce-i spun simţurile. Noţiunile îi spun ceea ce vede, ceea ce 
aude. Anumite generalizări devin, astfel, instrumente ale cunoaşterii ulterioare a 
obiectelor şi fenomenelor realităţii obiective. Devin adevărate instrumente ale 
activităţii intelectuale individuale. Acţiunea pedagogică participă la construirea 
universului mental al copilului, în primul rând ajutându-l să stăpânească lumea prin 
elaborarea unor concepte bine adoptate. Prin intermediul acestora, elevul se 
obişnuieşte să „citească” în termeni noţionali, să comunice prin noţiuni, să 
gândească de fapt cu noţiuni (Wake, 1976). De aceea, învăţarea noţională sau 
conceptuală este de o imensă importanţă pentru cele mai multe dintre tipurile de 
activitate intelectuală. 


b) Descoperirea de cunoştinţe noi 


Învăţarea prin descoperire presupune o reordonare sau transformare a informaţiei, 
astfel încât elevul să ajungă la o viziune nouă asupra obiectului cunoaşterii (Not, 
1987, p. 84). 

A pune elevul într-o situaţie de învăţare prin descoperire înseamnă a-i oferi 
acestuia posibilitatea de a opera imaginativ şi creator cu informaţia, în condiţiile 
efectuării unor investigaţii explorative, ipotetice sau rezolutive (vezi, mai pe 
larg, subcapitolul III.1). 


c) Redescoperirea conținuturilor 


În ceea ce priveşte redescoperirea conţinuturilor, aici este vorba despre faptul 
că, fiind puşi în faţa unei situaţii-problemă, primul impuls, prima tendinţă pe 
care o încearcă elevii este aceea de a apela la experienţa de cunoaştere deja 
acumulată, de a căuta printre cunoştinţele deja dobândite regula pe care să o 
poată aplica. Negăsind-o, ei sunt obligaţi să descopere o combinaţie de reguli 
învăţate anterior pentru a găsi soluţia unei probleme noi (R.M. Gagn6). 


d) Formalizarea informaţiei (encodarea) 


Producerea informaţiei include şi un proces de formalizare simbolică a infor- 
maţiei (formalizare prin simboluri). Aceasta este, în esenţă, o problemă de expri- 
mare, de transpunere a rezultatelor prelucrării în sisteme de simboluri (de coduri). 

Există diferite sisteme simbolice. Dintre acestea, cel care domină este limbajul 
(dispoziţia umană de a forma structuri lingvistice având o bază genetică). 

Este posibil deci să fie utilizate moduri de exprimare lingvistice, dar şi 
extralingvistice. 

Formalizarea prin limbaj sau verbalizată poate fi orală sau scrisă. 

Verbalizarea orală este o transpunere a informaţiei prelucrate în semne 
(cuvinte) şi sintagme, în propoziţii şi enunţuri ce servesc înţelegerii şi integrării 

cunoştinţelor şi conceptelor noi în contexte cognitive. Informaţia are nevoie de 
propoziţionalizare, de integrare în reţeaua de informaţii deja stocate în memorie 
prin intermediul cuvântului, al exprimării în cuvinte proprii (encodaj). 

Verbalizarea scrisă prezintă avantajul folosirii unui limbaj mai dens, mai 
riguros, mai precis, care forţează gândirea să se restructureze, ceea ce imprimă 
un Caracter mai compact (mai puţin afânat) conţinutului. , 

În afară de recurgerea la semnele „arbitrare” de tipul limbajului (simbolizare), 
formalizarea poate apela şi la alte moduri de comunicare, extralingvistice. În 
acest sens, se pot utiliza trei tipuri de simboluri (semnale) aşa-zise „analogice” : 
figurative, grafice şi logico-matematice. De unde, alte trei tipuri de formalizare : 


* formalizarea figurativă (imagistică sau iconică) este o transpunere a 
informaţiei în imagini, desene, schiţe, crochiuri, hărţi, tablouri, fotografii 
etc., utilizată ca instrument de esenţializare, de schematizare, de ilustrare (a 
unei demonstraţii teoretice), de reproducere a însuşirilor generale şi esenţiale 
ce caracterizează un grup de obiecte sau o categorie de fenomene. Ca 
reflectare schematizată, sărăcită, stilizată a realităţii, imaginea figurativă 
oferă posibilitatea desprinderii de concret, a detaşării cu mai multă uşurinţă 
a ideii decât o permite lucrul în sine; admite accesul: spre esenţial, spre 
abstracţiune. De exemplu, reprezentarea grafică a structurii ADN în biologie, 
fotografia nucleului unei celule, tangenta la o curbă în geometrie etc. pot 
constitui tot atâtea ilustraţii intuitive, dar şi simboluri cu funcţii explicative 
precis determinate şi chiar o bază pentru explorări teoretice ulterioare ; 

e formalizarea grafică prezintă o notă aparte, întrucât utilizarea simbolurilor 

„ grafice este fundamental deosebită de cea a semnelor figurative. Diversele 
diagrame, organigrame, scalograme, histograme etc. reprezintă instrumente 
de prelucrare operativă a informaţiei, cu menirea de a pune în evidenţă 
relaţiile, liniile de evoluţie, tendinţele, corelaţiile care există între elementele 
definite cu rigurozitate în legendă. Efectul de lectură al acestora se situează 
între semnificaţii, întrucât, în realitate, o diagramă, de exemplu, nu se 
desemnează, ci se construieşte şi se reconstruieşte pe baza unor date statistice, 
a unor rezultate ale investigaţiei, până când informaţia supusă prelucrării 
reuşeşte să dezvăluie rezultatele utile. 


[i 


) 


Transpunerile în grafice sunt proceduri de mare simplitate şi rapiditate în 
prelucrarea informaţiei, de mare expresivitate şi accesibilitate. De asemenea, sunt 
foarte sofisticate (ca acelea oferite de calculator). Important este că ele devin 
adevărate instrumente de descoperire şi de comunicare, de ridicare de la concret 
la abstract ori de trecere de la idee la materializarea sau concretizarea acesteia. 

Există, în fine, şi o formalizare prin recurgere la simboluri logico-matematice 
(formule, algoritmi de calcul, reguli, procedee de operare şi aplicare). Acest tip 
de transcriere în limbaj logico-matematic a informaţiei foloseşte deci diverse 
metode sau tehnici de prelucrare matematică şi statistică a informaţiei. 

Interesul formalizării este de a restrânge expresiile utilizate în limbajul comun 
în favoarea rigorii, a eliminării ambiguităţilor şi echivocurilor. Elevii trebuie să 
înveţe să-şi exprime cu mai multă rigurozitate cunoştinţele lor de matematică şi 

fizică, de chimie şi biologie ori cele de istorie şi de lingvistică etc., să enunţe 
explicit legile şi regulile învăţate. Puşi în situaţia de a utiliza toate formele de 
exprimare orală sau scrisă, figurativă ori simbolică, ei vor fi determinaţi să înţeleagă 
mai bine ceea ce învaţă. "Toate aceste proceduri de formalizare condiţionează eficienţa 
prelucrării şi structurării cognitive a informaţiei, făcând-o să devină abstractă şi 
simbolică şi, astfel, să fie eliberată de evenimentele fizice din care a emanat (s-a 
ivit). Mai ales în învăţarea euristică, utilizarea simbolurilor şi a sistemelor de 
simboluri este extrem de utilă, deoarece ea duce la restructurarea cognitivă a 
acţiunii. 


C. Procesele memorizării informaţiei 


Există o strânsă legătură între procesare şi procesul de memorare. 

Memorizarea informaţiei vizează câteva aspecte, şi anume : fixarea informaţiei 
în comportamente cognitive, memorizarea conţinuturilor noţionale, învăţarea pe 
de rost şi supraînvăţarea. Să explicăm aceste aspecte: 

Fixarea-informaţiei în comportamente cognitive - a învăţa înseamnă a memoriza 
o serie de comportamente cognitive cum sunt cele de. prelucrare, producere şi 
utilizare a informaţiei, precum şi a informaţiilor generate de ele. 

Sistemul de prelucrare a informaţiei face apel atât la memoria-de lungă durată 
(permanentă), ca depozitară a informaţiei ulterior învăţate, cât şi la. memoria de 
scurtă durată (operativă), care intervine imediat după receptare, în scopul stocării 
informaţiei noi, abia prelucrate (vezi figura 3). Ambele sunt procese-de-bază ale 
sistemului de prelucrare (operare) a informaţiei supuse învăţării. 


> 
> 
———— Ş R 


—— | 13 


Memoria Memoria Memoria 
senzorială de scurtă durată de lungă durată 


Figura 3. Reprezentarea grafică a modelului memoriei 
(Alkinson, Shiffein, 1968, cf. Miclea, 1994, p. 270) 


Cu cât este mai mare numărul de asociaţii posibile din informaţia nouă şi 
informaţia anterior fixată, cu atât elevul va reuşi să confere mai multe sensuri 
cognitive noilor conţinuturi ; cu cât noutatea conţinuturilor prezentate este mai 
mare, cu atât există mai puţine posibilităţi.de asociere cu cele anterioare, crescând 
dificultăţile de receptare şi prelucrare şi scăzând posibilităţile de a conferi sensuri 
cognitive noilor conţinuturi. 

În ce priveşte compartamentele cognitive, acestea se fixează sub forma unor 
scheme sau structuri, produse prin repetiţia actelor corespunzătoare. Aşa se 
constituie aşa-numitele patternuri sau modele re-acţionale eficace, datorită cărora 
suntem scutiţi. de a .reinventa. de fiecare dată conduitele adaptive necesare. 
„Patternurile sunt dispoziţii de a acţiona într-o anumită situaţie asemănătoare” - 

arată Not (1987). Acestea sunt adaptabile, în sensul că se particularizează atunci 
când sunt aplicate, în funcţie de datele concrete ale situaţiei. De exemplu, există 
unul sau mai multe patternuri utilizabile pentru a interpreta sau comenta un text, 
dar acestea variază în funcţie de cum sunt aplicate asupra unui text Literar, 
filosofic, politic, ştiinţific etc. Schemele şi patternurile sunt, folosind definiţia lui 
E. Herriot, „ceea ce rămâne când totul s-a uitat” (Not, 1987, Y. 55). 

Memorizarea conţinuturilor noționale se realizează ca fixare_sub formă de 
cuvinte sau simboluri-al căror s&is se stabileşte. prin. repetiţie, utilizare sau 
reflecţie, iar în conținuturile mai întinse - prin memorizarea_unor__structuri 
verbale sau figurative ori simbolice. Memorizarea însăşi nu se reduce la o. simplă 
acumulare de informaţii în scoarţa cerebrală, ci_reprezintă o prelucrare, o 
modificare, o „Teprogramare” sau integrare a acestora. Toate procedurile de 
memorizare cunoscute şi aplicate până acum rămân valabile. Avem în vedere: 
fragmentarea învăţării, eşalonarea în timp a exerciţiilor (repetiţiilor), implicarea 
mai multor circuite-percepţie, decodajul, exprimarea, grafismul, integrarea în 
structuri foarte puternice a informaţiei etc. 


asupra lor, fără a raționa. Această problemă a învăţării pe de et — subliniază 
Not (1987) - a fost însă interpretată în mod greşit, greşit înțeleasă, pentru că 
stăpânirea ştiinţei necesită totuşi o învăţare pe de rost a unor cunoştinţe cu 
valoare instrumentală. Cum ar fi învăţarea pe de rost a unor definiţii, structuri 
gramaticale, tabele ale numerelor (tabla înmulţirii), formule matematică, formule 
“ale. relaţiilor chimice, anumite texte literare (poezii), unele reguli (comporta- 
mentale), date cronologice, denumiri ş.a.m.d. 

Suprainvățarea presupune o reactivare multiplicată a structurilor odată însuşite, 
ceea ce duce la stabilizarea achiziţiilor, facilitându-se integrarea lor directă în 
structura conduitelor elevului, fără a mai face efort.de rememorare. Este vorba 
despre anumite comportamente. devenite automatisme, care contribuie la eliberarea 
activităţii conştiente angajate în prelucrarea unei informaţii noi sau în organizarea 
unor acţiuni mai recent însuşite şi încă insuficient stabilizate prin repetiţie. 

Reactivarea. structurilor se poate obţine fie prin repetiţie simplă, fie mai ales 
prin reutilizarea noţiunilor în situaţii variate, 


D. Procesele utilizării informaţiei 


Un moment aparte în cadrul procesării îl constituie utilizarea informaţiei, ceea 
ce, în fond, este ui: transfer, o aplicare a acesteia într-o acţiune şi o integrare a 
acţiunii într-o secvenţă de cunoaştere (utilizarea), presupunând din partea ele- 
vului : 


- o confruntare cu situaţii reale noi sau cu simulări de situaţii ; 
- o selecţie a cunoştinţelor potrivite din ansamblul celor pe care le deţine; 
- o alegere a conduitei adecvate situaţiei date ; 

- punerea lor în lucru; 
- integrarea efectelor produse în sistemul cunoştinţelor care alcătuiesc sistemul 
noţional dat. 


Toate aceste operaţii echivalează cu o testare a forţei aplicative a cunoştinţelor 
asimilate. 

Ca forme posibile de utilizare a informaţiei se pot aminti : reproducerea sau 
imitarea, transpunerea într-o situaţie nouă, ajustarea la o conduită deja fixată, 
inventarea sau elaborarea unor conduite noi (inventarea unor soluţii alternative 
în concordanţă. cu un plan. original de acţiune). Dar mai ales rezolvarea de 
probleme « se dovedeşte mult mai importantă decât o-aplicare pură a informaţiilor 
"memorate. De.această dată, întrezărirea soluţiei posibile obligă la transformarea 
informaţiei fie pe calea raţionamentului inductiv ori deductiv, fie a celui analogic. 

În concluzie, este clar că, într-o epocă a informaţiei, învăţarea şi munca vor 
cere viitorilor absolvenţi capacităţi de a obţine şi de a schimba informaţii şi, mai 
presus de orice, capacităţi de a prelucra, de a produce şi de a utiliza aceste 
informaţii, de a stăpâni mijloacele adecvate de expresie şi comunicare de infor- 
maţii, facultăţi care se cer a fi cultivate pe tot parcursul anilor de şcoală. 

Accentul urmează a fi pus pe transferul de modelele de gândire, care să le dea 
elevilor posibilitatea să-şi structureze ei înşişi informaţia şi să o ancoreze în 
memoria de lungă durată printr-o prelucrare care să permită fixarea ei, ca şi pe 
formarea deprinderii de a găsi informaţia, de a se informa şi documenta, de a 
învăţa pe tot parcursul vieţii. 

Totodată, va fi necesar ca şcoala să se preocupe în mod sistematic de formarea 

“unei culturi informatice de bază la elevi, înţeleasă ca o nouă orientare şi raportare 
la realitate. 

Pentru aceasta, şi profesorul urmează să se transforme din simplu transmi- 
ţător de informaţii în „producător” sau „educator constructor” de scheme sau 
metodologii eficace de prelucrare a informaţiilor. Acceptând ideea că procesul de 
elaborare a cunoştinţelor se poate realiza în multe feluri, cu ajutorul diferitelor 
strategii de procesare a informaţiilor, el va căuta să multiplice asemenea moda- 
lităţi procedurale într-o diversitate de suporturi şi mai ales să faciliteze utilizarea 
formelor superioare de procesare prin transpunerea informaţiilor în limbaje şi simbo- 
luri de toate categoriile, prin aprofundarea înţelegerii, operând transformări 
asupra conţinutului informaţional şi intrapolarea acestuia, prin aplicarea infor- 
maţiei în soluţionarea unor probleme referitoare la situaţii noi pentru elevi etc. 
De asemenea, este important să acorde atenţie introducerii unor scheme noţionale 
şi a unor scheme analogice de acţiune relevante pentru procesele complexe de 
gândire, de rezolvare de situaţii-problemă, de creativitate. 

Capitolul VIII 


Procesul de învățământ — interpretări 
şi analize structurale şi funcționale 


Didactica modernă dezvoltă o interpretare a procesului de învăţământ pe noi 
baze metodologice, în sensul că propune o analiză din mai multe perspective, 
abordări din unghiuri de vedere diferite, care, împreună, ar putea să reflecte 
adevărata complexitate a dimensiunii acestuia. 

Se are în vedere o analiză structural-funcţională, de natură să deschidă 
posibilitatea altor analize, cum ar fi: analiza raporturilor de parteneriat dintre 
principalii actori şi de mediație, în acelaşi timp, analiza fluxului de evenimente 
curente care alcătuiesc acest proces (analiza fenomenologică), analiza relaţiei 
triadice dintre activităţile fundamentale de predare-învăţare şi evaluare ce stau la 
baza instruirii, analiza raționalităţii practice sau a normativității construirii 
situaţiilor de instruire, analiza caracterului tehnic, procedural sau metodic al 
acţiunilor de predare-învăţare-evaluare, analiza organizării propriu-zise a mana- 
gementului instrucţional şi alte posibile analize. 

De cele mai multe ori, aceste abordări se combină, în beneficiul unei acţiuni 
de calitate şi eficiente. 

Ca să înţelegem specificitatea procesului de învăţământ, ca să învăţăm să-l 
organizăm, să-l conducem şi să-l controlăm, este important să avem o viziune 
globală, integrativă sau holistică asupra acestuia. Ceea ce înseamnă că trebuie să 
cunoaştem, înainte de orice, modul în care este el construit şi în care func- 
ționează, ca un tot unitar şi coerent, să examinăm caracteristicile structurale şi 
funcţionale, modul de comportare, aspecte de care depinde gradul de eficacitate 
al acestuia. Două cadre de referinţă permit această cunoaştere : 


* teoria generală a sistemelor, fondată de L. von Bertalanfy (1952), Boulding 
şi Rapoport (1967); 

* ştiinţa comenzii şi controlului - cibernetica, al cărei întemeietor a fost Norbert 
Wienner (1948). 

Să privim, aşadar, lucrurile sub incidenţa acestei interpretări structural- 
-funcţionale, care, realmente, ne oferă posibilitatea să ajungem la viziunea unui 
întreg autentic, să ne formăm o imagine integrativă asupra acestui proces, premisă 
de care se leagă perceperea şi rezolvarea problemelor care apar pe parcursul 
derulării lui. 


1. Organizarea sistemică a procesului 
de instruire (modelul sistemic) 


În fond, ce aduce nou în câmpul cunoaşterii şi al acţiunii paradigma sistemică cu 

dezvoltările ei actuale ? 

Ea aduce nou, în primul rând, o idee directoare concis exprimată în noţiunea 
de „sistem” (gr. sistema = „ansamblu de componente”) şi, în al doilea rând, 
propune o altă perspectivă merodologică din care poate fi analizat procesul sau 
fenomenul educaţional — aşa-numita metodă a analizei de sistem. 

De aici, un dublu impact: 

e de ordin reoretic, conceptual, care încadrează procesul de învăţământ în 
rândul activităţilor umane sistemice, definindu-le drept un sistem sau ansamblu 
complex şi dinamic de componente care interacționează şi converg spre 
realizarea unor obiective instructiv-educative clar definite. Este complex - 
prin varietatea elementelor sale componente — şi este dinamic - prin interac- 
țiunile care suportă elaborări şi reelaborări, dimensionări şi redimensionări 

„continue, dar care îşi reafirmă, în acelaşi timp, coerenţa şi unitatea. Compor- 
tamentul sistemului este puternic influenţat de respectivele interacțiuni care 
se formează în interiorul lui. 

* de natură merodologică, procedurală sau pragmatică, ce poate deveni: 

— 0 tehnică de analiză, uneori foarte fină, a oricărui sistem procesual, a 
funcţionării lui reale, oferindu-ne posibilitatea să identificăm punctele sensibile 
ale acestuia şi, mai ales, evoluţia optimă a conexiunilor dintre elementele 
sale ; . 

— o ehnică de modificare (transformare) a funcţionării sistemului, cu scopul 
de a obţine o eficienţă maximă ; 

— 0 tehnică sau o metodă creativă şi raţională în cercetarea soluţiilor 
alternative, în problemele strategice ale predării-învăţării, în cele ale proiec- 
tării, organizării şi conducerii oricărei situaţii de instruire, 


Desigur, un sistem este o reprezentare formală şi simplificată a elementelor 
unei situaţii complexe, o sărăcire, dar şi o îmbogăţire a acesteia, oferindu-ne o 
posibilitate de explorare şi explicare, de descriere şi înţelegere a complexităţii 
oricărui proces concret, indiferent de nivelul la care se situează, şi de concepţia 
pedagogică în care se încadrează. Pe scurt, tehnica analizei de sistem satisface 
cerinţele pragmatice ale construirii unui astfel de proces pe temeiuri mai riguros 
ştiinţifice. 


Să 

Fiind vorba despre o construcţie alcătuită dintr-o mulţime de elemente şi de 


relaţii între ele şi între atributele lor, este important să-l privim aşa cum este, să 
identificăm, mai întâi, componentele sale şi să vedem cum se articulează între 
ele, cum se raportează la mediul înconjurător şi cum generează anumite efecte. 


A. Elementele componente 


Identificarea componentelor se poate efectua fie într-o manieră statică şi 
descriptivă, fie adoptând o procedură operaţională care să sugereze, deopotrivă, 
construcţia şi funcţionalitatea structurală a unui asemenea sistem şi punerea lui 
în acţiune. De preferat este, fireşte, varianta operaţională, care ne obligă să 
rezolvăm mai multe probleme: 


să identificăm aşa-zisele elemente de intrare în sistem, respectiv să in- 
ventariem resursele şi constrângerile concrete ; 

să întrevedem procesele de transformare a acestora, adică să examinăm 
strategiile optimale de punere în acţiune a respectivelor resurse ; 

să determinăm ieşirile din sistem, efectele transformărilor, produsele 
(rezultate) şi eficienţa strategiilor utilizate ; 

să stabilim mijloacele de a amenda şi de a ameliora fără încetare activitatea, 
graţie retroacţiunii (feedbackului) şi evaluării. 


Aceste componente pot fi exprimate în termeni de : 


obiective — expresie a opţiunilor, priorităţilor, valorilor care dau orientarea de 
principiu a întregii activităţi, care dezvăluie intenţionalitatea - puternica fina- 
lizare fiind una dintre caracteristicile majore ce dau sens şi raţiunea de a fi a 
oricărui sistem ; 

conţinuturi reactivate — de importanţă excepţională pentru atingerea obiectivelor, 
dar şi cu semnificaţie de obiective prin ele însele, cele care dau un sens 
eforturilor de învăţare ; 

informaţii ştiinţifice (psiho-socio-pedagogice ş.a.) noncurriculare, explicative, 
ca temeiuri ştiinţifice ale organizării procesului, rezultate din experienţă şi 
cercetare ştiinţifică ; 

factori sau agenți umani (surse energetice), cei care dau viaţă procesului, 
subiecţii activităţilor de predare, învăţare şi evaluare, care îşi asumă răspunderea 
reuşitei acestora ; 

condiții sau circumstanțe materiale (spaţiu şcolar, dotare, timp etc.), în afara 
cărora este de neconceput derularea oricărui proces ; 

influenţele mediului sociocultural ; 

cauze - procesualitatea acţiunilor de predare-învăţare-evaluare, concretizată 
în strategii (metode, mijloace sau materiale didactice, forme de organizare a 
activităţii), relaţii interumane şi sociale, stiluri ; 


“normativitatea procesului (principii, norme, reguli) ; 


produse (rezultate, performanţe, competenţe etc. - efecte imediate sau pe 
termen lung) ; 

* retroacțiune (feedback) —- o modalitate de monitorizare, de reglare şi 
autoreglare a sistemului în desfăşurarea lui. 


Unele dintre aceste. variabile pot fi cunoscute şi stăpânite, modificate şi 
adaptate, altele — de-abia identificate şi acceptate, adeseori aşa cum sunt. Iar 
altele, probabil, rămân necunoscute. 

În fine, unele acţionează în calitate de resurse (umane,, materiale), dar şi de 
constrângeri, de restricţii sau de obstacole; altele intervin în transformarea 
acestor resurse în produse sau rezultate. Gândirea sistemică aduce o nouă 
explicare a articulării acestora, grupându-le în fluxuri de „intrări” (input-uri) în 
sistem şi în fluxuri de „ieşiri” (output-uri) din sistem, prevăzând, bineînţeles, 
retroacţiunea şi fiind modelate de interacţiunile cu mediul înconjurător. Într-o 
reprezentare grafică, ele sunt dispuse în felul următor (figura 1): 


Variabile de „intrare” Variabile de „ieşire” 


Resurse valori : 

- obiective 

— conţinuturi(curriculare) 

- informaţii (psiho-socio- 
-pedagogice) etc. 


Resurse umane : 
- elevi/clase de elevi 
- personal didactic 


Resurse materiale : 

- spaţiu şcolar 

— dotare tehnico-materială 
- timp şcolar 


Resurse externe: 
- influenţe ale mediului 
sociocultural 


Procesualitatea 

activităţilor de: 

- predare 

- învăţare 

— evaluare 

— strategii didactice 
(metode, suporturi 
didactice, forme de 
organizare a activităţii) 

- stiluri de învăţare şi 
de predare 

- relaţii interumane şi 
sociale 

— norme, reguli 


Feedback 


Rezultate: 
- cognitive 
- psihomotorii 
- afective 
— competenţe 
— calităţi şi trăsături 
de personalitate 
- aptitudini dezvoltate 
- moduri de comportare 


Figura 1. Schema globală a sistemului „proces de instruire” 


După cum se poate observa, această schemă formală şi simplificată pune în 
evidenţă anumite relaţii şi interacțiuni între componente, o anumită structură 
(formă stabilită, „anatomie” sau „arhitectură”) proprie oricărui sistem acţional. 
Aceste legături între componente sunt regăsite în altă configuraţie de fiecare 
dată. Ele se bazează pe câteva categorii de variabile implicate în mod diferit ca 
importanţă, proporţie şi intervenţie în desfăşurarea unui proces privit ca un lanţ 

cauzal (figura 2). Important este că sistemul cauzal deschis de aceste variabile 
poate să fie modificat din mai multe puncte de vedere, de o manieră care să dea 
un curs diferit învăţării şi să schimbe rezultatele acesteia. Profesorului îi revine 
sarcina de a provoca acele modificări care să asigure obţinerea rezultatelor 


dorite. 
Resurse ș mp 
ore: Strategii Obiective 
Constrângeri saalidale 


Figura 2. Punerea în acțiune a componentelor 


O astfel de dispunere pe traiectul obiective-resurse-acţiune-produse ne poate 
sugera 0 întrebare de tipul: în ce punct al acestui lanţ cauzal ar trebui să se 
intervină cu măsuri ameliorative, optimizatoare sau inovatoare : la nivelul intrărilor 
(resurselor), al procesualităţii (strategiilor) sau al ieşirilor (efectelor) ? 

Este adevărat, concepţii pedagogice diferite atribuie valori şi semnificaţii 
diferite acestor variabile. De exemplu, direcţia cibernetică se interesează cu 
deosebire de conţinutul materiei şi mediile utilizabile (tehnologii moderne şi 
metode). Viziunea behavioristă acordă atenţie mai ales psihostructurii, interrelaţiilor 
umane şi sociale în contextul cărora evoluează învăţarea, dar mai puţin mij- 
loacelor şi scopurilor; orientarea antropologică este mult mai preocupată de 
condiţiile socioculturale şi de cele teleologice, de scopul instruirii (cf. Frank, 
1977, pp. 282-283). 

Dincolo însă de aceste consideraţii, prezenţa respectivelor componente este o 
condiţie obligatorie a funcţionării oricărui ansamblu. De asemenea, concepţiile 
didactice moderne, ca şi cea sistemică, situează în centrul atenţiei elevul şi 
gândesc acţiunile şi influenţele tuturor celorlalte componente de o manieră care 
să stimuleze şi să întreţină eforturile de învăţare ale acestuia, propria lui dezvoltare 
şi afirmare, iar profesorului îi atribuie responsabilitatea de ansamblu asupra 
sistemului. Astfel, întregul ansamblu poate fi organizat şi coordonat ca un tot 
unitar şi coerent, după legile unității : toate variabilele pot să interacţioneze în 
aşa fel încât starea şi informaţia sistemului să se regăsească în fiecare componentă. 
Aici primează întregul asupra părţilor, în sensul că acesta reprezintă mai mult 
decât suma valorilor componentelor sale, că posedă caracteristici proprii, diferite 
de cele ale elementelor luate izolat. Elementele există prin raportare la acest 
întreg, care le conferă o anumită semnificaţie. Aşa încât, comportamentul fiecăruia 
este cuprins în jocul complex al interacțiunilor dintre toate aceste componente. 
Ca atare, modificările aduse uneia dintre ele atrag schimbări în lanţ asupra 
tuturor celorlalte, după cum se repercutează asupra întregului ansamblu. De 
exemplu, introducerea unei inovaţii importante în programele analitice va cere în 
mod necesar o reconsiderare a metodelor, a materialelor didactice, a manualelor, 
a pregătirii cadrelor didactice, eventual remanieri în gestionarea timpului, revederea 
echipamentelor etc. 

Dar de aici mai rezultă un aspect, şi anume că procesul de instruire func- 
ţionează ca un ansamblu condus care nu permite adoptarea unor decizii decât 
dacă se cunosc posibilele reacţii în lanţ din interiorul acestuia şi capacitatea 
noastră de a le face faţă (Ph. Coombs). 


B. Interrelaţiile şi evoluțiile | 


Factorii umani care acţionează în interiorul acestui sistem îndeplinesc roluri şi 
funcţii specifice, declanşează şi întreţin acţiuni de predare, învăţare şi evaluare a 
căror procesualitate şi mecanisme se materializează în utilizarea unor strategii 
didactice ce presupun combinaţii de metode, suporturi, forme de organizare, 
inclusiv stiluri diferite de acţiune. 

Strategiile sunt cele care leagă resursele şi constrângerile de rezultate, procesul — 
de rezultate, care induc multiple legături între componente, facilitând adaptarea 
reciprocă a unora faţă de altele. Şi care pun astfel în mişcare întregul ansamblu 
dat, transformările la care acesta este supus, în direcţia atingerii obiectivelor 
urmărite. Este vorba despre stabilirea unor relaţii de cauză-efecr, deterministe. 
Dar, dincolo de aceste relaţii, simple şi lineare, îşi pot face simțită prezenţa şi 
alte tipuri de relaţii care trebuie luate în considerare: cele probabiliste (inde- 
terministe) ori cele de complementaritate şi de compensare a unor resurse mai 
reduse, de corespondenţă (de compatibilitate şi incompatibilitate) sau de altă 
natură : organizaționale, funcţionale etc., care se pot stabili situaţional, ad-hoc, 
din mers, fiind foarte labile. Important este că aceste relaţii pot să fie manipulate 
de aşa manieră încât să modifice rezultatele învăţării în sensul aşteptărilor 
(Bloom, 1979, pp. 111-200). 

La acest nivel al interacțiunilor au loc, aşadar, acele transformări prin acţiune 
a resurselor şi constrângerilor în direcţia stabilită de obiective ; intră în joc acele 
mecanisme prin care cauzele determină sau influenţează efectele, rezultatele ; 
mecanisme a căror înţelegere şi ţinere sub control este posibilă şi crucială, susţin 
cei mai mulţi specialişti în domeniu. În timp ce, după alţii, ele ar rămâne 
învăluite în misterele unei aşa-zise „cutii negre”, greu de pătruns şi nu neapărat 
de descifrat. „eşirile”, în calitatea lor de componente rezultative, fie că se 
prezintă sub formă de achiziţii cognitive, afective ori psihomotorii, de competenţe 
şi calităţi umane dezvoltate, încorporează în substanţa lor câte ceva din valoarea 
tuturor celorlalte componente, luate la un loc sau în mod separat, care au fost 
implicate în metamorfozele aşteptate. Totuşi, în virtutea solidarităţii dintre 
componente, rezultatele trebuie privite nu ca nişte consecinţe directe şi separate 
ale uneia sau alteia dintre variabilele luate în mod izolat, ci ca emanaţii cantitative 
şi calitative ale întregului ansamblu ce defineşte un proces sau altul. 

Acest sinergism (gr. sin = „împreună”, ergo = „acţiune”), această Ale 
într-o acţiune conjugată şi convergentă a tuturor elementelor componente consti- 
tuie încă una dintre caracteristicile definitorii ale oricărui proces de învăţământ. 

C. Deschiderea sistemului la influențele mediului 


Abordarea sistemică reintegrează procesul de învăţământ în mediul său exterior, 
îl concepe ca pe un proces larg deschis influențelor culturale, educaţionale, 
socioeconomice etc. ce vin din partea contextului extradidactic şi extraşcolar. 
Influențele diferiților factori din câmpul acestui sistem pot fi analizate în termeni 
de probabilităţi care vor putea să afecteze modul în care se va comporta sau în 
care va evolua procesul. În consecinţă, organizarea acestuia trebuie concepută în 
aşa fel, încât să lase loc posibilei integrări a oricăror incertitudini, elemente 
imprevizibile care se pot ivi pe parcursul derulării lui. Ceea ce atrage atenţia 
asupra necesităţii formulării unor interogaţii cu privire la originea intrărilor în 
sistem, politicilor educaţionale, consecinţelor sau efectelor derivate din transformarea 
acestor intrări, ţinând seama de cerinţele şi exigenţele comunităţii în cadrul 
căreia funcţionează instituţia şcolară, ale societăţii, în general, care pot sugera 
întotdeauna o utilizare a resurselor şi constrângerilor într-o formă mai eficientă. 
În principiu, ieşirile din sistem trebuie să fie în conformitate cu obiectivele, iar 
aceste obiective trebuie să tindă spre satisfacerea, deopotrivă, a nevoilor şi 
aspirațiilor individuale, în consens cu cele ale comunităţii, ale societăţii. 

În concluzie, dacă dorim să beneficiem de avantajele abordării sistemice, mai 
ales în elaborarea proiectelor de acţiune, atunci trebuie să ne lăsăm conduşi de 
următoarele întrebări (cf. Raynal, Rieunier, 1997): 


Care sunt elementele de intrare în sistem ? | 

Care vor fi produsele finale (efectele, rezultatele) ? 

Care sunt resursele disponibile ? 

Care sunt constrângerile posibile ? 

Cum putem să „ocolim” respectivele constrângeri ? 

Cum vom transforma constrângerile în resurse ? 

e Care vor fi strategiile posibile ? 

e Care sunt acele strategii care integrează cel mai bine resursele şi constrân- 
gerile? 

* Cum vom şti dacă obiectivele au fost atinse? 

* Cum „redirijăm” eventualele deviații ? 


D. Delimitarea sistemelor pe nivele 


Metodologia sistemică este foarte suplă şi aplicabilă la situaţii de instruire de 
nivele foarte diferite, ceea ce îi conferă o notă de universalitate. 

Interpretate ca sisteme, într-adevăr, procesele de instruire şi educaţie se situează 
la nivele diferite de complexitate, în funcţie de aria lor de cuprindere, de ierarhia 
factorilor de responsabilitate, a factorilor de decizie etc. Astfel, se pot distinge : 


* macrosisteme instrucţionale — ce operează la scară naţională şi pun în evidenţă 
marile tendinţe structurale ; 

o mezosisteme instrucționale sau intermediare, existente la nivel regional, local 
Sau instituţional ; 

* microsisteme instrucționale — operante, de obicei, la nivelul clasei, al situaţiilor 
practicii cotidiene. Lecţiile constituie, de exemplu, asemenea microsisteme, 
la fel de complexe ca altele. Acestea reproduc, în mic, ceea ce reprezintă la 
altă scară procesele de învăţământ înţelese ca macro- sau microsisteme. 


2. Funcţionalitatea sistemului procesual 
(perspectiva cibernetică) 


Deşi cunoaşterea aspectelor structurale e de primă importanţă, « ea nu este totuşi 
şi suficientă. Mai trebuie luată în considerare şi funcţionalitatea sau comportamentul 
sistemului procesual. Din acest punct de vedere, abordarea cibernetică oferă un 
al doilea cadru conceptual care duce mai departe efortul explorativ- -explicativ 
sistemic, demonstrând că, în evoluţia lui, procesul de învăţământ, asemenea 
altor sisteme deschise, dovedeşte capacitate de comunicare (este străbătut de mai 
multe fluxuri de informaţii), de comandă (dirijare, cerinţe) şi de control, care fac 
posibilă punerea în mişcare a mecanismelor de autoreglare şi reglare a funcţionalităţi 
lui. Totul se realizează prin intermediul intervenţiei unei informaţii inverse, care 
se întoarce dinspre ieşiri spre intrări (dinspre ieşiri spre participanţi, spre cei 
care iau decizii) şi care ţine sub supraveghere continuă interacţiunea dintre 
acestea, făcând posibilă autoreglarea sau reglarea funcţionalităţii întregului sistem. 

În felul acesta, procesul de învăţământ funcţionează după legile evoluţiei şi 
ale echilibrului, legi care presupun mişcare, reorientare, perfecţionare continuă, 
optimizare şi maximizare a efectelor (rezultatelor). În esenţă, se prezintă ca un 
sistem predispus la transformări, la adaptări şi reajustări continue, din mers, ca 
un sistem care dispune de capacitate de autoreglare şi reglare. Reglabilitatea este 
una dintre principalele proprietăţi de care are parte şi procesul de instruire. Buna 
funcţionare a procesului nu poate fi atinsă decât prin aceste subprocese de reglaj 
şi autoreglaj pedagogic, cu funcţie de susţinere neîncetată a evoluţiei lui, în 
direcţia apropierii de obiectivele asumate. 

Aşa cum s-a mai subliniat, ambele subprocese, cel de reglare şi cel de 
autoreglare, devin viabile datorită informaţiei inverse (mecanismelor de feedback), 
şi aceasta fiind, în fond, un subsistem sau un dispozitiv de control încorporat 
obligatoriu în structura oricărui sistem în acţiune. Conceptul esenţial devine 
astfel acela de „feedback”. 


A. Feedbackul — element constructiv 


Feedbackul se prezintă ca un veritabil pivot al oricărui sistem reglabil, iar 
sistemul de învăţământ nu face excepţie de la această regulă. El a devenit un 
element-cheie în componenţa sistemelor moderne de instruire, în structura 

oricărei situaţii educative. Prin definiţie, acesta este un tip specific de informaţie - 
o informaţie inversă sau de retur, cu un rol bine determinat. Respectiv, „în sistemele 
autoreglabile (reglabile), informaţia inversă îi permite sistemului să-şi modifice 
anumiţi parametri pentru a restabili o stare de echilibru şi pentru a continua să 
funcţioneze după standarde prestabilite” (Raynal, Rieunier, 1997). 

Pentru mai multă claritate în sesizarea rolului constructiv jucat de această 
informaţie inversă, considerăm necesar să pornim de la următorul aspect: ca 
oricare alt sistem, şi procesul de învăţământ acţionează sau se desfăşoară în 
virtutea legii dependenţei efectelor de anumite cauze şi condiţii (lucru amintit, 
de altfel). Aceasta înseamnă că mărimile de ieşire (y) sunt întotdeauna în funcţie 
de mărimile de intrare (x) şi apar ca rezultate ale transformărilor la care sunt 
supuse resursele şi constrângerile date în sistem. Fie că este vorba despre 
rezultatele care apar în final ori pe parcurs, fie de procesualităţile care le explică, 
acestea pot să fie marcate cu valori (semne) pozitive sau negative pe toată durata 
derulării procesului, acolo unde mersul firesc al acestuia lasă loc unor momente 
foarte scurte favorabile măsurărilor şi aprecierilor. 

Astfel de evaluări imediate, operative, oferă posibilitatea şi necesitatea 
determinării depărtărilor sau distanfelor ori diferențelor dintre : 


- valoarea mărimilor de ieşire şi valoarea mărimilor de intrare ; 

- valoarea rezultatelor reale şi valoarea rezultatelor aşteptate ; 

- rezultate şi intenţii (obiective) ; 

- nivelul atins şi nivelul dorit; 

- rezultatele şi procesele care le-au determinat ; 

- rezultate şi resurse (energii consumate, cheltuieli materiale efectuate, timp 
şcolar consumat etc.) ; 

- cerinţele şi capacităţile elevilor de a le face faţă; 

- acţiunea demonstrată şi acţiunea executată de elevi (în cazul învăţării motrice, 
de exemplu) etc. 


Potrivit interpretării cibernetice, asemenea determinări ale variațiilor apropieri- 
-depărtări devin posibile în baza obţinerii unor informaţii inverse sau informaţii 
în retur, care vin dinspre: 


- ieşiri spre intrări; 

- rezultate spre intenţii (obiective) ; 
- efecte spre cauze; 

- rezultate spre procese; 

— execuţie spre comenzi (decizii) ; 
- elev spre profesor; 

- profesor spre elev etc. 


Acest lucru este posibil deoarece, aşa cum am mai relatat, procesul de instruire 
este un sistem generator, între alte informaţii, şi de informaţii inverse. 

Asemenea informaţii empirice (vizuale, auditive, kinestezice etc.) se obţin cu 
multă uşurinţă prin variate modalităţi sau tehnici (procedee) incluse, în mod 
firesc, la locul potrivit, în cuprinsul diferitelor secvenţe ale actelor de predare- 
-învăţare, inclusiv în cele de fixare, aplicare, sintetizare, evaluare etc., cum ar fi: 


— observarea comportamentelor (reacţiilor cognitive, afective, motrice) ale 
elevilor, inclusiv a mimicii şi gesticii schiţate de aceştia ; 

— răspunsuri la întrebări (spontaneitate, calitate ete); 

— date reţinute din conversații, discuţii sau dezbateri ; 

— scurte exerciţii ; 

— aplicarea unor probe foarte scurte; 

— teste diagnostice pe aspecte foarte restrânse; 

— analiza lucrărilor efectuate pe loc; 

- observarea calităţii şi a volumului aplicaţiilor practice ş.a. 


Ce semnificaţii au aceste date? 

Este cert că astfel de informaţii au semnificaţia unor indici care semnalează 
dacă şi cum obiectivele prevăzute sunt atinse sau nu, dacă s-au obţinut sau nu 
rezultatele aşteptate, dacă execuţia unei comenzi (cerinţe) este sau nu corectă, 
dacă derularea procesului deviază sau nu de la regulile sau principiile didactice. 
Astfel de semnale permit o analiză imediată şi foarte rapidă, o comparaţie şi o 
sesizare deci a gradului de distanţare. ieşiri-intrări, rezultate reale-rezultate 
aşteptate. Prin natura lor, aceste distanţări au o încărcătură energetică, în sensul 
că ele declanşează trăirea unor satisfacţii sau insatisfacţii prompte în legătură cu 
mersul învăţării, dezvoltă dorinţa şi necesitatea eliminării eventualelor discre- 
panţe sesizate. Aşa încât, această energie încorporată în informaţiile inverse, 
rapide şi sigure, reţinute şi prelucrate imediat, este reintrodusă în circuitul de 
predare-învăţare, este convertită în reacții cu efect reglator ; ea apare în intervenţii 
de corecție, de apreciere, de interpretare sau, pur şi simplu, de confirmare sau 
infirmare ori de sprijinire, foarte eficiente într-un lanţ procedural de tipul : 


comandă —> acţiune —> informaţie inversă —> comparaţie — operaţie reglatoare 


De exemplu, prin utilizarea unor cuvinte-comenzi de tipul: încearcă încă o 
dată, repetă, trebuie, atenţie, concentrează-te, continuă, compară, verifică, 
aminteşte-ţi, foarte bine, perfect etc., se impune o evoluţie ghidată sau dirijată a 
învăţării, în direcţia ameliorării neîncetate a acesteia. 

În cele din urmă, aceste posibile operaţii (retroactive) orientează acţiunile 
viitoare spre: 


— descoperirea şi corectarea imediată a greşelilor; 
— detectarea şi prevenirea apariţiei unor greşeli ; 
— sesizarea şi depăşirea eventualelor dificultăţi ; 

— acordarea de sprijin la momentul oportun; 

— confirmare şi stimulare ; 

— ameliorare şi optimizare etc. 

Trimisă înapoi la „centrul de comandă” sau de dirijare, informaţia inversă 
tinde, în felul acesta, să anuleze sau să reducă distanţele (discrepanţele) din care 
ea însăşi (informaţie inversă) îşi trage originea. Astfel, procesul dat îşi creează 
un dispozitiv propriu de autoreglare şi reglare din mers, mizând pe jocul distanțelor 
care se ivesc pe parcurs între ieşiri şi intrări, între eforturi investite şi per- 
formanţe. Am putea spune că acesta funcţionează la fel ca un termostat 
(încorporat într-un frigider, congelator, fier de călcat etc.), care înregistrează 
rezultatele operaţiei sale, le compară cu cele ale instrucţiunilor originale şi îşi 
adapţează în consecinţă operaţiile următoare. 

În esenţă, conexiunea inversă desemnează tocmai această reacţie de reîntoar- 
cere, de revenire a efectului asupra cauzei, de reglare a cauzei prin efectul ei 
(Gaston Mialaret), de dirijare a procesului prin produsele lui. Este vorba deci 
despre o reintroducere, ca input-uri în sistem, a rezultatelor acţiunii sale, de o 
antrenare a activităţii prin efectele ei, pentru ca, pe această bază, să se poată 
realiza dirijarea dorită a învăţării. 

Această autoreglare sau reglare (pe bază de comandă şi control) poate fi 
transpusă, după Lange (cf. Restian, 1981), în următoarea formulă : 


y = s(4 +0) =sx + sy, unde: 


y = mărimea de ieşire care depinde nu doar de acţiunea pe care o exercită 
dispozitivul de reglare (s) asupra mărimii de intrare (x), ci şi de informaţiile retroactive 
(7) pe care dispozitivul de reglare le primeşte cu privire la starea mărimii de ieşire 
(y). Prin comandă se realizează adaptarea comenzii în funcţie de ieşiri. 

Altfel spus, dacă vrem să modificăm funcţionarea sistemului procesual, atunci 
trebuie să identificăm punctele slabe sau sensibile ale comportamentului acestuia, 
cu scopul de a obţine o eficacitate maximă, cu cheltuieli cât mai mici, operând 
conform schemei de mai jos (figura 3): 


iectiv x rezultatele 
obiecti ele ——— acţiune ——— e ia 
acţiunii acţiunii 


resurse constrângeri 


feedback 


comparaţie-evaluare-reglare 


Figura 3. Reglarea acțiunii pe baza feedbackului (după Raynal, Ricunier, 1997) 


Aşa=zisele „bucle de retur” (figura 4) care apar pe parcursul derulării procesului 
nu sunt altceva decât o succesiune a circuitelor informaţionale operative, în 
fiecare moment al ciclului regăsindu-se componentele informaţie inversă-decizie- 
-acţiune, care extind enorm posibilităţile de intervenţie spontană şi creativă în 
reglarea bunului mers al acestui proces (în conducerea prin feedback a procesului). 

P, 
na... 


Figura 4. „Buclele de retur” ce pot apărea pe parcurs 


Este adevărat şi faptul că, nu întotdeauna, feedbackul cere neapărat o reacţie 
concretă şi imediată ; el poate duce şi spre o reflecţie, într-o perspectivă tot 
ameliorativă, cu privire la unele aspecte. | 

În concluzie, feedbackul este : 


* „un dispozitiv care face să retroacţioneze un efect asupra uneia dintre cauzele 
sale, permițându-i astfel efectului respectiv să atingă un scop determinat: să 
reducă distanţa dintre efectul real şi efectul ideal, traducând această distanţă 
într-o energie care este reintrodusă în sistem şi care tinde permanent să 
anuleze distanţele din care ea însăşi este generată” (P, Latil) ; 

* „este veriga care acţionează în direcţia aducerii valorii variabilei reglabile 
(obiectul reglării) la valoarea preconizată” (Gaston Mialaret) ;. 

e o variabilă independentă integrată organic în structura procesului, de care 
profesorul, dar şi elevul trebuie să ştie să se folosească în mod raţional, în 
vederea autoreglării propriilor acţiuni ; este un element fundamental care îi 
arată profesorului ce are de făcut pentru a menţine sistemul de instruire pe 
linia realizării optime a obiectivelor urmărite, pe linia atenuării sau suprimării 

“abaterilor de la mersul normal, de la obţinerea rezultatelor aşteptate. 


Ca atare, cuprinderea unor momente sau elemente de feedback în structurarea 
procesului va permite adoptarea unor modificări de natură să ducă la utilizarea 
resurselor într-o formă mai eficientă. 

Aşa cum remarcă Mucchielli (1991), „fără feedbackurile organizate şi fără 
folosirea raţională a informaţiilor recurente, totul se'sclerozează : instituţii, 
profesori şi metode. Buna organizare a feedbackurilor reprezintă factorul de 
viaţă, de realism şi de progres al activităţii didactice... Prima caracteristică 
esenţială a atitudinii pedagogice autentice este preocuparea constantă pentru 
utilizarea feedbackurilor care vin dinspre elevi spre profesor”. 


B. Reglarea şi autoreglarea 


Să revenim totuşi asupra acestor concepte, nu înainte de a aminti Că, în mod real, 
acţionează două tipuri fundamentale de feedbackuri în cadrul oricărei situaţii 
(sistem) de instruire, şi anume : 


- unul care vine dinspre elev către profesor, şi invers, dinspre profesor către 
elev (feedback extrinsec) ; 

— şi altul care vine dinspre profesor către sine însuşi sau dinspre elev către sine 
(feedback intrinsec). 

Primul feedback, ce vine din afară, stă la baza reglării cu exteriorul; al 
doilea, ce vine din interioritatea subiectului, se află la baza reglării interne, a 
autoreglării. Coexistă, aşadar, doi poli ai reglării, influenţându-se reciproc, fapt 
ce face dificilă, deseori, delimitarea lor (Epuran, Holdevici, 1980, p. 174). 
Important este că, prin intermediul acestora, se poate ajunge la maximizarea 
- şanselor de succes şi la minimizarea probabilităților de eşec. 


a) Ce este reglarea ? 


Reglarea acompaniază sau asistă evoluţia procesului, fiind considerată o 
intervenţie care vine din partea unui factor sau a unei componente a sistemului 
asupra întregului sistem sau asupra unei componente a acestuia. 

În mod normal, profesorul îşi asumă acest rol. EI este cel care le furnizează 
elevilor conţinuturi-stimul, dar şi momente de feedback (B.F. Skinner). Mai nou, 
şi calculatorul îşi arogă astfel de sarcini. Pentru profesor, reglarea este o moda- 
litate de a controla şi modifica efectele învăţării şi ale predării, în sensul 
apropierii lor de obiectivele avute în vedere. Este o intervenţie ce poate lua forma 
unor reglări spontane sau programate, care îi dau posibilitatea să reorienteze în 
permanenţă evoluţia procesului în raport cu scopul urmărit, în afara unei deter- 
minări precise reglarea pierzându-și orice sens (Hadji, 1992, p. 38). 

Un astfel de control imediat şi operativ vizează îndeosebi „punctele critice”, 
cele care pot revela corectitudinea sau incorectitudinea noţiunilor însuşite, cele 
care pot indica locul în care elevul întâmpină dificultăţi, ajutându-l să depăşească 
sau să remedieze greşelile ivite. Sau, pur şi simplu, vine să-i ofere o anumită 
confirmare, întărire, încurajare, stimulare, laudă sau recompensă, un sprijin 
individualizat, o recomandare, o prescripţie, să-i indice reluarea unor secvenţe, 
parcurgerea unor căi suplimentare de reînvăţare etc. (Allal, 1988). Aşa cum 
arată Bloom (1979, p. 121), instruirea de calitate include în elementele ei 
esenţiale : indicaţii (directive) furnizate elevilor, participarea (explicită şi impli- 
cită) şi întăririle pe care aceştia le obţin în cursul învăţării: „Cum o mare parte 
din învăţământ se face în colectiv şi comportă erori şi dificultăţi, un sistem de 
retroacţiune (feedback) şi de corecție trebuie, în mod necesar, să fie inclus în 
calitatea învăţământului”. 

Reglarea poate merge de la recunoaşterea şi corectarea greşelii până la 
reînvăţarea unui conţinut după o altă strategie sau până la impulsionarea par- 
ticipării active a elevului în actul învăţării. 

O asemenea intervenţie devine cu atât mai necesară, cu cât evoluţia procesului 
este, orice s-ar spune, doar parţial previzibilă, având în vedere că în interiorul lui 
sau din exteriorul lui acţionează nu numai componente cunoscute, ci şi elemente 
mai puţin sau deloc cunoscute, că unele pot fi previzibile în efectele lor, iar 
altele, dimpotrivă, sunt imprevizibile, lăsând loc apariţiei accidentalului sau 
hazardului, ceea ce impune acţiuni de valorizare sau de corectare a acestui 
„întâmplător”. 

Cu atât mai mult este deci necesar un mod de structurare a procesului care să 
permită asemenea „retuşuri” prin feedback. 

De asemenea, profesorul poate şi trebuie să regleze, de exemplu, cunoştinţele 
pe care le predă sau deprinderile pe care le formează, în raport cu potenţialul 
psihic şi motric real al celor cu care lucrează, cu puterea lor de înţelegere, cu 
nivelul capacităţii lor intelectuale şi fizice. Cum predarea poate să solicite, să 
Suprasolicite sau să subsolicite efortul elevilor, sarcina conexiunii inverse este, în 
cazul de faţă, aceea de a rempera ceea ce este suprasolicitare sau de a amplifica 
tot ceea ce este subsolicitare, de a asigura o adecvare între: resursele acordate Şi 
uzajul lor. În acest sens, prin intermediul feedbackului, profesorul revede obiectivele 
de la care a plecat, reconsideră conținuturile, ajustează situaţiile de învăţare, 
inventează mijloace pentru a modifica, dacă este necesar, demersul didactic. 

Fireşte, actul reglării presupune o alegere între mai multe operaţii posibile, 
între soluţii alternative. Iar alegerea presupune, la rândul ei, decizie ; decizie, 
aici, cu rol de reglare. Am putea spune că actul reglării, la nivelul procesului 
instructiv cotidian, concret, se traduce prin adoptarea unor microdecizii de natură 
pedagogică. Aceste microdecizii se iau într-un timp foarte scurt şi se succedă 
foarte rapid, cu viteză de reacţie : extragerea rapidă a unei informaţii relevante şi 
prelucrarea ei foarte rapidă. De această capacitate de extragere şi diferenţiere a 
informaţiei inverse, apoi de utilizarea ei adecvată depinde, în bună măsură, 
puterea de creaţie didactică a profesorului. ji 

A regla înseamnă, aşadar, a interveni în funcţionarea procesului de instruire 
în vederea ameliorării sau optimizării sale din mers, prin utilizarea adecvată a 
informaţiei inverse (Hadji, 1992, pp. 131-132). Am putea asemăna reglarea cu 
un dialog pe care profesorul îl întreţine continuu cu procesul de instruire, 
aducându-i neîncetate reajustări, pornind de la indici furnizaţi de variabilele 
„pertinente care îl alcătuiesc. Ar fi vorba despre un proces circular, nu închis 
asupra lui însuşi, ci deschis, înaintând ca o situaţie clădită în spirală pe o sarcină, 
aceea a obiectivelor de realizat. | 

Ca sistem deschis, evoluţia procesului de învăţământ poate ajunge la o anumită 
stabilitate relativă. Dacă starea de echilibru a unui sistem închis este în întregime 
determinată de condiţiile iniţiale, în cazul sistemului deschis, relativa sa stabilitate, 
la un moment dat, depinde de parametrii sistemului în acel moment, şi nu de 
condiţiile iniţiale. Aceasta înseamnă că aceleaşi cauze pot să aibă consecinţe 
diferite, şi invers, că aceleaşi efecte pot să aibă origini diverse. 


b) Tipurile de reglări 


Se poate vorbi despre posibile reglări atât în planul activităţii cognitive, cât şi 
în cel al afectivității (motivaţiei) ori în cel al activităţii motrice (psihomotrice, 
comportamentale), după cum există şi o reglare de natură senzorială (de percepţie 
optică, acustică, optico-acustică şi tactil-kinestezică). 

In opinia lui Allai (cf. Hadji, 1992, p. 134), se poate face apoi distincţie între : 
- reglarea interactivă (bazată pe jocul interrelaţiilor şi când consecinţele nu 

mai pot fi corectate) ; 

- reglarea retroactivă (bazată pe feedback, ca o soluţie premeditată, legată de 
cunoaşterea rezultatelor, de confirmarea acestora, de semnalarea greşelilor etc.) ; 

- reglarea proactivă (anticipativă, bazată pe mecanismele feedbefore, legată de 
indici sau semnale predictive, care orientează o acţiune viitoare, când se 
doreşte, de exemplu, prevenirea erorilor sau a deciziilor greşite). 


Adeseori, reglarea prin întoarcere, oricât de utilă ar fi, nu este suficientă, mai 
ales atunci când subiectul se confruntă cu situaţii neaşteptate, imprevizibile, 
foarte schimbătoare. A 

După obiectivele urmărite, reglarea poate lua, de asemenea, forme diferite, ca : 


- reglare de stabilizare (homeostazică, de menţinere a comportamentelor la 
valoarea dată) ; 

- reglare de transformare (de modificare a valorii variabilei reglabile în con- 
cordanţă cu anumite criterii şi obiective dinainte stabilite) ; 

- reglare de perfecționare (a structurilor cognitive sau motrice însuşite) ; 

— reglare de optimizare ; 

- reglare de stimulare (impulsionare) a participării profesor-elevi, elevi-elevi, 
pe interacţiunile verbale. 


„c) Ce este autoreglarea ? 


Autoreglarea este privită ca un tip de reglare de ordin superior, ca o reglare 
prin sine însăşi, „ca o reacţie de alegere a unei alternative pe baza aprecierii 
independente a oportunității şi modalităţii ei de producere” (Epuran, Holdevici, 
1980, pp. 173-174). 

Operația autoreglării este considerată un mecanism universal, tot atât de 
general ca şi ereditatea, după cum subliniază Piaget, fiinţele umane fiind nu 
numai Organisme gânditoare, ci şi organisme care se autoreglează, care sunt 
capabile să se afirme şi să-şi direcţioneze comportamentul spre ţinte specifice. În 
felul acesta, oamenii devin agenţi cauzali ai propriei dezvoltări. 

Este normal, prin urmare, ca autoreglarea activităţii de învăţare (ce-l priveşte 
pe elev) şi a celei de predare (ce-i revine profesorului) să se bucure de un mare 
interes în rândul psihopedagogilor, teoreticieni şi practicieni deopotrivă. Pentru 
ei, ambii parteneri aflaţi în interacţiune constituie subsisteme informaţionale 
distincte, în sensul că fiecare, în parte, este capabil: 


- să genereze sau să-şi furnizeze propriile informaţii inverse ; 

- să prelucreze aceste informaţii ; 

- să adopte anumite microdecizii personale ; 

- să-şi reorienteze în mod adecvat acţiunile ulterioare într-o direcţie care să 


favorizeze obţinerea rezultatelor aşteptate. 


Dată fiind această dualitate de forţe, în cadrul aceluiaşi proces au loc două 
fluxuri distincte de informaţii inverse : 


- unul se petrece la nivelul celui care învaţă (ca individ sau grup şcolar) ; 
- altul apare la nivelul celui care predă, al profesorului. 

Şi într-un caz, şi în altul, acest feedback ce vine dinăuntrul fiecărui partener 
stă la baza autoreglării activităţii proprii unuia sau celuilalt, în contextul aceluiaşi 
efort comun pe care îl depun. Şi într-un caz, şi în altul, feedbackul propriu se 
dovedeşte a fi un instrument de schimbare şi de ajustare din mers a com- 
portamentului de învăţare sau a celui de predare, didactic, cu efecte dintre cele 
mai benefice pentru ambii subiecţi. | | 


d) Autoreglarea predării 


Profesorul are nevoie de o informaţie inversă pentru a-şi da seama cum 
decurge propria activitate cu elevii, pentru a conştientiza aspectele pozitive sau 
negative .care caracterizează efortul lui didactic. Adunând informaţii în timpul 
predării, el va reuşi să-şi formeze o imagine mai bună asupra propriei practici, 
în vederea îmbunătăţirii ei. Observând reacţiile elevilor şi corelându-le cu propria 
intuiţie, acesta îşi poate da seama despre: 


o modul în care prezintă materia : claritatea în explicaţie sau expunere, relevanţa 
demonstrațiilor, accesibilitate, esenţializare, corespondenţa dintre obiective şi 
ceea ce predă efectiv, adecvarea metodelor utilizate, modul de a vorbi, de a 
gesticula, dicţia, folosirea tablei şi a altor suporturi, aptitudinea de a stimula 
interesul şi participarea elevilor etc.; - 

* modul în care interacționează cu elevii : îi priveşte cu interes, cu simpatie, îi. 
apreciază în mod obiectiv, îi stimulează, respectă diferenţele individuale, 
dovedeşte solicitudine etc. ; 

* modul propriu de a fi: manifestă încredere în sine, siguranţă pe sine, 
naturaleţe, afectivitate, entuziasm, apatie, devotament pentru elevi etc. 


Receptivitatea la feedback îl va ajuta, astfel, să exercite un autocontrol 
asupra intervențiilor sale, să-şi autoregleze conduita didactică, să-şi modifice 
atitudinile şi obişnuinţele, felul de a trata elevii cu care lucrează, după necesităţi 
concrete. 

De regulă, feedbackul se manifestă fără probleme şi se intensifică atunci când 
profesorul este predispus la autoanaliză, la autocritică, la schimbarea în bine în 
ceea ce priveşte atitudinile, deprinderile şi comportamentele sale didactice. De 
altfel, autoanaliza (autoevaluarea) constituie prima condiţie a autoperfecționării 
(un semn al profesorului modern autoperfecţionist). 


e) Autoreglarea învăţării 


Prin natura ei, activitatea de învăţare este autoreglabilă, deoarece subiectul 
învăţării este disponibil la autoobservare ; el poate să conştientizeze mersul 
propriei învăţări, al p:opriilor progrese şi dificultăţi întâmpinate, de unde şi 
posibilitatea de a interveni direct în ameliorarea propriilor eforturi şi rezultate. 
Prin intermediul feedbackului, învăţarea poate fi automonitorizată, suprave- 
gheată, reorientată sau eficientizată. Cel care învaţă îşi poate autocontrola şi 
reorienta propriile acţiuni mentale sau motrice, menţinând efortul de învăţare pe 

direcţia sarcinilor sau obiectivelor ce trebuie atinse ; el poate să ajungă la o mai 
bună înţelegere a materiei de studiat ori a logicii acţiunii de executat (dacă va fi 
vorba despre învăţare motrică) ; îşi poate mobiliza energiile şi voinţa de reuşită, 
îşi poate redimensiona timpul necesar etc. 

Aşa cum remarcă Bloom şi alţi specialişti ai învăţării, acest control de sine al 
învăţării are multiple şi profunde semnificaţii, deoarece : 


- îl ajută pe cel care învaţă să se angajeze în competiție cu sine însuşi, să se 
autodepăşească ; 

— cunoaşterea imediată a rezultatelor constituie unul dintre factorii psihope- 
dagogici cei mai importanţi care influenţează învăţarea ; 

— este o invitaţie la un efort de corecție, de ameliorare, de reorientare neîncetată 
a învăţării în direcţia obţinerii unor performanţe mai bune; 

- generează efecte pozitive în planul orientării mai precise spre realizarea 
sarcinilor de învăţare ; 

_ determină asumarea unui rol mai activ şi mai responsabil în ce priveşte 
progresul propriei învăţări şi formări (responsabilitatea fiind considerată 
primordială în obţinerea unor rezultate bune) ; 

- dezvoltă capacitatea de autoobservaţie, de autocontrol şi de autoreglare. 


După opiniile aceloraşi specialişti, diferenţele de autoreglare sunt de natură 
să explice, în bună parte, diferenţele de rezultate în procesul învăţării, fie ea 
cognitivă sau psihomotrică. Acestor păreri li se asociază şi concluziile altor 
cercetători, Butler şi Winne (1995). Aceşti teoreticieni par să fie de acord că „cei 
mai eficienţi elevi sunt cei care se autoreglează” (cf. Butler, Winne, 1995), 
deoarece ei sunt elevii care, dându-şi seama de starea cunoştinţelor lor, îşi 
autodirecţionează eficient eforturile de învăţare spre ceea ce este necunoscut, 
spre ceea ce nu au înţeles, nu pot rezolva, nu pot aplica etc. 

Până la urmă, sensibilitatea la informaţiile inverse, priceperea de a le utiliza 
la momentul şi în locul potrivit şi, în general, capacitatea de autoreglare constituie 
calităţi pe care fiecare elev trebuie să şi le cultive cu timpul. Acest lucru este pe 
deplin posibil, deoarece dezvoltarea autoreglării este o problemă de exersare, de 
deprindere, de formare. 

Pentru a-şi îmbunătăţi la maximum eforturile de învăţare, elevii trebuie să 
devină conştienţi de ei înşişi ca subiecţi capabili de autoreglare şi care pot, în 
mod conştient şi deliberat, să acţioneze în vederea atingerii obiectivelor specifice 
învăţării date. După cum trebuie să aibă convingerea că a fi autoreglabili şi a şti 
să se ajute sunt aspecte de care nu se pot lipsi în efortul lor de autoinstruire sau 
de învăţare continuă. 

Cheia autoreglării eficiente a învăţării se leagă, până la urmă, de încurajarea 
autoevaluării, problemă căreia pedagogia modernă îi acordă o însemnătate 
crescândă, ţinând seama şi de cerinţele învăţării continue. 

(Pentru aprofundarea autoreglării, vezi şi perspectiva metacognitivă, în ca- 
pitolul VII.) 

C. Tipologia feedbackului 


Deşi cercetările sunt încă departe de a fi inventariat marea varietate a formelor 
sub care se manifestă feedbackul, s-au putut contura totuşi câteva tipologii. În 
acest sens, s-au adoptat diferite criterii de clasificare, iar tipurile stabilite sunt 
exprimate de obicei în termeni bipolari. Astfel: 


* după natura activităţii pe care o serveşte, poate fi vorba despre : 
- feedback cognitiv; | 
— feedback psihomotric (motric, acţional), care, în funcţie de caracteristicile 
acţiunii, poate fi kinematic, iar după forţele acţiunii, kinetic; 
— feedback afectiv ; 
* după.calitatea efectului asupra conduitei subiectului : 
— feedback pozitiv (confirmă reuşita) ; 
- feedback negativ (semnalează eşecul, contrarietatea — mirarea, îndoiala, 
neînţelegerea umană). 
* după maniera de închidere a circuitului în raport cu blocul acţional: 
— feedback extrinsec (extern) ; 
- feedback intrinsec (intern). 
* după elementul de referință: 
— feedback de rezultat: 
— feedback de proces (de execuţie). 
* după momentul desfăşurării lui faţă de acţiunea deservită : 
- feedback actual (imediat) ; 
— feedback pe termen mijlociu sau lung (de lungă durată, ce interesează 
viitoarele decizii) ; 
- feedback anticipativ sau feedbefore (de reglare înaintea derulării acţiunii 
sau producerii greşelii). | 
* după strategia acţională asumată de subiect: 
— feedback informativ ; 
— feedback comparativ; 
— feedback constarativ : 
— feedback de încurajare (întărire, confirmare) ; 
- feedback de răsplată; 
- feedback de corecție ; 
— feedback de semnalare şi depăşire a dificultăţilor. 
* după sarcina didactică: 
— feedback academic; 
— feedback de implicare. 
* după angajarea senzorială: 
— feedback senzorial (vizual, grafic, verbal, proprioceptiv) ; 
— feedback nesenzorial (de reflecţie). 
după subiectivitatea şi raportul cu redundanţa : 


— feedback grosier, de fond (ce variază direct proporţional cu nivelul 
redundanţei) ; 

„— feedback nuanţat, diferențiat, de finețe, cu două polarităţi : 

- feedback de confirmare, pozitiv (care variază invers proporţional cu 
nivelul redundanţei) ; 

— feedback de contrarietate, negativ (care variază direct proporţional cu 
nivelul redundanţei. Este un feedback substanţial, aşa cum sunt mirarea, 
îndoiala, contrarietatea, neînţelegerea umană). 

e după fluența fluxului de feedback: 
— feedback continuu, permanent ; 
— feedback discontinuu, sacadat, cu acumulări de informaţii inverse. 
* după caracterul individual/social : 
— feedback individual (intrapersonal) ; 
— feedback de grup (interpersonal). 
* după gradul de conştientizare: 
— feedback voluntar ; 
— feedback involuntar (spontan). 
* după gradul de cuprindere: 
— feedback secvențial (parţial) ; 
— feedback global (complet). 


Fireşte, fiecare dintre tipurile de feedback amintite are veleităţile sale. Pentru 
cadrul didactic, toate tipurile sunt mai mult sau mai puţin benefice, completându-se 
reciproc în a furniza informaţii corecte despre desfăşurarea proceselor de predare 
şi învăţare, despre rezultatele obţinute, despre reuşita sau nereuşita lor. 

Pentru a pune în evidenţă atuurile lor, vom caracteriza câteva dintre cele mai 
utilizate tipuri. 


e Feedback negativ - feedback pozitiv 


Feedbackul negativ semnalează eșecul, nereuşita, contrarierea, căutând să 
alenueze sau să suprime abaterea ori schimbarea, atunci când ea ameninţă să 
depăşească un anumit nivel. El intervine în vederea reducerii depărtărilor dintre 
starea actuală şi starea anterioară în corectarea eventualelor deviații sau abateri 
de la atingerea obiectivelor sau normelor fixate anterior. Procesele de instiuire, 
fiind puternic finaliste (orientate), se pot realiza optim numai atunci când sunt 
mediate de conexiunea inversă negativă. 

Feedbackul negativ are, prin urmare, un rol stabilizator, corector ; este un 
reductor de schimbare, opunându-se perturbaţiilor, oscilaţiilor, deviaţiilor ; el 
Sugerează reajustări, readuceri, adaptări din mers ale procesului (0 tendinţă 
negentropică) ; susţine reglările din cadrul unei situaţii de tip închis în care 
ieşirile sunt corelate permanent cu intrările, contribuind la obţinerea unor 
structuri dinamice cu un înalt grad de autoreglare sau reglare. 

În contrast cu feedbackul negativ, feedbackul pozitiv confirmă reuşita, înţelegerea, 
rezultatele şi orientează desfăşurarea în continuare a sistemului, spre amplificarea 
acestora, adică în direcţia ieşirilor sale anterioare ; el accentuează, într-un sens 
pozitiv, diferenţa dintre starea nouă (actuală) şi starea iniţială (anterioară), în 

vederea optimizării situaţiei şi amplificării efectelor acesteia ; impulsionează 
trecerea de la o stare convenabilă la alta şi mai convenabilă ; susţine apariţia 
oscilaţiilor şi a transformărilor, dar în sensul lor pozitiv. 

În felul acesta, el îndeplineşte un dublu rol: unul de perturbare, de dezor- 
ganizare (ca tendinţă entropică) şi un altul organizator, optimizator (ca tendinţă 
negentropică), de facilitare a proceselor evolutive de adaptare, de trecere de la un 
nivel scăzut la altul mai înalt de dezvoltare. 

În concluzie, se poate spune că procesul de învăţământ, ca un sistem 
complex ce este, include şi reductori, şi amplificatori de schimbare, şi circuite 
de feedback negativ, şi circuite de feedback pozitiv aflate în interacţiune, 
ambele facilitând înţelegerea cauzalităţii care caracterizează orice demers didac- 
tic. În consecinţă, ambele tipuri de feedback trebuie să Oli ete de o atenţie 
deosebită; 


e Feedback intrinsec - feedback extrinsec 


Feedbackul intrinsec este cuprins în acţiunea ce se efectuează şi în efectele ei. 
Ceea ce presupune receptarea informaţiei inverse prin canalele interne, sen- 
zoriale, proprioceptive, cu privire la ceea ce se execută şi la rezultatele acţiunii 
executate. / 

Feedbackul extrinsec reprezintă o informaţie inversă care vine din afară, de la 
o altă sursă, profesor sau dispozitiv electronic, de exemplu. În mod normal, el 
este suplimentar feedbackului intrinsec. Informaţia de acest tip poate fi augmen- 
tală (suplimentară) celei proprioceptive şi poate lua forma unei semnalizări 
sonore sau vizuale pe tabela electronică, de exemplu. 


o Feedback de rezultat - feedback de proces (de execuţie) 


După unii cercetători, precum Gentile - 1964, 1968, 1971, 1976 - şi 
Marteniuk - 1976, se poate face o diferenţiere între aşa-numitul feedback de 
rezultat sau rezultativ (FR), care se referă la produsul sau rezultatele intrinseci 
ale acţiunii performate, cuprinzând deci informaţii despre schimbările de com- 
portament care s-au produs şi evaluarea lor, şi un feedback de rezultat final, în 
cel mai bun caz un feedback rardiv, al regretului, al resemnării sau al acceptării, 
dar în nici un caz al replierii. 

În ceea ce priveşte feedbackul de proces (EP), acesta se referă la calitatea 
execuţiei, a acţiunii performate sau a procesului, la modul (condiţiile) de realizare 
a acestora, A fost introdus în teoria şi practica instruirii de A.M. Gentile (1972). 
Respectiva informaţie i ing poate proveni fie din exterior, fie dis interior 
(proprioceptivă). 


e Feedback imediat — feedback anticipativ 


Feedbackul imediat este ataşat momentului prezent; informează prompt, în 
fiecare moment, chiar în timpul desfăşurării acţiunii, despre starea acestei acţiuni, 
despre conţinutul şi metodologia aplicată sau despre calitatea procesului î în sine 
(evidențiind chiar şi rezultatele parţial greşite). 


=. 

Feedbackul de mai lungă durată este interesat de viitoarele decizii cu privire 
la acţiunile de instruire analoge, de reorganizarea lor şi de autoreglarea instruirii. 

Feedbackul anticipativ sau feedbefore este o reglare înainte (de precauţiune) ; 
are în vedere perspectiva comportamentului, specificul şi parametrii operaţiilor 
care urmează să fie executate. În alţi termeni, feedbefore funcţionează ca: 
prevedere a dificultăţilor, prevenire a erorilor, anticipare a posibilei apariţii a 
unor erori sau dificultăţi, rezolvare cu anticipație a unor erori/dificultăţi, influ- 
enţare a comportamentelor elevilor sau profesorilor în situaţii viitoare (analoge). 

O instruire bazată pe mecanismele feedbefore ar facilita trăirea cu anticipație 
a situaţiilor dificile de învăţare, previzibile şi imprevizibile, care pot să apară pe 
parcurs, pentru ca rezultatele să nu scadă sub posibilităţile cu care elevii se 
“angajează în acţiune. Acest tip de informaţie ajută elevii să-şi păstreze optimismul, 
încrederea în forţele proprii în momentele imprevizibile sau în cazul unor posibile 
schimbări care vor surveni în cadrul situaţiilor de învăţare. 


e Feedback academic - feedback de implicare 


După The International Encyclopedia of Education Research and Studies 
(1985), se poate vorbi despre un feedback academic şi despre unul de implicare 
(de angajament faţă de sarcini). Primul se referă la informarea elevilor asupra 
corectitudinii răspunsurilor, interpretărilor, comentariilor etc. Al doilea infor- 
mează elevii despre modul lor de implicare efectivă în realizarea sarcinilor de 
învăţare, despre conformitatea comportării lor la ora de curs. 


e Feedback secvențial - feedback global (integrativ) 


Primul informează despre modul concret de finalizare a unei sarcini, operaţii 
sau mişcări particulare ori despre o serie de operaţii (mişcări) destinate atingerii 
unui rezultat parţial. În acest sens, el permite corectarea şi adecvarea traiectoriei 
actuale a comportamentului la condiţiile concrete ale situaţiei. După cum arăta 
M. Golu (1975), există sarcini în a căror rezolvare o eroare relativ măruntă, în 
etapele iniţiale, se poate amplifica semnificativ pe parcurs, provocând o îndepărtare 
de obiectivul final. În astfel de cazuri, feedbackul secvențial nu numai că este de 
dorit, ci prezenţa lui devine chiar indispensabilă. 

Pe de altă parte, feedbackul global sau integrativ favorizează integrarea 
rezultatelor parţiale de-a lungul succesiunii operaţiilor de execuţie. În plus, el 
permite evaluarea efectului reglator final, prin raportarea la valoarea-etalon 
(norme-standard) sau la criteriul de eficienţă stabilit iniţial. Ca urmare, execuţia 
dată poate fi atestată, acceptată sau supusă revizuirii şi, eventual, respinsă. 


Câteva precizări privind metodologia utilizării feedbackului 


Utilizarea raţională a feedbackului reclamă o mare flexibilitate din partea 
educatorului. Aceasta presupune respectarea unor condiţii : de timp (când?), de 
loc (unde?), de volum (de câte ori?), de succesiune sau de completitudine 
(cum ?), de tip (ce tipuri?), de formă de prezentare (în ce formă ?), de calitate 
a feedbackului ş.a. 

Aşa cum remarcă J.S. Bruner (1970, p. 65), orice cunoaştere a rezultatelor 
învăţării „este utilă sau nu, în funcţie de momentul şi locul în sate: cel ce învaţă 
primeşte informaţiile corective... de forma în care sunt primite... 

n ceea ce priveşte alegerea momentului mai potrivit, unii pbezicăebui ie 
faptul că o conexiune inversă aplicată imediat are o influenţă semnificativ mai 
mare asupra procesului de învăţământ decât una amânată (Nagell, 1949; Meyer, 
1960; Sax, 1960, evocaţi de Ausubel, Robinson, 1981, p. 354). Şi Brooks 
(1960) susţine că, printr-un feedback imediat, există şansa realizării unei întăriri 
a răspunsului corect, dacă se ştie imediat că acesta este corect (cf. Rivers, 1971, 
p. 66). Este adevărat însă că alţi cercetători (Evans, 1960; Sax, 1960) nu au 
putut constata nici o deosebire semnificativă între cele două tipuri de conexiune 
inversă — cea imediată şi cea amânată -, cu privire la învăţare şi la reținerea 
mnezică (Ausubel, Robinson, 1981, p. 354). 

În ceea ce priveşte frecvenţa conexiunilor inverse, adică numărul şi succesiunea 
lor în timp, ea variază după cerinţele individuale şi natura materiei de studiat. 
Un comportament pozitiv, arată unele cercetări, se formează nu printr-o învăţare 
unică, ci prin învăţare continuă. „Administrarea continuă a conexiunii inverse, 
opusă administrării intermitente, este mai eficientă în însuşirea conceptelor”, 
arată cercetările efectuate de Baune şi Haygood (1960) şi Chansky (1960). În 
opinia lui Skinner, „întărirea la intervale variabile produce un răspuns stabil care 
este foarte rezistent la stingere, pentru că, în orice moment, există o probabilitate 
puternică de întărire” (cf. Rivers, 1971, p. 194). 

De altfel, Chansky (1964), „a obţinut cele mai bune rezultate aplicând un tip 
intermitent de informaţii feedback, cu procedee de gradare progresivă. Se pare 

că, susţine S. Ball, profesorii nu programează prezentarea întăririlor atât de 
judicios cum ar trebui” (Davitz, Ball, 1978, p. 25), lăsând mai i degrabă la voia 
întâmplării această intervenţie. 

În concluzie, se poate spune că este necesar să-i oferim elevului nici mai 
multe, nici mai puţine întăriri decât sunt necesare şi suficiente pentru obţinerea 
efortului de învăţare dorit. În general, principiul conexiunii inverse recomandă 
totuşi o frecvenţă a testărilor, a întăririlor, mult mai mare decât cea realizată în 
condiţiile verificărilor obişnuite. 

Există apoi cercetări care arată, de exemplu, că eficienţa conexiunii inverse 
variază proporţional cu gradul de completitudine al acesteia, cu enunţarea în 
întregime a răspunsului corect, cu indicarea mărimii şi direcţiei greşelii, cu 
explicarea logicii răspunsului corect etc. Simplele indicaţii bine sau rău (Bourne, 
Pendleton, 1958; Chansky, 1960) sunt mult mai puţin eficace decât enunţarea în 
întregime a răspunsului corect, deoarece aceasta îi permite elevului să-şi clarifice 
şi să-şi consolideze cunoştinţele: „În plus, Trowbridge şi Cason (1932) au 
constatat că, dându-i subiectului o informaţie precisă privind mărimea şi direcţia 
erorii sale, aceasta este mai eficientă decât dacă i se spune doar bine sau rău 
atunci când realizează o sarcină. Explicaţia logicii răspunsului corect este o altă 
dimensiune a caracterului de completitudine al conexiunii inverse, sporind 

influenţa acesteia în procesul de învăţare. Şi anume, subiecţilor cărora li s-a spus 
de ce răspunsurile lor sunt bune sau rele învaţă mai eficient decât subiecţii care 
pur şi simplu continuă să răspundă şi să primească feedbackul până când obțin 
răspunsul corect (Byron, Rigney)”. 

Este, de asemenea, necesar să se evite unilateralizarea tehnicilor de utilizare 
a conexiunii inverse în favoarea diversificării acestora, îndeosebi a celor de 
corecție, care trebuie să fie variate şi constructive, să facă din corecție un motiv 
de stimulare. Cu atât mai mult ele trebuie aplicate în mod diferențiat de la clasă 
la clasă şi individualizat de la elev la elev. Fie externi, fie interni, indicii de 
întărire trebuie adaptaţi trebuinţelor elevilor. Efectele conexiunii inverse nu vin 
de la sine, automat ; fiecare individ percepe în felul lui informaţia despre propriile 


„rezultate. Ceea ce pentru un individ este întărire sau recompensă, pentru altul, în 


aceeaşi situaţie, poate să nu constituie o întărire. Nu toţi elevii simt aceeaşi 
nevoie de întărire, de exemplu. De asemenea, nu aceleaşi sunt cauzele care 
generează greşelile ; ele variază de la elev la elev şi, în consecinţă, trebuie 
aplicate diferențiat şi tehnicile de corecție. Diferenţierea şi individualizarea 
rămân, astfel, deziderate şi din acest punct de vedere. Altfel, informaţiile 
corective devin inutile. 

Mai există, apoi, pericolul ca unii elevi să se deprindă a deveni în permanenţă 
dependenţi de intervenţiile corective care vin din partea profesorului. Or, este 
necesar ca exerciţiile corective să fie în aşa fel conduse, încât elevii să-şi asume 
treptat, singuri, funcţiile corective (Bruner, 1970, pp. 69-81), să se deprindă cu 
autocorectarea. 


În concluzie, sub impactul abordării sistemice şi cibernetice, care propun un 
mod superior de a gândi şi de a acţiona în sistem, didactica modernă se declară 
adepta promovării unei concepţii integrative, globale sau holistice şi dinamico- 
-funcţionale asupra procesului de învăţământ, contrară unei viziuni lineare, frag- 
mentare, percepţie ce aparţine învăţământului tradiţional. 

De aceea, ea susţine ideea organizării şi relaţionării sistemice a elementelor 
componente ale acestui proces — un tip specific de sistem acţional. Ceea ce 
conferă posibilităţi mai bune de a identifica punctele tari şi punctele slabe ale 
fiecărei situaţii de instruire în parte. 

De asemenea, ea pledează în favoarea asigurării unui control şi a unui reglaj 
continuu, operativ şi suplu, organizat şi spontan, pe tot parcursul desfăşurării 
proceselor de predare şi învăţare, pe baza utilizării mecanismelor de feedback, 
în diversitatea tipurilor şi posibilităţilor multiple pe care acesta le oferă. 

Fireşte, complexitatea feedbackului fiind atât de mare, niciodată nu vom avea 
pretenţia unei gestionări complete a tuturor aspectelor metodice specifice acestei 
utilizări. Motiv pentru care devine cu atât mai necesară o abilitare serioasă a 
cadrelor didactice cu metodologia aplicării acestor tehnici retroactive. 

În fine, abordarea din perspectivă sistemică şi cibernetică a părţii procesuale a 
învăţământului constituie o pledoarie constantă şi extrem de importantă pentru 

promovarea cu mai multă insistenţă a unei pedagogii de susţinere sau de sprijin, 
a unei pedagogii curative (corective), dar şi PESAAIE: a unei pedagogii a 
succesului, în ultimă instanţă. 


3. Procesualitate — parteneriat — mediație | 


În sensul lui profund, termenul generic de „proces” are înţeles de schimbare 
(transformare, modificare, modelare). Ceea ce înseamnă că procesul de învăţământ 
este format din schimbări, că noţiunea de „proces de învăţământ” este construită 
pe ideea de! schimbare/transformare, că este vorba despre un proces performativ, 
orientat spre realizarea a ceva dinainte prevăzut, spre obţinerea unor. anume 
transformări. În consecinţă, acest proces poate fi definit ca un ansamblu deliberat 
de acțiuni care duc la obţinerea de schimbări în comportamentul elevilor, în 
planul structurilor cognitive, afectiv-emoționale şi acţionale (psihomotrice) ale 
acestora. Este vorba despre transformări progresive şi coerente, de durată şi 
ascendente, niciodată încheiate, concretizate în cunoştinţe şi deprinderi noi 

achiziţionate, în modalităţi noi de gândire şi de lucru, transformări care, prin 
efect cumulativ, duc la dezvoltarea şi perfecţionarea cunoaşterii; individuale, la 
modelarea sub multe aspecte a personalităţii elevului. | 

Cum schimbările în comportament au semnificaţia unui act de bătaie, sensul 
profund şi fundamental al procesului de instruire este producerea: învăţării 
proiectate. 

Dacă acesta nu ar fi un proces de schimbări/transformări calitative, dacă 
nu ar funcţiona în sensul obţinerii sau producerii învăţării dorite, ce ar putea să 
fie altceva decât o simplă bază de date sau de informaţii, în cel mai a caz 
(R.S. Raya)? 

Obţinerea unor astfel de schimbări este o problemă de trăire. sau de par- 
curgere a unor experienţe noi de cunoaştere, de simţire şi de acţiune organizate 
pedagogic, prevăzute iniţial în limitele unui program educaţional determinat 
(curriculum), ceea ce presupune frecventarea pe parcursul mai multor ani 
şcolari a unei lungi serii de lecţii sau de cursuri definite de respectivul 
program. 

Or, este evident că producerea acestor schimbări necesită timp şi spaţiu şi 
îmbracă forme diferite, aspecte care aşază procesul de învăţământ în dimensiunile 
lui concrete : temporale, spaţiale şi morfologice : 


e dimensiunea temporală convenţională se referă la eşalonarea în timp a 
succesiunii de experienţe noi propuse elevilor, ca prevedere şi provocare, 
într-o suită de faze sau etape ale producerii schimbărilor proiectate ; 

o dimensiunea spaţială face trimitere la volumul sau întinderea experienţelor 

oi, la nivelul acestora, la succesiunea şi planificarea lor, la frecvenţa 
(repetiţia) cu care ele urmează să revină în atenţia elevilor şi să inducă 
diferitele tipuri de schimbări comportamentale ; 

e dimensiunea morfologică vizează transformările gradate, progresive şi fără 
încetare a conţinuturilor concretizate în forme diferite de rezultate cognitive, 
afective şi acţionale, ca bilanţ al respectivelor metamorfoze. 


Temporalitatea, spaţialitatea şi mişcarea morfologică sunt practic nedisociabile, 
ridicând numeroase probleme de organizare a procesualităţii instruirii. 

Interpretarea procesului de învăţământ ca sursă de nesfâfgite trânsf rmări, 
scoate, totodată, în evidenţă caracterul dinamic al acestuia, ca expresie vie, 
funcţională, ca mişcare, ca devenire sau ca evoluţie, ca un continuum de schim- 
bări, caracterizat prin flexibilitate şi mobilitate, prin ritmurile lui existenţiale şi 
performanţiale diferite, datorită dependenţei de nenumărați factori, unii ca 
agenţi sau subiecţi ai acţiunii de predare-învăţare, alţii ca factori situaţionali, 
de context. 

În acest cadru, funcţionalitatea procesului se conduce după regulile parte- 
neriatului şi ale mediaţiei. 


A. Procesul instructiv — o situație de parteneriat 


Ideea de proces implică ideea de dualitate, în sensul că, pentru obţinerea de 
schimbări, este nevoie de intervenţia unei dualităţi de forţe : 


— pe de o parte, a unei forţe care declanşează, impune şi înlesneşte producerea 
schimbărilor — forţă întruchipată în persoana şi intervenţia profesorului (edu- 
catorului) ca subiect sau agent al schimbării, cel care oferă stimuli (con- 
ţinuturi-stimuli), experienţe noi adecvate producerii schimbărilor pe care se 
scontează ; 

- pe de altă parte, a unei forţe care suportă schimbarea determinată, care se 
constituie drept „obiect” al schimbării (obiect schimbat), forţă regăsită în 
persoana şi activitatea elevului. Deoarece, în accepţia actuală, elevul este 
privit nu ca o fiinţă pasivă, ca un organism reactiv, ci ca o fiinţă activă 
(proactivă) care prelucrează informaţii, care analizează şi structurează informaţii 
pentru a-şi elabora răspunsuri la problemele cu care se confruntă, devine 
implicit şi explicit subiect al producerii schimbării. Şi, ca atare, el intră în 

“ relaţii intersubiective. 


Din acest punct de vedere, pedagogia ultimelor decenii a reconsiderat concepţia 
asupra procesului de învăţământ, în sensul organizării lui în jurul „elevului care 
învaţă”, recunoscându-i acestuia un rol activ în construcţia şi perfecţionarea 
propriei cunoaşteri, 

Dar producerea învăţării şi stimularea dezvoltării individuale fac apel la o 
relaţie de parteneriat între cei doi subiecţi cu statusuri şi roluri determinate - cel 
de profesor (P) şi cel de elev (E). Şi unul, şi celălalt joacă un rol esenţial ; ambii 
depun un efort conjugat care face să apară învăţarea, să fie atinse obiectivele 
urmărite. 


a. 


232 SISTEME DE INSTRUIRE ALTERNATIVE ŞI COMPLEMENTARE 


Crearea unei astfel de situaţii de parteneriat (parteneriat de învăţare) pre- 
supune 


— O relaţie de reciprocitate, în sensul că partenerii reuşesc să se orienteze unul 
în raport de celălalt (interacţiune acceptată) ; 

- 0 comunicare eficientă între participanţi (dialog activ) ; 

- colaborare (acţiune comună în care fiecare etalează roluri şi funcţii diferite) ; 

— cooperare (acţiune comună în cadrul căreia există interrelaţii şi roluri comune). 


În felul acesta, procesul de predare-învăţare devine opera combinată a acestor 
două forţe, şi nu doar a uneia singure, fiecare cu contribuţiile proprii şi răs- 
punsurile personale la solicitările situaţiei date : 


- Peste cel care cunoaşte X (conţinutul sau materia de studiat), iar E — cel care 
nu O cunoaşte; 

— P îşi propune să predea, adică să faciliteze învăţarea X de către E: 

- acţiunile lui P sunt astfel construite încât să-i dezvăluie lui E elementele X, pe 
care se presupune că le învaţă; 

- acţiunile lui P continuă cel puţin până când E începe să înveţe Ă ca rezultat 
al acestei acţiuni (E. Robertson). 


Ambele roluri sunt esenţiale, chiar dacă cei doi parteneri nu sunt pe picior de 
egalitate. Ambii parteneri se află în interacţiune, într-o relaţie interpersonală, de 
intersubiectivitate, fiecare reuşind să se orienteze în raport cu celălalt. Astfel, 
profesorul acţionează pe baza semnificaţiilor pe care le are pentru el elevul ; la 
fel, şi elevul acţionează pe baza semnificaţiilor pe care le are în ochii săi 
profesorul. Aceste semnificaţii se nasc, sunt utilizate şi se manifestă în condiţiile 
interacțiunii de parteneriat, adică a unei acţiuni mutuale, de reciprocitate, de 
influenţe reciproce. 

Partenerul 1 (profesorul), considerat adeseori „partener principal”, pleacă 
de la ideea că toţi elevii pot cu adevărat să înveţe. Şi caută să îi trateze pe toţi 
în mod echitabil. În acelaşi timp, recunoaşte faptul că aceştia sunt diferiţi şi că 
diferenţele dintre ei influenţează învăţarea. El manifestă încredere în demni- 
tatea, valoarea şi potenţialul care există în fiecare copil sau tânăr şi este 
preocupat să-şi adapteze practicile predării în funcţie de aceste diferenţe, să 
acţioneze pe baza cunoaşterii intereselor, abilităţilor, capacităţilor elevilor, a 
mediului lor familial şi a relaţiilor dintre ei (National Board for Professional 
Teaching Standards, 1989). Cum s-ar spune, el determină trebuinţele de dezvol- 
tare şi posibilităţile partenerului 2 (elevului) şi caută să răspundă acestora; 
este cel care acţionează sau exercită un impact asupra elevului, care caută să 
stimuleze (sau să inhibe), să sporească sau să accelereze participarea lui la 
dezvoltarea propriilor facultăţi intelectuale. 

Nu mai puţin, partenerul 2, indispensabil procesului de învăţământ, poate 
influenţa în multe feluri activitatea partenerului 1, manifestând deschidere şi 
receptivitate ia solicitările acestuia. Cu cât acţiunile celor doi parteneri se află în 

mai mare concordanţă, cu cât va exista o legătură logică mai strânsă între 
aceştia, cu atât mai bine; cu cât actul predării se va contopi mai mult cu cel al 
învăţării, într-un efort comun de colaborare (în cadrul căruia fiecare îşi va 
îndeplini rolurile sale diferite) sau de cooperare, asumându-şi roluri comune, 
cu atât mai mult vor creşte şansele reuşitei. Există, aşadar, o dialectică a 
raporturilor dintre parteneri de care trebuie să ţinem seama şi să fie conştient 
cultivată. > 

De aceea, pentru pedagogia pragmatică este de primă importanţă învăţarea 
tehnicilor parteneriale, atât de necesare instaurării unui climat de respect reciproc, 
de respect de sine, amabilitate, toleranţă (dar nu extremă), cooperare şi acceptare 
de pe o poziţie de responsabilitate, de a oferi un parteneriat activ în comunicare, 
considerat un izvor al cunoaşterii şi modelării. 

Este adevărat, relaţiile dintre parteneri pot avea şi un alt caracter, în funcţie 
„de concepţia didactică diferită pe care o pot adopta profesorii. De exemplu, dacă 
eforturile acestora sunt axate pe „a îndopa” (cum zice Piaget) cu cunoştinţe elevii 
şi aceştia ar consimţi la această „îndopare”, atunci rolul lor se va estompa, 
rămânând factori pasivi, sau vor opune 0 rezistenţă tacită la eforturile pro- 
fesorilor, ceea ce va da o altă formă parteneriatului sau, pur şi simplu, nu va mai 
fi un parteneriat. 


B. Procesul instructiv din perspectiva teoriei mediației 


Teoria mediaţiei aduce câteva elemente în plus la determinarea acestor relaţii. 
Punctul de la care ea porneşte este recunoaşterea faptului că relaţia profesor-elev 
se stabileşte în condiţiile confruntării celui care învaţă cu materia de studiat (un 
conţinut-stimul, o experienţă nouă). Aceasta ar fi, de altfel, relaţia fundamentală 
pe care se construieşte întregul proces de instruire. Un domeniu, în interpretarea 
behavioristă, al acţiunilor-pereche, al relaţiei stimul-răspuns, cauză-efect, şi care 
ar decurge deci după vechea schemă: 


Stimul — Răspuns 
Cauză — Efect 


fără a presupune un al treilea termen. În acest sens, apariţia răspunsului ar fi 
legată, în modul cel mai direct (fără apariţia unor posibile diferențieri), de 
acţiunea conţinutului-stimul şi, eventual, de condiţionările care o însoțesc, de 
tipul celor de întărire pozitivă sau negativă, de acordarea unor recompense sau 
pedepse, fără să mai fie nevoie de intervenţia vreunei forţe intermediare, a unei 
mediaţii. 

Dar această interpretare ce merge după formula clasică S$ — R este deja 
demult depăşită. Cercetările contemporane invalidează mecanismul strict conexionist 
S-— R, conturând o viziune nouă asupra învăţării. 

Astfel, cercetările lui Vigotski avansează ideea că între stimul şi răspunsul 
aşteptat ar putea să se interpună intervenţia subiectului, care să selecteze el 

însuşi reacţia sau răspunsul potrivit, un răspuns releu, mediaţional, care poate fi 
conştient sau nu, pus în acţiune spontan sau voluntar. Aşa încât schema S$ — R 
ar putea să fie transformată într-o schemă de tipul S—r-— R, r fiind (în 
adaptarea noastră) răspunsul intermediar (reacţia mediată) necesar pentru obţi- 
nerea răspunsului final. Selecţia răspunsurilor mediaţionale ar proveni astfel 
dintr-o activitate cognitivă conştientă a subiectului care învaţă. 

Piaget împărtăşeşte această idee, dar o transpune într-o schemă oarecum 
modificată, în sensul că relaţia dintre S şi R ar putea să devină una de tip activ, 
dependentă de activitatea intelectuală, complexă a elevului (E), exprimată după 
schema : 


SER. 


Respectiv, răspunsul (R) sau efectul ar fi în mod direct legat de activitatea 
subiectului (E) asupra obiectului sau conţinutului-stimul (S) care îi este prezentat. 
Şi nu numai de acţiunea în sine a conţinutului-stimul dat. De exemplu, reacţiile 
sau răspunsurile depind, într-o măsură mai mare sau mai mică, de semnificaţiile 
pe care subiectul le atribuie conţinutului dat, de anumite reprezentări stocate în 
memoria permanentă a acestuia, de anumiţi operatori de învăţare pe care îi pune 
în joc. Odată cu intervenţiile subiectului apar şi anumiţi factori de diferenţiere ai 
reacţiilor sau efectelor învăţării, cum ar fi vârsta, experienţa anterioară, modul 

său de implicare etc., oarecum deosebiți de ai colegilor. Implicarea subiectului îi 
redă acestuia posibilitatea unei construcţii individuale a Piri (cunoştinţelor), 
a gândirii, a învăţării. 

Aşa s-a ajuns la ideea constructivismului învăţării, la abordarea constructivistă 
a procesului de instruire, ca şi la ideea tratării diferenţiate a învăţării, după 
posibilităţile reale de implicare a elevilor în această activitate. Pe aceste date a 
început să se dezvolte, de prin anii '60, o pedagogie mediaţională (Osgood, - 
1955 ; Bousfield, 1961 ; Flores, 1964; Richard, 1974 — cf. Cardinet, 1995). De 
asemenea, ideea că elevul este capabil să-şi asume funcţia mediaţiei, să devină 
propriul lui mediator, să-şi ajusteze gândirea, interpunându-se prin autocritică 
între stimuli (din mediu) şi propriile reacţii, a dus la dezvoltarea aşa-zisei teorii 
a gestiunii mentale - creată de Thaler (1980). Această teorie propune noi strategii 
de învăţare şi de susţinere a efortului propriu al elevului, strategii centrate pe 
elev (vezi şi metacogniția, în capitolul VII). 

Specificitatea acestor teorii constă în aceea că ele îi recunosc elevului posibilitatea 
de a lua cunoştinţă de resursele lui mentale cu scopul de a le dezvolta şi îmbogăţi 
prin acţiune practică. Odată stăpânite, aceste resurse ar putea pune elevul în 
situaţia de reuşită. 

În fine, renumitul psihopedagog american Bruner reia ideea lui Vigotski, 
demonstrând că adultul, respectiv profesorul, poate furniza un sprijin elevului 
pentru ca acesta să poată efectua sarcinile ce îi sunt propuse, atunci când 
capacitatea lui nu-i permite. El a perceput, aşadar, importanţa mediaţiei sau a 
aşa-zisei interacțiuni de tutelă în învăţământ, evidențiind rolul de ghidare, de 
orientare şi de gestiune a gradului de libertate a celui care învaţă. 

Pornind de la aceste premise, R. Feuerstein formulează teoria mediaţiei (a 
'intermedierii) (1990), conform căreia învăţarea nu rezultă numai din interacţiunea 
directă subiect-conţinut (mediu fizic şi social), ci mai ales din intervenţia unui 
:mediator care se interpune între subiect şi conţinut, motiv pentru care insistă 
asupra rolului de mediator al profesorului (idee mai veche, de altfel) şi al 
mediului social, rol ce poate fi preluat foarte bine şi de tehnologiile actuale 
informaţionale şi de comunicare, de calculatorul propriu-zis. 
Etimologic, termenul „mediaţie” provine din latinescul medium = „mijloc”, 
„intermediar” ; în cazul de faţă, mediaţia are înţelesul unei interacțiuni umane, 
“sociale sau tehnice ca forţă de intermediere în vederea facilitării producerii 
învăţării. 
În această optică, Feuerstein modifică schema S — E — R în: 


So P—oE—RsauS—>M-o>E-—R, 


ceea ce înseamnă că între S (conţinutul-stimul), E (elev) şi R (răspuns) se 
interpune fie profesorul (P), fie pacii sau interacţiunile sociale (M) sau calculatorul, 
eventual. 

Îndeplinind o funcţie de mediaţie didactică, profesorul acţionează astfel ca un 
intermediar, interpunându-se între cele două structuri: subiectul cunoscător 
(elevul) şi obiectul de cunoscut (materia de studiat). În cazul acesta, mediaţia lui. 
are semnificaţia unei intervenţii de susţinere a efortului de învăţare în dublu 
sens: 


- pe de o parte, este o intervenţie asupra conţinutului, de modelare sau de 
reconstrucţie a acestuia, în scopul accesibilizării lui, al esenţializării sau 
concretizării, al semnalării caracteristicilor sale, al apropierii acestuia de 
'posibilităţile intelectuale/fizice reale ale elevului ; 

— pe de altă parte, este vorba despre o intervenţie asupra minţii şi afectivității 
subiectului care învaţă, ca solicitare şi modelare a comportamentului acestuia, 
în sensul angajării interesului pentru sarcina dată, al ajutorării, al menţinerii 
orientării pe linia obiectivelor urmărite, al punerii în situaţie de reuşită etc. 


Din aceste puncte de vedere, mediaţia vine să încurajeze implicarea activă, 
autentică a elevului în actul învăţării şi asumarea responsabilităţi proprii; ea 
vine nu să se substituie efortului de învăţare, ci pentru a face elevul să înţeleagă 
necesitatea de a investi energie în actul învăţării, pentru ca aceasta să devină 
agreabilă, să-i aducă satisfacţii şi să-i dea sentimentul împlinirii. În acest mod, 
profesorul intră într-o relaţie de interactivitate atât cu conţinutul, pe care caută 
să-l apropie de posibilităţile reale ale slevilot, cât şi cu elevii, pe care caută să-i 
apropie de conţinutul dat. 

O mare atenţie se acordă în ultima vreme mediației sociale a învăţării şi 
„dezvoltării cunoaşterii, ai căror precursori sunt L.S. Vigotski şi J.S. Bruner. 
Aceştia atribuie interacțiunilor sociale (cu colegii, cu profesorii, cu părinţii) şi 
intervențiilor educatorilor un rol de declanşare şi structurare a dezvoltării 

cunoaşterii la elevi (care „presupune mai mult decât un mod de dinamizare a 
dezvoltării — la Piaget). În acest sens, ei acordă importanţă dezvoltării unor 
relaţii de tip interactiv de grup (de cooperare, colaborare) de natură să sprijine 
actul învăţării. În fond, această mediaţie socială se constituie din dinamismul 
interacțiunilor care iau naştere în cadrul clasei şcolare atunci când membrii ei 
sunt angajaţi într-un conflict „sociocognitiv” (Doise, Mugny, 1981) provocat de 
acest context social. O astfel de mediaţie funcţionează şi devine eficace datorită 
interschimburilor de informaţii, cunoştinţe, idei, teorii, sugestii rezolutive, 
ipoteze, opinii, atitudini etc., exerciţiului intelectual stimulat de astfel de 
interacțiuni. În acest mod, am putea spune, mediaţia socială extinde suportul 
construcţiei personale de cunoştinţe, sporeşte potenţialul intelectual al fiecărui 
elev în parte şi al grupului în ansamblu (vezi, mai pe larg, sistemul sociocentric, 
în capitolul IV). 

Odată cu integrarea unor tehnologii noi în procesul de învăţământ, cum ar fi 
instruirea asistată de calculator (LAC), apar forme noi de intermediere sau de 
mediaţie a procesului uman de învăţare, în care se pun, de asemenea, mari 
speranţe. În mod practic, este vorba despre învăţarea mediată prin tehnici 
computerizate, prin sisteme ori medii inteligente de instruire sau a3ă Rip 
„agenţi inteligenţi” electronici. 

n concluzie, se poate susţine că procesul de învăţământ poate fi stlijiăcat un 
fenomen complex ce presupune prezenţa mai multor tipuri de mediaţii, de la cea 
tradiţională - ca funcţie de transmitere de cunoştinţe, asumată de profesor — până 
la cele mai moderne, de tipul mediaţiei sociale sau al mediaţiei computerizate. 
Rostul acestor mediaţii este de a facilita emergenţa conduitelor noi la elevi, 
elaborarea cunoştinţelor noi şi stimularea progreselor cunoaşterii (învăţării). 

Indiferent la ce fel de mediaţie se va recurge, aceasta trebuie să ţină seama de 
prezenţa celor trei poli principali: profesor (sau grup şcolar ori calculator), 
conţinut şi elevi, fără a reduce analiza doar la unul sinire aceştia trei (Cornu, 
Vergnioux, 1992, p. 43). 


4. Procesualitatea — un flux continuu de evenimente 


Una dintre interpretările cele mai actuale, inspirată de teoria acţiunii, defineşte 
procesul de învăţământ ca un flux continuu de evenimente cu funcţii specifice de 
a ajuta şi susține producerea învăţării, selectate, ordonate şi organizate după 
nevoile concrete ale unei unităţi de acţiune sau de instruire bine determinate. 
Un eveniment reprezintă o schimbare în modul de lucru cu elevii, în acord cu 
mersul necesar al proceselar psihologice de învăţare antrenate în cadrul unităţii de 
instruire date. Astfel de evenimente ale instruirii pot îndeplini diferite funcţii, cum 
ar fi cele de: sensibilizare la o problemă şi angajare a elevilor în rezolvarea pro- 
blemei ; reactualizare a elementelor învăţate anterior (a ideilor-ancoră) absolut 
utile demarării-unei învăţări noi ; prezentare, într-un fel sau altul, a materialului 
(conţinutului)-stimul ; asigurare a dirijării învăţării ; obţinere a performanţei ; 

asigurare a feedbackului pentru corectitudinea performanţei ; fixare a celor învăţate ; 
aplicaţie sau transfer; evaluare a performanţelor etc. (cf. Gagn6, Briggs, 1977, 
p. 138). 

Parcurgerea evenimentelor poate lua forme diferite. De exemplu, ele pot să 
apară ca un set de comunicări, nu în sensul strict de „a informa”, de „a prezenta” 
un conţinut, ci de a facilita învăţarea, de a organiza un mediu favorabil învăţării, 
de a stimula producerea unor schimbări cognitive, afective sau psihomotorii la 
nivelul individual şi al clasei de elevi. 

Dat fiind faptul că este vorba despre o activitate conştientă, dirijată spre 
obiective clare, deci despre un proces cu finalitate sau puternic finalizat, coor- 
donarea evenimentelor are un specific anume. Acest specific rezidă în faptul că 
obiectivul imediat al fiecărei acţiuni sau moment, când este atins de respectiva 
acţiune, devine mijlocul de atingere al obiectivului următor, al acţiunii imediat 
înlănţuite. Ceea ce înseamnă că înlănţuirea de evenimente devine posibilă datorită 
acestei relaţii de tip „obiectiv-mijloace”. 

Cel care pune în funcţiune în mod deliberat diferitele evenimente este pro- 
fesorul. În măsura în care el înţelege, prevede şi stăpâneşte fiecare eveniment în 
înlănţuirea lui logică cu celelalte, va putea să realizeze o conducere adecvată a 
întregului proces. Pentru a putea stăpâni cursul evenimentelor, are la dispoziţie 
o serie de operaţii sau demersuri ca acelea de : planificare şi.proiectare, de organizare 
şi coordonare, de dirijare şi execuţie, de control şi ameliorare, de cercetare şi 
inovaţie ş.a., toate fiind duse la îndeplinire în concordanţă cu obiectivele urmărite. 

Evident, iniţiator al alegerii şi structurării evenimentelor poate fi şi elevul 
însuşi, atunci când se autoinstruieşte sau pe măsură ce câştigă o experienţă de 
învăţare. 


5. Procesul de învățământ ca interacțiune 
predare-învățare-evaluare 


La baza instruirii şcolare stau trei tipuri de activităţi principale: predarea, 
învățarea şi evaluarea. Activităţile care alcătuiesc această triadă se află într-o 
poziţie nu de simplă juxtapunere, de alăturare mecanică una faţă de alta, ci de 
interacţiune explicită şi implicită permanentă, de influențare şi sprijin reciproc. 
Fie că se desfăşoară prin alternanță sau în condiţii de simultaneitate, ele sunt 
inseparabile, alcătuiesc o unitate organică, se contopesc într-un singur act, 
deoarece constituie părţi integrante şi definitorii ale unuia şi aceluiaşi sistem 
procesual unitar. Este o relaţie pe cât de naturală, pe atât de esenţială, explicabilă 
prin unitatea obiectivelor şi a bazelor epistemologice şi filosofice ale acestor trei 
elemente componente ale instruirii (Babanski, 1979, p. 10), ale oricărui curricu- 
lum, în ultimă instanţă. Să amintim, bunăoară, că primul pas în constituirea 
oricărui curriculum constă în specificarea şi anunţarea obiectivelor învăţării, în 
estimarea a ceea ce merită să fie învăţat şi nivelul la care trebuie să se înveţe, că 
această estimare stă la baza organizării evaluării, a determinării criteriilor şi 

instrumentelor de testare, realizându-se o coerenţă perfectă între ceea ce se 
învaţă, se predă şi se evaluează, între aşteptări şi rezultate. (Ca atare, „actul de 
evaluare a diferitelor componente ale curriculumului trebuie prevăzut, conceput 
şi înglobat în curriculumul însuşi, şi nu tratat ca o activitate separată”, se arată 
în diferitele materiale ale UNESCO (Reuniunea de lucru de la Seul, 1976). 

În cadrul acestei procesualităţi există o diviziune funcţională clară şi con- 
vergentă, în sensul că toate aceste acţiuni sunt puse în slujba uneia şi aceleiaşi 
cauze comune - obţinerea învăţării, problema fundamentală a învăţământului. 

Predarea este activitatea ce îi revine personalului didactic şi, indiferent de ce 
formă va lua, ea reprezintă aspectul logic al procesului de (văi mânie în sensul 
că se conduce după: 


+ logica ştiinţei sau, mai bine zis, a materiei de predat; 

+ logica dezvoltării psihofizice a elevilor cu care se lucrează; 

* logica didactică - logică a îndeplinirii obiectivelor sau sarcinilor de instruire 
şi educaţie avute în vedere, rezultată din împletirea primelor două. 


Este adevărat, cu cât ne apropiem de vârste şcolare mai mari (de vârsta 
studenţiei, de exemplu), cu atât logica didactică se apropie mai mult de logica 
ştiinţei, până la identificarea cu aceasta. Şi invers, cu cât ne apropiem de vârste 
şcolare mai mici, cu atât logica didactică se apropie mai mult de logica dezvoltării 
psihofizice a elevilor, logică a satisfacerii nevoilor de dezvoltare plenară a 
acestora. 

Învățarea reprezintă activitatea elevului, activitate ce reflectă aspectul psihologic 
al procesului de învăţământ. Învăţarea este întotdeauna un act personal ; se 
supune legilor psihologice, subiectivităţii personale. Iar achiziţiile prin învăţare 

“se supun unei logici a inițierii celor care învaţă (cel puţin până la anumite vârste) 
şi unei logici a perfecționării, pentru vârsta adultă. 

Evaluarea îşi propune să determine valoarea rezultatelor şi progreselor învăţării, 
inclusiv a proceselor de învăţare şi predare pe care le explică, să pună în evidenţă 
„punctele lor critice”, totul în vederea îmbunătăţirii şi optimizării acestor acti- 
vităţi, a maximalizării rezultatelor. 

Contrar învăţământului tradiţional, care a separat clasica verificare sau apreciere 
şcolară de actul învăţării şi al predării, învăţământul modern face din evaluare o 
problemă de gestiune didactică a învăţării, ce ia în calcul o accentuare a funcţiei 

„de feedback a acesteia. Pe această bază, evaluarea îşi asumă un rol de su- 
praveghere îndeaproape şi continuă a bunului mers al proceselor de predare şi 
învăţare, de informare şi ghidare a activităţii profesorului şi elevilor. Or, tocmai 
această abordare constituie un argument în plus al integrării organice a evaluării 
în structura procesului de învăţământ. Astăzi este deja notoriu faptul că, în şcoli, 
„evaluarea constituie una dintre principalele influenţe ce se exercită asupra formei 
în care copiii învaţă şi profesorii predau”, se arată în documentele OECD 
(L'evaluation en question, 1993). | 

Sub aspectul desfăşurării lor efective, fiecare dintre activităţile acestei triade 
declanşează procese şi mecanisme specifice. Interacțiunea propriu-zisă dintre ele 

se realizează la nivelul şi în cadrul acestor procese. Împreună şi în deplină 
concordanţă, cele trei procese - de predare, învăţare şi evaluare - sunt indis- 
pensabile pentru existenţa procesului de învăţământ ; ele sunt cele care întreţin 
funcţionarea şi integralitatea respectivului proces; împreună îl definesc în 
esenţialitatea lui. În mod firesc, prin urmare, unitatea acestor procese este cea 
care trebuie să caracterizeze orice situaţie de instruire şi să reglementeze practica 
de învăţământ. Orice încercare de a desface respectiva relaţie nu poate aduce 
decât prejudicii caracterului unitar al procesului de învăţământ ; în afara acestei 
integrări, ar înceta să mai fie un astfel de proces (Babanski, 1979, p. 23). 


De la primatul predării, la primatul învăţării 


Este adevărat, fiecare dintre aceste activităţi, luată separat, dar şi sub raportul 
existent între ele, reprezintă aspecte care pot fi concepute în maniere diferite. De 
exemplu, perspectiva clasică a învăţământului, preocupată mai mult de conţinut, 
de transmiterea de cunoştinţe, consideră predarea o activitate primordială, cu un 
rol hotărâtor în obţinerea rezultatelor şcolare, ajungându-se până la absolutizarea 
ei. În virtutea acestei priorităţi, actul învăţării este tratat ca o consecinţă naturală 
» a predării, ca fiind subordonat acesteia şi neglijabil, în bună măsură. Totul este 
centrat pe activitatea magistrului, lăsând în seama elevului grija de a se adapta 
predării. Pornind de aici, sunt neglijate, totodată, şi condiţiile care ar face 
posibilă legătura strânsă dintre actul predării şi cel al învăţării. lar aprecierea 
şcolară sau clasica verificare, căci despre evaluare nici nu putea fi vorba, 
conceptul fiind utilizat de-abia din a doua jumătate a secolului trecut, erau 
privite ca reprezentând un control ce venea din afara procesului de învăţământ. 

Concepţia modernă afirmă o altă ipoteză, puternic umanistă, care inversează 
ordinea lucrurilor, provocând o schimbare profundă în modul de a înţelege 
relaţiile dintre aceste activităţi de bază. Şi anume, teoriile moderne ale instruirii 
tind să stabilească o altă relaţie între predare, învăţare şi evaluare, pornind de la 
un alt mod de a considera elevul şi activitatea acestuia. De această dată, elevul 
este privit, aşa cum am mai arătat, în dublă ipostază : nu doar ca simplu „obiect” 
al instruirii ce suportă schimbări în comportamentul său ca urmare a influențelor 
exercitate de predare, ci şi ca „subiect” al propriilor schimbări, ca fiinţă care se 
implică activ şi responsabil în procesul învăţării. Antrenarea sa în actul învăţării 
este considerată un proces activ şi constructiv, de apropriere personală a 
cunoştinţelor, de elaborare a acestora prin eforturi proprii, pe cât posibil. Ceea 
ce contează, în primul rând, este deci această activitate de învăţare. Transmiterea 
cunoştinţelor, predarea propriu-zisă, ar fi doar o iluzie în condiţiile în care 
profesorul nu ar solicita în mod esenţial efortul elevului, ceia şi dorinţa 
acestuia de a învăţa. 

Predarea există şi se justifică numai în măsura în care induce un efort sau un 
proces corespunzător de învăţare, numai dacă îi motivează pe elevi şi îi implică 
în efortul de învăţare, numai dacă obiectivele învăţării se regăsesc în scopurile 
predării. Învăţarea se vede astfel, în mod logic şi necesar, implicată în predare 
(Neacşu, 1990, p. 109); în absenţa învăţării, nu se poate vorbi despre o reală 

funcţionare a procesului de instruire, deoarece îi lipseşte tocmai acest element 
esenţial — învăţarea însăşi —, îi lipseşte legătura de bază dintre elev şi profesor. In 
absenţa învăţării, predarea nu ar fi decât o expunere sau un discurs, o etalare de 
informaţii fără nici o finalitate de ordin instructiv-educativ (Babanski, 1979, p. 24). 

Postulatul după care se conduce această nouă orientare în didactica modernă 
este acela că rezultatele şcolare reflectă, înainte de orice, munca de învăţare 
depusă de subiecţii în curs de instruire. Accentul se pune, prin urmare, pe 
învăţare ; de această dată, învăţarea are prioritate. Ea devine privilegiată în 
raport cu prestaţia profesorului. 

Fără îndoială, accepţia de mai sus repune în discuţie însuşi conceptul de 
predare. Astfel, faţă de ceea ce a fost, predarea vizează acum nu transmiterea de 
cunoştinţe, în primul rând, ci punerea în situaţie de învăţare a elevului, dez- 
voltarea capacităţii de învăţare a acestuia şi îndeosebi a acelor capacităţi supe- 
rioare de care depinde succesul învăţării. Calitatea predării este corelată cu 
calitatea învăţării, ceea ce permite să se enunţe judecăţi de valoare asupra 
practicii predării. În acest fel, are loc o deplasare de accent de pe predare 
(teaching) pe învățare (learning), o trecere a învăţării înaintea predării, cu toate 
urmările de rigoare ce decurg de aici, printre care o vădită tendinţă axată pe 
studiul proceselor de învăţare, a modurilor de învăţare şi de activitate ale elevilor, 
inclusiv pe analiza tehnicilor de învăţare, şi trecerea pe planul secund a studiului 
afectat tehnicilor (metodelor) de predare şi a modurilor în care se predă. Ceea ce 
înseamnă că, dacă predarea dă linia de orientare, învăţarea este cea care trasează 
sau dictează condiţiile predării, că activitatea profesorului urmează să se adapteze 
celei a elevului, să se ocupe de organizarea condiţiilor învăţării. De ce trece învă- 
ţarea înaintea predării ? Pentru că „avem mai multe şanse să progreseze în însuşirea 
cunoştinţelor concentrându-ne atenţia asupra nevoilor şi activităţilor elevului 
decât abordând problema din unghiul de vedere al profesorului” (N. MacKenzie). 
Fireşte, acesta este doar un argument, dar nu singurul. Altele vor fi relevate pe 
parcursul lucrării, la momentele potrivite. 

În acelaşi timp, nu este mai puţin adevărat că nici sită efectuat de elevi nu 
poate fi conceput ca suficient prin el însuşi şi izolat de relaţiile sale cu predarea. 
„Este un lucru evident”, arată G. Leroy (1974, pp. 119-120), „faptul că elevii nu 
pot descoperi toate informaţiile, toate ideile, toate tehnicile, toate valorile ela- 
borate de umanitate; în această redescoperire, ei sunt tributari mediului şi 
profesorilor, însărcinaţi să le îmbogăţească experienţele vieţii sociale”. Ar fi cu 
totul nerealist şi neproductiv să ne imaginăm că, numai prin experienţa personală, 
lipsită de un învăţământ predat de profesor, elevii ar putea realiza aceleaşi 
progrese ca atunci când ar efectua un studiu dirijat. Dacă ar fi încrezătoare în 
studiul total autonom al elevilor, făcând abstracţie de orice îndrumare din partea 
profesorului, didactica ar putea să cadă într-un nou formalism, izolând actul de 
învăţare de contextul său social şi de relaţiile cu educatorii, cu profesorul. 

Prin definiţie, învăţarea şcolară este sortită să întreţină o relaţie complexă cu actul 
şi cu voinţa predării, intervenţia cadrului didactic fiind prezentă întotdeauna, chiar 
şi indirect, fiind legată de cunoaşterea elevilor, de îndrumarea activităţii lor (Babanski, 
1979, p. 22). 

Dar şi evoluţia predării, deşi se află într-o relaţie de cauză-efect cu învăţarea, 
nu este în mod necesar una lineară, în sensul că un anumit tip de predare ar 
genera, în mod inevitabil, un anumit tip de învăţare. Predarea singură, oricât de 
bună ar fi, nu duce în mod automat la efectele scontate, deoarece ele sunt 
condiţionate în mod semnificativ de calitatea învăţării, de eforturile depuse de 
elevi, de comportamentele lor specifice actului de învăţare, ca şi de intervenţia, 
fireşte, a altor factori implicaţi în desfăşurarea ei. Aşa încât, oricât de chibzuită 
ar fi predarea, dacă nu mobilizează elevul în plenitudinea fiinţei sale, rămâne 
ineficientă, nu duce la efectele aşteptate. Tocmai această activitate, ce aparţine 
personal educatului, constituie acea verigă principală prin care cel care predă 
poate să conducă într-adevăr procesul de modelare şi de dezvoltare al elevului. 
„Cu cât elevul reuşeşte să preia asupra lui o parte din ce în ce mai mare din ceea 
„ce face profesorul (L.S. Vîgotski), cu atât actul predării va avea mai multe şanse 
de succes. Astfel, acţiunile celor doi parteneri - ale profesorului şi ale elevului 
— se contopesc în cele din urmă într-un mod comun şi unitar de acţiune, ce se 
desfăşoară în condiţiile unei interdependenţe de mare subtilitate şi de inducţie 
reciprocă. Numai în ambianța acestei dialectici, a relaţiilor interpersonale, 
activitatea de predare se traduce într-un fapt de modelare fină şi necontenită a 
personalităţii celui care învaţă. 

În ce priveşte evaluarea, ea acţionează în virtutea aceluiaşi principiu al 
interacțiunii, furnizând, în forme adecvate, un feedback continuu, în beneficiul 
învăţării şi al predării, după cum şi ea se modelează în raport de natura şi 
cerinţele învăţării şi ale predării. 

Prin evaluare, profesorul urmăreşte ceea ce învaţă elevii săi, monitorizează 
succesele şi eşecurile fiecărui elev, îi ajută să conştientizeze propriile succese şi 
eşecuri, să-şi amelioreze performanţele şi eforturile. În acelaşi timp, îşi evaluează 
propria activitate, elaborează judecăţi de valoare despre el însuşi, ca profesor, 
despre calitatea orelor ţinute şi a relaţiilor cu partenerii, despre reuşita sau 
nereuşita unor strategii utilizate. EI are, astfel, motive în plus să-şi reorganizeze 
predarea în funcţie de mersul învăţării şi rezultatele acesteia. Evaluarea apare, 
aşadar, ca un instrument de transformare a învăţării şi predării, după cum şi ea 
se modelează în raport cu natura cerinţelor învăţării şi predării. 

În acest fel se completează ciclul de intervenţie a profesorului asupra elevilor, 
dar şi a elevilor asupra profesorului. 

Capitolul IX 


Metacogniţia şi stilurile de învățare 


n 


1. Metacogniţia — cunoaştere a cunoaşterii 


Învăţarea este un proces adeseori anevoios, nu lipsit de dificultăţi şi eşecuri. 
Totuşi, puşi în faţa aceloraşi probleme de învăţare, unii elevi le îndeplinesc rapid 
şi optim, în timp ce alţii reuşesc cu greu să ajungă la bun sfârşit. Totul depinde 
de capacitatea de învăţare cu care fiecare se angajează în actul învăţării şi de 
strategiile de învăţare aplicate. Această facultate nu este însă ceva care se 
transmite pur şi simplu, aşa cum se transmit, bunăoară, nişte cunoştinţe. Ea se 
construieşte în timp, se elaborează progresiv prin intermediul unor operaţii 
mentale complexe. Cum s-ar spune, „învăţarea se învaţă”. Această învăţare a 
învăţării presupune a-i învăţa pe elevi să fie conştienţi de ceea ce învaţă, de 
propriile caracteristici şi forţe cognitive, de natura dificultăţilor întâmpinate în 
mod frecvent, ceea ce le permite să elaboreze propria practică de învăjare. 
Construirea acestui mod de a învăţa trebuie să devină parte integrantă a activităţii 
didactice, ceea ce obligă profesorul să depăşească faza simplului îndemn peda- 
gogic de a învăța adresat elevilor. 

A-i învăţa pe elevi să înveţe angajează o anumită metodologie, antrenează 
practici foarte variate. Între acestea, alături de metodologia consilierii (cum să 
faci), un loc de seamă tinde să ocupe în ultima vreme metodologia metacognitivă, 
o metodologie care se încadrează în preocupările legate de dezvoltarea capacităţii 
de învăţare prin învăţarea învăţării, prin învăţarea proceselor de achiziţie şi de 
utilizare a cunoştinţelor. 


A. Elevul de succes — elevul cu abilități metacognitive 


Numeroase studii şi cercetări ştiinţifice (P.T. Ewell - 1977, A.H. Schonfeld - 
1987, B.G. Wilson, P. Cole - 1993, C. Cucoş - 1998, P. Biichel — 2000, E. Joița — 
2000) confirmă faptul că performanţele şcolare ridicate se află în strânsă legătură 

cu competențele metacognitive dezvoltate, că elevul de succes, performant, este 

cel care dovedeşte un comportament metacognitiv dezvoltat. 

Ce înseamnă comportamentul metacognitiv al elevului ? 

În esenţă, acest tip de comportament este pus în legătură cu reflecția 
evaluativă personală, cu formarea unor reprezentări mentale (reprezentări 
simbolice, cu valoare semnificativă) şi cu un control continuu pe care elevul îl 
are asupra acestora. Este vorba despre controlul asupra a două categorii de 
reprezentări, efectuat în scopul gestionării funcţionării, opţiune a cunoaşterii 
proprii : 

* reprezentări globale (cunoştinţe, forme reflexive, ca manifestări ale stării 
conştiente) pe care elevul le are despre sine (şi despre alţii), despre propria 
capacitate cognitivă (dezvoltarea funcţiilor personale de cunoaştere, gândire, 
înţelegere, memorie, rezolvare, decizie, stil cognitiv etc.), despre cunoştinţele 
şi abilităţile anterioare care îi permit noi achiziţii, despre responsabilităţile ce 
îi revin etc. După cum se poate constata, unele dintre aceste reprezentări sunt 
corelate cu introspecţia, autoanaliza, autoevaluarea etc. ; 

* reprezentări care reflectă capacitatea elevului de evăluare a modului în care 
va acţiona, a proceselor şi modalităţilor prin care va construi propriul demers 
de învăţare. Sunt reprezentări legate de previzionare (ştie ce trebuie să ştie, 
conştientizează sarcinile), de proiectare (a realizării sarcinilor, a rezolvării 
problemelor), de alegere a strategiilor adecvate, de apreciere a rezultatelor, 
de reglare a activităţii, de îmbunătăţire a situaţiei la învăţătură (a notelor, a 
strategiilor), de gestiune a timpului de Beat de estimare a o ditai 
de autocorectare a greşelilor etc. 


Hpidută, aceste reprezentări sunt „vocea interioară”, reflecţia a ceea ce 
elevul conştientizează că este ca forţă de cunoaştere, de învăţare. 

Spre deosebire de elevii care învaţă fără a face asemenea reflecţii şi evaluări, 
fără a-şi îmbunătăţi căile, stilul şi organizarea învăţării, elevii de succes sunt cei 
cu abilităţi metacognitive, cei capabili să devină mai motivaţi şi să se angajeze în 
activităţi metacognitive, adică apți de intervenţie în vederea îmbunătăţirii propriei 
cunoaşteri sau învăţări. Sunt cei care pot să conştientizeze că astfel de intervenţii 
(acţiuni) îi pot transforma în elevi de succes, de performanţă. Pe scurt, elevul de 
succes este acela care ştie să ia o poziţie (atitudine) de distanţare reflexivă faţă 
de sine, folosindu-se mai ales de cunoştinţele (reprezentările) sale despre căile 
personale de cunoaştere pe care le are la îndemână în propria capacitate de a-şi 
controla şi stăpâni gândirea, înţelegerea, memoria, forţele cognitive, de a construi 
propriul management al învăţării. Metacogniţia este, în acest sens, o problemă 
de management al învăţării. 

Paradigma metacogniţiei se leagă astfel strâns de E olaiea concepţiilor 
constructivist-cognitive, care relevă rolul important al-metacogniţiei în construi- 
rea cunoaşterii (Joița, 2002, p. 183). Dacă învăţarea înseamnă construcţie a 
cunoaşterii individuale, construcţie a propriilor cunoştinţe, este normal ca o 
astfel de învăţare activă să antreneze în mod conştient multiple procese şi 


METACOGNIȚIA ŞI STILURILE DE ÎNVĂŢARE 247 


mecanisme psihice, este normal ca subiectul învăţării să devină conştient de 
propriile lui procese şi forţe cognitive cu care se implică în susţinerea activităţii 


de învăţare, ca şi de modalităţile prin care realizează învăţarea şi evaluează 


rezultatele acesteia. 

Realitatea este, aşadar, că strategiile metacogniţiei sunt incluse în strategiile 
pentru „a învăţa cum să înveţi” (Miller, 1999, cf. Joița, 2002). 

Multe dintre aspectele menţionate vor putea să devină mai explicite pe fundalul 
următoarei prezentări a caracteristicilor definitorii ale metacogniţiei. 


B. Definirea conceptului de „metacogniţie” 


Cogniţie şi metacogniţie 


Conceptul de „metacogniţie” se leagă strâns de „cogniţie”, din care propriu-zis 
derivă. În ceea ce priveşte cogniţia, ea constituie obiect de studiu al ştiinţelor 
cognitive, al căror început de dezvoltare datează din 1940, odată cu mişcarea 
cibernetică, contemporană cu apariţia teoriei informaţiei şi cu avântul logicii 
matematice, preocupate să descrie funcţionarea sistemului nervos şi a raţio- 
namentului uman. Definită ca activitate de construcţie de cunoştinţe şi produsul 
acestei activităţi (Loarer, 1998, p. 86), cogniţia reprezintă o interpretare mult 
mai largă a cunoaşterii, depăşind înţelesul acesteia, limitat doar la cel de „stare 
şi conţinut”. Obiectivul ştiinţelor cognitive şi îndeosebi al psihologiei cognitive îl 
constituie astfel cunoaşterea ca activitate, „cunoaşterea actului de cunoaştere”, 
respectiv studierea proceselor de formare a cunoştinţelor, a funcţiilor cognitive 
care stau la baza acestei construcţii. De aici, orientarea spre educația cognitivă, 
preocupată de ameliorarea funcţiilor cognitive, mai ales a celor superioare - 
inteligenţă, gândire etc. -, şi dezvoltarea afectivității, de care funcţionarea 
cognitivă nu poate fi separată. 

Conceptul (termenul) de „metacogniţie”, introdus prima oară în circulaţie de 
J.H. Flavell (1976), se referă la „cunoaşterea propriei cunoaşteri” şi la „procedurile 
de control utilizate pentru a dezvolta propria funcţionare cognitivă” (Brown, 1987). 

Când vorbea despre metacogniţie, Flavell avea în vedere cunoştinţele unui 
individ despre propria cunoaştere şi procesele sale cognitive. Cuvântul meta este 
luat aici în sens de schimbare, de intervenţie a subiectului în vederea transformării 
condiţiilor propriei sale cunoaşteri sau învăţări (o analogie cu metabolismul 
celular, cu mecanismele subtile ale transformării substanţelor nutritive ce au loc 
la nivelul celulei nervoase). Dar prefixul neta mai indică şi un nivel superior de 
referinţă, cunoştinţe care pot fi folosite pentru a controla şi regla respectivele 
procese cognitive şi afective. Sau, spune acelaşi cercetător american, „meta- 
cogniţia este capacitatea de a gândi asupra propriilor gânduri” — thinking about 
thinking (Flavell, 1976), a gândi asupra modului în care gândeşti. „Gândurile 
metacognitive”, arată Flavell (1979), „sunt deliberate, planificate, intenţionate, 
iar comportamentele sunt orientate mental spre viitor, pentru a fi folosite în 
realizarea sarcinilor cognitive”. Sintetizând, „metacogniţia se referă la cunoştinţele . 
(cunoaşterea) subiectului despre propriile procese şi produse cognitive [...], ca şi 

la controlul activ, de reglare şi orchestrare a acestor procese pentru a umple 
golurile cognitive” (cf. Grangeat, 1997). 

Câteva sintagme întâlnite în literatura psihopedagogică încearcă să surprindă 
şi ele într-o exprimare concisă conotaţiile atribuite metacogniţiei, caracterizând-o 
drept: „cunoaşterea cunoaşterii”, „cogniţia cogniţiei” (Cardinet), „cunoaşterea 
despre cunoaştere”, „gândirea despre propria gândire”, „conştiinţa propriilor . 
gânduri”, „cunoştinţe despre funcţionarea propriului sistem cognitiv”, „autoob- 
servarea învăţării”, „posibila luare de cunoştinţă a ceea ce ştii” (Piaget), „con- 
ştientizarea propriei cunoaşteri” (Neacşu), „0 conştientizare a mersului învăţării”, 
„un mod de a interveni în procesul propriei cunoaşteri sau învăţări” ş.a. 

Alte enunţuri reiau, într-o formă mai explicită sau complementară, precizările 
amintite, atribuind metacogniţiei înţelesuri de: 


„autoreglare sau gestionare a proceselor mentale” (Flavell, 1979) ; 

e „învăţare a conduitei conştiente a gândirii” (Barth, 1983); 

e „evaluare proprie (self-appraisal) şi managementul propriului sistem cognitiv 
(self-management)”, aspecte pe care Paris şi Winograd (1990) le încadrează 
în ceea ce ei numesc „teoria eficacităţii proprii” (self-efficacy) ; 

* metacogniţia „nu este nimic altceva decât întoarcerea spre sine, acţionând în 
actul însuşi de a învăţa... este această interogaţie asupra sensului şi importanţei 
actelor noastre, care permit structurarea inteligenţei şi construirea unei per- 
sonalităţi proprii” (Meirieu, 1992) ; 

e „capacitatea de a stăpâni şi de a conştientiza propriile activităţi de învăţare” 
(Bayer, 1993); 

e „cunoaşterea de către o persoană a funcţionării gândirii sale şi utilizarea 
acestei cunoaşteri pentru a controla procesele sale mentale” (Saint-Pierre, 
1994) ; | 

e „un mecanism continuu de reajustări sau de echilibrări” ale mersului cunoaşterii 
proprii (Saint-Pierre, 1994) ; 4 

* „o privire asupra propriei activităţi cognitive, fie î în momentul acţiunii, ca 
sprijin, drept cercetare a strategiei eficiente, fie după aceea, pentru a conştientiza 
ceea ce i-a permis să reuşească în această activitate şi, astfel, să ajungă la 
conştiinţa strategiilor utilizabile în diferite alte contexte” (Cardinet, 1995); 

e „analiză a propriei funcţionări intelectuale, analiză (sau autoanaliză) a sistemelor 
de prelucrare a informaţiei pe care orice individ le pune în lucru pentru a 
învăţa, a-şi aminti, a rezolva probleme sau a conduce o activitate” (Raynal, 1997) ; 

e „cunoştinţele metacognitive corespund cunoştinţelor pe care elevul le posedă 
cu privire la propriile sale cunoştinţe şi la funcţionalitatea sa cognitivă. Este 
vorba, pentru elev, despre a înfelege cum memorează, cum învaţă, cum 
rezolvă, cum înţelege... şi de a-şi dezvolta capacitatea de a lua la cunoştinţă 
şi de a explica propria sa funcţionare, de a cunoaşte strategiile cognitive şi 
metacognitive eficace şi de a le putea pune în practică...” (Altet, 1997); 

e „dacă pentru B.Y. White şi J.R. Frederiksen (1988) metacogniţia reprezintă 
un monitor al progresului conştientizat” (cf. Joița, 2002, p. 178), după alţi 

| autori, luată în sens metaforic, metacogniţia este o „cunoaştere în oglindă”, 
„mintea este o oglindă în care se reflectă propriul conţinut” [şi procesua- 
litate — n.n.], susţin Antoki şi Lewis (1986, cf. Doly, 2000). 


In esenţă şi în consens cu literatura de specialitate, se poate spune că 
metacogniţia a devenit un concept-cheie pentru înţelegerea funcţionării cognitive 
a omului, implicând următoarele categorii de fenomene : 


* conştiinţa a ceea ce şiie, ceea ce ar presupune cunoștințe metacognitive 
(cunoaştere metacognitivă). Este vorba despre cunoştinţe despre propriul 
mod de a gândi şi de a învăţa, dar şi despre modul de a gândi şi de a învăţa 
al altor subiecţi, cunoştinţe despre procesele şi stările cognitive şi afective 
proprii. Sunt cunoştinţe care se manifestă în cursul unei noi învăţări, al 
realizării unei sarcini de învăţare, al întâmpinării unor dificultăţi şi conflicte 
cognitive, al apariţiei unor greşeli, al aplicării (transferului) celor învăţate, în 
momente de luare a unor decizii, în momente de confruntare cu cerinţele 
educatorului etc. Astfel, elevul trebuie să ştie: cum se memorează, cum se 
rezolvă problemele, cum gândeşte, cum înţelege, cum funcţionează atenţia 
lui, cum învaţă, ce informaţii există în memoria sa etc. 

“Sunt momente care furnizează ocazii de emitere a unor „judecăţi de învăţare” 
(de tipul „ştiu că ştiu”), momente în care elevii judecă (evaluează) starea 
corectă a cunoştinţelor lor şi, bazaţi pe această judecată, alocă un efort mai 

mare pentru a studia elementele care nu au fost încă învăţate. Astfel de 
momente le dau elevilor posibilitatea să-şi dezvolte capacitatea de a-şi explica 
propria funcţionare a minţii, a învăţării, de a cunoaşte strategii cognitive şi 
metacognitive eficiente şi de a le pune în practică în activitatea lor de învăţare. 
Ar fi vorba despre a şti ce să facă mental pentru a păstra mai bine în memorie 
diferite date, pentru a sesiza spiritul unui text, pentru a şti să rămână atenţi, 
să înţeleagă ceea ce se spune, pentru a şti cum pot surmonta un eşec etc. 

e conştiinţa a ceea ce face în mod concret, ceea ce presupune acţiuni, abilități 
(în accepţia flavelliană) sau strategii metacognitive (în opinia lui Brown), 
utilizate de elev pentru a-şi îndeplini sarcina de învăţare, pentru a monitoriza, 
a regla şi orchestra conştient procesele şi stările cognitive şi afective, construi- 
rea propriilor cunoştinţe (produsele). 


Monitorizarea metacognitivă, o monitorizare ce vine dinăuntrul persoanei, nu 
ar fi altceva decât un ansamblu de operaţii procedurale de supraveghere (control) 
a cunoştinţelor curente din memorie şi de a utiliza aceste rezultate pentru alocarea 
efortului de studiu, de a supraveghea progresul proceselor cognitive, de a ghida 
procesele învăţării, de a repera greşelile, de evaluare, de anticipare, de previzionare, 
de asigurare a propriului feedback, de a-şi păstra concentrarea atenţiei şi motivaţia, 
de reglare şi autoreglare etc. până la rezolvarea problemei luate în studiu, de a 
regla procesele de gândire, de memorie (reglare cognitivă), pentru a face faţă 
cererilor rezultate din schimbările situaţionale. De exemplu, după citirea unui 

paragraf dintr-un text, subiectul îşi pune întrebări despre ideile sau conceptele 
întâlnite, caută să înţeleagă textul, ceea ce reprezintă o strategie metacognitivă 
de monitorizare a înţelegerii. În cazul în care nu poate răspunde la propriile 
întrebări, înseamnă că el nu a înţeles materialul respectiv, că trebuie să facă 
eforturi (să găsească soluţii) pentru a-şi atinge scopul iniţial. 

Autoaprecierea şi autoconducerea cunoaşterii (învăţării) sunt considerate a fi 
două trăsături esenţiale ale metacunoaşterii, care fac din cel care învaţă un agent 
cauzal al propriei sale activităţi de învăţare. 

Sursele acestei „experienţe metacognitive” nu se află în realitatea externă, 
imediată, cum arată Flavell, ci mai curând în propria reprezentare internă, 
mentală, a persoanei asupra realităţii, care poate include ceea ce se ştie, cum 
funcţionează şi ceea ce se simte despre respectiva reprezentare (Flavell, 1976). 

Pentru alţi cercetători, precum Haller, Child, Walberg (1988), B.N. Barth 
(1983, cf. Astolfi, 1991), caracteristicile metacunoaşterii ar putea fi exprimate în 
termeni de funcţii şi capacităţi de intervenţie în propriul proces, de cunoaştere 
(învăţare), de tipul: 


— capacităţi de conştientizare a efectelor propriei cunoaşteri (a ceea ce ştie) şi 
a mersului cunoaşterii ; 

- capacități de control asupra propriei cunoaşteri prin verificarea gradului de 
înţelegere, de reţinere, de judecată critică, de aplicaţie practică, de implicare, 
prin procese de organizare, de dirijare, de modificare, prin conştientizarea 
rezistenţei psihologice la eşec, la stres, prin reflecţie asupra reuşitei/nereuşitei 
învăţării etc. ; 

- capacităţi de reglare de fineţe, de ajustare, de autocorecţie, de reorientare, de 
utilizare a timpului în mod inteligent, de depăşire a dificultăţilor etc. 


În concluzie, se poate spune că acest proces psihologic, numit meracogniţie, 
cuprinde cunoştinţele şi procedurile de control pe care o persoană le pune în 
acţiune pentru a gestiona propria funcţionare cognitivă. Capacităţile metacognitive 
se dezvoltă progresiv, marcând un stadiu calitativ nou în atitudinea faţă de 
învăţătură, stadiul la care individul devine capabil de prognoză şi autocorectare, 
de cuprindere a structurii activităţii de învăţare în ansamblul ei (A.K. Markova). 
Este un aspect care se leagă strâns de dezvoltarea capacităţii de învăţare independentă 
şi de efortul de autoinformare, de obţinere a performanţelor cognitive. 


C. Posibilităţile metacognitive ale elevului 


Interesul pentru studiul proceselor metacognitive devine cu atât mai mare cu cât 
accentul tinde să casă pe întărirea responsabilităţii proprii a celui care învaţă 
faţă de prestaţia sa, responsabilitate considerată primordială în reuşita oricărui 
act de învăţare, în structurarea cunoaşterii personale. 

Dar, în continuare, se pune întrebarea: „De ce instrumente dispune elevul 
pentru a-şi monitoriza şi regla comportamentul strategic de învăţare şi care să-l 
facă responsabil de ceea ce întreprinde, de rezultatele învăţăturii” ?. 

Or, punerea în evidenţă a mecanismelor metacognitive şi sprijinirea acestuia 
pentru a conştientiza şi utiliza respectivele mecanisme sunt operaţii care vin în 
sprijinul creşterii potenţialului de învăţare şi al întăririi responsabilităţii personale 
faţă de actul învăţării. 

' Tar întrebarea imediat următoare care s-ar pune, în completare, ar fi aceasta : 
„La ce vârstă încep să funcţioneze mecanismele metacognitive ? ”. 

În această privinţă, studiile consacrate evoluţiei individuale pun în evidenţă 
posibilitatea dezvoltării autoreglării încă de la vârste fragede şi până târziu, la 
vârsta adultă. Încă de timpuriu, arată Schwebel ş.a. „copiii încep, încetul cu 
încetul, să-şi asume funcţia socială a meditării: altfel spus, ei devin proprii lor 
meditatori. Îşi ajustează gândirea, interpunându-se, prin autocritică, între stimulii 
mediului şi propriile reacţii. Cu timpul, învaţă să-şi controleze şi să-şi analizeze 
mecanismele mentale, practică ceea ce poartă numele de proces meracognitiv” 
(Saint-Pierre, 1994, p. 254). Dezvoltarea acestor capacităţi este strâns corelată 
cu apariţia unor noi tipuri de reacţii emoţionale, arată cercetările iniţiate de 
Kagan (1984). Această evoluţie răspunde unei nevoi fireşti a copilului de a-şi 
pune întrebări despre efectele experienţei sale cognitive şi de a le controla. 

Mergând în aceeaşi direcţie, alte cercetări, cum sunt cele efectuate de Finchan, 
Hokoda, Sanders (1989), scot în evidență faptul că „sentimentul dobândit de 
neputinţă (learned helplessness) nu se manifestă în comportament decât către 
mijlocul studiilor primare, în momentul în care dezvoltarea facultăţilor cognitive 
ale copilului îngăduie emergența unei conştiinţe de sine relativ stabile” (cf. Schwebel, 
1990). Pe măsură ce avansează în vârstă, copiii devin mult mai conştienţi de 
modul în care gândesc. 

Cercetările iniţiate de Bisanz, Vesonder, Voos (1978) arată că puterea de 
monitorizare corectă a cunoaşterii proprii (a învăţării) creşte odată cu vârsta, 
apărând diferenţe sensibile de dezvoltare între elevii mai mici (de clasa I şi a 
III-a) şi cei mai mari (de clasa a IV-a) şi, mai departe, elevii de gimnaziu şi de 
liceu. Treptat, elevii devin tot mai iti să-şi regleze în mod corespunzător 
eforturile de învăţare. 

Angajându-se într-un efort de isteata, la îndemâna elevilor stau mai 
multe procedee, unele încă foarte puţin studiate, cum ar fi: 


a) Procedee de confruntare cu sine însuşi, precum : 

- gândirea cu voce tare (verbalizarea gândirii), care se dovedeşte foarte 
constructivă pentru gândire ; 

-  monologul interior (întrebări adresate sie însuşi, de rob ce ştiu? care 
sunt obstacolele? de ce greşesc? ce să fac ca să înțeleg? ce să fac ca să 
memorez ? etc.) ; 

- verificarea propriei înţelegeri în timpul activităţii ; 

-. verificarea prin parafrazare a celor parcurse etc. ; 

-  reflecţia personală despre stările şi abilităţile cunoaşterii (ce ştiu? cum 
gândesc ? când şi de ce să aplic cunoştinţele şi meat de cunoaştere, 
învăţare ? etc.) ; ! 

- reflecţia şi descoperirea „stilului său de învăţare”. 

b) Procedee active : 

- verificarea soluţiilor pentru exerciţiile efectuate ; 

— rezolvarea de probleme; 

— învăţarea prin descoperire; 

- aplicarea în situaţii similare ca structură; 

— învăţarea asistată de calculator (unde au posibilitatea să constate în per- 
manenţă diferite nivele de rezultate) ; 

- prelucrarea grafică a informaţiei (desene, scheme, crochiuri, grafice sli 

Procedee interactive (ambianţă interactivă): 

— învăţarea în perechi, în echipă (prin cooperare) ; 

- instruirea prin schimbarea de roluri. 

d) Procedee de autoapreciere a gradului de însuşire a materiei : 
- procedee de autoîncurajare, de reducere a anxietăţii, de subliniere continuă 

a propriului progres, de formare a încrederii în sine. 


Sf 


C 


În general, activităţile de tip metacognitiv sunt activităţi de reluare, de 
reorganizare a cunoaşterii. 


D. Semnificaţiile-pedagogice 


Aşa cum arată studiile în materie de până acum, metacogniţia este o compo- 
nentă importantă a Comportamentului. inteligent, cu influenţe majore asupra 
reuşitei şcolare (succesului academic). De exemplu, cercetările întreprinse de ] 
Presley, Borkowski şi Schneider (1987) arată că diferenţa dintre „cei care 
învaţă bine” şi-;,cei.care învaţă prost” este aceea că cei care. învaţă bine au un 
repertoriu larg-de-strategii,-sunt mai flexibili în abordarea problemelor, au o 
bază de date mai largă privind circumstanţele care fac-aplicarea mai adecvată 
a diferitelor strategii, apreciază mai bine relaţiile dintre efort şi performanţă şi 
asigură o reglare mai.adecvată a-desfăşurării proceselor de învăţare. Achiziţia 
deprinderilor metacognitive poate îmbunătăţi rezultatele instruirii, conchide 
Worden (1983). 

Metacogniţia, arată Flavell, este cea care determină re Amtiea dintre modu- 
rile de a rezolva sarcinile învăţării la copiii de diferite vârste. Copiii de vârste 
mai mari dezvoltă strategii cognitive şi metacognitive mai elaborate şi, de 
aceea, dovedesc o învăţare-mai eficientă. Diferenţele în planul metacogniţiei 
explică, cel puţin parţial, diferenţele de performanţe. într-un mare număr de 
domenii. 

Procesele şi deprinderile metacognitive sunt esenţiale în procesele de învăţare, 
atrag atenţia unor cercetători, care ajung la-concluzia-că-cei câre învaţă eficient 
par să fie „procesori activi de informaţii şi înţelegători, controlându-şi şi 
monitorizându-şi cu succes activităţile de învăţare” prin metacogniţie. 

Metacogniţia vine şi în “sprijinul transferului de cunoştinţe, aşa cum arată 
cercetările efectuate de Berardi-Coletta, Buyer, Dominowski şi Rellinger (1995), 

dar beneficiază şi învăţarea limbajului, formarea capacităţii de rezolvare de 
probleme, evaluarea şi planificarea activităţii. De asemenea, observă Cardelle- 
-Elawar (1995), antrenamentul metacogniţiei poate îmbunătăţi atitudinea elevilor 
faţă de sarcinile. şcolare şi chiar faţă de şcoală (Butler; Winne, 1995). Comparaţi 
cu clasele de .control- care au primit instrucţiuni obişnuite, elevii din clasele 
experimentale, _la-care-predau profesori antrenați să. introducă. gândirea meta- 
cognitivă, nu numai că au avut scoruri mai mari la matematică, dar au manifestat 
şi 10 atitudine mai conturat pozitivă faţă de matematică. Aceste atitudini îmbu- 
nătăţite sunt semne ale efectelor afective ce însoțesc metacogniţia. În mod 
asemănător, Ganz şi Ganz (1990) au arătat că metacog niţia poate influenţa elevii 
să hotărască în privinţa propriei învăţări, poate face să crească „percepţia lor 

Există o o părere unânimă că, sprijinindu-se pe abilităţile sale inetacoariiti ve. 
elevul poate te să-şi i coordoneze şi să-şi -optimizeze-precesele-de învăţare, poate 
construi cunoştinţe şi competenţe” cu-mai multe. şanse de reuşită şi. transfe- 
rabilitate, îşi poate însuşi şi utiliza mai uşoi strategii de rezolvare de probleme, 
după cum poate deveni mai autonom în gestionarea sarcinilor de învăţare, a 
învăţării, în general. 

Dincolo de toate acestea, poate cel mai important lucru constă în faptul că 
metacogniţia semnifică 0 deschidere spre spre învăţarea continuă (educaţia per- 


manentă). 


E. În loc de concluzii: instruirea metacogniţiei 


Dezvoltarea cunoştinţelor şi abilităţilor metacognitive este rezultatul activităţii 
celui care învaţă, dar şi al intervențiilor adulţilor, care trebuie să transforme 
elevii în agenţi ai propriei gândiri, capabili să organizeze singuri activitatea de 
învăţare. De exemplu, acest tip de abilităţi se dezvoltă ca oricare alte abilităţi 
intelectuale, fiind o problemă de conştientizare şi de exersare sistematică în 
această direcţie, de „învăţare a învăţării” (a învăţa cum să înveţi eficient). Este 
interesant de observat că acest tip de formare s-a dovedit de o remarcabilă 
eficacitate (nu se cunosc în cercetarea pedagogică decât puţine cazuri similare), 
arată Haller, Child şi Walberg (1988, cf. Schwebel er al., 1990). 

Din acest punct de vedere, este deosebit de important ca profesorii să impună 
şi să încurajeze metacogniţia, să fie preocupaţi de stabilirea unui mediu de 
instruire metacognitiv (extins şi dincolo de şcoală) care să încurajeze conşii- 
entizarea şi propriul management al gândirii, al învăţării. Şi, pe acest fundal, să 
acţioneze în vederea modelării la elevi a unui comportament metacogniliv, a 
formării în mod deliberat a unor strategii metacognitive : de exemplu, să-i ajute 
să conştientizeze propriul demers de învăţare, propriile cunoştinţe şi deprinderi, 
cerinţele sarcinilor, să conştientizeze şi să selecţioneze strategiile proprii de 
învăţare, să monitorizeze propria înţelegere şi memorizare, să reflecteze asupra 
rezultatelor, să-şi autoregleze eforturile de învăţare şi gestiunea timpului de 
învăţare etc. Pe scurt, să fie puşi în situaţia de a-şi însuşi un larg palmares de 

proceduri sau strategii metacognitive. Acesta este un lucru, în opinia noastră, cu 
totul fezabil, atunci când vom prevedea o componentă metacognitivă în struc- 
turarea fiecărei lecţii centrate pe elev şi pe construcţia propriei cunoaşteri.“ 

Potrivit cercetărilor lui Brown (1981), o instruire care se pretinde sea 
include o componentă a propriei reflecţii evaluative şi a propriului control, 
care elevii trebuie exersaţi, învăţaţi să conştientizeze propria învăţare, citeai 
de modul în care strategiile metacognitive pot să le afecteze, în sens pipa 
performanţele. 

În felul acesta, ei vor deveni mai motivaţi în a se angaja în activităţi metacognitive 
şi vor înţelege că astfel de activităţi îi pot transforma în elevi de succes, cu 
performanţe superioare. În fine, formarea deprinderilor metacognitive presupune 
angajarea în activităţi variate, instruirea în contexte multiple şi aplicarea flexibilă 
a strategiilor şi cunoştinţelor învăţate. 

Un aport însemnat în sprijinul metacogniţiei poate aduce şi învăţarea computerizată. 
Astfel, cercetările lui B. Jensen (2001) relevă câteva date interesante în ce priveşte 
sprijinirea elevului în măsurarea şi autoaprecierea rezultatelor şi progreselor învăţării 
şi mai ales în deprinderea autocorectării greşelilor şi depăşirea dificultăţilor de 
cunoaştere (apud Joița, 2002, p. 180). 

Foarte benefică se dovedeşte a fi învăţarea interactivă, în grup. Climatul de 
cooperare în grup, posibilitatea confruntărilor, comparaţiilor, evaluărilor reci- 
proce etc. fac mai facilă formarea metacogniţiei, reflecţiile asupra înţelegerii, 
rezolvării de probleme, adaptării de decizii, arată cercetările lui F.P. Biichel 
(2000, apud Joița, 2002, p. 182). După A.M. Doly (2000), finalul activităţii în 
grup ar trebui să cuprindă neapărat o erapă de reflecţie metacognitivă, când 
grupul urmează să reflecteze asupra a ceea ce a învăţat, asupra modului în care 
membrii săi au procedat, asupra nivelului reuşitei lor, asupra dificultăţilor 
întâlnite şi asupra eventualelor învăţăminte pe care le au de tras din activitatea 
respectivă (Grangeat, 1997). 

În fine, putem accepta ideea exprimată de unii cercetători, între care B.Y. White 
şi J.R. Frederiksen (1998), potrivit căreia metacogniţia poate fi privită ca efectul 
secundar ce rezultă în mod „firesc” din felul în care se lucrează efectiv (cf. Joița, 
2002, p. 186). 

Acesta este un rezultat ce poate să devină vizibil atunci când funcţiile şi 
strategiile cognitive funcţionează bine, când în procesul didactic sunt solicitate 
analiza, comparaţia sintetică, reflecţia, focalizarea şi precizia categorizării, comple- 
Xitatea structurării, diferenţierea, receptivitatea la puncte de vedere contradictorii 
(Miclea, 1999). În asemenea situaţii, „este firesc ca metacogniţia să evolueze în 
paralel cu strategiile şi procedurile utilizate în dezvoltarea cogniţiei”, susţine 
E. Joița (2002, p. 180). În alţi termeni, dezvoltarea funcţiilor cognitive şi a 
strategiilor cognitive stă la baza dezvoltării metacogniţiei şi a sita meta- 
cognitive. 

2, Stilurile anaeiieți-at stilurile de învățare 


Rostul oricărui proces didactic este să exploreze şi să exploateze optim toate 
resursele de cunoaştere (învăţare) ale elevilor. Între aceste surse se află şi Stilurile — 
cognitive, în sens mai larg - stilurile de învăţare proprii diferiților elevi. 

Problema diferenţelor de stil este una a diferenţierii capacităţilor pri prin care 
fiinţele umane caută în mod activ, Organizează : şi interpretează, Îînmagazinează 
şi, ulterior, refolosesc informaţia. Această € diferenţiere a a capacităţii de prelucrare 


a informaţiei apare ca un n fenomen al dezvoltării cognitive care implică schimbări 


construcţie. de. cunoştinţe. De exemplu, dacă la copiii mici i inteligenţa est este un 
" fenomen global şi nediferenţiat, odată cu înaintarea î în vârstă „Se dezvoltă şi se 
coordonează reciproc capacităţi specifice pentru rezolvarea de probleme”, arată 


Burt (1954) şi Garrett (1946, cf. Dave, 1991, p. 233). Dar în sprijinul ideii de 
mai sus vine mai ales teoria inteligenţei multiple f formulată de Gardner (1983) 
(despre car care am relatat ş Şi în capitolul 1). Potrivit ace acestei teorii ei teorii, inteligenţa nu este 
Q capacitate unică, generală, ci. o. multitudine de potenţialităţi biopsihologice 
care pot să fie “mobilizate şi utilizate într-un larg, ansamblu de domenii culturale. 
Indiferent î în ce forme se manifestă inteligenţa (logico-matematică, lingvistică, 
spaţială, muzicală, kinestezică, interpersonală, intrapersonală), ea condensează 
numeroase asemenea potenţialităţi. de, cunoaştere, _cum ar _fi capacitatea ea de a 
raţiona, de a ; prevedea, de a rezolva probleme, de a gândi abstract,.de.a întelege 
idei complexe, de a învăţa repede, de a folosi experienţa acumulată, de a imagina 
soluţii practice etc, În afara dimensiunii raționale a acestor funcţii. mentale, 
există şi o alta.- emoțională -, ce funcţionează pe baza sensibilităţii, a a unei 
aşa-numite inteligențe FI E IĂ În efortul lor de cunoaştere (învăţare), :), elevii 
angajează în moduri diferite şi în proporţii diferite aceste potenţialităţi, în esenţă 
raţionale şi afective, „Care sunt inseparabile, De asemenea, fiecare inteligenţă 


sarcini, , domenii, şi discipline, specifice. Adică, este intrinsec. legată « de un anumit 


[n mem 7 


conţinut. “Toate acestea sunt aspecte care lasă să se întrevadă 0. şi mai pronunţată 


şi nuanţată , diversificare a stilurilor cognitive, iar predarea. „trebuie să ia în 


considerare activarea unei game. lărgite de asemenea stiluri. 


As ştilurile c cognitive” 


De dezvoltarea cognitivă se leagă şi conceptul de „stiluri cognitive”, dezvoltare 
care face să apară diferențieri stabile între copii. 

Prin definiţie, stilurile „cognitive_de; descriu căile concrete. prin..care indivizii 
seleciează şi organizează, ca valoare şi sens, informaţiile primite (se precizează 
îi THe International Encyclopedia of Education, 1985, făcând trimitere îndeosebi 
la cercețările lui Kolb er al., 1979). 


= 

Pentru G.B. Anderson, stilul cognitiv nu ar fi altceva decât deprinderea. de. a 
prelucra informaţia, deprindere subordonată trăsăturilor personalităţii subiectului 
cunoscător, şi care, în mod practic, s-ar manifesta sub forma „preferințelor. stabile, 
a atitudinilor sau strategiilor obişnuite care caracterizează modul de a. „percepe, de 
a memora, de a reflecta şi de a rezolva probleme” (cf. De Landsheere, 1979). 

Alţi cercetători, precum Kagan, Moss, Sigel (1963), atunci când se referă la 
aşa-numitul construct „stil cognitiv”, au în vedere preferinţele individuale stabile 
pentru organizarea perceptuală şi categorizarea conceptuală (cf. Encyclopedia of 
Psychology, 1994). Este vorba despre comportamente specifice investigaţiei şi 
reprezentării realităţii, care stau la baza configurărilor intelectuale şi aptitudinale 
ale individului, caracteristici ce ne ajută să determinăm personalitatea şi, mai 
departe, stiiurile cognitive sau de învăţare preferenţiale. 

În n esenţă, stilurile cognitive atestă diferențieri sistematice şi personal-ideosin- 
cretice între indivizi în privinţa modului diferit în care aceştia recepționează şi 
prelucrează. informaţiile... Spre exemplu, arată A.J. Cropley, atunci, când „este 
solicitată amintirea unui material fixat anterior, unii indivizi îşi «completează» î în 
mod regulat golurile din memorie cu material explicativ (Paul, 1959). Dimpo- 
trivă, alţii îşi reamintesc doar osatura de bază, faptică, îndepărtând toate detaliile 
inutile (Klein, 1970). Unii minimalizează variațiile dintre diferitele elemente ale 
materialului-stimul, observând cu greu detaliile minore. Alţii, dimpotrivă, pun 
accent pe diferenţele minore sau chiar le exagerează. Unii caută o multitudine de 
stimuli din mediu şi încearcă să-i coordoneze într-un tot larg şi generalizat. Alţii 
se concentrează pe un segment îngust de stimuli complecşi şi îi interpretează în 
cadrul acestui eşantion restrâns” (cf. Dave, 1991, pp. 233-234). Dacă stilurile 
cognitive angajează, prin urmare, funcţiile cognitive implicate. în construcţia 
cunoştinţelor, „stilurile intelectuale” fac trimitere la organizarea şi funcţionarea 
intelectuală generală, la angajarea funcţiilor intelectuale, Şi depind, în mare 
măsură, de. experienţa personală. 


B. Stilurile de învăţare 


O definiţie universal valabilă a stilurilor de învăţare este, deocamdată, greu de 
formulat. „Există”, recunoaşte De Bello (1990), „aproape tot atâtea definiţii ale 
stilurilor de învăţare câţi teoreticieni sunt” (Răşchiţă, 2001). Dintre pp het 
definiţii, cu titlu ilustrativ, vom reţine aici doar câteva dintre ele. 

Astfel, după Kolb ez al. (1979), stilul de învăţare desemnează căile concrete prin 
care individul ajunge la schimbări în comportăment (în sistemul dat) prin intermediul 
experienţei trăite, al reflecției, experimentului şi conceptualizării (cf. Neacşu, 1990). 
a strategiilor, elevul adoptând Orimităiată particulară de a învăţa, izlapehdet de 
caracteristicile specifice sarcinilor de învăţare (cf. Miclea, 1999). 

Pentru Sternberg, stilurile reprezintă comportamente obişnuite sau modalităţi 
preferate de a face ceva ce rămâne consecvent pentru o lungă perioadă şi în 
cadrul unor. activităţi variate. 


METACOGNIȚIA ŞI STILURILE DE ÎNVĂŢARE 257 


lar pentru Riding şi Raynes (1998), stilurile de învăţare reprezintă-,repertorii 
individuale de : strategii de învăţare (modalităţi în care se reacţionează în mod obişnuit 
la sarcinile de învăţare) combinate cu. stiluri cognitive (modurile în care informaţia 
este organizată şi reprezentată)” (Răşchiţă, 2001). Nu este exclus ca strategiile de 
învăţare să_ se schimbe cu timpul, iar stilurile cognitive_să nu se schimbe. | lar în 
opinia a lui Grasha (1996), stilurile de învăţare constituie „calităţi personale care 
influenţează. abilităţile structurale de. a achiziţiona informaţii, de a interacţiona cu 
ceilalţi colegi ai săi şi cu profesorii şi de a. participa la experienţele de învăţare”. 

„Stilul specific unui anume elev”, arată Ball, „se aplică în general mai multor 
situaţii, fiind, de obicei, stabil pe o perioadă mai lungă” (Davitz, Ball, 1978, 
p. ȘI), stabilitatea eventul astfel o notă distinctă a acestor stiluri. 


poat 


cognitivă” întâlnit în mara educaţiei ca fiind. diferit de cel definit şi descris în 


psihologie. Astfel, pentru acest autor, „conceptul de stil cognitiv se. exprimă î în 
termeni împrumutaţi din matematică — un produs cartezian. În acest context, 
stilul cognitiv poate fi considerat întru câtva legat de dimensiunea atribuită de 
Guilford intelectului” (cf. Dumitru, 2000), adică luat în sens de articulaţie a unor 
operaţii (de memorie, de gândire etc.), a unui conţinut şi a unui produs (Neacşu, 
1990, p. 71). 

Iar după Carmen Holotescu (2004), „stilul de învăţare este o combinaţie de 
răspunsuri afective, psihologice, ce caracterizează fiecare persoană care învaţă” 
(The International Encyclopedia of Education, 1985, p. 34). 

În opinia noastră, deşi stilurile de învăţare se profilează pe fundalul stilurilor 
cognitive ale aceloraşi mecanisme, există totuşi anumite distincţii între ele. Şi 
anume : stilurile de învăţare au un înţeles mai larg, în sensul că sunt orientate 
spre sarcini de învăţare, fac apel la strategii de învăţare, includ, pe lângă 
funcţionarea cognitivă, şi preferinţe generale pentru diverse tipuri de situaţii de 
învăţare. După cum, în afara elementelor cognitive, includ şi elemente afective 
şi psihomotorii, structurate, desigur, în mod specific la nivelul subiectului care 
învaţă, inclusiv „anumite caracteristici ale instruirii şi seturi de prescripţii 
instrucţionale care însoțesc realizarea efectivă a si at precizează I.Al. 
Dumitru (2000, p. 21). 

După cum se poate constata din parcurgerea definiţiilor menţionate până aici, 
există diferenţe de interpretare a stilurilor cognitive şi, implicit, a celor de 
învăţare, în funcţie de poziţia teoretică pe care se. situează autorii — în mod 
vizibil, -cea behavioristă sau cea cognitiv-constructivistă. Câteva note comune le 
caracterizează totuşi :. nota personală şi preferenţială, stabilitatea pe timp îndelungat 
şi aplicabilitatea la o mare variaţie de situaţii. 


C, Semnificațiile pedagogice 


———— 
ce 


Realitatea este că învăţarea şcolară este marcată de diferenţele individuale, de 


ee sia, 


stilurile diferite în care învaţă elevii. Există O mare varietate de astfel de stiluri. 
Diferiţi elevi învaţă în moduri diferite, angajează stiluri diferite. Fiecare are 

modul lui preferat de a învăţa ; fiecare parcurge o situaţie de învăţare în maniera 
sa personală ; fiecare reacţionează în felul lui în faţa unei sarcini de învăţare ; 
fiecare se angajează în chip personal în soluţionarea problemei ; fiecare are 
ăia ter lui la anumite lucruri şi ritmul propriu de învăţare ; fiecare îşi 
urmare, de stiluri diferite. În atit cetei lor de. icubăgă individuală şi iuperidenti, 
ca şi în activitatea din clasă, de grup, ei folosesc pe cont propriu. asemenea 
stiluri, De exemplu, unii elevi învaţă mai bine un conţinut extrem de structurat, 
de secvențial, alţii, dimpotrivă, principiile generale; unii.pot învăţa cantităţi mari 
de detalii, chiar de mare fineţe, în timp ce alţii - aspectele globale, de sinteză etc. 

Important este că asemenea diferenţe individuale stabile în maniera de a 
învăţa afectează ritmurile şi calitatea învăţării şi, mai ales, determină opţiunea 
pentru 0 strategie sau alta de învăţare - ca mod propriu de a aborda o situaţie de 
învăţare (Cornu, Vergnioux, 1992, p. 58). Cu alte cuvinte, stilurile au o valoare 
strategică, în sensul că stiluri diferite generează ipoteze de acţiune diferite, 
sugerează proceduri de învăţare diferite. Mai mult chiar, unul şi acelaşi stil lasă 
posibilitatea de a se opera cu mai multe strategii, ceea ce creează ocazii sporite 
de adaptare la sarcina de învăţare dată. Din acest punct de vedere, elevii trebuie 
ajutaţi să-şi conştientizeze stilurile cognitive sau de învăţare şi încurajați să 
înveţe prin propriile mijloace. Şi, mai ales, să i se ofere fiecărui elev tipul de 
sprijin cel mai potrivit stilului său cognitiv. 

Recunoaşterea şi înţelegerea acestor diferenţe în stilurile 'de învăţare personale 
necesită, fireşte, acceptarea şi utilizarea unei mari varietăţi de metode, procedee, 
materiale didactice de prezentare a conţinuturilor noi şi, totodată, ne ajută să 
înţelegem mai bine relaţiile dintre elevi şi actul învăţării, cu particularizările lor 
naturale după tipurile de stiluri manifestate. 

Se înţelege însă că, lucrând cu 25 de elevi într-o clasă, de exemplu, nu vom 
avea de-a face cu un stil comun sau convergent. Alte câteva vor rămâne strict 
particulare, individuale. Pe lângă cele comune, vom admite şi câteva stiluri 
divergente. Sesizarea lor ne va permite să întrevedem utilizarea unor stiluri de 
predare adecvate, în măsură să creeze „oportunităţi. de. învăţare pentru fiecare 
individ, folosindu- se de propriul stil. Aceasta ar flo problemă de compatibilitate 
între stilurile de predare şi stilurile de învăţare, compatibilitate. puţin studiată, 
dar resimţită efectiv în practica şcolară. Orice nepotrivire de stiluri poate să 
afecteze negativ activismul şi eficacitatea actului de învăţare. 

Existenţa unor diferenţe clare şi permanente între stilurile de învăţare este un 
aspect bine relevat mai ales de psihologia diferenţială. Plecându-se de la aceste 
diferenţe, s-a constituit chiar o teorie a stilurilor cognitive (de învăţare), ai căror 
precursori sunt Nelson şi Chavais (1970), O'Connor şi Blowes (1990), Kollins şi 
Genser (1977), Cowati şi Lange (1979), Kagan şi Witkin (1966) ş.a. (cf. Bastien, 
1982). Este o teorie care cunoaşte un mare succes, fiind stimulată de nevoia de 
tratare diferențiată a elevilor, dar şi de nevoia de individualizare şi personalizare 
a elaborării unor programe de instruire şi, mai ales, a celor legate de utilizarea 

calculatorului, de promovarea învăţării asistate de calculator (arată Kagan, 1966, 
Fiebert, 1967, Holtzman, 1966, cf. Blai, 1985). 


D. Originea stilurilor 


Se pune însă întrebarea : „Ce stă la originea acestor stiluri ? ” sau „Ce determină 
constituirea lor?”. 
Cercetările definesc stilurile, în mod variabil, în funcţie de: 


- baza neurobiologică a acestora, privite ca rezultate ale tipului de funcţionare 
a emisferelor cerebrale ori a temperamentului sau a predominanţei senzorial- 
-motorii ; 

- experienţa personală, dobândită în procesul de adaptare la condiţiile vieţii 
reale, al exersării sau antrenamentului intelectual. 


a) Prima ipoteză este susţinută de datele obţinute în cadrul unei ample 
cercetări experimentale efectuate de reputatul deţinător al - Premiului Nobel, 
Sperry, 1961-1973, precum şi de alţi specialişti: Gazaniga, Bogen, Wada, 
Geschmid (1972); Krashen (1973); Ferguson (1973, 1981); McGulgan şi 
Scoonoven (1973); De Rosnay (1975); Iaynes (1976); Herman (1984) ş.a. 
(Dave, 1991), care arată că, în ciuda simetriei lor morfologice, cele două emisfere 
cerebrale funcţionează asimetric, fiecare tratând în felul ei informaţia cu care 
elevul are de-a face în cursul proceselor de învăţare. 

Astfel, emisfera cerebrală srângă pare să comande funcţiile mentale necesare 
gândirii. ştiinţifice, gândirii. formale, abordării _logice, raţionale, î în_vreme_ ce 
emisfera dreaptă apare ca un centru-al-gândirii artistice, globale, integrative, al 
gândirii intuitive, creative şi al inteligenţei kinestezice. 


Stânga este ; 


- auditivă; — analitică; 

- raţională ; - „logică; 

-  faptică;. - obiectivă; 

— realistă; - tehnică; 

— Sistematică; - organizată; 

— temporală; — practică; | 

- previzibilă ; - procedurală; 

-  lineară; - secvenţială (în tratarea informaţiei). 


- sensibilă la diferenţe ; 


Aceasta favorizează acţiunile verbale, lectura şi scrierea, calculul matematic. 
În consecinţă, emisfera stângă se dovedeşte a fi un veritabil instrument ştiinţific, 
de analiză, de critică, de precizie şi predicţie, o zonă a obiectivităţii şi performanţei 
(randamentului). 

Dreapta este : 


- vizuală; — sintetică; 

— intuitivă; — experimentală; 
- analogică; - globală; 

— Sistematică; - spaţială; 

- artistică; -  imaginativă;_ 
-  interpersonală ; - sociahilă;_ 
— pasională; - subiectivă; 
—  empatică; - simultană. 


- sensibilă la asemănări; Țm= 


În consecinţă, ar fi centrul activităţii de sinteză, al creaţiei artistice şi 
arhitecturale (de exemplu), al coordonării activităţilor muzicale, al dansului, al 
activităţilor sportive etc., centrul construcţiilor vizuale, în general. Aceleiaşi 
emisfere i se datorează şi uşurinţa în stabilirea de relaţii interpersonale şi de 
direcţionare a emoţiilor, a subiectivităţii. 

/" Avem, aşadar, în faţă două moduri diferite şi a n-au de prelucrare a 
informaţiei : 


- unul linear, analitic, gestionând mai ales cuvinte (simboluri), activităţile verbale, 

lectura şi scrierea, calculul matematic (propriu memorării materialelor verbale) ; 

„=. altul global, integrativ, spaţial, gestionând imaginile şi structurile, tiparele 
A constructive (propriu memoriei nonverbale). 


„Activitatea mentală, activitatea de învăţare nu se bazează însă pe utilizarea 
exclusivă a uneia sau alteia dintre emisfere. Există o. interacţiune şi 0 unitate 
funcţională între cele două emisfere, care fac posibilă achiziţia de cunoştinţe, 
trânsformarea şi organizarea lor. Diferenţele în activitatea emisferelor şi supre- 
maţia (dominaţia) uneia sau alteia constituie doar unul dintre numeroşii factori 
care influenţează modul nostru de a gândi, de a învăţa, de a lucra, arată Herlin 
şi Albrecht (1990). 

„O abordare a învăţării prin prisma specificităţii emisferei stângi va fi o 
învăţare bazată. pe fapte, analitică, literară, gradată, preferând cuvinte, numere şi 
fapte prezentate într-o suită logică, bazată pe gestiunea cuvintelor. Prin contrast, 
o strategie de învăţare ce angajează emisfera dreaptă va fi o învăţare îndreptată 
spre intuiţie, imagini, concepte, structuri, sunete şi mişcare, înglobate într-un 
întreg, bazată deci pe gestiunea imaginilor. 

Un elev sau altul va manifesta preferinţă pentru un fel sau altul de activitate 
mentală, pentru un fe! sau altul de a învăţa, de a se afirma. „Această problemă 
nu este echivalentă cu determinarea coeficientului de inteligenţă sau a competenţei 
şi nici cu etichetarea preferinţei de a învăţa ca fiind bună sau rea.” (Herlin, 
Albrecht, 1990). 

Pentru 0 mai bună reprezentare, se poate utiliza următorul model circular, 
împărțit în patru cadrane : A, B, C, D. După cercetătorul Ned Herman (cf. Bastien, 

1982), diferitele moduri caracteristice de gândire pot fi distribuite după cum 
urmează (figura 1): 


Cerebral 


logic planificat 
analitic organizat 
cantitativ detaliat 
faptic gradat 


„ Stânga Dreapta 


holistic emoţional 
intuitiv interpersonal 
sintetic afectiv 
integrator kinestezic 


Marginal 


Figura 1. Cele patru moduri caracteristice ale gândirii 
(după Herman, cf. Bastien, 1982) 


Unde: 

A = emisfera stângă superioară ; 
B = emisfera stângă inferioară ; 
C = emisfera dreaptă superioară ; 
D = emisfera dreaptă inferioară. 


Examinarea oricărei persoane (elev) ne poate duce la concluzia că aa 
aflăm ponderea utilizării a cadran (în general, oamenii folosesc 2, 3 sau 
chiar 4 cadrane). 

Cadranul A semnifică preferința acordată gândirii (fip gânditor).;-B —.preferinţă 
acordată acţiunii (zip senzitiv); C - preferinţă acordată vizualului (fip intuitiv) şi 
D - preferinţă acordată sentimentelor. (zip-afectiv).. 

“O scurtă caracterizare a acestor stiluri ne va ajuta să înţelegem mai bine 
modul de manifestare diferit al elevilor în cadrul uneia şi aceleiaşi situaţii : 

* gânditor : 

- presupune că lucrează analitic şi logic ; 

- este obiectiv şi logic în n luarea deciziilor ; 

- preferă să se ocupe de concepţiile oamenilor ; 

- abordează impersonal oamenii şi obiectele ; 

— hotărât şi eficient când este vorba despre argumente logice. 

* senzitiv: 
- preferă să aibă de-a face-cu lucruri-concrete ; 
- abordează practic problemele ; 
- trage concluzii în mod gradat; 
- preferă să folosească deprinderi deja cunoscute ; 
- se poate inhiba dacă se cer noi soluţii; 
— îşi aduce aminte cu uşurinţă detaliile ; 
- preferă testele cu opţiune multiplă. 
e intuitiv: 
— face apel-la imaginea speculativă ; 
- preferă. să. lucreze cu probleme şi deprinderi noi ; 
- preferă să schimbe lucrurile prin abordarea intuitivă.a-experienţei ; 
- este înclinat spre risc în situaţiile. de învăţare ; 
-- “răspunde bine la testele cu soluţii calitative. 


. afectiv: 
- este influenţat de valori subiective şi factori umani ; 
- preferă să se ocupe de emoţiile oamenilor ; 
- preferă lucrul legat de oameni şi care-cere aptitudini subiective ; 
- ia decizii pe bază afectivă. . 


Puşi în situaţia să audieze o expunere, elevii „gânditori” ascultă pentru a 
analiza şi organiza informaţia în scopul de a găsi relaţii între puncte de expunere 
înrudite, idei centrale şi subpuncte ; elevii „senzitivi” ascultă pentru a interpreta 
informaţia la un nivel mai adânc, examinând implicaţiile dintr-un mesaj sau 
presupunerile purtate de acesta; cei care aparţin stilului „afectiv” ascultă 
apreciind informaţia prin identificarea valorilor din mesaj şi raportarea personală 
la acestea (Herlin, Albrecht, 1990), iar cei „intuitivi” Ina să depisteze 
sensul, partea originală a materialului. 

Este recomandabilă utilizarea tuturor cadranelor, deoarece duce la formarea 
acelor elevi care sunt capabili să-şi folosească întregul creier. 

După angajarea senzomotrică se disting stilurile vizuale (text, imagini), 
auditive (ascultare şi comunicare) şi kinestezice (experimentare, acţionale), 
solicitate din plin în învăţarea electronică, bazată pe utilizarea complexelor multi- 
media digitale. 


b) Alte cercetări susţin ideea că stilurile activităţii intelectuale sau ale celei 
cognitive depind, în mare măsură, de experienţa proprie fiecăruia (Vernon, 
1950). Cropley şi Sikand (1973) pun în legătură aceste diferenţe cu procesul de 
adaptare la condiţiile vieţii reale, experienţa şi antrenamentul jucând un rol 
important în această privinţă (Freeberg, Payne, 1967, ef. Dave, 1991, p. 234). 

În această viziune se încadrează şi acele opinii conform cărora stilurile se 
modelează după tipul de acţiune pe care îl solicită profesorul şi în care se 
exersează elevul (Neacşu, 1990, p. 166) sau după genul de organizare a educaţiei 

pe care o primeşte un copil. Acesta ar fi factorul-cheie în încurajarea sau inhibarea 
diferenţierii capacităţilor. De exemplu, acolo unde accentul se pune pe prezentarea 
materiei în unitatea ei, „funcţia cognitivă tinde să fie largă şi globală, fiind 
percepute cu uşurinţă interrelaţiile dintre domeniile de experienţă. Dimpotrivă, 
fragmentarea programei şcolare într-un număr mare de domenii relativ separate 
încurajează dezvoltarea stilurilor cognitive în care experienţa este tratată ca 
neunitară şi separată, deprinderile intelectuale sunt privite ca fiind relativ inde- 
pendente reciproc, iar transferul între diferite tipuri de sarcini intelectuale este 
scăzut. În terminologia actuală, organizarea programei şcolare influenţează 
"măsura în care funcţiile cognitive şi intelectuale sunt coordonate între ele (acti- 
vitatea lor este integrată orizontal)” (Dave, 1991, p. 234). 

„ Rezumând, se poate spune că: „stilul profesorului de abordare a demersului 
său va fi involuntar preluat şi perpetuat de elev. Elevul învaţă nu numai anumite 
cunoştinţe despre diverse fenomene sau probleme, ci şi un stil de abordare a lor, 
adică metacunoştinţe” (Miclea, 1999, p. 70). 


E. Tipologia stilurilor cognitive (de învăţare) 


După studiile efectuate de Kolb (1971) şi datele sintetizate de Encyclopedia of 

Psychology (1994), la care au fost adăugate alte referințe, se pot distinge 

următoarele stiluri cognitive, convertibile în stiluri de învăţare : 

* auditiv/vizual (sau mixt)/kinestezic ; 

o dependent (de câmpul perceptiv sau de diferite surse, dependent în gândire, 

dogmatic, convergent, adaptiv, cumulativ)/independenr (de câmpul perceptiv, 

independent în gândire, divergent, explorator, analitic, comparativ, critic) ; 

înclinat spre imagine (cuprindere) generală/imagine focalizată ; 

înclinat spre nivelare (a percepţiilor proprii)/accentuare, chiar exagerare, a 

diferenţelor, a contradicţiilor ; 

de categorizare (conceptualizare) largă/categorizare îngustă ; 

interpretare simplificată/multidimensională (Kelly, 1955) ; 

gânditor/implicat în real; 

orientat reproductiv (reactiv, conformist, preluator, imitativ, consumator)/ 

orientat productiv (proactiv, creativ) ; 

e holist (tinde să creeze generalizări şi să stabilească legături între domenii)/ 
serialist, analitic ; 

* global (utilizează strategii generale de abordare)/analitic (caută detalii, amănunte) ; 

* teoretic/practic (orientat spre cunoaştere conceptuală, spre acţiune, proiectează, 
produce, construieşte) ; 

e deschis/închis la nou, la inovaţie; 

* rigid (dogmatic, nedispus să facă investigaţii atunci când consideră că a 
obţinut deja răspunsul corect/flexibil ; 

e tolerant/intolerant (pentru experienţe neconcludente, nerealiste) ; 

e reflexiv/impulsiv; 

* înclinat spre complexitate/simplicitate cognitivă ; 

o temerar (curajos, îşi asumă riscul)/precaut ; 
e intensiv/extensiv. 


În_virtutea criteriului adoptat, exprimat în termeni bipolari, stitul poate, 
aşadar, să departajeze elevii în câte două categorii (Kagan, 1971 ; Sigel, 1974, 
cf. Hurtig, Rondal, 1990). 

Un. exemplu tipic, care s-a bucurat de mai multă atenţie, este departajarea 
elevilor, unii aparţinând tipului reflexiv, iar alţii — tipului impulsiv. Aşa cum arată 
unele cercetări, cei care dovedesc un stil reflexiv atunci când sunt supuşi în faţa 
unor întrebări sau probleme de rezolvat au tendinţa să examineze mai întâi, pe 
toate feţele, datele. problemei şi abia după aceea să. formuleze răspunsurile 
cuvenite. Amânând răspunsurile, ei vor comite mai puţine greşeli, au şanse mai 
mari de succes. Dimpotrivă, cei impulsivi au tendinţa de a reacţiona rapid, de a 
răspunde imediat, fără a mai pierde timpul cu examinarea solicitărilor. Aceasta 
face să crească posibilitatea de a greşi, de a înregistra eşecuri. 

Principalul indice al reflexivităţii/impulsivităţii este, aici, ERtA,l de latenţă al 
răspunsului în faţa întrebării. i 

Multe greşeli de lectură care se constată la elevii din învăţământul primar 
sunt puse, de exemplu, pe seama stilului impulsiv de înţelegere a materialului 
scris. În mod asemănător, un mare număr de greşeli de lectură, de raţionament, 
de inteligenţă verbală s-ar datora imixtiunii aceluiaşi stil impulsiv în situaţii de 
înţelegere a textului scris, de enunţare. a unor judecăţi. etc. (Rohner, 1970; 
Dembo, 1977). 

Toate acestea pot să însemne că stilul care se 157 Mb într-un grad mai mare 
sau mai mic de reflexibilitate sau de impulsivitate poate fi pus în relaţie cu 
succesul sau insuccesul în realizarea sarcinilor şcolare. 

O tipologie interesantă a stilurilor de învăţare este propusă de Butler (1987), 
acesta denumindu-le stilurile A, B, C şi D, cu principalele caracteristici redate 
rezumativ de I. Dumitru (2000, pp. 23-24), după cum urmează: 


Stilul A: -— munceşte. bine singur ; 
- îşi planifică activitatea în mod eficient; 
— îşi termină munca la termenul stabilit; 
- citeşte instrucţiunile cu atenţie ; | 
— este circumspect la sarcinile cu final dislăţete 
- ia notițe bune; 
- nu-l prea interesează alte moduri de lucru; 
- poate fi preocupat de detalii — pierde imaginea de ansamblu ; 
- nu este întotdeauna capabil să lucreze cu alţii. 


Stilul B: -— îşi organizează bine materialul ; 
— îi place să rezolve probleme ; 
— rezolvă mai bine sarcinile în scris ; 
— este precis şi meticulos; 
- caută legături între idei; 

— vrea suficientă (uneori, prea multă) informaţie î înainte de: a 1 începe lucrul ; 
- poate fi precaut; LE 

- nu e neapărat un gânditor creativ ; 

- învaţă bine din/prin prelegeri formale. 


Stilul C: — poate oferi soluţii creative ; 
- vede imaginea de ansamblu, dar poate ignora detaliile ; 
- pune întrebări precise, la obiect ; 
- poate fi necritic faţă de anumite idei ; 
- i se pare dificilă categorizarea ; 
- lucrează cu frenezie ; 
-— este cu uşurinţă distras de la activitate ; 
- reacţionează la stimuli variaţi: imagini, muzică etc. 


Stilul D: — lucrează bine cu ceilalţi ; 
- este dornic să încerce idei noi; 
- e intuitiv, neputând explica întotdeauna. de ce.iubeşte varietatea şi. 
schimbarea ; 
- preferă să citească „în diagonală” ; 
- nu obişnuieşte să-şi planifice munca ; 
- lasă lucrurile pe ultimul moment; 
- nu e întotdeauna atent la detalii ; 
- poate avea probleme de organizare a timpului ; 
— este un gânditor divergent. 


În concluzie, în general nu se fac aprecieri dacă un stil de învăţare este mai 
bun decât altul. Important este că fiecare elev tinde să-şi formeze, cu timpul, un 
stil propriu de învăţare, prin care, practicându-l sistematic, se va găsi într-o 
Situaţie | confortabilă. Dacă strategiile de învăţare se pot schimba cu timpul, stilul 
cognitiv sau cel de învăţare nu se schimbă atât de uşor şi de repede. 

Pentru a susţine o participare cât mai activă şi deplină din partea elevilor în 
cursul învăţării, pentru a spori capacitatea de învăţare, de înţelegere şi motivare 
a acestora, este foarte important ca profesorul să aibă o înţelegere clară asupra 
stilurilor. de învăţare, să manifeste sensibilitate faţă de diversitatea stilurilor de 
învăţare. Pentru aceasta, el trebuie să dea dovadă de o putere de evaluare corectă 
a diferitelor stiluri de învăţare şi de capacitatea de a- elabora lecţii care să se 
adreseze acestor stiluri, să-i permită fiecărui copil să înveţe folosindu-și. stilul 
său specific. De exemplu, „copilul reflexiv nu trebuie să se simtă prost pentru că 
este mai încet decât colegul său, mai impulsiv”, remarca Ball (Davitz, Ball, 
1978, p. 51). Adaptarea lecţiei, cel puţin la stilurile care au o pondere mai mare, 
este posibilă în condiţiile adecvării flexibilizării strategiilor didactice, utilizării 
unei mai mari varietăţi de moduri. de prezentare a materiei şi de surse de 
informaţii. 

De asemenea, profesorii nu pot să neglijeze faptul că stilul de învăţare se 
consolidează prin practicarea unor tehnici sau strategii de învăţare specifice 
fiecărui stil şi, în mod special, prin efectele metacogniţiei. 

În ceea ce priveşte posibilitatea de schimbare a stilului, unele cercetări arată 
că „s-au făcut încercări de a se modifica tipul (stilul) cognitiv al elevilor, dar, în 
general, aceste încercări au eşuat” (Davitz, Ball, 1978, p. 51). Acceptând însă 
punctul de vedere conform căruia stilul se modelează în cursul activităţii, al 
experienţei, tot atât de bine se poate întrevedea şi posibilitatea remodelării lui, în 
condiţiile aplicării unei alte modalităţi de lucru, pe timp îndelungat, bineînţeles. 

Capitolul X 


Predarea — componentă socială 
a procesului de învățământ 


1. Poziţii — semnificaţii — definiții 
A. Predarea — „nucleul dur” al profesiunii didactice 


Subapreciată sau subestimată în trecut, predarea revine astăzi în centrul atenţiei, 
bucurându-se de prioritate şi valoare decisivă în ansamblul tuturor celorlalte 
atribuţii caracteristice personalului din învăţământ. Prin complexitatea şi bogăţia 
. aspectelor sale modelatoare, ea se legitimează ca „nucleul dur” ce dă substanţă 
întregii activităţi didactice. Şi, bineînţeles, nici o altă secvenţă din activitatea 
profesional-didactică nu formulează cerinţe şi exigenţe mai numeroase privite 
din perspectiva a ceea ce „trebuie să ştie” şi a ceea ce „trebuie să facă” un 
profesor, decât partea care se referă la predare. Sunt argumente pentru care mulţi 
specialişti din domeniu sunt înclinați să pună semnul egalităţii între activitatea de 
predare şi exercitarea profesiunii didactice, să identifice predarea cu profesiunea 
propriu-zisă a unei întregi categorii de angajaţi publici (Gilhood, Iaski, Gold, 
1987 ş.a.). 

Într-un sens mai larg, acest gen de activitate reprezintă una dintre funcţiile 
fundamentale proprii oricărei instituţii şcolare - funcţie de care depind, într-o 
mare măsură, starea de progres semnificativă în pregătirea generaţiilor de elevi, 
o bună educaţie şcolară şi, în general, însuşi prestigiul învăţământului. 


B. Evoluţiile conceptuale 


Timp îndelungat, predarea nu s-a bucurat de un proces de conceptualizare 
riguroasă. Spre deosebire de trecut, acest concept a intrat în ultima vreme în 
centrul atenţiei, căpătând o mulţime de conotaţii, având parte de numeroase 
interpretări şi reinterpretări. Situaţia este explicabilă fie datorită asocierii acestei 

activităţi unor modele instrucţionale încercate deja, a căror concepţie şi-a lăsat 
amprenta asupra definirii ei, fie racordării la diferite teorii sau paradigme de 
investigaţie ce se intersectează în câmpul acestei explicaţii ştiinţifice, fiecare 
imprimându-i o tentă aparte. Acesta este un fapt, fără îndoială, benefic, deoarece 
numai prin diversitatea interpretărilor ce vin din experienţe şi surse teoretice 
diferite se poate ajunge la relevarea adevăratelor caracteristici definitorii şi 
semnificaţii proprii acestei categorii, care ocupă un loc central în teoria şi 
practica instruirii. 

Aşa încât o scurtă privire retrospectivă asupra evoluţiei acestei conceptualizări 
va fi pe cât de utilă, pe atât de relevantă pentru a ajunge să avem o imagine mai 
cuprinzătoare şi actualizată asupra fenomenului în cauză. 

În versiune clasică, termenul „predare” este luat în accepţia grecescului 
didaskein = „a învăţa pe alţii”, de unde înţelegerea predării ca „artă de a-i 
învăţa pe alţii”, ca instruire, ca artă a magisterului de a-şi pune în valoare 
aptitudinea sau talentul de a-i învăţa sau instrui pe alţii. Elevul este cel care e 
învăţat, modelat din exterior de către profesor. | 

Şi, de fapt, ce avea să însemne „a învăţa pe alţii”, adică a preda? Cum însuşi 
cuvântul o spune, „a-preda” avea'să însemne „ă dă”, ja oferi”, „a transmite”, 
„ă transfera”, a-realiza un transfer de-cunoştinţe, a prezenta O materie nouă, a 
demonstra anumite moduri (tehnici) de acţiune. Iar învăţarea - un proces de 
receptare, de acuimulare-de-cunoştinţe, un proces imitativ Care necăsită repetiţii 
susţinute, exersare, imitație, de cele mai multe ori. Astfel de achiziţii aveau să 
dea măsura însăşi a-predării. | 

Aşa cum uşor se poate constata, definirea predării ca transmitere de cunoştinţe 
şi formare de deprinderi se leagă de un sistem tradiţional (academic) centrat pe 
transmitere, pentru care actul predării era fundamental, iar profesorul — factorul 
central al activităţii. De aici, şi unele tentaţii de identificare a instruirii cu 
predarea şi a predării cu instruirea, remarca H.E. Mitzel (cf. Neacşu, 1990). Tot 
prin tradiţie, dat fiind faptul că învăţământul din trecut a dezvoltat şi perfecţionat 
atât de mult funcţiile sale de orientare şi îndrumare a învăţării, că dirijarea 
exercitată de magister era prezentă, în grade şi în moduri diferite, în toate etapele 
procesului de instruire, predarea a fost identificată cu dirijarea învăţării ; era 
definită, pur şi simplu, ca dirijare a învăţării în vederea atingerii unor obiective. 
Şi, astfel, timp îndelungat, practica predării s-a menţinut la valoarea unei 
propedeutici speciale sau a unei dirijări mai mult sau mai puţin riguroase. 

Declinul reprezentării tradiţionale a predării începe să stea sub semnul dezvoltării 
unor noi cerinţe sociale şi individuale de instruire şi al creării unui nou cadru 
teoretic de abordare a învăţării. Aşa se face că, începând cu sfârşitul secolului 
al XIX-lea şi până astăzi, procesul de conceptualizare a predării se intensifică, 
urmând cursul schimbării succesive a unor paradigme de investigaţie şi de 
educaţie, al căror impact îşi va găsi reflectarea în noi încercări de redefinire şi 
refacere de imagine a acestui fenomen. Şi, chiar dacă termenul „predare” se 
menţine în limbajul pedagogic de zi cu zi, activitatea pe care acesta o desemnează 
a evoluat continuu, a început să-şi piardă tot mai mult din vechile semnificaţii, să 

capete noi înţelesuri, să devină un concept reînnoit în mod continuu şi de pe o 
poziţie realistă, în sensul includerii în conţinutul şi aria proprie de noi funcţii 
(acţiuni) şi caracteristici, pentru a face faţă cerinţelor unui învăţământ modern, 
în continuă prefacere. 

Unele dintre aceste abordări noi sunt de ordin deductiv, găsesc sprijin în 
explicaţii inspirate de noile teorii ale învăţării sau de paradigmele comunicării, 
informaţiei, managementului etc. ori de concepţiile psihopedagogice şi didactice 
care s-au putut contura în acest răstimp (constructivismul piagetian, constructivismul 
social). Unele teorii mai recente, precum cele comportamentale ori cele perso- 
naliste sau cele raţionaliste, vor avea şi ele propriile contribuţii în această privinţă. 

Acestora li se adaugă apoi abordările inductive, ce au ca punct de plecare 
- redefinirile sugerate de conceptele pragmatice la care s-a ajuns în timpul practicii 
predării, ce pot constitui, probabil, cea mai importantă bază pentru dezvoltarea 
unei teorii a predării, o teorie sprijinită pe analizele obiective ale comportamentelor 
specific didactice. 

Împreună, astfel de abordări vor pune în lumină diferite atitudini adoptate faţă 
de factorii epistemologici, logici, psihologici, sociali, ideologici şi, bineînţeles, 
pedagogici care concură la determinarea predării. 

Momentul decisiv în redefinirea predării îl constituie trecerea de la pedagogia 
transmiterii la aşa-zisele pedagogii active şi constructive, ceea ce marchează o 
răsturnare de optică în practicile învăţământului. Se produce acum o schimbare 
radicală, în sensul trecerii de la training (instruire, a învăţa pe alţii) la learning, 
la faptul că învățarea (procesul învăţării) trece înaintea predării, că, în locul 
elevului care este învăţat, are câştig de cauză elevul care învaţă, recurgând la 
mijloace diferite: acţiune, interacţiune, comunicare, procesare de informaţii 
etc., adică la tipuri de experienţe de învăţare diferite, care au contribuit la 
lărgirea conceptului de „proces de instruire” şi, totodată, la diversificarea 
percepţiei despre actul predării. De aici înainte, predarea capătă noi conotaţii în 
funcţie de modurile diferite în care profesorii îşi reprezintă învăţarea şi reuşita 
învăţării, dar şi în funcţie de cerinţele şi cultura comunităţilor pe care le 
deservesc. 

Şi, astfel, actul predării a ajuns într-o fază de evoluţie în care îşi revizuieşte 
rolurile, îşi diversifică funcţiile şi metodologiile aferente acestora. Diverse 
sisteme didactice care se vor succeda vor avansa fie noi definiţii monofuncţionale, 
fie definiţii polifuncţionale, acestea din urmă căutând să însumeze şi să valorifice 
funcţii (acţiuni) şi competenţe diferite, dar convergente totuşi. Aceasta este o 
tendinţă firească în condiţiile în care predarea acţionează, de aici înainte, în 
cadrul unui proces de învăţământ caracterizat prin pluralismul soluţiilor didactice 
(metodologice). Practica predării nu poate decât să reflecte acest pluralism de 
concepţie. Şi să devină ea însăşi pluralistă, în definire şi aplicare. Avantajul unor 
abordări pluraliste rezidă în faptul că, folosindu-se perspective multiple, se poate 
construi o imagine veridică şi relativ completă a acestei activităţi, poate impropriu 
denumită în continuare predare. 

Această polifuncţionalitate îşi găseşte expresia fie în multitudinea de definiţii 
atribuite predării, cu accent pe o funcţie sau alta, fie în enunţul unor definiţii 
integratoare prin ele însele a mai multor funcţii (acţiuni). Din acest punct de 
vedere, teoria actuală a predării se dovedeşte realistă, căutând să aibă în vedere 
problemele relevante ale procesului de învăţământ. 

Astfel, în mod variabil, predarea este percepută-ca 


* /ransmitere.sau prezentare de cunoştinţe şi experienţe (tehnici) de acțiune (în 
sensul ei tradiţional) ; 

act de comunicare Sau. intercomunicare a 

dirijare, a. învățării ; 

structură acțională. generativă de învăţare ; 

ofertă de experiențe educaţionale şi organizare a acestor experienţe ;. 
meditaţie a învăţării — ca intervenţie asupra conţinuturilor, în vederea apropierii 
acestora de subiecţii învăţării, şi. ca intervenţie asupra. minţii respectivilor 
subiecţi sau modelare a comportamentelor în scopul apropierii de materia 
nouă ; 

* organizare a situaţiilor de învăţare (a condiţiilor sau a mediului de învăţare) ; 
* 0 gândire şi o procedură strategică, combinaţie de căi (metode) prin care o 
persoană le îndeamnă pe altele să înveţe, succesiune de strâtegii ; 

gestiune a învăţării (abordare managerială, integratoare) ; 
interrelaţie (interacţiune) comportamentală ; 

exercitare de roluri (funcţii) didactice ; 

instanță decizională ; 

formare (solicitare, exersare şi dezvoltare), ceea ce marchează o tendinţă a 
unei treceri de la informaţie la formaţie ş.a. 


Acceptarea atâtor definiţii este un semn că termenul „predare” s-a îmbogăţit cu 
atât de multe înţelesuri şi semnificaţii, încât este destul de greu să se mai poată 
recurge la o definiţie universal valabilă. 

Înainte de“reda câteva dintre cele mai reprezentative şi actuale concepţii, 
găsim utile, de asemenea, alte câteva precizări ce întregesc viziunea noastră 
asupra predării. Unele privesc actuala tendinţă de tranziţie a predării de la artă 
la ştiinţă, altele au în vedere întregirea actului efectiv al predării cu o cultură a 
predării. 


C. Predarea — artă şi ştiinţă 


Evoluţia predării de-a „lungul mai multor milenii de existenţă a profesiunii de 
instruire i-a conferit acestei activităţi mai degrabă semnificaţia de artă, decât de 
ştiinţă. Lucru firesc, deoarece predarea, indiferent de conținuturile avute în 
vedere, s-a făcut, în bună măsură, după criterii intuitive, substanţial influențate 
de calităţile şi convingerile “personale ale magistrului. 

“La originea acestei stări de fapt se află mai multe cauze: 

* în primul rând, nu a fost vorba despre existenţa unei teorii a instruirii, iar 
atunci când s-a înfiripat o astfel de teorie, fapt survenit foarte târziu, aproape 
de zilele noastre, ea nu a putut să ofere un corpus sistematic de cunoştinţe 
care să fi fost acumulate pe baza unor metode general acceptate şi verificate 
în timp ; caracterul fragmentar şi provizoriu al cunoştinţelor în acest domeniu 
constituie şi astăzi nişte limite peste care nu se poate trece ; 

o se adaugă acestor limite ale cunoaşterii argumente ce ţin de aspectele practicii, 
domeniu în care opţiunile posibile sunt atât de multe, încât combinarea 
necesită o gândire experimentală şi virtuoasă. În plus, fiecare predare are loc 
în circumstanţe unice, aşa încât combinaţiile rareori pot să fie aceleaşi în timp 
şi în spaţiu. Motiv pentru care nici cele mai bune teorii ale practicii predării 
nu încearcă să specifice reguli complete pentru o practică mai bună. Cele mai 
multe folosesc un număr de mijloace euristice pentru a organiza opţiunile 
într-un număr manevrabil (Shadish er al., 1995). Oricât de sofisticate şi de 
modernizate ar fi, metodele nu aduc aceeaşi reuşită a învăţării pentru toţi 
elevii şi nici acelaşi succes pentru toţi profesorii care le utilizează. Se poate 
spune că nici o disciplină nu dispune de o formulă atotcuprinzătoare şi 
universal valabilă, prin a cărei aplicare să poată fi satisfăcute toate cerinţele 

. predării acesteia. Există, prin urmare, o anumită aproximare în toate cazurile ; 

o în altă ordine de idei, nu poate fi pierdut din vedere faptul că actul predării 
implică fiinţe umane, copii şi adolescenţi, tineri şi cursanţi adulţi, cu sensibilităţile 
lor, cu emoţiile şi valorile lor. Or, este bine ştiut că elementul uman şi social, 
atât de preponderent în cadrul procesului instructiv-educativ, cere un tratament 
de fineţe şi de sensibilitate umană ; este nevoie să se dea dovadă de un simţ 
al umanului. Acestea sunt aspecte dificil de tratat cu rigoare ştiinţifică. 
Conduita umană nu poate fi integral explicată în parametri strict ştiinţifici ; 

* în fine, trebuie să recunoaştem că predarea este şi o problemă de aptitudine 
şi de creaţie. Ca atare, ea lasă loc actului liber, spontaneităţii în gândire şi în 
acţiune, imaginaţiei constructive, subtilităţii intuiţiei şi măiestriei pedagogice, 
trăsături ce îi dau posibilitatea fiecărui profesor să-şi pună în valoare aptitudinile 
pedagogice cu care este înzestrat. Este firesc, prin urmare, ca profesorii care 
îşi fac meseria cu har, care îşi pun în valoare talentul pedagogic şi experienţa 
pozitivă să fie incontestabil consideraţi nişte adevăraţi artişti. 


În acelaşi timp, pe măsură ce s-au acumulat noi date ce scot în evidenţă legile 
şi legităţile care stau la baza proceselor şi mecanismelor învăţării şi predării, pe 
măsură ce predarea dispune de un set de teorii, ipoteze şi principii, s-au creat 
premisele favorabile ca tot ceea ce se cheamă „arta predării” să se apropie tot 
mai mult de „ştiinţa predării”, de o fundamentare mai riguros ştiinţifică a 
diverselor decizii în materie. În mod inevitabil, ştiinţa predării este în continuă 
dezvoltare, ceea ce produce o tranziţie, presupune nu neapărat negarea predării 
ca „artă”, ci fundamentarea ei tot mai pronunţat pe datele ştiinţei, date care 
deschid „artei predării” alte orizonturi, care îi conferă mijloace şi posibilităţi noi 

de realizare. Astfel, în timp ce arta predării este aptitudine şi creaţie, ştiinţa 
predării este rațiune şi rigurozitate, este logică şi fundamentare ştiinţifică pe 
reguli şi norme riguroase. Caracterul artistic se va împleti astfel cu cel ştiinţific 
în proporţii indefinite. | 

Deşi va urma cursul acestei evoluţii, predarea îşi va păstra şi pe mai departe, 
cu aproximare, desigur, ceva din caracterul ei artistic. Va rămâne o artă de a lucra 
cu fiinţe umane, cu elevi, studenţi şi cursanţi. Păstrând ceva din ceea ce este artă, 
predarea va continua să participe la modelarea umanului, căci aceasta este, în 
ultimă instanţă, esenţa ei profundă - transformarea umanului ce zace în fiinţa 
angajată în actul învăţării. Chiar dacă va dispune de o bază ştiinţifică tot mai 
solidă, predarea va rămâne pătrunsă de acest simţ al artei, favorabil intuiţiei şi 
expresivităţii, jocului liber al fanteziei şi improvizaţiei, inventivităţii şi creaţiei 
celui care predă (Gage). În caz contrar, predarea ar risca să influenţeze tot mai 
puţin laturile sensibilităţii afective, ale emoţionalităţii, ale umanului. 


D. Actul predării şi cultura predării 


Indiferent de opţiunile noastre pentru o interpretare sau alta, o imagine com- 
pletă a predării nu poate fi desprinsă de propria-i cultură, care o însoţeşte tot 
timpul şi în cadrul căreia se realizează. Este vorba despre o „cultură a predării” 
înţeleasă ca: 


- reflecţie a ceea ce gândesc (cred) şi simt cadrele didactice despre propria 
activitate ; 

- împărtăşirea de către aceeaşi categorie profesională a unor reguli de acţiune 
instituite de experienţa îndelungată în domeniu, încorporată în tradiţie şi 
experienţă (a unei culturi expresive) ; 

„>  interiorizarea unei normativităţi pedagogice recunoscute, a unei raţionalităţi 

(cunoştinţe, idei, moduri de reprezentare, teorie) a predării şi a unui sistem de 

valori caracteristice acestei activităţi (a unei culturi normative), dar şi a unei 


noi orientări şi raportări la realitatea şcolară actuală, specifică acestui început 
de veac. 


Ce impact se aşteaptă să aibă această cultură ? 

Cunoştinţele pe care le posedă profesorul, convingerile, sistemul său de 
reprezentări şi de valori constituie cultura sa privind procesul de predare şi, 
într-un anumit sens, bagajul său intern care îi ghidează activitatea în clasă. La 
această cultură însuşită şi trăită, el îşi raportează tot timpul comportamentele, 
procesele în care este implicat, singura garanţie a performanţei, a unei prestații 
de calitate, a succesului. 

Cultura predării este cea care dă un sens comun actorilor individuali cuprinşi 
în activitatea de predare, orientează comportamentele didactice--ale-acestora,. 
mediază răspunsurile cuvenite la problemele cotidiene de instruire cu care se 
confruntă, le dă posibilitatea să abordeze actul predării de pe o poziţie integratoare, 

să caute, să exploreze noi posibilităţi şi să găsească modalităţi adecvate de 
acţiune care vor constitui o îmbunătăţire a experienţei lor curente. Pe scurt, ea 
susţine actul predării. ză 

În accepţia actuală, cultura predării este ceva care se modifică fără încetare, 
aducând o abordare autentică şi mereu actualizată. Altfel, fără o înnoire per- 
manentă, nu ar mai fi cultură. Motiv pentru care dobândirea şi dezvoltarea 
aceștei culturi presupune un efort constant în cursul întregii cariere didactice, 
devenind o chestiune de autoperfecţionare permanentă. 

Deşi conceptul de „cultură a predării” a apărut de puţină vreme în limbajul 
educaţional uzual, el a început să aibă deja un impact sensibil asupra concepţiei 
privitoare la formarea personalului didactic. Şi anume: atrage atenţia asupra 
necesităţii schimbării radicale a acestei formaţii iniţiale şi continue, asupra 
realizării ei în spiritul trecerii de la o cultură a predării luată în sensul ei 
tradiţional (al transmiterii) la o cultură a predării în sensul ei modern, al unei 
culturi a formării (a formaţiei), ceea ce ar corespunde mult mai bine cerinţelor 
unui alt tip de profesionalism didactic la care aspiră învăţământul de azi şi, mai 
ales, cel de mâine. 


2. Abordări actuale şi definiții 


A. Problematica predării: cele două axe fundamentale 


În opinia noastră, indiferent de adeziunea la un sistem didactic sau altul, definirea 
predării se leagă, cu necesitate, de un anumit mod de a pune problema, şi anume, 
prin natura împrejurărilor, orice act de predare evocă o situaţie alcătuită din 
combinarea a două componente principale şi indisolubile : 


- un conţinut determinat (de o valoare determinată) ; 

- o formă sau o modalitate ori un „modus” în care acesta este transmis sau 
prezentat în vederea receptării şi interiorizării de cei cărora le este destinat. 
Conţinutul şi transferul se întrepătrund în permanenţă, aşa încât „a şti ceva 

despre ceva” şi „a şti cum să faci ceva”, cum să transmiţi ceea ce ştii, sunt 

amândouă laturi indispensabile în înţelegerea esenţială a predării (Jinga, 1999). 
Aşa cum se subliniază într-un material al Consiliului Naţional pentru 

Standarde Profesionale în Predare din SUA, intitulat What Teachers Should 

Know and Be Able to Do, cei care se dedică activităţii didactice, cei care 

urmăresc accesibilizarea conţinuturilor îşi fundamentează această activitate pe 

înţelegerea profundă a disciplinei pe care o predau, a cerinţelor curriculare, pe 
cunoaşterea evoluţiei domeniului respectiv, a informaţiilor şi conceptelor de 
bază, dar şi a modului în care obiectul de studiu este organizat, pe legătura 
acestuia cu alte discipline, precum şi cu lumea reală. Ei cunosc, de asemenea, 
activitatea de investigare a specialiştilor în domeniu, datele noi şi progresele care 

se fac, susţin cunoaşterea riguroasă a disciplinei, dar, în acelaşi timp, dezvoltă la 
elevi gândirea critică şi forţele intelectuale superioare. 

Deşi o mare parte a predării este determinată de conţinutul ce trebuie predat, 
cei angajaţi în acest tip de activitate sunt convinşi, în acelaşi timp, că „simpla 
cunoaştere a materiei nu înseamnă neapărat şi cunoaşterea modalităţilor de a 
preda materia astfel încât elevii să o integreze în sistemul propriu de gândire”. 

Preocupaţi de elucidarea proceselor prin care elevii dobândesc, utilizează şi 
modifică (procesează) conținuturile sau cunoştinţele date, ei sunt 'interesaţi 
totodată de cunoaşterea unor metodologii de predare-învăţare şi de evaluare 
generale şi specifice fiecărui obiect de studiu şi de aplicarea lor cu bună ştiinţă 
la procesele respective. Pe acest teren, profesorii au putere de decizie deplină asupra 
determinării proceselor şi metodologiilor celor mai convenabile în raport cu 
conținuturile şi finalităţile date. Aceasta înseamnă că sunt nevoiţi să combine 
tehnicile de predare cu materia propriu- -zisă, luând în considerare Şi diversitatea 
elevilor şi a mediilor cu care ei interferează. 

În plus, este bine-cunoscut faptul că actul predării implică şi anumite atitudini, 
conduite şi calităţi umane manifeste, profesorii fiind persoane care exemplifică, 
prin acţiunile şi ţinuta lor, ceea ce vor să inducă elevilor. Este vorba despre: 


- acele capacităţi care sunt premisele dezvoltării intelectuale : abilitatea de a 
raţiona şi de a privi lucrurile din perspective multiple, de a fi creativi, de a-şi 
asuma riscuri şi abilitatea de a adopta o orientare către experiment şi rezolvare 
de probleme ; 

- acele virtuţi pe care caută să le imprime elevilor lor — curiozitate, spirit critic, 
toleranţă, onestitate, corectitudine, respect pentru diversitate şi prețuirea 
diferenţelor culturale ş.a. 


Dar ceea ce complică şi mai mult lucrurile este gradul de complexitate şi de 
dificultate ce se resimte pe tot parcursul desfăşurării predării. Câteva exemplificări 
ar putea să ilustreze foarte bine aceste aspecte. 

Este de amintit, bunăoară, situaţia conform căreia, în ciuda opiniilor acelor 
specialişti care susţin că predarea în învăţământul primar trebuie să fie „centrată 
pe elev”, iar cea din învăţământul secundar să fie „centrată pe obiectul de 
studiu”, pe materie deci, această dihotomie ce încurcă foarte mult lucrurile se 
dovedeşte de la început falsă. Este o atitudine ireală, deoarece „predarea de 
calitate combină atât centrarea pe elev, cât şi interesul: pentru cunoaşterea 
obiectului predat la absolut toate clasele. Toţi profesorii trebuie să aibă cunoştinţe 
vaste şi solide pe care să ştie să le transmită elevilor” (What Teachers Should 
Know and Be Able to Do, 1990). 

Un alt aspect de complexitate rezidă în însuşi modul de structurare a predării. 
Contrar acelor păreri conform cărora predarea poate fi structurată fie ca o cale 
de împărtăşire a cunoştinţelor teoretice valoroase, fie ca un mod de a încuraja 
formarea deprinderilor, în concepţia actuală, cunoştinţele şi deprinderile nu pot 
fi totuşi despărțite unele de celelalte. „Cunoaşterea anumitor date specifice sau 
principii organizatoare este necesară în aplicarea celor mai multe deprinderi, aşa 
cum o gamă de deprinderi este necesară pentru a achiziţiona şi structura cunoaşterea. 

Cunoaşterea şi deprinderile nu pot fi despărțite şi nici una nu este superioară 
celeilalte.” (What Teachers Should Know and Be Able to Do, 1990) 

Acesteia i se adaugă acesteia şi percepţia greşită a divizării deprinderilor în 
„primare” şi „de ordin superior”, cele dintâi reprezentând condiţia unică a 
trecerii la forme avansate de judecată şi aplicare (vezi ierarhizarea comportamen- 
telor de învăţare la Gagn6). Or, „nu se poate face o segmentare clară a procesului 
de predare pornind de la deprinderile elementare până la cele avansate. Toţi 
profesorii trebuie să aibă în vedere deprinderile de ordin superior, funcţiile 
executive ale capacităţii de judecată şi capacităţile de a monitoriza propria 
învăţare” (What Teachers Should Know and Be Able 1o Do, 1990). Nu neapărat 
învăţările superioare trebuie precedate de învăţările inferioare. 

Problemele practicii predării sunt astfel şi problemele unificării acestor 
dihotomii, care cer profesorului să dea dovadă de competenţă, de înţelepciune şi 
de putere de judecată. În plus, actul predării trebuie să aibă tot timpul în vedere 
nu numai procesele cognitive care se referă la faptul că elevii trebuie să se 
gândească la conţinut, idei, sensuri, la informaţii şi cunoştinţe, în general, ci şi 
la procesele metacognitive care implică faptul că ei trebuie să se gândească la 
gândirea lor, să-şi monitorizeze şi să-şi amelioreze propriile procese de învăţare. 

Ca atare, un profesor eficient trebuie să „îşi modeleze modul de predare astfel 
încât să îmbine fidelitatea faţă de elevi şi cea faţă de materiile predate, faţă de 
cunoştinţe şi faţă de formarea deprinderilor, precum şi faţă de funcţiile elementare 
şi superioare. Profesionalismul în predare presupune încercarea permanentă de a 
combina aceste trei aspecte esenţiale”, se conchide în sursa menţionată. 

Aşa se prefigurează în concepţia actuală actul predării, ordonat, după cum am 
mai subliniat, pe cele două axe principale ale sale, exprimate pe scurt prin „a şti” 
şi „a şti să faci” ca om de catedră. Această dublă deschidere ce i se oferă fiecărui 
cadru didactic spre a putea duce la îndeplinire activitatea lui de bază este cea care 
trebuie să-i capteze permanent interesul şi atenţia. Şi anume: să se menţină în 
actualitatea specializării şi a practicii sau metodologiei propriu-zise a predării. 
Ceea ce, fireşte, îl obligă să se angajeze într-o invăţare de-a lungul întregii sale 
cariere didactice, să devină, ca să spunem aşa, student pe viaţă în profesiunea sa, 
căutând să-şi dezvolte şi să-şi perfecţioneze fără încetare reprezentările, să-şi 
aprofundeze cunoştiiiţele şi abilităţile şi să devină cât mai înţelept în elaborarea 
propriilor judecăţi şi acţiuni. Caracterul de complexitate al predării şi nevoia de 
creativitate solicitată în realizarea acesteia sporeşte gradul de responsabilitate 
din partea profesorului, cere mai multă competenţă, dăruire şi un înalt pro- 
fesionalism didactic. 


B. Predarea -— o structură generativă de acţiuni de învăţare. 
Abordare funcțională 


Pe fundalul acestor dimensiuni funcţionale şi relaţionale, al acestor aspecte 
interne şi externe, procesuale şi executive la care am făcut o succintă referire 
(pentru profesor, ca şi pentru teoria instruirii), predarea se profilează sau se 

defineşte ca o structură complexă şi coerentă de acţiuni care angajează elevii 
într-un efort de învăţare pe un anumit conţinut, realizat cu profesorul sau cu 
ajutorul colegilor ori chiar singuri. 

Enunţuri similare definesc predarea ca: 


—- „un sistem de acţiuni destinate să inducă învăţarea” (B.O. Smith) ; 

— „un Sistem de acţiuni variate în formă şi conţinut, orientate spre elev, din 
realizarea cărora, în sistemul de interacțiuni profesori-elevi, ia naştere învăţarea” 
(Neacşu, 1990, p. 125); 

- „un ansamblu complex de acţiuni şi comportamente didactice specifice, 
destinate procedurii învăţării” (Cerghit, cf. lucu, 2001, p. 85). | 


Ceea ce rezultă în mod esenţial din formulările amintite este faptul că iarna 
e constituită din acte, dintr-o serie de acte, că se realizează prin acte. Deci, ea 
poate fi analizată sau definită ca o structură de acţiuni şi operaţii care presupun 
întotdeauna o coordonare şi o utilizare optime într-o situaţie de instruire dată. 
Este vorba despre o structurare mai mult sau mai puţin riguroasă, în cadrul căreia 
acţiunile sunt ordonate în funcţie de intenţiile sau de semnificaţiile avute în 
construcţia procesului în care se încadrează, proces care se conduce întotdeauna 
după o logică didactică explicită - logica atingerii obiectivelor prestabilite în 
cazul situaţiei avute în vedere. În virtutea acestei finalităţi, diversele acţiuni incluse 
în actul predării îşi asumă funcţii diferite : cognitive, de anticipare, de structurare, 
de solicitare, de răspuns şi reacţie, de control etc. (H. Kliebard, R. Hyman, 
F. Smith ş.a., cf. Birzea, 1987). Astfel de acţiuni şi operaţii aferente acestora 
sunt cele care pun în mişcare anumite procese şi mecanisme ale învăţării, cores- 
punzător obiectivelor sau sarcinilor urmărite. Aşa încât suita de acţiuni prevăzute 
iniţial sau construite spontan se transformă într-un proces generativ de schimbări 
în comportamentul elevilor, adică în învăţare şi produse ale învăţării, în influenţe 
sistematice şi sub multiple aspecte asupra personalităţii lor. Sursa acestor schim- 
bări se află în conținuturile propuse şi în exerciţiul mental la care SV GHII sunt 
supuşi, adică în tehnicile de predare utilizate. 
Relevantă în această privinţă este structurarea propusă de B.O. Smith (cf. Neacşu, 
1990), conform căreia acţiunile angajate în actul predării ar putea să fie grupate 


în trei mari categorii sau variabile acţionale (coaaălaaeniale), după cum 
urmează ; 


a) variabila acţională independentă ; 
b) variabila acţională dependentă ; 
c) variabila acţională intermediară sau implicită. 


a) Variabila acţională independentă cuprinde acţiunile (comportamentele) 
profesorului efectuate în clasă, în timpul lecţiilor, şi unele chiar în afara clasei, 
constituindu-se, practic, din: 


e acțiuni (operaţii) de comunicare, directive şi de îndrumare, cum ar fi: 
definirea, desemnarea, compararea, clasificarea, constatarea, deducţia 

condiţională, explicarea, orientarea, interpretarea, controlul, evaluarea, exprimarea 
de opinii ş.a.; 

* acţiuni performative (motorii), prin care profesorul arată (execută) el însuşi 
ceea ce are de făcut elevul; 

e acțiuni expresive, de natură să dezvăluie starea psihologică a profesorului, 
ilustrate prin expresia feţei, prin voce, prin mişcare etc. 


Dat fiind faptul că predarea este concomitentă şi integrală cu învăţarea, că 
acţiunile profesorului se află în interdependenţă cu cele ale elevilor, că aceştia 
participă prin acţiunile lor la realizarea efectivă a predării (altfel nu ar fi predare), 
în componenţa acesteia este inclusă şi variabila acţională dependentă : 


b) Variabila acțională dependentă, ce ţine de personalitatea şi implicarea 
elevului, de modul în care învaţă, de comportamentele sale de învăţare. Aceasta 
ar cuprinde, prin asemănare cu variabila independentă, acţiuni sau operaţii 
comunicative şi atitudini prin care elevii dovedesc implicare, înţelegerea celor 
receptate, execuţie motrică, realizări, succese, memorizare, judecată, coope- 
rare etc. 

Acţiunile prin care elevul învaţă determină noi acţiuni din partea celui care 
predă, în sensul că acesta parcurge paşii următori sau îşi reorganizează (reajustează) 
în permanenţă acţiunile în funcţie de reacţiile partenerilor, ceea ce ar face ca 
acţiunile predării să nu fie chiar atât de independente precum sunt ele denumite 
în variabila a. 


c) Variabila acţională intermediară (implicată) ar însuma procese psihice 
observabile sau inaccesibile direct, dar implicate în învăţare - memorie, motivaţie, 
operaţii logice, convingeri etc. 

În optica amintită, predarea se constituie din relaţia care s-ar stabili între 
aceste trei variabile, analizate în relaţia lor de cauză-efect. Abordată sintetic, 
predarea apare ca 0 activitate generală care unifică mai multe acţiuni sau 
comportamente (Green, 1971). Împreună, aceste acţiuni oferă imaginea de 
ansamblu a predării, ne propun un model global, integrativ, ce asigură realizarea 
a ceea ce B.O. Smith numeşte „ciclul de predare”. 

O structură selectivă, în ordine şi cu ponderi diferite, a unor asemenea acţiuni 
este o problemă de construcţie inteligentă, pe cât de complexă, pe atât de 
creativă. Ea necesită eforturi apreciabile din partea cadrelor didactice, datorită 
diversităţii şi bogăției de acţiuni, operaţii, evenimente şi aspecte, de dificultăţi cu 
care se confruntă zi de zi. 

Este o construcţie metodică ce solicită creativitate pedagogică, deoarece 
presupune, în mod necesar, convertirea acestor acţiuni şi operaţii în strategii şi 
tactici didactice, ca moduri specifice de abordare a situaţiilor de instruire, dar şi 
ca moduri concrete de alegere şi combinare a unor metode şi tehnici adecvate de 
lucru în comun, profesor şi elevi, elevi şi elevi. Până la urmă, la baza realizării 
efective a predării şi învăţării stau aceste strategii de reflecţie a unor stiluri 

diferite de predare şi învăţare, ce obligă profesorii să ia numeroase decizii, să 
aplice în fiecare zi o gamă largă de cunoştinţe şi deprinderi, să înveţe să 
reacționeze spontan şi să aibă capacitatea de a lua decizii înțelepte în situaţii- 
-limită. „Pe lângă o serie de principii, precepte, deprinderi şi tehnici (metode) 
care ghidează activitatea profesorilor, predarea presupune şi creativitate, fiind o 
meserie care necesită reflecţie şi judecată.” (What Teachers Should know and Be 
Able to Do, 1990) 

Acest mod de abordare funcţională, modernă, este opus orientării descriptive, 
care tratează predarea într-un mod cu totul simplist, reducând-o la aspectele ei 
exterioare, la elementele şi metodele ei repetabile şi întotdeauna previzibile, ca 
ansamblu de acţiuni de rutină, cum ar fi: consemnarea prezenţei elevilor, 
organizarea clasei, distribuirea de materiale (suporturi şi instrumente de lucru), 
expunerea lecţiilor, recapitularea materiei, aplicarea cunoştinţelor, aprecierea 
rezultatelor şi a eforturilor depuse de elevi, încercarea de disciplinare a clasei 
etc., toate încadrate în nişte structuri încremenite -— clasă, muncă frontală, orar 
şcolar fix ş.a. şi care, pe deasupra, este considerată de cele mai multe ori ca o 
activitate cu efecte marginale sau lipsită de importanţă, întrucât este legată de 
grupul de vârstă cel mai lipsit de forţă (copii, adolescenţi). 

Asemenea interpretări deformează imaginea despre actul predării. 


C. Predarea ca gestiune a învăţării 


Devine tot mai vizibilă în ultima vreme tendinţa de evoluţie a conceptului de 
„predare” spre integrarea în sfera de cuprindere a teoriei conducerii managementului 
educaţional. Definită şi în termeni manageriali, predarea reprezintă o structură 
de acţiuni de conducere (definire a obiectivelor), de gestiune a conţinuturilor 
(programelor), de dirijare a acţiunilor de executat cu metode şi mijloace adecvate, 
de optimizare a utilizării resurselor, de evaluare a produselor şi proceselor în 
vederea atingerii obiectivelor fixate. 

Această interpretare găseşte sprijin în datele psihologiei behavioriste, ai a 
căreia învăţarea se defineşte ca schimbare în comportament, condiţionată de 
trăirea unei experienţe noi. Urmând această definiţie, predarea şi calitatea predării 
sunt judecate în funcţie de virtuțile transformatoare ale acesteia, de posibilităţile 
de a determina schimbări în comportamentul elevilor şi de a gestiona aceste 
mecanisme ale învăţării. În consecinţă, dacă pentru elevi a învăţa înseamnă a 
obţine o înlănţuire de schimbări constante şi progresive în comportament, atunci, 
pentru profesor, a preda înseamnă a iniţia o serie de acţiuni cu scopul de a 
provoca şi de a impulsiona asemenea schimbări. 

Mai exact, a preda înseamnă: 


* a prevedea schimbările aşteptate (a planifica, a proiecta, a programa 
producerea respectivelor schimbări), inclusiv a pregăti suporturile didactice 
care vor sta drept garanţie a reuşitei sau a succesului învăţării ; 

e a determina direcţiile schimbărilor, a le da un sens, o orientare precisă, ceea 
ce echivalează cu precizarea intenţiilor sau cu definirea clară a obiectivelor ; 


PREDAREA - COMPONENTĂ SOCIALĂ A PROCESULUI DE ÎNVĂȚĂMÂNT 281 


* a stabili natura respectivelor schimbări, adică a determina acele experienţe 
sau conţinuturi care vor sta la baza obţinerii schimbărilor vizate ; 

* a selecta, a reelabora, a esenţializa, a îmbogăţi, a organiza (conceptual) 
materia de învăţat ; 

* a prezenta, într-un fel sau altul, materia nouă, eventual a comunica de fapt 
conţinutul-stimul, a propune experienţe noi de cunoaştere, de acţiune şi de 
trăire afectivă (a prezenta fapte, exemple, modele, exponate, decupaje din 
realitate etc.) sau, pur şi simplu, a crea ocazia unor explorări şi experienţe (a 
ajuta redescoperirea) ; 

e a adapta conținuturile şi prezentarea lor ia posibilităţile reale psihice şi fizice 
specifice vârstelor elevilor cu care se lucrează, a diagnostica potenţialităţile 
intelectuale ale acestora; 

e a stimula şi a dirija producerea acestor schimbări, a îndruma evoluţia lor în 
direcţia prestabilită şi într-o perspectivă umanistă mai largă, aceea a dezvoltării 
individuale ; 

e a stimula o participare activă din partea întregii clase în actul învăţării, 
făcând apel la diferite suporturi afectiv-motivaţionale ; 

e aorganiza condiţiile învăţării, contextul sau ambianța socioafectivă, ca mediu 
favorabil apariţiei schimbărilor preconizate, şi a coordona influenţele tuturor 
celorlalţi factori care pot veni în sprijinul efectuării acestor schimbări ; 

a gestiona în mod raţional timpul avut la dispoziţie, timpul necesar învăţării ; 
a anticipa cu precizie influenţa tuturor celorlalţi factori ; 

a asigura suficiente ocazii de feedback, în vederea întăririi, corectării şi 
ameliorării schimbărilor pe cale de a se produce, în sprijinul unor reglări şi 
autoreglări din mers ale proceselor de predare şi învăţare ; 

* a asigura condiţii necesare reţinerii (memorizării) şi transferului (aplicaţiei) 
noilor achiziţii în situaţii noi ; 

e q monitoriza, a controla efectele schimbărilor produse, a măsura şi evalua 
valoarea şi nivelul respectivelor rezultate ; 

o a respecta regulile, normele, principiile care stau la baza organizării predării 
şi învăţării ; 

e a evalua şi autoevalua post-factum eficacitatea şi eficienţa predării sub 
diferitele ei aspecte ; 

* a investiga noi posibilităţi de acţiune, noi condiţii materiale şi psihosociale de 
natură să atragă schimbări în comportamentul elevilor, a căuta şi a încerca noi 
soluţii la viitoarele probleme specifice predării ; 

e a aduce inovaţii proceselor de predare. 


După cum se poate constata, fiecare dintre verbele utilizate desemnează o 
acţiune, o funcţie dintre cele mai utilizate, fără a epuiza multitudinea de funcţii 
implicate în actul predării. Unele acţiuni îndeplinesc funcţii cognitive, presupun 
O intervenţie asupra materiei de predat, altele sunt anticipative, vizează aspecte 
de proiectare, de organizare, de motivaţie, de control şi evaluare ş.a.m.d. 

Important este că o asemenea abordare îi atribuie predării un caracter poli- 
funcţional şi integrator, de sinteză a mai multor acţiuni, cu funcţii sau destinaţii 
precise şi convergente. | 

Cele mai multe sunt acţiuni în mod direct desfăşurate cu elevii ; altele sunt 
premergătoare (cele de planificare, proiectare, programare etc.) ori ulterioare 
(cele de autoevaluare a ceea ce s-a realizat). Toate lărgesc aria de cuprindere a 
predării ; ea nu mai este reductibilă la ceea ce se petrece strict în sala de 
clasă, în timpul lecţiilor, de exemplu. În această privinţă, sublinierile noastre 
sunt în deplină concordanţă cu opiniile altor specialişti, între care E. de Corte, 
E. Umbach, B. Adl-Amini, G. Văideanu, M. Pellerey, I.K. Davies, I. Radu, 
M. Ionescu, R. lucu ş.a., pentru care predarea include şi activităţile de pregătire, 
de organizare, de evaluare a lecţiilor, de ameliorare a rezultatelor şcolare şi 
pentru care 'aceste activităţi ar deveni chiar mai importante decât interacţiunea 
efectivă cu elevii. Reluând cele amintite, am putea spune că predarea, prin 
acţiunile (funcţiile) pe care le presupune, este deopotrivă reflecţie şi execuţie, 
elaborare şi diagnosticare, organizare şi dirijare, stimulare şi evaluare, investigaţie 
şi inovaţie etc. 

Între toate aceste funcţii există o firească interdependenţă, coerență şi unitate, 
a căror ultimă ţintă este producerea învăţării, ca suport al dezvoltării individuale. 
În această nouă concepţie, mai mult decât în alte versiuni, definirea predării 
depăşeşte sfera strictă a informaţiei, devenind o interogaţie cu privire şi la 
posibilele solicitări, exersări şi rezonări afective ale subiecţilor prin intermediul 
conţinuturilor reactivate, semn al asumării unei funcţii formative şi educative 
mai accentuate, 

De pe această poziţie este dusă astfel mai pa o tradiţie a gândirii 
psihopedagogice conform căreia „a preda înseamnă a produce şi a preîntâmpina 
transformări în fiinţele umane, a păstra şi intensifica unele! calităţi ale corpului, 
intelectului şi caracterului şi a înlătura trăsăturile îl sd, sui, R. Davitz şi 
S. Ball (1978, p. 8). 

În fine, interpretarea conţine şi o sugestie interesantă, potrivit căreia înde- 
plinirea unei variaţii atât de mari de acţiuni sau funcţii obligă la tot atât de multe 
competenţe de specialitate şi psihopedagogice din partea personalului didactic. 
De unde ideea adoptării unui alt model de formaţie iniţială şi continuă a pro- 
fesorilor - un model centrat pe principiul competențelor şi, mai departe, pe 


evaluarea predării prin utilizarea unor teste de competenţă standardizate şi teste 
de performanţă. 


D. Predarea ca act de comunicare 


Oricărui act de educaţie îi «ste proprie şi o relaţie de comunicare. Cu atât mai mult, 
a preda înseamnă, în primul rând, a comunica cu elevii, a intra în relaţie cu aceştia, 
a crea condiţii favorabile învăţării. „Performanţa unui profesor nu se rezumă numai 
la capacităţile sale didactice, la competențele sale ştiinţifice, ci la capacitatea sa de a 
comunica de fapt cu ceilalţi, de a stabili relaţii bune cu elevii.” (Geph, 1988, p. 231) 

Natural, atunci când privim predarea în perspectiva comunicării, în mod 
necesar vom simţi nevoia să ne raportăm înainte de toate la specificul învăţării 
şcolare, Adică să ţinem seama de modul diferit în care elevii îşi reprezintă 
realitatea, să luăm în considerare modul diferit în care elevii învaţă şi sunt 
învăţaţi, să avem în vedere formele multiple ale experienţelor de cunoaştere pe 
care aceştia urmează să le parcurgă şi să le trăiască activ de-a lungul studierii 
variatelor discipline curriculare. 

In consecinţă, ţinând seama de specificul învăţării şcolare, vom trata problemele 
predării ca act de comunicare de pe poziţia proiectării diferenţiate a experienţelor 
de cunoaştere în planul a trei nivele sau straturi ale cunoaşterii: simbolic, iconic 
Şi activ-senzorial. 


a) Predarea -— în serviciul cunoaşterii simbolice-conceptuale 


Vom da întâietate acestui registru al reprezentării simbolice, dat fiind faptul 
că învăţarea şcolară, prin specificul ei, se referă cu precădere la o cunoaştere 
articulată, formalistă, ce presupune nu un contact direct cu obiectele şi fenomenele 
lumii reale, ci unul mediat de reprezentări simbolice, prin limbaj, prin cuvinte, 
prin descriere în cuvinte a spectrului unei realităţi, şi care este orientat în mod 
clar în direcţia abstractizării crescânde, a elaborării de noţiuni, concepte, prin- 
cipii, idei etc. Aceste produse apar ca reprezentări mentale generale, bine definite, 
capabile să ghideze cunoaşterea celui care învaţă. Fixate în cuvinte, noţiunile, 
conceptele-cheie sunt cele care dau coerenţă procesului de instruire, activităţii de 
învăţare. De asemenea, integrarea conceptelor-cheie în învăţare impune un 
demers deductiv (logică deductivă) cunoaşterii. Aproape întotdeauna sunt de 
predat anumite noţiuni sau concepte. În fond, conținuturile programelor şi 
manualelor şcolare sunt centrate pe transmiterea şi însuşirea conceptelor funda- 
mentale şi a competenţelor specifice diferitelor arii de cunoaştere. Ceea ce se 
promovează în rândurile elevilor este, în esenţă, o cunoaştere conceptuală şi 
acţională, în acelaşi timp. 

Este explicabilă, aşadar, înclinația predării de a opera cu cunoştinţe obiectivate 
într-un sistem de semne specifice limbajului, în cunoştinţe reprezentate în 
cuvinte. 

Semnul sau cuvântul acţionează ca un instrument al activităţii psihice, al 
cunoaşterii sau al învăţării. Între subiectul care învaţă şi realitatea sau conţinutul 
de studiat, ordinea semnelor logico-lingvistice (cuvinte, propoziţii simbolice sau 
logice, alte tipuri de simboluri) se interpune ca o reţea de reprezentări codate, ca 
elemente de mare concentrare semantică, ce solicită un puternic efort de gândire, 
de abstractizare, ajutând elevii să intre în posesia realităţii (a unor conţinuturi) pe 
această cale. 

Or, predarea caută să pună în valoare tocmai această dimensiune semiotică a 
comunicării. Şi face acest lucru recurgând la diverse tipuri de limbaje, fiecare 
limbaj cu propriile avantaje şi, ca atare, privilegiat pentru realizarea unora sau 
altora dintre scopurile sau obiectivele instructiv-educative. 

La dispoziţia predării stă astfel o gamă largă de tipuri diferite de limbaje : de 
la limbajul natural (obişnuit, ce utilizează cuvintele orale şi scrise, propoziţii 
logice, afirmaţii silogistice etc.) până la limbajele artificiale (digitale, utilizate în 
domeniul calculatorului, al programării, al modelării-simulării etc.), de la limbajele 
ştiinţifice (din domeniile fizicii, chimiei, biologiei, informaticii, economiei etc.) şi 
limbajele matematice (de calcul, geometrice, algebrice) până la limbajele artistice 
(picturale, muzicale, de prezentare artistică), ca să rămânem doar la aceste posibilități. 

Toate sistemele de simboluri lingvistice, numerice etc. oferă forme abstracte 
de reprezentare, forme logice, specifice promovării cunoaşterii conceptuale. Adaptate 
cerinţelor proprii învăţământului, aceste limbaje sunt folosite cu eficienţă nu numai 
în scopul transmiterii şi însuşirii de cunoştinţe ori al reprezentării abstracte, ci şi 
în acela al procesării cunoştinţelor. Este de la sine înţeles că, utilizând limbaje 
diferite, predarea câştigă în extensiune, dar şi în profunzime : ea devine capabilă 
să surprindă aspecte diferite ale unuia şi aceluiaşi subiect, ale unuia şi aceluiaşi 
spectru al realităţii, să sesizeze nuanţe şi înţelesuri diferite ale uneia şi aceleiaşi 
idei, 

Şi lucrurile nu se opresc aici. Activitatea de predare poate să câştige în 
calitate şi eficienţă în măsura în care reuşeşte să devină o comunicare didactică 
totală. Adică atunci când reuşeşte să transmită în mod optimal aspectele verbale 
şi cele nonverbale ale comunicării, când se sprijină pe complementaritatea şi 
reciprocitatea compensatorie a acestora. O prezentare în paralel va avea darul să 
ilustreze mai evident specificitatea şi potenţialităţile de complementaritate ale 
comunicării verbale şi ale celei nonverbale. 

Astfel, comunicarea verbală este: | 


— realizată prin intermediul limbajului natural, oral şi scris, şi al altor limbaje 
adecvate cerinţelor învăţării ; 

- codată logic (face apel la cunoaşterea raţională) ; 

- conceptuală (transmite concepte, idei, integrează concepte, duce la învăţarea 
conceptuală) ; | 

- semantică (operează cu sensuri/înţelesuri, dezvăluie semnificaţii/conţinuturi 
semantice) ; 

- analitică (insistă asupra elementelor şi relaţiilor dintre elemente). 


Comunicarea nonverbală este : 


- realizată prin intermediul imaginilor (prin metafore, analogii, prin aşa-numitul 
limbaj al corpului : gestică, mimică, orientarea privirii, proximitate, pantomimă). 
Acestora li se adaugă limbajul paraverbal (tonalitate, inflexiunea vocii, ritm, 
cadență, accentuarea intensiunilor sau tăcerea în vorbire, ticuri verbale) ; 

- necodală logic (exologică), care face apel la cunoaşterea intuitivă ; 

—  neconceptuală (exprimă stări afective, emoţionale şi experienţe personale) ; 

-  ectosemantică (transmite conţinuturi extrasemantice : nu operează cu sensuri, 
ci face sensurile mai relevante) ; 

- sintetică (implică o reacţie afectivă globală). 

„După cum se poate constata, comunicarea nu se reduce la un transfer semantic, 
ci se adresează şi sferei afective. Limbajul ectosemantic însoţeşte complementar 
limbajul oral sau scris, în sensul că „subtextul emotiv al vorbirii, calitatea gesticii 
şi mimica sporesc forţa mesajelor verbale” (Văideanu). Aşa-zisele paralimbaje 
întăresc sau slăbesc şi ele inteligibilitatea mesajelor, inclusiv condiţiile de interac- 
tivitate. De asemenea, aceste paralimbaje participă la individualizarea actului 
comunicării (nuanţarea lui după individ) şi la o bună percepţie a încărcăturii 
motivaţional-afective a persoanelor implicate în proces. În plus, schimbul comu- 
nicaţional practicat în cod nonverbal joacă rolul unui stabilizator al relaţiei 
interpersonale. Prin orchestrarea acestor elemente specifice comunicării, predarea 
reuşeşte să gestioneze, în bună parte, resursele cognitive şi afective ale învăţării. 

După cum se poate constata din cele relatate până aici, nu este de mirare că, 
multă vreme, predarea a fost înţeleasă ca actul prin care educatorul se foloseşte 
de limbă pentru a transmite cunoştinţe şi experienţe de acţiune. În consecinţă, şi 
studiul ei a fost plasat în sfera vorbirii, a artei vorbirii, a comunicării, în 
psiholingvistică. Trebuie să recunoaştem : şi astăzi a preda mai înseamnă, pentru 
unele cadre didactice, doar a transmite pur şi simplu în mod sistematic cunoştinţe 
şi experienţe enunțate în cuprinsul unei programe şcolare, a unei discipline, în 
vederea asimilării şi utilizării lor într-o progresie lineară. Obiectivul principal al 
transmiterii îl constituie însuşirea materiei şi, ca atare, ea se conduce după legile 
obiective ale logicii obiectului predat, cum remarca renumitul pedagog german 
Geissler (1977, p. 267), şi după criterii stabilite de psihologie şi psiholingvistică. 

Este evident însă că, în măsura în care predarea se reduce la transmitere, 
activitatea rămâne axată pe profesor, care deţine un rol dominant unilateral, în 
sensul că : el este cel care impune cunoştinţele sale gata constituite, îndemânările 
sale, voinţa sa celor care învaţă, el este cel care iniţiază învăţarea, furnizează 
informaţii, fapte, descripţii, explicaţii, el este cel care poartă responsabilitatea 
instituţiei şcolare pentru ceea ce se învaţă, pentru standardele ce trebuie atinse. 
După cum se poate constata, comunicarea vine de la profesor, este dirijată de el, 
elevii ascultă şi receptează cunoştinţele expuse de el, le repetă, le reproduc, le 
imită etc. ; lor li se propune o cunoaştere nediferenţiată, aceeaşi pentru toţi. Aşa 
cum remarca M. Altet (1997), elevii receptează conţinutul expus de profesor şi 
interogaţiile acestuia într-o situaţie de comunicare unidirecţională, pe verticală, 
ce vine dinspre profesor spre elevi, fără să stimuleze, decât în foarte mică 
măsură, implicarea acestora. 

Ca atare, totul se bazează pe competenţa profesorului în tratarea materiei, pe 
capacitatea lui de a comunica, de a expune, de a explica, de a clarifica, de a 
interpreta, pe abilitatea lui de a face materia accesibilă, interesantă, de a sprijini 
elevii în înţelegerea şi asimilarea acesteia. Experiența profesorului în tratarea 
materiei este cea care îşi spune cuvântul, în ultimă instanţă. 

Într-o astfel de concepţie, ce vine din secolele trecute, elevul este asemănat 
unui burete care absoarbe ştiinţa până la saturație, gata să o restituie, la nevoie, 
prin presare (în faţa examinării). Sau este văzut ca un recipient gol ce trebuie 
umplut cu informaţii. 

b) Ieşirea predării prin comunicare din limitele cunoaşterii conceptuale livreşti 


Fireşte, învăţarea nu poate fi redusă la asimilarea cunoştinţelor conceptuale, 
livreşti ; ea nu se poate mulţumi să rămână doar o cale de acces la cunoaşterea 
abstracţiunii, a celei simbolice, semiotice. Singur, demersul deductiv nu este 
suficient împlinirii cunoaşterii. 

Pentru a deschide o perspectivă sau o ieşire dincolo de asimilarea de cuvinte, 
de abstracţiuni obţinute prin solicitarea limbajului şi a gândirii, este necesară o 
trecere şi spre cunoaşterea sensibilă, la care se poate ajunge prin solicitarea 
Simţurilor, a percepţiei şi a acţiunii, a manipulării lucrurilor. Predarea poate 
ajunge aici în măsura în care va face apel la formele de reprezentare iconică (prin 
imagine) a realităţii şi la forme de prezentare prin contact aa concret- 
-senzorial, a obiectelor şi fenomenelor realităţii. 


c) În sprijinul predării, formele de reprezentare iconică (imagistică) 


În funcţie de necesităţi, predarea prin comunicare, respectiv mersul expunerii, 
explicaţiilor, abordărilor teoretice etc. pot fi însoţite de prezentarea sau transmiterea 
cunoştinţelor sub formă de imagini, ilustraţii, desene, grafice, fotografii, 
documentare, filme, înregistrări video etc. Prin intermediul acestui sistem de 
semne nonlingvistice, ce caracterizează limbajul iconic, predarea poate orienta 
efortul de învăţare şi spre experienţele de cunoaştere sensibilă. 

Prin specificul lor, astfel de reprezentări sau semne imagistice sunt de 
natură să opereze o primă desprindere sau detaşare de real. Menţinând un 
raport de analogie cu realul, ele păstrează „o parte din trăsăturile originalului, 
dar operează o selecţie severă a acestor date pertinente şi le reconstruieşte 
într-un material şi la o scară” ce se îndepărtează de obiectul sau fenomenul 
reprezentat (Bougnoux, 2000, p. 46). Este adevărat, asemănarea poate fi foarte 
elaborată şi complexă, ca în diferitele forme de grafică ori ca în filme, în artele 
plastice, în pictura abstracţionistă, de exemplu. Oricum, „toate aceste semne 
iconice au în comun faptul că se păstrează un element descriptiv sau schematic 
din analogia cu referentul” (Bougnoux, 2000, p. 47). În această calitate, ele se 
află în continuitate sau contiguitate cu ceea ce reprezintă de fapt. Şi, astfel, 
reprezentările iconice pot să îşi asume un dublu rol în cursul desfăşurării 
procesului de învăţământ : pe de o parte, de a mijloci trecerea de la o experienţă 
a cunoaşterii simbolice (conceptuală), de la înţelegerea abstractă spre expe- 
rienţele cunoaşterii celei mai directe, concret senzoriale, spre înţelegerea 
perceptivă sau intuitivă. Şi în sens invers, bineînţeles. Sau, altfel spus, vin să 
medieze utilizarea datelor abstracte într-o perspectivă concretă, şi invers, datele 
concret-senzoriale într-o perspectivă abstractă, logicizată, idealizată (vezi, mai 
pe larg, Cerghit, 2006, pp. 214-222). 


d) Abstracțiunea cuvintelor trebuie să facă trimitere la realitatea concretă 


Cuvintele sunt adeseori abstracte şi formale, reprezintă abstracţiuni scoase 
din contextul concretului, al realului, al acţiunii în care au fost elaborate. Motiv 

pentru Care pot să apară diferenţe de percepţie, de putere de abstracţiune, 
dificultăţi de înţelegere a unor cunoştinţe sau conţinuturi. Or, limbajul didactic 
se particularizează, între altele, tocmai prin tendinţa acestuia de a aduce cunoş- 
tinţele, mesajele la nivelul înţelegerii elevilor. 

Cu cât cuvintele utilizate au un grad mai înalt de abstracţie, cu atât imprecizia 
în descifrarea sensurilor, ale căror purtătoare sunt, este mai mare, referirile sunt 
mai vagi, comunicarea mai ambiguă, mai confuză. Adeseori, învăţământul este 
criticat tocmai pentru faptul că pune prea mult accent pe comunicarea abstractă, 
ceea ce face ca învăţarea să capete un caracter formal, prea abstract. Ca atare, 
dincolo de apelul la imagini, la diferitele forme de reprezentare iconică, întoarcerea 
la contactul direct cu realitatea, la percepţia vie, care solicită simţurile şi mişcările 
motrice, este de o importanţă covârşitoare. Acest contact reprezintă, de altfel, 
stratul experienţei de cunoaştere directe, al observaţiei directe, ce stă la originea 
cunoaşterii, al producerii proceselor de semnificare (de atribuire de semnificaţii 
cuvintelor, semnelor). Or, a comunica înseamnă a crea şi astfel de ocazii de 
cunoaştere senzomotorie (numai atât cât este necesar şi posibil), ocazii deci de 
manifestare a inteligenţei senzoriale, o inteligenţă fără gândire, bazându-se direct 
pe percepţie şi pe coordonarea mişcărilor (Piaget, Schelder, 1966). 

Redate, sub forma unei piramide încadrate de două săgeți (adaptare după 
Bougnoux, 1998), aceste straturi ale cunoaşterii, descrise mai sus, se pot situa în 
felul următor (figura 1): 


registrul iconic 


registrul activ-senzorial (indicial) 


Figura 1. Piramida cunoaşterii sau a trecerii de la natură la cultură 


Această structurare ne arată că învăţarea poate să decurgă din trei forme de 
experienţă foarte diferite, fie ele directe (de contact senzorial, indicial), fie 
mediate prin imagini (modele) ori prin sisteme de simboluri (cuvinte). Săgeata 
din stânga piramidei indică parcursul ascendent, spre abstracţiune, al învăţării, 
iar cea din dreapta, în sens invers, indică descendența, apropierea de concretul 
sensibil, imaginea (semnul iconic) având un rol intermediar între aceste operaţii. 
Aşadar, aceste trei straturi ale cunoaşterii sau ale trecerii de la natură la cultură, 
cum preferă să spună unii specialişti, nu sunt complet distincte. Dimpotrivă, ele 
se află într-o înlănţuire logică (şi cronologică), fiecare servind drept sprijin 
celorlalte, fie urmând un drum inductiv (de la concret la abstract), fie unul 

deductiv (de la abstract la concret). În mod normal, fiecare individ se dovedeşte 
capabil de a stăpâni toate aceste modalităţi de reprezentare şi de contact direct cu 
realitatea. Există posibilitatea ca, la anumite vârste sau discipline, să poată fi 
parcurse concomitent. | i 

Prin trecerea în revistă a acestor experienţe de cunoaştere, oarecum stra- 
tificate, vom putea avea o viziune mai cuprinzătoare asupra multiplelor posibilităţi 
metodologice de prezentare a conţinuturilor date. Cu precizarea că diferitele 
forme de prezentare a materiei converg în ceea ce priveşte cunoştinţele pe care 
le determină, dar rămân divergente în privinţa aptitudinilor pe care le dezvoltă. 
Astfel, pentru a conduce gândirea elevilor spre abstracţiune (spre vârful piramidei 
cunoaşterii), sunt de preferat formele de prezentare bazate pe limbajul oral sau 
scris, pe informaţiile codate în sisteme de simboluri, ce urmează regulile gândirii 
abstracte, Dar nu este mai puţin adevărat că, pentru a deschide o perspectivă sau 
O ieşire dincolo de asimilarea de cuvinte, este necesar să se facă apel la formele 
de prezentare iconică, imagistică şi la cele de contact direct, concret-senzorial, 
cu lumea reală. De exemplu, ascultarea unei expuneri devine optimă atunci 
când lasă să se întrevadă o perspectivă de realizare practică (demonstraţie 
practică), atunci când cuvintele duc spre acţiune, spre imagine, spre aspectele 
concrete. 

Sintetizând, se poate spune că oferta predării de informaţii sau de conţinuturi, 
ca act de comunicare, cuprinde date de la cele concrete până la cele verbale, 
antrenează o gamă foarte largă de forme de prezentare a realităţii, de la decupajul 
din realitate şi exemplul viu până la imagini, scheme, grafice, modele şi, mai 
departe, la cuvinte orale şi texte scrise, la enunţul definiţiilor, al regulilor, 
axiomelor (Radu, 1995). Soluţia adoptată rămâne, de fiecare dată, dependentă 
de particularităţile de vârstă şi individuale ale celor care învaţă, de stilurile 
diferite de învăţare, de natura materiei de predat. Spre exemplu, ştiinţele social-umane 
manifestă preferinţă pentru prezentarea simbolică şi iconică, ştiinţele naturii şi 
disciplinele tehnologice - pentru reprezentarea activ-senzorială şi iconică, 
matematica - pentru alternaţie etc. 

Arta de a preda pune în mod insistent problema orchestrării cu iscusinţă a 
diferitelor forme de prezentare a materiei. Căci numai atunci elevul ajunge la 
înţelegerea deplină a conceptelor, a ideilor, când va fi capabil să se mişte cu 
nonşalanţă printre multiplele reprezentări. Încărcătura cu prea multe produse 
multisenzoriale, multimedia, de exemplu, împiedică elevul să se concentreze 


asupra trăsăturilor cu adevărat centrale pentru conceptul aşteptat (Gardner, 
2005). 


e) Stimularea intercomunicării 


Şi totuşi, a transmite, a preda în sensul unidirecţional sau tradiţional al acestui 
act, dinspre profesor spre elev (P-E), nu este totuna cu a comunica, în înţelesul 
multidirecţional (P-E; E-P; E-E; P-clasă; clasă-P). Altfel spus, a transmite, în 
sensul în care totul se polarizează în jurul activităţii profesorului, care conduce 

riguros desfăşurarea procesului didactic, nu este totuna cu a organiza condiţiile 
favorabile unei colaborări strânse între elevi, între profesor şi elevi, cu asigurarea 
condiţiilor propice unei intercomunicări intensive. 

Dacă în versiunea tradiţională actul predării ca act de transmitere avea ca scop 
să pună în relaţie subiectul învăţării (elevul) cu obiectul învăţării (materia de 
studiat), cu riscul ca transmiterea sa să se transforme în rutină, în versiunea 
modernă, actul predării, ca act de comunicare, are ca sarcină să pună în relaţie 
subiectul învăţării cu ceilalţi subiecţi ai învăţării, aflaţi în faţa aceluiaşi conţinut 
(materii), pe care urmează să îl proceseze în comun, prin cooperare. În timp ce 
prima relaţie este descendentă, se înscrie pe un circuit vertical şi poate reprezenta 
o banală manipulare, a doua relaţie este una circulară sau reflexivă ori rever- 
berantă, cu multiple influenţe. În această a doua ipostază, procesarea informaţiei 
(conţinutului) se face între subiecţi, prin efortul lor comun, care nu mai este rutină, 
ci o construcţie nouă, o procesare mereu creativă (Bougnoux, 2000, pp. 15-16). 
În acest sens, predarea devine o zonă activă de confruntare şi dialog între 
subiecţii angajaţi în procesul învăţării, în care se implică şi profesorul. Aceasta 
nu înseamnă că actul comunicării nu îşi asumă, în continuare şi în mod pre- 
dominant, funcţia cognitivă dintotdeauna, doar o realizează în altă manieră, prin 
intermediul stimulării unei interacțiuni sau intercomunicări intensive şi creative. 
- Într-o asemenea ipostază, predarea leagă elevii între ei, leagă în mod solidar 
elevii de un conţinut dat, organizează interacţiunile şi învăţarea în comun, luarea 
în stăpânire într-o manieră interactivă a acestui conţinut, dezvoltă un mod de a 
fi împreună şi de a munci împreună. În fond, aceasta este, în esenţa ei, comu- 
nicarea - a face şi a fi împreună. 

În baza acestei concepţii, teoria predării pune accentul pe studierea complexităţii 
şi intensificării proceselor de comunicare în clasă, pe dezvoltarea competenţelor 
comunicative la profesori şi elevi, pe crearea unor situaţii comunicative care să 
stimuleze un mediu al interactivităţii. 


E. Predarea ca ofertă de experiențe educative 


Privită prin prisma teoriei experienţei educaţionale, predarea este definită ca 
ofertă de experienţe educaţionale şi traducere a acestora în experienţe proprii, în 
codurile cognitive, afective şi acţionale ale celor care învaţă. A preda înseamnă, 
în acest sens, a aduce elevii în fața unor experienţe de cunoaştere, de trăire 
afectivă şi de acțiune, cuprinse într-o succesiune strict determinată în conţinutul 
programelor şi manualelor şcolare, şi a-i implica activ în exploatarea şi valo- 
rificarea acestora, a-i determina să extragă tot ce se poale extrage din aceste 
ocazii de învățare care li se oferă. 

În acest sens, însuşi curriculumul învăţământului este tratat ca un ansamblu 
de experienţe educative, culturale, sociale, morale, corporale şi de altă natură, 
pe care instituţia de învăţământ le oferă celor aflaţi pe băncile şcolii, în scopul 

ajungerii la anumite valori (Davitz, Ball, 1978, p. 597), al interiorizării conţi- 
nuturilor. În această privinţă, totul depinde de natura şi calitatea experienţelor, 
de gestionarea lor într-o aşa manieră încât să declanşeze o trăire conştientă şi 
activă din partea subiecţilor, determinându-i să se apropie de adevăr, să pătrundă 
în „miezul lucrurilor”, să surprindă esenţa şi semnificaţia umană Şi socială a 
conţinuturilor. Interpretată în acest mod, predarea se constituie într-un proces ce 
duce la construcția şi reconstrucția continuă a experienţei proprii a elevului. 

Ce reprezintă însă o experienţă ? (Ft! 

În opinia renumitului filosof şi părinte al pedagogiei pragmatiste americane, 
J. Dewey, o experienţă nu este altceva decât o contopire a două elemente : a unui 
element activ (care presupune o încercare, o experimentare, o acţiune) şi a unui 
element pasiv (care apare ca efect sau consecinţă a acţiunii date, efectul devenind 
învăţare propriu-zisă, instruire). Experienţei i se atribuie, astfel, o valoare 
integrativă, ce ascunde şi contopeşte în sine numeroase valenţe intelectuale, 
emoţionale şi voliţionale (Dewey, 1992, p. 116), fiecare experienţă fiind, deopotrivă, 
cunoaştere şi gândire, trăire emoţională şi îndemn la acţiune, în sepsul în care ea 
trezeşte curiozitate, fixează dorinţe şi scopuri, îndeamnă la iniţiativă. Fiecare 
experienţă încorporează nişte energii active, ceea ce-i conferă semnificaţia unei 
forţe motrice, de propulsare a dezvoltării individuale (Dewey, 1992, p. 138). 
Orice experienţă este pentru elev un exerciţiu spiritual (intelectual) sau unul 
practic (de manipulare a unui obiect), care îl angajează şi îi sporeşte poten- 
ţialităţile. Fiecare experienţă nou trăită modifică ceva din fiinţa sau structura 
celui care 0 suportă şi o trăieşte efectiv, Această modificare afectează, cu sau 
fără voia lui (şi a noastră), calitatea experienţei următoare, fiecare experienţă 
înscriindu-se, în acest fel, într-un continuum experienţial. Din acest punct de 
vedere, după J. Locke, „suntem ceea ce suntem datorită experienţei” ; soarta 
dezvoltării cognitive a copilului, argumentează B.S. Bloom, depinde de calitatea 
experienţelor timpurii oferite în cadrul mediului şcolar şi familial. J. Dewey 
vorbeşte în operele sale despre existenţa unei adevărate „filosofii a educaţiei prin 
şi pentru experienţă”, despre „o filosofie a experienţei educative”, căci „educaţia 
nu ar fi altceva decât reconstituirea experienţei”. 

După cum se poate uşor constata, avem de-a face aici cu o concepţie despre 
predare inspirată din principiile psihopedagogiei umaniste contemporane, care 
pune accentul pe învăţarea activă şi dezvoltarea ființei umane, o predare a 
solicitării şi a stimulării progresului individual sub toate aspectele : o predare 
formativă şi educativă în adevăratul sens al cuvântului, rezultată din gestionarea, 
într-o anumită manieră, a experienţelor învăţării. MI Ti 

Cu toate acestea, nu se pierde nici un moment din vedere faptul că accentul 
pe efortul celui care învaţă nu înseamnă neapărat o diminuare a importanţei 
actului de predare, ci'reclamă mai degrabă o rafinare a capacităţilor de intervenţie 
şi decizie ale profesorului, dezvoltarea spiritului său inventiv şi experimental, 
atribute sintetizate într-un nou concept al predării (D. Potolea). 

F. Predarea ca interacţiune comportamentală 


Există şi o interpretare comporiamentist-interacționistă, inspirată din paradigma 
„rolului social”, ce tinde să facă din activitatea de predare o problemă de natură 
predominant psihosocială. Potrivit acestei abordări centrate pe primatul interacțiunii, 
la definirea căreia şi-au adus contribuţia o serie de modele interacţioniste avansate 
de Beles, Bellack şi Daviiz, 1963; Flandres, 1952, 1965; Rynas, 1963; Bayer, 
1970, 1972; Postic, 1977 ş.a., ca şi unele cercetări româneşti consacrate 
examinării comportamentului didactic (Potolea, 1976, 1981, 1987; Neacşu, 
1990; Pavelcu, Dancsuly, Ionescu, Noveanu, Dimitriu ş.a.), diferitele roluri şi 
funcţii ce îi revin profesorului îşi găsesc o manifestare concretă într-un ansamblu 
de comportamente specifice, cu caracter didactic. Unele dintre acestea sunt în 
mod evident destinate prezentării, într-un fel sau altul, de noi conţinuturi. Dar, 
cum aceste conţinuturi nu îşi dezvăluie imediat şi pe deplin sensurile şi semni- 
ficaţiile conferite de profesor, respectivelor comportamente li se ataşează un set 
de alte tipuri de comportamente, cum sunt cele de reglare repetată şi progresivă, 
de corectare, de exemplu, conform reacţiilor ce vin din partea interlocutorilor. 
Împreună, aceste comportamente cu o orientare clară în direcţia atingerii unor 
scopuri/obiective precizate apar ca mijlocitoare ale predării, ca fiind ceva care 
ilustrează maniera de a fi şi de a acţiona a profesorului într-o situaţie sau alta de 
instruire (Postic, 1977). Prin intermediul acestora, adică „prin ceea ce zice şi 
prin ceea ce face”, el are posibilitatea „să controleze participarea elevilor, gradul 
de libertate care le este lăsat şi chiar operaţiile mentale pe care pot să le utilizeze 
în munca lor”, susţine E. Bayer (1973). Ceea ce este, aşadar, important e faptul 
că astfel de comportamente au darul de a induce, simultan sau alternativ, 
comportamente de învăţare corespunzătoare, De exemplu: 


—  enunţării obiectivelor îi corespund înţelegerea şi conştientizarea lor ; 
- comunicării conţinutului — receptarea acestor conţinuturi ; 

—  codării — decodarea ; 

- vorbirii — ascultarea; 

- scrierii — citirea; 

-  desenării — vizionarea şi desenarea ; 

- prezentării problemei - examinarea problemei (analiza datelor problemei) ; 
- întrebării — reflecţia şi răspunsul; 

— demonstraţiei unui model — imitaţia, repetarea, execuţia ; 

- încurajării transferului - aplicaţia, punerea în practică a noţiunilor ; 
- examinării — restituirea cunoştinţelor etc. 


“Cu observaţia că, la rândul lor, reacţiile elevilor, percepţia, gândirea şi 
exprimarea lor influenţează, într-un fel sau 20, mersul predării, derularea 
comportamentelor didactice. 

În această perspectivă, predarea ar fi ceva care devine, care se formează, se 
construieşte sau se dezvoltă în interacţiune permanentă cu actele învăţării ; 

predarea ar fi gândită şi, mai ales, realizată ca funcţie a interrelațiilor dintre cei 
doi parteneri ai situaţiei de instruire — profesor şi elevi (Neacşu, 1990); o 
interrelaţie care evoluează de aşa manieră, încât schimbările unor comportamente 
atrag schimbările celorlalte, cu influenţe inverse, bineînţeles. O astfel de împletire, 
care angajează atitudini, aşteptări, motivații, este destinată să ducă la realizarea 
obiectivelor prestabilite, ceea ce explică valoarea instrumentală cu totul deosebită 
a acestei interacțiuni, a cărei coordonare poate fi o chestiune de tact pedagogic, 
de stil, de strategie. | 

Gândită într-o manieră ciclică şi deschisă, funcţionalitatea acestor interrelaţii 
se reînnoieşte continuu, după o logică a autoorganizării şi a cauzalităţii circulare, 
aşa cum poate fi surprinsă în următoarea reprezentare grafică (figura 2). În acest 
circuit deschis, acţiunile unui partener se prelungesc în acţiunile celuilalt, şi 
invers, manifestându-se în comportamente individuale (şi de grup), ceea ce ţine, 
în fond, de un specific al relaţiei umane. ; 


Percepţie 


Figura 2. Interacțiunea profesor-elev (după Stone-Leavitt) 


Din acest punct de vedere, întregul proces de instruire se constituie ca un flux 
continuu de interacțiuni, ca o înlănţuire de interacțiuni între comportamentele de 
predare şi comportamentele de învăţare, între parteneri existând o înţelegere 
mutuală, 0 ajutorare şi ajustare reciprocă în planul conduitei (Mosston, 1990). 
Cu precizarea că rolul principal în construcţia şi reconstrucţia continuă a acestor 
interrelaţii comportamentale şi în menţinerea lor pe direcţia obţinerii unor 
modificări dirijate în conduita elevilor revine actului propriu-zis de predare. 
Activitatea elevilor rezultă în mod firesc din dinamica relaţională şi funcţională 
ce caracterizează la un moment dat această întrepătrundere intimă de comportamente 
de predare-învăţare. A imprima un anumit dinamism învăţării presupune a lua în 
considerare ce importanţă anume prezintă diferitele funcţii îndeplinite de diver- 
sele tipuri de comportamente de predare şi ce pondere li se acordă acestora, de 
exemplu, în cadrul anumitor tipuri de lecţii (Postic, 1977, p. 151). 

Din cele relatate până aici, se pot deduce cel puţin două concluzii principale, 
şi anume: 

e prima lasă să se înţeleagă faptul că „anatomia sau structura propriu-zisă a 
predării, ca şi valoarea pedagogică a acesteia trebuie căutate în examinarea 
acestor comportamente specifice, didactice, că o teorie a predării se leagă, în 
mod inevitabil, de o descriere a acestei anatomii a comportamentelor ce 
alcătuiesc actul predării ; 

e a doua, că actul predării şi comportamentele specifice care îl însoțesc se 
desfăşoară întotdeauna într-un anumit cadru sau context determinat de carac- 
teristicile clasei şi ale membrilor săi, de reacţiile (comportamentele) multiple 
ce vin din partea lor. Acest cadru (mediu) este cel care defineşte, într-o 
oarecare manieră, comportamentele profesorului. Plasate într-o reţea de 
interacțiuni, nici comportamentul profesorului şi nici cel al clasei ori al 
componenților ei nu sunt stabile, ci se află într-un continuu dinamism (fără a 
exclude posibila apariţie şi a unor relaţii reciproc contradictorii între ele). 


Folosindu-ne de o formulă lansată de Kurt Lewin (1946), cu adaptările de 
rigoare (utilizată mai ales în reprezentarea modelului interacţional elaborat de 
D. Ryans, 1963), conexiunile comportamentale de predare pot fi redate astfel : 


C = F(P+M), 


în care comportamentul (C) este funcţie (F) de (P), adică de caracteristicile 
personale ale profesorului (personalitate, abilitate, experienţă, stabilitate emoţională, 
stil etc.) şi de influenţele de percepţie şi de reacţie ce vin din partea mediului (M) 
imediat, predominant psihosocial (relaţional) în cadrul căruia se derulează 
activitatea. 

Este cert aşadar că, în virtutea acestor interrelaţii, profesorul nu se mai vede 
în stare să aleagă propriile comportamente şi stiluri de predare în concordanţă 
exclusiv cu propria personalitate, că aria libertăţii lui de mişcare se reduce simţitor. 
Deşi trebuie să admitem că el are totuşi posibilitatea să manipuleze conţinuturile- 
-stimul de aşa manieră, încât să poată obţine, în cele din urmă, reacţiile adecvate 
din partea celor cu care lucrează, să impună contexte diferite, cât mai favorabile 
învăţării. Izbutind să atingă această performanţă, rolul pe care îl îndeplineşte în 
această privinţă poate fi asemuit unui „tehnolog de comportamente”, cum susţine 
C. Bîrzea. Sau, altfel spus, întregul act al predării ar putea să fie considerat drept 
artă a modelării posibile a comportamentelor elevilor, aşa cum afirmă o seamă 
de cercetători (Bayer, Baker ş.a., cf. Birzea, 1987, p. 165). 


Repertoriul comportamental al profesorului 


Este evident că variatele procese de învăţare solicită diferite tipuri de comportamente 
ce vin din partea profesorului (Davitz, Ball, 1978, p. 54). Prin faptul că cele mai 
multe dintre acestea sunt acte verbale sau nonverbale (comportamente comu- 
nicative), există posibilitatea cercetării lor obiective prin utilizarea unor metode 
observativ-descriptive (precum cele de înregistrare a ceea ce se petrece în sala de 
clasă ori de utilizare a unor grile de analiză a comportamentelor - grilele lui 

Flanders - SUA, ale lui De Landsheere — Belgia ş.a.). În felul acesta, s-a putut 
ajunge, prin numerose cercetări efectuate în ultimele decenii, la identificarea şi 
descrierea celor mai multe dintre aceste comportamente, inclusiv la unele 
caracterizări valorice şi categoriale, la elaborarea unor tipologii în domeniu. 
Asemenea analize, orientate în direcţia „radiografierii” predării, încearcă să 
stabilească predominanţa unora sau altora dintre comportamentele pedagogice 
şi, în raport cu aceasta, să se demonstreze potențialitățile pedagogice ale predării, 
calitatea instruirii, în ultimă instanţă ; şi, pornind de aici, să se întrevadă posibile 
schimbări calitative în actul predării în raport cu reconsiderarea valorică a unora 
dintre aceste comportamente comunicative ale profesorului. Un interesant şi util 
inventar-sinteză al unor astfel de comportamente verbale schiţează studiile iniţiate 
de E. Bayer (1973), redate enunţiativ în următorul registru comportamental : 


* comporiamente de organizare : de ordonare a muncii, de captare şi menţinere 
a atenţiei, de reglare a disciplinei, de menţinere a coeziunii clasei, de reglare 
a relaţiilor interpersonale, de control al participării elevilor, de justificare a 

intervențiilor profesorului, de aplanare a conflictelor etc. ; 

* comportamente de impunere: de informaţii, exerciţii, probleme, sarcini, 
metode, opinii, ajutor, rezumate, sinteze, prescripţii, indicaţii etc., de metode 
de acţiune, de stimulare ; | 

* comportamente de dezvoltare : de stimulare, solicitare, interogaţie, de motivaţie, 
de incitare, de clasificare, de răspuns la întrebări, de valorificare a unor 
informaţii, de orientare şi structurare a căutărilor, de rezumare, sintetizare, 
sugerare de alternative etc. : | 

* comportamente de personalizare : a informaţiei, a problemelor, de invitare a 
elevilor să-şi comunice propriile experienţe, de receptare a exteriorizării spon- 
tane a experienţei proprii, de încurajare a expresivităţii etc. : 
comportamente de interpretare : a situaţiilor personale, de individualizare ; 

* comportamente de feedback şi evaluare: pozitivă şi negativă (aprobare/ 
dezaprobare), de atitudine, de reacţie, de corecție etc. ; 
comportamente de concretizare : de exemplificare, demonstraţie ; - 
comportamente de afectivitate: pozitivă (laudă, recunoaştere, recompensă) 
sau negativă (critică, admonestare, sancţionare, respingere). 


La acestea se adaugă multe alte comportamente nonverbale, de un grad mai mare 
de spontaneitate şi care scapă adeseori conştientizării. Gestica, mersul şi ţinuta 
sunt de natură să susţină şi ele interacţiunea specifică actelor de predare-învăţare. 

Există, desigur, şi alte criterii după care se încearcă realizarea anumitor 
clasificări. 

Una dintre acestea are în vedere gradul reglării normative al comportamentelor 
sau suportul explicativ al acestora (Potolea, 1989), făcându-se distincţia între: 


* comportamentele integral reglate de norme pedagogice, succesul lor fiind 
asigurat de îndeplinirea corectă a prescripţiilor metodei utilizate ; 

e comportamente libere de îngrădiri normative, deduse din calitatea trăsăturilor 
personale ale profesorului, inspirate de intuiţia şi sensibilitatea acestuia, ceea 

ce, după unele opinii, l-ar putea scuti, oarecum, să mai facă dovada unei 
culturi pedagogice, o poziţie evident dezavuată astăzi. 


De asemenea, se vorbeşte şi despre „comportamente deschise”, observabile 
şi măsurabile uneori, şi „comportamente închise”, interiorizate (atitudini, gesturi 
sau alte comportamente) greu sesizabile, aşa cum arată N.L. Gage, H. Aebli ş.a. 
(cf. Neacşu, 1990, p. 10). 

n fine, pornindu-se de la analiza comportamentelor de predare ce stau sub 
influenţa calităţilor personale ale cadrului didactic, se încearcă descrierea unor 
tipuri diferite de profesori. Cu titlu de exemplificare, găsim relevante în această 
privinţă investigaţiile iniţiate de G. de Landsheere, care reuşeşte să pună în 
"evidenţă trei tipuri structurale de profesori, şi anume: 


* tipul X — predominant afectiv, care acordă multă importanţă calităţii relaţiilor 
cu elevii, comportându-se prietenos şi cu căldură, preocupat mai mult de 
elevi decât de materia predată ; 

* tipul Y — dominant cognitiv, a cărui atenţie se concentrează asupra materiei, 

"bine organizat, sistematic şi riguros în prezentarea materiei şi în evaluare ; 

* tipul Z — creator, cu gândire divergentă, îi stimulează pe elevi, caută şi, în 
acelaşi timp, cultivă originalitatea la elevi. 


În concluzie, se poate spune că această interpretare, preocupată de buna 
structurare şi desfăşurare a procesului de instruire, acordă atenţie încadrării 
interacțiunilor într-un lanţ logic al predării şi învăţării, stabilirii unor legături 
organice între acestea. Fireşte, o alegere a modului optim de funcţionalitate a 
interacțiunilor, fie el în regim de simultaneitate sau de alternanță, se face în 
funcţie de tipul de învăţare la care se recurge într-o situaţie dată. 


G. Predarea ca dirijare a învăţării 


Aşa cum am arătat, prin faptul că dirijarea învăţării a fost prezentă, în grade şi 
moduri diferite, dintotdeauna în învăţământ, că experienţa îndelungată a şcolii a 
contribuit la elaborarea unui dispozitiv extraordinar de bogat şi de variat în acest 
scop, teoretic inepuizabil, s-a ajuns la ideea că predarea este o problemă de 
dirijare, o „o activitate destinată stimulării şi îndrumării învăţării, un ansamblu de 
căi de îndrumare a celor care învaţă (M.L. Gage). Bineînţeles, în ultima vreme, 
această interpretare a găsit sprijin în teoriile asociaţioniste ale învăţării, precum 
şi în unele studii şi cercetări, aduse până în zilele noastre, care acreditează ideea 
că învăţarea riguros dirijată este mai eficientă decât învăţarea nedirijată (R.M. 
Gagn€), că este de preferat chiar o învăţare semidirijată în locul uneia nedirijate 
(. Bruner, 1960). 


“Concepută ca un act de dirijare, predarea apare ca: 


a) Un complex de procedee de prezentare a.materiei şi de forme raționale de 
îndrumare de tipul planificării, proiectării, programării, precizării obiectivelor, 

strategiilor de instruire şi evaluare, ajungându-se până la forme mai sofisticate de 
dirijare prin intermediul softurilor educaţionale încredințate calculatorului. 


b) Un ansamblu de prescripții (enunţuri de reguli, instrucţiuni, indicaţii, 
orientări, aprecieri, încurajări etc.), intervenţii utilizate pentru: 


* formularea sarcinilor de învăţare şi a modului de abordare a acestora, indi- 
carea operaţiilor de parcurs, a ordinii de execuţie : 

* focalizarea atenţiei pe elementele esenţiale (prin diferite proceduri de combinare 
a codurilor iconice şi simbolice, prin folosirea întrebărilor, metaforelor, 
alternanţei de culori etc.); | 

* sprijinirea decodării, desluşirea unor sensuri şi semnificaţii, asocierea de 
informaţii ; | 

* motivarea sau încurajarea învăţării, suscitarea interesului, curiozităţii, cutezanţei, 
perseverenţei etc. ; | 

* introducerea elementelor de feedback în vederea corectării greşelilor, conşti- 
entizării dificultăţilor ; 

e stimularea capacităţii de autodirijare şi a eforturilor de muncă independentă 
(ca negare a dirijării). pe, 


În confirmarea celor amintite, cercetările efectuate de Locke şi Bryan (1966) 
arată că obiectivele bine precizate, îndeosebi cele concrete şi specifice, sunt în 
măsură să dirijeze cu mai multă eficacitate învăţarea decât menţinerea la o 
formulare vagă şi generală a obiectivelor. Sau cercetările întreprinse de R.S. Soan 
(1968) demonstrează că, cu cât proporţia de intervenţii indirecte este mai mare 
(cu cât profesorul recurge mai frecvent la întrebări, la acceptări, la limpezirea şi 
utilizarea ideilor care vin din partea elevilor, la întărirea şi stimularea acestor 
idei), cu atât mai mare este cantitatea realizărilor şcolare şi cu atât mai favorabilă 
devine atitudinea elevilor faţă de disciplina respectivă. 

Fireşte, predarea prin dirijare a dat naştere unor aprige discuţii şi la numeroase 
controverse. Criticile sunt îndreptate nu împotriva ideii în sine de dirijare, 
recunoscută, de altfel, pentru utilitatea şi eficienţa ei, ci împotriva reducției 
predării strict la un act de dirijare. Ceea ce echivalează cu acceptarea unui exces 
de dirijare, cu încurajarea unui dirijism exagerat impus învăţării. Căci, remarcă 
Geissler, atunci când totul este impus, când „scopul şi succesiunea paşilor de 
învăţare sunt dictate exclusiv de profesor, elevului nu-i mai rămâne altceva de 
făcut decât să se supună pasiv” (1977, p. 265), adică să se transforme într-un 
executant lipsit de iniţiativă, de responsabilitate. Or, problema este de a transfera 
elevul din starea de pasivitate într-o stare de maximă activitate, ceea ce nu se 
poate întâmpla decât atunci când învăţământul lasă loc suficient de manifestare 
activităţii proprii, spontaneităţii în gândire şi imaginaţie, când învăţarea impusă 
din exterior se împleteşte cu învăţarea care vine din interioritatea subiectului. 
Absolutizarea dirijării nu face decât să descurajeze efortul personal, iniţiativa 
proprie şi creativitatea, să priveze elevul de ceea ce este cel mai important în 
rezolvarea de probleme - anticiparea şi construcţia de ipoteze (strategii). 

Aşa încât sistemele de instruire se deosebesc la ora actuală atât prin prepon- 
derenţa acordată dirijării, cât şi prin concepţia promovată spre dirijare. Cele care 
pornesc de la premisa că învăţarea este un act constructiv, pentru a încuraja acest 
efort constructiv, se bazează pe implicarea activă a elevilor în actul învăţării. În 
consecinţă, ele sunt preocupate de plasarea în permanenţă a elevului în situaţia 
de a-i fi necesare, lăsându-i acestuia libertate de acţiune. 


H. Predarea ca instanţă decizională 


Managementul educaţional, în general, teoria deciziei, în special, conferă predării 
semnificaţia unui proces decizional, definesc predarea ca un ansamblu de decizii 
care precedă, însoțesc şi urmează activitatea de predare-învățare. Coordonate 
succesiv, deciziile vin ca o înlănţuire de răspunsuri la inevitabila serie de întrebări 
de tipul: „Ce trebuie făcut ?”, „Pentru ce ?”, „Cum ?”, „Când sau unde?”, „În 
cât timp ?”, „Cum să se evalueze?” şi multe alte asemenea solicitări. Ca atare, 
astfel de decizii pot să apară sub formă de ipoteze, soluţii, alternative, operaţii 
etc. ce sugerează un câmp posibil de acţiune util ajungerii la efectul dorit, cum 
ţin să sublinieze Ausubel şi Robinson (1981, p. 43). În măsura în care afectează 
gândirea, simţirea şi conduita persoanelor angajate în susţinerea proceselor de 
instruire, ele guvernează atât comportamentele de predare, cât şi cele de învăţare ; 
devin, cum s-ar spune, dominante, fiecare act al predării deliberate reprezentând 
consecinţa unor decizii adoptate anterior (M. Mosston). 

În esenţă, este vorba despre decizii intenţionate, de conţinut, de metodă, de 
control, de reglaj etc., adoptate înainte, în timpul şi după desfăşurarea procesului 
de instruire, ceea ce exprimă, în ultimă instanţă, libertatea de decizie ce aparţine 
oricărui cadru didactic în ceea ce priveşte alegerea, organizarea şi folosirea 
mijloacelor necesare, ca şi revizuirea şi schimbarea acestora pe parcursul derulării 
procesuale, atunci când situaţia o cere. Şi, bineînţeles, atâta vreme cât profesorul 
se serveşte de deciziile sale pentru a da un sens acţiunilor pe care le iniţiază, 
aceasta îl obligă să-şi dezvolte în permanenţă propria-i capacitate de decizie şi de 
afirmare a responsabilităţii personale pentru ceea ce întreprinde în vederea 
reuşitei învăţării. 


3. Formele predării 


Predarea poate lua forme diferite : a) frontale ; b) grupale sau colective ; c) micro- 
grupale sau pe echipe; d) duale sau în pereche, individuale sau mixte, fiecare 
dintre aceste variante asimilându-şi funcţii relativ diferite. 

Ponderea utilizării a fost diferită, în diverse etape istorice. Multă vreme, 
învăţământul a avut un caracter individual. Mai târziu, în etapa generalizării 
învăţământului, au căpătat importanţă formele frontale şi colective. În prezent, 
când înnoirea învăţământului reflectă o trecere de la pedagogia colectivului la 
pedagogia individului, asistăm._la o tranziţie dinspre activităţile de învăţare 

organizate colectiv spre activităţile de învăţare organizate individual Şi în MICro- 
grupuri (echipe). | 4 


A. Predarea frontală 


Aşa-zisa „predare frontală” de tradiţie, destul de frecvent utilizată şi astăzi la 
vârstele şcolare mai mari, se bazează pe principiul tratării nediferenţiate, al 
muncii egale cu toți elevii din aceeaşi clasă, asumându-şi riscul „nivelării” 
realizării şcolare, al obţinerii unui nivel mediu de performanţă. 

Predominantă este aici activitatea profesorului, bazată exclusiv pe expunere, 
pe transmiterea de cunoştinţe unei clase întregi de elevi, ceea ce reduce învăţarea 
la achiziţionarea pasivă de cunoştinţe şi limitează foarte mult activitatea colectivă 
propriu-zisă. Motiv pentru care cei mai buni profesori se dezic în multe feluri de ea. 

Este adevărat, elevii urmăresc aceleaşi scopuri, numai că identitatea de 
scopuri nu este totuna cu comunitatea de scopuri ; identitatea de sarcini nu este 
totuna cu rezolvarea prin eforturi comune a acestora. | 

Într-o asemenea situaţie, elevii execută în acelaşi timp şi în acelaşi sistem 
aceleaşi sarcini, dar fiecare lucrează strict individual, fără a se stabili legături de 
interdependenţă între ei. Comuniunea dintre colegi şi posibila învăţare prin 
cooperare sunt reduse la maximum, ele având loc numai în afara predării, în 
pauze şi în timpul liber (Geissler, 1977, p. 315). Aflaţi în raporturi de depen- 
denţă faţă de profesor, ei rămân oarecum izolaţi unii faţă de alţii. 

Totuşi, această formă de activitate este de preferat atunci când se intenţionează 
expunerea unor noţiuni fundamentale, sinterizarea unei informaţii mai cuprinzătoare, 
efectuarea unor demonstraţii, sensibilizarea şi câştigarea adeziunii pentru o idee 
ori atunci când se caută modelarea unor opinii şi atitudini prin abordarea unor 
teme cu profund caracter emoţional-afectiv, 


B. Predarea colectivă (la clasa de elevi) 


De tip tradiţional rămâne şi instruirea în grup, pe clase convenţionale, cu un 
efectiv de aproximativ 30 de elevi. Un grup sau o clasă şcolară se defineşte prin 
comunitatea scopurilor (obiectivelor), iar această comunitate de finalităţi este 
generatoare de legături de interdependenţă între membrii clasei respective. 

La rândul ei, interdependenţa devine o sursă generatoare de energii, întrucât 
creează posibilităţi favorabile intercomunicării şi cooperării sau colaborării în 
activitate, În consecinţă, fiecare dintre membrii grupului dat va dispune de 
posibilităţi în plus de a-şi pune în valoare o cantitate sporită din energiile proprii. 

Clasa are astfel toate şansele să se afirme ca un grup puternic ce utilizează o 
parte a energiei de care dispune pentru a progresa, pentru a-şi atinge scopurile, 
iar O altă parte pentru a-şi regla acţiunile, pentru a-şi menţine coeziunea necesară. 
Se poate vorbi astfel despre o energie de proces şi despre o energie de conservare. 

Important este că o astfel de viaţă şi activitate de grup favorizează structurarea 
gândirii şi a cunoaşterii. Aşa, de exemplu, interacţiunile - arată J. Piaget — joacă 

un rol important în dezvoltarea reversibilităţii operaţiilor de gândire, exercitând 
O constrângere asupra modului de a gândi al individului, după cum discuţiile 
contribuie la rezolvarea conflictelor sociocognitive, scot în evidenţă subtilități, 
duc la unificări sau polarizări de opinie, la consensuri, temperează. excesele 
individualiste, egoiste etc. 

Sau, în altă ordine de idei, grupul îi permite elevului să-şi dezvăluie multe 
aspecte şi, concomitent, să perceapă diferite fapte ale altora, de aici rezultând o 
îmbunătăţire a imaginii de sine — un important factor al reuşitei şcolare. 

Desigur, nu se pot ignora nici unele dezavantaje ale acestei practici, întrucât 
activităţile colective au totuşi tendinţe de uniformizare, de nivelare, toţi elevii 
fiind trataţi la fel. 


C. Predarea în microgrupuri (echipe) 


Formele de activitate microgrupale câştigă teren. Atât din (a) rațiuni de ordin 
social-practic, cât şi din (b) motive pedagogice. 


a) Argumente de ordin social-pracitic 


Contrar unui principiu al culturii clasice care consideră că omul învaţă, 
reflectează, cercetează, lucrează singur, cultura modernă este ataşată spiritului 
de' echipă şi muncii în echipă, devenite condiţii de progres în societatea contem- 
porană (Ed. Faure). 

Se estimează că, de aici înainte, viaţa va solicita tot mai mult o muncă în 
echipă, că, în perspectivă, nici o problemă nu va mai putea fi rezolvată de unul 
singur, ci prin efort de echipă. În consecinţă, individul trebuie ajutat să-şi 
elaboreze asemenea forme de gândire şi de acţiune comunitare, să-şi dezvolte 
aptitudini şi atitudini „cooperative”, pentru a fi în stare să răspundă adecvat 
aşteptărilor sociale, Aşa se explică de ce cultivarea spiritului de echipă a devenit 
un imperativ al educaţiei moderne — reflecţie a unor necesităţi sociale şi practice 
obiective. 


b) Argumente de natură pedagogică 


Lucrul în grup le oferă subiecţilor posibilitatea să colaboreze între ei, să 
participe la discuţii şi dezbateri, la activităţi de cercetare, de realizare de 
microproiecte şi jocuri de rol etc. O astfel de „învăţare prin cooperare” este 
benefică sub multe aspecte, dar, înainte de orice, contribuie la îmbunătăţirea 
eficienţei învăţării. Sunt cunoscute, în această privinţă, unele cercetări efec- 
tuate de B.S. Watson, M.E. Shaw, R.L. Thorndike, W.R. Husband, J.H. Davis, 
D.W. Taylor, W.L. Faust, Al. Roşca ş.a., care, făcând comparații între realizările 
individuale şi cele ale elevilor obişnuiţi să lucreze în echipe, scot în evidenţă un 
spor de productivitate mai pronunţat la aceştia din urmă, mai ales în ceca ce 
priveşte rezolvarea problemelor, gândirea soluțiilor, operaţii care cer originalitate şi 

intuiție, inventivitate şi creativitate, ca efecte ale interacțiunilor, ale sprijinului 
de microgrup. In concluzie : 


- grupurile gândesc mai eficient, arată B.S. Watson; 

- grupul atinge o proporţie mai mare de răspunsuri corecte decât subiecţii 
individuali, subliniază M.E. Shaw ; | | vriiue 

— munca în echipă stimulează şi facilitează creativitatea, ascute inteligenţa, 
remarcă Al. Roşca. pe ai 


Şi aprecierile ar putea să continue. 

n parte, această productivitate mai ridicată poate fi consecinţa probabilității 
mai mari ca O persoană din grup să găsească la un moment dat soluţia aşteptată, 
faţă de o persoană care lucrează singură. Adeseori, grupul ajunge la soluţii la 
care nici cel mai bun dintre membrii săi nu ar fi putut ajunge lucrând solitar. 
Apare aici ceea ce unii numesc assembly effect = „efectul de grup”, rezultat al 
cooperării, al interdependenţei eforturilor, al unor relaţii interpersonale, metoda 
cooperării dovedindu-se o cale activă, ce duce la clarificări, o sursă de verificare, 
de control reciproc, care generează nevoia de adaptare a comportamentului la 
condiţiile concrete ale situaţiei de învăţare. În plus, învăţarea împreună cu alţii 
poate fi stimulativă, poate să impulsioneze activitatea şi, prin ea, dezvoltarea 
proprie. 

De aici, o predilecție, în prezent, pentru utilizarea într-o măsură tot mai mare 
a metodelor aşa-zis interactive, care au la bază învăţarea prin cooperare (învăţarea 
de grup). 

"Natural, productivitatea mai mare sau mai mică a grupului (comparativ cu 
performanţele persoanelor care lucrează individual) este şi în funcţie de : 


— natura Sarcinii; 

— atmosfera din grup (simpatie/antipatie, superioritate/inferioritate, îndrăzneală/ 
timiditate) ; | . | 

— măsura în care sarcina a intrat în prim-planul preocupărilor grupului („soarta 
comună”) ; 

— gradul de compatibilitate dintre membrii grupului ; 

— mărimea grupului. 


Este evident însă că performanţa grupului cere, în general, mai mult timp 
decât cea individuală, iar din partea profesorului, mai mult talent şi cunoştinţe de 
bun diagnostician, calităţi de moderator de grup şi îndrumător al resurselor, 
capacitatea de a se sprijini pe cunoşterea dinamicii grupurilor, a proceselor şi 
mecanismelor muncii în grup. 

Formarea atitudinii cooperative, a gândirii şi deprinderii cu munca în echipă nu 
poate să fie decât rezultatul unei exersări practice, timp îndelungat, realizată în forme 
de activitate concepute şi organizate în această manieră, după proceduri diverse. 

De exemplu, clasa de elevi poate să fie împărţită în microgrupuri, alcătuită 
după criteriul omogenităţii sau al eterogenităţii. De obicei, grupurile eterogene 

sunt preferabile, întrucât elevii mai slabi profită de pe urma celor buni ; în plus, 
sunt mai creative decât cele omogene (Al. Roşca). 

Profesorul poate da spre rezolvare sarcini diferite. Aşa încât, după tipul de 
sarcini, se pot constitui: grupuri de lucru dirijat, grupuri de dezbatere, grupuri 
de cercetare, grupuri de activităţi creative, grupuri de discuţii libere, grupuri de 
simulare, grupuri de opinii, grupuri de evaluare etc. lar ca mod de lucru, se pot 
utiliza proceduri diferite. De exemplu, se pot da spre rezolvare sarcini separate, 
pentru fiecare grup în parte, sau aceeaşi sarcină pentru toate grupurile. De 
asemenea, profesorul poate să lucreze fie cu o singură grupă, fie trecând, pe 

"rând, la fiecare grupă. Important este ca, în final, să se treacă la regruparea 
echipelor, căutându-se integrarea contribuţiilor lor, prin discuţii, într-un tot 
unitar prestabilit. Munca cu întreaga clasă, în colectiv, devine indispensabilă. 

Se pot constitui şi grupuri care să lucreze pe termen mai lung, în scopul 
elaborării unor microproiecte sau proiecte, al pregătirii unor documente, confec- 
ţionării unor materiale intuitive, pregătirii unor colecţii, cercetării în comun a 
unor fenomene sau situaţii de factură social-culturală, economică etc, 

Cooperarea şi învățarea cooperării nu primesc însă adevărata lor semnificaţie 
decât în măsura în care pedagogia de grup ia în considerate, deopotrivă, individul 
şi societatea, independenţa individuală şi interdependenţa. 


D. Predarea ca lucru în doi (perechi) 


Urmăreşte încurajarea elevilor să se ajute unii pe alţii în clasă, lucrând împreună, 
doi câte doi, controlându-se şi corectându-se reciproc, stimulându-se reciproc 
(cel puţin în învăţarea unor materii, a citirii, a scrierii, a aritmeticii etc.). Este 
o formă de activitate ce semnifică deci acordarea de asistenţă din partea elevilor 
mai buni celor mai slabi, în vederea îmbunătăţirii învăţării, a rezultatelor acestora 
şi a facilitării integrării în viaţa clasei. 

Întrucât un asemenea parteneriat se bazează pe principiul muncii voluntare şi 
pe sentimentul încrederii, este recomandabil ca partenerii să se selecteze, în mod 
benevol, unul pe celălalt (parteneri de valori diferite sau chiar parteneri de 
aceeaşi valoare). 


E. Formele individuale 


Formele individuale de activitate pun accentul pe munca independentă, fără 
supraveghere directă şi consultanţă din partea profesorului. Ele îşi găsesc o triplă 
justificare în datele psihologiei, sociologiei şi pedagogiei. 

Psihologic - învăţarea este, prin natura ei, individuală. Acasă sau la şcoală, 
o bună parte din învăţare se realizează prin studiu individual şi independent. 
Deşi o clasă de elevi este supusă aceloraşi experienţe, procesul de învăţare este 
relativ diferit pentru fiecare în parte, deoarece fiecare se angajează cu propria 
experienţă anterioară, cu propriile sale potenţialităţi, cu propria istorie a devenirii 

sale în procesul învăţării ; în plus, indivizii nu învaţă nici aceleaşi lucruri, nici 
în acelaşi ritm. 

În sprijinul organizării în forme individuale a învăţării vin o seamă de teorii 
şi experienţe din trecut şi de astăzi; ca, de exemplu, Planul Dalton, sistemul 
Winnetka, mastery learning (teoria învăţării depline), psihologia constructivistă, 
psihologia cognitivă ş.a., inspirate din curentul psihologiei umaniste moderne. 

Toate acestea pun în evidenţă faptul că, pe măsură ce înaintează în vârstă, 
elevii devin tot mai capabili să se implice în diferite forme de studiu individual 
şi independent. De aceea, se estimează că, cu cât mai devreme vor fi incitaţi să 
practice asemenea forme de lucru, cu atât este de aşteptat să ajungă la rezultate 
mai bune în viitor. 

Din punct de vedere sociologic, studiile arată şi cercetările recente întăresc 
ideea că „marea temă specifică pentru sfârşitul secolului XX este triumful 
individului”, că, după o lungă perioadă de ameninţare a totalitarismului, „indi- 
vidul este acum, în preajma sfârşitului de mileniu, mai puternic ca oricând” — 
susţin John Naisbitt şi Patricia Aburdene în Anul 2000. Megatendinţe (1993). 
Intrăm, aşadar, într-o eră a individualităţii în care „nu e vorba despre un 
individualism al «fiecăruia pentru sine», despre satisfacerea propriilor dorinţe, 
doar de dragul satisfacţiei deşarte şi ignorându-i pe ceilalţi. Este vorba despre o 
filosofie etică, prin care individul este înălţat la un nivel global” (p. 319), 
cultivarea personalității umane devenind o cerinţă contrară tendinţelor de omogenizare, 
de uniformizare. 

Pe acest fundal al unei perioade noi în care forța de creaţie şi de comunicare 
a individului este în evidentă creştere, în care forţa personalităţii: individuale 
devine o necesitate cardinală, este natural ca efortul autonom de învăţare să fie 
în ascensiune. iv 

În ordine psihopedagogică, promovarea formelor individuale îşi găseşte 
justificare în orientările şi tendinţele actuale imprimate evoluţiei învăţământului, 
o evoluţie marcată de trecerea de la un învăţământ bazat predominant pe transmitere 
de cunoştinţe spre unul axat pe exerciţiul forțelor mentale, de la un învăţământ 
intelectualist la unul centrat pe forme active de învăţare, în care efortul gândirii 
se îmbină cu acţiunea practică. 

Or, condiţiile noi de învăţare atrag după ele forme noi de organizare a 
învăţării şi a muncii, de natură să pună mai bine în valoare potenţialităţile 
fiecăruia dintre elevi. 

Un exemplu grăitor în această privinţă îl oferă concluziile rezultate în urma 
cercetărilor efectuate de B.S. Bloom şi colaboratorii săi, în cadrul experimentului 
mastery learning din anii '60-'70, conform căruia realizările elevilor se schimbă 
în funcţie de modificarea condiţiilor învăţării. Astfel, 90% dintre elevii instruiți 
individual au atins un nivel pe care numai 20% dintre cei care au fost instruiți pe 
clase convenţionale (cu 30-40 de elevi) au fost în stare să-l egaleze. 

De asemenea, unele tehnici noi de învăţare prin descoperire, prin rezolvări de 
probleme etc. se însuşesc cel mai bine în cadrul activităţilor individuale şi de echipă. 

În cele din urmă, o asemenea perspectivă individuală merge chiar mai departe, 
în sensul sesizării diferenţelor dintre elevi, ca resursă de îmbogăţire a activităţilor 
de învăţare şi ca posibilitate de a răspunde tuturor elevilor luaţi, de această dată, 
ca individualităţi (prin utilizarea flexibilă a resurselor de instruire), prin 
perşonalizarea instruirii. 

În fine, dezvoltarea aptitudinilor şi formarea elitelor profesionale reclamă, şi 
ele, o intensificare a studiului şi o concretizare a performanfelor în forme personale. 

Totodată, creşterea cerinţelor de învăţare continuă (educaţie permanentă) şi 
de autoinstruire face necesară deprinderea elevilor cu studiul independent şi cu 
intensificarea acestei modalităţi de lucru. 

Instruirea bazată pe forme de muncă individuale se poate realiza prin: 


— studiu independent (studiu autodirijat, semiautodirijat) ; 

— învăţare programată; 

— învăţare asistată de calculator; 

- adoptarea unui sistem tutorial + „învăţare deplină” (de tipul un profesor - 
3-4 elevi) ; 

- planuri de activitate individuală; 

-  elaborări de proiecte; 

— activităţi de cercetare; 

- programe individualizate autopropuse (autonome) ; 

— programe puternic independente etc. 


În concluzie, se poate spune că fiecare dintre formele amintite prezintă 
avantaje evidente, dar şi unele dezavantaje. Dezavantajele uneia pot fi însă 
compensate prin avantajele alteia. 


F. Formele mixte 


Dacă, în trecut, sistemele de învăţământ au neglijat interesul pentru una sau alta 
dintre aceste forme de predare, învăţământul modern este preocupat de utilizarea 
corectă a acestora, călăuzindu-se după principiul complementarităţii şi al com- 
pensării ; el caută să îmbine efortul colectiv cu cel individual şi de echipă, în 
sprijinul îmbunătăţirii calitative a învăţării. 

Profesorii eficienţi folosesc alternativ asemenea forme, plasându-se pe ei 
înşişi în roluri diferite şi ajutând elevii să adopte roluri diferite şi responsabilitatea 
pentru propria învăţare, dar şi a colegilor lor. Combinarea diferitelor forme duce 
la flexibilizarea activităţii de predare-învăţare, ceea ce oferă posibilităţi sporite 
de a se face faţă diversităţii de situaţii de instruire şi cerinţelor unui învăţământ 
de calitate. 

O îmbinare raţională este de aşteptat să tempereze excesele şi să ducă la o 
armonizare a individualizării culturii şi a socializării ei (R. Hubert). 

4. Factorii influenţi ai predării eficiente 

În actul predării sunt implicaţi întotdeauna mai mulţi factori. Unii sunt de natură 
subiectivă, ţin de personalitatea şi comportamentul celui care predă de recep- 
tivitatea şi angajarea partenerilor săi, de climatul psihosocial din Clasă, iar alţii 
sunt de ordin obiectiv, fac trimitere la resurse, la variabilele de proces, de 
condiţii, de consecinţe etc. Impactul unora asupra altora dintre aceşti factori şi al 
tuturor asupra calităţii şi eficienţei predării au constituit obiect de studiu pentru 
mai mulţi cercetători în ultima vreme, multe dintre aceste investigaţii mergând 
mână în mână cu cele deontologice, interesate de modul în care cadrele didactice 
înţeleg să-şi îndeplinească principalele îndatoriri profesionale, îndeosebi cele de 
predare. 

Potrivit acestor investigaţii, cei mai influenţi factori asupra predării ar fi: 


— personalitatea profesorului (variabilă de predicţie) ; 

— calitatea procesului de instruire (variabilă de proces) ; 
- cultura proprie asupra procesului predării ; 

- factorii sociali (variabilă de context). 


A. Personalitatea profesorului 


Deşi nimeni, până acum, nu a putut defini profesorul ideal sau profesorul 
desăvârşit ori criteriile de apreciere ale unei predări eficiente, remarca A.E. Bergin 
(1978, p. 355), totuşi este aproape unanim împărtăşită opinia conform căreia 
predarea poartă amprenta vie a personalității celui care o practică. În consecinţă, 
se caută să se determine în ce măsură personalitatea profesorului este o variabilă 
cauzală, responsabilă de reuşita sau nereuşita învăţării. 

n această privinţă, se estimează că, dincolo de unele caracteristici biologice 
inerente, cum sunt cele de vârstă şi sex, profesorul ar putea să influenţeze, în 
mod satisfăcător, învățarea şi rezultatele ei, atitudinile şi interesele, aspiraţiile şi 
orientările profesionale ale celor care învaţă prin comportamentele şi atitudinile 
sale, prin empatia şi relaţiile sale cu aceştia. | | 

Ipotetic, cel mai mult ar conta, după Ausubel şi Robinson (1969), anumite 
aptitudini cognitive şi profesional-didactice ale profesorului, competențele acestuia 
şi o serie de caracteristici intelectuale, afectiv-motivaţionale, comportamentale 
şi caracteriale, cum ar fi: inteligența, capacitatea comunicativă, motivaţia 
profesional-didactică, atitudinile şi autoritatea profesorului în clasă, modul de 
relaționare cu elevii (distanţa), empatia, capacitatea de imaginație creatoare şi 
spiritul de dreptate, expectanţele înalte, respectul şi interesul pentru elevi etc. . 

Cu menţiunea însă că posibilele influenţe ale unor asemenea atribute trebuie 
privite totuşi nuanţat, puse în legătură cu modul în care se realizează predarea. Căci 
într-un anumit fel este solicitată personalitatea în cazul predării care se bazează 
pe măiestria pedagogică şi într-un alt fel atunci când actul predării urmează calea 
unei programări riguroase algoritmizate sau standardizate; de exemplu. 

O sinteză realizată de Ausubel şi Robinson (1981, p. 537) arată că cercetările 
„efectuate de McGee (1995), Ryans (1960) şi Solomon (1964) ajung la concluzia 
că afectivitatea ar constitui una dintre acele atribute ale personalităţii care poate 
fi pusă în strânsă corelaţie cu randamentul învăţării la elevi. Aşa se explică de 
ce, remarcă aceiaşi cercetători, „profesorii cu personalităţi afectuoase tind să fie 
apreciaţi mai favorabil de către inspectori, directori şcolari şi de către alţi 
observatori” (Ausubel, Robinson, 1981). 

De asemenea, arată Cogan (1958), „afecțiunea profesorului [...] corelează în 
mod semnificativ cu volumul de muncă realizat de elevi, cu interesul lor pentru 
- ştiinţă, în general” (cf. Ausubel, Robinson, 1981, p. 537) ori cu „«producti- 

vitatea» comportamentului elevului în şcoala primară”, subliniază Ryans (1960) ; 
;aceeaşi sursă arată că P.S. Sears (1963) „a prezentat unele fapte care demon- 
strează că randamentul elevului este mai «creativ» în cazul în care profesorii sunt 
afectuoşi şi încurajatori”. „Profesorul «cald» descris în aceste studii — adaugă 
Ausubel şi Robinson (1981) — este acela care asigură un suport emoțional pentru 
şcolari, fiind simpatic, îndreptat spre ei şi acceptându-i în calitate de persoane”. 

Alte cercetări la care face trimitere sinteza mai sus amintită, precum şi cele 
iniţiate de Spaulding (1963), evidenţiază faptul că spiritul de ordine ce caracterizează 
profesorii ordonaţi, sistematici, metodici şi cu responsabilitate facilitează într-o 
mare măsură învăţarea (Ausubel, Robinson, 1981, p. 538). 

În fine, luând în considerare structurile motivaţionale (frustrările şi satis- 
facţiile predării) ce caracterizează profesorii şi rezultatele induse la elevi, Heil şi 
colaboratorii săi (1960) au reuşit să contureze imaginea a trei „tipuri” de 
profesori : 


* tipul 1: „se caracterizează prin vehemenţă, impulsivitate şi spontaneitate” - 
eficient doar faţă de elevii „silitori” şi „conformişti” ; 

e tipul2: „perfect integrat, se caracterizează prin autoconirol, spirit de ordine 
şi orientare ca scop”, superior oricăror altor tipuri, eficient în predarea la 

"toate grupurile de elevi, dar mai ales la copiii anxioşi şi ostili ; 

e tipul3: „se caracterizează prin feamă, anxietate şi tendinţă de a se supraconforma 
regulamentului”, cel mai puţin eficient dintre toţi, eficace doar de elevii 
silițeri (Cf. Ausubel, Robinson, 1981, p. 539). 


În sintezele sale, şi A.E. Bergin (1978, p. 348) ajunge la concluzia că 
profesorii eficienţi sunt cei prietenoși, veseli, înţelegători, virtuoşi, sociabili, cu 
stabilitate afectivă, cei care întreţin relaţii personale bune, iar în opinia lui 
Ausubel şi Robinson (1978, p. 538), cei plini de viaţă, stimulatori, inventivi şi 
entuziaşti faţă de materia pe care o predau. 

Urmând aceleaşi concluzii, Bergin arată că unii elevi sunt afectați în mai 
mare măsură de trăsăturile profesorului decât alţii, şi anume, cu cât aceştia sunt 
mai normali, cu atât sunt mai puţin expuşi influențelor exercitate asupra dispo- 
ziţiei lor personale sau asupra randamentului lor şcolar (1978, p. 351). 

În mod similar, cercetările efectuate de H. Brener (1985) arată că „elevii 
dotați depind în mai mică măsură de talentul metodic (didactic) al profesorului, 

pentru ei fiind importante, în primul rând, stimulentul intelectual, competenţa 

profesorului în specialitatea pe care o predă, dăruirea acestuia faţă de materia sa 

(Bergin, 1978). | Mi ada tata, VL 
Cercetările pun în evidenţă şi alte aspecte. De exemplu: 


—-. persoana profesorului poate servi în mod efectiv în clasă drept model pentru 
„învățarea prin imitare ; i | 
— există situaţii în care elevii rămân fascinaţi de un anumit fel de a preda al 
„profesorului, ceea ce, nu de puține ori, inspiră alegerea unei cariere CA 
— cele mai multe dintre aversiunile elevilor faţă de anumite materii pot fi puse 
pe seama comportamentului profesorului (lucu, 2001, p. 352). 


Mai ales profesorii insensibili, negativi, neîncrezători pot genera uşor fobii 
faţă de şcoală la copiii cu predispoziţii de teamă, cu tendinţe de izolare (lucu, 
2001). Este sesizat şi faptul că profesorii mai agresivi au, de obicei, elevi 
agresivi (lucu, 2001, p. 218). > Pr pt ah 

Alţi cercetători acordă mai puţină relevanță posibilelor corelaţii profesor- 
-randament şcolar. Astfel, invocând cercetările rezumate de Barr (1948), Domas 
şi Tiedeman (1950), Marsh şi Wider (1954), precum şi studiile efectuate, de 
Coleman (1966) în SUA, cele relatate în Plowden Report (1967), în Anglia, şi 
studiile internaţionale efectuate de Asociaţia Internaţională a Evaluării (IEA), ca 
şi cele furnizate de Bloom (1979) demonstrează că relaţiile dintre randamentul 
şcolar la diferite materii şi anumite caracteristici ale profesorului sunt relativ 
slabe. Atât de slabe, încât caracteristicile profesorului explică rareori mai mult 
de 5% din variaţia randamentului şcolar al elevilor şi, în general, chiar mai puţin. 

Concluzia firească ce se poate desprinde din aceste date (şi din altele) ar fi 
aceea că între personalitatea profesorului şi performanțele elevilor nu se instituie 
neapărat O relaţie strict lineară, de o manieră care să ne îndreptăţească să 
considerăm personalitatea acestuia o variabilă strict cauzală, ci mai degrabă una 
moderatoare (profesorul ca moderator). 


B. Calitatea procesului de instruire. 


Faţă de influenţele ce provin din partea personalităţii, mult mai importante ar fi 
efectele ce decurg din calitatea instruirii în aspecte cum ar fi: claritatea, natura 
întrebărilor, caracterul organizat, coerenţa comportamentelor didactice, ingeniozitatea 
utilizării materialelor, interesul, entuziasmul în predare, gestiunea timpului etc. 
Decisivă în această privinţă ar fi competența profesional-didactică a profesorului 
în cele două laturi indisolubile ale acesteia : | 


* competenţa ştiinţifică (de specialitate sau academică), adică modul în care 
profesorul işi reprezintă materia de predat ; | 

* competenţa psihopedagogică, în aspectele ei principale, precum capacitatea 
de percepere a situaţiilor de învăţare, cunoaşterea disponibilităţilor mentale 
(şi fizice) ale elevilor, abilităţile didactice, stilurile de predare, claritatea şi 

expresivitatea comunicării, capacitatea de utilizare a feedbackului, maniera 
în care sunt valorificate principiile didactice. 


Aceste competenţe ar fi decisive în determinarea unor tipuri de comportamente 
verbale şi acţionale, cu efecte directe asupra îmbunătăţirii predării şi rezultatelor 
învăţării (care au făcut obiectul mai multor cercetări iniţiate de N.L. Gage, V. Kochler, 
1978, M.S. Dunkin şi B.J. Bidle, 1974 ş.a.). 

Sintetizând 19 lucrări critice referitoare la cercetările consacrate „corelaţiei 
proces-produs”, N.C. Waxman şi H.J. Walberg (cf. Woolfolk, 1990) pun în 
evidenţă mai ales impactul pozitiv al unor comportamente, proceduri cum ar fi: 


_— claritatea predării ; 

"— caracterul organizat imprimat procedeelor de conducere a clasei ; 
— observarea comportamentelor în clasă a elevilor; 

- explicaţiile redundante şi cu exemple numeroase ; 

— posibilităţile de aplicare în practică a cunoştinţelor asimilate ; 

—  feedbackul imediat de corectare ; 

— repetarea predării (atunci când este necesar) ; 

— ' menţinerea activizării. 


“Toate acestea în condiţiile în care se recunoaşte instabilitatea comportamentului 
profesorului, variaţia lui de la o clasă de elevi la alta. 


C. Cultura proprie asupra procesului predării 


Ceea ce ghidează activitatea din clasă este cultura comportamentală proprie pe 
care un profesor şi-o formează cu privire la procesul predării. Este vorba despre 
acele cunoştinţe şi convingeri personale, despre acel sistem de valori sau acea 
concepţie sau filosofie proprie asupra predării, despre acea înţelepciune practică 
acumulată. în timp care îl determină să conştientizeze şi să-şi îmbunătăţească 
permanent propriile comportamente specific didactice (vezi „Actul predării şi 
cultura predării”). 


D. Influenţa variabilelor de context 


Aşa cum am mai arătat, profesorul acţionează întotdeauna prin intermediul unui 
„context de solicitări, condiţii şi resurse care presupun schimbări semnificative 
[variaţii — n.n.] de atitudini şi comportamente, de roluri şi strategii” (Potolea, 
1989, pp. 125-126). 

Este vorba, mai întâi, despre mediul şcolar propriu-zis, cu mulţimea subvaria- 
bilelor sale : nivel de cerințe, materie de predat (structurare, volum), clasă de 
elevi şi elevi, resursele şcolii (materiale, spaţiu fizic), ambianța colegială, 
autoritatea directorilor etc. 

De exemplu, clasa de elevi cu compoziția ei, cu ordinea şi starea ei de 
disciplină, cu efervescenţa ei intelectuală etc. afectează şi ele predarea. O clasă 

cu 35 de elevi condiţionează într-un anumit mod comportarea profesorului, spre - 
deosebire de una cu 25 de elevi (Kochler, 1978). Pe acest fundal intervin apoi 
subiecţii, cu individualităţile lor, cu structurile lor cognitive şi motivaţionale, cu 
nivelul lor de pregătire etc. , 

În afară de acestea, contextul din clasă este răspunzător, în bună parte, de 
„Standardul ” de comportare al celui care predă. De exemplu, presiunea activităţilor 
zilnice îl determină să procedeze într-un anumit fel în ceea ce priveşte focalizarea 
atenţiei, stimularea şi evaluarea elevilor, corectarea temelor, începerea şi terminarea 
orelor, lucrul individual cu elevii etc. | A 

Capitolul XI 


Stilurile didactice 


1. Stilurile didactice: semnificaţii şi tipologii 
A. Stilul — o componentă esenţială a predării 


Aşa cum s-a mai subliniat, predarea poate fi considerată ştiinţă şi artă în acelaşi 
timp, un tip-de creaţie aparte, raţională şi intuitivă totodată. . 

În măsura în care depăşeşte limitele unei structuri riguroase a conţinuturilor 
şi operaţiilor învăţării, ale programării sau algoritmizării, ale utilizării stricte a 
terminologiei ştiinţifice de specialitate şi a raţionamentului pur cognitiv, predarea 
se deschide expresivităţii, emoționalităţii, subiectivităţii individuale. În măsura 
în care ea manifestă o tendinţă de toleranţă, de deviere de la norma ştiinţifică 
sau pur şi simplu aceasta nu se potriveşte unor conţinuturi (ca, de exemplu, celor 
ce aparţin domeniilor social-umane, literar-artistice etc.), apare posibilitatea 
includerii în cuprinsul ei a unor-elemente sau momente de noutate, de originalitate, 
de invenţie sau creaţie, a dezvoltării unor moduri mai personale de a gândi şi 
realiza actul predării. 

Altfel spus, funcţiei tranzitive, de transfer de informaţii ştiinţifice sau mesaje, 
i se alătură O funcţie expresivă care se traduce în comportamente verbale şi 
acţionale specific didactice. Din structura sui-generis a acestora iau naştere 
anumite ansambluri comportamentale, privite ca moduri personale de a fi şi de 
a acţiona ale profesorilor. Ele reprezintă reflecţia unor maniere. proprii în-care 
aceştia înțeleg să abordeze problemele (sarcinile), să caute soluţii, să utilizeze un 
limbaj expresiv, să gestioneze suporturi imagistice, să aleagă şi să combine mai 
fantezist diferitele modele şi procedee pedagogice de lucru cu elevii.etc. Toate 
acestea, pentru a face mai accesibile, mai clare şi mai exacte, mai motivante şi, 
eventual, mai transferabile conținuturile reactivate, pentru a mobiliza mai viu 
disponibilităţile intelectuale şi emoţionale ale elevilor în vederea obţinerii unei 
învăţări mai eficace şi eficiente. Din aceste moduri diferite de personalizare a 
activităţii de predare se ajunge la constituirea unor variate stiluri didactice. 

Stilurile sunt aici cele care dau expresie gândirii, concepţiei, inteligenţei, 
imaginaţiei constructive, se leagă de modul în care profesorul îşi exprimă 
aptitudinile şi atitudinile, competențele. şi capacităţile ; ;se leagă deci de o 

E TPI tir . a 
anumită expresivitate pedagogică personală, de un mod de a fi şi de a face care 


mere 


tinde să-capete stabilitate în timp şi care trădează un anumit simţ al umanului, 
o vocaţie şi o cultură a predării, reacţii şi atitudini personale, elemente de 
noutate şi de originalitate, de măiestrie pedagogică adăugate comunicării 
obiectivelor generale. 

În consecinţă stilul didactic poate fi definit ca un model de comportament 


relativ stabil ce caracterizează activitatea unui învățător: sau profesor şi. care se 
obiectivează în anumite practici tipice de instruire-şi-edueaţie-(Schaub, Zenke, 


mea 


=2001). În alţi termeni, stilul didactic defineşte modul unic de a fi al profesorului, 


felul cotidian, (stabil) sau obişnuit (preferenţial) al acestuia-de.a-concepe, de a 
organiza şi de a impune un anumit parcurs actului de instruire;-un-mod-personal 
de a conduce procesul de învăţământ, de-a-ajunge-la-un-echilibru-optim. între 
cerinţele de instruire şi posibilităţile psiho izice reale ale celor.care lucrează, pe 
şcurt - un mod deosebit de a preda lecţia nn 


n. e a ca re 
Lo 


Stilul exprimă libertatea de opţiune, iar libertatea opțiunii implică acele 
înzestrări ale cadrului didactic în măsură să-i acorde unicitate în maniera de a 
pune în acţiune respectiva opţiune, acea libertate de a crea în mintea sa şi în 
execuțiile sale structuri mai personalizate de acţiune. | 
— Activitatea de predare, ca oricare altă activitate creativă, are, prin urmare, 
faptele ei de expresivitate. Şi este normal să se bucure şi ea de un regim stilistic, 
iar fenomenul predării să fie explicat şi stilistic, stilul didactic făcând parte din 

| multitudinea de stiluri umăn€) La fel ca în alte domenii, şi în activitatea instructiv- 
-educătivă stilurile aduc o notă de originalitate şi un plus de eficienţă, imprimă 
o notă personală mai accentuată acestui tip de activitate. De exemplu, dacă vom 
considera arta predării o artă a meditaţiei, profesorul poate fi original prin modul 
în care apropie subiectul învăţării de conţinutul dat. | 

Că stilurile sunt 0 realitate manifestă de netăgăduit în practica şcolară o 
dovedeşte însuşi faptul că nu_toţi profesorii predau la fel, că, şi atunci când 
urmăresc..obiective comune, ei recurg, la abordări sau strategii diferite, că, şi 
atunci când oferă aceleaşi experienţe (conţinuturi), ei sunt înclinați să I€ prezinte 


Rd 58 


în maniere diferite. De exemplu, unii _dovedesc-rigurozitate-în. structurărea 
conceptuală--a materiei şi ă operaţiilor de învăţare, în schimb. alţii mizează pe 
intuiţia proprie şi pe elaborări guvernate de spontaneitate. Tot astfel, ei relaţionează 


în moduri diferite. Unii sunt apropiaţi, afectivi, cooperează strâns cu elevii, alţii 


rămân distanţi şi rezervaţi sau sunt analitici ori mai sintetici în tratarea materiei 


n a a 


Practic, „nu există doi învăţători sau profesori care, folosind. aceeaşi tehnică 

didactică, să-şi îndeplinească îndatoririle şeolare absolut identic”. (Gostini, 1975, 

p: 36), fiecare trecând schemele de acţiune prin sita unei critici personale 
pătrunzătoare şi inteligente. În ultimă instanţă, arată George. Văideanu, fiecare 
om de la catedră are „felul lui de a fi ca pedagog”) are „un mod specific de a 
aborda elevii sau adulţii şi stilurile de a învăţa, de a trata şi evidenția valorile 
disciplinei sale, de a mânui metodele, tehnicile şi procedeele” (Tieger, Baron- 
-Tieger, 1998, pp. 207-208). Stilul impune o notă personală mai accentuată 
desfăşurării procesului de predare (figura 1). 


Orientare 


Diferențe 
de stil în: 


- arepaud - 
does 


Figura 1. Domenii în care se manifestă stilul 


Acesta este semnul că profesorii sunt în proces de căutare şi încercare a unor 
moduri mai personale de lucru care să-i reprezinte, că sunt realmente preocupaţi 
să-şi etaleze, odată cu trecerea timpului, propriile stiluri de acti vitae didactică, 
că ei sunt ceea ce sunt şi prin stilurile care îi caracterizează ; că dispun de un stil 
propriu inconfundabil. „Aa 
“Aşa încât, nici nu poate fi vorba despre instruirea unui stil unic, ci despre mai 
multe stiluri. 

“De remarcat este şi faptul că, deşi stilurile au o coloratură individuală, sunt 
na unicitatea având un caracter de singularitate ; 
ea poate avea şi unul de generalitate, în măsura în care 0 categorie întreagă de 
profesori îşi întemeiază activitatea pe O concepţie comună. Prin urmare, realitatea 
şcolară este de aşa natură, încât trebuie să acceptăm ideea că, dincolo de prezenţa 
acestor stiluri cu caracter particular, adică de stiluri divergente, se fac simţite tot 
atât de multe stiluri comune sau convergente. După cum vom fi nevoiţi să 
recunoaştem că nu neapărat unele stiluri au ceva nou în sine, că nu neapărat 
depăşesc obişnuitul sau ies din limitele unei practici convenţionale, dar devin un 
mod de lucru ce poate caracteriza o persoană sau o întreagă categorie de persoane 
cu funcţii didactice. 
„> Dar stilurile variază nu numai de la persoană la persoană, ci şi de la şcoală la 
şcoală, de la generaţie la generaţie. ile . 

B. Precizări conceptuale şi origini 


Ceea ce în mod generic numim sti! de predare (stil didactic sau stil educaţional) 
rămâne o noţiune cu înţelesuri mult prea largi, din cauza unui insuficient proces 
de conceptualizare parcurs până în prezent, la care se adaugă şi o serie de 
dificultăţi ce provin din polisemantismul însuşi al termenului dat. Un termen 
care, aşa cum remarcă Ausubel şi Robinson, „este atât de variat în semnificaţii, 
încât aproape că îşi neagă o definiţie formulată cu destulă acuratețe, [...] denumire 
utilizată fie într-un sens restrâns, pentru a indica o dimensiune particulară, fie 
într-un sens mai general, referindu-se la un număr de trăsături idiosincronice 
legate între ele, care caracterizează comportamentul profesorului în faţa elevilor” 
(1978, p. 542). Aşa încât definirea stilului se nuanţează mult mai mult, în funcţie 
de atitudinile diferite pe care diferiţi cercetători le adoptă faţă de elementele ce 
intervin în actul predării şi care se presupune că generează şi justifică dezvoltarea 
acestor stiluri. Ca atare, sunt implicate-aici-mai multe paradigme -de-investigaţie, 
fiecare căutând explicaţii de altă natură privind sursele generative. ale.stilurilor, 
originea diferită a acestora. Astfel, cel puţin patru concepţii sunt de luat în 
considerare, şi anume: —" 

. Cideografică -) pentru care stilul provine. din viziunea personală-a-cadrului 
didactic ;-&ste 0 construcţie sau un produs al personalităţii acestuia (origine 
personalistă) ; A > | : Ă 

e nomotetică - stilul provine din specificul activităţii de predare ; este expresia 


conduitei didactice întemeiate pe norme interiorizate şi personalizate 


(determinantă este normativitatea interiorizată şi exteriorizată) ; 
situaţională - acordă un rol cauzal contextului ; 

e ideoretică - avansează, ipoteza triplei provenienţe a stilului, ca sinteză sau 
imbinare originală a celor trei variabile determinative amintite mai sus. 


Tocmai în această intervenţie combinatorie a mai multor factori îşi găseşte 
explicaţia încărcătura de conotaţii ce caracterizează conceptul de stil de predare. 


a) Abordarea ideografică 


Pentru adepţii paradigmei ideografice (gr. idios = „propriu, „specific”), ai 
teoriei personalităţii (G.W Allport, D.P. Ausubel, B.O. Smith, D. Ryans ş.a.), 
stilul îşi are originea în : Structura psihologică-a- personalităţii-profesorului, este 
oglinda personalităţii acestuia, este o reflexie a acelor caracteristici personale 
care au un impact direct şi decisiv asupra conduitei sale didactice, un s&emn-al 
identităţii sale, al felului de a fi el însuşi, O 

Încercând să particularizeze un mai vechi aforism al lui Buffon, deja generalizat, 
conform căruia stilul este omul însuşi”_(; style est 'l'homme meme”), în 
opinia adepților acestei orientări, stilul îşi are originea în Ceea ce-expriină şi 
angajează esenţialitatea profesorului, adică personalitatea acestuia, ca structură ) 

unică şi-irepetabilă, ca obiectivare şi maximalizare a unor dimensiuni esenţiale 
(ideografice sau ideosincronice). În ceea ce face, profesorul exprimă ceea ce este 
el — personalitatea lui punându-și amprenta asupra întregii sale activităţi didactice. 
Tipul propriu de personalitate este cel care-l face să reuşească în îndeplinirea 
muncii sale. Stilul ar ţine deci de o „schemă personală”, ar fi produsul unei 
„ecuaţii personale”, un produs voit căutat, elaborat, sau o formă naturală de 
manifestare spontană. „Ecuația personală” ar fi deci cea care conferă unicitate 
stilului, cea care ar da măsura stilului preferat, aşa cum susţine D. Potolea 
(1982, p. 153). 

În virtutea „chipului propriu”, ca să ne exprimăm aşa, fiecare profesor îşi 
defineşte, astfel, apartenenţa la un stil personal de predare (sau la mai multe 
„stiluri, dintre care unul rămâne totuşi dominant), stil care va imprima o notă 
distinctă întregii sale activităţi didactice, care îl va reprezenta pe scena activităţii 
 instructiv-educative. Căci, aşa „cum personalitatea este unică, la fel este şi 
pecetea stilului” (Allport, 1981, p. 488), care îşi va pune o amprentă pe execu- 
tarea actelor de predare. 

Dintre caracteristicile-cheie ale personalităţii, cel puţin câteva ar juca un rol 
definitoriu în conturarea unor stiluri, precum : nevrotismul, extraversia.(căldură, 
afectivitate, sensibilitate la. stările emoţionale şi la nevoile copilului-entuziasm 
pentru ceea. ce întreprinde, optimism), agreabilitatea. (încredere, _sinceritate, 
altruism, bunăvoință, modestie), sociabilitatea (spirit gregar, capacitate comunicativă, 
relaţională), deschiderea (spre fantezie, imaginaţie constructivă, receptivitate la 
nou, libertate de acţiune), conştiinciozitatea-(competenţă, ordine, simţ al datoriei), 
aptitudinile-cognitive (inteligenţă, intuiţie, gândire divergentă, creativitate). 

Este important, aşadar, ca profesorul să recunoască relaţiile dintre tipul său 
de personalitate şi stilul său de predare şi să lucreze în mod conştient la 
desăvârşirea acestuia. | 


b) Abordarea nomoletică 


În accepţia reprezentanţilor paradigmei nomotetice (gr. nomoletis = „pro- 
mulgarea legii”), între care se numără Schelter, Mosston, Tieger ş.a., ceea ce 
contează nu sunt factorii de personalitate, ci modul efectiv de acţiune conştieni 
ales, criteriile şi normele pe care acesta se întemeiază. Stilul e produsul a ceea 
ce facems=„devenim ceea ce facem”, după cum spune Tieger. Prin urmare, 
conduita didactică ar deveni adevărata sursă de constituire a stilului. O conduită 
care, prin specificitatea şi subiectivitatea ei, este condiţionată de sistemul de 
reprezentări şi de norme preexistente în conştiinţa celui care predă, acestea 
acţionând ca nişte inductori ai comportamentelor didactice. De această conduită, 
întotdeauna modelată de o anumită normativitate pedagogică interiorizată şi 
personalizată, se leagă un mod propriu de raportare la situaţiile de instruire. - 

Cum această conduită se manifestă atât în planul configural (al conceperii, al 
proiectării), cât şi în planul execuţiei efective, ea angajează atitudini, orientări, 
o variaţie de alegeri sugerate de obiectivele urmărite, de specificul materiei, de 

natura sarcinii, de particularităţile elevilor, de climatul clasei etc., proprii unei 
situaţii date. Or, toate aceste căutări ale unor soluţii convenabile supun profesorul 
unor solicitări individuale, care presupun: j 


- discernământ în analiza celor mai diverse situaţii ; 
— investiţie de efort constructiv şi creativitate pentru a imprima o raționalitate 
distinctă organizării respectivelor situaţii ; 


— Comunicativitate, interacţiune cognitivă şi afectivă cu clasa. 


Stilul se prefigurează, astfel, în funcţie de capacitatea profesorului de : 


— a pune în relaţie optimă şi în operă diferitele variabile antrenate în actul 
predării ; | 

- a face faţă evenimentelor educaţionale implicate în conformitate cu anumite 
prescripţii pedagogice (reguli, norme, principii didactice) sau cu o tablă de 
valori pedagogice integrate în sistemul de referinţă (ethosul pedagogic). 


În esenţă, toate acestea reflectă un mod propriu de a percepe procesul de 
învăţământ, o filosofie sau o concepţie pedagogică personală ce influenţează. în 
mod decisiv felul în care profesorul înțelege să joace roiurile şi funcţiile specifice 
0 x III N la ai Ca COE 

Pe scurt, stilul ar fi, în cele din urmă, un produs al „personalizării” normelor 
şi principiilor care guvernează manifestarea de ansamblu a comportamentelor 
specific didactice, stil care se trăduce într-un mod personal de a acţiona preferenţial 
(B.O. Smith), cu tendinţa de a reveni Cu regularitate, de a căpăta_stabilitate, 
selectivitate şi durabilitate (Potolea, 1989), de a se transforma într-un „model 
„Comportamental” ce caracterizează activitatea instructiv-educativă a unei persoane. 

“De aici, o serie de stiluri de tipul : discursiv sau euristic, informativ ori formativ, 
„Productiv sau reproductiv etc. 


c) Abordarea contextuală 


La rândul ei, paradigma situaţională demonstrează că, niciodată, conduita 
didactică. nu-poate fi_desprinsă-de-contextul în care ea se produce, nu poate fi 
privită în afara ansamblului de interrelaţii personale ce se ţes între participanţii 
la aceeaşi acţiune comună. Aspectele contextului, îndeosebi ambianța psiho- 
logică, obligă la opţiuni şi diferențieri, la detaşări şi construcţii care îşi spun 
cuvântul în determinarea unui mod personal de a gândi şi de a acţiona pedagogic. 

Admiţând, aşadar, că „stilul este omul însuşi”, putem tot atât de bine să 
admitem că stilul este reflexul sau „Expresia contextului” care îl solicită şi care 
îl produce, că această a treia dimensiune - contextul - joacă un rol cauzal în 
dezvoltarea stilului, că factorii-situaţionali pot contribui-decisiv la determinarea 
lui. Aşa se prefigurează, de exemplu, stilul centrat pe munca în grup sau în 
echipă, stilul cooperant, stilul afectiv, stilul compensatoriu etc. 

| d) Abordarea ideotetică (integrativă) 


În fine, există şi o abordare ideotetică (integrativă) susţinută de E. Weber, 
Getzels, D. Potolea, I. Cerghit ş.a., conform căreia sursele stilului trebuie 
căutate atât în structura personalității (subiectivitatea profesorului), în realitatea 
obiectivă (constituită din activitatea didactică propriu-zisă), cât şi în contextul în 
„care evoluează actul predării. Stilul s-ar constitui, astfel, ca rezultat al integrării 
şi mâximalizării raportului dintre caracteristicile de personalitate ale profe- 
sorului, cerințele conduitei didactice şi particularităţile situaţionale, stilul ar fi 
produsul combinării optimale şi valorificării originale a acestor trei dimensiuni 
„decisive în determinarea-sa.____ ! 

] Simultan, configuraţia stilului (S) ar putea să fie percepută, aşadar, în funcţie 
de personalitate (P), normativitate personalizată (N) şi mediu (M). O relaţie ce 
poate fi redată prin formula: 

a îi Li 


S = f(PxNxM). 


Cu alte cuvinte, stilul apare ca o formă particulară de structurare a interferențelor 
acestor dimensiuni, ascunzând în sine secretele unui aliaj de compozanţi, de 
mecanisme şi de dozaje foarte diferite de la profesor la profesor, greu de 
identificat şi de proporţionat şi fără a putea spune dacă „acestea au cu exactitate 
aceeaşi semnificaţie pentru stabilirea unui stil” sau altuia (D. Potolea). 

În acelaşi timp, este de înţeles faptul că stilul nu vine de la sine. Fuziunea 
intimă şi obiectivarea într-o acțiune unitară a unui „repertoriu de componente” 
atât de larg, într-un mod individual şi original de manifestare, nu se produc în 
mod spontan, în afara solicitării unui efort conştient depus în acest scop, jalonat 
de tot atâtea interogaţii cu sine însuşi, de tot atât de multe căutări, încercări, 
diferențieri şi elaborări proprii, de o activitate novativă desfăşurată cu pricepere 
şi perseverenţă. Şi, bineînţeles, liantul unificator al acestor instanţe nu poate să 
fie altul decât domeniul de realizare profesională cu care educatorul se identifică 
sau caută să se identifice — adică învăţământul, cu imperativele lui, cu solicitările 
şi cu problemele lui, cu satisfacţiile şi insatisfacţiile lui obişnuite. Găsim nu 
lipsită de importanţă şi sublinierea potrivit căreia ceea ce poate să contribuie la 
grăbirea conturării sau perfecţionării stilului de predare pare a fi, în opinia lui 
E. Heil (cf. Văideanu, 1988, pp. 275-276), autoevaluarea, spontană, liberă sau 
sistematică (autoanaliză operaţională), a propriei activităţi. Ea are o valoare 
stimulătivă şi ameliorativă, fiecare având posibilitatea să cunoască mai bine 
propriul comportament. Din acest punct de vedere, pauza dintre lecţii poate 
constitui un moment excepţional de reculegere, de regăsire de sine, de privire 
retrospectivă, cu efecte dintre cele mai benefice asupra definirii unui stil mai bun 


de predare. 

C. Despre tipologia stilurilor didactice 


Un stil pur nu există. Există doar stiluri şi stiluri, dominante şi asociaţii de 
doniiiânte, care dau configuraţie unor ipotetice modele sau stiluri. Ceea ce 
plasează analiza acestora în planuri diferite : cel a/ cunoaşterii sau al afectivității, 
al acțiunii sau al comunicării, al deciziei ori al dirijării (controlului), al relaționării 
umane (socioafectivităţii) sau a/ organizării, 

Se pot întrevedea, astfel, mai multe criterii care ar putea să stea la baza 
diferitelor clasificări. Cu menţiunea că încercările de tipologizare de până acum 
s-au făcut pe baza sesizării unor opoziții (tendinţe contrare) ori complementare, 
exprimate de obicei în termeni bipolari (ca în exemplificările ce vor fi date). Mai 
recent, s-a constatat însă preocuparea de a se renunţa la acest mod dihotomic, în 
favoarea adoptării unor criterii mai largi, care să permită_revelarea-unei plaje 
mai întinse şi mai variate de stiluri, constituite gradual (sau ca un continuum) în 
jurul uneia şi aceleiaşi variabile determinative, aşa cum se poate observa în 
tipologia propusă de M. Mosston, la care vom face referire. 

n locul unor tipologii insuficient elaborate, vom încerca să prezentăm mai 
degrabă o listă a unor astfel de tipuri de stiluri reflectate în activitatea didactică, 
sintetizând datele şi contribuţiile unor cercetări în materie, precum şi cele ale lui 
Bush (1964), Ryans (1960, 1972), Rosenshire (1971), Postlethwaite (1974), De 
Corte (1979), De Landsheere, Bonboir, Buting, Potolea (1983) ş.a. 

Vom specifica, totodată, că stilurile de predare nu se identifică totuşi cu 
stilurile de conducere a clasei de elevi, de relaţionare profesor-elevi. Sunt de 
reţinut, aşadar, stilurile : 


” (academic Şau discursiv (centrat pe transmitere, comunicare)/euristic (axat pe 
stimularea căutării, experimentării, cercetării, descoperirii, de participare cot 
la cot cu cei care învaţă) ; | aa. 

. rațional (bazat pe argumentaţie ştiinţifică şi evaluare sistematică, pe deliberare 
logică într-o perspectivă temporară aşteptată)/intuitiv (axat pe intuiţie, imaginaţie, 
pe Cunoaşterea de sine, emoţională, pe spontaneitate, măiestrie pedagogică, 
cu sentimentul prezentului) ; Ap piine 

. cinovalor [Bu deschidere spre nou, spre invenţie, creaţie, originalitate, ingeniozitate)/ 
ruiinier (rigid, cu înclinaţie spre repetiţie, fără altă reflecţie sau punere în 
chestiune, refractar la orice inovaţie, dogmatic, având ca pretext experienţa 
proprie) ; 20 ze pre i 

. informativlformativ (gentrat pe dezvoltarea personalităţii elevilor, făcând din 
coriţinut un instrument de exersare a gândirii specifice domeniului, valorificând 
maximal potenţialii educativ al conţinutului), 

*. productiv (bazat pe gândirea divergentă, critic la producerea de nou)/reproducriv 

—(conformist, dogmatic, de imitație) ; UA 

* profund/superficial „33 

e independent (cu iniţiativă, întreprinzător, depăşeşte dificultăţile, nu simte 
nevoia de ajutor)/dependent (analiză greoaie a situaţiei) ; | 

expozitiv/socratic (cu preferinţă pentru dialog) ; 

descriptiv/dialectic ; 

analitic/sintetic ; 

autoritar (centrat pe dirijare riguroasă)/centra! pe autonomie (cu independenţă 

conferită elevilor, centrat pe spontaneitatea lor); i 

e “imperativ (exigent)/indulgen! (nivel scăzut de exigenţă) ; 

* afectiv sau empatic (apropiat, cald, atitudine empatică)/distant (rece, rezervat, 
autoritar) ; ” £ 
autocontrolat sau autocenzural (calculat în toate, metodic)/spontan (impulsiv 
dezorganizat) ; 
solitar (preferă munca de unul singur)/de echipă (lucrează în cooperare cu colegii) ; 
axat pe profesor/axat pe elev; 

 elaborat/neelaboral ; 
motivant (compensatoriu, răsplăteşte eforturile, performanţele, laudă)/nemotivant 
(nu stimulează curiozitatea, interesul, pasiunea, aspiraţiile etc.) ; 
vechi (cu înclinaţie spre forme standardizate)/nou (situat în actualitatea 
pedagogică, dovedeşte flexibilitate, adaptabilitate la schimbări) ; 
previzibil/imprevizibil etc. 


D. Stilul ca sinteză a deciziilor. O altă tipologie 


O contribuţie aparte la studierea stilurilor este adusă de cercetătorul american 
M. Mosston (1981, 1990, 1996), care, în lucrarea sa The Spectrum of Teaching 
Styles (1990), ajunge să definească şi să ordoneze stilurile în funcţie de decizia 
adoptată. Premisa de la care pleacă este aceea că fiecare act deliberat de predare 
este rezultatul unor decizii, decizii care devin dominante, întrucât ele guvernează 
atât comportamentele de predare, cât şi cele de învăţare. Şi afectează, în acelaşi 
timp, gândirea, simţirea şi conduita persoanelor implicate în ducerea la bun 
sfârşit a respectivelor procese. Predarea şi învăţarea pot să fie considerate astfel 
înlănţuiri de decizii care vin ca răspunsuri la întrebări de tipul : [Cum orgânizăm 
materia? Cum organizăm activitatea elevilor? Cum structurăm timpul? Cum 
organizăm spaţiul şcolar? Cum utilizăm echipamentul didactic? Cum interacţionăm 
cu elevii? Cum organizăm climatul socioafectiv al claşei? Cum evaluăm imediat 
rezultatele învăţării ? Cum reglăm învăţarea ? ş.a- 
| Deciziile luate sunt cele care definesc stilul însuşi-de predare. Sau, după cum 
arată autorul amintit, orice stil de predare se_defineşte-prin-deciziile- luate în 
fiecare moment de către profesor şi de-către cei-care-învaţă: Pe scurt, decizid e 
srilul(stilul e decizie). Aceste decizii pot fi departajate în funcţie de cele trei faze 
care redau ciclul complet al unui demers didactic, şi anume: 
e | decizii de preimpact (lăate înaintea desfăşurării procesului, legate de proiectarea 
activităţii, a lecţiei, de definirea obiectivelor etc.) ; | 
e decizii de impact (care definesc acţiunea, realizarea efectivă a acesteia, a 
lecţiei, obținerea performanţei) ; 


ei 

* decizii de postimpact(ce vizează evaluarea modului de execuţie a celor 
proiectate iniţial). 


Profesorii şi elevii pot adopta decizii din toate aceste trei categorii, fiecare cu 
asumarea răspunderii cuvenite. Ceea ce în mod generic numim stil didactic 
reprezintă, în fapt, o sinteză a acestor tipuri de decizii. Ele sunt cele care 
prefigurează „anatomia” unui stil sau a altuia. Iar stilurile ar avea valoarea unor 
modele sau „patternuri universale”, din repertoriul cărora profesorul poate alege, 
poate folosi, poate evita sau alterna unele ori altele la intervale de timp chiar 
foarte scurte. În acest context, importante rămân de fiecare dată întrebările : 
Cine ia deciziile ? Despre ce anume ? Când se iau ele? Există astfel posibilitatea 
ca deciziile să aparţină numai profesorului, profesorului şi elevilor, deopotrivă, 
ori numai elevilor. În funcţie de această translație a deciziilor dinspre profesor 
către elevi, care, în fond, indică o diminuare treptată a intervenţiei (autorităţii) 
profesorului şi o creştere treptată a nivelului de participare (a gradului de 
libertate) a elevului, Mosston-distinse II stiluri didactice frecvent utilizate, 
ordonate după cum urmează (cf. Mosston, 1990); i 


A. — Stilul de comandă sau directiv, bazat pe autoritatea profesorului care 
comandă succesiunea activităţilor; acestea din urmă pot fi impuse, în 
totalitate, prin intermediul programării (al programelor-nucleu) ; 

Stilul practic (bazat pe o explicaţie precisă, apoi pe o execuţie prin imitație 
| din partea subiectului) ; 

C. - Stilul de reciprocitate (bazat pe evaluarea reciprocă, după criterii pregătite 
D 


e, 
: 


de profesor, ca în cazul activităţii în echipă, al învăţării în perechi) ; 
„— Stilul de autocontrol (cu accent pe autonomia subiectului şi capacităţile 
sale de autoevaluare) ; 


E. - Stilul de incluziune (de includere a elevului în îndeplinirea unor sarcini de 
nivele diferite, el fiind acela care decide la ce nivel se poate implica) ; | 

F. - Stilul centrat pe descoperirea dirijată : 

G. - Stilul centrat pe descoperirea convergentă (menit să ducă la descoperirea 


soluţiei unei probleme, la formularea unei concluzii prin raționament şi 
gândire critică) : 

H. - Stilul centrat pe activitate divergentă, ce duce gândirea pe traiectorii 
necunoscute, neobişnuite, spre soluţii inedite, spre creativitate ; 

|. — Stilul bazat pe proiectarea programului individual (personal) ; 

J. — Stilul inițiat de cel care învață (acesta având posibilitatea să iniţieze 


experienţe proprii, să le proiecteze, să le execute şi să le evalueze) ; 
K. - Stilul de autoinstruire. 


| Fiecare dintre acestea este analizat şi în funcţie de efectele pe care le 


| generează. După cum se poate observa, la o extremitate se găseşte un stil de 
A comandă (A), dominat de decizii care aparţin în exclusivitate celui care predă, iar 


la cealaltă extremitate, se află un stil de autoinstruire (K), centrat pe decizii ce îi 


“aparţin celui care învaţă (studiază). 

Aceste [11 stiluri sunt grupate, în cele din urmă, în două mari categorii, în funcţie 
de apartenenţa lor la una sau alta dintre cele două capacităţi esenţiale ale fiinţei 
umane: 


- "capacitatea de reproducere şi de imitare (a cunoştinţelor şi tehnicilor de 
acţiune), dominantă în cazul stilurilor A, B, C, D şi E; 

— Capacitatea de producere (de noi cunoştinţe, gânduri, sensuri, idei, moduri de 
acţiune) sau capacitatea de a îndrăzni, de a cuteza, de a risca, de a vrea, 
manifestate în cazul stilurilor F, G, H, 1, J şi K. 


Fireşte, trebuie luat în considerare faptul că toţi elevii posedă, în grade 
diferite, este adevărat, posibilităţi de reproducere şi de producere de noi cunoştinţe 
'Şi moduri de acţiune. De asemenea, trebuie avut în vedere faptul că fiecare stil 
prezintă avantajele şi dezavantajele, plusurile şi minusurile lui. De exemplu, 
stilurile situate în grupa A-E reprezintă opțiunea profesorului pentru achiziția de 
cunoştinţe, priceperi şi deprinderi, pentru dezvoltarea capacităților de reproducere, de 
participare adaptivă, cu caracter de acomodare şi de imitare. Ceea ce angajează 
operaţii mentale de nivel inferior (primare), cum ar fi cele de memorizare, de 
reamintire, de recunoaştere, de reproducere, de clasificare, de imitație. În esenţă, 
aceste stiluri de tip reproductiv sunt conformiste, înclinate spre preluare, presupun 
dependenţa de surse, sunt dogmatice, convergente, adaptive, cumulative şi de imitație. 

Spre deosebire, stilurile din grupa F-K invită la producerea de noi cunoştinţe, 
pun accentul pe dezvoltarea capacirăţii de producere, adică de învățare prin 
cercetare, prin descoperire, prin invenţie şi prin creativitate, ceea ce angajează 
operaţii mentale de nivel superior, precum cele de gândire divergentă, de rezolvare 
de probleme, de invenţie, de alternative, de elaborare de noi conceple, de 
raționament, de creaţie. 

Translaţia dintre stilurile aflate în gruparea A-E către stilurile din gruparea 
F-K reflectă tocmai acest continuum ce se întinde între limitele a două arii: cea 
a dirijării, a impunerii, a comenzii, a învăţământului reproductiv şi cea a 
libertăţii, a spontaneităţii, a independenţei, adică a unui învăţământ productiv 
axat pe stimularea şi dezvoltarea potenţialităţilor active, inventive şi creative ale 
elevilor, pe elaborări personale (figura 2). 


REPRODUCERE PRODUCERE 
A]a]e]plE! E]s]u| [o |k| 
MEMORIE DESCOPERIRE/CREATIVITATE 


(aria dirijării, a impunerii, a comenzii) (aria libertăţii, a spontancităţii, a creativităţii) 


Figura 2. Continuum de stiluri şi capacităţi umane solicitate 
(adaptare după M. Mosston, 1990) 

„ Plasându-se între aceste două extremităţi, este foarte important ca profesorul 
să manifeste flexibilitate, mobilitate, capacitate de trecere cu uşurinţă de la un 
stil la altul, să-şi extindă opţiunile pe acest continuum, de la comandă (impunere) 
la libera acţiune, la descoperire şi invenţie. Pentru exemplificare, vom reda prin 
contrast „anatomia” a două stiluri revelatoare din acest punct de vedere. 

Astfel, stilul de comandă (A) se caracterizează prin aceea că profesorul este 
cel care decide în toate aspectele. Iniţiativa îi aparţine numai lui, întrucât el 
decide în aspectele care privesc: | | | 


- alegerea subiectului şi a materiei de tratat; 

— ordinea sarcinilor de învăţare ; 

— distribuirea timpului de lucru; 

— ritmul de lucru; 

- natura întrebărilor şi succesiunea acestora ; 

- metodele şi procedeele de utilizat; 
- utilizarea diferitelor modalităţi de evaluare ; 
- comportamentele elevilor etc. | 


În acest caz, rolul celor care învaţă se reduce la: a asculta, a urmări, a 
îndeplini sarcinile, a executa, a obţine rezultatele aşteptate, a se supune. Este 
stilul tipic situaţiilor (lecţiilor) de comunicare-receptare, după; cum este stilul 
care constituie adesea situaţia de refugiu a profesorului neexperimentat. 

La partea oarecum opusă se află, de exemplu, stilul centrat pe stimularea 
activităților divergente (H), superior prin aceea că reuşeşte să angajeze elevii 
într-un efort propriu de căutare, de tatonare, de descoperire, de găsire a soluţiilor 
adecvate la problemele propuse. De această dată, profesorul lasă pe seama 
elevilor luarea deciziilor. Ei sunt cei care iau deciziile cu privire la ordinea 
sarcinilor, gestiunea timpului, ritmul de lucru, durata activităţii ; ei furnizează 
răspunsuri divergente (multiple soluţii), ei verifică rezultatele şi stabilesc validitatea 
răspunsurilor. 

Acum, rolul profesorului se restrânge la: precizarea temei (problemei), 
acceptarea răspunsurilor (soluţiilor), oferirea, eventual, a unor surse de verificare. 


E. Semnificaţii/concluzii 


" Ideea de „stil de predare”, inclusiv de „stilistică didactică”, constituie o cucerire 
relativ recentă în teoria instruirii. Ba s-a impus, câştigând amploare şi profunzime 
în ultimele decenii, datorită multiplelor semnificaţii teoretice şi practice pe care 
le prezintă stilurile, şi anume : 


- reprezintă o formă de manifestare a originalității în activitatea didactică ; 

- auo'valoare strategică deoarece sugerează ipoteze de activitate diferite, inspiră 
alegerea şi utilizarea preferenţială a unor strategii, ceea ce facilitează adapta- 
rea instruirii la stilurile cognitive dominate de elevi. Astfel, pot să apară 
dizarmonii de natură să creeze dificultăţi de învăţare, perturbări şi chiar unele 
blocaje ; 

-  îmbogăţesc practica şcolară, introduc variaţie, favorizând o activitate mai vie, 
mai nuanţată în clasă; 

"— sugerează o cale în plus de prevenire şi diminuare a unei tentaţii de unifor- 
mizare şi standardizare ; 

— introduc componente variate de învăţare şi contribuie la modelarea stilurilor 
de muncă intelectuală la elevi ; 

- o utilizare preferenţială de stiluri poate să semnaleze schimbări vizibile în 
sistemul de valori ce ghidează activitatea cu elevii, noi direcţii în practica 
şcolară, capabile să angajeze în mai mare măsură gândirea şi imaginaţia, 
inventivitatea şi creativitatea, să faciliteze depăşirea mai rapidă a unui eventual 
didacticism arid şi stereotip ; 

— sugerează interpretarea predării drept abilitatea profesorului de a se com- 

+ porta utilizând diferite stiluri educaţionale, în vederea atingerii obiectivelor 
(M. Mosston). Ceea ce ar putea să însemne că stilurile devin o necesitate în 
susţinerea unei prestații didactice de calitate şi eficiente ; 

- pot scoate la iveală şi supune verificării noi tipuri de competenţe pedagogice, 
ceea ce ar putea să contribuie la lărgirea bazei teoretice a formării profesionale 
iniţiale şi continue a personalului didactic (D. Potolea). 


În general, studiul stilurilor şi al factorilor care le generează îmbogăţeşte 
percepţia noastră despre procesul de învăţământ, ne ajută să înţelegem mai bine 
orientările şi direcţiile noi ale dezvoltării calitative a învăţământului. Pornind de la 
stilurile aplicate, se poate ajunge la aprecierea mai justă a valorii actului de predare. 

În fine; o şcoală care pretinde a fi modernă nu îşi mai poate permite să 

„“perpetueze stiluri anacronice, neperformante. 

Capitolul XII 


Strategiile didactice (de instruire) 


Despre strategii educative se poate vorbi situându-le la trei nivele (D'Hainaut, 


1981, p. 86): 


la nivelul politicilor educative (nivelul macrosistemului educaţional), strategia 
înseamnă definirea măsurilor potrivite care duc la realizarea ţelurilor respec- 


_ tivelor politici (orientări fundamentale ale educaţiei) ; 


la nivelul intermediar (nivel de gestiune a conţinuturilor sau administraţiei, 
sistemul mezosistemului educaţional), strategiile privesc personalul care ia 
decizii: directori de instituţii şcolare, inspectori şcolari etc. ; 

la nivelul acțiunii (nivelul „tehnic” sau pedagogic, al microsistemului procesual), 
strategia este înţeleasă ca realizare a acţiunii zilnice de predare-învăţare, ce va 
duce la realizarea obiectivelor. Deciziile, ca şi aplicarea lor, aparţin direct 
uneia şi aceleiaşi persoane - cadrul didactic. 


Studiul nostru se concentrează pe analiza strategiilor ce operează la cel de-al 


treilea nivel al proceselor de predare-învăţare, deci strategiile didactice propriu-zise, 
unde strategia este privită ca o ipoteză de acţiune. 


1. Strategia — enunţ şi reflectare a unei ipoteze 


Traseul care duce de la necunoaştere la cunoaştere, de la intenţii la realităţi, de 
Ia obiective la rezultate sau-de la-„intrări” la „ieşiri” poate fi descris şi parcurs 
efectiv în moduri diferite, aplicând strategii diferite. Strategiile schiţează evantaiul 
modalităţilor practice de atingere a țintei prevăzute : ăU valoarea unor instrumente 
de iucru, ceea ce înseamnă că, în parcurgerea unui asemenea traseu, profesorul 
are de făcut o alegere, că va fi nevoit să-şi declare opţiunea pentru o strategie sau/ 
alta. El nu se poate mulţumi doar cu fixarea obiectivelor şi cu desemnarea 
conţinutului ce trebuie însuşit; va trebui_să-şi construiască şi strategii adecvate 
de predare în logica proprie disciplinei sau cât mai apropiate de esenţa acesteia 


, 

şi de capacităţile reale ale elevilor cu care lucrează. (Hadji, 1992). Din acest 

punct de vedere, fiecare cadru didactic abordează şi rezolvă într-un mod propriu 
situaţiile de instruire, fiecare concepe şi pune în lucru un întreg dispozitiv 
didactic adaptat situaţiilor date, fiecare îşi aplică strategiile de predare-conform 
stilului_său.didactic. Fiecare cadru didactic abordează şi rezolvă_ situaţiile de 
instruire într-un mod propriu; personal: fiecare îşi aplică- strategiile de” predare 
determinate de stilul său didactic. De fiecare dată când se porneşte la. acţiune, se 
pot întrevedea mai 1 multe st strategii posibile, deoarece fiecare situaţie-de instruire 
se le la mai multe variante de urmat, Niciodată rezolvarea. unei. situaţii nu 


convenabile î în raport cu condiţiile date. Bineînţeles, el face acest lucru nu înainte 
de a fi meditat asupră a ceea ce are de întreprins, de a fi examinat şi de a fi 
enunțat nişte judecăţi de valoare privind soluţiile posibile, avantajele şi limitele sau 
inconvenientele aplicării probabile a unora dintre ele. Evaluarea ajută la selectarea 
soluţiilor, dar, pentru aceasta,-el trebuie să recunoască în-mod-explișit-existenţa 
şi a altor posibilităţi, şi a altor perspective de acţiune. Şi, mai ales, să dispună de 
un repertoriu larg de. astfel-de. soluţii, pentru.a-avea.de_unde. alege şi.-ce să 
combine în manieră unică, Fireşte, este de aşteptat ca această recunoaştere şi a 
altor soluţii disponibile să arunce o umbră de îndoială asupra alegerii făcute, în 
sensul că decizia. adoptată poate să ascundă o doză de incertitudine, de-imprevizibil, 
fiind nevoit, astfel, să-şi asume un risc =-riscul-unui eventual insucces. Aşa încât 
strategia aleasă nu u prezintă decât o ipoteză de acţiune, a cărei valabilitate urmează 
să fie confirmată sau infirmată ulterior, odată cu aplicarea ei..De aici, necesitatea 
ca adoptarea_unei-asemenea-linii-direcioare de acţiune. să _se_întemeieze pe o 
anticipație mentală a_ soluţiilor, ca previziune_sau luare-în-calcul-a mai. multor 
probabilităţi,-ca raţionament ipotetic ce urmează a fi confirmat. 

Acceptarea ideii că procesul de învăţământ se constituie din aplicarea unei 
succesiuni de strategii este o recunoaştere a faptului că acest proces se produce 
nu la întâmplare şi în mod haotic, ci în baza unei abordări strategice, că predarea 
este o gândire strategică, ceea ce face-pesibilă- stăpânirea “cu succes-a situaţiilor 


de instruire, cu.economie..de. efort şi efecte maxime. 


2. Definirea conceptului de strategie 


Conceptului de „strategie didactică” i se atribuie mai multe conotaţii care nu se 
exclud, ci se întregesc reciproc. Prin definiţie, strategia didactică poate fi privită 
ca: a) un mod integrativ de abordare şi acțiune ; b) o structură procedurală ; c) o 
înlănțuire de decizii şi, mai nou, d) o interacțiune optimă între strategiile de 
predare şi strategiile de învăţare. Să explicăm aceste interpretări : 


a) Strategia — un mod de abordare globală şi de combinaţie 


Intr-o primă accepţie, strategia se impune ca un mod de abordare (teorie, 
reprezentare globală) a unei situaţii de instruire care îşi asociază un mod de 

acțiune combinatorie (o procedură) în vederea soluționării concrete a acestei 
situaţii. Mai explicit, este un mod de abordare sau de reprezentare globală a unei 
situaţii de instruire care se referă la: un anumit fel de a araca rezolvarea cu 
şanse de reuşită a unei situaţii date, adică: 


o un anumit mod de a gândi sau de a concepe punerea elevilor în contact cu 

"subiectul (materia nouă) de studiat (punerea în situaţie), cu realitatea ; 

e o opţiune clară pentru un anumit tip de experienţă de învăţare, cea mai 
potrivită în condiţiile date, în care urmează să fie angajaţi elevii. Aici se ţine 
seama de faptul că unul şi acelaşi conţinut (subiect 'nou) poate fi propus şi 
însuşit în moduri diferite, recurgându-se la una sau alta dintre posibilele 
tipuri de învăţare, de exemplu, prin receptare, descoperire (euristică), pro- 
blematizare, acţiune practică, lectură ş.a.m.d. Opţiunea pentru un tip sau 
altul de învăţare este esenţială, deoarece fiecare situaţie trebuie să fie „atacată” 
în termenii săi din punct de vedere tehnic sau metodic: fiecare prefigurează 
un anumit mod de rezolvare ; 

e stabilirea unui mod de acțiune adecvat, bazat pe alegerea, constituirea şi 
organizarea într-o ordine raţională şi cronologică (eşalonată în timp) combi- 
nată, a unui ansamblu de metode (tehnici), suporturi didactice, mijloace şi 
forme de organizare corespunzătoare situaţiei date. Adică un demers strategic 
ce valorifică şi resurse la un nivel superior. Şi aceasta este o chestiune de 
combinaţie. 


Plecăm astfel de la premisa că orice practician, înainte de a porni la lucru, îşi 
pune întrebarea: „Cu ce probleme mă voi confrunta ? ”. În consecinţă, va căuta 
să opteze pentru un anume mod de acţiune eficient. Or, strategia permite 
înţelegerea ansamblului de cerinţe ale situaţiei date şi acţiunea, în consecinţă, 
este o acţiune combinatorie. 


b) Combinația - o notă definitorie a strategiei şi o problemă de eficienţă 


Diferitele metode pot fi utilizate singure (de sine stătătoare) ori în combinaţie. 
Potrivit cercetărilor existente, folosirea lor izolată sau excesivă este mai puţin 
eficientă decât în asociaţie. Chiar cele mai sofisticate metode sau tehnici audiovizuale, 
luate prin ele însele, izolate, nu constituie o garanţie a reuşitei învăţării. Complexitatea 
unei situaţii de instruire este de aşa natură, încât solicită folosirea unor variate 
metode şi mijloace, clasice sau moderne, nu ca entități distincte, ci_ca_ resurse 
interdependente, ce acționează după principiul complementarităţii funcțiilor, al 
compensăţiei şi susţinerii (întăririi)-reciproce.. 

De exemplu, întotdeauna, explicaţia, expunerea, prelegerea, conversaţia etc. 
găsesc un suport bine-venit în metoda demonstraţiei, fie că aceasta se bazează pe 
utilizarea unor materiale didactice obişnuite, fie a unor suporturi audiovizuale 
moderne (înregistrări video, proiecţii de filme, secvenţe televizate etc.). Tot aşa 
cum simulările şi modelările pe calculator, experimentele virtuale, jocurile pe 
calculator, învăţarea multimedia digitală etc. nu exclud utilizarea lecturii pe baza 

textului scris, a demonstraţiei, problematizării, învăţarea pe bază de proiecte, 
dialogul didactic etc. 

Se consideră că ceea ce favorizează cel mai adesea scosi învăţării este 
tocmai această formă metodică de punere în valoare.a unui asemenea ansamblu 
de_resurse:-De valoarea şi combinaţia_lor_ar. depinde valoarea. şi . eficienţa 
strategiei. Nu întâmplător, promovarea unor" strategii moderne-se leagă de dez- 
voltarea. unor. metode inovatoare -şi-de--realizarea-unor-suporturi pedagogice 
moderne. Se poate afirma că o decizie strategică este o opţiune pentru cea mai 
bună modalitate de organizare coerentă şi coordonare a utilizării metodelor şi 
resurselor materiale avute la îndemână în funcţie de celelalte variabile construc- 

„ tive ale situaţiei. 

i] Dat fiind faptul că termenul „strategie” este preluat-din n ştiinţele. militare; “prin 
3] analogie. se poate. spune că, aşa cum un comandant bun trebuie să cunoască 
/ strategii şi tactici-(ca moduri sau teorii de abordare a Iezolvării problemelor cu 

9! care-se-confruntă-pe-câmpul-de-luptă)-pentru a-şi amplasa armele în mod eficient 
] şi pentru a-şi organiza aparatul logistic în_funcţie de situaţie, asigurându-şi 
. victoria, tot aşa un bun profesor trebuie să stăpânească mai multe strategii şi, în 

| funcţie de situaţia didactică, să opteze pentru cea mai potrivită, din aceleaşi 

| motive, constând în folosirea metodelor (armelor sale) şi ordonarea celorlalte 

N_resurse Care vor asigura. reuşita deplină a acţiunii (Shadish et al., 1999). 

În sprijinul acestei interpretări, cu accent pe utilizarea Ei inca a metodelor 
diferite şi a celorlalte resurse (suporturi didactice, forme de organizare a activităţii 
elevilor), vin şi diferitele precizări şi definiţii ce aparţin unor recunoscuţi 
cercetători sau practicieni ai şcolii, cum ar fi: 


- în sprijinul unei asemenea interpretări vin şi precizările formulate de Gaston 
Mialaret în Vocabulaire de L'education (PUF, Paris, 1979): strategia „este 
ştiinţa sau artă de a combina şi « de a coordona acţiunile în vederea atingerii 
“scopului. Ea corespunde unei planificări pentru a ajunge la un rezultat în 
acord cu obiectivele de atins şi cu mijloacele examinate pentru a le atinge” ; 
7] J. Parent şi Ch. Nero înţeleg prin strategie „un ansamblu de resurse şi Alaibile 
! planificate şi organizate de profesor în scopul de a le permite elevilor să atingă 
) obiectivele date. Persoanele, locaţiile, materialele şi echipamentele formează 
resursele, în timp ce modurile de intervenţie (abordare), formele pedagogice 
__Şi tehnicile pedagogice constituie metodele” (Parent, Nero, 1981). 


În mod asemănător, prin strategie se înţelege : 


- „un ansamblu de forme, metode, mijloace tehnice şi principiile de utilizare a 
lor, cu ajutorul cărora se vehiculează conținuturile, în vederea atingerii 
obiectivelor” (Ionescu, Chiş, 1992, p. 9); 

— „combinarea şi organizarea cronologică a ansamblului de metode şi de mate- 
riale alese pentru a atinge anumite obiective”; 

- „ansamblul mijloacelor puse în lucru pentru a atinge scopul fixat, ue 
de Ja organizarea materială şi alegerea suporturilor până la determinarea 


d 

sarcinii de învăţare şi a condiţiilor de realizare. "Toate acestea vor depinde de 
obiectivele propuse a fi atinse şi de fazele formării trăite de subiect” (Nunziati, 
1990) ; 

e „combinarea specifică, oportună, conjuncturală de metode, mijloace, forme 
de organizare, resurse materiale şi temporale, tipuri de învăţare”, aşa cum 
subliniază D. Ungureanu (1999, p. 16); 

e „strategia didactică este modalitatea eficientă prin care profesorul îi ajută pe 
elevi să acceadă la cunoaştere şi să-şi dezvolte capacităţile intelectuale, 
priceperile, deprinderile, aptitudinile, sentimentele şi emoţiile. Ea se constituie 
dintr-un ansamblu complex şi circular de metode, tehnici, mijloace de învă- 
țământ şi forme de organizare a activităţii, complementare, pe baza cărora 
profesorul elaborează un plan de lucru cu elevii, în vederea realizării cu 
eficienţă a învăţării” (Oprea, 2006, p. 24). 

(are obtin (se 

În opinia noastră, cei mai eficienţi profesori, aşa-zişi „profesori strategici”, 
sunt cei capabili să combine metodele şi tehnicile de predare-învăţare în toate 
modurile posibile. O astfel de activitate strategică îşi găseşte fundamentele 
ştiinţifice şi metodologice în modurile diferite în care elevii îşi reprezintă 
realitatea, în care au acces la cunoaştere, ceea ce sugerează un număr mare de 
modalităţi de combinare. Motiv pentru care combinaţia devine foarte stimulativă 
pentru elevi. Ea îi conferă flexibilitate, adaptabilitate şi mai multă eficienţă 
metodologiei didactice. Întăreşte sentimentul de competenţă la profesor. Este 
adevărat, operaţiile combinatorii implică ingeniozitate, măiestrie şi artă, ca şi 
abilitate în utilizarea lor. Dar, în calitate de conducător al procesului de învăţământ, 
profesorul poate şi trebuie să lase câmp liber imaginaţiei şi inteligenţei sale 
constructive. TE pe | 

O strategie poate fi rezultatul complex al combinării după criterii foarte 
diferite a metodelor, în funcţie de complementăritatea sau valoarea compensatorie 

a acestora, de compatibilitatea şi exclusivitatea lor. Nu este de luat în considerare 

neapărat posibilul caracter antagonist al unor metode. ; 

” Spre exemplu, se pot combina : 


_ metode de studiu individual, independent, cu metode de învăţare interactive 
(de grup, de echipă); 

— metode clasice cu metode moderne, tehnologizate ; 

_ metode constructive cu metode algoritmice ; 

_ metode inductive cu metode deductive; 

— metode informaţionale (cantitative) cu metode formative ; 

metode formale cu metode nonformale. 


c) Strategia - ca structură procedurală 


Într-o a doua accepţie, strategia se defineşte ca un ansamblu de acţiuni şi 
operaţii de predare-învăţare în mod deliberat structurate sau programate, orientate 
în direcţia atingerii, în condiţii de maximă eficacitate, a obiectivelor prestabilite. 

Astfel, subliniază Claude Bastien (1987), strategia ar fi o structură procedurală 
în sens de ordonare specifică a acţiunilor şi operaţiilor ce vor fi efectuate, 
concretizate în metodele şi procedeele care le reprezintă. 

O asemenea interpretare îi atribuie strategiei semnificaţia unei „prescrieri a 
comportamentelor de urmat, ceea ce exprimă voinţa trecerii la acţiune pe baza 
unui plan - „plan comportamental” - care guvernează comportamentele de 
predare şi învăţare, un plan de acţiune care duce pas cu pas la urmărirea scopului 
propus. În mod formal, o opţiune strategică ar fi deci o decizie pentru o anumită 
programare a comportamentelor specifice şi a condiţiilor proprii de manifestare 
a acestora, după principiul coerenţei, compatibilităţii şi complementarităţii efectelor. 
Şi totuşi, strategia se deosebeşte de un algoritm de acţiune „prin aceea că ea oferă 
o serie de momente de opţiune în care se impune manifestarea unui comportament 
inteligent, pe când algoritmul duce la aplicarea unică şi esențialmente mecanică 
a uneia sau mai multor operaţii” (Ausubel, Robinson, 1981, p. 711). 

Este exemplul unui soft didactic, riguros construit dinainte, dar care conţine 
nişte spaţii libere ce lasă loc intervenţiei profesorului sau elevilor să- -şi manifeste 
propria contribuţie. Şi este firesc să fie aşa, deoarece contextul în care se implică 
strategia nu se comportă ca o situaţie imobilă, ci ca una extrem de dinamică. Din 
nevoia de a face faţă cerinţelor de desfăşurare a acţiunilor, strategia se poate 
manifesta, pe de o parte, ca un mod constant de acţiune, iar pe de altă parte, ca 
un mod de acţiune uşor readaptat, în funcţie de propria funcţionare, pe bază de 
feedback (ca mecanism de reglare), să devină deci dinamică „pentru a ţine seama 
de procesul creator al evoluţiei şi inovației, care este chemat să modifice din mers 
datele situaţiei” (Bastien, 1987) faţă de cum a fost gândită iniţial. | 


d) Strategia ca înlănțuire de decizii 


Într-o a treia accepţie, se porneşte de la premisa că deciziile sunt cele care 
definesc actul de predare, ca şi stilurile didactice ca atare ; tot ele sunt cele care 
definesc şi strategiile ce privesc desfăşurarea efectivă a predării şi învăţării. 

Astfel, pentru Apostol (1969), strategia are înțelesul „unei acţiuni decompozabile 
într-o suită de decizii elementare, condiţionate între ele şi realizabile cu ajutorul 
unor operaţii şi dispozitive determinate. După cum se ştie, 0 «strategie» se 
deosebeşte de o schemă operaţională rigidă (algoritm) prin aceea că, la fiecare 
decizie (care determină pasul următor), se întrebuinţează informaţia dobândită în 
etapele parcurse” (Bojin, 1980, p. 34). 

Un punct de vedere similar împărtăşeşte şi Dan Potolea (1989, p. 144), 
pentru care noţiunea de strategie (luată în sensul dat termenului de J. von 
Neumann şi O. Morgenstern) „reprezintă, în esenţă, o acţiune decompozabilă 
într-o suită de decizii-operaţii, fiecare decizie asigurând trecerea la secvenţa 
următoare pe baza valorificării informaţiilor dobândite în etapa anterioară. În 
acest sens, strategia devine un model de acţiune în acţiune, care acceptă in ab 
initio posibilitatea schimbării tipurilor de operaţii şi sudată ina lor”. Aceeaşi 
idee este împărtăşită şi de Noveanu (1983, p. 58), pentru care strategia reprezintă 

un „ansamblu de decizii vizând desfăşurarea procesului instructiv-educativ, în 
vederea atingerii unor obiective, decizii adecvate situaţiei concrete (factorilor 
care au influenţă asupra rezultatelor proiectate)”. 

Privită din acest unghi de vedere, strategia are semnificaţia unui instrument 
de control aplicat comportamentelor profesorului şi elevilor, manifestate în timpul 
desfăşurării procesului de învăţământ, în aşa fel încât acesta să ducă în mod sigur 
la realizarea sarcinilor de învăţare prin metode şi mijloace eficiente. Cum s-ar 
„zice, strategia ar constitui un instrument care obligă la parcurgerea operaţiilor 
succesive, finalizate şi condiționate între ele, până la atingerea obiectivelor. 


e) Strategia didactică - rezultat al contopirii strategiei de predare şi strategiei 
de învăţare 


Faptul că procesul de instruire angajează într-un efort comun cei doi parteneri - 
profesor şi elev -, strategia de instruire apare că fuziune intimă a celor două 
tipuri de strategii — de predare şi de învăţare -, inseparabile, implicate la un 
moment dat într-o situaţie de instruire. Dacă pentru profesor strategia de predare 
reprezintă performanţele sale în materie de prezentare, într-un fel sau altul, a 
unui subiect (conţinut) nou, pentru elev, strategia de învățare constituie modul 
activ de percepere, de organizare, de elaborare şi de precizare faţă de respectivul 
subiect sau conţinut nou care i-a fost supus atenţiei; este „modul în care el 
selectează, dobândeşte, organizează şi integrează noile cunoştinţe în propria 
gândire sau în structurile lui cognitive” ori „capacitatea sa de a selecta strategiile 
din inventarul său şi modul efectiv în care le foloseşte pe cele mai adecvate 
subiectului dat” (1990). 

Adeseori, strategiile de învăţare sunt identificate cu strategiile cognitive foarte 
apropiate conceptului de rezolvare de probleme. Pentru Gagn€, reprezintă „abilităţi 
prin intermediul cărora elevii reglează propriile procese de învăţare, de memorizare 
şi de gândire”. Aceste abilităţi de organizare interioară au primit denumiri 
diferite. Am putea spune, aşadar, că strategia se dovedeşte a fi, deopotrivă, 
conservatoare (până la un punct) şi inovatoare (dincolo de un punct), aflându-se 
într-un proces de reconstrucție şi adaptare la situație. lar în situaţiile în care 
predarea se vrea constructivistă, strategia nu se poate construi aprioric, ci din 
mers. 


f) Conceptul de tactică 

ele devin self-management behavior sau „procese executive de control” (Raynal, 
Rieunier, 1997). După dicţionarul lui Raynal, strategiile cognitive se referă la 
„coordonarea mijloacelor puse în lucru de un individ pentru a dirija procesele 
sale de atenţie şi procesele de învăţare, constituind un ansamblu de operaţii 
cognitive şi de acţiuni pe care individul le pune în lucru pentru a prelucra o 
informaţie sau o situaţie în vederea atingerii unui scop” (Raynal, Rieunier, 1997). 
În concluzie, sintetizând ceea ce are o semnificaţie comună acestor enunţuri 
prezentate, putem afirma că strategiile de instruire (didactice) reprezintă un fel 
de „inginerii pedagogice desfăşurate” ce exprimă voinţa de traducere a intenţiilor 
instructiv-educative în acte pedagogice, de a stăpâni situaţiile de instruire, de a 
face faţă întâmplării sau hazardului în soluţionarea optimă a unor astfel de 
situaţii, că sunt construcţii alcătuite din acţiuni şi operaţii, fie predeterminate, fie 
la inspiraţia momentului. 


3. Un mod operativ de elaborare a strategiei 
Aşa cum s-a mai precizat, o strategie se situează întotdeauna în spaţiul: definit de 
variabilele specifice unei situaţii de instruire, În consecinţă, căutarea strategiei 
trebuie să se bazeze pe Janaliza situaţiei)date, pe inventarierea resurselor. şi 
— constrângerilor umane, materiale şi procesuale (metodice) existente sau posibile, 

Acestei prime faze de examinare îi urmează o alta, cea de sinteză sau de 
integrare într-un posibil acțional a datelor şi elementelor: reţinute selectiv. 

După J]. Parent şi Ch. Nero (1981), acest demers constructiv ar putea fi 
reprezentat schematic în felul următor (figura 1); 


Faza de analiză 


Analiza variabilelor : 
— obiective 

- conţinut 

— resurse umane 

- moduri de predare 


ea 


- mod de abordare 


— metode 
- forme de activitate 


- materiale didactice/suporturi 


— resurse materiale —> | - mijloace de învăţământ > S$ 
— timp şcolar - echipamente/organizarea mediului Strategie 
— evaluarea 


— retroacţiune (feedback) 


— participarea fizică şi mentală 
- aplicarea cunoştinţelor 

— respectarea ritmului individual de învăţare 
- cunoaşterea rezultatelor 
— repetiţia 

- motivaţia învăţării 

— organizarea conţinutului 


Examinarea factorilor 
psihopedagogici care 
influenţează activitatea 


„Figura 1. Demersul elaborării unei strategii didactice 
(Parent, Nero, 1981) 


O d 


) 


N 

În accepţia cercetătorilor amintiţi, întotdeauna trebuie luaţi în seamă şi unii 
factori psihopedagogici ierarhizaţi în ordinea gradului de influențare. În acest 
sens, problema esenţială de care-depinde producerea învăţării este cea a implicării, 
a angajării active a elevului, cu toate forţele sale, în susţinerea acestui COT, Care 
este strâns corelată cu motivaţia şi cunoaşterea propriilor rezultate. 

Cu titlu de exemplificare, găsim utilă ordonarea celor patru.categorii de elemente 
constitutive ale strategiei, conform reprezentării care urmează (tabelul 1): 


Tabelul 1. Elemente posibile în prefigurarea strategiei didactice 


Strategia didactică 3 
Forme de 


Moduri de acţiune 


Experienţe de Mijloace - 
P Ă t Metode Y organizare 
învăţare | 
învăţare prin explicaţia ; materiale frontale ; 
1900048 - expunerea ; i paie - colective; 
- învăţare prin - conversaţia; % = ŞI -  microgrupale 
ire : moderne ; Xe 
descoperire ; - dezbaterea ; 4 a Ea (de echipă) ; 
E X - - tehnici audio- A . 
învăţare proble- |_ problematizarea ; a nf - în perechi; 
matizală , b ia: te arcadă - individuale ; 
Î fi i O servaţia Pi N . teh | sa IE 
— învăţare prin . NOI (ehnologit , 2306 
lectură ; — „experimentul ; = echipamente | . 
» h € 
— învăţare pro- - demonstraţia ; (aparatură de 
gramată ; — studiul de caz; laborator) ; 


- exerciţiul ; 
- simularea, jocul; 
metode interactive etc. 


- “învăţare prin multimedia etc. 


cooperare etc. 


Din cele prezentate se poate deduce că elaborarea unei strategii adecvate şi 
eficiente nu este o simplă operaţie mecanică, dimpotrivă, este o-soluţie-de tipul 
rezolvării metodologice a unei situaţii de instruire, şi nu poate fi găsită în baza 
aplicării unor reţete. 0 


4. Diversitatea strategiilor didactice. Tipuri de strategii 


Cercetările scot la iveală o mare diversitate de strategii care stau la dispoziţia 

profesorului. Diversitatea vine în sprijinul acestuia. Cu cât va dispune de o gamă 

mai largă şi de abilităţi de combinare a lor, cu atât va avea mai mult de unde să 

aleagă şi ce să combine, va putea să stăpânească-situaţiile cu.care are de-a face. 
Deşi nu s-a conturat încă o tipologie specifică domeniului, totuşi unele 

încercări de acest gen sunt notabile, oferind un sprijin şi o anumită orientare de 

bun augur în această direcţie. Astfel, sunt adoptate mai multe criterii, iar corespunzător 

acestora, o seamă de strategii. 

După gradul de generalitate se întâlnesc : 

* strategii generale/strategii particulare. Primele sunt aplicabile unei mari 
varietăţi de situaţii ; cele particulare sunt potrivite predării unor discipline ori 
anumitor situaţii specifice. 

După prioritățile acordate, există : 
e strategii centrate pe elev/student sau. pe învăţare. 


În prezent, acestea se situează pe primul plan, expresie a aplicării teoriilor 
cognitiv-constructive în procesul instruirii” Ele pun accentul pe implicarea 
deplină a elevului în actul învăţării, deoarece el este subiectul construcţiilor 
propriilor. cunoştinţe, pe. valorificarea maximală a potenţialităţilor psihice” şi 
fizice ale acestuia, pe valorizarea şi responsabilizarea subiectului învăţării” Ca 
punct-de-plecare;-sunt tuate-trebuinţele de dezvoltare, interesele, potenţialităţile 
reale şi aspiraţiile-elevului (UNICEF, MEC, 2006). R 

Acestea se bizuie mai ales pe metode activ-participative. 


* strategii centrate pe conţinut, pe predare, pe profesor, considerate ca aparţinând 
“mai degrabă trecutului decât prezentului (strategii de predare, strategii de 
recapitulare etc.) ; 
* strategii centrate deopotrivă pe elev şi pe conţinut ; 
* strategii centrate pe grup sau microgrup (munca în echipă). 


În funcţie de natura activităţii depuse, există: 


* strategii cognitive (de cunoaştere), de procesare în diferite moduri a informaţiei 
(de construcţie de noi cunoştinţe, noţiuni, concepte, de codare, aplicare 
practică, rezolvare de situaţii-problemă etc.). În rândul acestei categorii ar 
putea să fie integrate şi strategiile interdisciplinare, strategiile lineare (organizare. 
şi prezentare lineară a cunoştinţelor), strategiile nelineare sau holistice (de 
comunicare globală, localizare globală, gândire globală), capabile să conexeze 
operativ informaţii recent intrate în circulaţie. 


În sfera strategiilor cognitive se înscriu, în opinia noastră, şi unele strategii 
cognitiv-formative care îşi propun dezvoltarea unor aptitudini şi capacităţi cognitive 
generale, cum ar fi cele de: reflecţie evaluativă, analiză critică, rezolutive (de 
rezolvare a problemelor complexe), sinteză, anticipative, de interpretare, argu- 
mentaţie, înţelegere, inteligenţă cognitivă/emoţională, imaginaţie constructivă etc. 


* şi, nu în ultimul rând, strategii metacognitive (de învăţare a învăţării). 


După cum se poate constata, toate acestea antrenează procese mentale superioare. 

În fine, nu putem să nu subliniem importanţa în creştere a dezvoltării unor 
strategii de sprijin al elevilor în dificultate (cu dificultăţi de învăţare), realmente 
de aplicare a paradigmei constructiviste în practica şcolară. 


strategii acționale sau psihomotorii ; 
e strategii afectiv-emoționale (de învăţare prin trăire afectivă). 


După implicarea creatoare/noncreatoare a profesorului în activitatea didactică, 
se pot departaja: 


se 


=> 

strategii comunicativ-novatoare, ce dau frâu liber imaginaţiei şi inteligenţei 


profesorului şi care duc la înlăturarea a ceea ce este vechi, desuet, depăşit, ce 
fac loc unor modalități noi de abordare a învăţării-predării, de combinare a 
melodelor şi a celorlalte resurse necesare. Sunt strategii creatoare de noi 
tipuri de practici, mai mult sau mai puţin diferite de cele existente (Davies, 
1971). Adeseori, strategiile novatoare sunt elaborate de profesorii înşişi pentru 
situaţiile în care strategiile cunoscute nu oferă nici o soluţie precis conturată ; 
strategii bazate pe complexe de deprinderi, ca moduri mai generale, globale 
şi mai suple de abordare a predării, uşor aplicabile în situaţii de mare 
varietate ; 

strategii bazate pe obişnuinţă, pe automatisme (rutinare), ca aplicare a unor 
rețete rezultate în baza repetiției îndelungate, a stereotipizării şi şablonizării 
unor practici. De unde, pericolul căderii în rutină, al rigidităţii, inerției şi 
monotoniei, al oboselii şi trăirii unor nesfârşite insatisfacții profesionale şi 
lamentări de pe urma utilizării acestora; 

strategii imitative mimetice, care presupun a merge pe căi bătătorite, urmându-i 
pe alţii. | 


Dacă se ţine seama de logica gândirii pe care elevii sunt invitaţi să O urmeze, 
poate vorbi despre: 


strategii inductive — ce pun elevii în faţa realizății şi îi conduc prin analiza 
faptelor empirice a exemplelor, a observaţiei, la desprinderea punctului comun 
al noţiunii, principiilor care le explică şi la sintezele care le organizează 
(oferă experienţe din care ei extrag regula sau principiul ce trebuie scos la 
iveală şi însuşit). În acest caz, învăţarea urmează /raseul de la percepţia 
intuitivă la explicaţie, de la analiza faptelor concrete la noțiune, la idee, de la 
particular la general, de la cunoaşterea efectelor la desluşirea cauzelor, de la 
concepte particulare la concepte generale. 


În esenţă, ele se sprijină pe observaţia metodică şi analiza realului, pe 


revelarea aspectelor similare, constante şi a deosebirilor, pentru a se ajunge la 
generalizări şi formalizări. În acest caz, elevul se gândeşte şi acţionează, pe cât 
îi stă în putinţă, în .mod independent; profesorul îl ajută doar „acolo unde 
puterile acestuia nu răzbesc”. 


Ca varietate, ele pot fi: observativ-investigative, inductiv-experimentale, 


inductiv-problematizante etc. (în general, bazate pe „învăţarea prin descoperire”). 


Folosirea strategiilor inductive se justifică mai ales atunci când se lucrează cu 


şcolari aflaţi în stadiul concret-operaţional al dezvoltării cognitive, dar şi cu 
elevi de alte vârste, pentru ă facilita înţelegerea materialului nou. 


strategii deductive (axiomatice) - folosite în scopul prezentării de adevăruri 
sub formă de axiome, postulate, idei, noţiuni şi al formării gândirii ipotetico- 
-deductive, de probare a soluţiilor prin efectele lor, ori de integrare a concepțiilor- 
cheie. De această dată, demersul este invers celui inductiv, în sensul că 

profesorul enunţă principiul, regula, noţiunea, definiţia, după care face proba 
faptelor - arată trăsăturile specifice, prezintă exemple, fapte, pe care le 
explică. Se porneşte deci de la cunoştinţe cu caracter general la cunoştinţe 
particulare, de la noţiune la exemple concrete, de la ipoteză la faptul verificat 
prin observaţie şi experimente etc. În opinia lui Ausubel, „drumul normal al 
cunoaşterii concentrate şi recapitulative din activitatea şcolară este al deduc- 
ţiei, de la vârful spre baza piramidei conceptuale a fiecărei discipline” (cf. 
Bîrzea, 1987, p. 25). 


Pe măsură ce ştiinţa va opera cu noţiuni tot mai abstracte, rolul abordării 
deductive în prezentarea cunoştinţelor ştiinţifice va creşte şi el, căci „deducţia 
permite generalizarea ideilor ştiinţifice, scoaterea în evidenţă, în materialul de 
învăţare, a ideilor principale, esenţiale, evidenţierea unor formule, legi etc., pe 
baza cărora se face apoi delimitarea unor elemente particulare ; în acest fel, 
conţinutul este eliberat de detalii şi fapte de prisos” (Babanski, 1979, p. 14). 

În concluzie, strategiile deductive sunt preferate pentru economicitate, eleganţă 
şi consistenţa lor formală. da mita 
„Sunt folosite în variaţii cum ar fi: strategia academică (axată pe expunere şi 
demonstraţie teoretică), strategia explicativă, explicativ-intuitivă (demonstrativă), 
conversativ-euristică, problematizantă, explicativ-reproductivă (expozitivă) ş.a. 


* strategii transductive, divergente, generatoare de idei originale (de genul 
explicaţiei prin metafore, analogii, comparații, prin punere în relaţie a unor 
elemente considerate în mod obişnuit ca disparate) ; 35 

* strategii dialeciice — bazate pe punerea în relaţie a reprezentărilor şi a 
conceptelor, ideilor, într-o formă critică şi problematizantă, deci cu accent pe 
interacțiuni, pe asociaţii (Cornu, 1992); 

* strategii ipotetice (rezolutive), bazate pe construcţia de ipoteze, pe problematizare, 
centrate pe gândirea divergentă sau pe cea convergentă ; | 

* strategii analogice — de învăţare prin construire şi utilizare de modele (copii 
ale originalului): modele de cunoaştere, modele de acţiune, modele ce 

„reprezintă procese complexe etc. Demersul modelizant face accesibilă o 
realitate tradusă, astfel, în forme mediate, transfigurate, în modele prezentate 
ca adevăruri indiscutabile sau care au un caracter ipotetic, de explicaţie şi 
predicţie. Metodele modelării, simulării, jocului de rol, învăţării pe simulatoare 
etc. devin, în cazul acesta, componente esenţiale ale acestui tip de strategii ; 

* strategii analitice — cu accent pe examinarea unui obiect, fenomen, proces 
etc. în cele mai mici unităţi, ca o modalitate de a-l explica şi interpreta 
teoretic, de a stabili corelaţii între elementele componente. De exemplu: 
studiile „anatomice”, factoriale etc. ; 

* strategii integrative sau de sinteză — ce îmbină gândirea cu acţiunea, studiul 
teoretic cu activitatea practică; 

* strategii descriptive — centrate pe organizarea şi clasificarea (sau enumerarea) 
elementelor, pe generalizarea prin modele taxonomice etc. Ş 

+ strategii interpretative ; 
e strategii ludice; 
strategii mixte (combinatorii), de tip inductiv-deductiv, deductiv-inductiv etc. 


Didactica modernă recunoaşte meritele atât ale abordării inductive, cât şi ale 
celei deductive, atât ale celei analogice, cât şi ale celei ipotetice ş.a.m.d., toate 
fiind considerate, pe bună dreptate, ca indispensabile pentru iniţierea elevilor în 
"tainele cunoaşterii şi în utilizarea metodelor specifice cunoaşterii ştiinţifice. 
Toate strategiile amintite au zrăsăruri comune cu investigația ştiinţifică. 

Unul dintre cele mai importante criterii de definire şi ordonare a strategiilor 
îl constituie gradul de dirijare sau de nondirijare a învăţării (caracterul prescriptiv * 
sau neprescriptiv al învăţării) (Potolea, 1989, p. 131). 

Din acest punct de vedere, strategiile se înscriu pe un continuum de la 
învăţarea riguros prescrisă, controlată de profesor, până la învăţarea independentă, 
autonomă, permisivă, eliberată de prescripţii impuse din afară. În această ordine, 
vom distinge : 


e strategiile algoritmice (prescriptive sau directive), care impun un drum precis, 
o determinare riguroasă a succesiunii de operaţii, care prescriu pas cu pas 
parcurgerea 'procesului de învăţare, care sunt directiviste şi rigide, în sensul 
că cer o dirijare foarte strictă, fără să lase loc la adaptări din mers. 


Ele înăbuşă manifestarea spontaneității la elevi, reduc posibilităţile de mani- 
festare a curiozităţii şi originalității. Sunt specifice pentru situaţii cu sfârşit 
închis. Din această categorie fac parte : 


e strategii algoritmice propriu-zise ; 
o strategii bazate pe principiul programării (vezi instruirea programată şi 
variaţii ale acesteia) ; 
e strategii computerizate (vezi instruirea asistată de calculator - LAC); 
strategii semialgoritmice (semiprescriptive sau semidirijate). 


La polul opus se situează strategiile euristice, nealgoritmice sau neprescrip- 
ive. Ele au unele trăsături comune cu investigația ştiinţifică, situează elevul în 
postura unui subiect epistemic, în sensul că el este cel care caută, tatonează, 
enunţă ipoteze, explorează diverse alternative, îşi asumă riscul încercărilor şi 
erorilor, al ambiguităţii şi incertitudinii. Sunt strategii specifice unei predări 
provocatoare de întrebări noi care cer răspunsuri, nu impun structurări sau par- 
cursuri stricte, dirijarea profesorului este redusă la minimum, accentul cade pe 
munca, independentă, pe trezirea interesului pentru tema respectivă, pe per- 
ceperea şi utilizarea globală a circumstanțelor, pe capacitatea de rezolvare 
autonomă a problemelor. Aici, profesorul îşi asumă riscul insuccesului, al 
nereuşitei. 

--“ Acestea sunt strategii specifice pentru situații cu sfârşit deschis (care cuprind 
mai multe răspunsuri posibile) şi se pot baza pe: 

* învăţarea prin descoperire (euristică) independentă ; 
* învăţarea prin rezolvare de situaţii-problemă ; 
* învăţarea prin observarea investigaţiilor ; 

învăţarea inductiv-experimentală ; 

învăţarea prin elaborare de proiecte ; 

învăţarea prin conversaţie euristică ; 

învăţarea interactivă (cooperativă). 

Lor li se adaugă: 


* strategiile mixte (combinatorii). 


„Un tip aparte, din această categorie, îl constituie strategiile creative (diver- 
gente - Beaudat - 1973), care nu sunt formulate în mod explicit, elevii având 
posibilitatea să meargă pe trasee inedite ; ele pun accentul pe promovarea gândirii 
productive a acestora, lăsând câmp deschis manifestării spontaneității, originalității 
şi gândirii divergente (emergenţei ideilor originale, soluţiilor inedite). Şi sunt 
preferabile în condiţiile realizării unor obiective de tip „sinteză” şi „evaluare”, 
interpretare, rezolvare. | | 

În opinia celor mai mulţi specialişti (Ausubel, Bruner), nu există strategii pur 
euristice sau strict algoritmice, ci strategii mixte sau combinatorii, care lasă loc 
imbinării, în proporţii diferite, a elementelor de dirijare şi a celor de independenţă. 
Adeseori, eficienţa este rezultatul unui mod explicit şi ingenios de combinaţie. 

“După modul de grupare al elevilor, se împart în: strategii frontale, de grup 
(colective), de microgrup (echipă), de lucru în perechi (duale), individuale 
(bazate pe munca individuală) şi mixte. 

Un loc aparte ocupă în acest grupaj strategiile interactive, eficiente prin aceea 
că încurajează interacţiunile pozitive dintre membrii grupului (relaţii de cooperare, 
de competiţie), bazate deci pe învăţarea prin colaborare ori prin competiţie just 
înţeleasă. Şi, bineînţeles, prezintă un interes crescând strategiile de stimulare a 
resurselor personale, cele de diferenţiere şi individualizare sau de personalizare 
a instruirii. Acestea îşi găsesc suportul în psihologia umanistă modernă, în 
teoriile individualizatoare şi personalizatoare susţinute de R. Glasser (1967), 
R.O. Atkinsson (1967), valorificate, de exemplu, în modelul „învăţării depline” 
(mastery-learning), experimentat de J.B. Carroll, B.S. Bloom ş.a. în anii '70. 

După Malizia Guglielmo (1991), ceea ce în mod generic numim pedagogia 

individualizării îşi subordonează, în principiu, patru categorii de strategii, care, 
împreună, asigură o împletire a aspectelor diferenţierii cu cele ale diversificării, 
şi anume: 


„e de diversificare a conţinutului învățământului în funcţie de capacităţile şi 
interesul fiecăruia ; 

* de diferenţiere a obiectivelor didactice : 

o de diversificare a metodelor ; 


* de diferenţiere temporară prin recunoaşterea dreptului fiecăruia de a studia în 
ritmul cel mai adecvat. 

Interesantă este şi departajarea care ia în considerare factorul de impuls al 
învățării, deosebindu-se : . 


e strategii externe — pentru care stimularea învăţării vine din exterior, este 
impusă sau exercitată de profesor ; 

+ strategii interne (de self-management, de „autodirijare” sau „autoconducere” 
a învăţării) — ce reeditează ideea că, pe măsură ce elevul câştigă experienţă de 
învăţare, devine din ce în ce mai capabil să pună în acţiune propriile strategii, 
să devină dependent de propriile iniţiative şi strategii, să se afirme ca „autoinstruc- 
tor” sau „autoeducator”. Astăzi, strategiile de difuzare a conţinuturilor pentru 
autoinstruire capătă o importanţă crescândă. | 


în curs de dezvoltare sunt şi alte tipuri de strategii, legate de utilizarea 
inteligenţei artificiale (sistemul expert, strategii drill and practice etc.), strategii 
complexe generate de învăţarea electronică (e-learning) ş.a. 

În fine, ne vedem în imposibilitatea de a trece cu vederea recentele promovări 
strategice lansate de valorificarea didactică a noilor tehnologii informaţionale şi 
de comunicare (TIC), dezvoltarea unor noi strategii tehnologice de instruire. 

Se pot identifica mai multe astfel de strategii : VF” 


e strategii multimedia (digitale), ce combină tipuri diferite de prezentări (text, 
film, înregistrări video, înregistrări sonore, animaţie etc.): / 
—: conversaţia online (online discussion), chat, e-mail, blog etc. ; 
— activităţile didactice bazate pe Internet (web based lessons), de tipul: 
WebQuent, Cyber Guides ; 
- platformele de colaborare online (Bs-Cw, BlackBoard, Mood.e, Webcty etc.). 


Interesant, foarte benefic şi mai uşor de realizat cu elevii pare să fie: 


-  WebQuest-ul (1995), care presupune o activitate de învăţare centrată pe 
investigaţie (realizată în sfera informaţiilor şi cunoştinţelor furnizate în 
cea mai mare parte de Internet), legată de obţinerea unui răspuns la o 
întrebare (problemă complexă) reală, rezolvată în comun (colaborare), şi 
obţinerea în final a unui produs al învăţării creativ, original, cu valoare 
aplicativă, propunerea unui proiect, elaborarea unui raport cu propuneri 
etc.) ; în baza acestei strategii, elevii învaţă cum să selecteze şi să utilizeze 
informaţii din surse diverse şi să-şi dezvolte abilitatea de gândire critică 
(cf. Glava, 2006) ; 

- e-learning, se prezintă ca o strategie didactică destul de complexă. 


În concluzie. într-o încercare integratoare, de sinteză, privită prin prisma 
promovării activismului la elevi, multe dintre strategiile trecute în revistă pot fi 
încadrate în categoria strategiilor activ-participative sau a strategiilor interactiv- 
-participative. 

Alegerea strategiei nu este o problemă pur tehnică, ci, înainte de toate, este 
una de concepţie într-o perioadă istorică dată, la care cadrele didactice se referă 


în mod explicit sau implicit. Orice strategie sau metodologie se construieşte 

pornindu-se de la o astfel de teorie sau concepţie. Concepţiile moderne pun. 
accentul pe stimularea activităţii proprii a elevului, pe participarea lui efectivă şi 
cu toate forţele la actul învăţării, ceea ce favorizează: opţiunea pentru utilizarea 
unor strategii activ-participative şi interactive susţinute de integrarea unor metode, 
suporturi didactice şi forme de organizare a elevilor de o manieră care să sprijine 
„ acest activism şi o creştere a valorii formativ-educative a învăţării. . 

În afara unei asemenea orientări. teoretice generale, trebuie să admitem şi 
faptul că fiecare cadru didactic are concepţia lui pedagogică, rezultat al experienţei 
proprii de_instruire_ şi care _depinde- foarte mult de _modul în care acesta îşi 
reprezintă procesul de învăţământ, de poziţia teoretică pe care o adoptă. Şi 
/. aceasta poate fi constructivistă, behavioristă, sociointeracţionistă etc. Este un 
aspect ce ţine, după unii cercetători, de ceea ce se cheamă „coeficientul personal 
al agenţilor pedagogici-” > (L"dducation e! l'approche systemalique, 1976). Este 
adevărat, concepţia personală nu poate să fie decât produsul culturii pedagpaice 
a epocii istorice în care trăieşte educatorul. 

Didactica modernă îşi îndreaptă atenţia în direcţia organizării. ră aşa manieră 
a- instruirii, încât aceasta să solicite activitatea întregului. CIeicr, să antreneze 
toate funcţiile: specifice celor două emisfere cerebrale, respectiv completarea 
raţionalităţii emisferei stângi, a strategiilor lineare, prin intuitivitatea emisferei 
drepte, prin utilizarea unor strategii nelineare, holistice sau globale. O contopire 
(confluentă) a proceselor ce definesc funcţionarea celor două emisfere ar avea efecte 
considerabile asupra produselor învăţării (a celor complexe, creative, cu deosebire). 

Strâns legat de concepţie, şi nu în urma analizei altor aspecte, are. întâietate 
cunoaşterea. resurselor.energetice umane, examinarea profilului elevilor. cu care. 
se lucrează, pentru a se alege o strategie capabilă să-i determine pe toţi aceştia, 
fie.că sunt mai-lenţi, fie mai rapizi în gândire, de exemplu, să profite la maximum 
de exerciţiul de învăţare la care vor fi supuşi. Sunt de luat în considerare : 


* caracteristicile clasei de elevi sau ale microgrupurilor PE e în cadrul 
acesteia ; 

* caracteristicile psihice şi fizice ale vârstei şi ale individualității elevilor 
(capacitate de învăţare, rezistenţă la efort, ritm al gândirii, suport motivaţional 
şi atitudinal, experienţă anterioară etc.). 


Şi, bineînţeles, în alegerea strategiei se va avea în vedere armonizarea acesteia 
cu propriile competențe, caracteristici şi calități umane (capacitatea de reflecţie 
pedagogică şi de analiză a situaţiilor de instruire, experienţa didactică acumulată, 
stilul de predare etc.). 

Urmează analiza situaţiei de instruire în celelalte componente principale ale 
sale — obiective şi conținuturi, resurse şi constrângeri materiale, avute la iepeuție 
sau posibile. 

Nu se poate + elabora sau adopta o strategie fără să se ţină seama de obiectivele 
urmărite, care constituie ie principalul: Organizator'sau principiu dinamic-al-punerii 
în acţiune a tuturor celorlalte elemente componente ale procesului de instruire. 

„Numai. prin raportare la obiective se poate defini cu claritate ceea ce este 
resursă şi ceea ce este constrângere. O resursă care nu are nimic de-a face cu 

realizarea unui obiectiv încetează să mai fie o resursă şi devine adeseori o 
constrângere. Când o resursă sau o constrângere se încadrează în strategia 
realizării unui obiectiv, ea devine un «mijloc»” (L'Education er l'approche 
systematique, 1916) pe care ne putem bizui. Cu cât o strategie.va-fi-mai-precis 
„focalizată” pe obiective clar definite, cu atât-ea-va-fi-mai-eficace. Este ceit că 
nu “SE “poate folosi aceeaşi strategie pentru o sensibilizare, o informare sau 
transmitere de fapte, pentru formarea de capacităţi sau competenţe ori pentru 
dezvoltarea unor calităţi intelectuale, umane. 

. Contează apoi-natura conţinuturilor reactivate şi structura logică a acestora. 
Este adevărat, pentru unul şi acelaşi conţinut sau subiect de tratat, se pot întrevedea 
strategii diferite. Rămâne să fie aleasă cea mai potrivită. Un învăţământ bogat în 
experienţă de cunoaştere (educaţional) are nevoie de multiple strategii şi trebuie 
să expliciteze situaţiile care direcţionează selecţia unei strategii în defavoarea 
alteia. O concentrare îngustă asupra indiferent cărei strategii este la fel de 
insuficientă pentru complexitatea procesului didactic (Shadish er al., 1999, p. 321). 

Efortul. reflexiv. şi constructiv. al profesorului -va- continua, concentrându-şi 
atenţia asupra. întrebării :- „Cum va prezenta-conţinutul-respectiv-elevilor.?”. În 
această privinţă, va lua în considerare caracteristicile celui mai adecvar tip de 
experiență-de-învăţare pentru situaţia dată. Va ţine seama de faptul că fiecare tip 
de învăţare reclamă condiţii specifice şi condiţii generale în vederea obţinerii 
reuşitei acesteia. 

AP În funcţie de aceste cerinţe, urmează alegerea cu competenţă a metodelor, 

“ suporturilor didactice şi a mijloacelor indispensabile realizării acţiunilor întrevăzute. 
Se stabilesc formele de organizare a activităţii elevilor (frontale, pe echipe, 
individuale etc.). Se vor lua în considerare suporturile informaţionale (orale, 
scrise, audiovizuale, imagistice, complexele multimedia şi posibilităţile de expre- 
sivitate ale elevilor). De asemenea, se au în vedere resursele materiale aflate la 
dispoziţie sau posibile; caracteristicile spaţiului şcolar, dotarea materială, 
echipamentele, aparatura, precum şi timpul şcolar disponibil. Cum aceste resurse 
sunt întotdeauna limitate sau „definite”, limitarea lor se transformă în con- 
strângeri de care trebuie să ţinem seama. Acelaşi lucru este valabil şi în cazul 
resurselor umane, cu observaţia că unele constrângeri de acest gen se pot 
transforma în resurse. De exemplu, eterogenitatea unei clase poate determina 
aplicarea unui sistem de învăţare mutuală, fondat pe principiul sprijinului reciproc 
(D'Hainaut, 1981). i 

În fine, alegerea strategiei se face întotdeauna în spiritul cel mai pragmatic 
posibil, în confruntare cu diverse criterii de eficacitate sau de optimizare care 
permit să se efectueze o comparaţie relevantă între diverse strategii avute în 
vedere iniţial, să se dea câştig de cauză celei mai bune, celei apreciate după 
criterii de siguranţă, _rapiditate,-costuri,-nivel de performanţă, natura - perfor- 
manţei, deplina utilizare a resurselor şi mijloacelor etc. 

1 Urmând această suită de operaţii şi criterii, se poate spune că strategia poate 
fi considerată ca o formă globală de a opera sau de a manevra optim resursele 
metodologice adecvate unei situaţii de instruire determinate. Se poate ajunge aici 
_/ însă numai prin respectarea pe anumite normativităţi didactice, a unui set de 


Ş, 

reguli, norme şi principii ce stau la baza organizării proceselor de predare- 
-învăţare-evaluare. 

Expresie a unor legităţi bio-psiho-pedagogice, precum şi a celor mai recente 

achiziţii ale ştiinţelor educaţiei, aceste principii acţionează în calitatea unei 
permisivități sau constrângeri care obligă la alegerea unora sau altora dintre 
metodele şi mijloacele avute la îndemână, la opţiunea pentru anumite combinaţii 
posibile între metode şi resurse, după criterii de „adecvare”, de o an şi de 
eficienţă. 
- “Toate aceste precizări şi consideraţii duc în final la concluzia că dt ia 
"strategiei eficiente cere din partea cadrului didactic multă ingeniozitate, condiţie 
subliniată, de altfel, de cei mai reputați specialişti şi ăi colători îi în domeniu 
(Ausubel, Robinson, 1981, p. 619). sai 

Capitolul XIII 


Activitatea de evaluare în învățământ 


1. Definirea conceptului de evaluare 


Există mai multe definiţii atribuite evaluării. Dar, pentru cele mai multe, a 
evolua înseamnă a enunţa o judecată de valoare, după criterii precis stabilite, cu 
privire lao entitate determinată, în scopul adoptării unei decizii referitoare la 
ameliorarea sau viitorul acestei entităţi. Mai analitic, a evalua înseamnă a 
—Hetermina : valoarea cu privire la un produs, proces, rezultat, proiect, program 
etc. ; calitatea (eficacitatea) unor rezultate, progrese, prestații etc. ; meritele 
unei persoane, instituţii, politici noi etc. ; eficiența (randamentul) unei activităţi, 
unui proces etc. Toate aceste enunţuri (căutări) au semnificaţia unei interogaţii 
permanente şi fundamentale, cu scopul de a ajuta factorii de decizie să ajungă la 
alegeri ameliorative raţionale. „Evaluarea este unul dintre domeniile-cheie ale 
oricărei schimbări sociale.” (MEC, 2001, p. 336) 
“În principiu, se poate evalua orice, inclusiv evaluarea poate fi supusă evaluării 
(evaluarea evaluării). 

De fiecare dată însă, criteriile sunt cele care permit atribuirea valorii (importanţei, 
meritelor etc.), iar scopul are caracter de justificare a acestor operaţii, respectiv, 
atribuirea valorii nu este un scop în sine, nu are menirea de a demonstra, de a 
identifica, ci de a contribui la îmbunătăţirea situaţiei evaluate. L 

După cum se poate constata, evaluarea este orientată spre valori, ea pune 
accentul pe problemele de valoare şi de emitere a judecăților de valoare. 

Prin faptul că „valorile reprezintă un caz special al construirii ştiinţifice”, că 
„afirmaţiile de valoare sunt similare altor construcţii ştiinţifice” (Seriven, 1986, 
cf. Shadish et al., 1999, p. 62), apare tot mai evidentă tendinţa evaluării de a 
deveni o „ştiinţă a valorizării” integrată procesului mai general al conducerii 
activităţilor social-umane, managementului specific diferitelor domenii, parte 
integrantă din modul de funcţionare a oricărui sistem care lucrează bine. 

+ În această ordine de idei, este tot mai mult acreditată opinia conform căreia 


ştiinţa şi arta evaluării reprezintă un sprijin esenţial al evaluatorului în a stăpâni 

şi controla acţiunile şi rezultatele, comportamentele şi intervenţiile diferiților 
factori angajaţi în realizarea activităţii. 


2. Evaluarea în învățământ 


Dacă evaluarea este omniprezentă în toate sectoarele activităţii social-umane, cu 
atât mai evidentă este prezența ăcesteia în sistemul educaţional. Un vast domeniu 
ce decurge dintr-un set de valori, ce are un sistem propriu de valori dependent de 
valorile societăţii şi ale culturii din care face parte, Aici se operează cu valori, se 
cultivă valori şi totul se raportează la valori, la concepţiile pedagogice care fac 
parte din acest sistem de valori. 

Conținuturile reactivate zi de zi în practica şcolii sunt purtătoare ale valorilor 
ce aparţin patrimoniului cultural al societăţii : valori ale ştiinţei şi tehnologiei, 
literar-artistice şi filosofice, morale şi sociale etc. Şcoala întruchipează valorile 
societăţii şi ale culturii. În practicile zilnice ale şcolii se exersează fără încetare 
experienţe cognitive, afectiv-atitudinale şi acţionale, comportamentale, se cultivă 
aptitudini şi calităţi umane, se formează caractere şi trăsături de voinţă, note 
definitorii ale personalităţii pe care societatea şi-o doreşte. Valorile umanului, | 
valorile personalităţii sunt valorile învăţământului, ale educaţiei: sunt cele care, / 
ghidează întregul proces instructiv-educativ. În consecinţă, în învăţământ (educaţie) 
totul poate să se prăbuşească dacă punctul de plecare - respectiv conceptele de 
om şi de personalitate - nu este clar definit, dacă valorile social-umane ce dau 
profil acestei personalităţi sunt false. 

Specific învăţământului este faptul că, aici, nu numai că se predă şi se învaţă, 
ci se şi alege ceea ce urmează să se predea şi să se înveţe, şi cum să se predea, 
şi de ce ar trebui predate şi învăţate anumite lucruri (H. Gardner). Ceea ce 
înseamnă că învăţământul îşi declară opţiunile pornind de la anumite judecăţi de 
valoare, că îşi justifică priorităţile în baza unui sistem:de valori sociale şi 
individuale, că în aceste opţiuni şi priorităţi sunt reflectate finalităţile (scopurile 
şi obiectivele) învăţământului, care direcţionează întreaga activitate a acestuia. 

Concluzia care se poate desprinde de aici este aceea că filosofia educaţiei 
(învăţământului) este strâns legată de filosofia valorilor. În numele acestei 
filosofii, valorile sunt cele care definesc aspectele calitative ale învăţământului. 

Prin intermediul finalităţilor şi al conţinuturilor, /evaluarea este conectată la 
„acest sistem de valori. Şi ceea ce se aşteaptă din partea ei este să aducă propria 
contribuţie la întărirea actului de instruire şi educaţie, să dovedească un caracter 
creativ, constructiv de implicare, cu specificul ei, la structurarea personalităţii 
elevului în spiritul valoritor autentice. Dezideratul desăvârşirii fiinţei umane 
rămâne scopul principal al evaluării, aşa cum este şi cel al predării şi învăţării. 

Concepţiile pedagogice moderne acordă, prin urmare, preponderență funcţiei 
formativ-educative a evaluării, privesc realizarea evaluării într-o perspectivă 
educativă, umanistă. Altfel, arată pedagogul canadian A. Ouellet (1983), cele 
mai bune strategii de evaluare ar putea să-şi piardă raţiunea de a fi, eficacitatea, 


—— 

atunci când ar pierde din vedere scopurile interne ale evaluării, intenţiile generale 


-ce stau la baza învăţământului. 


În virtutea acestor consideraţii, este de aşteptat ca evaluarea să ocupe 0 
poziţie-cheie în sistemul de învăţământ. 

Este adevărat, sistemul de valori la care se raportează în permanenţă învăţământul, 
dar şi modalităţile de evaluare utilizate se diferenţiază sau se nuanţează adeseori 
foarte mult de la o disciplină la alta, de la o instituţie şcolară la alta, de la o ţară 
la alta, de la o perioadă istorică la alta. Dar ceea ce este important e faptul că 
fiecare ţară dispune de un sistem de informaţii asupra eficienţei ansamblului de 
instituţii şcolare şi profesorilor acestora. Din acest punct de vedere, „trebuie să 


recunoaştem, un sistem şcolar care nu practică nici o evaluare nu poate fi 


' considerat satisfăcător, căci a urma cu regularitate progresele elevilor este un 


element esenţial al procesului de învăţământ şi al achiziţiei de cunoştinţe”, 
atrage atenţia un raport al OCDE (Les &coles et la qualite, 1989). 


3. Cum s-a ajuns la creşterea cererii sociale 
de evaluare în învățământ? 


Fireşte, într-un fel sau altul, ceea ce în trecut era verificare, control sau apreciere 
a rezultatelor învăţării a însoţit dintotdeauna eforturile de învăţare şi predare din 
instituţiile şcolare. 

În evoluţia învăţământului, conceptul (termenul) de evaluare, în versiunea lui 

actuală, a venit însă mult mai târziu, detaşându-se semnificativ de practicile 
precedente. Şi anume, această concepţie a evaluării îşi are sorgintea într-un 
complex de împrejurări favorabile din perioada anilor '60 în SUA şi a anilor '70 
în Europa. Atunci au fost lansate ample programe şi proiecte sociale, economice, 
politice etc., în scopul îmbunătăţirii condiţiilor vieţii materiale şi sociale ale 
oamenilor. Odată cu elaborarea şi aplicarea unor asemenea programe, s-a resimtit 
acut nevoia evaluării respectivelor iniţiative, cu cât anume contribuie acestea la 
creşterea bunăstării generale şi cum ar putea să devină şi mai eficiente etc. 
Nevoia unui astfel de feedback a devenit o chestiune presantă în ţările respective, 
preocupate de rezolvarea problemelor specifice ridicate de aplicarea programelor 
date. 
- Activitatea de evaluare, în versiunea ei modernă, s-a dezvoltat şi a căpătat 
importanţă, aşadar, din nevoia de a răspunde unor cerinţe vitale ale societăţii. 
Aşa s-a dezvoltat un domeniu nou, cel al evaluării de programe şi proiecte 
sociale (Shadish et al., 1999). 

În învăţământ, evaluarea a fost şi ea puternic stimulată de cursul ascendent al 
evaluării din activitatea celorlalte sectoare. În afară de aceasta, a fost o perioadă 
în care intervenţia reală a învăţământului în impulsionarea dezvoltării social- 
economice a crescut considerabil. Or, conştientizarea acestui fapt a contribuit la 
responsabilizarea socială a sistemului educaţional, respectiv societatea a început 
să-şi sporească solicitările de informaţii referitoare la starea de lucruri din 

învăţământ, la funcţionalitatea acestuia, la rezultatele şi calitatea prestaţiei acestui 
serviciu social. A crescut nevoia socială de analiză a modului în care învăţământul 
se implică în dezvoltarea socială. Dar, concomitent, a sporit şi nevoia de a ajuta 
dezvoltarea învățământului pentru a-şi putea îndeplini rolul şi funcţiile în condiţii 
tot mai bune. Cu alte cuvinte, societatea a simţit nevoia de feedback pentru a 
determina cât mai exact progresele şi neajunsurile existente în dezvoltarea 
sistemului de învăţământ, în vederea reorientării şi adaptării lui continue în 
raport cu cerinţele şi interesele sociale şi ale individului, în scopul întăririi 
rolului învăţământului. | zi 

Dar interesul societăţii pentru reconsiderarea şi revigorarea evaluării în învăţământ 
a crescut mai ales atunci când curriculumurile tradiţionale au început să fie 
serios puse în discuţie (Shadish er al., 1999). 


4. Evaluarea din perspectivă sociologică şi pedagogică 


Raportată la sistemul educaţional, evaluarea este abordată în prezent din cel puţin 
două perspective semnificative : una sociologică şi alta pedagogică. 

Tratarea sociologică plasează problematica evaluării la nivelul macrosistemului 
şi îi atribuie sensul unui control social (instituţional), de măsurare a efectelor 
sociale ale învăţământului, ca şi denumirea de evaluare externă sau evaluare de 
sistem. | 

Abordarea pedagogică situează evaluarea la nivelul microsistemului, adică al 
procesului, atribuindu-i înţelesul unei activităţi centrate pe problematica gestiunii 
didactice a învăţării, a gestionării învăţării, luată nu în general, ci a învăţării 
definite prin prisma achiziţiei de comportamente specifice. Mai precis, este vorba 
despre o evaluare axată pe situaţia de învăţare (Situaţia pedagogică), de unde şi 
denumirea ei de evaluare internă sau evaluare de proces ori evaluare şcolară. 


A. Evaluarea externă sau de sistem 


Societatea este interesată de o ştiinţă a evaluării, deoarece are nevoie de mijloace 
obiective de a cunoaşte dacă instituţiile sale de învăţământ, produsele, personalul 
şi programele aplicate sunt bune. 

Mai ales începând cu deceniil premergătoare secolului XXI se constată o 
„remarcabilă creştere a interesului pentru evaluarea învăţământului în plan social. 
Este semnificativ să subliniem în această privinţă atenţia acordată evaluării 
instituţionale a „calităţii”, care a devenit sistematică şi, foarte important, a fost 
plasată în sarcina „experţilor”. 

Într-adevăr, astăzi, mai mult ca oricând, societatea are:nevoie de evaluare. 

Se pun totuşi întrebările : De unde un interes atât de mare pentru acest tip de 
evaluare ? Care este legitimitatea socială a evaluării ? 

Fireşte, această tendinţă se explică atât prin cauze obiective, care exprimă 
cerinţele şi exigenţele societăţii contemporane în care trăim, cât şi prin cauze 


Ea 

subiective, legate de creşterea aspirațiilor, nevoilor culturale şi intereselor profesionale 
ale fiecărui individ în parte. Aşa se face că reformele învăţământului care au avut 
loc în acest răstimp în marea majoritate a ţărilor europene, inclusiv în România 
(1995), prevăd, totodată, şi reformarea radicală a sistemului de evaluare în acest 
domeniu, ceea ce implică o transformare importantă a modurilor specifice de 
evaluare. 
În justificarea acestui demers se are în vedere o argumentaţie mai largă. 
În primul rând, se porneşte de la recunoaşterea unei realităţi, şi anume a 
aceleia că aparţinem unei societăţi moderne, preocupată de dezvoltarea resurselor 
umane înzestrate cu competenţe profesionale şi calităţi umane pe măsura obţinerii 
unor performanţe elevate şi competitive, specifice acestei societăţi, a unor forţe 
' umane formate în spiritul responsabilităţii civice şi morale, deopotrivă. Or, 
“ această „producţie” a „materialului uman” se supune aceloraşi imperative de 

calitate (eficacitate) şi de eficienţă (randament - în termeni economici) ridicate, 
| similare oricăror alte tipuri de activitate „productivă”, de activitate social-umană, 
——în general. 

Este firesc, prin urmare, ca şi în acest proces de „producere” a umanului, 
evaluarea să fie prezentă ca un moment sau ca 0 funcţie esenţială, deoarece 
numai pe baza măsurării cu obiectivitate a rezultatelor se poate aprecia justa 
valoare a învăţământului în pregătirea forţei umane de muncă. 

În al doilea rând, învăţământul este considerat a fi şi el, în fond, o vastă 
întreprindere, pentru funcţionarea căreia societatea : 


- angajează enorme resurse umane (contingente întregi de elevi, studenţi, cadre 
didactice şi personal administrativ) ; 

— mobilizează importante mijloace materiale ; 

— investeşte din ce în ce mai multe fonduri ; 

- alocă anumite perioade de timp. 


Or, într-o organizaţie care se vrea raţională, funcţia de măsurare şi apreciere 
este indispensabilă, iar funcţia de control este inevitabilă şi legitimă pentru a 
vedea cum sunt cheltuite aceste resurse. Evaluarea favorizează, astfel, exercitarea 
unui control social asupra prestaţiei instituţiilor şcolare (educaţionale). Ea vine 
în sprijinul „gestiunii” raţionale a educaţiei, a învăţământului. “A 

În al treilea rând, evaluarea îşi găseşte o îndreptăţită justificare în faptul că 
învăţământul se prezintă ca un veritabil. serviciu social, în sensul că societatea 
încredinţează şcolii pregătirea şi formarea viitorilor absolvenţi în raport cu nevoile 
de azi şi de mâine ale societăţii. Este normal, prin urmare, ca societatea să-şi 
exercite dreptul de control în virtutea unui aşa-numit contract social informal, 
tacit, existent între ea şi învăţământ, a unui pact educaţional definit între societate 
şi învăţământ. 

Privită deci din această perspectivă socială, evaluarea este expresia unei 
cereri sociale clare - aceea de a avea garanţia realizării unui învăţământ general 
şi vocaţional pe măsura creşterii cererii sociale de instruire şi formare. În acest 

sens, evaluarea apare ca un instrument sau ca un moment puternic de impunere 
a normei sociale şi de apreciere a rezultatelor în conformitate cu standardele 
inspirate de această normă (sau norme). 
Societatea are neapărată nevoie de măsurarea şi evaluarea rezultatelor obiectivate 
! în formarea şi calitatea celor care beneficiază de învăţământ, a absolvenţilor 
acestuia, de a determina progresul în plan naţional, în scopul reorientării sau 
adaptării continue a sistemului de învăţământ (educaţional) la mersul societăţii, 
de a pune în relaţie optimă sistemul de formare a tineretului cu nevoile. de astăzi 
şi de perspectivă ale societăţii, cu cerinţele pieţei muncii, de a satisface nevoile 
| sociale de orientare şi selecţie a elevilor, de a elabora preziceri asupra rezultatelor 
|. ce se pot aştepta în viitor. Cum s-ar zice, are nevoie de o judecare a sistemului 
din perspectiva „intrărilor” şi „ieşirilor”, dar şi a procesului, 

Din acest punct de vedere, evaluarea se poate face chiar în termeni economici, 
călăuzindu-se după legile cererii şi ofertei pieţei, unde necesităţile şi posibilităţile 
se întâlnesc cu mai multă relevanţă. Pe scurt, evaluarea este necesară pentru 
armonizarea dezvoltării învățământului cu evoluţia celorlalte subsisteme - social, 
economic, cultural, administrativ etc., cu sistemul social de ansamblu. 

În concluzie, se poate spune că evaluarea externă este o activitate extrem de 
vastă şi de mare răspundere socială, care vine să asigure o bază raţională a 
sistemului de învăţământ luat în globalitatea lui, dar şi separat, pe diferitele 
componente ale acestuia, cum ar fi: politicile educaţionale, legislaţia şi 
structurile sale, curriculumul şcolar, procesul de instruire, personalul didactic, 
resursele şi condiţiile materiale, situaţia de plecare şi, bineînţeles, rezultatele 
şcolare. | 
- Pentru a-şi atinge Scopul, aceasta recurge la instituţii şi funcţionarea organelor 
de conducere sau la alte persoane decât cele implicate direct în instruirea elevilor, 
la evaluatori specializaţi, la organisme de cercetare sau la organisme de evaluare, 
la examene de certificare naţionale (bacalaureat), la probe de diagnosticare 
produse la scară naţională, la proceduri de inspecţie, la sondaje realizate pe 
eşantioane şcolare reprezentative, la concursuri, competiţii ş.a. Din aceste raţiuni 
a luat fiinţă la noi în ţară Serviciul Naţional de Examinare şi Evaluare (SNEE) 
(1998-1999), care a căutat să orienteze actul evaluării mai puţin spre determinarea 
cantităţii de cunoştinţe achiziţionate şi mai mult spre relevarea capacităţilor 
formate la elevi şi spre aplicaţiile practice. lar pentru evaluarea instituţiilor 
şcolare din învăţământul preuniversitar, a fost creată Comisia de Evaluare Şi 
Acreditare, care funcţionează pe lângă Ministerul Educaţiei şi Cercetării, în timp 
ce pentru evaluarea şi acreditarea instituţiilor de învăţământ superior a luat fiinţă, 
din 1996, Consiliul Naţional de Evaluare Academică şi Acreditare (CNEAA). 

În sens mai larg, la scară internaţională s-a impus, în ultimii ani, programul 
OCDE/PISA. 

Această evaluare standardizată exprimă voinţa guvernelor OCDE de a evalua 
din trei în trei ani, într-un cadru conceptual comun, rezultatele sistemelor de 
învăţământ dintr-un număr determinat de țări (din interiorul, dar şi din afara , 
OCDE) (cf. Manolescu, 2003, pp. 134-137). 


n 

În urma acestor evaluări, factorii de decizie de la nivel naţional au posibilitatea să 
efectueze comparații semnificative între rezultatele propriilor sisteme educaţionale şi 
cele ale altor ţări şi să adopte măsuri corespunzătoare privind: orientarea şi 
promovarea unor reforme şcolare, ameliorarea funcţionării instituţiilor de învăţământ, 
constituirea unei baze de date de pornire pentru efectuarea unor evaluări la scară 
naţională. 

- Evaluarea PISA are în vedere îndeosebi trei domenii : 


în competențele în lectură (realizate în anul 2000) ; 
— competențele în matematică (în 2003) ; 
- competențele în ştiinţe (în 2006). 


În afara acestei iniţiative, pe plan internaţional s-au efectuat şi alte evaluări 
standardizate, mai ales în domeniile matematicii, ştiinţelor naturii, limbilor de 
largă circulaţie. Sunt acţiuni întreprinse de mai multe asociaţii, care îşi consacră 
activitatea evaluării, între care foarte activă este L/Association Internationale 
pour l'Evaluation du Randament Scolaire/International Association for the Evaluation 
of Educational Achievement (IEA), ce datează din 1961/1962. 


B. Evaluarea internă de proces sau pedagogică (şcolară) 


Rezultatele evaluării sociale, reflectate în afara sistemului de învățământ, nu pot 
fi apreciate şi interpretate separat de cele obţinute şi evaluate în cadrul însuşi al 
învăţământului, al instituţiei şcolare, adică ceea ce se cheamă evaluare internă 
pedagogică (şcolară), de proces sau pedagogică ori şcolară (curentă). 

Dacă eficienţa externă a învăţământului are ca elemente de referinţă cerinţele 
societăţii, iar ca indicator principal - gradul de adecvare al acestui sistem şi al 
„produselor” sale (cantitatea şi calitatea absolvenţilor) la respectivele cerinţe, 
eficacitatea şi eficienţa activităţii sale interne au ca puncte de referinţă rezultatele 

„si performanţele concrete, obţinute zi de zi de elevi, rezultate exprimate în 

termeni de cunoştinţe achiziţionate, priceperi, deprinderi şi competenţe formate, 

atitudini, calităţi şi aptitudini dezvoltate, toate acestea fiind explicit prefigurate 

în obiectivele fixate şi conținuturile reactivate. Evaluarea lor cade în seama celor 

implicaţi direct în procesul de instruire. Este vorba despre o evaluare care se) 

întinde pe tot parcursul anului şcolar, integrată în desfăşurarea fiecărei lecţii, ( 
pentru a surprinde evoluţia elevului. rr 

Evaluarea acestui tip de „produse” sau de rezultate se face de pe poziţiile unei 
cu totul alte concepţii faţă de tradiționala apreciere şcolară. Sau faţă de obişnuita 
verificare a cunoştinţelor. De exemplu, dacă acestea aveau să însemne doar o 
validare a învăţării, să fie nişte operaţii menite să probeze doar corespondenţa 
dintre efectele învăţării şi efectele aşteptate şi ale căror mijloace de control erau 
notele şi clasamentul (ierarhizarea elevilor), ceea ce actualmente se cheamă 
evaluare şcolară reprezintă cu totul altceva. Deosebirea de esenţă constă în aceea 
că evaluarea este asociată grijii faţă de măsurarea şi aprecierea valorii rezultatelor 

Şi, totodată, a proceselor de învăţare şi predare care le explică. Şi aceasta fără a 
fi un scop în sine, fără să constituie un simplu control, ci în vederea -adoptării 
„unor decizii şi măsuri adecvate ameliorării şi optimizării continue a respectivelor 
procese. lar ca mod de realizare, ea se bazează pe „judecata specializată” a 
profesorului, pe competenţa lui profesională, care o include şi pe cea a evalua- 
torului, inclusiv. pe-nevoia de a realiza o mai bună comunicare cu elevii şi cu 
“ părinţii acestora. Pe scurt, evaluarea nu este sinonimă nici aprecierii clasice, nici 
corecţiei sau notaţiei, nici controlului continuu al învăţării şcolare şi nici cla- 
samentului (clasificării) elevilor. De asemenea, teoria şi practica evaluării, care 
au început să se impună în ţările europene cam din perioada anilor '70 ai 
secolului trecut, nu se constituie doar ca o simplă prelungire a docimologiei (deşi 
preia unele elemente ale acesteia). 
| Docimologia (gr. dokime = „probă”, „încercare”; /ogos = „Ştiinţă”) s-a 
constituit ca ştiinţă a examenelor şi a fost fondată de renumitul psiholog francez 
Henri Picron (1922). Această orientare, în vogă în anii '27-'70, s-a'născut din 
nevoia de diagnosticare cât mai exactă şi mai precisă a cunoştinţelor şi a 
aptitudinilor, ocupându-se de studiul sistematic al examenelor şi, în particular, 
de sistemele de notare, de comportamentul examinatorului şi al examinaţilor, de 
variabilitatea notării şi condiţiile care asigură obiectivitatea notării. Ea a încercat 
deci să degaje calităţi indispensabile unei examinări obiective, să asigure mai 
multă rigoare în procedurile de notare şcolară, inclusiv prin construcţia probelor 
standardizate (Davitz, Ball, 1978). | 

Dar docimologia se înscrie în prelungirea practicării controlului, rămâne 
cantonată în limitele paradigmei controlului în cadrul căreia s-a născut de fapt. 
În jurul anului 1975, problematica docimologiei a devenit deja desuetă, ches- 
tiunea examenelor nemaifiind o problemă pedagogică crucială ; chestiunea impor- 
tantă nu mai este aceea a notei care sancţionează învăţarea. În contrast cu toate 
aceste aspecte, noua teorie a evaluării pune accentul pe problemele de valoare şi 
pe emiterea judecăţii-de-valoare, ea caută să exprime valoarea învăţării şi a 
efectelor acesteia. Acordă preponderență funcţiei educative a evaluării, încercând 
să devină o interogaţie globală, preocupată de promovarea aspectului uman, în 
general, şi nu să selecteze şi să excludă, să acopere atât domeniile cognitive, cât 
şi cele afective 'şi psihomotorii ale învăţării, să se ocupe atât de rezultatele 
şcolare, cât şi de procesele de învăţare şi de predare care explică rezultatele, să 
se constituie într-o parte integrantă a procesului pedagogic, să nu mai fie privită 
din exteriorul acestuia. 

Superioritatea activităţii de evaluare constă în faptul că ea dezvoltă şi se 


corelează tot timpul cu o funcţie de feedback (de retroacţiune), prin intermediul — 


căreia caută să informeze sistematic şi operativ elevul asupra evoluţiei sale spre 
obiectivele fixate, asupra performanţelor sale şcolare, asupra progreselor şi 
calităţii achiziţiilor, asupra dezvoltării sale în timpul anilor de şcoală. La fel, 
tinde să informeze şi personalul-digactic asupra punctelor tari şi punctelor slabe 
ale eforturilor depuse, asupra eficienţei activităţii didactice, asupra valorii uneia 
sau alteia dintre metodele pedagogice utilizate etc. În felul acesta, evaluarea este 

concepută şi aplicată ca un instrument necesar reglării din mers şi permanente a 
procesului didactic, ca fiind ceva care îşi asumă un rol activ, de-transformare 
continuă a proceselor de învăţare şi predare, de intervenţie formativă, în sens de 
dezvoltare sau perfecţionare a procesului de.instruire în ansamblul său. Aşa se 
explică de ce, faţă de vechea apreciere şcolară sau verificare, ce se constituia ca 
moment separat de actul predării şi învăţării sau care acţiona preferenţial în 
momente terminale, în perioada de examene, evaluarea autentică devine parte 
inseparabilă şi indispensabilă a bunului mers al acestui proces. Mai precis, 
evaluarea şcolară sau pedagogică se înscrie ca o problemă centrată pe gestiunea 
didactică a învăţării. Menirea ei este să furnizeze informaţii referitoare la situaţia 
„de învăţare a fiecărui elev, la învăţarea luată nu în general, ci la învăţarea definită 
“prin achiziţionarea de comportamente specifice. Acum, notarea nu mai este un | 
scop în sine sau un mijloc de clasificare ori de excludere, ci un mijloc de 
comunicare de informaţii asupra stadiului învăţării, în vederea ameliorării sau 
reorganizării acesteia, a redefinirii obiectivelor, a reconsiderării procedurilor de 
_învăţare-predare puse în acţiune. 

În această versiune, evaluarea îşi asumă deci cu prioritate funcţii de ameliorare 
şi de optimizare a învăţării şi predării, de eficientizare continuă a acestora, de 
maximizare a rezultatelor pe care le produc, de promovare a elevilor, ajutându-i 
ca „un maximum dintre ei să stăpânească un maximum de obiective”. 

Aşa se explică accentul care se pune pe integrarea elementelor de evaluare în 
ansamblul activităţii didactice, de la actul proiectării şi al organizării până la cel 
al realizării efective a acestei activităţi şi după aceea. JElemente de evaluare sunt 
introduse în structura tuturor strategiilor şi metodelor de lucru ale profesorului 
cu elevii şi în toate activităţile sale ce ţin de program. ă 

Desigur, elevii şi studenţii au fost supuşi întotdeauriă examinării, testării, în 
scopul evidenţierii rezultatelor şi progreselor înregistrate. Dar evaluarea şcolară 
(pedagogică) privită ca instrument de perfecționare continuă a proceselor de 
predare şi învăţare, de apreciere a valorii activităţii didactice şi a celei de 
învăţare este o chestiune de dată relativ recentă, aşa cum am mai precizat. 

Schimbarea de optică şi de metodologie se leagă de o schimbare fundamentală 
de concepţie pedagogică ce s-a petrecut în ultima vreme.. Şi anume, ea semnilică —, 
trecerea de, la o pedagogie a transmiterii de cunoştinţe la o pedagogie a apropierii / 
cunoştinţelor (ştiinţei) şi a ştiinţei de-a deveni, ceea ce a impus o tranziţie de la 
noţiunea de control al însuşirii cunoştinţelor la conceptul de evaluare deopotrivă / 

a rezultatelor învăţării şi a proceselor pe care le implică şi de întărire a respon- 
sabilităţii elevilor. ETER, 

În felul acesta, s-a ajuns ca tradiționala apreciere şcolară să cedeze locul 
evaluării şcolare, sistemul de evaluare urmând cursul schimbărilor de concepţie 
şi de metodologie care au loc actualmente la nivelul întregului sistem de învăţământ. 

În mod evident, sistemul de evaluare tinde să se alinieze sensurilor înnoitoare 
spre care tinde de fapt întreaga teorie şi practică a instruirii şi educaţiei contemporane. 

Puse faţă în faţă, în reprezentare grafică, evaluarea externă şi cea internă 
evidenţiază următoarele note distincte (figura 1): 

Evaluare externă 


absolvenţi 


- nivel de cultură 
— competenţe profesionale 
- atitudini 


— aptitudini - comportamente 
— calităţi şi trăsături — atitudini 

de personalitate — aptitudini 
- moduri de comportament — calităţi 


Evaluare internă 


rezultate şi procese 
— cunoştinţe 


- priceperi şi deprinderi 
— capacităţi-competenţe 


- moduri de comportament 


generale 


Adaptarea şi reorientarea 
sistemului de învăţământ 


Adaptarea şi reorientarea 
sistemului de învăţământ 


Figura 1. Caracteristici ce diferenţiază evaluarea externă * 
şi evaluarea internă 


În concluzie: 


a) În învăţământ, termenul generic „evaluare” capătă conotaţii diferite, în funcţie 
de realităţile educaţionale de care încearcă să dea seama. Astfel, conceptul pe 
care acest termen îl desemnează se.referă Ia: 

— evaluarea sistemului global de învăţământ, a sistemului instituţional ; 

— “ evaluarea calităţii (eficacităţii) şi eficienţei (randamentului) io săţarpntu pi 
distribuit ; 

— evaluarea rezultatelor (performanţelor) şcolare ; 

— evaluarea curriculumului şcolar, a programelor/disciplinelor aplicate ; 

— evaluarea progreselor înregistrate an de an, promoţie de promoţie, de către 
elevi; 

=) evaluarea prestaţiei personalului didactic şi a instituţiilor de învă- 

ţământ ; 


—) evaluarea activităţii de învăţare/studiu a 65 il ox/atugbe sila şi a altor 
componente. 


După cum se poate constata, evaluarea descrie întreaga activitate ce se 
constituie din formularea judecăților de valoare referitoare la aceste realităţi. Ea 
nu se limitează strict la aprecierea muncii şcolare a elevilor, ci apare ca un câmp 
foarte larg de preocupări ce vizează ansamblul responsabilităţilor şi sistemului 
de formare şi modelare utilizate în acest scop, în contexte diferite. 


b) Fie că este vorba despre interpretarea socială, fie despre cea pedagogică, ceea 

ce este comun ambelor abordări e faptul că propun o evaluare în perspectiva 

„dezvoltării învăţământului atât la nivel macroducaţional (de sistem), cât şi la 
nivel microeducaţional (procesual). 

c) Evaluarea reprezintă un moment al adevărurilor şi al sincerităţii de confruntare 
a întregului proiect pedagogic cu împlinirea lui reală, a acelui moment în care 
limbajul faptelor vine să se suprapună limbajului intenţiilor, pentru a releva 
adecvarea sau, din contră, un decalaj nedorit, desigur, între acestea. 

d) Evaluarea este ajustată valorilor umane şi sociale, care ghidează întregul 
sistem educaţional. Şi, ca atare, ea trebuie să îmbrăţişeze toate aspectele 
umanului, atât cele cognitive, cât şi cele afective şi psihomotorii, toate 
aspectele socialului. 

e)! Evaluarea este utilizată cu precădere pentru a ameliora, pentru a optimiza, 

pentru a progresa, pentru a schimba - aceasta este ideea fundamentală care o 

călăuzeşte. 


i 


5. Componentele definitorii ale evaluării şcolare 


[În esenţă, evaluarea şcolară are semnificaţia unei interogaţii cu privire la:-—| | 


- ce se evaluează? - obiectul evaluării ; | 
- de ce se'evaluează? - obiectivele evaluării ; / 
ce paşi trebuie făcuţi? - operaţiile evaluării ; 
ce semnificaţii are evaluarea? - funcţii ; 
cum va fi concepută evaluarea? - strategii ; = | 
în raport de ce se evaluează”? - criterii ; 
cum se evaluează? — metode şi tehnici de evaluare; 

cine evaluează? - partenerii. 


[+ (m eri 
| — 
(E E Ş-: 


Aceste tipuri de întrebări sunt, în fond, problemele evaluării şi ale moder- 
nizării evaluării. Răspunsurile clare şi precise la aceste provocări lasă să se 
întrevadă componentele care definesc procesul evaluării şi interacţiunea dintre 
ele, respectiv : a) obiect; b) obiective; c) operaţii ; d) semnificaţii ; e) strategii ; 
f) criterii; g) metode şi tehnici; h) subiecţi implicaţi. 


A. Obiectul evaluării 


Ce evaluăm ? - iată o primă întrebare. Mai precis: ce va fi supus observaţiei, 
măsurării şi aprecierii? Un prim răspuns vine de la sine: vom evalua ceea ce 
este real, ceea ce există în realitate. Şi ce poate să fie real? Produsele învăţării 
şi procesele învăţării/predării. Acestea sunt extrem de numeroase şi diferenţiate 
din punct de vedere cantitativ şi calitativ. În plus, se adaugă multe alte efecte 
neprevăzute ale aceloraşi procese, ceea ce înseamnă că vom avea de-a face cu 
o evaluare complexă, selectivă, dar şi globală. Evaluarea se face, de regulă, în 
termeni de: rezultate, performanțe, produse complexe, competenţe, procese 
(ale cogniţiei şi metacogniţiei, de exemplu), comportamente, atitudini, pres- 
taţii etc. 

Un al doilea răspuns este interpretabil. Ce evaluăm ? Depinde de concepţia pe 


care o adoptăm: rezultate (reprezentări mentale) sau capacitate? În timp ce 
datele despre rezultate vor fi comparate cu datele aşteptărilor, intenţiilor sau 
priorităţilor, adică ale obiectivelor (aspectul ideal), datele despre competenţe se 
vor compara cu date ale funcţionalităţii cognitiv-acţionale.: 


Aceasta este o problemă, aşadar, a constituirii unui dublu referenţial cu care 


„Xa jrebui să ne, obişnuim (evaluare prin obiective, evaluare prin competenţe). 


Rezultatele': evaluarea priveşte rezultatele obţinute care. au-fost specificate în 


j a 
prealabil î în-obiective. operaţionalizate sau neoperaţionalizate (ţinând cont că nu 


| toate conținuturile pot fi traduse în obiective operaţionalizate). Rezultatele 
| reprezintă o realitate complexă, un ansamblu de produse cantitative sau calitative, 
unele ca efecte pe termen scurt, altele ca efecte pe timp îndelungat. În mod 


special, învăţământul este interesat de efectele calitative şi de cele pe termen lung. 


Puse în legătură cu domeniul activităţii de învăţare, rezultatele pot fi de 


ordin: 


cognitiv: cunoştinţe, noţiuni, concepte, reguli, principii, teze, teorii, idei, 
abilităţi intelectuale, capacităţi cognitive etc., adică, aşa cum se mai numesc, 
rezultate academice ; 

afectiv-atitudinal : atitudini pozitive faţă de învăţătură, muncă, activitate, 
interese, sentimente, convingeri, integrare a valorilor etc., cu observaţia că 
acestea sunt fenomene lente, nu sunt susceptibile de măsurare, nu se supun 
legilor matematice ; 

psihomolor : priceperi şi deprinderi practice, comportamentale, motrice, 
capacităţi şi calităţi motrice etc. 

Sintetic, este vorba despre „evaluarea prin rezultate”. 


Performanţele : în contextul şcolar, performanţele sunt echivalate cu rezultatele. 


Cel puţin aşa apreciază mulţi specialişti şi practicieni, la a căror opinie subscriem 
şi noi. Desigur, performanţa are un sens mai larg decât cel al rezultatului ; ea. 
poate fi considerată ca un rezultat ceva mai complex şi mai semnificativ, mai 
—durabil în n timp, „Ca un obiectiv educaţional specific, ceva mai amplu şi-mai puţin 


structurat, de preferat neoperaţionalizat” (Ungureanu, cf. Manolescu, 2003, p. 115). 
Nu de puţine ori se face legătura între performanţă şi „a şti să faci” (evaluarea 


prin performanţă). 


Produsele învăţării complexe : produse creative care conţin elemente inedite, 


de originalitate, adeseori cu un caracter aplicabil. 


Competenţele : începând cu anii '90 ai secolului trecut, obiect al evaluării au 


i şi competențele (evaluarea prin competenţe). 


“ În această privinţă, s-a pornit de la ideea că simpla stăpânire a cunoştinţelor 


nu este suficientă, accentul urmând a se pune pe capacitatea de a le utiliza în 
mod eficient în situaţii diferite. În consecinţă, atenţia s-a îndreptat ut com- 
—petenţe. 


Realitatea este că, în procesul de învăţământ, sunt actualizate în diferite 


momente o varietate de competențe: Disciplinele încorporează competenţe generale 

şi mai ales specifice, care reprezintă un produs al învăţării (un megarezultat), dar II 
| şi elemente de referinţă ale evaluării. Se poate face evaluare şi prin referinţă la | 
competenţe. — 
În învăţământul general, competenţa este oarecum altceva decât competenţa 
din învăţământul vocaţional, legată de formaţia profesională (de competenţa 
profesională şi de prestaţia profesională). 
În esenţă, competenţa are înţelesul lui „a şti să faci”, „a şti să faci cu ceea ce 
ştii” în condiţii înalt adecvate unei situaţii. Ar fi „o disponibilitate acţională a 7 
elevului, bazată pe resurse bine precizate, dar şi pe experienţa prealabilă, 
suficientă şi semnificativ organizată. Se materializează în performanţe ale elevului, | 
predictibile în mare măsură pe baza prestaţiilor anterioare” (Ungureanu, 2000, | 
p. 294). > i 
În opinia noastră, opinie care întăreşte înțelesurile mai sus consemnate, 
( competenţa constituie un construci, o sinteză sau o combinaţie funcţională ce 
] pune în mişcare mai multe componente : cunoştinţe, abilități/capacităţi, deprinderi, 
/ aptitudini, atitudini, motivații şi caracteristici ale persoanei, în vederea realizării 
performante a unei sarcini. Competența are, astfel, un caracter globalizant, 
integrator, gata să reactiveze comportamentele sale ori de câte ori este nevoie. 
—Spre €x&mplu, competenţa de lectură, cu toate componentele ei, este reactivată 
atunci când citirea şi înţelesul unui text scris O cere; ea antrenează utilizarea 
limbajului, cunoştinţele procedurale, decodarea textului, competenţa referenţială 
(cunoaşterea lumii), analiza, cunoaşterea gramaticală, stilistica, construcţia 
sensului, interpretarea, reflecţia epistemologică, angajarea afectivă etc. Cu pre- 
cizarea că abilitatea/capacitatea specifică are înţelesul unui mod sistematic şi 
coordonat de acţiuni mentale şi/sau fizice implicate în desfăşurarea unui proces. 
Fireşte, s-au emis mai multe definiţii asupra competenţei, fiecare autor 
nuanţând în felul său înţelesul acestui concept. Tuturor le este comună ideea de 
„a şti să faci”, antrenând mai multe componente integrate. Vom prezenta, astfel, 
câteva definiţii, conform cărora competenţa este : 


e „capacitatea de a combina şi activa cunoştinţe, abilităţi, deprinderi şi atitudini 
în vederea realizării cu eficienţă a unei sarcini” (Hadji, 1992, cf. Manolescu, 
2003, p. 95); 

e „un ansamblu de cunoştinţe şi de savoir-faire în măsură să permită realizarea, |; 
într-o manieră adaptată, a unei sarcini sau a unui ansamblu de sarcini” 
(Ciolan, 2002) ; 

* combinaţie de cunoştinţe, deprinderi şi abilităţi necesare pentru a realiza o 
sarcină majoră sau pentru a îndeplini o funcţie într-o anumită situaţie” 
(Ciolan, 2002) ; 

e „capacitatea unei persoane de a mobiliza un ansamblu de resurse (cognitive, 
afective, gestuale, relaţionale etc.), pentru a realiza o familie de situaţii- 
-problemă” (De Katele 1986, cf. Manolescu, 2003, p. 95); 

e „ansamblu integrat de capacităţi şi abilităţi de aplicare, operare şi transfer al 
achiziţiilor, care permite desfăşurarea eficientă a unei activităţi, utilizarea în 

mod funcţional a cunoştinţelor, principiilor şi deprinderilor dobândite, în 
diferite contexte formale, neformale şi informale” (lontseu, cf. Manolescu, 
2005, p. 54); 

$ „competenţa desemnează capacitatea unei persoane de a |aobiliza un ansam- 
blu de resurse (cognitive, afective, gestuale, relaţionale etc.), pentru a realiza | 
O categorie de sarcini sau a rezolva o familie de situaţii” (Baille, 1999, 
cf. Manolescu, 2003, p. 206). 


pr 
E 4 


/ 


Competența se judecă, aşadar, prin ceea ce elevul poate cu adevărat să facă ; 
ea indică, în esenţă, cât de bine performează aceasta o anumită sarcină. Cum s-ar 
zice, performarea sarcinii este atributul competenţei. | 

—— Multe rezultate, cum sunt cele de ordinul reprezentărilor mentăle, al cunoş- 
tinţelor, fac parte de regulă din categoria efectelor imediate şi useri păsurahile, 
devenind obiecte ale evaluării cantitative. 

Alte rezultate, care se instalează în timp, ca efecte formative pe termen lung, 
mai difuze, mai greu de apreciat, dar şi cele mai semnificative fac obiectul 
evaluării calitative. Sunt rezultate de tipul: înţelegerii autentice, de profunzime, 
aptitudinii de sesizare a esenţialului, capacităţii de punere în practică a cunoştinţelor 
achiziţionate (transferabilitate), manifestării spiritului critic, capacităţii rezolutive, 
gândirii independente, gândirii creative (divergente), puterii de analiză şi sinteză, 
capacităţii de interpretare, priceperii de a regăsi informaţii, deprinderii de investigaţie, 
capacităţii de sesizare a semnificaţiilor, originalității în expresie sau prezentării 
ingenioase a ideilor etc., la care se adaugă alte manifestări după exigenţele 
specifice diferitelor discipline (stăpânirea graficelor, sesizarea funcţionării unui 
echipament, lectura unui plan-proiect etc.). Tendinţa de. a pune accentul pe 
aspectele calitative devine o necesitate, fără a consfinţi un mod strict separat de 
evaluarea cantitativă a volumului de cunoştinţe, de informaţii, de abilităţi. 

Mai pot face obiectul evaluării nevoile de dezvoltare ale elevului, motivațiile 
| sale, cunoştinţele şi reprezentările sale anterioare, la care se adaugă diferitele 
|! aptitudini şi calităţi umane, ca predictori ai conduitelor sau de care se leagă 
| atingerea unor performanţe în activitate, 

Dar, în afara acestor rezultate, mai constituie obiect al evaluării şi procesele 
care explică respectivele realizări. Este vorba despre procesele de instruire cu 
obiectivele lor, cu conținuturile pe care le reactivează, cu strategiile pe care le 
pun în lucru, cu suporturile didactice care vin în sprijinul predării şi învăţării, cu 
proiectele didactice şi programele de studii, cu diferite entităţi acţionale precum 
calitatea lecţiilor, cu situaţiile sau contextele de învăţare create, Evalvatea devine 
implicată direct şi indirect în perfecţionarea proceselor: 


- direct - prin evaluaiea propriu-zisă a proceselor ; 
— indirect — prin feedbackul ce reiese în urma evaluării rezultatelor. 


Desigur, şi personajele implicate în realizarea acestor procese, respectiv 
profesorii, sunt evaluate sub raportul competenţelor profesional-didactice, al 
caracteristicilor personale, al comportamentelor didactice, al performanţei. 

În sfârşit, nu se poate face abstracţie nici de posibila apariţie a unor efecte 
"secundare, foarte greu controlabile, provocate de formele de predare, precum 
urmele lăsate asupra atitudinii elevilor faţă de învăţare, în general, faţă de 
studierea unei discipline, în special, faţă de un profesor sau altul, faţă de şcoală 
chiar. / 

În' reprezentare grafică, obiectivul evaluării este redat astfel (figura 2): 


ELEV . | Rezultate |___—>| PROFESOR 


- achiziţii - caracteristici 
— atitudini Ce evaluăm ? - comportamente 


Procese 


obiective conţinuturi 


strategii 


Figura 2. Obiectul evaluării în condiţiile extinderii ariei acesteia 


În concluzie, răspunsul sintetic la întrebarea iniţială: „Ce evaluăm ? este: 
„individul în formarea lui” sub toate aspectele, ca rezultate, competenţe, procese 
ale învăţării. 


—— 


B. Obiectivele evaluării 


Următoarea întrebare care se pune este: „De ce se evaluează ?”. Evaluăm pentru 
G E SI TED SES E a ai 
a determina: 


- valoarea achiziţiilor ; 

_ nivelul atins al rezultatelor (potrivit unor standarde, norme) ; 

— progresele esenţiale ; 

-  potenţialităţile în devenire (aptitudini, talente), previziuni (predicții) asupra 
rezultatelu care se pot atinge în viitor, posibile evoluţii şcolare. 


„ Sau pentru: 


— a certifica (atesta) atingerea obiectivelor terminale şi globale, a face bilanţul 
pregătirii ; 
- a ierarhiza sau clasifica elevii ; 
- a selecţiona; 
— “a orienta studiile de viitor, opţiunile, profesionalizarea ; 
— a decela dificultăţile de învăţare, cauzele eventualelor nereuşite, insuccese ; 
— a ameliora sau optimiza procesele de predare-învăţare, a regla mersul pro- 
_cesului ; 
— a determina eficacitatea (calitatea) şi eficienţa (randamentul) proceselor de 
instruire, valoarea prestaţiei profesorului. 


P, 

Exprimate sintetic, în reprezentare grafică, aceste obiective se prezintă ordonate 
astfel (figura 3) : 


- a certifica 
- a ierarhiza 
(clasifica) 

- a selecţiona 


Pentru a determina: 
- valoarea achiziţiilor 
- nivelul 


De ce evaluăm ? 


— progresele 
- potenţialităţile 
(evoluţiile) 


— a orienta 

- a decela dificultăţile 
- a ameliora 

- a optimiza 


a determina 


eficacitatea şi eficienţa 


Figura 3. Obiectivele evaluării 


C. Operaţiile evaluării: măsurare, apreciere şi decizie - 


Mai departe se pune întrebarea : „Ce paşi trebuie făcuţi pentru a emite o judecată 
de valoare ?”. Din acest punct de vedere, ca-demers-practic, evaluarea reprezintă 
o înlănţuire (un ansamblu) de operații de măsurare, apreciere şi decizie. 

E IRI 3 î 


Evaluarea = măsurare + apreciere + decizie 


Măsurarea există în vederea aprecierii, iar aprecierea este indispensabilă luării 
unei decizii adecvate. Una fără alta, aceste operaţii nu se justifică. Împreună, ele 
presupun un sistem de gândire, de tehnici de măsurare, de criterii de apreciere 
obiectivă şi coerentă, de standarde care duc în final la adoptarea de decizii. 
A perfecționa sau a moderniza sistemul de evaluare înseamnă în mod obligatoriu 
a perfecționa sau a moderniza efectuarea în condiţii optime a acestei suite de 
operaţii. NUI 

Privite în perspectiva locului pe care fiecare îl ocupă în succesiunea dată, 
acestea pot fi descrise în felul următor : 


a) Măsurarea 


Este prima dintre operaţiile evaluării. Orice evaluare care se pretinde a fi 
riguroasă este fondată pe un sistem de măsurare ce permite strângerea de 
informaţii despre proprietăţile sau caracteristicile rezultatelor. şi competenţelor 
înregistrate, despre însuşirile procesului, acţiunii sau fenomenului educativ dat. 
Măsurarea este un mijloc de cunoaştere exactă a stării de fapt a unor asemenea 
realităţi, înainte de luarea unor decizii sau de a fi pregătite noi acţiuni. Ea 
vizează înregistrarea obiectivă a mărimii (dimensiunii, volumului), ceea ce 
constituie prima proprietate a măsurării rezultatelor, achiziţiilor, fenomenului, 
ce trebuie luată în seamă. Astfel de proprietăţi sunt şi cel mai uşor de constatat, 
de cuantificat, de o descriere cantitativă, 

Pentru a se ajunge la măsurare se impune, înainte de toate, specificarea 
obiectivelor sau competenţelor într-o formă în care realizarea lor să poată fi 


— 

măsurată. O modalitate, în această privinţă, ar putea fi operaţionalizarea obiectivelor 
care duce spre rezultate măsurabile. Fără îndoială, nu toate obiectivele pot să fie 
operaţionalizate, dar toate scopurile şi obiectivele trebuie formulate cu cea mai 
mare, claritate pentru a deveni criterii de evaluare. La fel, urmează a fi aduse 
precizări referitoare la indicatorii competenţelor. 

"În obiectivele formulate, profesorul proiectează ceeace elevii-urmează să 
înveţe în cadrul unei secvenţe sau unităţi pedagogice. În urma activităţii de 
instruire — de învăţare dirijată - se aşteaptă obţinerea rezultatelor, a unor rezultate 
„produse sau. generate de actul instruirii şi aşteptate cu anticipație. Dar, în afara 
acestora, vor putea să apară şi efecte numite rezultate induse, neaşteptate, 
neanticipate, determinate de modul în care a fost organizată învăţarea. Între 
aceste două tipuri de rezultate poate să existe o concordanţă de sensuri şi 
semnificaţii, menite să completeze, să întărească şi să dezvolte rezultatele pro- 
duse. 

De aici încolo urmează măsurarea propriu-zisă, adică strângerea de date. 
privind proprietăţile acestor rezultate, prin intermediul unor probe sau tehnici 
anume, care produc dovezi semnificative despre aspectele sau rezultatele luate în 
considerare. | 
Cu cât instrumentele de măsurare - probe orale, scrise, practice, extemporale, y 
ucrări de sinteză, teste etc. - vor fi mai bine puse la punct, cu atât mai mult 

atele culese vor fi mai obiective, mai corecte, mai relevante.|De aici şi preocuparea 
entru perfecţionarea continuă a acestui instrumentar d& măsurare. Erorile în 
'măsurare umbresc efectele acestei operaţii, afectând următoarele operaţii — cele 
de apreciere şi adoptare de decizii. Cu menţiunea că rezultate diferite se pretează 
la moduri diferite de măsurare. Astfel, dacă în domeniile matematicii, ştiinţelor 
naturii, limbilor străine şi educaţiei fizice măsurarea este mult mai riguroasă, 
altfel stau lucrurile în domeniul ştiinţelor umane şi sociale, unde măsurarea şi 
notările atribuite rămân întotdeauna pasibile de a fi contestate. 
“ Odată culese, datelor sau informaţiilor respective urmează .să li se atribuie 
_simboluri numerice (cifre sau valori numerice). Aşa cum precizează Guilford, a 
“măsura înseamnă „a atribui un număr unui obiect sau unui eveniment conform 
unor reguli logice acceptabile” (cf. Radu, 2000, p. 26). De exemplu, datele pot 
fi cuantificate într-un punctaj aritmetic (ce însoţeşte un barem. întocmit, de 
exemplu, înaintea evaluării lucrărilor scrise) sau pur şi simplu li se atribuie direct 
un număr (7,5,8etc.). ae 
Măsurarea nu reprezintă însă decât baza obiectivă a aprecierii. De-abia de 
aici încolo urmează aprecierea. 


b) Aprecierea este o problemă de scalare 


Aprecierea este o operaţie mult mai cuprinzătoare în semnificaţii decât 
măsurarea. Este o operaţie ce corespunde momentului în care se elaborează o 
judecată apreciativă de stabilire a valorii rezultatelor avute în vedere. De-abia 
acum datele cuantificate într-un punctaj sau într-o cifră aritmetică vor căpăta 
semnificaţia unei note sau a unui calificativ, adică a unui indicator sintetic ce 

concentrează în sine întreaga apreciere de care se bucură un răspuns, o probă, o 
lucrare, un examen, o performanţă etc. 

| Scala de notare : ca un număr aritmetic odată atribuit să capete semnificaţia 
unei note, să exprime valoarea unor rezultate sau performanțe, trebuie să raporteze 
aceste rezultate la o scară numerică (scala notelor). Nota este cea care stabileşte 
o corespondenţă între proprietăţile măsurate (ale rezultatelor) şi poziţia lor de 
prezentare pe o scară numerică. Aşadar, aprecierea este o problemă de scalare, 
de distribuire a rezultatelor pe o scală de notare/valori. Cifra se transformă în 
notă atunci-când se raportează la nişte indicatori de scalare. Scala devine astfel 
un-instrument ce duce la evaluare. 

Scala numerică este o scală de raporturi. În mod tradiţional, în sistemul 
nostru Şcolar, aceasta merge de la 0 la 10 (în unele ţări, de la O la 20) şi prezintă, 
între altele, avantajul că are o origine (0) şi o unitate (intervalul dintre 1 şi 2, care 
este egal, de exemplu, cu cel dintre 4 şi 5 ori dintre 8 şi 9), are un număr relativ 
mare de trepte care permite să se calculeze medii (scala cu, 10 trepte este 
preferabilă, deoarece permite discriminări mai exacte decât cele cu 20 de trepte). 

Faptul că scala numerică este o scală a raporturilor, înseamnă că diferenţierea 
rezultatelor şcolare se face prin intermediul acestor scale de notare, care includ 

0 serie de trepte sau de poziţii distribuite ierarhic. Notele conferă rezultatelor.o 
expresie concretă, 1 care ne referim ori de câte ori intenţionăm, să caracterizăm 
rezultatele avute în vedere, 

Notele atribuite posedă proprietăţile numerelor reale ale aritmeticii, în sensul 
că, de exemplu, trecerea de la 5 la 6 trebuie considerată ca reprezentând o 
realizare mai mare, un avans faţă de nota 5 şi, cu atât mai mult, față de nota 4. 
Sau nota 10 reprezintă starea de performanţă atinsă doar rareori. Cum s-ar spune, 
prin acordarea unei note, rezultatele dobândesc o semnificaţie aritmetică._ În 

general, nota. indică gradul de apropiere sau de > depărtare. dintre_rezultatele 


obţinute (obiectivele atinse) şi rezultatele aşteptate (obiectivele prestabilite). Din 


e pe 


păcate, spun criticii, notele servesc mai mult pentru a sancţiona, pentru a pedepsi, 
decât pentru a recompensa avansul elevilor spre atingerea rezultatelor maximale, 
„a performanţei. : e: | 
Notarea permite, totodată, diferenţierea elevilor între ei, plasarea lor pe 
anumite poziţii în clasă, adică ierarhizarea sau clasificarea lor în funcţie de 
mediile calculate. 
- Ceea ce este cel mai important e faptul că, în spatele fiecărei note, al fiecărei 
poziţii de pe scala numerică, stau anumite cerinţe şi exigenţe care reprezintă 
_anumite criterii valorice, un aşa-numit context valoric. Aceasta înseamnă că 
» semnificaţiile rezultatelor şcolare devin dependente de aceste contexte valorice. 
Şi, astfel, putem spune că a aprecia înseamnă a examina gradul de adecvare între 
un ansamblu de informaţii şi un ansamblu de criterii deduse din obiectivele avute 
în vedere, că, prin prelucrarea şi interpretarea informaţiei obţinute pe calea 
măsurării, din perspectiva unor criterii valorice, aprecierea realizează o descriere 
calitativă a rezultatelor. 

În condiţiile în care se menţine acelaşi set de criterii, acelaşi context valoric, 
nota îşi păstrează aceleaşi semnificaţii atribuite iniţial, aceeaşi valoare. Dacă 

„vom schimba acest context, nota îşi va schimba şi ea valoarea.iniţială. În această 
“privinţă, experienţa şcolară ne arată că una şi aceeaşi notă, în contexte diferite, 
îşi schimbă semnificaţiile. De exemplu, o notă de 8 sau de -9-la-o anumită şcoală, 
- comparată cu o notă-de 8-sau 9 a unui elev din-altă-şcoală, nu este echivalentă cu 
aceasta din urmă. Putem spune, aşadar, că, într-o şcoală care promovează criterii 
superioare de exigenţă sau criterii superioare de valorizare calitativă, aceleaşi 
note de 8 sau de 9 capătă alte semnificaţii decât într-o şcoală în care exigenţa este____ 
alta, mult mai-scăzută decât prima. 
| Se poate spune astfel că, deşi scala de notare este aceeaşi, deşi corespondenţele 
aritmetice sunt aceleaşi, adică 8 = 8sau9 =9, corespondenţele calitativ-valorice 
pot să devină diferite (sau să fie aceleaşi) pentru că sunt diferite criteriile 
(cerinţele şi exigenţele profesorilor evaluatori). Aceasta înseamnă deci că, luate , 
în termeni calitativi sau de performanţă, respectivele note nu sunt echivalente. 

În condiţiile în care toţi profesorii pornesc, de exemplu, de la aceleaşi 
obiective şi conţinuturi, adică de la aceleaşi criterii, se poate ajunge la atribuirea 
unor note de aceeaşi valoare, care sunt echivalente. Dar cel mai bun criteriu de 
valorizare a rezultatelor îl reprezintă standardele instructive sau etaloanele precise 
la care vor fi raportate răspunsurile elevilor la întrebările sau problemele enunțate 
în probele aplicate în vederea aprecierii. Desigur, standardele trebuie să fie 
uniform distribuite pe discipline în toate unităţile şcolare de acelaşi tip şi grad 
pentru a ajunge la o compatibilitate a rezultatelor, altfel elevii diferitelor şcoli nu 
pot fi comparaţi prin notele obţinute. Tendinţa este spre aplicarea unor standarde 
mai ridicate. 

Desigur, scalele de evaluare cuprind, în afara scalei numerice, şi alte tipuri de 
scale, precum : scala calificativelor, scala simbolurilor alfabetice (A, B, C, D), 
scala de ordin (scală a rangului, ordinală), scala simbolurilor denominative ş.a. 
Acestea sunt adoptate după tradiţie şi reglementările în vigoare dintr-o ţară sau 
alta. Simbolurile exprimate în termeni de calificative, de tipul excepțional, foarte, 
bine, bine, suficient, insuficient, au tendinţa să înlocuiască notările cifrice, aşa ] 
cum se întâmplă şi în învăţământul nostru primar (notație prin calificative).  — 

Scalele cu mai multe intervale cer un grad mai mare de discriminare, ceea ce 
reduce fidelitatea dintre evaluatori. Cele cu mai puţine intervaie sunt mai grosiere. 

Este adevărat, există şi destule situaţii în care aprecierea se întemeiază numai 
în parte pe măsurare. După cum arată D.S. Frith şi H.G. Macintosh (1991), a 
evalua înseamnă „a formula o judecată de valoare bazată numai în parte pe 
rezultatele măsurării” (cf. Radu, 2000, p. 30). Sau, pur şi simplu, „măsurarea se 
poate efectua informal, prin observare” (K. Hopkins). Aşa, de exemplu, adeseori 
spunem Că „este un elev inteligent, motivat pentru învăţare”, „este o clasă 
omogenă, un colectiv silitor responsabil” etc., bizuindu-ne pe 0 informaţie 
globală, realizată pe baza observaţiei îndelungate şi sub muitiple aspecte. 

De altfel, informaţia globală în evaluare este o condiţie sine qua non a 
adoptării unor decizii rezonabile, aşa cum arată A. Ouellet în L'Evaluation 
creative (1983). Cel mai adesea sunt apreciate în această manieră atitudinile, 
conduitele de ansamblu, ceea ce „pune în evidenţă unul dintre paradoxurile 


4 

evaluării în educaţie, şi anume acela că fenomene ce pot fi cel mai greu de 
măsurat sunt tocmai obiective de mare valoare ale formării omului (trăsături, 
capacităţi, atitudini, conduite) (Quellet, 1983, p. 30). 


c) Luarea deciziilor 


Luarea deciziilor reprezintă finalul înlănţuirii de operaţii ce definesc actul 
evaluativ în ansamblul lui şi scopul acestui demers. Căci în decizie îşi pot găsi 
justificare şi măsura, şi aprecierea. De-abia în această fază se poate răspunde la 
întrebări de tipul: „De ce evaluăm ? ”, „Pentru ce aplicăm proba sau testul? ”, 
„Pentru ce dăm un examen ?” etc. Cu adăugirea că cei care iau hotărâri trebuie 
să cunoască nu numai rezultatele, ci şi cauzele, dependenţele premergătoare, 
„«de ce»-urile rezultatelor”, cum s-ar zice. 

Fireşte, se pot adopta decizii diferite. Totuşi, ele se pot încadra în cel puţin 
două mari categorii : SPP 


- O primă categorie ar cuprinde decizii care se referă la recunoaşterea rezultatelor, 
exprimate în termeni de: promovat/nepromovat, promovat/corigent, admis/ 
respins, reuşit/nereuşit, acceptat/neacceptat ete. Sau fac trimitere la orientarea 
şcolară şi profesională ; i atit 

— O altă categorie are contingenţă cu procesul de învăţământ. De această dată, 
deciziile pun accentul pe perfecţionarea procesului de predare/învăţare vizând 
măsuri de diferenţiere, de individualizare, de personalizare, de compensație, 
de ameliorare ori de optimizare, alegerea de mijloace, adoptarea unui program 
special, schimbarea strategiei utilizate ori a unui indiciu pentru înlocuirea 
unor proceduri ineficiente. | 


D. Extensiunea ariei evaluării 


Spre deosebire de tradiționala apreciere sau verificare, evaluarea angajează nu 
numai înţelesuri noi, ci şi dimensiuni noi. Aşa cum arată obiectivele amintite, nu 
se limitează la rezultatele învăţării, la munca şcolară a elevilor, ci acoperă un 
câmp foarte larg de preocupări şi responsabiiităţi, devenind multifuncţională. 
Astfel, judecata valorii se extinae dinspre rezultate spre procese, se extinde 
dincolo de nivelul de pregătire al elevilor, asupra nivelului de desfăşurare al 
„ Procesului acestei pregătiri, se extinde de la munca elevului la cea a profesorulu.. 
Sau, altfel spus, problematica evaluării se mută de la nivelul produselor sau 
rezultatelor la nivelul funcţionării cogiitive, afective şi acţionale a subiectului, 
începe să se intereseze mai mult de demersurile care angajează în acţiune elevul 
şi de dezvoltarea proceselor cognitive, de nivelul dezvoltării lor, decât de munca 
de achiziţie a cunoştinţelor şi abilităţilor. Evaluarea învăţării trebuie înţeleasă ca 
identificare fină, pe cât posibil, a mecanismelor, a etapelor şi a factorilor 
determinanţi - şi aceasta într-o manieră continuă, care să permită intervenţii 
ameliorative pe tot parcursul desfăşurării ei. 

« Evaluarea proceselor de învăţare oferă informaţii asupra valorii muncii didactice 

- în componentele sau variabilele acesteia (obiective, conţinuturi propuse, metode, 

forme de activitate etc.). Se pot evalua curriculumul învăţământului (programele 

analitice, cu deosebire), un program educaţional, activitatea unei unităţi şcolare 
ş.a.m.d. 

“Extinsă la procese, evaluarea le asigură profesorilor un feedback esenţial 
referitor la reuşita eforturilor didactice, sugerând adoptarea de măsuri adecvate 
ameliorării sau optimizării proceselor în care sunt implicaţi. = 

Această extindere spre procese echivalează cu o tranziţie de la judecăţi de 
valoare emise asupra rezultatelor la analiza actelor de predare, a conduitelor şi 

competenţelor profesorilor, a strategiilor didactice utilizate de aceştia. 

Evaluarea rezultatelor şi evaluarea proceselor au un caracter complementar, 
în sensul că prima evaluare permite detectarea punctelor slabe ale învăţământului, 
iar cheia explicării lor este căutată în sfera procesualităţii. Pentru aceasta este 
necesară investigarea directă a acţiunii didactice, ceea ce oferă o bază în plus 
pentru luarea unor decizii care vizează îmbunătăţirea rezultatelor şi a proceselor, 
deopotrivă. 

Desigur, această trecere de la evaluarea „produsului” la evaluarea procesului 
de „producţie” tinde să dezvolte noi metodologii de analiză a procesului de 
învăţământ, noi grile de-analiză a comportamentelor şi strategiilor de predare, 
noi procedee de recunoaştere a stilurilor didactice etc. Toate acestea modifică (4 
funcţiile înseşi ale evaluării. Evaluarea procesului nu mai este un.mmoment final, *-- 
ci un demers continuu ce însoţeşte desfăşurarea acestuia în vederea perfecţionării 
lui continue. 


Do 


E( Funcţiile cianuarit-d 


Extensiunea ariei explică şi multitudinea funcţiilor evaluării. Evaluarea ajunge să 
îndeplinească obiectivele amintite, asumându-și un dublu rol: de facilitare a 
procesului de învăţare şi de predare, respectiv a activităţii didactice. Aceste 
roluri se află în strânsă corelaţie şi sunt aduse la îndeplinire prin intermediul 
exercitării câtorva funcţii cu impact concomitent şi asupra învăţării, şi asupra 
predării. R 

“” Funcţia constatativ-explicativă sau de diagnoză realizează o reflectare cât mai 
obiectivă şi mai exactă a rezultatelor, activităţii, proceselor în cauză, însoţită de 
determinarea sau explicarea cauzelor, a condiţiilor sau factorilor care au generat 
situaţia existentă. 

Funcţia de supraveghere (de control sau de monitorizare) presupune efectuarea 
de verificări obiective, sistematice şi riguroase privind îndeplinirea obiectivelor, 
progresele înregistrate, eficienţa acţiunilor (timp, resurse şi energii consumate). _— 
În cazul în care vreunul dintre aceste aspecte se arată nesatisfăcător, urmează a 
fi luate măsuri de remediere Aşa, de exemplu, evaluarea ar putea să scoată la 
iveală carenţe de formulare fără destulă claritate şi precizie a obiectivelor instruc- 
ţionale şi de comunicare către elevi a cerinţelor pe care ele le exprimă. Or, „dacă 

profesorii doresc să influenţeze rezultatele la învăţătură prin procedeele evaluative 
pe care le folosesc, ei trebuie să-şi formuleze clar obiectivele, să comunice în 
mod explicit elevilor aceste obiective [.. ], să construiască instrumente de măsurare 
fidele şi valide, cu care să testeze în ce măsură sunt înfăptuite aceste obiective” 
(Abernot, 1998, p. 671). Sunt relevante în această privinţă constatările care arată 
că, de exemplu, elevii şi studenţii îşi distribuie timpul şi eforturile pentru studiu 


„ proporţional cu diferitele teme şi tipuri de informaţii care se cer.la examene. În 


| 


o 


mod asemănător stau lucrurile şi în privinţa formulării obiectivelor. Dacă acestea 
sunt cuprinse în schema evaluării, dacă ele prefigurează sau anticipează anumite 
întrebări sau subiecte de examen, atunci vor putea să dirijeze procesele de învăţare. 

Funcţia de feedback : funcţia contribuie la facilitarea învăţării şi predării în 
măsura în care reuşeşte să asigure o conexiune inversă şi sistematică, conştientizată 
de ambii parteneri implicaţi în desfăşurarea acestor procese. Feedbackul favorizează 
reglarea şi autoreglarea respectivelor procese de învăţare şi predare, de care se 
leagă. | 

Funcția de ameliorare, de perfecţionare, dar şi de optimizare a activităţii: 
informaţiile inverse furnizate pot să confirme sau să infirme reuşita/nereuşita 
acţiunilor, atingerea/neatingerea obiectivelor, să pună în evidenţă greşeli, deficienţe 
sau dificultăţi ivite care ar putea să fie remediate, corectate ori înlăturate sau 
prevenite în faza următoare. În baza unor asemenea semnalizări se poate ajunge 
la clarificări şi structurări mai bune ale ideilor, la adoptarea de măsuri ameliorative 
ori de optimizare, de valorificare mai bună a condiţiilor date ale învăţării. 

De exemplu, examinările îi pot determina pe elevi să recapituleze, să-şi 
consolideze cunoştinţele, să-şi clarifice ideile, să-şi stimuleze şi să-şi integreze 
materia înainte de examen etc. Feedbackul ce rezultă de pe urma examinărilor 
poate să identifice aspectele sau domeniile care au nevoie de aprofundări ulterioare. 
Aşa cum arată unele cercetări, „această funcţie corectivă a feedbackului este - 
extrem de importantă, deoarece, deseori, elevii au sentimentul „Certitudinii” în 
privinţa unor răspunsuri incorecte (Kooker, Williams, citați de Ausubel, Robinson, 


„A981, p. 672). 


== 


* 


Dar tot atât de mult poate beneficia de pe urma feedbackului şi activitatea 
didactică. De exemplu, măsurarea şi aprecierea îi asigură profesorului o informaţie 
inversă esenţială cu privire la rezultatele predării, la eficienţa eforturilor sale 


„didactice. Ele îi arată „cât de eficient organizează şi expune materia de studiu, 


— 


cât de clar ştie să explice noţiunile, cât de bine comunică cu cei mai puţin 
sofisticaţi decât dânsul, cât de eficiente sunt tehnicile sau materialele didactice 
pe care le utilizează” (în Ausubel, Robinson, 1981), îl ajută să identifice aspectele - 
care au nevoie de explicaţii suplimentare, de clarificări, de exemplificări şi de un 


plus de exersare sau recapitulare, să detecteze greşeli sau dificultăţi de învăţare în 


cazul diferiților elevi sau al întregii clase. De asemenea, îl pot îndemna să îşi 


atenueze sau să îşi depăşească manifestările de subiectivism în aprecierea elevilor, 
în atribuirea notelor. 

Datele furnizate de conexiunile inverse permit testarea şi ameliorarea ipotezelor 
privind conținuturile predate, structurarea şi accesibilitatea acestora, secvenţionarea 

materiei în cadrul lecţiilor, eficienţa proiectelor derulate în cadrul activităţii 
didactice, adoptarea unor măsuri de optimizare a acestor entităţi procesuale. 
În baza examinărilor şi aprecierilor efectuate se poate ajunge la o mai bună 
- cunoaştere a stării actuale a cunoştinţelor elevilor şi a nivelelor actuale ale 
aptitudinilor acestora, premise esenţiale pentru o mai bună individualizare a 
instruirii, o mai bună adaptare a metodelor de predare la caracteristicile elevilor 
şi ale materiei de studiu. De exemplu, în absenţa unor informaţii de acest fel, nu 
se poate lua o decizie inteligentă privind alegerea tipurilor de lecţii, definirea 
9biectivelor pentru diferitele situaţii de instruire, remedierea unor deficienţe etc. 
Funcţia de motivaţie, de stimulare sau de impulsionare a învăţării : întrebările” 
de control frecvente, examinările sau verificările sunt de natură să dea un impuls 
cognitiv, să trezească dorinţa de a obţine succese la învăţătură, să înlăture teama 
-de eşec, stările de anxietate, dorinţa de evitare a culpei etc., motive legitime în 
mediul şcolar. „Ar fi total nerealist să ne aşteptăm ca elevii să înveţe cu 
regularitate, sistematic şi conştiincios în absenţa unor examinări periodice”, 
„subliniază Ausubel şi Robinson (1981). e 
Funcţia de prognoză are darul să formuleze judecăţi de predicţie, de anticipare 
şi o atitudine de previziune cu privire la posibila evoluţie a dezvoltării şi a 
activităţii în perspectivă a elevilor, a rezultatelor la care se speră în viitor. În 
general, „predicțiile optimiste au un efect pozitiv, de angajare a celor în cauză la 
confirmarea lor” în etapele următoare (Radu, 2000, p. 69). 
În prelungire, se poate spune că măsurarea şi evaluarea sistematică a rezultatelor, 
a aptitudinilor, a atitudinilor şi intereselor, a caracteristicilor personalităţii vin în 
sprijinul îndrumării sau consilierii elevilor, al orientării lor şcolare şi profesionale. 
Funcţia de stimulare a dezvoltării capacităţii de autoevaluare la elevi: sub 
“efectul aprecierilor care vin din exterior, elevii sunt deprinşi să evalueze în mod 
independent propriile rezultate-la - învăţătură, să-şi analizeze critic eforturile 
depuse. Actualmente, este o tendinţă vizibilă ca orice act de evaluare să conţină, 
sub o formă sau alta, un element de autoapreciere, ca implicare a elevului în 
procesul evaluării ; totodată, aceasta alimentează funcţia de feedback a evaluării. 
La toate acestea se adaugă funcția prin excelenţă educativă a evaluării, tratată 
deja la începutul capitolului. 
În exercitarea lor, funcţiile evaluative se întrepătrund, devin complementare, nu 
acţionează în mod independent, izolat unele de altele, aşa cum uşor se poate sesiza. 


6. Evaluarea unui proces continuu. 
Strategiile evaluării 


Aplicate la specificul acestei activităţi, strategiile sunt modalităţi de integrare a 
evaluării în structura proceselor de-instruire-pe tot parcursul desfăşurării lor. In 
scopul asigurării acestei continuităţi şi dinamici/ evaluarea este administrată în 
moduri (forme) diverse şi în momente diferite, bine articulate între ele, sarcină 
ce revine fiecărui cadru didactic şi fiecărei instituţii şcolare. |Cel mai frecvent şi 
mai benefic utilizate sunt evaluările : inițială, diagnostică, curentă, formativă, 

sumativă, de progres, completate de autoevaluare. Articularea optimă a acestora, 
în condiţiile precizării funcţiilor specifice care îi revin fiecăruia, îi atribuie 
noţiunii de evaluare continuă un înţeles cu totul diferit decât acel avut de clasicul 
control continuu. 


A. Evaluarea iniţială 


- Evaluarea iniţială este necesară pentru măsurarea nivelului de realizare a învăţării 
prealabile, a nivelului comportamentului cognitiv iniţial, pentru determinarea 
liniei de pornire a unui nou program de instruire (an şcolar, intrare în ciclul 

A gimnazial sau liceal etc.), este indispensabilă pentru a stabili dacă subiecţii în 

| cauză dispun de pregătirea necesară (cunoştinţe, abilităţi, capacităţi) creării de 
"premise favorabile unei noi învăţări. Sunt relevante, în această privinţă, cuvintele 
numitului psihopedagog american Ausubel, care subliniază: „Dacă aş vrea să 
reduc toată psihopedagogia la un singur principiu, eu spun: ceea ce influenţează 
cel mai mult învăţarea este ceea ce ştie elevul-la plecare. Asiguraţi-vă de ceea ce 
ştie şi instruiţi-l în consecinţă” (Ausubel, Robinson, 1981), Această formă de 
evaluare are, prin urmare, semnificaţia unei punți de legătură între o. stare 
precedentă şi una viitoare. 0 ata AVARII | 

—— Eventual, ca este utilă pentru refacerea sau remedierea unei stări de fapt, pentru 

aplicarea unui scurt program de recuperare sau de refacere a noţiunilor funda- 

mentale ce vor fi implicate în susţinerea învăţării următoare, pentru a omogeniza, 
într-un fel, fondul de cunoştinţe şi abilităţi indispensabile unui nou parcurs. 


B. Evaluarea diagnostică (gr. diagnostikos = „apt să recunoască”) 


Este evaluarea ataşată fiecăruia dintre cei doi poli ai situaţiei de instruire 
(pedagogice). Astfel, când este centrată pe elev, ea îndeplineşte funcţii de : | 


— inventariere a achiziţiilor existente la un moment dat, de constatare a unui 
nivel de pregătire sau de maturizare, care asigură, de exemplu, trecerea de la 
o clasă la alta, de la un ciclu la altul, de certificare sau atestare a unui 
rezultat, nivel de cultură generală atins (bacalaureat) ; 

— depistare a eventualelor decalaje dintre realizări ; 

— constatare, la un moment dat, a capacităţilor (posibilităţilor) de învăţare ale 
elevilor, în vederea orientării şcolare şi profesionale : 

- descoperirea factorilor explicativi (cauzelor) ce au dat naştere unor eşecuri, 
dificultăţi, greşeli. 


Când este centrată pe profesor: 


— îi arată şi îi explică nevoile de dezvoltare ale elevilor; 

— îl ajută să-şi multiplice căile de stimulare a dezvoltării optimale a acestora ; 

— pune în evidenţă caracteristicile diferenţiale ale subiecţilor şi posibilităţile de 
a acţiona în direcţia atingerii unor profiluri psihopedagogice ; 

— pune în evidenţă punctele tari sau punctele slabe ale procesului didactic. 

C. Evaluarea curentă (imediată) 


Evaluarea curentă (imediată) sau punctuală se realizează prin secvenţe mici, 
parcurse în cadrul lecţiilor cotidiene, în vederea cunoaşterii operative a realizării 
obiectivelor, a obţinerii unor rezultate imediate, a progreselor înregistrate de 
elevi, a dificultăţilor întâmpinate, a greşelilor ivite şi a remedierii acestora. 
Încadrată în desfăşurarea aproape a fiecărei lecţii, aceasta are semnificaţia unei 
diagnosticări concrete ce se Obține prin metode şi tehnici de evaluare foarte 
variate, după natura sarcinilor. Pentru operativitate, cele mai la îndemână sunt 
întrebările (chestionarea orală), probele scrise sau practice scurte, extemporalele 
care să permită atribuirea de note (sau calificative) comunicate imediat elevilor 
şi trecute în catalog şi în carnetele acestora. Este tipul de evaluare care, fără să 
se abuzeze de ea, menţine o anumită ritmicitate şi formează elevii pentru efort 
sistematic, ajutându-i să conştientizeze aspectele pozitive şi/sau negative, să-şi 
amelioreze necontenit propriile performanţe. p 


_. 


D. Evaluarea predictivă-(prognostică) 


Este consacrată detectării sau determinării disponibilităţilor, capacităţilor, 
aptitudinilor pentru anumite domenii. Cu ajutorul ei se elaborează previziuni 
asupra rezultatelor care se pot opera în viitor, se face o predicţie asupra posibilei 
evoluţii în raport cu anumite solicitări viitoare sau se pot prevedea şansele de 
succes ale programului nou de instruire. 

Acest tip de evaluare are ca finalitate esenţială diferenţierea a priori a elevilor 
pe baza referinţelor şi a testelor de detecție, în vederea orientării studiilor lor în 
perspectivă, a departajării lor pe grupe de nivel etc. (cu titlu de exemplificare pot 
fi date examenele de admitere în facultăţi, care pot avea, într-adevăr, relevanţă 
atunci când capacităţile intelectuale ce se testează sunt puse în legătură cu 
solicitările de studiu specifice în facultăţile respective). În caz contrar, valoarea 
predictivă a evaluării se reduce simţitor, arată I.T. Radu (2000, p. 91). Atunci 
când se efectuează la începutul unui program de instruire, ea permite să se 
prevadă şansele de succes ale acestuia (are caracter de evaluare iniţială). 


+ E. Evaluarea formativă 


Vecină cu evaluarea diagnostică, evaluarea formativă (denumire datorată lui 
Scriven, 1967) poate fi integrată în mod constant şi operativ pe tot parcursul 
procesului instructiv. Se bucură de prioritate deoarece vine în sprijinul menţinerii 
unui flux evaluativ continuu, ce urmăreşte să asigure un progres punctual şi ) 
continuu totodată. i 
Practicarea acestui tip de evaluare porneşte de la divizarea materiei (disciplinei) 
în unităţi, adică în părţi bine definite ale conţinutului dat. Pentru fiecare unitate 
sunt stabilite obiectivele specifice, de la nivelele cele mai de jos — însuşirea de 
termeni şi date factuale necesare - până la nivelul mai abstract al noţiunilor - 

cele ale aplicării principiilor şi analizei enunţurilor teoretice. Astfel, prin utilizarea 
unor probe sau teste de diagnoză, formative şi de progres, adecvate, administrate 
la sfârşitul fiecărei unităţi parcurse, se poate determina dacă fiecare elev a ajuns 
să-şi însuşească materia corespunzătoare, După Cum se poate constata, evaluarea 
formativă se orientează după obiective şi conţinuturi, după standarde constituite | 
pe aceste elemente, fiind o evaluare criterială. 

Sprijinindu-se pe mecanismele unui feedback imediat, operativ şi frecvent, 
această evaluare le oferă elevilor o confirmare (întărire) a învăţării, îi ajută să 
depisteze dificultăţile întâmpinate şi să le depăşească, să repereze greşelile ivite 
şi să le sugereze proceduri de corecție sau de remediere imediată, le indică 
procesele sau fragmentele asupra cărora trebuie să stăruie mai mult (funcţia de 
prescriere). Toate acestea înainte de a se ajunge la declanşarea unui proces 
cumulativ, de greşeli, de exemplu. i 

Evaluarea formativă se referă la elev, care primeşte un feedback continuu de 
la profesor şi colegii săi ; ea caută să-l] informeze asupra comportamentelor sale 
cognitive intermediare, care îl vor duce spre cele terminale (de: la sfârşitul 
parcurgerii materiei). Performanţele lui sunt comparate cu un prag de reuşită 
dinainte fixat ; elevul nu este judecat, nu primeşte note sau calificative, nu este supus . 
clasificării. Este vorba despre un feedback pentru elev, care îl încurajează să pună 
“întrebări, să reflecteze, să revizuiască cele învăţate, să conştientizeze dificultăţile 
întâmpinate, care motivează şi stimulează eforturile de învăţare, le ghidează pe 
întregul parcurs al acestei activităţi. Totodată, sprijină efortul de autoevaluare, 
devenind un mijloc de stimulare a dezvoltării capacităţii autoevaluative la elevi. 

Evaluarea formativă devine cu atât mai benefică cu cât sunt puţini acei 
subiecţi în măsură „să-şi evalueze procedurile folosite şi rezultatele lor, cel puţin 
atunci când se confruntă cu : sarcini complexe, realizarea de compuneri, rezolvarea 
de probleme, utilizarea unor strategii de învăţare. În această fază, ei trebuie să fie 
ghidaţi, să beneficieze de un feedback”, arată Fayol (1989). În general, în faza 
de învăţare, elevii „formulează judecăţi nerealiste cu privire la propriile capacităţi 
şi rezultate practice”, conchid cercetările efectuate de Keil (1979) şi Newman 
(1984) (apud Monteil, 1997, p. 32). Pentru a deveni capabil de autocorecţii 
eficiente, elevul trebuie să beneficieze „de feedbackuri repetate, numeroase şi 
foarte apropiate în timp, asupra realizării sarcinilor” (Monteil, 1997, p. 56), 

Extrem de util devine acest tip de evaluare şi pentru profesor. Şi el beneficiază 
de o informaţie inversă imediată şi în permanenţă despre pertinenţa şi perfor- 
manţele demersului său didactic, despre eficacitatea procedurilor aplicate. Prin 
interogaţiile adresate elevilor, prin exerciţiile scurte impuse, îşi poate da seama 
cu uşurinţă despre continuitatea şi coerenţa învăţării, poate detecta dificultăţi, 
confuzii, greşeli, intervenind imediat pentru ameliorarea situaţiei, pentru reluarea 
explicaţiei, pentru recuperare etc. El poate chiar să modifice demersul didactic, 

să ajungă la diagnosticări fine, ceea ce-i oferă posibilitatea unor rratări diferenţiate 
"a elevilor, ţinând seama de nevoile fiecăruia, una dintre premisele esenţiale ale 
prevenirii insuccesului la elevi. 
În concluzie, se poate spune că, prin specificul ei, evaluarea formativă este una 
centrată pe procese, destinată rectificării, reajustării şi adaptării lor, ameliorării p, 


a ai 

şi optimizării, reglării şi autoreglării învăţării şi predării. În felul acesta, cum, | 
de altfel, şi numele o arată, îndeplineşte o funcție formativă, de rafinare şi | 
dezvoltare a potenţialului de învăţare, dar şi a celui de predare, de (OTmare sau | 
dezvoltare propriu-zisă a proceselor. 

Urmând principiul feedbackului, tehnicile de evaluare formativă sunt deci de 
natură să contribuie la organizarea condiţiilor de reuşită a învăţării, înscriindu-se 
în logică unei pedagogii a reuşitei unui număr cât mai mare de elevi (Gabaude, 
Not, 1988). 
| Aplicarea acestei strategii de evaluare, foarte pretențioasă de altfel, necesită 
o organizare riguroasă a predării, competenţă în precizarea obiectivelor, în 
stabilirea sarcinilor, în alegerea tehnicilor de evaluare. Toate aceste elemente 
trebuie elaborate înainte de organizarea procesului de predare, în faza de proiectare 

“a activităţii didactice, sau lăsate pe scama spontaneităţii inspirate de o experienţă 
ppzitivă şi de ingeniozitate. 

Aşa cum recunosc mulţi practicieni, recursul la evaluarea formativă este testul 

/unei pedagogii a rigorii, a lucidităţii şi a eficienţei. Depinde de capacitatea elevilor, 
MA dar şi a profesorilor de a analiza informaţia de retur (feedbackul) a rezultatelor 
cţiunilor lor şi de a fi operativi în intervenţiile lor reglatorii sau autoreglatorii. 

Conceptul evaluării formative stă la baza constituirii unui întreg, sistem 
teoretic, denumit pedagogie corectivă. 


ci ia ta pe 


F. Evaluarea sumativă (periodică sau cumulativă) 


= 

“Este o evaluare de bilanţ al instruirii, care intervine la sfârşitul parcurgerii unui 
ansamblu de sarcini de învăţare ce constituie un tot unitar, corespunzător, de 
exemplu, unei programe, unei părţi mai mari din programă, său indică rezultatele 
obținute la sfârşitul unei perioade de învăţare - semestru, an şcolar, ciclu de 

1 studii, stagiu de ucenicie. 

(_—— Acest tip de evaluare evidenţiază finalul, efectul terminal rezultat în urma___ 
învăţării parcurse, Şi nu cum s-a ajuns la acest produs. Este deci o evaluare centrată | 
pe rezultate globale, de bilanţ al învăţării ; ea surprinde momentele evoluţiei. ___— 


j În mod practic, este utilizată pentru a furniza informaţii de tip bilanţ, în vederea : 


“e diagnosticării într-o formă globală a realizării obiectivelor generale (sau 
terminale) ale unei programe (sau părţi ale programei), a rezultatelor înregistrate 
de elevi la sfârşitul unei perioade de învăţare în raport cu aşteptările sau 
obiectivele fixate iniţial ; 

e certificării sau recunoaşterii atingerii unui nivel de pregătire, îndeplinirii unei 
învăţări până la sfârşit, dobândirii unor competenţe ; 

e adoptării unor decizii legate de promovarea/nepromovarea, acceptarea/respin- 
gerea, acordarea unei diplome e!c. ; 
stabilirii unei diferențieri sau ierarhizări (clasificări) între elevi ; 

e confirmării sau infirmării eficienţei prestaţiei profesorilor, a unor strategii 
utilizate, a valorii unor programe, manuale şi suporturi didactice. 


e 

Fiind o problemă ce ține, de cele mai multe ori, de interioritatea activităţii 
didactice, profesorul are posibilitatea să varieze procedurile de evaluare, să 
utilizeze chestionare, lucrări scrise, teste, grile, să propună analiza sau rezolvarea 
unui caz sau a unei probleme, să prevadă susţinerea unui proiect, prezentarea 
unei realizări personale, cu condiţia ca aceste procedee să rămână coerente în 
raport cu obiectivele stabilite. | 

Dar, de multe ori, evaluarea este externă, se realizează prin intermediul exa- 
menelor (de capacitate, bacalaureat, diplomă etc.). Calitatea examinării (a exame- 
nelor) poate să joace un rol-cheie în determinarea calităţii instruirii pentru unii elevi. 

Ca bilanţ al instruirii, evaluarea sumativă se încheie cu atribuirea unei note sau 
a unui calificativ ori a unui certificat, a unei diplome etc. Notele obţinute pe baza 
examinării de sfârşit de programă sau de semestru ori de an şcolar au, indiscutabil, 
O valoare mai mare decât notele obţinute pe parcurs, tocmai pentru că reprezintă 
expresia unui rezultat global care sintetizează efectele unui efort îndelungat. 

Principala critică ce se aduce acestui tip de evaluare se referă la faptul că este 
o procedură care vine mult prea târziu ca să mai poată influenţa cu ceva 
ameliorarea rezultaielOr Şi” 16 acerea procesului. deja parcurs. Dar poate oferi 
învăţăminte pentru desfăşurarea unor viitoare activităţi didactice. De asemenea, 
este însoţită de stări de anxietate, de stres, de teamă. 


O prezentare comparativă a evaluării formative şi a celei sumative cel puţin pe 


câţiva indicatori poate deveni mai relevantă pentru sesizarea diferenţelor şi 
avantajelor oferite, în parte, de fiecare dintre acestea, 


globale 


—_rezultate cumulate, de bilanţ, terminale 


Ş feedbackul vine cu întârziere 
-  ameliorări imediate 


- instrumente: probe, întrebări, exerciţii |- chestionare, teste, examene, susţineri 


de proiecte... 
—  motivantă, stimulatorie 


funcţie : formativă, de dezvoltare a uncţie : de atestare periodică a nivelului 
proceselor 


+ Complementaritatea evaluării formative şi sumative : privite în perspectiva 


„mai largă a unui proces continuu de evaluare, cele două forme - formativă şi 

sumativă - trebuie utilizate în condiţiile unei articulări dintre cele mai bune între 
ele. Nevoia de complementaritate rezultă din faptul că aprecierile făcute într-un 
caz şi în celălalt nu au aceeaşi semnificaţie sau aceeaşi valoare, nu corespund 
întocmai aceloraşi achiziţii. În cazul evaluării formative, ea informează doar 
asupra atingerii unor obiective ale învăţării în curs de desfăşurare, asupra unor 
rezultate punctuale, parţiale, concrete şi asupra fazelor învăţării. În completare, 
evaluării sumative îi revine sarcina de a atribui notei o valoare absolută, construită 
prin referinţă la ansamblul obiectivelor urmărite în segmentul de activitate dat şi 
al normelor prestabilite. 

Ambele utilizări - formative şi sumative — sunt utilizări instrumentale care 
produc fie schimbări comportamentale imediate şi directe, pe termen scurt, fie 
schimbări pe termen lung, referitoare la îmbunătăţirea programelor şi a prestaţiei 
profesorilor. 


G. Evaluarea de progres 


Este o evaluare comparativă a rezultatelor a două etape. (momente). distincte şi 
succesive: în timp ale procesului evolutiv_de învăţământ, adică realizată prin 
stabilirea diferenţei dintre rezultatele înregistrate în momentul iniţial (1) şi al 
doilea moment (4,,,) sau dintre două stări — starea iniţială ($,) şi starea ulterioară 
(8) corespunzătoare acesteia, care ar putea să fie una terminală. m. 

Diferenţa s;,, - $, în intervalul t;,, — , reprezintă progresul înregistrat. În 
materie de instruire sau de învăţare nu se pot realiza salturi peste o asemenea 
succesiune normală a timpului şi a stărilor corespunzătoare. 

Comparaţia se face în funcţie de criteriile de performanţă/excelenţă general 
recunoscute. Dacă noua etapă (noile rezultate) este apreciată drept superioară 
celei anterioare, ea va fi caracterizată drept un progres (progresul trebuie să fie 
totuşi semnificativ, nu mai puţin de 10%, aproximativ, faţă de rezultatele 
iniţiale). 

Noţiunea de progres face trimitere la anumite condiţii: de continuitate (în 
sensul că vechile rezultate sau performanţe nu pot fi nepate sau anulate de cele 
noi) şi discontinuitate (în sensul că noile performanţe trebuie să depăşească 
vechile performanţe, în termenii unei evaluări comparative. 


H. Autoevaluarea 


Formele existente îşi găsesc o completare bine-venită în evaluarea de sine, în 
efortul de autoevaluare al fiecărui elev. Fireşte, este o problemă de maturizare a 
acestuia, pentru a fi capabil să emită judecăţi valorice cu privire la propria persoană. 
Autosvaluarea este posibilă şi necesară, întrucât serveşte cunoaşterii (perceperii) de 
sine (autocunoaşterii) şi dezvoltării conştiinţei de sine (autoconştiinţei), două 
aspecte esenţiale ale subiectului, care se unesc şi funcţionează în Eul concret 
(vezi şi capitolul „Metacogniţia şi stilurile de învăţare”). Şi, astfel, cu timpul, 

autoevaluarea îi va da fiecăruia posibilitatea să descopere sensul propriei valori, 

premisă necesară oricărei depăşiri, o disponibilitate, dacă o putem numi aşa, cu 

atât mai importantă, privită în perspectiva educaţiei permanente, care presupune 

angajarea individului nu numai în procesul propriei formări, ci şi în acţiunea de 

evaluare a propriei formări pentru a deveni capabil de autoperfecţionare. 
Autoevaluarea este importantă deoarece : CIA 

— ajută elevul să se implice în procesul evaluării şi, în felul acesta, să 
conştientizeze criteriile specifice de evaluare, ceea ce îl va face să înţeleagă 
semnificaţia notelor acordate de profesor ; 

- Ca urmare a acestei conştientizări, multe elemente de subiectivism ce însoțesc 
actul evaluării ar putea să dispară ori să se diminueze ; 

- încurajează elevul să-şi dezvolte procesele metacognitive, de autoreglare a 
proceselor, de construire a propriilor cunoştinţe ; 

- contribuie la formarea reflexivităţii asupra propriei activităţi, la conştientizarea 
conduitei şi a gradului de adaptare a acesteia la cerinţele învăţării şi activităţii 
şcolare : | 

- în felul acesta, autoevaluarea devine disponibilitate vizavi de învăţare, este 
privită ca un proces de autoreglare ce accelerează învăţarea ; 

— dezvoltă o atitudine critică faţă de sine, ajutând elevul să-şi dea singur seama 
de limitele sale, de progresele sale, de poziţia pe care se situează în raport cu 
alţii, cu colegii săi; 

- dezvoltă capacitatea de identificare a progreselor proprii şi de ameliorare a 
performanţelor proprii. 


Din aceste motive şi din altele, este foarte important ca elevii să fie deprinşi 
cu un exerciţiu al autocontrolului, al autoevaluării, mergându-se până acolo încât 
să li se ceară să-şi acorde uneori singuri nota-pe-care Consideră că o merită 
(bineînţeles, profesorul asumându-și un rol moderator, pentru a tempera excesul 
constatat la unii elevi sau tendinţa de subestimare la alţii). De altfel, transformarea 
evaluării în autoevaluare constituie un scop major al învăţământului, deoarece 
deschide posibilităţi inestimabile desăvârşirii de sine pentru o lungă perioadă, 
dacă nu pentru întreaga viaţă a individului. 

În acelaşi timp, autoevaluarea este importantă şi pentru profesori, deoarece îi 
ajută să menţină o atitudine critică vizavi de practicile lor şi, astfel, să rămână 
mereu deschişi la noi abordări didactice, în favoarea unei adaptări mai eficiente 
la o situaţie sau alta de instruire. Un profesor eficient se distinge, între altele, şi 
prin această capacitate, de a-şi controla comportamentul spontan de o manieră 
care să-i permită să joace, după nevoi, un rol sau altul, să îndeplinească o funcţie 
sau alta (Cardinet, 1995). 

|. Evaluarea interactivă (de grup) 


Aşa cum există învăţare interactivă (interdependentă), aşa există şi evaluare 
interactivă, realizătă prin. participarea. în comun a membrilor grupului. sau ai 
'echipelor. Spre exemplu, este normal ca, la încheierea unei activităţi.realizate în 
grup, să se ofere timp şi posibilitate fiecărui grup şi fiecărui membru al acestuia 
| să încerce să analizeze critic, dar în spirit constructiv, modul în care a funcţionat 
cooperarea sau colaborarea, cum ău fost îndeplinite sarcinile, şi să avanseze 
sugestii de îmbunătăţire a activităţii ulterioare. Participanţii ar avea astfel posi- 
„ bilitatea să ajungă la o mai bună înţelegere asupra a ceea ce au realizat, să pună 
; în evidenţă iniţiativele şi contribuţiile mai deosebite ale unora dintre colegii care 
s-au bucurat de succes, să aprecieze eforturile şi rezultatele unora, putând să-şi 
explice contextul reuşitei. 
” Blevii nu au decât de câştigat dacă vor fi puşi să exerseze şi în această 
E responsabilitate reală de grup, de mare valoare stimulatorie şi educativă. Ca 
membru participant la activitatea grupului, introdus în subcultura împărtăşită a 
acestuia, profesorul se poate sprijini pe observaţia participativă. Întrebările sale 
vor stimula şi direcţiona această evaluare interactivă. 


.] Evaluarea informală 


Datele la care am făcut referire până aici caracterizează, în mod evident, 


evaluarea formală, organizată, sistematică, raportată la finalităţi explicite A 


realizată prin metode şi tehnici structurate. Dar nu putem trece cu vederea nici 
aportul specific al evaluării informale la întregirea imaginii noastre globale 


despre elevii cu care lucrăm, la mai buna portretizare-a-acestora. ian 


Această evaluare „se raportează la observarea întâmplătoare, la scopurile 
implicite, la normele intuitive şi la aprecierile subiective” (D'Hainaut, 1981, p. 194), 
ele putând să influenţeze atitudinile profesorului faţă de diferiţi elevi. Un portret 
complet al elevului va cuprinde deci date şi aprecieri şi de această natură. Un 
program de evaluare valabilă va cuprinde în mod necesar ambele forme de 
evaluare : formală şi informală. 


J 7. De la referințele normative la referințele criteriale 


) Evaluarea se poate face fie prin raportare la anumite norme (evaluare normativă), 
| fie prin raportare la anumite criterii (evaluare criterială). 
Evaluarea în funcţie de normă sau evaluarea normativă se realizează prin 
referinţă la : Lg A | 
- conţinutul sau norma programei ; 
_ norma statistică a grupului şcolar ; 

- standardele de performanţă ; 
— norma individuală. 


Evaluarea în funcţie de criterii sau evaluarea criterială se realizează prin 
referinţă la : | 


- obiective (evaluarea prin obiective) ; 
— Conipelenţe (evaluarea prin competenţe). 


A. Evaluarea prin referință la norma de conținut 


Acest tip de evaluare centrează atenţia profesorului asupra performanţei disci- 
plinare, raportată la o normă a programelor analitice sau a manualelor. Norma 
impune cerinţele-programelor sau ale manualelor-cu privire la ceea ce trebuie să 
ştie elevii (să fie însuşit de aceştia). 

În consecinţă, sunt luate în considerare cunoştinţele însuşite şi deprinderile 


intelectuale formate. În acest caz, evaluarea are menirea să descopere._în ce 


măsură elevii stăpânesc materia transriisă, dacă materia a fost parcursă şi dacă 
sunt atinse cerinţele (sau standardele) minime de performanţă. Motiv pentru care 
se operează adeseori cu sintagme precum : „Ştie carte, trece”, „ştie materie, e 
salvat”, „este pregătit, trece”, „ai carte, ai parte” ş.a.m.d. Este o evaluare care 
se face aproape exclusiv în funcţie de rezultatele „academice”_sau-cognitive (a 
şti). Principala critică ce se aduce acestei evaluări este legată de conţinutul 
programelor şi manualelor, care arată doar ceea ce trebuie să ştie elevii, fără să 
arate sau să insiste şi asupra a ceea ce Irebuie să ştie, să facă elevii cu ceea-ce 
Ştiu. Or, societatea este acum interesată să ştie ceea ce fiecare vrea să devină şi 
ceea ce fiecare este apt să facă cu ceea ce ştie, adică este interesată de Capacităţi 
sau de competenţe însuşite, ca şi de o formare mai largă, nu redusă la cunoştinţe, 
la memorarea şi reproducerea lor. 

Drept contraargument se evocă totuşi faptul că. şi achiziţia de cunoştinţe 
favorizează dezvoltarea afectivă şi social-morală a individului, că, dincolo de 
aspectele informaţionale, sunt vizate şi aspecte care privesc dezvoltarea unor 
capacităţi şi aptitudini, a unor atitudini pozitive faţă de studiu şi interese, dezvoltarea 
limbajului şi însuşirea unor metode sau tehnici de muncă intelectuală, de exemplu. 


B. Evaluarea prin raportare la norma statistică 


Este tipul de evaluare care-se_ referă la o populaţie de. referinţă, la un grup. Mai 
exact, la norma statistică a grupului şcolar (media clasei, norma stabilită de 
scorurile unui grup sau norma unui eşantion mare de subiecţi), la o normă locală, 
naţională sau internaţională (a unor norme devenite standarde de performanţă 


Validate pe eşantioane mari). 


În felul acesta, evaluarea normativă permite compararea rezultatelor (performanţei) 
fiecărui elev cu cele ale grupului (clasei) din care face parte (media clasei) sau 
cu ale unui gn:p de referinţă, cum ar fi clasa de anul trecut (măsura performanţei 


Pr 

unui individ — X - este pusă în relaţie cu performanţa altor indivizi din acelaşi 
grup pe baza statisticii X x 7, dacă media grupului este 7, de exemplu). 


pă Această evaluare se face pe segmente relativ mari, pe teme, la încheierea unor 
| 


cursuri, şi se referă mai mult la capacităţi globale, la interpretarea de ansamblu a 
materiei. Ea este utilizată adeseori fie pentru a clasifica subiecţii, fie pentru a-i situa 
în raport cu o distribuţie de tip gaussian (în raport cu renumita curbă a lui Gauss). 
Evaluarea prin raportare la media clasei poate fi dăunătoare din mai multe puncte 

de vedere, atât subiectului, cât şi grupului şcolar (respectiv clasei de elevi unde 
se aplică). Astfel: ea se depărtează de cerinţele unei aprecieri obiective, poate 
deveni sursa construirii unei imagini de sine deformate pentru mulţi subiecţi, 
„ceea ce va crea dezamăgire în cazul confruntării cu colegii din alte clase, din alte 
şcoli, poate promova mediocritatea la nivelul unei clase întregi, notele acordate 
'pot să nu fie pe deplin comparabile sau echivalente cu notele obținute la alte 
clase, la alte şcoli (nota 10 obținută la o clasă poate să nu corespundă cu nota 10 
obţinută la alte clase, la alte şcoli), poate crea mari neajunsuri în declararea 
admiterii la liceu sau facultate pe baza mediilor obținute în cursul anilor de şcoală. 
Desigur, alta va fi situaţia atunci când se recurge la evaluarea standardizată, 
bazată pe raportare la norme standardizate de conţinut (care stabilesc ce trebuie 
să ştie şi ce vor fi capabili să facă elevii) ori la norme standardizate de execuţie, 
cu caracter aplicativ-practic. Standardizarea vine să ajute la unificarea instrumentelor 
de testare şi a interpretării valorii achiziţiilor înregistrate, precum şi la îmbu- 


năţăţirea nivelului de pregătire (de performanţă). 


C. Evaluarea prin raportare la standarde de performanță 


Do 


[ese o apreciere a performanţelor prin comparaţie cu o normă-standard omologată, 


4 


stabilită pe baza testării unui eşantion mare de elevi/studenţi, reprezentativ pentru 


__categoria de subiecte şi aria curriculară avute în vedere. Pot fi luate în considerare 


standarde locale, naţionale, internaţionale. Asemenea evaluări se realizează prin 
intermediul unor teste şi examene standardizate : ele ţin, pe de o parte, să unifice 
instrumentele.de testare şi-achiziţiile însuşite, iar pe de altă parte, să semnaleze 
eventualele. diferenţe de performanţă între grupurile -supuse testării (grupuri 
naţionale, de exemplu), în scopul adoptării unor măsuri ameliorative la nivelul 
'sistemului de învăţământ. 

Astfel de norme statistice standard reprezintă altceva decât standardele de 
conţinut, constituite prin raportare la obiective. 


D. Evaluarea prin raportare la norma individuală 
” (raportare la sine) 


/ 


Este, în fond, o evaluare de progres, realizată pe baza comparaţiei unor date 
(performanţe) înregistrate în două momente diferite pe parcursul învăţării: un 
moment (timp) iniţial şi alt moment (timp) final. De exemplu, la începutul unui 
program de instruire şi la încheierea programului respectiv. 

_„ Pe baza acestui tip de evaluare, este posibil să se stabilească: 


— Progresul sau regresul în pregătirea elevului ; 
— creşterea sau descreşterea motivaţiei învăţării ; 
- raportul efort depus-performanţă realizată 3 
| > modul de îndeplinire a unor sarcini de învăţare (de exemplu, din programul 
suplimentar, din cel de recuperare etc.). 


E. Evaluarea prin raportare la obiective (evaluare criterială) 


| Te SITE Sea eine ce Tia ef vana 
După cum se cunoaşte, acţiunile de ordin instructiv sunt finalizate puternic, sunt 


orientate spre Scopuri şi obiective clare şi bine precizate. Scopurile şi obiectivele 
specifice fiecărui domeniu sau fiecărei discipline predate sunt considerate înfăptuite 
» numai odată cu obţinerea rezultatelor prefigurate de aceste finalităţi. De aceea, 
/ îndeplinirea sau neindeplinirea obiectivelor trebuie şi poate să constituie criteriul 
general şi cel mai sigur utilizat în evaluarea rezultatelor, a reuşitei sau nereuşitei 
| (succesului/eşecului) învăţământului. Avantajul unei evaluări prin raportare la 
| obiective constă în faptul că obiectivele arată nu doar ceea ce trebuie Să ştie 
elevii, ci şi ceea ce trebuie să fie capabili să facă cu ceea ce ştiu. Obiectivele 
| condensează şi exprimă mai bine cerinţele unor programe şi manuale elaborate 
în spiritul cerinţelor unui învăţământ pragmatic modern, | 
N Evaluarea prin raportare la obiective, versiunea evaluării criteriale, este 
urmarea dezvoltării pedagogice prin obiective (SUA - 1960), centrată pe obţinerea 
de schimbări observabile în comportament şi, dacă este posibil, măsurabile şi 
cuantificabile. O pedagogie bine-cunoscută la noi şi în curs de generalizare în 
practica şcolară marchează o tendinţă modernă de trecere de la un sistem normativ 
(norma programelor, norma statistică) la un sistem criterial de evaluare. 
Cum în această concepţie a învăţa înseamnă a-ţi însuşi anumite comportamente 
specifice, a evalua rezultatele învăţării înseamnă a observa (a măsura) schimbările 
în comportament produse la elevi. Pedagogia prin obiective leagă deci evaluarea 
de raportarea-rezultatelor. învăţării la obiectivele programate. Aşa s-a ajuns la 
noţiunea de evaluare criterială, pentru care obiectivele prescrise devin criterii de 
evaluare a regia dă a activităţilor de predare-învăţare În esenţă, evaluarea 
criterială presupune raportarea unui comportament observat la o grilă de 
Comportamente repertoriate într-o taxonomie (o clasificare ierarhizată). Prin 
raportare la o taxonomie a obiectivelor, „evaluatorul poate să-şi dea seama de 
ceca ce este capabil un elev şi pe ce loc se situează pe scara de comportamente 
care punctează drumul spre un obiectiv” (Gabaude, Not, 1988). De data aceasta, 
judecata performanţei unui individ (X) este pusă în relaţie cu performanţa maximă 
care poate fi atinsă sau scala de performanţe definite a priori, fără să se ţină cont 
„de poziţia pe care acest individ o deţine în grup. + 
— În mod concret, evaluarea prin obiective vizează rezultatele, adică definiţia de 
termeni, cunoştinţe, noţiuni, reguli, teorii ştiinţifice etc. şi deprinderi care au 
fost specificate în prealabil în obiective. Vizează deci racordul dintre realizări şi 

2 INTRE e geaca coasa cope 


_ intenţii. În mod deosebit, profesorul are în vedere aspectele calitative, carac- 


teristici-parametri ai rezultatelor devenite evidente, cum ar fi: caracterul aprofundat, 
gradul de înţelegere, caracterul sistematic al cunoştinţelor, caracterul concret, 
temeinicia fixării în memorie (reproducerea de formule, valori numerice, definiţii, 
expresii concise etc. ; capacitatea de generalizare, caracterul operaţional, aplicativ), 
exploatarea achiziţiilor (utilizarea metodică a cunoştinţelor prin punerea în relaţie 
şi aplicarea deprinderilor dobândite, eventual sub forma unor combinaţii ce 
servesc la rezolvarea de situaţii-problemă complexe) etc. 

Deoarece caracteristicile cunoştinţelor depind de procesele cognitive care au 
permis determinarea lor, implicit putem trece la analiza proceselor cognitive sau 
putem avea o imagine globală asupra activităţii mentale a elevului. 

Avantaje: ! 


_ -oferă cadrul metodologic ce permite evaluarea deopotrivă a rezultatelor şi a 
proceselor ; 

— creşte obiectivitatea evaluării ; 

- este mai formativă; 

- prin intermediul obiectivelor se îmbunătăţeşte comunicarea dintre profesor şi 
elevi şi se reduc diferenţele de apreciere între aceştia ; 

_ contribuie la unitatea de apreciere a profesorilor în aceeaşi şcoală, inclusiv la 
stabilirea nivelului de însuşire ; 

_ creează posibilităţi mai bune pentru individualizarea evaluării (oferă o mai 
mare rigoare în aprecierea progreselor la elevi); 

vine în sprijinul elaborării probelor de măsurare şi apreciere; 

_ când sunt cunoscute şi de elevi, obiectivele mobilizează, participarea lor 
devine mai bună; 

_ dezvoltă atitudinea de autoevaluare la elevi. 


„ Limile: O astfel de concepţie, ce adoptă o poziţie behavioristă, ar_reduce 
evaluarea, după unii critici, la singurele modificări comportamentale „conţinute 


—în obiectivele programate, insuficiente totuşi din cauza fragmentării învăţării, 
pentru a-acoperi ansamblul efectelor întregii activităţi instructive (formării) ; 


faptul că singurele rezultate valabile şi demne de luat în considerare ar fi cele 
care au fost prevăzute în obiective limitează proiectul educaţional la un univers 
unidimensional al eficacităţii pedagogice. — 


F. Evaluarea prin raportare la competențe. 
miei. 


Evaluarea prin competenţe este o problemă relativ recentă în domeniul evaluării 
şcolare. Ea „este ultima dintre practicile care s-au succedat în organizarea ] 
învățământului, a planurilor şi programelor şcolare” (Manolescu, 2005, p. 51). - 
„În esenţă, semnifică faptul că atenţia în procesul evaluativ nu mai trebuie 
focalizată pe performanţe (obiectiv specific derivat din PPO - pedagogia prin 
obiective — şi care a dominat anii '80), ci pe activităţile mentale ale elevului (cel 
care învaţă) şi care susţin obţinerea acelor performanţe” (Manolescu, 2005). 

Competența este şi ea un referenţial la care ne putem.raporta, este un criteriu 
de evaluare. Dar competenţa este tot un rezultat sintetic al învăţării, mai amplu şi 
ai greu de obţinut. Tocmai de aceea, şi evaluarea 6i este mult mai greu de realizat. 

Dificultăţile provin din faptul că presupune o identificare în prealabil şi 
evaluarea componentelor din care este alcătuită. Se face referinţă, de exemplu, la 
cunoştinţele sau noţiunile reactivate, se face analiza proceselor care explică 
funcţionalitatea abilităţilor sau a capacităţilor, a deprinderilor şi atitudinilor care 
au fost antrenate, a motivaţiei care a susținut realizarea competenţei etc. sau se 
face referinţă, în alţi termeni, la acele „socluri de competenţe [sau subcompetenţe — 
n.H.] ca ansambluri de resurse cognitive diverse care permit constituirea de 
răspunsuri adecvate la problemele sau situaţiile complexe, şi nu simpla recurgere 
la un repertoriu de răspunsuri” (Manolescu, 2003, p. 207). 

În plus, trebuie ţinut seama că formarea competenţei necesită un timp mai 
îndelungat, ani de şcoală, nu se poate realiza pe etape parţiale, scurte, imediat 
controlabile, aşa încât pe parcurs se evaluează doar stadiul de dezvoltare a 
capacităţilor cognitive, nivele atinse temporar, şi nu competenţa în sine, în 
plenitudinea ei finală. De aceea, evaluarea competenţelor este mai mult una 
sumativă, de bilanţ. TA 0 

În concluzie, vom sublinia faptul că obiectivele şi competențele funcţionează 
ca două sisteme criteriale de evaluare. 


G. Evaluarea gradului de eficacitate şi eficiență 


"Ep = er eee p 


Evaluarea proceselor se face în termeni de. eficacitate (calitate) şi eficienţă 
(randament), concepte enunțate de Chester Bernard în 1933, în cadrul teoriei 
moderne a organizării. Da e i 

Eficacitatea se poate determina raportând rezultatele reale obţinute (obiective 
atinse) Ta rezultatele aşteptate (obiective fixate), după formula : 


eee 


Eficacitate = rezultate obţinute (obiective atinse)/rezultate aşteptate (obiective fixate) 


Cu cât raportul se apropie de valoarea 1, cu atât eficacitatea sau calitatea este 
mai relevantă. Cerinţele în materie de eficacitate pot să varieze foarte mult, în 
funcţie de dificultăţile şi complexitatea sarcinii de învăţare (a materialului nou 
studiat). De exemplu, o lecţie poate fi considerată eficace sau de calitate atunci 
când 90% dintre obiective sunt atinse de 90% dintre elevi. Dar pot fi luate în 
considerare şi alte proporţii, de 80%/80%, de 75%/75%. Mai jos de acest 
plafon, oarecum standard pe plan mondial, sunt atrase aprecieri nu în favoarea 
recunoaşterii calităţii. 

În ce priveşte determinarea eficienţei (randamentului), este. _vorba_despre 
raportarea rezultatelor obţinute la resursele utilizate sau consumate : timp şcolar, 
investiţii în suporturi didactice, energie electrică şi termică, eforturi psihice şi 
fizice depuse etc. Adică se caută să se stabilească efectele factorilor sau variabilelor 
măsurabile asupra rezultatelor individuale sau de grup ori asupra reuşitei acti- 


„vităţii, aplicându-se formula : 

Eficienţă = rezultate obţinute/resurse utilizate = (raport echiunitar sau supraunitar) 


Cu menţiunea că, dacă unele variabile consumabile pot fi măsurate cu destulă 
exactitate (timp, investiţii, energie electrică şi termică şi altele, eventual), energia 
neuropsihică utilizată în cadrul efortului-de învăţare - depus de elevi - şi al 
efortului de predare - al profesorului —.este imposibil de cuantificat (cel puţin 
până la ora actuală). 

Aşa încât nici un statistician nu a putut să calculeze până în prezent eficienţa 
procesului de învăţământ în adevăratul sens al cuvântului, decât în cadrul limitat 
al unor consumuri de variabile ce se pretează măsurării. Este ceea ce ne determină 


să vorbim mai mult despre o estimare aproximativă a eficienţei, decât despre 


evaluarea ei cu adevărat. 

Atenţia trebuie îndreptată totuşi în ambele direcţii, deoarece există o anumită 
relaţie între eficacitate şi eficienţă (de exemplu, eficienţa duce la creşterea calităţii 
învăţământului). 


8. Metodele şi tehnicile de evaluare 
(problemele de tehnică a evaluării) 


Realizarea practică a evaluării presupune o atitudine flexibilă din punct de vedere 


metodologic şi responsabilă, în acelaşi timp, din partea evaluatorului, deoarece 
el trebuie să examineze fiecare situaţie, unică în felul ei, înainte de a emite o 


judecată de valoare, de a lua o decizie. Pentru a face faţă acestor cerinţe, el are 


la dispoziţie o gamă foarte largă şi diversificată de metode şi tehnici specifice 
evaluării. Cele tradiţionale şi cele moderne pot să coexiste în diferite combinaţii, 
mai ales odată cu extinderea ariei de cuprindere a evaluării dinspre rezultate spre 
procese. Multiplicării şi diversificării acestei instrumentări le corespunde, con- 


_comitent, o îmbunăţăţire a activităţii de evaluare. Astfel, proceduri tradiţionale şi 


frecvent utilizate, precum observarea curentă (a comportamentelor elevilor), 


' analiza greşelilor, verificarea sistematică a temelor scrise în clasă şi acasă, 


controlul caietelor, întrebările de evaluare, exerciţiile, probele scrise şi practice, 
rezolvările de probleme, lucrările de laborator, extemporalele, tezele sau, mai 
nou, lucrările de control recapitulative, testele, examenele, colocviile ş.a. sunt 
întregite cu noi baterii de feste de diagnostic, fişe de evaluare, chestionare, 
tabele cu dublă intrare, texte impuse, studii de caz, disertaţii, interviuri individuale, 
teste standardizate, teste de randament, teste de aptitudini, teste formative, fişe 
individuale de progres, probe pentru evaluarea creativităţii şi originalității 
(compuneri, compoziţii, eseuri, modele de construit, lucrări de artă etc.), 
elaborări şi susţineri de proiecte ş.a În mod deosebit se dezvoltă gama testelor 
ce măsoară inteligenţa teoretică şi practică, alte forme ale inteligenţei, feste 


“ psihomolrice şi tehnici de autoevaluare. 


Se fac, de asemenea, eforturi asidue în vederea integrării unor noi tehnologii 
în procesul măsurării şi aprecierii, cum ar fi tehnicile bazate pe utilizarea 

calculatorului, tehnicile video, tehnicile de înregistrare audio etc. De asemenea, 
cadrele didactice sunt încurajate să pregătească propriile probe de diagnostic, 
care nu duc neapărat la notare, dar sunt foarte utile pentru a depista greşelile 
elevilor şi pentru a fi atent supuse analizei şi explicării acestora. 

În fine, dată fiind preocuparea crescândă pentru perfecţionarea instruirii, se 
caută punerea la punct a unor instrumente Care să ajute la extensiunea evaluării 
proceselor, a curriculumului învăţământului în componentele principale. În acest 
sens, se dezvoltă un sistem de grile de analiză a manualelor şi programelor 
şcolare, a diverselor suporturi (materiale) didactice, grile de analiză şi autoanaliză 
a comportamentelor didactice, de analiză a predării, a strategiilor şi a stilurilor, 


„ a comportamentelor şi stilurilor de învăţare ale elevilor ş.a. 


Este încurajată aşa-numita evaluare alternativă, utilizarea unei mari varietăţi de 
metode şi tehnici sau de strategii alrernative, destinate evaluării calitative, între 
care : 


| — metoda portofoliului: 


— elaborarea şi susţinerea de proiecte : 
— investigația; 
| hărţile conceptuale ; 


A / = pregătirea de expoziţii ; 
IA 


— lucrările de grup; 
| — testele-eseu; 

|- alcătuirea de jurnale personale (jurnale reflexive) ; 
— interviurile ; 

- dezbaterile (seminarul Socrate) ; 

— examenele executive ; 

— misiunile cu sarcini de executat etc. 


Cu strategiile alternative (studiate de Koretz, 1994, Le Mahieu, 1995, Clarke, 
1996 ş.a.) se face un pas important înainte în evaluare, deoarece acestea : 


- introduc elemente noi de învăţare; 

- contribuie la dezvoltarea creativităţii ; ! 

— pun accentul pe evaluarea execuţiei directe şi a potenţialului de cunoaştere şi 
acţiune al elevului; 

— permit urmărirea progresului elevului în cadrul procesului de învăţare ; 

- contribuie la apropierea dintre profesor şi elevi ; 

— au. 0 valoare educativă ridicată ; 

- stimulează autoevaluarea. 


Sunt metode care găsesc sprijin în psihologia cognitivă, preocupată de întă- 
rirea rolului activ al elevului în procesarea informaţiei, de stimulare a creativităţii. 
Spre deosebire de metodele convenţionale, acestea sunt mai costisitoare, 
consumă timp, sunt mai complexe şi pretind o înaltă specializare a profesorilor; 
veridicitatea notelor este mai scăzută faţă de notarea tradiţională ; rezultatele svor | 
fi diferite de la şcoală la şcoală. „A 

asa ; 
Cu titlu de exemplificare, vom prezenta caracteristicile merodei portofoliului 
! (port = „purtat” ; folio = „foi” ; „purtător de foi”). În esenţă, aceasta constituie 
"o colecţie controlată de lucrări, în parte terminate, în parte în curs de execuţie, 
care demonstrează eforturile, realizările şi progresele elevului într-unul sau mai 
multe domenii, pe o perioadă determinată = un semestru, un an şcolar (Paulson, 
Meyer, 1991). Portofoliul cuprinde, astfel, o selecţie dintre cele mai bune lucrări 
sau realizări personale ale elevului, cele care îl reprezintă şi care îi pun în 
evidenţă progresele, care permit aprecierea aptitudinilor, talentelor, pasiunilor, 
"contribuţiilor personale. Alcătuirea portofoliului este o ocazie unică pentru elev 
„dea se autoevalua) de a-şi descoperi valoarea competenţelor şi eventualele greşeli. 
ca 4 În alţi termeni, portofoliul este un instrument care îmbină învăţarea cu 
- Aevaluarea continuă, progresivă, dinamică şi multilaterală a procesului de activitate —— 
)!şi a produsului final. El sporeşte motivaţia învăţării. 
— Este adevărat, portofoliul cere timp, sprijin îndeaproape din partea profesorului 
şi este mai greu de realizat în clasele numeroase. Evaluarea este aici de natură 
calitativă şi mai subiectivă decât cea obţinută pe alte căi, It: La AA 
Calităţi fundamentale ale instrumentelor de măsurare şi apreciere da 
Sub aspect calitativ, accentul cade pe elaborarea unor instrumente de evaluare - 
de mai mare vigoare metodologică, în vederea întăririi gradului de: 


* obiectivitate (reprezintă o valoare probantă) ; 

"e. validitate (capacitatea de a măsura bine ceea ce şi-a propus să măsoare ; când 
reflectă performanţele reale ale fiecărui evaluat) ; 

o fidelitate (de exactitate şi consistenţă, de fineţe şi stabilitate a măsurării ; 
după mai multe administrări, scorurile rămân constante). 


Rigoarea constituie calitatea fundamentală a oricărei instrumentări, fiind 
esenţială pentru: 


= atestarea valorii informaţiilor obţinute în cadrul măsurării efectuate ; 

- asigurarea pertinenţei respectivelor informaţii (convergenţa sau corespondenţa 
cu obiectivele fixate) ; 

- asigurarea preciziei şi justeţei (corectitudinii) aprecierilor ; 

- asigurarea generalizării (aplicabilităţii rezultatelor la alte experienţe) ; 

— garantarea neutralității (în funcţie de entitatea evaluată) ; 

- _relevanţa informaţiei (interes pentru datele importante, semnificative, pentru 
viziunea globală etc.) 


După cum se poate constata, se tinde spre o evaluare complexă realizată prin 
intermediul unei metodologii foarte bogate şi diversificate, în beneficiul calităţii 
învățământului de toate gradele. Cu cât strategiile şi metodele de evaluare vor fi 
mai numeroase şi mai variate, cu atât va fi atins mai uşor scopul unei evaluări 
complexe, multilaterale, veridice şi sensibile la diferenţele individuale dintre 
elevi. Numai o îmbinare poate aduce informaţii cai dm privinţa rezultatelor, 
progreselor şi calităţii proceselor de predare-învăţare. | 


+ 


N 


384 SISTEME DE INSTRUIRE ALTERNATIVE ȘI COMPLEMENTARE 


| 
9. Atitudinile, conduitele şi stilurile de evaluare 
| / Evaluarea are întotdeauna un Caracter relativ, dar, mai ales, poate fi distorsionat 

(___ procesul de notare. Aceste neajunsuri se datorează influenţei diverşilor factori 
subiectivi implicaţi în realizarea operaţiilor specifice actului evaluativ, însă cel 
mai des subiectivităţii evaluatorului, care vede evaluarea în manieră proprie. Ei 
i se asociază conduita celor evaluaţi. 

Aşa se face că oricând şi oriunde s-ar realiza, evaluarea (notarea mai ales) 
lasă loc la suspiciuni, la judecăţi de valoare puse sub semnul întrebării, la 
practici aleatorii şi apariţia de greşeli, de concluzii false cu privire la efectele 
reale ale învăţării/predării ori la eventuale excese, obsesii şi chiar abuzuri 
(Abernot, 1998). 

„Cel mai des, astfel de aspecte sunt puse pe seama modului de a fi al 

/ evaluatorului, a ecuaţiei personale a acestuia, a atitudinilor şi trăsăturilot de perso- 
| nalitate ori pe seama lipsei de profesionalism, într-o situaţie şi mai gravă. 

— Asupra evaluării apasă, aşadar, amprenta personalităţii celui care evaluează, 
care îşi construieşte, de-a lungul timpului, moduri preferenţiale şi constante de 
a acţiona. Adică evâliuarea se construieşte în jurul unor stiluri proprii de evaluare 
(nu străine de stilurile de predare). 

Realitatea este că evaluatorului de astăzi i se cere mai mult decât în trecut. El 
trebuie să dovedească nu numai competenţe instrumentale (evaluative), ci Şi 
virtuţi umane demne de un educator. În mod deosebit are nevoie de „Sobrietate, 
pentru a se proteja de ameţeala puterii pe care o are ca evaluator” (Manolescu, 
2003, p. 41), de multă putere şi grijă pentru a evita să cadă în capcanele specifice 
evaluării, de respect faţă de-elevi, de modestie, pentru a se putea proteja de 
ambiţii şi slăbiciuni, de capacitate de concentrare asupra cerinţelor impuse de 
„a şti, a înţelege, a modela” (Hadji, 1992). 

Aşa cum arată viaţa şcolii, astfel de stiluri pozitive sau, uneori, negative se 
întind pe o plajă foarte largă. Unele pot fi exprimate în sintagme bipolare, altele 

nu. Vom întâlni, de exemplu, profesori care subapreciază sau subestimează rolul 
evaluării ; unii se dovedesc foarte autoritari, severi, alţii, prin contrast, foarte 
indulgenţi ; unii au o atitudine constantă, alţii sunt capricioşi, fluctuanţi ; unii 
manifestă o atitudine binevoitoare, înţelegere, dar şi exigenţa cuvenită, în schimb, 
alţii adoptă o atitudine distantă, dispreţuitoare, de indiferenţă ş.a.m.d. 

sf În cele ce urmează vom căuta să caracterizăm în detaliu astfel de moduri sau 

stiluri de evaluare. 

Este adevărat, problematica stilurilor de evaluare nu a constituit până în 
prezent obiectul unor examinări sau elaborări mai consistente în literatura de 
profil, ceea ce iniţiem aici este doar o încercare cu caracter integrator şi de provizorat. 


4 Posibile stiluri de evaluare 
[| |” a) Stilul impresionist (impresionabil) este caracteristic acelor profesori care 


au tendinţa să extindă nejustificât o iinpresie sau o apreciere pozitivă ori negativă 


( 

viitoare atribuită unui elev (referitoare la rezultate sau comportamente ale 
acestuia) asupra altor rezultate sau comportamente ale aceluiaşi elev (sau clase 
de elevi). De exemplu, în eventualitatea în care, încă de la începutul anului 
şcolar, profesorul şi-a făcut o impresie bună despre un elev (i-a dat o notă de 10), 
există riscul ca această aură (halo) creată în jurul respectivului elev să funcţioneze 
în continuare, chiar şi atunci când elevul nu se va mai ridica la aceeaşi înălţime, 


când nu va mai răspunde de o notă de 10. Adică îi vor fi trecute cu vederea 


căderile, rezultatele mai slabe sau greşelile. Dar asemănător se pot petrece 
lucrurile şi în Situaţia în care un Șiay a tăcut 9) „LOBERale nu PR pană [ear a 


a 


cu toate Pe va mi în continuare note ii cum LĂ ar spune, odată ce 0 
apreciere a devenit o.aură, un halo, sau, dimpotrivă, se extinde asupra rezultatelor 


Dacie ti p 
şi conduitelor de apreciat se În felul acesta se poate ajunge la o apreciere 


deformată a rezultatelor şi caracteristicilor viitoare ale unor elevi. Mai grav este 


atunci când această tendinţă de deformare capătă un caracter, colectiy,. se extinde 


la alţi profesori. O astfel de deformare, numită în literatura. pedagogică efectul 
halo, se explică prin persistenţa sau inerția primei impresii sau. aprecieri, prin 
dificultățile evaluatorului de a nota diferențiat mai multe caracteristici, dar şi 
prin atitudinile afective necontrolate ale acestuia. Alteori se datorează instituirii 
rutinei în activitatea unor cadre didactice. 

Nu cad sub influenţa unor asemenea inerţii profesorii care aplică indicatori ce 
pot determina cu mai multă rigurozitate şi precizie ceea ce stăpânesc sau nu pol 
dovedi elevii lor, cei care folosesc o scală suficient de descriptivă şi precisă, 
permiţând atribuirea celor mai potrivite note sau calificative (efectul halo a fost 
analizat şi descris de Thorndike în 1920). 


b) Stilul influențabil (al contaminării cu uşurinţă) : într-un fel sau altul, toţi 
profesorii-sunt-influenţabili. Este un” fapt normal, atâta vreme cât învăţarea este 
întotdeauna contextuală. Dar unii sunt mai influenţabili decât alţii şi se manifestă 
constant în acest mod, motiv de apariţie a unor evidente greşeli de notare şi de 

_pemulţumiri manifestate la elevi. De exemplu, uneori, notarea unui elev poate fi 
influenţată prin atracție de notele înscrise în catalog la alte discipline, Ori 
“observă note mici, şi atunci coboară valoarea. notei, ori i examinatoruli işi modelează | 
nota după ceea ce vede înscris în carnetul studentului (nota de la alte exame miti 
Acestea sunt aşa- -zisele efecte de c e contaminare. 

Şi legile contrastului pot fi, “pentru unii, factori de contaminare, în sensul că, 

atunci când este examinat, de exemplu, un elev foarte bun, iar imediat unul mai 
“puţin bun, profesorul manifestă o exigenţă crescută ;. prin contrast, îl vede mai 
nepregătit decât este în realitate. Evident, asemănător se petrec lucrurile şi 
atunci când, după examinarea unui elev slab pregătit, u următorii sunt mai buni; 
aceştia vor deveni şi mai buni în ochii | examinatorului, „datorită “efectului Tegii 


contrastului. În mod asemănător se petrec “Tucrurile şi atunci când se COrEttează 


“un set de lucrări. 

i c) Srilul „optimist, încrezător/sceptic,_ne A tzoasi poate fi caracterizat cel 
mai bine prin ceea ce se cheamă efectul i 1. În esenţă, el 
exprimă ideea conform căreia aprecierea rezu prea poate fi puternic influenţată 
de opiniile, aşteptările sau prejudecățile pe care evaluatorul. şi. le-a. format cu 
anticipație despre. capacităţile celor -evaluaţi-şi -pe_care, în într-un fel sau_altul, 
aceştia le conştientizează, Ele ar putea determina la elevii în cauză fie apariţia 
fenomenului -de- încredere_în. forţele. proprii, fie a celui de neîncredere, cu 
repercusiuni corespunzătoare în planul realizărilor sau progreselor, respectiv există 
şânsa-ca-AŞteplările profesorului să fie traduse în.performanţe. De exemplu, 
convingerea profesorului că un elev este capabil ar avea darul să-i insufle acestuia 
încredere în sine şi puterea de a-şi mobiliza eforturile în direcţia aşteptată. Şi 
invers, convingerea că un elev este incapabil, că nu va fi în stare să satisfacă 
| cerinţele şcolare sau aşteptările dascălului va induce slăbirea încrederii în 
| capacităţile proprii, va avea un efect descurajant, cu urmări pe măsură. Ce va 
simţi, de exemplu, un elev când va auzi că i se spune: „tu nu poţi mai mult”, „t 
niciodată nu vei şti”, „pe tine nu te ajută capul” sau alte expresii de acest i 
pe care, de altfel, profesorul nu are dreptul să le adreseze nici unuia dintre elevii 
săi, | 
Cele relatate aici ar putea să însemne că elevii buni sau slabi sunt. fabricaţi în 
__mod artificial. de. către„profesorul i Însuşi,. .aşa cum.evidenţiaseră cu-mulţi ani 
în urmă cercetările lui R. R. _Rosenthal „(San Francisco, 1960). Sau cum susţine 
—— L. VIăsceanu, făcând trimitere lă cercetările lui R. Rosenthal şi L. Jacobson, că 
„aşteptările cadrelor didactice faţă de distribuţia performanţelor şcolare ale 
elevilor sunt reproduse de elevi prin rezultatele lor la învăţătură” (Jinga, Vlăsceanu, 
1989, p. 59). Aceiaşi cercetători, în lucrarea lor comună Pygmalion în şcoală 
(1981), acreditau ideea că profesorul, fie şi numai gândind că elevul. va avea-succes, 
va face ca acesta să progreseze, iar cel în.cauză va reuşi cu adevărat (G. Văideanu). 
“În concluzie, s-ar ar putea spune că prezicerea succesului aduce succes, iar 
prezicerea insuccesului aduce insuccâ&s (P. Botezatu). 


d) Stilul autoritar, extremist/conlucrativ, constructiv : sunt profesori-eare ţin 


— oa ia 


cu orice preţ să se menţină pe poziţia lor de autoritate, să se folosească de actul 
evaluativ pentru a-şi întări autoritatea. Aceştia-p ivesc, de exemplu, răspunsul 
elevului/studentului ca produs finit, încheiat şi taxat ca atare, cu nota considerată 
adecvată. În consecinţă, nu mai duce nici o discuţie cu cei în cauză. Astfel se 
scurtcircuitează dialogul. Cum s-ar spune, examinatorul se limitează la latura 
administrativă, de a da note. Nu mai încearcă să ofere, în acelaşi timp, un 
feedback obiectiv corelat cu evaluarea propriu-zisă. 

Prin contrast cu aceştia, cei mai mulţi profesori adoptă o atitudine de conlucrare 
dedusă din poziţia de parteneriat în care se află ei, din sentimentul de încredere 
reciprocă profesor-elevi. Aceştia nutresc impresia că răspunsul elevului se poate 
desăvârşi în cadrul dialogului. De aceea, sunt înclinați să intensifice comunicarea, 
dovedindu-se > receptori autentici ai informaţiilor şi ideilor exprimate. de. partener, 
sunt gata să ofere un feedback imediat şi să întindă o mână de ajutor la revizuirea 

sau la remedierea răspunsului, să ajute la formularea lui corectă. Aceşti profesori 
caută, prin urmare, asocierea elevului la actul evaluării, caută să îl implice, să-l 
facă părtaş, să-şi asume o responsabilitate şi, astfel, să-i diminueze dependenţa. 
Totodată, se diminuează tentaţia de raportare la alţii, la clasificare sau ierarhizare, 
un fapt care este generator de rivalități între elevi. 


—- În fine, din aceleaşi motive de putere, unii profesori au tendinţa de a deveni 


excesiv de severi, gata să sancţioneze orice, depăşind limitele atribuţiilor specifice 


evaluării, folosindu-se de notă ca de un iustrument de «Sanctionare” ă elevului 
nu pentru neştiinţa lui sau pentru neîndeplinirea sarcinilOr"de învăţare, ci pentru 
atitudini, fapte sau situaţii indisciplinare, propriu-zis pentru menţinerea ordinii şi 


„disciplinei în clasă, în şcoală. —...cx/ 


În ultimă instanţă, analiza „sensului evaluării şcolare, îndeosebi a celei for- 
mative, este şi irgbipie să fie întotdeauna constructivă” (Manolescu, 2003, p. 194). 


doar o anumită extremitate a acestei păi “fe II în exces şi dau note de 10 şi 
| 9, fie sunt excesiv de pretenţioşi şi nu atribuie decât note mici, de 6, 5 şi 4. Unii 
manifestă răbdare şi o stare de calm, o stare de bună dispoziţie, o atitudine 
binevoitoare şi de înţelegere, alţii sunt nervoşi, irascibili, precipitaţi şi indiferenți. 


__În loc de concluzii 


Evaluarea face parte din responsabilitatea cadrului didactic şi din competențele 
sale evaluative. Ca atare, ea nu poate fi făcută decât cu profesionalism, să ţină 
seama în mod imperios de valoarea educativă excepţională a evaluării. Evaluarea 
| şcolară angajează adeseori, într-o formă ireversibilă, viitorul social sau pro- 


fesional al individului. Aşa încât gravitatea deciziilor fundamentate evaluativ nu | 
admite riscul hazardului, al incertitudinii. Din aceste motive şi din altele, desigur, 


evaluarea nu poate fi considerată doar o problemă de metodă tehnică. Înainte de 
! a fi o problemă tehnică, evaluarea este un aci de conştiinţă, de etică, de 


în sensul că abordarea ei va trebui să respecte anumite limite educative şi etice, 
să se realizeze în concordanţă cu o anumită etică profesională, să aibă în vede 
o deontologie a evaluării. 
| O evaluare, pentru a fi considerată legitimă, trebuie înainte de toate să fie 
( obiectivă, justă şi onestă. 

Obiectivitatea în atribuirea notei reprezintă un imperativ pedagogic major ; 
onestitatea - o chestiune de integritate. Este încurajator de constatat că evaluatorii 
moderni sunt preocupaţi de corectitudinea, justeţea şi moralitatea comportamentului 
evaluativ, observă reputatul pedagog german Er. Geissler (1977). 

După cum putem să ne dăm seama foarte uşor, evaluarea este relativă. Adeseori, 
rezultatele măsurate pot să fie afectate sau denaturate de aprecierea sau de 
interpretările diferite ale profesorului. Şi aceasta pentru că nota atribuită nu este 


„responsabilitate în raport cu prezentul şi devenirea lui. Este o problemă de etică, 

- referitoare la elev, Iată O cauză a apariţiei Pele iptoenui care ţin, în 
cele din urmă, de subiectivitatea profesorului. De exemplu, este necesar ca 
evaluarea unui răspuns, a unei lucrări, să se facă fără idei preconcepute asupra 
elevului, fără a fi luate în considerare eventualele comportamente ale acestuia, în 
afara oricărei legături cu momentul notării. Respectivele comportamente nu 
rebuie să arunce o umbră nefavorabilă asupra justeţei evaluării, asupra notei. _ 

Aşadar, lupta pentru o evaluare obiectivă, corectă, pie o luptă, în primul 
rând, a profesorului cu el însuşi, „cu subiectivitatea sa”. 

SISTEME DE INSTRUIRE 
ALTERNATIVE 
ȘI COMPLEMENTARE 


Structuri, stiluri şi strategii 
o IE 


Deja un reper în bibliografiile de specialitate, lucrarea se subsumează unui 
domeniu major al pedagogiei, clasificând şi discutând noile metode și tehnici 
utilizate în procesul de învăţământ. Concepute pentru a stimula un activism 
cognitiv autentic la elevi, noile metode sunt, în viziunea autorului, complementare  - 
cu cele tradiţionale, alcătuind împreună cu acestea un continuum didactic, în 
măsură să confere învățământului modern avantajul unei sinteze a tuturor bunelor 
soluţii, încercate şi validate practic. Volumul se adresează studenților la facultăţile 
de ştiinţele educaţiei sau care urmează cursurile unui modul pedagogic, precum şi -- 
cadrelor didactice. 


Procesul de învăţământ în perspectiva unor reprezentări multiple * Sistemele 
comunicaţionale + Sistemele orientate spre acţiune (modele acţionale) - Sis- 
temele interacţionale: contextuale şi situaţionale + Sistemul sociocentric 
axat pe interacţiunea socială + Sistemul informaţional (bazat pe procesarea 
informaţiei) * Procesul de învățământ — interpretări şi analize structurale și 
funcţionale * Strategiile didactice (de instruire) « Activitatea de evaluare în 
învățământ 

